
Prologas 


TAMSŲ PRIEŠAUŠRĮ triskart buvau prabudusi. Iš pradžių ap- 
imta sielvarto, paskui - džiaugsmo, o galiausiai vieniša. Mane iš 
lėto žadino iki gyvo kaulo smelkiančios netekties ašaros, jos glostė 
man veidą, lyg raminančios rankos brauktų vandeniu suvilgytu 
audeklu. Įsikniaubiau į drėgną priegalvį ir leidausi sūrios upės 
nuplukdoma į atminties prikelto sielvarto olas, į požemines miego 
gelmes. 

Paskui pakirdau iš ugningo džiaugsmo, kūnas rietėsi lanku fi- 
zinės sueities įkaršty, oda vis dar juto jo kūną, prisilietimas vilnijo 
ir blėso mano nervų galūnių link, iš manojo centro ribuliuojant 
išsipildymo bangoms. Vijau sąmonę šalin, vėl ieškodama aitraus, 
šilto kvapo, kuriuo alsuoja pasotintas vyro geismas, saugiam savo 
mylimojo, miego, glėby. 

Trečią kartą prabudau viena, nepasiekiama nei meilei, nei 
širdgėlai. Atminty aiškiai regėjau akmenis. Nedideliu ratu stovin- 
čius akmenis ant stačios žaliuojančios kalvos keteros. Ta kalva va- 
dinama Kraig na Dunu - fėjų kalnu. Kai kas sako, kad toji kalva 
užkerėta, kiti - kad užkeikta. Teisūs ir vieni, ir kiti. Bet niekas 
nežino, kam tie akmenys skirti. 

Niekas, išskyrus mane. 


PIRMA DALIS 

Tamsa, iš anapus veidrodžio 


Invernesas, 1968 

Rikiuotės patikrinimas 


RODŽERIS VEIKFILDAS stovėjo vidury kambario, jausdama- 
sis apsupty. Pamanė, kad tas jausmas gal ir pagrįstas, nes jis juk ir 
yra apsuptas: stalų, nukrautų įvairiomis senienomis ir suvenyrais, 
sunkių karalienės Viktorijos stiliaus baldų, apmaustytų užvalka- 
lais, aptrauktų pliušu ir apdangstytų megztais užtiesalais, mažyčių 
pintų kilimėlių, kurie guli ant išblizgintų medžio grindų tik ir ty- 
kodami progos slystelėti į šoną, kai nieko bloga nenujausdamas 
užmini koja. Apsuptas dvylikos kambarių, užgriozdintų baldais, 
drabužiais ir popieriais. Ir knygomis - Dieve mano, ir knygomis! 
Kabinete pasieniui iš trijų pusių stovėjo knygų lentynos, visos 
ligi vienos - sausakimšai prigrūstos. Apdriskę kišeninio forma- 
to detektyviniai romanai popieriniais viršeliais ryškiaspalvėmis 
stirtomis rikiavosi priešais veršio oda įrištus tomus, kurie savo 
ruožtu ankštai glaudėsi prie knygų klubo bukletų su pasiūlymais, 
senovinių tomų, susirankiotų naršant po išėjusiųjų bibliotekas, ir 
tūkstančių brošiūrų, lankstinukų ir rankomis susiūtų rankraščių. 
Panaši padėtis vyravo ir kituose kambariuose. Knygomis ir po- 
pieriais buvo nukrauti visi ligi vieno horizontalūs paviršiai, kiekvie- 
na spintelė per sąsparas dejavo ir girgždėjo. Velionis jo įtėvis nugy- 
veno ilgą ir turtingą gyvenimą, geru dešimtmečiu viršijo Biblijoje 
atseikėtas septynias dešimtis. Per visus aštuoniasdešimt kelerius 
savo metus pastorius Redžinaldas Veikfildas ničnieko neišmetė. 
Rodžeris užgniaužė norą sprukti lauk pro duris, šokti į savo 
„Morris Minor“ ir spausti atgal į Oksfordą, palikus pastoriaus 
namus su visu turiniu darganų ir vandalų malonei. Raminkis, 
sudraudė pats save ir giliai įkvėpė. Susidorosi. Knygos - lengvoji 
dalis; tereikia jas išrūšiuoti, o tada pakviesti ką nors, kad ištemp- 
tų lauk, ir baigta. Žinoma, prireiks sunkvežimio sulig traukinio 

vagonu, bet tai įveikiama. Drabužiai - menka bėda. Viskas ati- 
teks labdaros organizacijoms. 

Rodžeris nenutuokė, ką tos labdaros organizacijos veiks su 
juodais trijų dalių saržos kostiumais, siūtais apie 1948 metus, bet 
gal paramos nusipelnantys varguoliai ne tokie jau ir išrankūs. 
Jis lengviau atsikvėpė. Pastoriaus daiktams sutvarkyti Oksfordo 
universiteto Istorijos katedroje buvo pasiėmęs mėnesio atosto- 
gas. Gal vis dėlto tiek laiko užteks. Didesnio dvasinio nuopuolio 
valandėlėmis atrodė, kad tam darbui nepakaks ir metų. 

Rodžeris priėjo prie vieno iš stalų ir paėmė į rankas porce- 
liano dubenėlį. Jis buvo pilnas mažyčių metalinių stačiakampių - 
švininių gaberlanzių - ženklelių, kurie aštuonioliktame amžiuje 
būdavo išduodami parapijų elgetoms it savotiška licencija. Prie 
lempos rikiavosi molio buteliai, o greta jų — sidabru aptaisyta 
tabakinė iš riesto avino rago, Gal atiduoti juos į muziejų, paabe- 
jojo jis. Namai buvo pilni jakobitų laikų dirbinių; pastorius buvo 
istorikas mėgėjas, o aštuonioliktas amžius - jo mėgstamiausia 
medžioklės teritorija. 

Pirštai nejučia ėmė glostyti tabakinės paviršių, vedžiojo juo- 
domis įrašų eilutėmis - Kanongeito siuvėjų susivienijimo iždi- 
ninkų ir diakonų pavardės ir datos, Edinburgas, 1726. Gal reikė- 
tų pasilikti vieną kitą iš retesnių pastoriaus įsigytų dirbinių... bet 
Rodžeris apsigalvojo, ryžtingai papurtė galvą: „Nieko nepadarysi, 
bičiuli, - balsu ištarė. - Čia tiesus kelias į beprotybę.“ Ar bent jau 
žiurkėno gyvenimo pradžia. Tik imk kaupti daiktus, tai, žiūrėk, ir 
pasiliksi viską, apsigyvensi šitame pabaisiškame name, tarp ištisų 
šlamšto kartų. „Ir su savimi kalbėtis pradėsi, - sumurmėjo jis. 

Mintis apie šlamšto kartas jam priminė garažą, ir Rodžeriui 
ėmė truputį linkti keliai. Pastorius, kuris iš tiesų buvo jo senelio 
brolis, įvaikino Rodžerį penkerių metų, kai berniuko tėvai žuvo 
per Antrąjį pasaulinį karą: mama - per bombardavimą, o tėvas — 
virš tamsių Lamanšo vandenų. Iš savo polinkio viską saugoti ku- 
nigas išlaikė visus Rodžerio tėvų daiktus, supakuotus į krepšius 
ir dėžes garažo gilumoje. Rodžeris tikrai žinojo, kad niekas tų 
pintinių per praėjusius dvidešimt metų nebuvo nė pravėręs. 


SVETIMŠALĖ + MEILĖS LABIRINTE 13 


Nuo minties, kad teks perkratyti tėvų daiktus, Rodžeris suai- 
manavo Senojo Testamento dvasia. 

— O Dieve, - garsiai ištarė. - Ką nori, tik ne tai! 

Jis neturėjo intencijos šiais žodžiais ko nors prašyti Dievą, 
bet lyg atsakymas nuaidėjo skambutis prie durų, ir Rodžeris 
krūptelėdamas prikando liežuvį. 

Pastoriaus namų durys buvo linkusios drėgnu oru išbrinkti, 
o tai reiškia, kad strigo bemaž visą laiką. Rodžeris atplėšė jas, 
garsiai žviegiančias, ir išvydo ant slenksčio moterį. 

— Kuo galiu padėti? 

Ji buvo vidutinio ūgio, labai daili. Į akis jam krito smulkus 
sudėjimas, balta palaidinė ir viršuje - kupeta rudų garbanotų 
plaukų, susuktų į tokį lyg ir pusiau sutramdytą kuodą. O vidury 
viso šito - pora pačių keisčiausių šviesių akių, lygiai tokios spal- 
vos, koks būna gerai subrandintas cheresas. 

Moters akys šoktelėjo nuo jo vienuolikto dydžio sportbačių 
iki veido visa pėda aukščiau jos. Kreiva šypsenėlė praplatėjo. 

- Nemėgstu pradėti nuo klišių, - pasakė moteris, - bet die- 
važi, kaip tu išaugai, jaunasis Rodžeri! 

Rodžeris pasijuto beraustąs. Moteris nusijuokė ir ištiesė 
ranką. 

- Juk jūs - tikrai Rodžeris, ar ne tiesa? Mano vardas Klerė 
Randal, buvau sena pastoriaus bičiulė. Bet jūsų nemačiau nuo to 
laiko, kai buvote penkerių metų. 

- J... S-sakot, buvote tėvo draugė? Vadinasi, jūs jau Žinote... 

Šypsena pranyko, užleisdama vietą gailesčiui. 

- Taip, nepaprastai susisielojau išgirdusi. Širdis, tiesa? 

- Mm, taip. Labai staiga. Aš ką tik atvažiavau iš Oksfordo 
pradėti... visko tvarkyti. 

Jis nežinia į ką mostelėjo ranka, tuo mostu aprėpdamas pas- 
toriaus mirtį, namą už nugaros ir visą jo turinį. 

— Kiek pamenu jūsų tėvo biblioteką, tai šio darbelio jums 
užteks iki Kalėdų, - tarė Klerė. 

- Tad gal mums nederėtų jums trukdyti, - kažkas tyliai pa- 
sakė su amerikietišku akcentu. 

- Ak, pamiršau, - susizgribo Klerė ir pasisuko į nematomą 
merginą, kuri stovėjo verandos kampe. - Rodžeris Veikfildas - 
mano duktė Briana. 

Briana Randal, droviai šypsodamasi, žengė į priekį. Rodže- 
ris akimirką spoksojo išpūtęs akis, tada atsikvošėjo ir prisiminė, 
kaip dera elgtis. Žengė atgal ir plačiai atlapojo duris; akimirką 
šmėstelėjo mintis, kada paskutinį kartą persivilko marškinius. 

- Visai ne, visai ne! - širdingai patikino jis. - Kaip tik norėjau 
atsikvėpti. Gal užeitumėt? 

Jis nulydėjo moteris į pastoriaus kabinetą, atkreipdamas dė- 
mesį, kad duktė ne tik pakenčiamai patraukli, bet dar ir viena iš 
aukščiausių merginų, kokią jam teko iš arti matyti. Lyg niekur 
nieko bus šešių pėdų, nusprendė pastebėjęs, kad jos galva praei- 
nant buvo lygi su kabykla. Sekdamas paskui moteris, nevalingai 
pasitempė ir išsitiesė iki savųjų šešių pėdų trijų colių. Paskutinę 
minutę staigiai nulenkė galvą, kad, žengdamas į kabinetą, ne- 
žiebtų į durų staktos viršų. 


== 

— Norėjau atvažiuoti anksčiau, - pasakė Klerė, patogiau įsi- 
taisydama milžiniškame krėsle. 

Vienoje pastoriaus kabineto sienoje per visą aukštį buvo 
įrengti langai - nuo grindų iki lubų, - ir saulės atšvaitai blyksė- 
jo nuo perlamutro segtuko šviesiai ruduose viešnios plaukuose. 
Garbanos jau taisėsi sprukti iš po segtuko, ir kalbėdama Klerė 
išsiblaškiusi nusibraukė vieną sruogą už ausies. 

- Iš tiesų net buvau susitarusi pernai atvažiuoti, bet paskui 
Bostone, ligoninėje, prireikė skubios pagalbos... aš gydytoja, - 
paaiškino ji ir vos šyptelėjo dėl Rodžerio nuostabos, kurios jam 
nepavyko nuslėpti. - Bet man labai gaila, kad neatvažiavom; aš 
taip norėjau vėl pamatyti jūsų tėvą. 

Rodžeriui pasirodė kiek keistoka, ko gi jos atsidangino dabar, 
žinodamos, kad pastorius mirė, bet klausti būtų buvę nemanda- 
gu. Užtat pasiteiravo: 

— Lankote žymias vietas, ar ne? 

— Taip, atvažiavom iš Londono automobiliu, - atsakė Klerė ir 
nusišypsojo dukteriai. - Norėjau, kad Bri pamatytų kraštą; klau- 
sydamasis, kaip ji šneka, ir nepamanytumėt, bet ji - tokia pat 
anglė kaip ir aš, nors čia niekada negyveno. 

— Šit kaip? 

Rodžeris pažvelgė į Brianą. Iš tikrųjų ji neatrodo anglė, pa- 
manė jis; be aukšto ūgio, ji dar puikavosi tankiais raudonais 
plaukais, kuriuos nešiojo palaidus, krintančius ant pečių, ir buvo 
raiškių, aštrių veido bruožų, tiesia ir kiek ilgoka nosimi - gal net 
mažumėlę per ilga. 

- Aš gimiau Amerikoje, - ėmė aiškinti Briana, - bet ir mama, 
ir tėvelis yra - tai yra buvo - anglai. 

— Buvo? 

— Vyras mirė prieš dvejus metus, - paaiškino Klerė. - Man 
atrodo, jūs jį pažinojote - Frenkas Randalas. 

— Frenkas Randalas! Žinoma! - Rodžeris pliaukštelėjo sau 
per kaktą ir nukaito, nes Briana ėmė kikenti. - Jūs mane visišku 
kvailiu palaikysit, bet tik dabar suvokiau, kas jūs esat. 

Vardas daug ką atskleidė; Frenkas Randalas buvo žymus is- 
torikas ir geras pastoriaus draugas; daugelį metų jiedu keitėsi ja- 
kobitų paslaptimis, nors pastoriaus namuose Frenkas Randalas 
nesilankė mažiausiai dešimt metų. 

— Taigi... jūs lankėte istorines vietas Inverneso apylinkėse? — 
spėjo Rodžeris. - Ar jau buvote Kulodene? 

— Dar ne, - atsakė Briana. - Manėm vėliau šią savaitę nu- 
važiuoti. 

Jos šypsena buvo mandagi, ir tiek. 

— Šią popietę esam užsirašiusios į ekskursiją po Neso ežerą, 
pasakė Klerė. - Ir galbūt rytoj nuvažiuosime į Fort Viljamą, o gal 
šiaip pamaklinėsime po Invernesą; nuo to laiko, kai paskutinį 
kartą ten lankiausi, miestas labai išaugo. 

— O kada lankėtės? 

Rodžeris svarstė, ar derėtų siūlytis pabūti gidu. Iš tiesų reikė- 
tų negaišti laiko, bet Randalai buvo geri pastoriaus bičiuliai. Be 
to, perspektyva su dviejų patrauklių damų draugija automobiliu 

nuvažiuoti į Fort Viljamą jį traukė kur kas labiau negu garažo 
kuopimas, kaip tik laukiantis savo eilės. 

— Ak, daugiau kaip prieš dvidešimt metų. Labai seniai. 

Klerės balse pasigirdusi keista gaidelė privertė Rodžerį į ją 
žvilgtelėti, bet ji sutiko jo žvilgsnį šypsodamasi. 

- Ką gi, - ryžosi jis, - jeigu galiu ką nors jūsų labui padaryti, 
kol esate Aukštumose... 

Klerė vis dar šypsojosi, bet kai kas jos veide pasikeitė. Rodže- 
tada vėl į Rodžerį. 

- Jeigu jau užsiminėt, - tarė ji ir dar plačiau nusišypsojo. 

- Ak, mama! - sušuko Briana. - Nejaugi suksi ponui Veikfil- 
dui galvą! Pažiūrėk, kiek jis turi darbo! 

Ji mostelėjo į užgriozdintą kabinetą, kaupinas dėžes ir neap- 
rėpiamas knygų stirtas. 

- O, tai joks vargas! - užprotestavo Rodžeris. - Mm... o koks 
reikalas? 

Klerė pervėrė dukterį įspėjančiu žvilgsniu. 

- Aš nesirengiu trenkti jam per galvą ir nusitempti, - kan- 
džiai pasakė. - Bet gal jis pažįsta ką nors, kas galėtų padėti. Tai 
nedidelis istorinis projektas, - paaiškino ji Rodžeriui. - Man 
reikia žmogaus, neblogai pasikausčiusio apie XVIII a. jakobi- 
tus - Gražuolį princą Čarlį ir visa kita. 

Rodžeris susidomėjęs palinko į priekį. 

— Jakobitus? - paklausė jis. - Tas laikotarpis - ne visai mano 
sritis, bet apie jį neblogai nusimanau... sunku būtų nenutuokti, 
gyvenant taip arti Kulodeno. Ten juk vyko baigiamasis mūšis, 
žinot, - paaiškino jis Brianai. - Kur Gražuolio princo vyrai su- 
sidūrė su Kamberlando kunigaikščio pulkais ir už savo vargus 
buvo išskersti. 

- Tiesa, - tarė Klerė. - O tai iš tikro susiję su dalyku, kurį aš 
noriu išsiaiškinti. 

Ji ištraukė iš rankinės sulankstytą popieriaus lapą. Rodžeris jį 
išlankstė ir greitosiomis peržvelgė. Tai buvo vardų sąrašas - apie 

trisdešimt, visi vyrų. Lapo viršuje buvo užrašyta: „JAKOBITŲ 
SUKILIMAS, 1745 - Kulodenas“. 

- Ak, keturiasdešimt penktieji? - ištarė Rodžeris. - Šie vyrai 
kovėsi prie Kulodeno, tiesa? 

- Taip, - atsakė Klerė. - Noriu sužinoti štai ką - kiek vyrų iš 
šio sąrašo per mūšį liko gyvi? 

Rodžeris skaitė sąrašą ir trynėsi smakrą. 

- Klausimas paprastas, - pasakė jis, - bet atsakymą rasti gali 
būti nelengva. Kulodeno lauke žuvo tiek daug Aukštumų kla- 
nų vyrų, princo Karolio sekėjų, kad po vieną atskirai jų niekas 
nelaidojo. Suvertė į masines kapavietes, pažymėtas vienui vienu 
akmeniu su klano vardu. 

- Žinau, - atsiliepė Klerė. — Briana čia nebuvusi, bet aš bu- 
vau... labai seniai. 

Rodžeriui pasirodė, kad jos akyse šmėstelėjo šešėlis, nors 
greit jo nebebuvo matyti, nes ji ėmė raustis rankinėje. Nieko 
nuostabaus, pamanė jis. Kulodeno laukas daro nemenką įspūdį; 
žiūrint į tuos pelkynų plotus, ir jam pačiam ašaros tvenkdavosi 
akyse nuo minties apie kilnumą ir narsą škotų kalniečių, čia iš- 
žudytų ir gulinčių po velėna. 

Ji išlankstė dar kelis spausdintus lapus ir atkišo jam. Ilgas bal- 
tas pirštas perbėgo vieno lapo parašte. Gražios rankos, pastebėjo 
Rodžeris; dailios, kruopščiai prižiūrimos ir ant kiekvienos - po 
žiedą. Ypač į akį krito sidabrinis ant dešinės rankos: platus ka- 
raliaus Jokūbo stiliaus žiedas su būdingu pintu Aukštumų orna- 
mentu, papuoštas dagių žiedais. 

- O čia žmonų vardai, kiek žinau. Pamaniau, gal jie pagelbės, 
nes jeigu jų vyrai žuvo prie Kulodeno, galima tikėtis rasti įrašų, 
kad vėliau šios moterys ištekėjo antrą kartą arba emigravo. Įrašų 
tikriausiai galima rasti parapijos įrašų knygose? Jos visos iš tos 
pačios parapijos; bažnyčia buvo Broch Mordoje - gerokai toliau 
į pietus nuo čia. 

- Labai gera mintis, - šiek tiek nustebęs pritarė Rodžeris. — 
Taip išmąstytų istorikas. 

— Menka iš manęs istorikė, - sausai atsakė Klerė Randal. - 
Kita vertus, su istoriku gyvendamas, šio to prisigaudai. 

- Žinoma. - Rodžeriui toptelėjo mintis, ir jis pakilo nuo kė- 
dės. - Aš siaubingas šeimininkas; leiskite atnešti jums ko nors 
išgerti, o tada plačiau man apie tai papasakosite. Galbūt aš ir pats 
galėsiu jums pagelbėti. 

Kad ir kokia aplink karaliavo netvarka, Rodžeris žinojo, kur 
laikomi grafinai, ir greit aprūpino viešnias viskiu. Į Brianos taurę 
kliūstelėjo gerokai sodos vandens, bet pastebėjo, kad ji gurkš- 
telėjo taip, lyg stiklinėje turėtų purškalo nuo skruzdėlių, o ne 
geriausio „Glenfiddich“ salyklinio viskio. Klerė, kuri pasiprašė 
gryno, atrodė, viskiu mėgavosi kur kas labiau. 

- Nagi. - Rodžeris vėl atsisėdo ir pasiėmė popieriaus lapą. - 
Istorinio tyrimo požiūriu tai įdomus klausimas. Sakėte, šie vyrai 
buvo kilę iš tos pačios parapijos? Spėju, jie bus iš vieno klano ar 
septo - matau, visai nemažai Freizerių pavarde. 

Klerė laikydama rankas skreite linktelėjo. 

- Jie buvo kilę iš to paties dvaro, nedidelio ūkio Aukštumose, 
vadinosi Broch Tuarachas - vietiniams buvo žinomas kaip Lali- 
brochas. Tie vyrai priklausė Freizerių klanui, nors lordui Lovatui 
kaip vadui formaliai nebuvo prisiekę. Prie sukilimo jie prisidėjo 
anksti; kovėsi prie Prestonpanso, o Lovato vyrai atėjo tik prieš 
Kulodeną. 

- Šit kaip? Įdomu. 

Normaliomis aštuoniolikto amžiaus sąlygomis tokie smul- 
kūs ūkininkai nuomininkai būtų mirę ten, kur ir gyveno, ir būtų 
buvę ne tik tvarkingai suguldyti kaimo bažnyčios šventoriuje, 
bet ir kruopščiai surašyti parapijos knygose. Vis dėlto Gražuolio 
princo Čarlio mėginimas 1745-aisiais atgauti Škotijos sostą ne- 
abejotinai sudrumstė įprastą gyvenimo eigą. 

Per badą, kuris kilo po pražūtingo Kulodeno pralaimėjimo, 
daug kalniečių emigravo į Naująjį Pasaulį; kiti, ieškodami maisto 
ir darbo, iš slėnių ir pelkynų pasitraukė į miestus. Nedaugelis 
pasiliko, atkakliai įsikibę savo žemių ir tradicijų. 


SVETIMŠALĖ » MEILĖS LABIRINTE 19 


— Išeitų nepaprastai įdomus straipsnis, - balsu mąstė Ro- 
džeris. - Pasekti saujelės žmonių likimus, pažiūrėti, kas jiems 
visiems nutiko. Ne taip įdomu, jeigu vis dėlto jie visi būtų žuvę 
Kulodene, bet tikėtina, kad keletas ir išsikapstė. 

Jis būtų norėjęs imtis tyrimo net ir be Klerės Randal siūlymo, 
nes projektas žadėjo malonų atotrūkį. 

— Taip, manau, galėčiau jums pagelbėti, - pasakė Rodžeris ir 
buvo apdovanotas malonia dėkinga jos šypsena. 

- Tikrai imtumėtės? Kaip nuostabu! - sušuko ji. 

— Man bus vienas malonumas, - patikino Rodžeris. Jis su- 
lankstė lapą ir padėjo ant stalo. - Pradėsiu iš karto, nė kiek nedels- 
damas. Bet papasakokit, kaip jums patiko kelionė iš Londono. 

Pokalbis tapo bendras, ponios Randal dosniai pasidalijo su 
juo pasakojimais apie skrydį per Atlantą ir kelionę automobiliu 
nuo Londono. Rodžeris mintimis kiek nuklydo į šalį, ėmėsi pla- 
nuoti tyrimą. Jautėsi truputį kaltas, kad prisiėmė šitą užduotį; iš 
tikro neturėtų skirti jai laiko. Kita vertus, juk įdomus klausimas. 
Ir galimas daiktas, kad dirbdamas šį darbą kartu kiek patvar- 
kys pastoriaus medžiagą; tikrai žinojo, kad garaže stūkso ketu- 
riasdešimt aštuonios dėžės, visos su užrašais „Jakobitai, įvairi 
medžiaga“. Vien tos minties pakako, kad Rodžeriui pasidarytų 
silpna. 

Išgąstingai atsiplėšęs mintimis nuo garažo, jis susivokė, kad 
pašnekesys staiga pakeitė kryptį. 

— Druidai? 

Rodžeris jautėsi lyg apdujęs. Įtariai įsispoksojo į savo stiklinę, 
tikrindamas, ar iš tikro įsipylė sodos vandens. 

- Negirdėjote apie juos? - Klerė atrodė šiek tiek nusivylu- 
si. - Jūsų tėvas - pastorius — apie juos žinojo, nors viešai apie tai 
nekalbėjo. Gal nemanė esant verta jums pasakoti; laikė visa tai 
lyg ir kokiais juokais. 

Rodžeris pasikasė galvą, susitaršė tankius juodus plaukus. 

- Ne, iš tiesų neprisimenu. Bet jūs teisi, jis galėjo nelaikyti 
to rimtu dalyku. 

- Na, aš ir nežinau, ar tai iš tiesų rimta. 

Klerė užsikėlė koją ant kojos. Jos kojinių paviršiumi ant 
blauzdų sušvito saulės atspindys, pabrėždamas kaulų dailumą. 

- Kai paskutinį kartą čia buvau su Frenku - Viešpatie, prieš 
dvidešimt trejus metus! - pastorius jam pasakojo, kad šiose vie- 
tose veikė grupelė... na, šiuolaikinių druidų, taip tikriausiai juos 
reikėtų vadinti. Neįsivaizduoju, kiek ten jie galėtų būti autentiški, 
tikriausiai ne ypač. 

Briana sėdėjo palinkusi į priekį, susidomėjusi, pamiršusi 
rankose viskio stiklą. 

— Pastorius negalėjo viešai pripažinti, kad apie juos žino, - 
suprantat gi, pagonybė ir visa kita, - bet jo namų šeimininkė, 
ponia Greiham, buvo į tą būrelį įsitraukusi, todėl kartkartėmis 
jis nugirsdavo apie jų veiklą ir Frenkui leido suprasti, kad auštant 
per laužų šventę Belteiną - tai yra gegužės pirmąją - vyks kažin 
kokios apeigos. 

Rodžeris linktelėjo, mėgindamas prisijaukinti šią mintį - kad 
pagyvenusi ponia Greiham, ta neapsakomai dorybinga ypata, 
galėtų dalyvauti pagonių apeigose ir šokti auštant aplink akme- 
nų ratus. Pats apie druidų apeigas tik tiek atsiminė, kad per kai 
kurias iš jų būdavo deginamos aukos pintuose narvuose, o tatai, 
regis, dar labiau neįtikimas elgesys tam tikro amžiaus škotų pres- 
biterijonų tikybos damai. 

— Visai netoli ant kalvos yra stačių akmenų ratas. Tai mes 
prieš auštant nuėjome ten, na, pašniukštinėti, - pasakojo toliau 
Klerė, atsiprašomai gūžtelėjusi pečiais. - Jūs gi Žinot, kokie tie 
mokslininkai - kai reikalas susijęs su jų sritimi, sąžinės nė pėd- 
sako nelieka, ką jau kalbėt apie socialinį diskretiškumą. 

Sulig šiuo pareiškimu Rodžeris truputį krūptelėjo, bet pa- 
linksėjo ironiškai pritardamas. 

- Ir štai jos pasirodo, - toliau pasakojo Klerė, - ir ponia Grei- 
ham tarp jų, visos apsisiautusios paklodėmis, ima giedoti ir šokti 
akmenų rato vidury. Frenkas tiesiog apako, - nusišypsojo ji. - Ir 
iš tiesų įspūdingai atrodė, net man. 

Ji valandėlę patylėjo, mąsliai žvelgdama į Rodžerį. 

— Girdėjau, ponia Greiham prieš porą metų pasimirė. Bet 
įdomu... gal žinot, ar ji turėjo šeimą? Manau, narystė tokiuose 
būreliuose dažnai esti paveldima; gal atsirastų duktė ar anūkė, 
kuri galėtų man ką nors papasakoti. 

— Na, - iš lėto prabilo Rodžeris, - yra anūkė - jos vardas 
Fiona, Fiona Greiham. Tiesą sakant, kai jos senelė mirė, ji atėjo 
čia padėti tvarkytis namuose; pastorius tikrai buvo per senas, 
kad galėtum palikti vieną. 

Jeigu kokia mintis ir būtų galėjusi nustelbti regėjimą, kaip 
ponia Greiham šoka, apsivijusi paklode, tai kaip tik tokia: de- 
vyniolikmetė Fiona - žilos senovės mistinių žinių sergėtoja. Bet 
Rodžeris žaismingai numojo į ją ranka ir kalbėjo toliau: 

- Jos dabar nėra, gaila. Bet galėčiau jums iškviesti. 

Klerė atsisakydama mostelėjo grakščia ranka. 

— Nevarkit. Gerai bus ir kitą kartą. Jau ir taip šiandien per 
ilgai jus gaišiname. 

Rodžerio apmaudui, ant stalelio tarp krėslų ji pastatė tuščią 
stiklinę, tada Briana rūgščia mina ten pat pastatė ir savąją pil- 
nutėlę. Briana Randal kramto nagus, pastebėjo jis. Šis mažytis 
netobulumo įrodymas suteikė jam drąsos žengti kitą žingsnį. 
Mergina jį intrigavo, jis nenorėjo leisti jai išeiti nebūdamas ti- 
kras, kad pamatys dar kartą. 

— O jei jau prabilome apie akmenų ratus, - greit pasakė, - 
manyčiau, žinau tą, kurį jūs turėjot galvoj. Ten gana gražūs vaiz- 
dai, ir ne per toli nuo miesto. - Jis nusišypsojo tiesiai Brianai 
Randal ir automatiškai įsidėmėjo, kad aukštai ant vieno skruos- 
tikaulio ji turi tris nedideles strazdanas. - Pamaniau, pirmiausia 
nuvažiuosiu į Broch Tuarachą. Jis į tą pačią pusę kaip ir akmenų 
ratas, tai gal... aaai! 

Stuktelėdama savo didžiule rankine, Klerė Randal ūmai nu- 
stūmė abi taures nuo stalelio ir apliejo Rodžeriui sterblę ir kelius 
salykliniu viskiu, gausiai praskiestu sodos vandeniu. 

- Labai atsiprašau, - apgailestavo ji, akivaizdžiai sutrikusi. 
Pasilenkė ir pradėjo rinkti krištolo šukes, nekreipdama dėmesio 
į padrikas Rodžerio pastangas ją sustabdyti. 

Briana, atskubėjusi į pagalbą su sauja lininių servetėlių, ku- 
rias nugriebė nuo indaujos, piktinosi: 

- Jau iš tikrųjų, mama, nežinau, kaip tau iš viso leidžia ope- 
ruoti. Už duoninę mažesniems daiktams tu tiesiog pavojinga. 
Pasižiūrėk, per tave jo batai permirkę viskiu! - Ji priklaupė ant 
grindų ir įniko energingai šluostyti palietą gėrimą ir rinkti kriš- 
tolo šukes. - Ir kelnės taip pat. 

Išpešusi švarią servetėlę iš šūsnies, kurią buvo persimetusi 
per ranką, ji stropiai blizgino Rodžerio batų nosis, o liepsnojan- 
čių plaukų kupeta tuo metu entuziastingai plaikstėsi jam apie ke- 
lius. Jos galva pamažu kilo, ji apžiūrinėjo jo šlaunis ir energingai 
sausino aptaškytas velvetinių kelnių vietas. Rodžeris užsimerkė 
ir išgąstingai ėmė galvoti apie baisias avarijas keliuose, vidaus 
įplaukų mokesčių formas ir piktus ateivius iš kosmoso - ką nori, 
kad tik visiškai neapsigėdintų, tuo tarpu šiltas Brianos Randal 
alsavimas švelniai smelkėsi pro drėgną kelnių audinį. 

- Hmm, gal verčiau tai, kas liko, pats susitvarkytumėt? — iš 
kažkur jo nosies aukštyje atsklido balsas, ir Rodžeris atsimerkęs 
išvydo porą gilių mėlynų akių, kurios žvelgė virš plačios šypse- 
nos. Netvirta ranka jis paėmė jos siūlomą servetėlę, alsuodamas 
taip, lyg jį ką tik būtų vijęsis traukinys. 

Nuleidęs galvą, Rodžeris ėmė valytis kelnes ir pastebėjo Kle- 
rę Randal, stebinčią jį su užuojauta ir linksmumu veide. Nieko 
kito jos išraiška neišdavė; nė pėdsako to, ką pamatė šmėstelint 
jos akyse prieš pat katastrofai ištinkant. Vis dėlto buvo taip su- 
trikęs, tikriausiai įsivaizdavo, pamanė jis. Nes kam, po paraliais, 
jai būtų reikėję išversti tas taures tyčia? 


— Nuo kada tu domiesi druidais, mama? 

Brianai, regėjos, šita mintis kėlė nenumaldomą juoką; pastebė- 
jau, kaip ji iš paskutiniųjų tvardėsi, kai šnekučiavausi su Rodžeriu 
Veikfildu, ir tuo metu suturėta geraširdiška šypsena dabar puošė 
jos veidą. 

- Ruošiesi nusičiupti paklodę ir dėtis prie jų? 

- Tai jau tikrai būtų smagiau už ligoninės darbuotojų susirin- 
kimus ketvirtadieniais, - atsakiau. - Tik kad skersvėjai traukia. 

Ji garsiai nusikvatojo, nubaidydama nuo tako prieš mus du 
paukščiukus. 

- Ne, - pasakiau surimtėdama. - Ne pačios druidų damos mane 
domina. Pažinojau Škotijoje vieną moterį ir norėčiau ją susirasti, 
jeigu pavyks. Neturiu jos adreso, nes nepalaikiau su ja ryšio kokius 
dvidešimt metų, bet ji tokiomis keistybėmis domėjosi: raganavimu, 
senovės tikėjimais, folkloru. Visokiais tokiais dalykais. Kadaise ji 
čia netoliese gyveno, galėtų priklausyti tokiam būreliui. 

- Kokia jos pavardė? 

Papurčiau galvą ir čiupau atsisegusią segę, slystančią iš garba- 
nų. Pirštai jos nesugraibė, ir segė nušoko į aukštą žolę palei taką. 

- Velnias! - susikeikiau ir pasilenkiau jos ieškoti. Netvirtomis 
rankomis pagraibiau tarp tankių stiebelių ir šiaip ne taip sučiupau 
segtuką, slidų nuo drėgnos žolės. Mintis apie Geilis Dankan iki šiol 
išmušdavo mane iš vėžių. 

- Nežinau, - atsakiau, braukdama garbanas nuo suplukusio 
veido. - Na, praėjo šitiek laiko, esu tikra, kad jos pavardė dabar 
bus kitokia. Jinai buvo našlė; galėjo vėl ištekėti arba susigrąžinti 
mergautinę pavardę. 

- Aa. - Briana prarado susidomėjimą ir kurį laiką žingsniavo 
tylėdama. Staiga paklausė: - Mama, ką tu manai apie Rodžerį 
Veikfildą? 

Žvilgtelėjau į ją - skruostai parausvėję, bet gal nuo pavasario 
vėjelio. 

- Atrodo labai malonus jaunas vyras, - atsargiai atsakiau. - Be 
abejo, protingas, jis - vienas iš jauniausių profesorių Oksforde. 

Dėl proto neabejojau; buvo įdomu, ar turės bent kiek vaizduo- 
tės. Mokslininkų tipo vyrukai dažnai visai jos neturi. Bet vaizduo- 
tė labai praverstų. 

- Jo fantastiškos akys, - tarė Briana, svajingai palikdama nuoša- 
ly Rodžerio smegenų klausimą. - Ar tu kada nors matei žalesnes? 

- Taip, įstabios, - pritariau. - Visą laiką tokios buvo, prisime- 
nu, atkreipiau dėmesį, kai tik pamačiau jį dar vaiką. 


24 DIANA GABALDON 


Briana pažvelgė į mane iš viršaus suraukusi antakius. 

- Taip, mama, iš tikrųjų! Ar tau būtinai reikėjo sušukti: 
„Dievaži, kaip tu išaugai“, kai jis atidarė duris? Taip nesmagu 
buvo! 

Nusijuokiau. 

- Na, jei žmogų paskutinį kartą matei besisukiojantį tau palei 
bambą, o staiga pasijunti jo nosies galiuką reginti iš apačios, - 
ėmiau gintis, - tai kaip jau to skirtumo nepastebėsi. 

- Mama! - pasipiktino ji, bet prajuko. 

- Jo ir užpakaliukas labai dailus, - atkreipiau dėmesį, kad dar 
labiau ją pralinksminčiau. - Pastebėjau, kai pasilenkęs pilstė viskį. 

—- Maaam, žmonės išgirs! 

Mudvi buvome beveik priėjusios autobusų stotelę. Prie ženklo 
stovėjo dvi ar trys moterys ir pagyvenęs ponas tvido kostiumu; kai 
prisiartinome, jie atsisukę sužiuro į mus. 

- Ar čia stoja Loch Saido ekskursijų autobusai? - paklausiau 
akimis naršydama po stulbinamą skelbimų ir žinučių margumyną 
lentoje. 

- Taigi taigi, stoja, - geraširdiškai atsakė viena iš ponių. - Už 
kokių dešimts minučių pareina. - Ji akylai tyrinėjo Brianą, tokią 
akivaizdžiai amerikonišką su mėlynais džinsais ir balta neper- 
pučiama striukele. Patriotinę gaidą stiprino nuo pastangų sutu- 
rėti juoką nukaitęs veidas. - Važiuosit pasižiūrėti Neso? Pirmą 
kartą, ar ne? 

Nusišypsojau jai. 

- Prieš daugiau negu dvidešimt metų plaukiojau po Nesą su 
vyru, bet dukrai tai pirmoji kelionė po Škotiją. 

- A, šit kaip. 

Mano žodžiai patraukė ir kitų ponių dėmesį, jos susibūrė ap- 
linkui, ūmai ėmė rodyti draugiškumą, bėrė patarimus ir klausi- 
mus, kol iš už kampo pukšėdamas pasirodė ir privažiavęs sustojo 
didelis geltonas autobusas. 

Prieš lipdama Briana stabtelėjo pasigėrėti vaizdingu piešiniu: 
žalios susirangiusios kilpos vingiavo po mėlynai nudažytą ežerą, 
apkraštuotą juodų pušų siluetų. 

- Smagu bus, - tarė ji juokdamasi. - Manai, pamatysim pa- 
baisą? 
- Negali žinot, - atsakiau. 


Likusią dieną Rodžeris praleido susimąstęs, išsiblaškęs grieb- 
damasis tai vieno, tai kito darbo. Knygos, kurias reikėjo supakuo- 
ti ir dovanoti Senovės išsaugojimo draugijai, gulėjo pabirusios iš 
dėžės, senukas plokščiadugnis pastoriaus sunkvežimis stovėjo 
ant keliuko atdaru antvožu, nebaigtu tikrinti varikliu, o pusiau 
nugertas arbatos puodelis su priskretusia pieno putele stovėjo 
prie Rodžerio alkūnės, kol jis tuščiomis akimis žvelgė į ankstyvo 
pavakario lietų. 

Žinojo, ką reikėtų daryti - imti kraustyti pačią pastoriaus ka- 
bineto širdį. Ne knygas - kad ir koks didelis darbas jas sutvarky- 
ti, reikia tik nutarti, kurias pasilaikyti sau, o kurias išsiųsti seno- 
vės saugotojams arba koledžo, kurį pastorius baigė, bibliotekai. 
Ne, anksčiau ar vėliau jam teks imtis milžiniško rašomojo stalo, 
kurio visi stalčiai buvo prikimšti popierių, dokumentai kyšojo 
iš daugybės jo skyrelių. Ir dar teks nukabinti ir rasti kur padėti 
visas tas įvairenybes, kurios puošė visą kamštinę sieną vieno- 
je kambario pusėje: ši užduotis būtų atgrasiusi net ir didžiausią 
narsuolį. 

Rodžeriui ir šiaip nesinorėjo imtis šio nuobodaus darbo, bet 
dabar jį dar kai kas stabdė. Jis nenorėjo kapstytis su šitais dar- 
bais, nors juos ir būtinai reikėjo nudirbti; jam magėjo imtis Kle- 
rės Randal sumanymo, sekti Kulodeno klano vyrų pėdsakais. 

Tai buvo savotiškai įdomus projektas, nors gal ir nereikš- 
mingas kaip mokslo tyrimas. Bet esmė ne ta. Ne, pagalvojo Ro- 
džeris, jeigu būtų visiškai atviras sau, Klerės Randal sumanymo 
jam knietėjo imtis todėl, kad norėjosi nueiti į ponios Tomas 
svečių namus ir padėti savo darbo vaisius Brianai Randal po 
kojomis, panašiai, sakoma, riteriai atnešdavo ir padėdavo nu- 
kautų slibinų galvas. Net jeigu nepasiektų tokio masto rezulta- 
tų, Rodžeriui mirtinai reikėjo dingsties vėl ją pamatyti ir su ja 
pasikalbėti. 

Jinai primena Broncino* paveikslą, nusprendė Rodžeris. Jos 
abi su motina daro tokį keistą įspūdį, lyg būtų apvedžiotos ryškiais 
kontūrais, nupieštos tokiais ryškiais potėpiais ir smulkiomis deta- 
lėmis, kad išsiskiria iš supančio fono, lyg būtų jame išgraviruotos. 
Bet Briana žavėjo tomis ryškiomis spalvomis ir tuo visišku fiziniu 
realumu, dėl kurio Broncino modeliai, regis, lydi tave akimis, at- 
rodo, tuoj prašneks iš savo rėmų. Rodžeriui niekad neteko maty- 
ti, kad Broncino paveikslas raukytųsi prieš stiklą viskio, bet jeigu 
toks būtų, jis tikrai atrodytų lygiai kaip Briana Randal, manė jis. 

— Ką gi, prakeikimas, - ištarė jis. - Ilgai juk neužtruks rytoj 
peržiūrėti Kulodeno namų įrašų knygas, tiesa? Tu, - kreipėsi jis 
į rašomąjį stalą ir visą jo turtą, - tu gali palūkėti dienelę. Taip 
pat ir tu, - tarė jis sienai ir įžūliai išsitraukė iš lentynos detek- 
tyvą. Apsidairė karingu žvilgsniu, tarsi provokuodamas kurį iš 
baldų protestuoti, bet buvo girdėti vien elektrinio židinio ūžesys. 
Išjungė jį ir su knyga po pažastim išėjo iš kabineto, pakeliui už- 
gesindamas šviesą. 

Po minutės grįžo, patamsyje perėjo kambarį ir pasiėmė nuo 
stalo vardų sąrašą. 

- Nagi, suk jį velniai! - sumurmėjo ir įsikišo jį į marškinių 
kišenę. - Nenoriu ryte pamiršti nelemtojo. 

Rodžeris paplekšnojo per kišenę, ties širdimi pajuto traškant 
popierių ir užlipo į viršų gulti. 


Iš Neso grįžom sužvarbusios nuo vėjo ir lietaus, mūsų ma- 
loniai laukė karšta vakarienė ir liepsnojantis židinys svetainėje. 
Briana dar prie kiaušinienės pradėjo žiovauti ir greit atsiprašiusi 
nuėjo įlįsti į karštą vonią. Aš kurį laiką pasėdėjau apačioje, šnek- 
telėjau su ponia Tomas, šeimininke, ir savąją vonią bei naktinius 
pasiekiau tik prieš dešimtą. 

Briana anksti kėlė ir anksti gulė; kai pravėriau miegamojo du- 
ris, mane pasitiko tylus jos šnopavimas. Ne tik anksti migdavo - ji 


* Agnolo di Cosimo (1503-1572), paprastai žinomas kaip I! Bronzino, arba Agnolo 
Bronzino, italų manierizmo tapytojas iš Florencijos. (Čia ir toliau vertėjos pastabos.) 

dar ir miegodavo kaip užmušta; tylomis sukiojausi po kambarį, 
kabinau drabužius ir dėliojau daiktus į vietas, bet pavojus ją paža- 
dinti beveik negrėsė. Man triūsiant, namai nutilo, ir mano pačios 
judesiai atrodė triukšmingi. 

Atsivežiau keletą Frenko knygų, ketinau padovanoti jas Inver- 
neso bibliotekai. Jos gulėjo sudėtos mano lagamino dugne, suda- 
rydamos tvirtą pagrindą lengviau susispaudžiantiems daiktams 
ant viršaus. Vieną po kitos jas ištraukiau ir išdėliojau ant lovos. 
Penki tomai kietais viršeliais, blizgančiais ryškiais aplankais. Gra- 
žūs, solidūs daiktai; kiekviena - po penkis šešis šimtus puslapių, 
neskaičiuojant rodyklių ir iliustracijų. 

Mano velionio vyro raštų rinkinys, leidimai su išsamiais paaiš- 
kinimais. Aplankų atvartuose puikavosi ilgi susižavėjimo kupini 
atsiliepimai, visų pripažintų istorijos ekspertų komentarai. Ne- 
blogas gyvenimo kūrinys. Tokiais laimėjimais gali tik didžiuotis. 
Kompaktiška, svaru, autoritetinga. 

Tvarkingai sukroviau knygas vieną ant kitos ant stalo, greta 
savo rankinės, kad ryte nepamirščiau pasiimti. Pavadinimai nu- 
garėlėse, žinoma, buvo skirtingi, bet sudėjau jas taip, kad viename 
krašte vienas virš kito lygiavo tie patys žodžiai - „Frenkas V. Ran- 
dalas“. Lemputės prie lovos apšviestame plotelyje jie tviskėjo kaip 
brangakmeniai. 

Svečių namai skendėjo tyloje; turistams metų laikas dar buvo 
per ankstyvas, o tie, kurie viešėjo, jau seniai buvo sumigę. Gretimoje 
lovoje Briana tyliai sušnarpštė ir apsivertė ant kito šono, ilgos raudo- 
nų plaukų sruogos liko užsiskleidusios ant jos sapnuojančio veido. Iš 
po antklodės kyšojo viena ilga basa koja, ir aš švelniai ją užklojau. 

Impulsyvi paskata liesti miegantį vaiką niekados neišnyksta, 
nesvarbu, kad tas vaikas jau gerokai didesnis už motiną ir pats 
savo ruožtu virsta moterim - kad ir jauna. Nubraukiau jai nuo 
veido plaukus ir paglosčiau viršugalvį. Nusišypsojo per miegus, 
trumpai šmėstelėjo ir vėl pranyko pasitenkinimo refleksas. Stebė- 
jau dukrą, ir mano lūpose šypsena užsibuvo ilgėliau, ir vėl, kaip 
jau tokią daugybę kartų, sukuždėjau jos Der miegus negirdinčioms 
ausims: „Viešpatie, tu tokia panaši į jį.“ 

Nurijau gerklėje besitvenkiantį gniužulą - dabar tai jau buvo 
bemaž įprotis - ir pasiėmiau nuo kėdės atkaltės chalatą. Škotijos 
Aukštumose balandžio mėnesį velnioniškai šalta, bet aš dar neke- 
tinau slėptis šiltame lovos prieglobstyje. 

Buvau paprašiusi šeimininkės palikti svetainėje degantį židinį, 
patikinusi, kad prieš guldama jį užgesinsiu. Tylutėliai užvėriau 
duris, akyse vis dar regėdama ištįsusias kojas ir rankas ir ant žy- 
dros dygsniuotos antklodės išdrikusį raudoną šilką. 

- Irgi neblogas gyvenimo kūrinys, - sušnabždėjau tamsiam ko- 
ridoriui. - Gal ir ne toks kompaktiškas, betgi koks autoritetingas. 

Mažutė svetainė jaukiai skendėjo prieblandoje, ugnis židinyje 
priblėso ir liko rusenti lygia liepsna išilgai didelio rąsto nugarkau- 
lio. Prisitraukiau arčiau krėsliuką ir užsikėliau kojas ant grotelių. 
Aplink buvo girdėti visi įprasti šiuolaikinio gyvenimo garsai; apa- 
čioje, rūsyje, tyliai dūzgė šaldytuvas, šlamėjo ir ūžčiojo centrinio 
šildymo sistema, kurios dėka židinys tapo nebe būtinu dalyku, o 
veikiau maloniu patogumu; lauke kartkartėmis pravažiuodavo 
automobilis. 

Bet po visu šituo tyvuliavo gili Aukštumų nakties tyla. Sėdėjau 
nuščiuvusi ir atsivėriau jai. Paskutinį kartą ją jutau prieš dvide- 
šimt metų, bet tamsos galybė vis taip pat ramino, glūdėjo susiran- 
giusi tarp kalvų. 

Įkišau ranką į chalato kišenę ir išsitraukiau sulankstytą po- 
pieriaus lapą - sąrašo, kurį daviau Rodžeriui Veikfildui, nuorašą. 
Židinio ugnies šviesoje buvo per tamsu skaityti, bet man nė nerei- 
kėjo įžiūrėti tų vardų. Išlyginau lapą ant šilku apgaubto kelio ir 
sėdėjau, aklomis stebeilydama į neįskaitomą spausdintą šriftą. Iš 
lėto perbraukiau pirštu kiekvieną eilutę, nelyginant maldą tyliai 
murmėdama kiekvieno vyro vardą. Šaltai pavasario nakčiai jie 
priklausė labiau negu aš. Bet aš vis žvelgiau į liepsnas, leisdama 
tamsai iš lauko sueiti mano vidun ir užpildyti tuščias ertmes. 

Tardama jų vardus tartum kviečiau, žengiau pirmuosius žings- 
nius atgal, kirtau tuštumą į tamsybes, kur jie laukė. 

Intriga komplikuojasi 


KITĄ RYTĄ RODŽERIS išėjo iš Kulodeno namų nešinas dvy- 
lika puslapių užrašų ir vis labiau glumdamas. Iš pradžių, atrodė, 
laukia visai paprastas istorinis tyrimas, o dabar reikalas ėmė vin- 
giuoti netikėtais posūkiais, ir apsirikti čia negalėjai. 

Žuvusiųjų prie Kulodeno sąrašuose jis rado tik tris pavar- 
des iš Klerės Randal sąrašo. Nieko čia keista. Karolio Stiuarto 
armijoje retai kada būdavo tvarkingai surašomi įstojusieji, mat 
kai kurie klanų vadai prisidėdavo prie Gražuolio princo vyrų iš 
trumpalaikio įgeidžio, daugelis dėl dar menkesnės priežasties 
atsimetė, jų vardams nespėjus atsirasti jokiuose oficialiuose do- 
kumentuose. Į pabaigą Aukštumų kariuomenės knygos, jau ir 
taip priešokiais rašomos, buvo ir visai užmestos; nevertėjo rašyti 
algalapių, jeigu vis tiek neturėjai iš ko mokėti į juos įtraukia- 
miems vyrams. 

Rodžeris atsargiai pasilenkė ir surangė savo išstypusį kūną į 
senuką „Morris, automatiškai nuleisdamas galvą, kad nesusi- 
trenktų. Išsitraukęs iš po pažasties aplanką, atsivertė ir, raukyda- 
mas kaktą, peržvelgė nusirašytus puslapius. Keista, kad beveik visi 
Klerės sąrašo vyrai buvo paminėti kitame kariuomenės sąraše. 

Iš tam tikro klano pulko vyrai galėjo dezertyruoti, vis labiau 
aiškėjant, kokio masto katastrofa artėja; tai nebūtų nepaprasta. 
Ne, visas reikalas darėsi visiškai nesuprantamas, nes vardai iš 
Klerės sąrašo — visi iki vieno - atsirado Lovato valdovo pulke, 
kuris vėliau buvo pasiųstas į mūšį tesint paramos pažadą, Stiu- 
artams duotą Saimono Freizerio, lordo Lovato. 

O juk Klerė tvirtai teigė, - žvilgtelėjęs į jos duotus lapus, Ro- 
džeris tuo įsitikino, - kad visi šie vyrai buvo kilę iš nedidelio dva- 
ro pavadinimu Broch Tuarachas, gerokai į pietvakarius nuo Frei- 

zerio valdų - iš tiesų Makenzių žemių paribiuose. Negana to, ji 
sakė, kad šie vyrai kovėsi Aukštumų kariuomenės gretose nuo pat 
Prestonpanso mūšio, kuris vyko kampanijai dar tik įsibėgėjus. 

Rodžeris papurtė galvą. Galai čia nesueina. Žinoma, Klerė 
galėjo apsirikti dėl laiko - juk pati sakėsi nesanti jokia istorikė. 
Bėt tik jau ne dėl vietos, tiesa? Ir kaip vyrai iš Broch Tuaracho 
dvaro, neprisiekę ištikimybės Freizerių klano vadui, galėjo tar- 
nauti Saimonui Freizeriui? Teisybė, lordas Lovatas garsėjo kaip 
Senas Lapinas, ir ne be pagrindo, tačiau Rodžeris abejojo, kad ir 
tasai rūstus senas grafas būtų turėjęs užtektinai klastos ištaisyti 
šitokį triuką. 

Suraukęs kaktą, Rodžeris užkūrė variklį ir išriedėjo iš aikš- 
telės. Kulodeno namų archyvai beviltiškai nepilni, daugiausia — 
vaizdingi lordo Džordžo Murėjaus laiškai, niurzgantys, girdi, 
baigiasi atsargos, ir dalykėliai, kurie glosto turistų akį muziejų 
vitrinose. Rodžeriui reikėjo kur kas daugiau. 

— Palūkėk, brolyti, - sudraudė jis save, posūkyje šnairuoda- 
mas į veidrodėlį. - Tau reikia stengtis sužinoti, kas nutiko tiems, 
kurie negavo galo prie Kulodeno. Koks skirtumas, kaip jie ten 
atsidūrė, jeigu iš mūšio išėjo visi kaip vienas? 

Bet ši mįslė jam nėjo iš galvos. Kokia keista aplinkybė. Var- 
dai nepaprastai dažnai susimaišydavo, o ypač Aukštumose, kur 
bet kuriais laikais, regis, pusė gyventojų būna vardu Aleksan- 
dras. Dėl šios priežasties vyrus buvo įprasta vadinti pagal kilmės 
vietovardį, ne tik klanų vardais ir pavardėmis. Kartais — vietoj 
pavardžių. Lokylis, vienas iš žymiausių jakobitų vadų, iš tikro 
buvo Donaldas Kameronas iš Lokylio, ir tokiu vardu jis išsiskyrė 
iš gausybės kitų Donaldų Kameronų. 

O visi kalniečiai, nepakrikštyti Donaldais arba Alekais, turėjo 
Džono vardą. Iš trijų vardų, Rodžerio rastų žuvusiųjų sąrašuose 
ir atitinkančių Klerės sąrašą, vienas buvo Donaldas Murėjus, vie- 
nas - Aleksandras Makenzis Freizeris, o vienas - Džonas Grei- 
hamas Freizeris. Visi - be prirašyto kilmės vietovardžio, vien 
plikas vardas su pavarde ir pulkas, kuriam jie priklausė. Lovato 
valdovo pulkas, Freizerio pulkas. 

Tačiau be vietovardžio Rodžeris negalėjo būti tikras, kad 
jie iš tiesų tie patys vyrai, kurių vardai išvardinti Klerės sąraše. 
Žuvusiųjų sąrašuose buvo bent šeši Džonai Freizeriai, bet ir šie 
sąrašai juk neišsamūs; anglai nesistengė surašyti nei išsamiai, nei 
tiksliai - daugelis knygų buvo užpildytos jau faktui įvykus, kai 
klanų vadai skaičiuodavo galvas ir taip nustatydavo, kas negrį- 
žo namo. Nemažai vadų patys negrįžo, todėl reikalai dar labiau 
susipainiojo. 

Rodžeris iš bejėgiškumo įnirtingai pasitrynė delnu plaukus, 
tartum viršugalvio masažas stimuliuotų smegenis. O jeigu tie trys 
vardai nėra anų trijų vyrų, viskas grimzta į dar gilesnę paslaptį. 
Gera pusė Karolio Stiuarto kariuomenės buvo išžudyta prie Ku- 
lodeno, O Lovato vyrai kovėsi pačiame jo įkaršty, pačiame mūšio 
tirštume. Nesuvokiama, kad trijų dešimčių vyrų būrys tokioje 
padėtyje būtų išlikęs be nė vieno žuvusiojo. Prie sukilimo Lova- 
to vyrai prisidėjo vėlai; kituose pulkuose, kur kariai jau pakan- 
kamai ilgai tarnavo, kad suprastų, kas jų laukia, buvo masiškai 
dezertyruojama, o Freizeriai laikėsi stebėtinai ištikimai - paskui 
dėl to ir nukentėjo. 

Iš gilaus susimąstymo pažadintas garsaus pypsėjimo už 
nugaros, Rodžeris pasuko į šalikelę ir praleido susierzinusį di- 
džiulio sunkvežimio vairuotoją. Mąstymas ir vairavimas - nesu- 
derinamos veiklos rūšys, nusprendė jis. Jei taip ir toliau, galop 
atsitrenks į kokią mūro sieną. 

Valandėlę sėdėjo nejudėdamas, pasinėręs į svarstymus. Kilo 
natūrali mintis važiuoti į ponios Tomas viešbutėlį ir papasakoti 
Klerei, ką iki šiol pavyko aptikti. Mintis darėsi dar patrauklesnė 
dėl to, kad taip pavyktų keletą minučių pasimaudyti šildančioje 
Brianos Randal kaimynystėje. 

Kita vertus, jo, kaip istoriko, nuojauta reikalavo daugiau 
duomenų. O jis anaiptol nebuvo tikras, kad Klerė - kaip tik tas 
žmogus, kuris galės tų duomenų pasiūlyti. Galvoje netilpo, kam 
ji būtų jį samdžiusi ir tuo pat metu trukdžiusi atlikti tyrimą pa- 
teikdama netikslią informaciją. Tai neprotinga, o Klerė Randal 
jam darė net labai protingo žmogaus įspūdį. 

Vis dėlto tas nutikimas su viskiu. Prisiminus Rodžeriui už- 
kaito skruostai. Buvo įsitikinęs, kad ji numetė stiklus tyčia - o 
kadangi neatrodė iš tų žmonių, kurie linkę pokštus krėsti, jis 
norom nenorom linko manyti, kad Klerė taip pasielgė siekdama 
sutrukdyti jam pakviesti Brianą į Broch Tuarachą. Ar nenorėjo, 
kad jis ten nuvyktų, ar tik nenorėjo, kad jis ten nusivežtų Bria- 
ną? Juo daugiau jis mąstė apie tą nutikimą, juo tvirčiau įsitikino, 
kad Klerė Randal kažką slepia nuo dukters, bet neįsivaizdavo 
ką. Dar mažiau nutuokė, ką bendra tai turi su juo ar jo prisiimtu 
tyrimu. 

Būtų metęs šitą reikalą, bet stabdė du dalykai. Briana ir pa- 
prastas smalsumas. Magėjo sužinoti, kas gi čia dedasi, ir jis su- 
žinos, velniai rautų. 

Tyliai pastukseno kumščiu į vairą, nekreipdamas dėmesio į 
plūstantį mašinų srautą. Galiausiai apsisprendęs, vėl užkūrė vari- 
klį ir įsuko į kelią. Kitoje žiedinėje sankryžoje apsuko tris ketvir- 
čius rato ir leidosi į Inverneso centro pusę, o tada į geležinkelio 
stotį. 

„Skrajojantis škotas“ per trejetą valandų gali nudanginti jį 
į Edinburgą. Stiuartų dokumentų rinkinio kuratorius artimai 
bičiuliavosi su pastorium. O pradžiai jis turi vieną gairę, kad 
ir kokią keistą. Kariuomenės sąrašas, kuriame buvo išvardinti 
Lovato pulko vyrų vardai, anuos trisdešimt priskyrė kapitonui 
Džeimsui Freizeriui - iš Broch Tuaracho. Šis žmogus - vieninte- 
lis regimas ryšys, siejantis Broch Tuarachą ir Lovato Freizerius. 
Rodžeriui pasidarė įdomu, kodėl Džeimsas Freizeris nepaminė- 
tas Klerės sąraše. 


= 


Išlindo saulutė, balandžio vidury - retas įvykis, ir Rodžeris ja 
mėgavosi nuleidęs mažutį langelį vairuotojo pusėje, kad gaivus 
vėjelis pūstų jam pro ausį. 

Jam teko pasilikti nakvoti Edinburge, o kitą dieną vėlai grįžo 
ir buvo toks pavargęs po ilgos kelionės traukiniu, kad tik pa- 
valgė karštos vakarienės, kurią jam primygtinai siūlė Fiona, ir 

griuvo į lovą. Tačiau šįryt atsikėlė kupinas naujos energijos ir 
ryžto ir išvažiavo automobiliu į Broch Mordos kaimelį netoli 
tos vietos, kur buvo dvaras pavadinimu Broch Tuarachas. Jeigu 
Brianos Randal motina ir nenorėjo, kad duktė važiuotų į Broch 
Tuarachą, jam pačiam juk niekas netrukdo žvilgtelėti, kaip ta 
vieta atrodo. 

Rodžeris jau aptiko ir patį Broch Tuarachą, ar bent jau manė- 
si jį radęs; milžiniška akmenų nuolaužų krūva supo sugriuvusio 
senovinio apvalaus broch, bokšto, liekanas. Tokie bokštai žiloje 
senovėje buvo ir gyvenami, ir naudojami gynybai. Užteko geilų 
kalbos žinių suprasti, kad šis pavadinimas reiškia „šiaurėn žvel- 
giantis bokštas“, ir akimirką pasidarė įdomu, kaip apvalus bokš- 
tas galėjo įgyti šitokį vardą. 

Netoliese buvo matyti ir patsai dvaras bei ūkiniai pastatai, 
taip pat sugriuvę, nors kur kas geriau išlikę. Kieme prie durų ant 
stulpo styrojo pritvirtintas kažkoks nekilnojamojo turto agento 
skelbimas, išblukęs ir beveik neįskaitomas. Rodžeris stovėjo šlaite 
viršum namo ir dairėsi. Iš pirmo žvilgsnio neįžvelgė nieko, dėl ko 
Klerė būtų galėjusi norėti sutrukdyti dukteriai čia apsilankyti. 

Pastatė morisą kiemelyje ir išlipo. Vieta buvo graži, bet labai 
jau atkampi; prireikė keturiasdešimt penkias minutes kuo atsar- 
giausiai manevruoti, kad nepradaužęs degalų bako atvairuotų gi- 
liomis kaimo keliuko provėžomis nuo plento iki dvaro griuvėsių. 

Į pastatą nėjo; buvo akivaizdu, kad jis apleistas ir galbūt pa- 
vojingas, o viduje juk nieko nebus. Durų sąramoje buvo įrėžtas 
vardas FREIZERIS, tas pats vardas žymėjo ir daugelį nedidelių 
antkapinių akmenų ten, kur turėjo būti šeimos kapinaitės, - bent 
tuos, kurių užrašai dar buvo įskaitomi. Ne kažin kiek iš to nau- 
dos, pagalvojo Rodžeris. Nė viename iš šių antkapių nebuvo vyrų 
vardų iš jo sąrašo. Jam teks važiuoti toliau šiuo keliu - pagal kelių 
žemėlapį, Broch Mordos miestelis dar už trijų mylių. 

Kaip jis ir baiminosi, kaimo bažnytėlė jau prieš daugelį metų 
paliko nebenaudojama ir buvo nugriauta. Atkakliai beldėsi į vie- 
nas po kitų kaimiečių duris, bet gyventojai nieko nesuprasdavo 
arba sutikdavo jį niūriais žvilgsniais, o galų gale vienas garbaus 

amžiaus ūkininkas abejodamas pasamprotavo, girdi, senieji pa- 
rapijos archyvai galėjo nukeliauti į Fort Viljamo muziejų, o gal į 
patį Invernesą; tenai esą gyvenąs vienas pastorius, kuris renkąs 
tokį šlamštą. 

Pavargęs ir sudulkėjęs, bet dar nepraradęs ryžto, Rodžeris 
nupėdino prie mašinos, laukiančios pavėsyje gatvelėje prie kai- 
mo smuklės. Tokie sunkumai dažnai pastoja kelią istorikui, ren- 
kančiam medžiagą vietovėse, ir Rodžeris buvo prie jų pripratęs. 
Tik išmes greitosiomis bokalą alaus - na, gal porą, nes diena kaip 
reta šilta, - ir pirmyn į Fort Viljamą. 

Taip man ir reikia, karčiai pagalvojo Rodžeris, jeigu ieškomi 
dokumentai pasirodys bedulką velionio pastoriaus archyvuose. 
Štai ko nusipelnė apleisdamas darbą ir puldamas gainiotis briedį 
girioje, kad padarytų merginai įspūdį. Iš kelionės į Edinburgą tik 
tiek naudos, kad galima išbraukti tris vardus, kuriuos buvo radęs 
Kulodeno namuose; paaiškėjo, kad visi šie trys vyrai priklausė 
skirtingiems pulkams, ne grupei iš Broch Tuaracho. 

Stiuartų rinkiniai užėmė ištisus tris kambarius, o ką jau kal- 
bėti apie neapsakomą daugybę dėžių muziejaus rūsiuose, tad 
vargu ar būtų galėjęs pasigirti nuodugniai juos ištyrinėjęs. Vis 
dėlto pavyko rasti Kulodeno namuose matyto algalapio nuorašą, 
kuriame šie vyrai išvardyti drauge stojantys į pulką, vadovaujami 
Lovato valdovo - Senojo Lapino sūnaus, išeitų, jaunojo Saimo- 
no. Slidus, gyvatė, lošė dvejopą lošimą, pamanė Rodžeris; įpėdinį 
pasiuntė kautis Stiuartų pusėj, o pats liko namie ir skelbėsi esąs 
ištikimas karaliaus Jurgio vasalas. Tik ne kažin ką laimėjo. 

Šiame dokumente buvo minimas vadas Saimonas Freizeris 
jaunesnysis, o Džeimso Freizerio visai nebuvo. Tačiau kažkoks 
Džeimsas Freizeris buvo minimas nemažai armijos depešų, me- 
morandumų ir kitų dokumentų. Jeigu tai tas pats žmogus, tai 
jis kampanijoje gana veikliai reiškėsi. Vis dėlto, turint tik vardą 
ir pavardę Džeimsas Freizeris, neįmanoma nuspręsti, ar tai tas 
pats Freizeris iš Broch Tuaracho; vardas Džeimsas Aukštumose 
buvo taip pat paplitęs, kaip Dankanas ar Robertas. Tik vienin- 
telėje vietoje Džeimsas Freizeris buvo paminėtas dar ir su kitais 

vardais, kurie galėtų padėti nustatyti jo tapatybę, bet tame doku- 
mente jo vadovaujamų vyrų nebuvo minima. 

Rodžeris gūžtelėjo pečiais ir suirzęs nuvijo šalin nežinia iš 
kur atsiradusį spiečių plėšrių uodų. Nuosekliai peržiūrėti tuos 
archyvus užtruks kelerius metus. Negalėdamas atsiginti apspitu- 
sių uodų, jis nėrė į tamsią, alaus darykla atsiduodančią smuklę 
ir paliko jų debesį nervingai sukti ratų už durų. 

Gurkšnodamas vėsų, kartų elį, mintyse pasikartojo jau nu- 
veiktus žygius ir turimas galimybes. Šiandien turėjo laiko nu- 
važiuoti į Fort Viljamą, nors į Invernesą grįžtų vėlai. O jeigu 
Fort Viljamo muziejuje nieko neatsirastų, tuomet logiškas — 
nors ir juokinga - kitas žingsnis būtų gerai pasirausti pastoriaus 
archyvuose. 

O tada? Jis užsivertė paskutinius karčiojo lašus ir pamojo šei- 
mininkui, kad įpiltų dar bokalą. Na, jeigu jau taip susiklostytų, 
matyt, artimiausiu metu jis negalėtų nuveikti nieko geriau, tik 
iššniukštinėti visus šventorius ir visas kapines Broch Tuaracho 
apylinkėse. Rodžeris abejojo, ar ponia ir panelė Randal liks vie- 
šėti Invernese dvejus ar trejus metus, kantriai laukdamos tyrimo 
rezultatų. 

Įkišęs ranką į kišenę, apčiuopė užrašų knygelę, nuolatinę is- 
toriko palydovę. Prieš išvažiuodamas, Broch Mordoje jis privalo 
bent žvilgtelėti į senąjį šventorių ar kas iš jo likę. Niekad nežinai, 
ką aptiksi, ir bent jau nereikės grįžti. 


= 


Kitą dieną po pietų Rodžerio pakviestos ponia Randal su 
dukra atėjo išgerti arbatos ir pasiklausyti, ką jam iki šiol pavyko 
nuveikti. 

— Radau keletą vardų iš jūsų sąrašo, - pasakė jis Klerei, rody- 
damas kelią į kabinetą. - Labai keista - dar neaptikau nė vieno, 
kuris būtų tikrai žuvęs prie Kulodeno. Maniausi turįs tris, bet 
paaiškėjo, kad tai kiti bendrapavardžiai vyrai. 

Jis pažvelgė į daktarę Randal,; ji stovėjo nuščiuvusi, viena ran- 
ka įsitvėrusi krėslo atkaltės, lyg užsimiršusi. 

- Hm, gal prisėstumėt? - paragino Rodžeris, ir ji, truputį 
krūptelėjusi, palinksėjo ir prisėdo ant kėdės krašto. 

Rodžeris stebėjo ją smalsiu žvilgsniu, bet pasakojo toliau; iš- 
traukė savo tyrimo aplanką ir įteikė Klerei. 

- Kaip jau sakiau, keista. Visų vardų nesusekiau; matyt, tu- 
rėsiu eiti šniukštinėti po parapijų įrašus ir kapines aplink Broch 
Tuarachą. Didumą šių įrašų radau tarp tėvo dokumentų. Bet ži- 
nant, kad jie visi buvo Kulodene, būtų galima tikėtis užtikti bent 
vieną dvi žuvusiųjų mūšyje pavardes. Ypač, jeigu, kaip sakote, jie 
tarnavo viename iš Freizerių pulkų - šie beveik visi kovėsi mūšio 
centre, kur vyko nuožmiausios kautynės. 

- Žinau. 

Keista intonacija privertė Rodžerį į ją pažiūrėti, bet veido 
nebuvo matyti, nes Klerė palinko virš rašomojo stalo. Daugelis 
dokumentų buvo nuorašai, padaryti paties Rodžerio ranka, nes 
į valstybinius archyvus, saugančius Stiuartų rinkinius, dar nebu- 
vo prasiskverbusi egzotiška fotokopijavimo technika. Vis dėlto 
aplanke buvo ir keli originalūs lapai, iškapstyti iš velionio pas- 
toriaus Veikfildo XVIII amžiaus lobyno. Ji atsargiai pirštų galais 
vartė dokumentus, stengdamasi nečiupinėti popieriaus daugiau 
negu būtina. 

— Jūs teisus, iš tikrųjų keista. 

Rodžeris atpažino jos balse jaudulį, tačiau atmieštą pasitenki- 
nimu ir palengvėjimu. Kažin kodėl jinai šito laukė - o gal vylėsi. 

— Sakykit... - Ji sudvejojo. - Tie jūsų rasti vardai. Kas tiems 
vyrams atsitiko, jeigu jie nežuvo prie Kulodeno? 

Rodžerį kiek stebino tai, kad jai, regis, visa tai nuoširdžiai 
rūpi, bet jis paslaugiai išsitraukė aplanką su savo pastabomis ir 
atsivertė. 

— Du iš jų minimi laivo įgulos sąraše; netrukus po Kulodeno 
jie emigravo į Ameriką. Keturi mirė sava mirtimi praėjus maž- 
daug metams - nieko nuostabaus, po Kulodeno mūšio kilo bai- 
sus badas, ir daug žmonių Aukštumose išmirė. O štai šį radau 
parapijos knygoje, bet ne tos parapijos, iš kurios jis buvo kilęs. 
Vis dėlto esu tvirtai įsitikinęs, kad tai vienas iš jūsų vyrų. 

Tik kai Klerės pečius paliko įtampa, Rodžeris pastebėjo, kad 
jos ten apskritai būta. 

— Norite, kad ir kitų paieškočiau? - paklausė jis, vildamasis, 
kad atsakymas bus „taip“. Per motinos petį jis stebėjo Brianą. Ji 
stovėjo prie kamštinės sienos, pusiau pasisukusi, lyg nesidomė- 
dama motinos sumanymu, bet Rodžeris pastebėjo mažą vertika- 
lią raukšlytę, įsirėžusią tarp antakių. 

Galbūt ji pajuto tą patį kaip ir jis - keistą užslopintą jaudulį, 
kuris gaubė Klerę nelyginant elektros laukas. Rodžeris tai pa- 
stebėjo, vos tik Klerė įėjo į kambarį, o jo pasakojimas šį įspūdį 
tik sustiprino. Jis vaizdavosi, kad jeigu paliestų ją, tarp jų šoktų 
įkaitusi kibirkštis. 

Jo mintis nutraukė beldimas į kabineto duris. Jos atsidarė, ir 
Fiona Greiham įstūmė vidun arbatos vežimėlį su arbatiniu, visą 
nukrautą puodeliais, servetėlėmis, trijų rūšių sumuštinukais, py- 
ragaičiais su kremu, su uogiene, biskvitiniu tortu ir sklindžiais su 
šviežiai sutirštėjusia grietine. 

— Niam! — sušuko Briana, išvydusi šį vaizdą. - Čia viskas 
mums, ar jūs laukiate dar dešimties svečių? 

Klerė Randal žiūrėjo, kaip ruošiamasi arbatai, ir šypsojosi. 
Elektros laukas tebetvyrojo, bet didžiulėmis pastangomis prige- 
sintas. Rodžeris pastebėjo, kad viena jos ranka taip susigniaužė 
tarp sijono klosčių, jog Žiedas suveržė pirštą. 

- Po tokios sočios arbatos mums kelias savaites nebereiks 
valgyti, - tarė ji. - Atrodo nuostabiai! 

Fiona spindėjo iš pasitenkinimo. Ji buvo žemo ūgio, apva- 
lutė ir daili kaip ruda vištelė. Rodžeris širdyje atsiduso. Nors ir 
džiaugėsi galėdamas svetingai priimti viešnias, puikiai suprato, 
kad vaišių gausa skirta įvertinti jam, o ne joms. Devyniolikmetė 
Fiona degte degė vienu gyvenimo tikslu. Tapti žmona. Pagei- 
dautina, vyro, turinčio profesiją. Ji metė vienui vieną žvilgsnį į 
Rodžerį, kai jis prieš savaitę atvyko sutvarkyti pastoriaus daik- 
tų, ir nusprendė, kad istorijos profesorius asistentas - geriausia 
perspektyva, kokią teikia Invernesas. 

Nuo to laiko jis kemšamas it Kalėdų žąsis, jo batai blizgina- 
mi, šlepetės ir dantų šepetėlis jam išdėliojami, lova paklojama, 
vakaro laikraštis įnešamas ir padedamas greta jo lėkštės, o kai 
jis ilgas valandas dirba palinkęs prie rašomojo stalo - jam patri- 
namas sprandas ir be paliovos teiraujamasi, ar patogu, ar gerai 
nusiteikęs ir ar nesiskundžia sveikata. Dar niekad gyvenime Ro- 
džeriui nebuvo tekę patirti tokio šeimyniško popinimo. 

Trumpai tariant, Fiona varė jį iš proto. Pastaruoju metu vaikš- 
čiojo apsmukęs ir nesiskutęs veikiau gindamasis nuo jos neatlyž- 
tančio persekiojimo, o ne todėl, kad būtų natūraliai apsileidęs, 
kaip mėgsta apsileisti vyrai, kai jų laikinai neslegia profesinės ir 
visuomeninės pareigos. 

Mintis apie galimybę šventaisiais santuokos saitais susisieti 
su Fiona Greiham jį stingdė iki gyvo kaulo. Ji per metus išvarys 
jį iš proto savo perekšliškumu. Be to, buvo dar ir Briana Randal, 
dabar mąsliai žvelgianti į arbatos vežimaitį, tartum svarstanti, ką 
pirmiau čiupti. 

Šią popietę jis tvirtai laikėsi sukaupęs dėmesį į Klerę Randal 
bei jos užduotį ir vengė žiūrėti į jos dukterį. Klerė Randal buvo 
žavi, smulkių kaulų ir perregima oda, dėl to ir šešiasdešimties 
atrodys daugmaž taip pat, kaip atrodė dvidešimties. Bet žiūrint į 
Brianą Randal Rodžeriui nuolat šiek tiek trūko kvapo. 

Ji laikėsi kaip karalienė, nesikūprino, kaip dažnai daro kai 
kurios aukštos merginos. Rodžeris atkreipė dėmesį į tiesią jos 
motinos nugarą ir gracingą laikyseną, ir jam pasidarė aišku, iš 
kur ši Brianos savybė. Bet iš kur įstabus ūgis, iš kur banguoti, 
iki juosmens krintantys raudoni plaukai, blyksintys aukso ir va- 
rio žiežirbomis, pamarginti gintaro ir cinamono gijomis, laisvai 
besigarbiniuojantys apie veidą ir gaubiantys pečius it mantija. 
Akys, taip tamsiai mėlynos, kad kartais, nelygu šviesa, atrodo 
juodos. Neaišku nė iš kur ta plati, dosni burna su putlia apatine 
lūpa, kuri kvieste kvietė neskubriai bučiuoti ir kurstė tvilkančią 
aistrą. Šitai tikriausiai jai atiteko iš tėvo. 

Apskritai Rodžeriui buvo visai prie širdies, kad Brianos tė- 
vas čia nedalyvauja, nes jo tėviškus jausmus neabejotinai būtų 

papiktinusios tokios Rodžerio mintys; jis nerimavo, ar tik šių 
minčių neišduoda veidas. 

- Arbata, nagi, - džiugiai tarė jis. - Puiku. Nuostabu. Fiona, 
vaišės atrodo dieviškos. Manau... hm... daugiau nieko mums ne- 
prireiks. 

Nekreipdama dėmesio į užuominą, raginančią išeiti, Fiona 
maloniai linktelėjo priimdama viešnių komplimentus, mikliais ir 
taupiais judesiais išdėliojo servetėles ir puodelius, išpilstė arbatą 
ir pasiuntė ratu pirmąją lėkštę su pyragu, atrodė nusiteikusi pa- 
silikti neribotą laiką, atlikdama šeimininkės priedermę. 

- Užsidėkit grietinės ant sklindžių, Rodž... norėjau pasakyti, 
pone Veikfildai, - paragino ji ir pakabinusi įkrėtė jam grietinės, 
nė nelaukdama atsakymo. - Jūs per liesas, reikia jus atpenėti. - Ji 
metė sąmokslininkės žvilgsnį į Brianą Randal ir čiauškėjo to- 
liau: - Gi žinote, kokie tie vyrai; kol nėra moters jais pasirūpinti, 
niekad dorai nepavalgo. 

- Kaip jam pasisekė, kad galite juo pasirūpinti, - mandagiai 
atsakė Briana. 

Rodžeris giliai įkvėpė, keletą kartų sugniaužė ir vėl ištiesė 
pirštus, kol atslūgo noras pasmaugti Fioną. 

- Fiona, - kreipėsi jis į merginą, - gal malonėtumėt... hm... 
ar galėtumėt man padaryti nedidelę paslaugą? 

Ji:nušvito it Helovino žibintas iš moliūgo, burna išsišiepė nuo 
minties apie progą ką nors nuveikti jo labui. 

- Žinoma, Rodž... pone Veikfildai! Ką tik norite! 

Rodžeris truputį susigėdo, bet pagaliau, nuramino save, juk 
tai tiek pat ir jos pačios labui, kiek ir jo. Jeigu ji neišeis, jis greitai 
nebesugebės valdytis ir padarys ką nors tokio, dėl ko jiedu abu 
gailėsis. 

— Ak, dėkui, Fiona. Nieko ypatinga, aš tik užsisakiau šiek 
tiek... šiek tiek... — jis karštligiškai mėgino prisiminti vieno iš 
miestelio prekybininkų pavardę, - tabako pas poną Bakaną Di- 
džiojoje gatvėje. Pagalvojau, gal jūs sutiksite nueiti jo atsiimti už 
mane; išgėrus šitokios nuostabios arbatos nėra nieko tinkames- 
nio kaip gera pypkė. 

Fiona jau rišosi prijuostę - įmantrią, nėriniais apkraštuotą, 
niūriai pastebėjo Rodžeris. Kabineto durys paskui ją užsivėrė, ir 
jis trumpam užsimerkė iš palengvėjimo, akimirką užmiršdamas, 
kad nerūko. Lengviau atsipūtęs, įsitraukė į pokalbį su viešniomis. 

— Klausėte, ar noriu, kad ieškotumėte likusiųjų vardų iš mano 
sąrašo, - beveik iškart pasakė Klerė. Rodžerį apėmė keistas jaus- 
mas, kad jai taip pat atlėgo, kai išėjo Fiona. - Taip, noriu, jeigu 
jums ne per didelis vargas. 

— Ne, ne! Visai ne, - atsiliepė Rodžeris, ir tik visai nedaug 
tepamelavo. - Su malonumu paieškosiu. 

Rodžerio ranka neryžtingai pakibo virš gausiai nukrauto ar- 
batos vežimaičio, tada nėrė žemyn ir sugriebė krištolinį grafiną 
su dvylikos metų „Muir Breame“ viskiu. Po grumtynių su Fiona 
jautėsi turįs teisę juo pasilepinti. 

- Išgersite šito? - mandagiai paklausė jis viešnių. Pagavęs 
pasibjaurėjimo išraišką Brianos veide, skubiai pridūrė: - Arba 
gal arbatos? 

- Arbatos, - su palengvėjimu atsakė Briana. 

— Tu nesupranti, ką prarandi, - tarė dukrai Klerė, godžiai 
uosdama viskio kvapą. 

- Kuo puikiausiai suprantu, - atkirto Briana. - Dėl to ir 
prarandu. 

Ji gūžtelėjo pečiais ir mirktelėjo Rodžeriui. 

— Masačusetso valstijoje, kad galėtum legaliai gerti, reikia 
būti dvidešimt vienų metų, - paaiškino Klerė Rodžeriui. - Bri 
liko dar aštuoni mėnesiai, tad prie viskio ji tikrai nepratusi. 

— Sudarai tokį vaizdą, lyg nemėgti viskio būtų nusikalti- 
mas, - protestavo Briana, šypsodamasi Rodžeriui viršum arbatos 
puodelio. 

Atsakydamas jis savo ruožtu pakėlė antakius. 

- Mano miela moterie, - rūsčiai tarė jis. - Čia Škotija. Aišku, 
kad nemėgti viskio yra nusikaltimas! 

— Ak, šiteip? Turrrėkim vilties, nusikaltimas mirrrtim nebau- 
džiamas, arrr ne? - švelniai atsiliepė Briana, tobulai pamėgdžio- 
dama jo vos juntamą škotišką urzgimą. 

Iš netikėtumo Rodžeris juokdamasis rijo viskį ir paspringo. 
pasijuoktų. Jos lūpose buvo sustingusi dirbtinė šypsena, bet vei- 
das išbalęs kaip drobė. Tuomet ji sumirksėjo, nušvito natūrales- 
ne šypsena, ir akimirka išsisklaidė. 

Rodžeris stebėjosi, kaip lengvai jodvi šnekučiuojasi - tiek 
apie nereikšmingas smulkmenas, tiek apie Klerės projektą. Bria- 
na aiškiai domėjosi tėvo darbu ir apie jakobitus išmanė kur kas 
daugiau už motiną. 

— Nuostabu, kad jie apskritai nusikasė iki pat Kulodeno, - nu- 
sistebėjo ji. - Ar Žinot, kad kalniečiai Prestonpanso mūšį laimėjo 
vos su dviem tūkstančiais vyrų? Prieš aštuonių tūkstančių anglų 
kariuomenę? Sunku patikėti! 

- Na, ir Falkirko mūšis panašiai vyko, - įsiterpė Rodžeris. - 
Priešas turėjo ir karių, ir ginklų persvarą, jie žygiavo basi... ne- 
suprantama, kaip jiems pavyko padaryti tai, ką jie padarė. Bet 
pavyko! 

- Mhm, - pritarė Klerė, smagiai trūkteldama viskio. - Pavyko. 

- Štai ką pagalvojau, - kreipėsi Rodžeris į Brianą, dėdamasis 
nerūpestingas. - Gal jums būtų įdomu nuvažiuoti su manim į 
kai kurias vietas - pamatyti mūšio laukus ir kitką. Ten įdomu, ir 
esu tikras, kad labai padėtumėt atlikti tyrimą. 

Briana nusijuokė ir susiglostė plaukus, kurie vis taikėsi įkristi 
į arbatą. 

- Nežinau, kokia iš manęs pagalbininkė, bet labai norėčiau 
važiuoti. 

— Fantastika! 

Nustebęs ir pakylėtas iš džiaugsmo, kad ji sutiko, Rodžeris 
pagraibė grafino ir vos jo nenumetė. Klerė mikliai sulaikė jį be- 
virstantį ir dailiai pripylė jo stiklą. 

— Dabar bandau bent kiek atsilyginti už tai, kad praeitą kartą 
išpyliau, - nusišypsojo ji atsakydama, kai Rodžeris puolė dėkoti. 

Matydamas ją dabar, ramią ir atsipalaidavusią, Rodžeris su- 
abejojo savo ankstesniais įtarimais. Gal vis dėlto tai iš tiesų nuti- 
ko netyčia? Tas dailus ramus veidas ničnieko jam neišdavė. 

Po pusvalandžio vaišės buvo nusiaubtos, grafinas stovėjo tuš- 
čias, o trijulė sėdėjo vieningai apdujusi iš pasitenkinimo. Briana 
porą kartų pasimuistė, žvilgtelėjo į Rodžerį ir galiausiai pasitei- 
ravo, ar galėtų pasinaudoti „patogumais“. 

- A, tualetu? Žinoma. 

Jis pakilo iš krėslo, apsunkęs nuo škotiško vaisių pyrago ir 
migdolų biskvito. Jeigu greit nepaspruks nuo Eionos, į Oksfordą 
grįš sverdamas tris šimtus svarų. 

— Jis iš tų senoviškų, - aiškino Rodžeris, koridoriuje mos- 
telėdamas į vonios kambarį. - Su bakeliu paluby ir nuleidimo 
grandine. 

— Mačiau tokių Britų muziejuje, - linktelėjo Briana. - Tik jie 
stovėjo ne tarp eksponatų, o moterų tualete. - Ji padvejojo, tada 
ryžosi paklausti: - Tualetinį popierių jūs naudojat ne tokį kaip 
Britų muziejuje, ar ne? Nes jeigu tokį pat, tai rankinėje turiu 
popierinių servetėlių. 

Rodžeris primerkė vieną akį ir pažvelgė į ją kita. 

- Arba čia labai keistai non seguitur, arba išgėriau gerokai 
daugiau, negu maniau. 

Iš teisybės, jiedu su Klere sėkmingai sutvarkė „Muir Breame“, 
tik Briana pasitenkino arbata. 

Nugirdusi pokalbį, Klerė pradėjo juoktis ir atsikėlusi padavė 
Brianai keletą kosmetinių servetėlių iš savo rankinės. 

- Nebus ten vaškuoto popieriaus su antspaudu „Jos dideny- 
bės vyriausybės nuosavybė“, kaip muziejuje, bet tikriausiai bus 
ne ką geresnis, - pasakė ji dukrai. - Britų tualetinis popierius - 
paprastai gana šiurkštus daiktas. 

— Ačiū. - Briana paėmė servetėles ir nusisuko į duris, bet 
paskui vėl atsigręžė. - Kurių velnių žmonėms reikia sąmoningai 
gaminti kietą kaip skarda tualetinį popierių? — paklausė ji. 

— Mūsų vyrai - ąžuolo širdys*, - padeklamavo Rodžeris, - jų 
sėdynės - nerūdijančio plieno. Grūdina tautinį charakterį. 

— Jei kalbame apie škotus, tikriausiai tai paveldimas nervų 


* Iš oficialaus Jungtinės Karalystės laivyno maršo. 

atbukimas, - pridūrė Klerė. - Vyrų, kurie galėjo raiti jodinėti 
dėvėdami sijonus, užpakaliai - kaip balno oda. 

Briana suprunkštė. 

- Baisu ir pagalvoti, ką jie anais laikais naudodavo vietoj tua- 
letinio popieriaus. 

- Iš tiesų nebuvo taip jau blogai, - nustebino atsakymu Kle- 
rė. - Tūbių lapai tikrai švelnūs, ne prastesni už dvisluoksnį tua- 
letinį. O žiemą ar viduje paprastai pasišluostydavo drėgnu sku- 
duru - nelabai higieniška, bet gana patogu. 

Rodžeris ir Briana išsižioję pavėpsojo į ją. 

- Mm... knygoj skaičiau, - paaiškino Klerė ir stulbinamai 
nuraudo. 

Briana, vis dar kikendama, nuėjo ieškoti patogumų, o Klerė 
liko stovėti prie durų. 

- Nepaprastai malonu, kad mus šitaip karališkai pavaiši- 
not, - tarė ji, šypsodamasi Rodžeriui. Akimirkos sutrikimas iš- 
garavo kaip nebuvęs, atrodė rami kaip visada. - Ir jūs labai geras, 
kad suieškojote man žinių apie tuos vardus. 

— Man buvo vienas malonumas, - patikino ją Rodžeris. - Ge- 
ras paįvairinimas po naftalino ir voratinklių. Pranešiu jums, kai 
tik sužinosiu ką daugiau apie jūsų jakobitus. 

— Dėkui. - Klerė padvejojo, dirstelėjo per petį ir pritildė bal- 
są. - Iš tiesų, kad jau Bri valandėlei išėjo... norėjau paprašyti jūsų 
kai ko asmeniškai. 

Rodžeris atsikrenkštė ir pasitaisė šia oria proga pasirištą ka- 
klaraištį. 

- Prašykit, - paragino jis, nuo arbatgėrio sėkmės apimtas 
džiugaus dosnumo. - Esu visas jūsų paslaugoms. 

— Jūs kvietėte Bri važiuoti kartu rinkti medžiagos įvykių vie- 
tose. Norėjau jūsų paprašyti... bemeilyčiau, kad į vieną vietą jos 
nevežtumėt, jeigu neprieštaraujate. 

Rodžerio mintyse iškart suskambo pavojaus varpai. Ar jis 
sužinos, kokią paslaptį slepia Broch Tuarachas? 

- Tai stačių akmenų ratas - žmonės vadina jį Kraig na 
Dunu. - Klerė žvelgdama rimtai kiek palinko į priekį. - Yra prie- 

žastis, kitaip neprašyčiau. Noriu pati ten Brianą nuvežti, bet, ko 
gero, kol kas negaliu jums paaiškint kodėl. Atėjus laikui, paaiš- 
kinsiu, bet dar ne dabar. Ar pažadat? 

Rodžerio galvoje mintis vijo mintį. Tai vis dėlto ne į Broch 
Tuarachą ji norėjo sutrukdyti jam nusivežti merginą! Viena mįs- 
lė paaiškėjo, bet kita tik dar labiau sutirštino miglas. 

- Žinoma, - pagaliau ištarė jis, - jeigu tik norite. 

- Ačiū. 

Ji lengvai palietė jam ranką ir pasisuko ketindama eiti. Iš- 
vydęs tamsų Klerės siluetą šviesos fone, Rodžeris staiga kai ką 
prisiminė. Gal dabar ir ne tinkamiausias metas klausti, bet ir 
nepakenks. 

— Ak, daktare Randal... Klere? 

Klerė vėl atsigręžė į jį. Kai nebeblaškė Brianos buvimas šalia, 
Rodžeris suvokė, kad Klerė Randal - ir pati labai graži moteris. 
Jos veidas buvo kiek įraudęs nuo viskio, o akys - visai neįprastos 
šviesiai rusvai auksinės spalvos, it skaidrus gintaras, pagalvojo jis. 

- Visuose mano rastuose dokumentuose, kuriuose minimi 
šie vyrai, - pradėjo šneką Rodžeris, atsargiai rinkdamas žo- 
džius, - minimas ir toks kapitonas Džeimsas Freizeris, kuris, 
atrodo, jiems vadovavo. Bet jūsų sąraše jo nebuvo. Aš tik pagal- 
vojau - jūs apie jį žinojote? 

Akimirką Klerė stovėjo kaip suakmenėjusi, ir Rodžeris pri- 
siminė, kaip ji elgėsi tą popietę tik atėjusi. Bet netrukus mo- 
teris vos nusipurtė ir atsakė jam iš pažiūros neprarasdama pu- 
siausvyros: 

— Taip, apie jį Žinojau. 

Ji kalbėjo ramiai, bet veidas išblyško, ir Rodžeriui buvo ma- 
tyti, kaip pakaklėje tankiai muša pulsas. 

- Neįrašiau jo į sąrašą, nes jau žinau, koks likimas jį ištiko. 
Džeimis Freizeris žuvo prie Kulodeno. 

- Jūs esat tikra? 

Lyg nekantraudama eiti, Klerė susigriebė rankinę ir žvilgtelė- 
jo per koridorių į vonios pusę, kur girgždanti senovinė rankena 
bylojo apie Brianos bandymus išsigauti laukan. 

— Taip, - atsakė neatsigręždama. - Esu tvirtai įsitikinusi. Ak, 
pone Veikfildai... norėjau pasakyt, Rodžeri. 

Ji ūmai atsisuko ir įsmeigė į jį tas keistos spalvos akis. Taip 
apšviestos, jos atrodo beveik geltonos, pamanė jis; stambios ka- 
tės akys, leopardo akys. 

- Prašom neminėti Džeimso Freizerio mano dukteriai, - 
pasakė ji. 


=— 


Buvo vėlus metas, ir Rodžeris jau seniai turėjo būti lovoje, 
bet jam nepavyko užmigti. Ar dėl Fionos keliamų nesmagumų, 
ar dėl trikdančių Klerės Randal prieštarų, o gal nuo jaudulio, 
apėmusio galvojant apie perspektyvą rinkti tyrimo medžiagą su 
Briana Randal, jis gulėjo plačiai atmerktomis akimis, ir miegas 
nė nemėgino artintis. Užuot vartęsis nuo šono ant šono ir skai- 
čiavęs avis, nusprendė nemigą naudingai pritaikyti. Pasiraus po 
pastoriaus popierius, ir kaipmat suims miegas. 

Fionos kambaryje kitame koridoriaus gale tebedegė šviesa, 
bet Rodžeris pirštų galais nutipeno laiptais, stengdamasis jai 
netrukdyti. Tada, uždegęs kabinete šviesą, jis valandėlę stovėjo 
bandydamas aprėpti didingą jo laukiančios užduoties mastą. 

Ta siena neblogai iliustravo pastoriaus Veikfildo protą. Vie- 
ną kabineto šoną visiškai dengė kamštinė lenta - beveik dvi- 
dešimt pėdų ilgio ir dvylikos pločio. Pirminio kamštinio pa- 
viršiaus kone nebuvo matyti po sluoksnių sluoksniais popierių, 
raštelių su pastabomis, nuotraukų, mimeografuotų lapų, sąs- 
kaitų, kvitų, paukščių plunksnų, nuo vokų nuplėštų kampučių 
su įdomiais pašto ženklais, adresų etikečių, raktų pakabučių, 
atvirukų, gumyčių ir kitokios amunicijos, prisegiotos ar prirai- 
šiotos virvelėmis. 

Vietomis šios smulkmenos buvo nugulusios po dvylika 
sluoksnių, o vis dėlto pastorius visuomet sugebėdavo neklysda- 
mas iš karto surasti norimą daiktą. Rodžeris pamanė, kad siena 
tikriausiai sutvarkyta vadovaujantis tam tikru principu, tokiu 
subtiliu, kad nė Amerikos NASA neperprastų. 

Rodžeris abejodamas žvelgė į sieną. Nebuvo jokio logiško 
taško, nuo kurio pradėti. Jis neryžtingai ištiesė ranką prie vys- 
kupijos išsiuntinėto Generalinės Asamblėjos susirinkimų tvar- 
karaščio, bet akį patraukė apačioje išniręs spalvotais pieštukais 
pieštas drakonas, kuriam netrūko nei dūmų kamuolių, meniškai 
besiveržiančių iš šnervių, nei iš pražiotų nasrų pliūpsinčių žalių 
liepsnos liežuvių. 

Lapo apačioje stambiomis, kreivokomis didžiosiomis raidė- 
mis buvo užrašyta: RODŽERIS. Miglotai prisiminė aiškinęs, kad 
drakonas alsuoja žalia liepsna, nes nieko kito neėda, vien špina- 
tus. Paleido Generalinės Asamblėjos datas kristi ten, kur buvo, ir 
nusigręžė nuo sienos. Visą tą gerą spės ir vėliau peržiūrėti. 

Milžiniškas ąžuolinis sekreteras suvyniojamu lentučių viršu- 
mi su ne mažiau kaip keturiasdešimčia sausakimšai prikimštų 
skyrelių palyginti atrodė vienas juokas. Atsidūsėjęs Rodžeris ati- 
traukė nušiurusią biuro kėdę ir atsisėdo pamėginti susigaudyti 
tarp dokumentų, kuriuos pastorius laikė vertais išsaugoti. 

Viena šūsnis sąskaitų, kurias dar reikia apmokėti. Kita - iš 
pažiūros oficialių dokumentų: automobilio registravimo popie- 
rių, nekilnojamojo turto vertinimo, statybos inspekcijos pažymų. 
Dar viena krūva - istorinių užrašų ir archyvinių dokumentų. 
Kita - šeimos relikvijų. Dar viena, kol kas didžiausia - šlamšto. 

Pasinėręs į darbą, jis neišgirdo už nugaros atsidarant durų 
nei artėjančių žingsnių. Staiga ant rašomojo stalo krašto greta jo 
atsirado didžiulis arbatinukas. 

— Ą? 

Jis atsitiesė ir sumirkčiojo. 

— Pamaniau, neprošal jums arbatos išgert, pone Veik... norė- 
jau pasakyt, Rodžeri. 

Fiona pastatė ant stalo padėkliuką, ant kurio buvo puodelis 
su lėkštute ir lėkštė sausainių. 

— O, ačiū. 

Iš tikrųjų buvo alkanas ir draugiškai nusišypsojo Fionai, o 
šios skaistūs, apvalūs skruostai sodriai nuraudo. Atrodo, jo dė- 
kingumo padrąsinta, ji ne išėjo, o prisėdo ant rašomojo stalo 

kampo ir susižavėjusiu žvilgsniu žiūrėjo, kaip jis dirba, protar- 
piais atsikąsdamas šokoladinio sausainio. 

Miglotai jausdamas pareigą kaip nors reaguoti į jos buvimą, 
Rodžeris iškėlė prakąstą sausainį ir sumurmėjo: 

- Skanūs. 

- Tikrai? Pati kepiau, žinai. 

Fiona dar labiau išraudo. Patraukli mergytė ta Fiona. Mažutė, 
apvalutė, tamsiais garbanotais plaukais ir didelėmis rudomis aki- 
mis. Ūmai pagavo save spėliojantį, ar Briana Randal moka virti, 
ir pasistengė išblaškyti šį vaizdą purtydamas galvą. 

Matyt, Fiona šį judesį suprato kaip gestą, reiškiantį netikėji- 
mą, ir palinko į priekį. 

— Ne, rimtai, - tikino ji, - močiutės receptas. Ji visad saky- 
davo, kad pastorius juos labiausiai mėgsta. - Plačios rudos akys 
mažumytę apsiblausė. - Ji man paliko visus savo virtuvės rykus 
ir valgių knygas. Matai, aš vienintelė anūkė. 

— Man buvo labai gaila jūsų močiutės, - nuoširdžiai pasakė 
Rodžeris. - Taip staiga, tiesa? 

Fiona gedulingai linktelėjo. 

- O taip. Visą dieną kaip kareivėlis, o tada po vakarienės pa- 
siguodė, girdi, truputį pavargusi, ir nuėjo į viršų gulti. - Mergina 
pakėlė ir atsidususi nuleido pečius. - Užmigo ir nebenubudo. 

- Geras būdas išeiti, - tarė Rodžeris. - Džiaugiuosi. 

Kai Rodžeris - išsigandęs penkiametis, ką tik palikęs našlai- 
čiu, - atvyko į šiuos namus, ponia Greiham jau laikė visus ke- 
turis jų kampus. Jau tada vidutinio amžiaus našlė, kurios vaikai 
buvo suaugę, ji vis tiek jį apgaubė tvirta ir neišmoninga motiniš- 
ka meile - tą Rodžeris pajusdavo parvažiavęs per mokyklos atos- 
togas. Ji su pastoriumi sudarė keistoką porelę, o vis dėlto abiejų 
pastangomis senasis vikariatas Rodžeriui tapo tikrais namais. 

Prisiminimų sujaudintas, Rodžeris spustelėjo Fionai ranką. 
Atsakydama ji irgi suspaudė jo ranką, o rudos akys ūmai su- 
drėko. Mažytė rožės pumpuro pavidalo burnytė vos prasivėrė, ir 
mergina palinko į Rodžerio pusę, o jos alsavimas šiltai pakuteno 
jam ausį. 

— Ee, ačiū, - staiga burbtelėjo Rodžeris. Lyg nusideginęs iš- 
traukė ranką iš jos saujos. - Labai dėkui. Už... už... arbatą ir visa 
kita. Gerai. Skanu. Buvo labai skanu. Ačiū. 

Jis nusisuko, slėpdamas sumišimą, paskubomis griebėsi ieš- 
koti kitos popierių šūsnies ir nesirinkdamas iš vieno skyrelio iš- 
traukė ritinėliu susuktą laikraščių iškarpų pluoštelį. 

Išvyniojo pageltusias iškarpas, išlygino ant stalo ir delnais 
prispaudė kraštus, kad nesiriestų. Suraukęs kaktą, dėjosi labai 
susikaupęs ir lenkė galvą ties patamsėjusiu tekstu. Netrukus Fio- 
na, giliai atsidususi, pakilo, ir jos žingsniai nutolo durų link. Ro- 
džeris nepakėlė galvos. 

Savo ruožtu giliai atsidusęs, jis trumpam užsimerkė ir pasku- 
bomis sumetė padėkos maldelę, kad pavyko išnešti sveiką kailį. 
Taip, Fiona patraukli, Taip, be abejonės, ji puikiai gamina valgį. 
Taip pat ji landi, erzinanti, mėgsta kaišioti nosį į ne savo reika- 
lus ir tvirtai užsibrėžusi ištekėti. Darsyk pirštu paliesk tą rausvą 
kūną, ir po mėnesio žiūrėk - bus padavę užsakus. Bet jeigu ir bus 
kokie užsakai, su Rodžeriu Veikfildu parapijos knygose turėtų 
būti susieta Brianos Randal pavardė - jeigu, žinoma, jis pareikš- 
tų savo nuomonę. | 

Spėliodamas, kaip tvirtai jis iš tiesų galėtų pareikšti nuomo- 
nę, Rodžeris atsimerkė ir netikėdamas savo akimis sumirkčiojo. 
Nes tiesiai prieš jį buvo pavardė, kurią ką tik vaizdavosi parapijos 
leidime porai susisaistyti santuokos saitais, - Randal. 

Žinoma, ne Brianos Randal. Klerės Randal. Antraštė skel- 
bė: PRISIKĖLUSI IŠ NUMIRUSIŲ. Apačioje buvo Klerės Randal 
nuotrauka - dvidešimčia metų jaunesnės, bet atrodančios ne ka- 
žin kiek kitaip negu dabar, jei atsižvelgsime į veido išraišką. Buvo 
nufotografuota sėdinti tiesi kaip styga ligoninės lovoje, susitar- 
šiusiais ir į visas šalis stirksančiais plaukais, subtilių linijų lūpas 
suspaudusi it plieno pelėkautus, o tas savo įstabias akis įbedusi 
tiesiai į objektyvą. 

Sukrėstas Rodžeris paskubomis pervertė iškarpų ryšelį, tada 
įniko atidžiau skaityti nuo pradžių. Nors laikraščiai kaip įmany- 

dami stengėsi išpūsti šią istoriją ir išspausti iš jos kuo didesnę 
sensaciją, faktų buvo mažai. 

Klerė Randal, žymaus istoriko daktaro Franklino V. Randalo 
žmona, vėlų 1945-ųjų pavasarį per atostogas Škotijoje, Invernese, 
pradingo. Buvo rastas jos vairuotas automobilis, bet pati moteris 
prasmego skradžiai žemę. Visos paieškos buvo bevaisės, todėl 
policija ir sielvartaujantis vyras pamažu priėjo prie išvados, kad 
tikriausiai Klerė Randal buvusi nužudyta, gal kokio valkatos, o 
kūnas paslėptas kur nors stačiose apylinkių uolose. 

O 1948-aisiais, beveik po trejų metų, Klerė Randal grįžo. 
Susitaršiusi ir vilkinti skarmalais, ji rasta klaidžiojanti netoli tos 
vietos, kur buvo dingusi. Nors fizine sveikata, atrodo, nesiskun- 
dė, kad ir kiek neprivalgiusi, ponia Randal buvo praradusi orien- 
taciją ir pakrikusi. 

Nustebintas minties, kad Klerė Randal kada galėtų pakrik- 
ti, Rodžeris pasklaidė likusias iškarpas. Jose nelabai kas daugiau 
buvo, tik žinutės, kad ponia Randal vietos ligoninėje gydoma 
nuo išsekimo ir šoko. Buvo Frenko Randalo, kaip galima nu- 
matyti, džiūgaujančio sutuoktinio, nuotraukų. Rodžeris kritiškai 
pamanė, kad jose vyras atrodo veikiau netekęs amo, o ne džiū- 
gaujantis, nors kas gi galėtų jį dėl to kaltinti. 

Susidomėjęs žiūrinėjo fotografijas. Frenkas Randalas buvo 
lieknas, gražus, aristokratiškos išvaizdos vyras. Tamsus, dabitiš- 
kai gracingas, kaip buvo galima spręsti iš jo pozos, kai fotografo 
užkluptas iš netyčių sustojo prie ligoninės durų, eidamas aplan- 
kyti ką tik prisikėlusios žmonos. 

Rodžeris patyrinėjo pailgo, siauro žandikaulio liniją, galvos 
formą ir suprato ieškąs tėvo veide Brianos bruožų. Tos minties 
suintriguotas, jis pakilo ir pasiėmė nuo lentynos vieną iš Frenko 
Randalo knygų. Apvertęs paskutiniame aplanko atvarte rado ge- 
resnę nuotrauką. Knygos aplanke buvo įdėtas spalvotas Frenko 
Randalo portretas stambiu planu. Ne, plaukai tikrai buvo tamsiai 
rudi, ne raudoni. Ta švytinti liepsna tikriausiai paveldėta iš kurio 
nors senelio, kaip ir tamsiai mėlynos akys, įkypos lyg katės. Gra- 
žios, bet visai nepanašios į motinos. Ir į tėvo nepanašios. Kad ir 

kaip stengėsi, neįžvelgė garsiojo istoriko veide nė pėdsako lieps- 
ningosios deivės. 

Atsidusęs užvertė knygą ir surinko laikraščių iškarpas. Iš ti- 
krųjų metas baigti svaigintis šiomis svajomis ir sėsti prie darbo, 
kitaip ir po metų čia teberiogsos. 

Buvo bededąs iškarpų pluoštą į atmintinų suvenyrų krūvą, 
bet akis užkliuvo už vienos antraštės: FĖJŲ PAGROBTA? O gal jį 
labiau sudomino ne pati antraštė, bet virš jos išspausdinta data - 
1948 m. gegužės 6 d. 

Jis atsargiai padėjo iškarpą ant stalo, lyg bombą, galinčią bet 
kada sprogti rankose. Užsimerkė ir pamėgino prisiminti pokalbį 
su ponia ir panele Randal. „Masačusetso valstijoje, kad galėtum 
legaliai gerti, reikia būti dvidešimt vienų metų, - sakė Klerė. - Bri 
liko dar aštuoni mėnesiai.“ Vadinasi, jai dvidešimt metų. Brianai 
Randal dvidešimt. 

Neįstengė taip sparčiai mintyse skaičiuoti, todėl atsikėlė ir 
pirštu perbraukė per daugiametį kalendorių, kurį vikaras laikė 
atskirame laisvame lopinėlyje ant prigrūstos sienos. Surado datą 
ir stovėjo prispaudęs prie popieriaus pirštą, o jo veidas pamažu 
blyško. 

Po savo paslaptingo dingimo Klerė Randal grįžo susitaršiusi, 
neprivalgiusi, pakrikusi - ir nėščia. 

Atėjus laikui, Rodžeris, žinoma, užmigo, bet nemigos valan- 
dos atsiliepė rytą - pabudo vėlai ir apsunkusiais vokais, dunk- 
sinčia galva, nepadėjo nei šaltas dušas, nei Fionos čiauškėjimas 
per pusryčius. 

Tas jausmas buvo toks slogus, kad Rodžeris metė darbą ir 
išėjo pasivaikščioti. Lynojo, ir žingsniuodamas gaiviame ore pa- 
juto, kad galvos skausmas kiek atslūgo, deja, ir protas taip pra- 
skaidrėjo, kad vėl įniko mąstyti apie galimą vakarykščio atradi- 
mo reikšmę. 

Briana nežino. Tai darėsi aišku iš jos kalbos apie velionį 
tėvą - arba apie tą žmogų, kurį ji manė esant savo tėvą, Frenką 

Randalą. Galima numanyti, jog Klerė nenori, kad duktė suži- 
notų, kitaip būtų pati mergaitei pasakiusi. Nebent ši kelionė į 
Škotiją sumanyta kaip prisipažinimo preliudija? Tikrasis tėvas 
turėjo būti škotas; vis dėlto juk Klerė prasmego - ir vėl parsira- 
do - Škotijoje. Ar jis čia tebegyvena? 

Ši mintis atėmė žadą. Ar Klerė atsivežė dukterį į Škotiją, ke- 
tindama supažindinti su tikruoju tėvu? Rodžeris abejodamas pa- 
purtė galvą. Būtų labai jau rizikinga. Brianą tai tikrai išmuštų iš 
vėžių, ir pačiai Klerei būtų pragariškai skausminga. O ir tėtušiui 
tikriausiai visos blusos apmirtų. Mergina, akivaizdžiai matyti, 
atsidavusi Frenkui Randalui. Kaip ji jausis suvokusi, kad vyras, 
kurį ji visą gyvenimą mylėjo ir garbino, iš tiesų neturi su ja jokių 
kraujo ryšių? 

Rodžeriui buvo nesmagu dėl visų susijusių su šia istorija, 
taip pat ir dėl savęs. Nesiprašė jis čia dalyvauti ir troško vėl at- 
sidurti tokioje pat palaimingoje nežinioje kaip vakar. Jam pa- 
tiko Klerė Randal, dar ir kaip patiko, ir mintis apie tai, kad ji 
galėjo išduoti vyrą, Rodžeriui buvo kokti. Tuo pat metu šaipėsi 
iš savęs dėl tokio senamadiško sentimentalumo. Kas žino, koks 
buvo jos gyvenimas su Frenku Randalu? Galimas daiktas, ji tu- 
rėjo pakankamą pagrindą nusukti į šalį su kitu vyru. Bet kodėl 
apskritai grįžo? 

Suprakaitavęs ir nervingas, Rodžeris parėjo namo. Kori- 
doriuje nusivilko striukę ir užlipo į viršų išsimaudyti vonioje. 
Kartais vonia padėdavo nusiraminti, o nusiraminimo jis dabar 
jautėsi labai reikalingas. 

Perbraukė ranka per virtinę pakabų savo spintoje, mėginda- 
mas sugraibyti pasišiaušusį nudėvėto balto frotinio chalato petį. 
Tada, stabtelėjęs ir apsigalvojęs, įkišo ranką į spintos gilumą ir tol 
stūmė pakabus skersiniu į šalį, kol atrado norimą. 
dugnas išbluko ir virto ochra, bet margaspalviai povai tebebuvo 
ryškūs, su karaliams būdingu nerūpestingumu skleidė uodegas 
ir žvelgė į žiūrovą akimis kaip juodi karoliukai. Rodžeris pakė- 
lė švelnų audeklą prie veido ir užsimerkęs giliai įkvėpė. Silpnas 

„Borkum Riff“ tabako ir palieto viskio kvapas sugrąžino pasto- 
rių Veikfildą taip, kaip net tūkstančiais smulkmenų nukabinėta 
tėvo siena nebuvo sugrąžinusi. 

Daugel kartų Rodžeriui, įsikniaubus į glotnų šilką, teko uosti 
kaip tik šį raminantį aromatą, kurio viršutinė nata buvo „Old 
Spice“ odekolonas, o apvalainos pastoriaus rankos globė jį ir ža- 
dėjo saugų prieglobstį. Kitus senuko drabužius jis atidavė labda- 
rai, bet kažkodėl su šiuo neįstengė išsiskirti. 

Impulso pagautas, užsivilko chalatą ant nuogų pečių, kiek 
nustebo, koks jis lengvas ir šiltas, nelyginant pirštų glamonė 
odai. Mėgaudamasis pajudino pečius po šilku, tada glaudžiai su- 
sisiautė skvernus ir nerūpestingu mazgu užsirišo diržą. 

Atsargiai apsidairęs, ar kur netyko Fionos pajėgos, antro 
aukšto koridoriumi nuėjo į vonią. Karšto vandens katilas stovėjo 
vonios galvūgalyje, kresnas ir amžinas, šventosios versmės sar- 
gybinis. Iškilo dar vienas vaikystės prisiminimas - koks siaubas 
laukdavo kas savaitę, kai mėgindavo titnago degiklių uždegti ka- 
tilą ir pasikaitinti voniai vandens, kai dujos, grėsmingai šnypšda- 
mos, verždavosi pro galvą, o rankos, suprakaitavusios iš baimės, 
kad katilas tuoj sprogs ir pražudys, nesėkmingai slysčiodavo me- 
taliniu degiklio paviršiumi. 

Jau seniai, atlikus operaciją paslaptinguose viduriuose, kati- 
las veikė automatiškai ir dabar pats sau tyliai gurgleno, o dujų 
žiedas po metaliniu skydeliu nematomas ūžė ir šniokštavo ne- 
regima liepsna. Rodžeris atsuko suskilusį karšto vandens čiaupą 
tiek, kiek sukosi, dar iki pusės atsuko šalto, o tada sustojo prieš 
veidrodį apsižiūrėti, laukdamas, kol pribėgs vonia. 

Nieko jam labai netrūksta, pamanė įtraukęs pilvą ir pasitem- 
pęs prieš visu ūgiu ant durų pasirodžiusį atspindį. Tvirtas. Geros 
formos. Ilgakojis, bet ne skystablauzdis. Gal kiek liesokų prakau- 
lių pečių? Jis kritiškai suraukė antakius, šiaip ir taip sukiodamas 
liauną kūną. 

Perbraukdamas delnu sušiaušė tankius juodus plaukus kaip 
skutimosi šepetėlį, pamėgino save įsivaizduoti barzdotą ir ilgais 
plaukais, kaip kai kurie jo studentai. Atrodytų pritrenkiantis, o 

gal tik kandžių suėstas? Gal dar reikėtų auskaro, jeigu jau apie 
tai svarstom. Tada gal primintų piratą, kaip Edvardas Tyčas 
ar admirolas Henris Morganas. Jis suraukė antakius ir iššiepė 
dantis. 

— Grrrr, - tarė savo atspindžiui. 

— Pone Veikfildai? - atsiliepė atspindys. 

Rodžeris išgąsdintas liuoktelėjo atatupstas ir skaudžiai užsi- 
gavo kojos pirštą į atsikišusią senovinės vonios leteną su nagais. 

- Aaaaiii! 

- Pone Veikfildai, ar jums nieko neatsitiko? - paklausė vei- 
drodis. Porcelianinis durų rankenos bumbulas subraškėjo. 

- Aišku, kad nieko! - irzliai atsakė jis, piktai pažiūrėjęs į du- 
ris. - Eikit sau, Fiona, aš maudausi,. 

Iš už durų pasigirdo kikenimas. 

— Ooo, dukart per dieną. Tai gal mes vis dėlto esam dendžiai? 
Gal norėtumėt to muilo su romu? Jeigu norėtumėt, tai jo ten yra, 
spintelėje. 

— Ne, nenoriu, - sugriežė jis dantimis. 

Vonia prisipildė maždaug iki pusės, ir Rodžeris užsuko čiau- 
pus. Staiga stojusi tyla veikė raminamai, ir jis įkvėpė pilnus plau- 
čius garo. Vos krūptelėjęs nuo karščio, įlipo į vandenį ir atsargiai 
paniro, šilumai plūstelėjus kūnu viršun, veidą išmušė prakaito 
lašelyčiai. 

- Pone Veikfildai? - vėl pasigirdo balsas, sučiulbo anapus 
durų kaip įžūli liepsnelė. 

- Eikit sau, Fiona, - iškošė jis pro sukąstus dantis ir atsigulė 
vonioje. Garuojantis vanduo sėmė jį iš visų pusių, ramindamas 
lyg mylimosios rankos. - Turiu visko, ko reikia. 

— Ne, ne visko, - atkakliai priešgyniavo balsas. 

- Taip, visko. - Jo akys perbėgo įspūdinga buteliukų, indelių 
ir kitų higienos priemonių virtine, išrikiuota ant lentynos virš 
vonios. - Šampūnas - trijų rūšių. Plaukų kondicionierius. Skuti- 
mosi kremas. Skustuvas. Muilas kūnui. Muilas veidui. Priemonė 
po skutimosi. Odekolonas. Dezodorantas. Ničnieko, Fiona, man 
netrūksta. 

— O gal rankšluosčių? - švelniai priminė balsas. 

Laukiniu žvilgsniu apmetęs visiškai plikas vonios kambario 
sienas, Rodžeris užsimerkė, sukando dantis ir lėtai suskaičiavo 
iki dešimties. Kadangi to, pasirodo, nepakako, suskaičiavo iki 
dvidešimties. Tada, jausdamasis pajėgus atsakyti neapsiputojęs, 
ramiai ištarė: 

— Gerai, Fiona. Malonėkit padėti juos už durų. O tada, pra- 
šyčiau... prašyčiau, Fiona... eikit. 

Už durų sušnarėjo, paskui žingsniai nenoromis nutolo, ir 
Rodžeris, su palengvėjimu atsidusęs, atsidavė asmeninės erdvės 
teikiamiems džiaugsmams. Taika. Ramybė. Jokios Fionos. 

Dabar, galėdamas objektyviau apgalvoti savo trikdantį atra- 
dimą, Rodžeris pajuto dvigubai stipresnį smalsumą sužinoti ką 
nors apie tą paslaptingą tikrąjį Brianos tėvą. Sprendžiant iš duk- 
ters, tas vyras turėjo būti kaip reta fiziškai patrauklus; ar vien to 
būtų užtekę pavilioti tokią moterį kaip Klerė Randal? 

Jis jau buvo spėjęs pagalvoti, ar Brianos tėvas galėjo būti ško- 
tas. Ar jis gyvena - o gal gyveno - Invernese? Rodžeris manė, 
kad tokia artima kaimynystė gali būti Klerės nervingumo prie- 
žastis ir paaiškinti įspūdį, kad ji vis pilna kažkokių paslapčių. 
Bet ar šios aplinkybės pakanka tiems keistiems jos prašymams 
paaiškinti? Ji nenorinti, kad jis vežtųsi Brianą į Kraig na Duną, 
nei kad minėtų jai girdint Broch Tuaracho vyrų kapitoną. Ir ko- 
dėl gi, po paraliais, ne? 

Netikėta mintis privertė jį ūmai atsisėsti vonioje, o vandens 
bangos siūbtelėjo ketaus sienelėmis aukštyn. Gal ją vertė neri- 
mauti ne tasai XVIII amžiaus karys, o tiktai jo vardas? Galbūt 
vyras, 1947-aisiais pradėjęs jos dukterį, taip pat buvo vardu 
Džeimsas Freizeris? Aukštumose tai gana dažna pavardė. 

Taip, galvojo Rodžeris, taip galima gerai viską paaiškinti. 
O tas Klerės troškimas pačiai parodyti dukteriai akmenų ratą gal 
irgi susijęs su jos tėvo paslaptim; gal tai tenai jinai sutiko tą žmo- 
gų, o galbūt tenai buvo pradėta Briana. Rodžeris puikiai žinojo, 
kad akmenų žiede porelės dažnai skiria pasimatymus; mokyklo- 
jejis ir pats vedėsi ten merginas, kliaudamasis, kad žiede tvyranti 

pagoniška paslaptingumo dvasia išlaisvins juos nuo santūrumo. 
Ir visada suveikdavo. 

Staiga jam iškilo netikėta vizija - grakščios baltos Klerės 
Randal galūnės, beatodairiškos aistros apimtos, apsivijusios nuo- 
g3, įsitermpusį raudonplaukio vyro kūną, abu kūnai, slidūs nuo 
lietaus ir aplipę sutrinta žole, apimti ekstazės raitosi tarp stačių 
akmenų. Regėjimas buvo toks konkretus ir dėl to sukrečiantis, 
kad Rodžeris ėmė virpėti, krūtine sruvo prakaitas ir liejosi į ga- 
ruojantį vonios vandenį. 

Jėzau! Kaip jis dabar pažiūrės Klerei Randal į akis, kai jie 
kitąkart susitiks? Ką jis pasakys Brianai, jei jau taip? „Ką gero 
skaitei pastaruoju metu?“ „Matei kokį neblogą filmą?“ „Ar žinai, 
kad esi nesantuokinė?“ 

Papurtė galvą, bandydamas nusikratyti šių minčių. Iš tiesų 
nenumanė, kaip jam toliau elgtis. Situacija buvo nei šiokia, nei 
tokia. Jis visai nenorėjo joje dalyvauti, o vis dėlto buvo įpainio- 
tas. Mėgo Klerę Randal; patiko jam ir Briana - maža pasakyti 
„patiko“, jeigu jau atvirai. Norėjo ją apsaugoti, kuo labiau padėti 
išvengti skausmo. O vis dėlto atrodė, kad nėra jokios išeities. Jei 
ką ir galėjo padaryti, tai laikyti liežuvį už dantų, iki Klerė Ran- 
dal įgyvendins tai, ką yra sumaniusi, kad ir kas tai būtų. O ta- 
da - būti greta ir guosti. 


3 


Motinos ir dukros 


PAGALVOJAU, KIEK DAUG Invernese mažyčių arbatos krau- 
tuvėlių. Didžioji gatvė iš abiejų pusių kiek akys užmato nutūp- 
ta kavinaičių ir turistams skirtų parduotuvių. Kadaise karalienė 
Viktorija suteikė Aukštumoms savo karališkąjį pritarimą ir taip 
padarė šį regioną saugų keliautojams, nuo to laiko vis didesniu 
srautu į šiaurę plūdo turistai. Škotai, iš pietų nepratę sulaukti ko 
nors kita, be ginkluotų įsiveržimų ir politinio kišimosi, puikiai 
priėmė iššūkį. 

Nė kelių žingsnių negali nueiti bet kurio Aukštumų miesto 
pagrindine gatve neužtikęs krautuvėlės, kur prekiaujama sausai- 
niais, Edinburgo akmenėliais, nosinėmis su išsiuvinėtais dagiais, 
žaisliniais dūdmaišiais, aliuminio lydinio klanų ženkleliais, škotų 
kalniečių durklo pavidalo peiliais laiškams atplėšti, piniginėmis, 
vaizduojančiomis prie tradicinio škotiško sijono vyrų dėvimą 
kapšą (kai kurių viduj pritvirtintas anatomiškai tikslus „škotas“), 
o akys raibsta nuo netikrų klanų languotų raštų, puošiančių kiek- 
vieną iš audinio pasiūtą daiktelį, kokį tik įmanoma sugalvoti - 
kepures, kaklaraiščius, servetėles - ir pagaliau nuo ypač klaikiai 
geltonų „Bukanano“ raštų, naudojamų siuvant nailonines vyriš- 
kas apatines Y formos priekiu. 

Žvelgdama į virtuvinius rankšluosčius su trafaretu atspaus- 
tu žvėriškai netiksliu paveikslėliu, kuriame Neso ežero pabaisa 
dainuoja „Už mūsų jaunas dieneles, pamaniau, kad Viktorijai 
reiktų pateikti nemažai sąskaitų. 

Briana iš lėto žingsniavo siauru tarpu tarp lentynų ir užver- 
tusi galvą stebėjosi įvairiausiomis prekėmis, nukarusiomis nuo 
gegnių paluby. 

- Kaip manai, ar šitie tikri? - paklausė ji, rodydama į viršuje 
kabančius kalnų elnio ragus, kurie smalsiai kišo atšakas pro ne- 
įžengiamą dūdmaišių vamzdelių mišką. 

— Ragai? Ak, taip. Nemanau, kad plastiko technologijos jau 
būtų tiek ištobulėjusios, - atsakiau. - Be to, pasižiūrėk į kainą. 
Viskas, kas kainuoja per šimtą svarų, tikėtina, yra tikra. 

Briana išpūtė akis ir nuleido galvą. 

— Jėėėzau. Gal Džeinei verčiau parvešiu languotos medžia- 
gos sijonui. 

— Geros kokybės languota vilna ne ką pigiau kainuos, - sau- 
sai pasakiau aš, - bet ją bus kur kas lengviau įsinešti į lėktuvą 
skrendant namo. Tuomet einam į „Kiltmaker's“ krautuvę kitoj 
pusėj gatvės, ten geriausios kokybės audiniai. 

Pradėjo lyti - žinoma, kurgi ne, - ir mudvi pasikišom į popie- 
rių suvyniotus savo pirkinius po lietpalčiais, kuriuos aš rytą apdai- 
riai priverčiau apsivilkti. Briana staiga linksmai prunkštelėjo. 

- Taip įpranti šituos daiktus vadinti makais, kad net pamiršti 
jų tikrą pavadinimą. Nesistebiu, kad juos išrado škotas, - pridūrė 
ji, žiūrėdama į vandens sieną, krintančią nuo stogelio krašto virš 
galvos. - Ar čia taip ištisai ir lyja? 

- Daugmaž, - atsakiau, dairydamasi kairėn ir dešinėn į ma- 
šinų srautą. - Aš visada maniau, kad ponas Makintošas buvo 
kinkų drebintojas; daugelio mano pažinotų škotų lietus niekaip 
neveikdavo. 

Staiga prikandau lūpą, bet Briana man išsprūdusios neat- 
sargios pastabos nepastebėjo, nes ji ir nebuvo labai reikšminga; 
duktė stebėjo grioveliu palei kelią bėgantį upeliuką, gilumo iki 
kulkšnių. 

— Žinai ką, mama, gal mudvi vis dėlto einam prie perėjos. 
Kažin kaip mes čia perbėgsim. 

Linktelėjau, kad sutinku, ir nusekiau paskui ją gatve, o po 
šalto ir šlapio lietpalčio priedanga širdis daužėsi nuo adrenalino. 
„Kada tu jai pagaliau pasakysi? - reikalavo pasiaiškinti mano pro- 
tas. - Negali nuolat saugotis, kad ko neleptelėtum, ir nuryti pusės 
žodžių, kuriuos pradedi tarti. Kodėl negali imti ir pasakyti jai?“ 

Dar ne, mintyse atsakiau. Aš ne bailė - o jeigu ir bailė, tai ne- 
svarbu. Bet dar ne laikas. Norėjau, kad ji pirma pamatytų Škotiją. 
Ne šitai - kaip tik ėjome pro parduotuvę, kuri siūlė languotus 
kūdikių aulinukus, - o kaimą. Ir Kulodeną. Labiausiai trokštu, 
kad galėčiau papasakoti jai, kuo istorija baigėsi. O tam man rei- 
kalingas Rodžeris Veikfildas. 

Lyg mano mintys būtų iššaukusios tikrovę, automobilių aikš- 
telėje kairėje mano akį patraukė ryškiai oranžinis aptrinto mori- 
so viršus, drėgnoje migloje šviečiantis it švyturys. 

Briana taip pat jį pamatė - Invernese vargu ar būtum atradęs 
daug tokios spalvos orumo stokojančių automobilių - ir parodė 
sakydama: 

- Žiūrėk, mama, ar čia ne Rodžerio Veikfildo mašina? 

- Taip, manau, kad jo, - sutikau. 

Dešinėje buvo kavinukė, iš kurios sklido ir su lietaus gai- 
va maišėsi šviežių spurgų, ataušusių skrebučių ir kavos kvapas. 
Griebiau Brianą už rankos ir įtempiau į tą kavinę. 

— Turbūt vis dėlto praalkau, - paaiškinau. - Išgerkim kakavos 
su sausainiais. 

Vis dar užtektinai vaikiška, kad lengvai susigundytų šoko- 
ladu, ir pakankamai jauna, kad bet kuriuo metu norėtų valgyti, 
Briana nesiginčijo, išsyk atsisėdo ir pasiėmė arbata nutaškytą 
žalsvo popieriaus lakštą, kuris skelbė kasdienį meniu. 

Kakavos man ne ypač norėjosi, bet iš tiesų reikėjo keleto 
minučių pamąstyti. Kitoje gatvės pusėje ant betoninės aikšte- 
lės sienos puikavosi didelis užrašas: TIK ŠKOTIJOS GELEŽIN- 
KELIAMS, o apačioje mažesniu šriftu rikiavosi įvairūs grasini- 
mai, kas laukia automobilių ar vairuotojų, kurie drįstų čia statyti 
mašinas nebūdami geležinkelio keleiviai. Tikėtina, kad jis išva- 
žiavo traukiniu — nebent žinotų apie įstatymus ir tvarką Inver- 
nese ką nors tokio, ko aš nežinau. Žinoma, važiuoti jis galėjo 
bet kur, tačiau labiausiai tikėtina, kad išsiruošė į Edinburgą arba 
Londoną. Rimtai žiūri į tyrimą, mielas berniukas. 

Mes ir pačios iš Edinburgo atvažiavom tuo traukiniu. Sten- 
giausi prisiminti tvarkaraštį, bet nelabai sekėsi. 

— Įdomu, ar Rodžeris parvažiuos vakariniu traukiniu, - pa- 
sakė Bri, taip netikėtai atkartodama mano mintis, kad vos nepa- 
springau kakava. Sunerimau, kad jei jau ima spėlioti, kada vėl pa- 
sirodys jaunasis ponas Veikfildas, tai kiek jis Bri apskritai rūpi. 

Rūpi, matyt. 

- Žinai, ką pagalvojau, - lyg niekur nieko šnekėjo ji, - kad 
jau esam mieste, gal mums reiktų nupirkti ką nors Rodžeriui 
Veikfildui - atsidėkojant už tą tyrimą, kurį jis tau atlieka? 

— Nebloga mintis, - pralinksmėjau aš. - Kaip manai, kas jam 
patiktų? 

Suraukusi antakius, ji spoksojo į kakavos puodelį, lyg ieško- 
dama ten įkvėpimo. 

— Nežinau. Kas nors miela; atrodo, su tuo projektu jis turės 
daugokai darbo. - Ūmai ji pakėlė galvą ir pažiūrėjo į mane, iš- 
lenkusi antakius. - Kodėl tu jo prašei? - paklausė. - Jeigu nori 
atsekti žmonių iš aštuoniolikto amžiaus pėdsakus, tam yra agen- 
tūros. Genealogijos ir panašios, turiu omeny. Tėvelis visada nau- 
dodavosi „Škotijos paieškos“ paslaugomis, jeigu jam reikėdavo 
atsekti kokią genealogiją, o pats neturėdavo laiko kapstytis. 

- Taip, žinau, - atsakiau ir giliai įkvėpiau. Mes vaikščiojom 
po minų lauką. - Šitas projektas buvo itin svarbus... tavo tėvui. 
Jis būtų norėjęs, kad reikalo imtųsi Rodžeris Veikfildas. 

- Aa. 

Ji nutilo ir kurį laiką stebėjo, kaip lietaus lašai tyška ir karo- 
liukais varva kavinukės lango stiklu. 

- Ar tau trūksta tėvelio? — staiga paklausė, įbedusi nosį į 
puodelį ir nuleidusi blakstienas, kad nereiktų žiūrėti į mane. 

- Taip, - atsakiau. Vedžiojau smiliumi savo negerto puodelio 
kraštais, nubraukiau nuvarvėjusį kakavos lašą. - Tu žinai, mes ne 
visuomet puikiai sutardavom, bet... taip. Mudu gerbėm vienas 
kitą; o tai labai daug ką reiškia. Ir vienas kitą mėgome, nepaisy- 
dami visa ko. Taip, aš jo pasigendu. 

Ji be žodžių linktelėjo ir, uždėjusi delną man ant rankos, 
spustelėjo. Suėmiau jos pirštus, ilgus ir šiltus, ir valandėlę mudvi 
sėdėjome susikibusios, tylomis gurkšnodamos kakavą. 

- Žinai, - pagaliau prašnekau, atstumdama kėdę nuo stalo 
taip, kad metalas braukdamas per linoleumo grindis sucypė. - 
Pamiršau šį tą. Man reikia išsiųsti laišką į ligoninę. Ketinau iš- 
siųsti pakeliui į miestą, bet pamiršau. Jei paskubėsiu, tikiuosi, 
kaip tik spėsiu su vakaro siunta. Gal tu nueik į „Kiltmaker's“ - 
parduotuvė už kelių žingsnių kitoj gatvės pusėj, - o aš grįžusi iš 
pašto ten tave susirasiu? 

Bri nustebo, bet noriai linktelėjo. 

— Ak. Gerai. Bet ar vis dėlto paštas ne tolokai? Tu kiaurai 
peršlapsi. 

— Nieko baisaus. Važiuosiu taksi. 

Palikau ant stalo svaro banknotą už maistą ir vėl apsisiaučiau 
lietpalčiu. 

Daugelyje miestų taksistai per lietų paprastai kažkur pra- 
smenga, lyg būtų tirpūs vandenyje. Tačiau Invernese taip jie ne- 
trukus išnyktų kaip rūšis. Nė kvartalo nenuėjusi, radau du susi- 
gūžusius taksi automobilius, lūkuriuojančius prie viešbučio, ir 
įsmukau į šiltą, tabaku dvelkiantį vidų mėgaudamasi pažįstamu 
jaukumu. Negana to, kad britų taksi daugiau vietos kojoms ir 
apskritai patogiau, jie dar ir kvepia kitaip negu amerikietiški; tai 
buvo viena iš tų smulkmenų, kurių per tuos dvidešimt metų nė 
nesuvokiau pasigendanti. 

- Šešiasdešimt ketvirtas numeris? Tai senieji pastoriaus na- 
mai, ar ne? 

Nors taksi ir buvo puikiai šildomas, vairuotojas sėdėjo iki 
ausų apsimuturiavęs šaliku ir įsigaužęs į storą striukę, o viršugalvį 
nuo užklystančių skersvėjų saugojo plokščia kepurė. Šiuolaikiniai 
škotai kiek išlepo, pagalvojau aš; toli šaukia iki tų laikų, kai tvirti 
kalniečiai miegodavo viržynuose vienais marškiniais ir užsikloję 
skraistėmis. Kita vertus, nė aš per daug netroškau eiti miegoti į 
viržius apsigobusi drėgna skraiste. Linktelėjau vairuotojui, ir au- 
tomobilis pajudėjo, tėkšdamas iš po ratų purslų sieną. 

Jaučiausi, lyg vykdyčiau šiokią tokią pogrindinę veiklą - va- 
Žiavau apklausti Rodžerio namų šeimininkės jam nesant, o dar 
ir Bri akis apdūmiau. Kita vertus, ir vienam, ir kitam būtų buvę 

sunku paaiškinti, ką čia išdarinėju. Dar nebuvau nusprendusi, 
kaip ar kada jiedviem pasakysiu tai, ką turiu pasakyt, bet žinojau, 
kad tam dar ne metas. 

Pirštai tikrindami apčiuopė lietpalčio kišenėje traškų „Ško- 
tijos paieškos“ voką. Nors ir nekreipiau dėmesio į Frenko dar- 
bą, apie šią agentūrą žinojau - ji samdė pustuzinį profesionalių 
mokslo darbuotojų, škotų genealogijos specialistų; tai ne viena 
iš tų kontorų, kur jums įteiks genealogijos medį, rodantį jūsų 
giminystę su Robertu Pirmuoju, ir nusiplaus rankas. 

Jie kaip įprasta kruopščiai, diskretiškai pasidarbavo prie Ro- 
džerio Veikfildo. Žinojau, kas buvo jo tėvai ir seneliai - septynias 
aštuonias kartas. Tačiau nenumaniau, iš kokio molio jis galėtų 
būt drėbtas. Laikas parodys. 

Susimokėjau taksistui ir užtvindytu takeliu nušlepsėjau prie 
senojo pastoriaus namų laiptų. Priebutyje buvo sausa, ir kol man 
paskambinus durys atsivėrė, turėjau progą nusipurtyti didumą 
vandens. 

Fiona svetingai nusišypsojo; jos apskritas smagus veidas visa- 
da natūraliai šypsojosi. Buvo apsitaisiusi džinsais ir raukiniuota 
prijuoste, o iš jos klosčių nelyginant smilkalais dvelkė citrinine 
poliravimo priemone ir šviežiais kepiniais. 

- Še tau, ponia Randal! - sušuko ji. - Gal galiu kuom nors 
padėt? 

— Manyčiau, Fiona, kad gal ir galėtumėt, - atsakiau. - Norė- 
jau pasišnekėti su jumis apie jūsų močiutę. 


a 


— Mam, tau tikrai nieko baisaus? Galėčiau paskambinti Ro- 
džeriui ir paprašyti, kad važiuotume ryt, jeigu norėtum, kad pa- 
būčiau su tavim. 

Briana stoviniavo svečių namų miegamojo tarpdury iš susi- 
rūpinimo suraukusi kaktą. Buvo apsirengusi žygiui pėsčiomis, 
su auliniais batais, džinsais ir megztiniu, bet dar pasirišo ir tą 
ryškiaspalvę oranžinę su mėlyna šilko skarelę, kurią prieš dvejus 
metus, nedaug likus iki mirties, iš Paryžiaus jai parvežė Frenkas. 

„Kaip tik tavo akių spalvos, gražuolyte, - pasakė jis ir šypso- 
damasis apgaubė skara jai pečius, - oranžinė.“ 

Dabar jos tarpusavy vis pajuokaudamos prisimindavo tą 
„gražuolytę“, nes Bri jau penkiolikos metų buvo praaugusi ku- 
klias Frenko penkias pėdas ir dešimt colių. Tačiau taip jis ją va- 
dino nuo kūdikystės, ir senas kreipinys išduodavo švelnumą, kai 
jis tiesdavo ranką aukštyn paliesti pirštu jos nosies galiuko. 

Skara - mėlynoji jos dalis - iš tiesų buvo jos akių spalvos; 
Škotijos ežerų ir vasaros dangaus, taip pat ūkanose skendinčių 
tolimų kalnų spalvos. Žinojau, kad Bri ją brangina, ir pakeičiau 
nuomonę apie jos susidomėjimą Rodžeriu Veikfildu - domėji- 
mosi lygį kilstelėjau keletu padalų. 

— Ne, viskas man bus gerai, - patikinau. Mostelėjau į staliuką 
prie lovos, kurį puošė mažutis arbatinukas, rūpestingai saugan- 
tis šilumą po megztu gaubtu, ir sidabrinis skrebučių padėklas 
su grotelėmis, lygiai taip pat laikantis skrebučius šaltus. - Ponia 
Tomas atnešė man arbatos ir skrebučių, gal vėliau galėsiu truputį 
užkrimsti. 

Vyliausi, kad ji nenugirs, kaip po antklode gurgia mano tuš- 
čias skrandis, pasibaisėjęs ir negalintis patikėti, kad laukia šitokia 
perspektyva. 

— Na ką gi, gerai. - Ji nenorom pasisuko ketindama eiti. - Vis 
tiek grįšim tiesiai iš Kulodeno. 

— Neskubėkit dėl manęs! - šūktelėjau jai įkandin. 

Palaukiau, kol apačioje trinktelėjo durys, ir įsitikinau, kad 
ji išėjo. Tik tada atitraukiau staliuko prie lovos stalčių ir čiupau 
didelį „Hershey“ šokoladuką su migdolais, kurį ten iš vakaro bu- 
vau paslėpusi. 

Atkūrusi draugiškus santykius su skrandžiu, atsilošiau į pa- 
galvę ir tingiai žiūrėjau, kaip lauke dangų pamažu traukia pilkšva 
migla. Stiklą be paliovos brazdino liepos šaka su sprogstančiais 
pumpurais; kilo vėjas. Miegamajame buvo pakankamai šilta — 
kojūgalyje garsiai ūžė centrinio šildymo ventiliatorius, bet mane 
vis tiek krėtė drebulys. Kulodeno lauke bus šalta. 

Na, gal ir ne taip šalta, kaip 1746-ųjų balandį, kai Gražuolis 
princas Čarlis vedė į tą lauką savo karius stoti prieš stingdančiai 
šaltą šlapdribą ir Anglijos patrankų ugnį. Aprašyta, kad diena 
pasitaikė geliančiai šalta, ir sužeistieji gulėjo vienoj krūvoj su 
žuvusiaisiais, permirkę krauju ir lietumi, laukdami, kol jų pasi- 
gailės nugalėtojai anglai. Kamberlando kunigaikštis, vadovavęs 
anglų armijai, kritusiais nesiteikė nė pasidomėti. 

Žuvusiuosius sumetė daiktan it malkas ir padegė, kad neplis- 
tų ligos; istorija teigia, jog ir daugelį sužeistųjų ištiko toks pat 
likimas, nepaleidus nė paskutinės kulkos, kuri būtų nutraukusi 
kančias. Dabar jie visi gulėjo po Kulodeno lauko velėna, netrik- 
domi nei karo siaubo, nei blogo oro. 

Kartą mačiau tą vietą, beveik prieš trisdešimt metų, kai Fren- 
kas nusivežė mane ten per mūsų medaus mėnesio kelionę. Dabar 
ir Frenko nebėra tarp gyvųjų, o aš atsivežiau į Škotiją savo dukrą. 
Norėjau, kad Briana pamatytų Kulodeną, bet jokia jėga pasauly- 
je nebūtų privertusi manęs dar kartą kelti koją į tą pragaištingą 
dykrą. 

Pamaniau, verčiau tūnoti lovoje, kad nesukelčiau įtarimų dėl 
savo staigaus sunegalavimo, sutrukdžiusio man lydėti Brianą ir 
Rodžerį į išvyką; jeigu atsikelčiau ir užsisakyčiau priešpiečius, 
ponia Tomas gali netyčia išsitarti. Dirstelėjau į stalčiuką - dar 
trys batonėliai ir detektyvas. Jei pasiseks, jie man padės pratrauk- 
ti dienelę. 

Romanas buvo neblogas, bet lauke kylančio vėjo ošimas 
hipnotizavo ir jaukiai traukė šiltas lovos prieglobstis. Apimta 
ramybės, nugrimzdau į miegą ir sapnavau sijonuotus kalnie- 
čius, tyliakalbius škotus, dūzgenančius aplink laužą nelyginant 
bitės avily. 

Kulodenas 


— KOKS PAGIEŽINGAS PARŠIUKO VEIDELIS! 

Briana nustebusi sustojo apžiūrėti raudonšvarkio žmoge- 
liuko, grėsmingai stovinčio vienoje priesalio pusėje Kulodeno 
lankytojų centre. Ūgiu siekė keliais coliais daugiau kaip penkias 
pėdas, pudruotas baltas perukas buvo karingai užtrauktas ant 
žemos kaktos, viršum nukarusių, rausvai paspalvintų skruostų. 

— Na, taip, buvo storuliukas, - sutiko Rodžeris, kurį pralinks- 
mino Brianos pastaba. - Tačiau velnioniškas generolas, bent jau 
palyginti su anuo elegantiškuoju pusbroliu. - Jis mostelėjo ranka 
į aukštesnę Karolio Eduardo Stiuarto statulą kitapus priesalio, 
iš po mėlynos aksominės kepuraitės su balta kokarda tauriai 
žvelgiančią kažkur į tolį, išdidžiai ignoruojančią Kamberlando 
kunigaikštį. 

- Jis buvo vadinamas Mėsininku Biliu, - Rodžeris parodė į 
flegmatišką kunigaikštį, aprengtą baltais bridžiais ir auksu siu- 
vinėtu švarkeliu, - ir ne šiaip sau. Be to, ką jie čia nuveikė, - jis 
mostelėjo į pavasariškai sužaliavusios dykros plotus už lango po 
apsiniaukusiu dangum, - Kamberlando vyrų sąskaitoje dar ir 
baisiausias anglų teroro laikotarpis, kokį kada regėjo Aukštumos. 
Likusius gyvus po mūšio jie nusivijo atgal į kalnus, pakeliui plėš- 
dami ir degindami kaimus. Moteris ir vaikus varė lauk ir paliko 
mirti badu, o vyrus šaudė vietoje - nė nesistengdami išsiaiškinti, 
ar jie kada kovėsi Čarlio pusėje. Vienas iš kunigaikščio amžinin- 
kų apie jį yra pasakęs: „Jis sukūrė dykumą ir ją pavadino taika“, 
ir, ko gero, Kamberlando kunigaikščio šiuose kraštuose žmonės 
vis dar itin nemėgsta. 

Taip ir buvo; muziejaus kuratorius, Rodžerio bičiulis, jam 
buvo sakęs, esą Gražuolio princo statula visuomet deramai ger- 

biama, o štai kunigaikščio švarko sagos nuolat dingstančios, ir su 
pačia figūra buvęs iškrėstas ne vienas bjauriausias pokštas. 

- Pasakojo, vieną rytą anksti ateina, uždega šviesą, o jo kil- 
nybės pilve stirkso tikrų tikriausias kalniečių durklas. - Rodžeris 
linktelėjo į kresną drūtą figūrėlę. - Sakė, taip jam ir reikia. 

— Tai jau taip, - sumurmėjo Briana ir, pakėlusi antakius, pa- 
žiūrėjo į kunigaikštį. - Žmonės vis dar tai prisimena? 

- O taip. Škotų gera atmintis, ir jų tauta ne iš atlaidžiųjų. 

- Šit kaip? - Ji smalsiai pažvelgė į jį. - O tu škotas, Rodžeri? 
Veikfildas skamba nepanašiai į škotišką pavardę, bet apie Kam- 
berlando kunigaikštį kalbi kažkaip... 

Jos lūpos, atrodė, tuoj tuoj nusišypsos, ir Rodžeris nesuprato, 
ar mergina jį erzina, bet atsakė gana rimtai. 

— O taip. - Tai sakydamas, nusišypsojo. - Esu škotas. Matai, 
Veikfildas nėra mano paties pavardė; pastorius man ją davė, kai 
įsūnijo. Jis buvo mano motinos dėdė - kai tėvai žuvo per karą, 
paėmė mane pas save gyventi. Bet mano tikra pavardė buvo 
Makenzis. O dėl Kamberlando kunigaikščio, - jis linktelėjo į 
veidrodinio stiklo langą, už kurio aiškiai buvo matyti Kulodeno 
lauko paminklai, - tenai yra vienas antkapis su iškalta Makenzio 
pavarde, ir nemažai mano giminaičių po juo ilsisi. 

Jis ištiesė ranką ir sprigtelėjęs per aukso epoletą paliko kutus 
siūbuoti. 

- Dėl to nepuoselėju tokių asmeniškų jausmų kaip kiti žmo- 
nės, bet ir neužmiršau. - Jis ištiesė jai ranką. - Eime į lauką? 

Lauke buvo šalta, vėjo gūsiai blaškė abiejuose plynės galuose 
ant stulpų kabančias vėliavas. Viena geltona, kita raudona - jos 
žymėjo, kur, kiekvienas už savo pulkų, stovėjo abiejų armijų va- 
dai ir laukė mūšio baigties. 

- Matau, geroku atstumu nuo slėnio, - sausai padarė išvadą 
Briana. - Jokių šansų paklydusiai kulkai pataikyti. 

Rodžeris pastebėjo, kad ji dreba, ir glaudžiau paėmė už pa- 
rankės. Pamanė, tuoj sprogs —- taip ūmai, ją palietus, užplūdo 
laimės pojūtis, tačiau pamėgino jį nuslėpti, leisdamasis į istoriko 
monologą. 

- Ką gi, anuomet generolai taip ir vadovavo - iš užnugario. 
Ypač Čarlis; jis po mūšio taip greitai dėjo į kojas, kad net paliko 
aukštos prabos sidabrinį iškylų servizą. 

- Iškylų servizą? Jis į mūšį nešėsi iškylų servizą? 

- O taip. 

Rodžeriui visai patiko Brianos dėlei pabūti škotu. Paprastai 
stengdavosi pridengti savo tarmę universalia Oksbridžo tarti- 
mi, kuri jam buvo patogi universitete, tačiau dabar leido laisvai 
reikštis tarmei, mat ją išgirdusi Briana nušvisdavo šypsena. 

- O žinai, kodėl žmonės jį vadino princu Čarliu? - paklau- 
sė Rodžeris. - Anglai mano, kad tai buvo pravardė, išreiškianti 
tautos meilę. 

— Tai nebuvo? 

Rodžeris papurtė galvą. 

- Ne, iš tikrųjų nebuvo. Jo vyrai į jį kreipdavosi „prince 
Čarlach“, - jis ištarė paraidžiui, kad būtų aišku, kaip šis žodis 
rašomas, - o geilų kalba tatai reiškia „Karolis“. Čarlach mak Šy- 
mus - Karolis, Džeimso sūnus. Iš tiesų labai formalu ir pagarbu. 
Tik kad geilų kalba Čarlach skamba velniškai panašiai į Čarlį 
angliškai. 

Briana plačiai nusišypsojo. 

- Tai jis niekad nė nebuvo Gražuolis princas Čarlis? 

- Anuomet nebuvo. - Rodžeris gūžtelėjo pečiais. - Dabar, 
žinoma, yra. Tai viena iš tų istorijos klaidelių, virstančių tikrais 
faktais. Daug jų esama. 

- Ir tu - istorikas! - paerzino Briana. 

Rodžeris rūgščiai nusišiepė. 

— Todėl ir žinau. 

Jie lėtai vaikštinėjo Žvyruotais takeliais, vedžiojančiais po 
mūšio lauką, Rodžeris rodė atskirų pulkų, kurie ten kovėsi, po- 
zicijas ir aiškino mūšio eigą, pasakojo anekdotus apie vadus. 

Bevaikštant nurimo vėjas ir išryškėjo lauke tvyranti tyla. Pa- 
mažu ir pokalbis tarp jų išblėso, galiausiai tik retsykiais prislo- 
pintais balsais, vos ne pakuždomis pratardavo kokį žodį. Pilką 
dangų nuo vieno horizonto ligi kito dengė debesys, ir net po jų 

skliautu visa kas regėjosi prislopinta, tik pelkės augalėliai kuždė- 
jo juos maitinančių vyrų balsais. 

- Šita vieta vadinama Mirties šuliniu. - Rodžeris pasilenkė 
prie šaltinėlio. Į mažutį, vos kvadratinės pėdos dydžio tvenkinėlį 
tamsus vanduo tryško iš po briaunoto akmens. - Čia žuvo vie- 
nas iš kalniečių vadų; jo sekėjai nuplovė nuo jo veido kraują šito 
šaltinio vandeniu. O štai tenai - klanų kapai. 

Klanų antkapiai buvo stambūs pilko granito rieduliai, nuglu- 
dinti darganų ir išmarginti kerpių. Gulėjo lygios žolės plotuose, 
plačiai išbarstyti, netoli dykvietės pakraščio. Ant kiekvieno buvo 
iškalta tik po vieną pavardę, bet raidės lietaus ir vėjo buvo taip 
nublukintos, kad vietomis nebegalėjai įskaityti. Makdžilivrėjai. 
Makdonaldai. Freizeriai. Grantai. Čisholmai. Makenziai. 

- Žiūrėk, - beveik pašnibždomis pašaukė Briana. Rodė vieną 
antkapį. Ten gulėjo žalsvai pilkšvų šakelių krūvutė; įsimaišę tarp 
šakučių, vyto keli ankstyvo pavasario gėlių žiedai. 

- Viržiai, - paaiškino Rodžeris. - Įprasčiau būna vasarą, kai 
viržiai žydi - tada prie kiekvieno klano akmens pamatysi šūsnis. 
Violetinių, o šen ten - šakelė baltųjų viržių. Balta neša laimę ir yra 
karališkoji spalva; toks buvo Čarlio herbas - viržiai ir balta rožė. 

— Kas jų padeda? 

Briana pritūpė prie takelio, pirštu švelniai palietė šakutes. 

- Lankytojai. - Rodžeris pritūpė greta. Pirštais apvedžiojo 
nusitrynusias raides ant paminklo - FREIZERIAI. - Čia žuvusių 
vyrų šeimų palikuonys. Ar tiesiog žmonės, kuriems patinka juos 
prisiminti. 

Ji paskersakiavo pro veidą apkritusius plaukus. 

— Esi kada nors padėjęs gėlių? 

Rodžeris nuleido akis, šyptelėjo žiūrėdamas į rankas, nuka- 
rusias tarp kelių. 

- Taip. Tikriausiai tai labai sentimentalu, bet padedu. 

Briana nusisuko į pelkių žolynų tankmę kitapus takučio. 

- Parodyk man, kurie yra viržiai, - paprašė ji. 

Pakeliui namo Kulodeno melancholija išsisklaidė, bet liko bend- 
rumo jausmas, ir jiedu šnekučiavosi ir juokavo kaip seni draugai. 

— Baisiai negerai, kad mama negalėjo su mumis važiuoti, - 
pasakė Briana sukant į gatvelę, kurioje stovėjo svečių namai. 

Kad ir kaip Rodžeris mėgo Klerę Randal, jis visiškai nesutiko, 
kad taip jau blogai, jog ji nevažiavo kartu. Trys jau būtų buvu- 
si minia, tai jau tikrai. Bet jis tik kažką suniurnėjo, o netrukus 
paklausė: 

— O kaip iš tiesų mama jaučiasi? Tikiuosi, nesunkiai apsirgo? 

- Ak, ne, tik sutriko virškinimas - bent jau jinai taip sako. 

Briana akimirką tylomis suraukė kaktą, tuomet atsigręžė į 
Rodžerį ir švelniai uždėjo ranką jam ant šlaunies. Virpulys nu- 
bangavo visais raumenimis nuo kelio iki šakumo, jam tik šiaip 
ne taip pavyko sutelkti dėmesį į tai, ką ji sako. Ji vis dar kalbėjo 
apie motiną. 

— „manai, jos niekas netrikdo? - pabaigė Briana. Papurtė 
galvą, ir net automobilio prietemoje plaukuose sužybčiojo va- 
ris. - Nežinau, atrodo labai susirūpinusi. Nepasakyčiau, kad sirg- 
tų, panašiau, lyg dėl ko nors labai nerimautų. 

Rodžeriui paširdžius staiga užgulė sunkumas. 

- Mfm, - numykė jis, - gal tik dėl to, kad atplėšta nuo darbo. 
Esu tikras, kad viskas bus gerai. 

Briana dėkinga jam nusišypsojo, ir jie sustojo prie mūrinio 
ponios Tomas namuko. 

- Rodžeri, buvo labai šaunu, - tarė ji ir švelniai palietė jam 
petį. - Bet čia nedaug ką galėjom nuveikti mamos tyrimo labui. 
Gal galiu tau padėti ir kokį juodesnį darbą nudirbti? 

Rodžeriui nuotaika gerokai pakilo ir jis nusišypsojo mergi- 
nai. 

— Manau, galima suorganizuoti. Nori rytoj ateiti ir kibti su 
manim į garažo klodus? Jeigu norisi juodo darbo, tai juodesnio 
sunkiai berastume. 

- Puiku. - Ji šypsojosi ir žiūrėjo į jį, pasilenkusi prie mašinos 
lango. - Gal ir mama norės ateiti padėti. 

Taip ir pajuto, kad tįsta veidas, bet toliau galantiškai šypsojosi. 

— Taigis. Puiku. Tikiuosi. 

Taip jau susiklostė, kad kitą dieną į pastoriaus namus atėjo 
viena Briana. 

— Mama viešojoje bibliotekoje, - paaiškino ji. - Varto senas 
telefonų knygas. Bando surasti pažįstamą iš senų laikų. 

Tai išgirdus, Rodžeriui permušė širdis. Išvakarėse jis pats Žiū- 
rėjo pastoriaus telefonų knygoje. Ten buvo nurodyti trys vietos 
gyventojai vardu Džeimsas Freizeris ir dar du kitokiais vardais, 
tačiau turintys antro vardo inicialą Dž. 

- Ką gi, tikiuosi, ras jį, - pasakė jis, vis dar mėgindamas ap- 
simesti, kad kalba lyg niekur nieko. - Esi tikra, kad nori į talką? 
Tai nuobodus darbas, išsimurzinsi. 

Rodžeris abejodamas žvelgė į Brianą, bet ji linktelėjo, tokios 
perspektyvos visai nesutrikdyta. 

— Žinau. Kartais talkindavau tėvui, knisdavom senus archy- 
vus, ieškodavom įrašų. Be to, čia juk mamos tyrimas, tikrai galiu 
bent kiek tau padėti. 

- Gerai. - Rodžeris žvilgtelėjo į savo baltus marškinius. — 
Leisk, persirengsiu, ir eisim pasižiūrėti. 

Garažo durys sugergždė, sucypė, tada pasidavė neišvengia- 
mybei ir staigiai šoktelėjo į viršų, žvangėdamos spyruoklėmis ir 
keldamos debesis dulkių. 

Briana užsikosėjo ir sumosikavo rankomis prieš veidą. 

— Fe! - šūktelėjo ji. - Kiek laiko niekas nebuvo čia užėjęs? 

— Tikriausiai šviesmečius, - išsiblaškęs atsakė Rodžeris. 

Jis šen ten pašvietė žibintuvėliu, trumpam iš garažo tamsos 
ištraukdamas stirtas kartono ir medinių dėžių, senovinių skrynių, 
išmargintų apsilaupiusiais garlaivių bagažo lipdukais, ir beformių 
brezentu uždangstytų ryšulių. Tai vienur, tai kitur iš tamsos išnir- 
davo styrančios apverstų baldų kojos, primenančios nedidelių di- 
nozaurų griaučius, stirksančius iš po gimtųjų uolienų formacijų. 

Tarp šlamšto buvo matyti lyg ir kokia properša; Rodžeris įsi- 
spraudė į ją ir greit pradingo dulkių ir šešėlių tunelyje, tik blyški 
prožektoriaus šviesos dėmelė, protarpiais nukrypstanti į lubas, 

rodė, kur jis eina. Galų gale, pergalingai šūktelėjęs, jis nutvėrė 
kybantį virvagalį, ir garažas ūmai nušvito, apšviestas milžiniško 
dydžio lemputės. 

— Eikš čia, - pašaukė Rodžeris, trumpam iškišo galvą ir pa- 
ėmė Brianai už rankos. - Ten, gale, lyg ir yra tuščios vietos. 

Palei galinę sieną stovėjo prieštvaninis stalas. Gal kadaise 
jis puikavosi pastoriaus Veikfildo valgomajame, bet paskui aki- 
vaizdžiai perėjo vieną po kitos dar kelias inkarnacijas - virtuvės 
darbastalio, varstoto, ožio malkoms pjauti ir dažymo stalo, - kol 
rado ramų prieglobstį šioje dulkių šventovėje. Viršum jo buvo 
voratinkliais aptrauktas langas, pro kurį blausi šviesa apšvietė 
suraižytą, dažais nutaškytą paviršių. 

— Galim čia dirbti, - pasiūlė Rodžeris, iš netvarkingos rakan- 
dų krūvos ištraukė taburetę ir didele nosine atsainiai nubraukė 
nuo jos dulkes. - Sėskis, o aš pamėginsiu praverti langą, kitaip 
uždusim. 

Briana linktelėjo, bet, užuot sėdusis, pradėjo smalsiai kaišioti 
nosį į artimiausias šlamšto krūvas, o Rodžeris tuo metu įrėmė 
petį į kinivarpų suvarpytą lango rėmą. Už nugaros Briana skai- 
tinėjo dėžių etiketes: 

- Čia užrašyta 1930-1933, - perskaitė ji, - o čia 1942-1946. 
Kas jose yra? 

- Dienoraščiai, - paaiškino Rodžeris, suurzgė ir atsirėmė al- 
kūnėmis į suodiną palangę. - Tėvas, tai yra pastorius, visą laiką 
rašė dienoraštį. Parašydavo į jį kas vakarą po vakarienės. 

- Atrodo, rasdavo daug apie ką rašyti. - Briana nusikėlė kele- 
tą dėžių ir sukrovė jas pašaly, kad galėtų ištyrinėti gilesnį sluoks- 
nį. - Čia kelios dėžės su užrašytais vardais: Kersis, Livingstonas, 
Balneinas. Parapijiečiai? 

— Ne, miesteliai. - Rodžeris, sunkiai alsuodamas, valandėlei 
liovėsi darbuotis. Nusišluostė kaktą ir išsipurvino marškinių ran- 
kovę. Laimė, abu vilkėjo senais drabužiais, tinkamais raustis po 
purvinas senienas. - Čia bus užrašai apie įvairių miestelių Aukš- 
tumose istoriją. Iš tikrųjų kai kurios iš tų dėžių virto knygomis; 
pamatysi jų turistams skirtose krautuvėlėse visose Aukštumose. 

Nuo kabyklos su įvairiausiais įrankiais jis išsirinko didelį at- 
suktuvą, kuris turėjo padėti įveikti langą. 

- Ieškok dėžių, ant kurių užrašyta „Parapijos knygos“, - 
patarė jis. - Arba miestelių Broch Tuaracho apylinkėse pava- 
dinimų. 

— Aš nežinau miestelių tose apylinkėse, - atsakė Briana. 

- Ak, taip, pamiršau. - Negailestingai gremždamas dažų 
sluoksnius, Rodžeris įstatė atsuktuvo galiuką tarp lango rėmų. - 
Ieškok pavadinimų Broch Morda... e... Mariananas ir... o, Sent 
Kilda. Yra ir kitų, bet žinau, kad šitie turėjo gana dideles bažny- 
čias, kurios buvo uždarytos arba nugriautos. 

- Aišku. 

Briana pabandė atitraukti kybančio brezento kraštą ir staigiai 
atšoko klykdama. 

— Kas? Kas yra? 

Rodžeris atskuodė nuo lango, apsiginklavęs atkištu atsuktuvu. 

- Nežinau. Kai prisiliečiau prie to brezento, kažkas liuokte- 
lėjo į šalį. 

Briana parodė kur, ir Rodžeris, lengviau atsidusęs, nuleido 
ginklą. 

- Ak, tai tiek to. Pelė tikriausiai. Gal žiurkė. 

- Žiurkė? Jūs čia žiurkių turit? 

Briana pastebimai susijaudino. 

— Na, tikiuosi, neturim, nes jeigu turėtume, tai jos būtų su- 
graužusios mūsų archyvus, kurių ieškom, - atsakė Rodžeris ir 
padavė jai žibintuvėlį. - Štai, pašviesk juo į visus tamsius plyšius; 
bent jau neužklups netikėtai. 

- Labai ačiū. 

Briana paėmė žibintuvėlį, bet vis tiek nenoriai apmetė akimis 
dėžių stirtas. 

- Na, tai pirmyn, - paragino Rodžeris. - Ar norėjai, kad aš 
čia pat tau žiurkių satyrą atlikčiau? 

Brianos veidą nutvieskė plati šypsena. 

- Žiurkių satyrą? Kas tai yra? 

Rodžeris atsakė ne iš karto, pirma dar išbandė jėgas prie lan- 
go. Stūmė, kol raumenis ėmė veržti marškinių audinys, bet ga- 
lop, veriamai sugirgždėjęs, langas pasidavė, ir pro atsivėrusį šešių 
colių plyšį plūstelėjo gaivus vėsaus oro gūsis. 

- Dieve, kaip gerai. - Jis perdėtai energingai pasivėdavo, pla- 
čiai šypsodamasis Brianai. - Na ką, varom toliau? 

Ji įteikė jam žibintuvėlį ir žingtelėjo atgal. 

— O gal geriau tu ieškok dėžių, o aš jas peržiūrėsiu? Ir kas ta 
žiurkių satyra? 

- Bailė, - pasakė jis ir pasilenkė pasirausti po brezentu. - 
Žiurkių satyra - tai senovinis škotų paprotys; jeigu namuose 
arba kluone atsirasdavo žiurkių arba pelių, galėdavai jas išvyti 
sukūręs eilėraštį - arba galima buvo jį sudainuoti. Jame reikėda- 
vo papasakoti žiurkėms, kaip skurdu maisto toje vietoje ir kaip 
apstu jo kitur. Pasakydavai joms, kur eiti, paaiškindavai, kaip ten 
patekti, ir buvo manoma, kad jeigu satyra gera, jos išeis. 

Jis ištraukė dėžę su etikete „Jakobitai, įvairi medžiaga“ ir nu- 
nešė prie stalo, o pakeliui padainavo: 


Oi, žiurkės, žiurkės, kokia jūs daugybė, 
Jeigu norit sočiai kirsti, 
Turit bėgt iš čia, turit bėgt iš čia. 


Bumbtelėjo dėžę ant stalo ir nusilenkė, atsakydamas į Bria- 
nos kikenimą, o tada vėl pasuko prie dėžių, griausmingai trauk- 
damas toliau: 


Drožkit į Kembelų daržą, 
Jo nesaugo katinėlis, 
O kopūstai ten žali. 


Eikit, prisikimškit pilvukus, 
Užuot graužę mano batukus - 
Bėkit, žiurkės, bėkit! 

Briana patenkinta prunkštelėjo. 

— Tu ką tik jį sukūrei? 

— Žinoma. - Rodžeris teatrališkai užkrovė ant stalo dar vieną 
dėžę. - Gera žiurkių satyra turi būti originali. - Jis pasižiūrėjo 
į glaudžias dėžių eiles. - Po šio pasirodymo per mylią nuo čia 
neturėtų likt nė žiurkytės. 

— Gerai. - Briana išsitraukė iš kišenės lenktinį peiliuką ir per- 
pjovė lipnią juostą, kuria buvo užklijuota viršutinė dėžė. - Tu- 
rėtum ateiti ir padainuoti žiurkių satyrą tuose mūsų svečių na- 
muose; mama įsitikinusi, kad vonioje yra pelių. Kažkas apgraužė 
jos muilinę. 

- Dievaižin, ko prireiktų, norint išguiti pelę, mėgstančią 
muilą; tokia, matyt, jau viršija mano kuklias galias. - Iš už svy- 
ruojančios pasenusių enciklopedijų rietuvės jis išritino aptriušu- 
sį apvalų pufą ir šleptelėjo šalia Brianos. - Štai, tu imk parapijų 
knygas, jas lengviau įskaityti. 

Taip meilioje draugijoje jiedu darbavosi visą priešpietę, ret- 
karčiais rasdavo kokią įdomesnę vietą, cukrinį žvyninuką, nuolat 
kėlė debesis dulkių, bet maža kas davė naudos tyrimui. 

- Verčiau netrukus padarykim pietų pertrauką, - pagaliau 
pasakė Rodžeris. 

Jam baisiai nesinorėjo grįžti į namus, kur vėl atsidurs Fionos 
malonėje, bet Brianos pilvas pradėjo gurgti beveik taip pat gar- 
siai kaip ir jo paties. 

- Gerai. Kai pavalgysim, galėsim dar padirbėti, jeigu nesi la- 
bai nusivaręs. 

Briana atsistojo ir pasirąžė, kumščiais beveik pasiekė seno 
garažo lubų sijas. Nusišluostė rankas į džinsų klešnes ir nėrė tarp 
dėžių stirtų. 

- Ei! 

Prie durų ji staiga sustojo. Rodžeris, eidamas iš paskos, iš 
netikėtumo vos neįsibedė nosim jai į pakaušį. 

- Kas atsitiko? - paklausė jis. - Negi vėl žiurkė? 

Pasigėrėjo pastebėjęs, kad saulė jos storą kasą nusagstė va- 
rio ir aukso kruopelytėmis. Apgaubta nedidelės auksinių dulkių 

aureolės, vidurdienio saulės apibrėžtu ilganosiu profiliu, jinai at- 
rodo visai viduramžiška, pamanė jis sau - Archyvų madona. 

- Ne. Žiūrėk, Rodžeri! 

Ji rodė į kartono dėžę apie stirtos vidurį. Ant vieno šono 
buvo priklijuota etiketė, kurioje juodu rašalu tvirta pastoriaus 
rašysena buvo užrašytas žodis „Randalai“. 

Rodžerį nuvėrė jaudulys, sumišęs su nerimu. Briana tik su- 
sijaudino. 

— Gal čia kaip tik ir bus tai, ko mes ieškom! - sušuko ji. - 
Mama sakė, kad tuo reikalu tėtis domėjosi; gal jis jau buvo klau- 
sęs apie tai pastoriaus. 

- Galimas daiktas. - Rodžeris užgniaužė ūmų siaubą, kuris 
apniko išvydus tą pavardę. Priklaupė ištraukti dėžės. - Neškimės 
į vidų, po pietų galėsim pasižiūrėti. 


= 


Kai pastoriaus kabinete ta dėžė buvo atidaryta, paaiškėjo, kad 
joje - keistas įvairių daiktų rinkinys. Buvo ten kelios senos fo- 
tostatu padarytos kopijos su užfiksuotais keleto parapijos knygų 
puslapiais, du trys armijos patikrinimo sąrašai, pluoštas laiškų 
ir pabirų dokumentų, plonas sąsiuvinukas pilkais kartono vir- 
šeliais, paketas apsitrynusių nuotraukų užsiraičiusiais kraštais ir 
standus segtuvas, ant kurio viršelio buvo užrašas - „Randalas“. 

Briana paėmė segtuvą ir atvertė. 

- Žiūrėk, čia tėvelio giminės medis! - sušuko ji ir padavė 
segtuvą Rodžeriui. Viduje buvo du storo pergamento lakštai, ku- 
riuose tvarkingai skersai ir išilgai buvo išbraižytos kilmės linijos. 
Datos prasidėjo nuo 1633 metų; paskutinis įrašas antrojo lapo 
apačioje bylojo: 


FRENKAS VOLVERTONAS RANDALAS 
V. KLERĖ ELIZABETA BOŠAME, 1937 


- Pabaigta prieš tau gimstant, - sumurmėjo Rodžeris. 
Jo pirštas pamažu slinko genealogijos medžio eilutėmis, 
o Briana sekė jį akimis Rodžeriui per petį. 

— Esu jį mačiusi anksčiau, tėvelis kabinete turėjo egzemplio- 
rių. Vis man tą medį rodydavo. Bet jo egzemplioriuje apačioje 
buvau aš, šitas, matyt, ankstesnis. 

- Galimas daiktas, pastorius jam rinko medžiagą. 

Rodžeris grąžino segtuvą Brianai ir pasiėmė vieną dokumen- 
tą iš popierių šūsnies ant stalo. 

— O štai tau dar ir šeimos relikvija, - pasakė jis. Tyrinėjo her- 
bą, reljefiškai atspaustą lapo viršuje. - Paskyrimo armijoje raštas, 
pasirašytas jo karališkosios didenybės karaliaus Jurgio Antrojo. 

- Jurgio Antrojo? Jėzau, čia gi dar prieš Amerikos re- 
voliuciją. 

- Gerokai anksčiau. Laiškas datuotas 1735 metais. Džonata- 
no Volvertono Randalo vardu. Girdėtas? 

— Taip. - Briana linktelėjo, ant veido jai krito išsipešusios 
plaukų sruogos. Nerūpestingai nusibraukė jas ir paėmė laišką. — 
Tėvelis kartais apie jį kalbėdavo; turėjo žinių tik apie kelis protė- 
vius, šitas - vienas iš jų. Buvo kapitonas armijoje, kuri kovojo su 
Gražuoliu princu Čarliu prie Kulodeno. - Ji pakėlė akis į Rodžerį 
ir sumirkčiojo. - Man atrodo, iš tikrųjų jis net žuvo tame mūšyje. 
Bet tenai turbūt jo nebūtų laidoję, kaip manai? 

Rodžeris papurtė galvą. 

— Turbūt ne. Po mūšio tvarką darė anglai. Daugumą savųjų 
žuvusiųjų jie laivais išsiuntė laidoti namo - bent karininkus tai 
jau tikrai. 

Daugiau jis nieko nespėjo pasakyti, nes tarpduryje staiga pa- 
sirodė Fiona, kaip vėliava mūšio lauke nešina plunksnine dulkių 
šluoste. 

— Pone Veikfildai, - šūktelėjo ji, - anas žmogus atėjo paimt 
pastoriaus sunkvežimio, bet negal užvest. Sakau, ar padėsite 
jam, ką? 

Rodžeris kaltai pašoko. Vežė akumuliatorių patikrinti į servi- 
są, bet jis vis dar tebepūpsojo ant jo moriso užpakalinės sėdynės. 
Nieko nuostabaus, kad pastoriaus sunkvežimis neužsiveda. 

— Man reikia eiti išsiaiškinti, - pasakė jis Brianai. - Ko gera, 
gali gerokai užtrukti. 

- Nieko baisaus. - Ji nusišypsojo jam, mėlynos akys susiau- 
rėjo ir pasidarė trikampės. - Man irgi metas eiti. Mama jau bus 
grįžusi; ketinom, jei turėsim laiko, nuvažiuoti į Klava Kernsą“. 
Ačiū už pietus. 

— Man buvo vienas malonumas - Fionai taip pat. 

Rodžeriui pagailo, kad negali pasisiūlyti važiuoti kartu, bet 
pareiga šaukė. Apmetė žvilgsniu ant stalo pažertus popierius, 
tada susėmė juos krūvon ir sudėjo atgal į dėžę. 

- Štai, visi jūsų šeimos archyvai. Paimk juos. Gal mama su- 
sidomės. 

— Ak, ar galiu? Ką gi, ačiū, Rodžeri. Tikrai atiduodi? 

- Taip, - patikino jis ir atsargiai įdėjo ant viršaus segtuvą su 
genealogijos medžiu. - Ak, pala, gal ne viską. - Iš po skyrimo 
rašto kyšojo pilkojo sąsiuvinuko kampas; ištraukė jį ir tvarkin- 
gai sulygino dėžėje iškedentus popierius. - Šitas atrodo pana- 
šus į pastoriaus dienoraščius. Neįsivaizduoju, ką jis čia veikia, 
bet tikriausiai geriau padėsiu jį prie kitų - istorikų draugija 
nori gauti visus. 

— A, žinoma. 

Briana jau buvo pakilusi ir glaudė dėžę prie krūtinės, bet, 
žiūrėdama į jį, neryžtingai stabtelėjo. 

— Nori... ar norėtum, kad aš dar ateičiau? 

Rodžeris nusišypsojo. Jos plaukuose prisivėlę voratinklių, o 
išilgai nosies išsisuodinusi. 

— Niekas manęs labiau nenudžiugintų, - tarė jis. - Na, tai iki 
rytdienos? 


= — 


Mintis apie tą pastoriaus dienoraštį nėjo Rodžeriui iš galvos 
visą laiką, kol nuobodžiai stengėsi užvesti senutėlį sunkvežimį, 
ir vėliau, kol lankėsi baldų vertintojas, atėjęs atrinkti iš seno 
šlamšto vertingų antikvarinių daiktų ir įvertinti pastoriaus bal- 
dų aukcionui. 


* Priešistorinė laidojimo vieta netoli Inverneso. 

Nusikratydamas pastoriaus turtu, Rodžeris negalėjo atsiginti 
nerimastingos melancholijos. Vis dėlto juk čia ardoma jo paties 
jaunystė, ne šiaip senas šlamštas išmetamas. Kai po vakarienės 
įsitaisė kabinete, nebūtų galėjęs pasakyti, ar tai smalsumas su- 
žinoti daugiau apie Randalus paskatino jį vėl paimti dienoraštį, 
ar tiesiog taip pasidavė paskatai pamėginti atkurti tvirtą ryšį su 
žmogumi, tokią daugybę metų atstojusiu jam tėvą. 

Dienoraščiai buvo rašomi kruopščiai, lygutėlės rašalo eilutės 
fiksavo svarbiausius parapijos ir bendruomenės, kuriai pastorius 
ponas Veikfildas šitiek metų priklausė, gyvenimo įvykius. Lie- 
čiant paprastą pilką sąsiuvinį ir žiūrint į jo puslapius, Rodžeriui 
kaipmat iškilo vizija, kaip pastorius blizgančia plike stalinės lem- 
pos šviesoje stropiai užrašinėja dienos nutikimus. 

- Tai disciplinos dėlei, - kartą aiškino jis Rodžeriui. - Su- 
pranti, labai naudinga reguliariai užsiimti veikla, kuri įveda gal- 
voje tvarką. Katalikų vienuoliai kasdien nustatytomis valando- 
mis dalyvauja pamaldose, kunigai turi brevijorių. Aš, ko gero, 
neturiu polinkio į tokį betarpišką pamaldumą, bet dienos įvykių 
rašymas man padeda praskaidrinti protą; tuomet ramia širdimi 
galiu kalbėti vakaro maldas. 

Ramia širdimi. Rodžeriui norėjosi ir pačiam mokėti tai pa- 
siekti, tačiau ramybė nelankė jo nuo to laiko, kai pastoriaus ra- 
šomajame stale aptiko tas laikraščių iškarpas. 

Atsivertė sąsiuvinį nesirinkdamas vietos ir ėmė lėtai versti 
puslapį po puslapio, ieškodamas, kur paminėta Randalų pavar- 
dė. Ant sąsiuvinio viršelio buvo pažymėta data: 1948 metų sau- 
sis-birželis. Nors tai, ką pasakė Brianai apie istorikų draugiją, 
buvo tiesa, iš esmės ne dėl tos priežasties jis pasiliko šį sąsiuvinį. 
1948-ųjų gegužę Klerė Randal parsirado po savo mįslingo dingi- 
mo. Pastorius artimai pažinojo Randalus; toks įvykis būtinai bus 
aprašytas dienoraštyje. 

Ir tikrai, gegužės 7-ąją buvo parašyta: 


Vakare lankėsi p. Frenkas Randalas; tasai reikalas dėl jo žmo- 
nos. Stačiai plyšta širdis! Vakar mačiau ją - tokia trapi, bet tas 


78 DIANA GABALDON 


atkaklus žvilgsnis, - pasijutau nejaukiai su ja, vargše, sėdėdamas, 
nors šnekėjo visai protingai. 

Ką ji išgyveno - kiekvieną iš vėžių išmuštų, kad ir kas tai būtų 
buvę. Sklinda siaubingos šnekos - kaip neapdairu, kad daktaras 
Bartolomėjus išsitarė apie jos nėštumą. Frenkui taip sunku - o ir 
jai pačiai, žinoma! Mano širdis trokšta jiedviem abiem padėti. 

Šią savaitę ponia Greiham serga - galėjo ir kitu laiku atgulti; kitą 
savaitę labdaros išpardavimas, veranda lūžta nuo senų drapanų... 


Rodžeris paskubom pervertė puslapius, ieškodamas, kur vėl 
paminėti Randalai, ir rado - dar tą pačią savaitę. 


Gegužės 10 d. - pietauju su Frenku Randalu. Stengiuosi iš pas- 
kutiniųjų viešai rodyti palaikymą tiek jam, tiek jo žmonai; beveik 
kasdien aplankau ir pasėdžiu su ja po valandą, vildamasis bent 
iš dalies užgniaužti paskalas. Dabar jau darosi bemaž apgailėti- 
na; pasklido šnekos, kad ji išsikraustė iš proto. Pažinodamas Klerę 
Randal, negaliu pasakyti, kas ją labiau įžeistų - ar tai, kad laiko- 
ma išprotėjusia, ar kad amoralia, - o vis dėlto turi būt arba viena, 
arba kita. 

Ne sykį mėginau prakalbinti ją apie patirtus išgyvenimus, bet 
ji nieko apie tai nepasakoja. Apie bet ką kita šneka kuo puikiau- 
siai, bet niekaip neatsikratysi jausmo, kad ji visąlaik apie kažką 
galvoja. 

Reikia pasižymėti ir šį sekmadienį per pamokslą pakalbėti apie 
apkalbų žalą - nors bijau, kad jeigu pamokslu patrauksiu dėmesį 
į šią istoriją, tik pakenksiu reikalui. 


Gegužės 12 d. - iš galvos neina mintis, kad Klerei Randal nėra 
pasimaišęs protas. Žinoma, gandus girdėjau, bet jos elgesy neįžvel- 
giu nieko, kas rodytų bent menkiausią pakrikimą. 

Iš tiesy manau, kad ji slepia kažkokią baisią paslaptį ir yra 
pasiryžusi ją išsaugoti. Apie tai užuolankomis paminėjau Frenkui; 
jis nekalbus, bet esu tikras, kad ji jam kažką sakė. Mėginau aiškiai 
parodyti, kad trokštu padėti, kaip tik sugebėčiau. 

Gegužės 14 d. - svečiuose Frenkas Randalas. Labai keista. Pa- 
prašė mano pagalbos, bet nesuprantu, kodėl prašo būtent to. Vis 
dėlto jam, matyt, tai labai svarbu; tvirtai laikosi, bet įsitempęs 
kaip styga. Baiminuosi atomazgos - jeigu įvyks. 

Klerė jau pakankamai sveika keliauti - jis nori vežtis ją šią 
savaitę į Londoną. Patikinau, kad jei tik turėsiu kokių rezultatų, 
atsiųsiu jam paštu universiteto adresu; žmonai nė žodžio. 

Turiu keletą įdomių dalykėlių apie Džonataną Randalą, nors 
galva neišneša, kokios reikšmės jo protėviai gali turėti šiam apverk- 
tinam reikalui. Apie Džeimsą Freizerį, kaip jau sakiau Frenkui, nė 
pėdsako - visiška mįslė. 


Visiška mįslė. Ir ne viena prasme, pamanė Rodžeris. Ko pra- 
šė Frenkas Randalas pastorių? Matyt, kuo daugiau sužinoti apie 
Džonataną Randalą ir Džeimsą Freizerį. Vadinasi, Klerė papa- 
sakojo vyrui apie Džeimsą Freizerį - bent šį tą jam papasakojo, 
jei ir ne viską. 

Bet koks gali būti ryšys tarp anglų armijos kapitono, žuvusio 
prie Kulodeno 1746-aisiais, ir vyro, regis, neišvengiamai susiju- 
sio su paslaptingu Klerės dingimu 1945-aisiais - ir tolesne Bria- 
nos tėvystės mįsle? 

Likusi dienoraščio dalis buvo pilna įprastų parapijos nuti- 
kimų: aprašinėjamas chroniškas Dereko Gouvano girtavimas, 
pasibaigęs tuo, kad gegužės pabaigoje minėtas parapijietis buvo 
ištrauktas iš Nesės upės, jau virtęs vandens prisigėrusiu lavonu; 
skubotos Megės Braun ir Viljamo Dandžio tuoktuvės mėnesį 
prieš jų dukters Džunės krikštynas; ponios Greiham apendicito 
operacija ir pastoriaus pastangos susidoroti su dėl to jį užplūdu- 
siu srautu indų su dosnių parapijos damų pagamintais patieka- 
lais - daugeliu jų, regis, labiausiai pasidžiaugė Herbertas, tuome- 
tinis pastoriaus šuo. 

Skaitydamas puslapį po puslapio, Rodžeris pats nepajuto, 
kaip ėmė šypsotis, mat senojo dvasininko žodžiuose vėl girdėjo 
jo gyvą domėjimąsi savo ganomomis avelėmis. Slysdamas akimis 

per pastraipas, vos nepraleido to pasažo - paskutinės vietos, kur 
buvo minimas Frenko Randalo prašymas. 


Birželio 18 d. - gavau trumpą žinutę nuo Frenko Randalo, 
praneša, kad jo žmonos sveikata kiek šlubuoja; nėštumas esąs pa- 
vojingas, ir Frenkas prašąs melstis už juos. 

Atsakydamas patikinau, kad melsiuosi, ir palinkėjau visa ko 
geriausio jam ir žmonai. Taip pat įdėjau iki šiol mano jam surink- 
tą informaciją; nenumanau, kokios ji jam turės naudos, bet čia jau 
jam pačiam spręsti. Parašiau apie stebėtiną atradimą - Džonata- 
no Randalo kapą Sent Kildoje; paklausiau, ar norėtų, kad nupa- 
veiksluočiau antkapį. 


Ir viskas. Toliau apie Randalus - nė žodžio, nė apie Džeimsą 
Freizerį. Rodžeris padėjo sąsiuvinį ir pasitrynė smilkinius; skai- 
tant pasvira rašysena išvedžiotas eilutes jam nesmarkiai įsiskau- 
do galvą. 

Įtarimai, kad į visą šitą reikalą įsipainiojęs vyras vardu 
Džeimsas Freizeris, pasitvirtino, bet istorija liko tokia pat nejį- 
žvelgiamai mįslinga, kokia ir buvo. Ką bendra su tuo turi Džo- 
natanas Randalas, dėl Dievo meilės, ir kodėl jis buvo palaidotas 
Sent Kildoje? Skyrimo rašte buvo nurodyta Džonatano Randalo 
gimimo vieta - kažkuris dvaras Sasekse, tai kodėl jis baigė savo 
kelionę atkampiame škotų bažnytkaimyje? Tiesa, ne taip jau toli 
nuo Kulodeno - bet kodėl jo neparplukdė į Saseksą? 

— Pone Veikfildai, ar jum dar ko nors reikės šįvakar? - iš be- 
vaisių apmąstymų pažadino Fionos balsas. Rodžeris atsitiesė ir 
pamatė, kad ji turi rankose šluotą ir blizginimo skudurą. 

— Ką? Ee, ne. Ne, ačiū, Fiona. Bet ką jūs čia veikiat su visa šita 
amunicija tokį vėlų vakarą? 

— Na, aš dėl parapijos ponių, - ėmė aiškinti Fiona. - Atsime- 
nat, leidot joms rytoj čia rinktis į kasmėnesinį susirinkimą. Tai, 
pamaniau, verčiau truputį apkuopsiu. 

Parapijos ponios? Rodžeris sudrebėjo nuo minties, kaip na- 
mus it kalnų griūtis užplūsta keturios dešimtys užuojauta per- 

sisunkusių namų šeimininkių, pasipuošusių tvido kostiumais, 
vienodos spalvos megztukų komplektais ir dirbtiniais perlais. 

— O ar jūs gersit su poniom arbatą? - kamantinėjo Fiona. - 
Pastorius visuomet gerdavo. 

— Aa, ne, - nukirto jis. - Turiu... rytoj esu susitaręs. - Jo 
ranka užčiuopė telefono ragelį, pusiau palaidotą po pastoriaus 
stalą užvaldžiusiais popieriais. - Dovanokit, Fiona, aš turiu pa- 
skambinti. 


E 

Pati sau šypsodamasi, Briana susimąsčiusi grįžo į miegamąjį. 
Pakėliau akis nuo knygos ir klausiamai kilstelėjau antakį. 

— Rodžeris skambino? - pasmalsavau. 

- Iš kur žinai? - Akimirką atrodė nustebusi, paskui linksmai 
nusišypsojo, nusimesdama chalatą. - Ak, dėl to, kad daugiau vai- 
kinų Invernese aš nepažįstu? 

- Nemanau, kad kuris iš tavo bostoniškių draugelių skambintų 
į užsienį, - atsakiau. Pasižiūrėjau į laikrodį ant stalo. - Bent jau ne 
tokiu paros metu; dabar jie visi tikriausiai futbolo treniruotėj. 

Briana nieko į tai neatsakė ir pakišo kojas po apklotu. 

- Rodžeris kviečia mus rytoj važiuoti į kažkokį kaimelį, kuris 
vadinasi Sent Kilda. Sako, ten įdomi sena bažnyčia. 

- Esu girdėjusi apie ją, - atsakiau žiovaudama. - Gerai, ko- 
dėl nenuvažiavus. Pasiimsiu savo presą augalams džiovinti; gal 
pavyks rasti dvispalvių raženių - prižadėjau parvežti jų daktarui 
Eibernačiui moksliniam darbui. Bet jeigu visą dieną tik trypi- 
nėsim ir skaitinėsim užrašus ant senų antkapių, tai aš jau dabar 
nusiplaunu. Mėginti atkapstyti praeitį - varginantis darbas. 

Brianos veidas virptelėjo, jau maniau, kad ji ką nors pasakys, 
bet tik linktelėjo ir ištiesė ranką gesinti šviesos, o lūpų kampu- 
čiuose tebepleveno ta pati slėpininga šypsenėlė. 

Gulėjau žvelgdama į tamsą, klausydamasi, kaip pamažu 
Briana liovėsi muistytis ir vartytis, miego nuramintas kvėpavi- 
mas pasidarė lygus ir ritmingas. Nagi, Sent Kilda? Ten nebuvau 
buvusi, bet apie tą vietą žinojau; kaip ir sakė Briana, ten yra se- 

nutėlė bažnyčia, seniai apleista, užkampyje, dėl to turistų nelan- 
koma - atvažiuoja retkarčiais vienas kitas mokslininkas. Tad gal 
čia ir bus ta proga, kurios aš laukiau? 

Turėsiu drauge Rodžerį ir Brianą, būsim vieni, veikiausiai 
niekieno netrukdomi. Ir gal tai kaip tik bus tinkama vieta jiems 
papasakoti - tarp seniai amžino atilsio atgulusių Sent Kildos 
parapijiečių. Rodžeris dar nepatikrino, kur likimas nunešė kitus 
Lalibrocho vyrus, bet atrodė tikėtina, kad jie bent jau gyvi paliko 
Kulodeno lauką, ir iš tiesų dabar man tik tai ir reikėjo Žinoti. 
Kuo viskas baigėsi, galėčiau Brianai papasakoti vėliau. 

Nuo minties apie artėjantį pokalbį man išdžiūvo burna. Kaip 
reikės surasti tinkamų žodžių? Pamėginau įsivaizduoti, kaip vis- 
kas bus; ką galėčiau pasakyti, kaip jiedu galėtų reaguoti, bet vaiz- 
duotė neišnešė. Labiau negu kada nors pasigailėjau pasižadėjusi 
Frenkui, kai jis sulaikė ir neleido man parašyti pastoriui Veikfil- 
dui. Jeigu būčiau parašiusi, bent jau Rodžeris tikriausiai žinotų. 
O gal ir ne; pastorius galėjo manim ir nepatikėti. 

Nerasdama sau vietos varčiausi, vis ieškojau įkvėpimo, bet 
mane įveikė nuovargis. Galų gale pasiverčiau ant nugaros ir už- 
merkiau akis prieš tamsą viršum manęs. Tarytum mąstydama 
būčiau iškvietusi pastoriaus dvasią, mano blėstančioje sąmonėje 
iškilo Biblijos citata: Kiekvienai dienai, - regis, šnabždėjo man 
pastoriaus balsas, - kiekvienai dienai gana savo vargo*. O tada 
užmigau. 


= 

Nubudau šešėlingoje tamsoje, rankomis įsikibusi į patalynę, 
nuo širdies dūžių virpėjau kaip timpano oda. 

— Jėzau! - aiktelėjau. 

Šilkiniai naktiniai marškiniai buvo karšti ir lipo prie kūno; 
pažvelgusi žemyn, prieblandoje įžiūrėjau pro juos styrančius savo 
spenelius, sukietėjusius kaip akmenukai. Virpinantys spazmai 
vis dar vilnijo riešais ir šlaunimis, nelyginant žemės drebėjimą 


* Mt 6, 34. 

lydintys pavieniai smūgiai. Vyliausi, kad nesurikau. Tikriausiai 
ne; girdėjau Brianą kvėpuojant lygiai, be pertrūkių. 

Griuvau atgal ant pagalvės, drebėdama iš silpnumo, o smil- 
kinius staiga išpylė prakaitas. 

- Jėzau H. Ruzveltai Kristau, - sumurmėjau giliai kvėpuoda- 
ma, širdies plakimas po truputį rimo. 

Kai miego ciklas sudrumsčiamas, viena iš pasekmių būna ta, 
kad žmogus liaujasi rišliai sapnuoti. Per ilgus metus, pradžioje - 
kai auginau kūdikį, paskui kai mokiausi internatūroje, buvau re- 
zidentė, budėdavau naktimis, pripratau užmigti iš karto, vos tik 
atsiguldavau, ir sapnai mane lankydavo retai, vien nuotrupomis 
ir šmėstelinčiais padrikais vaizdais, nerimstančiais blyksniais 
tamsoje it atsitiktinėmis sinapsėmis, kurios pasikrauna prieš 
laukiantį dienos darbą, pernelyg greit ateisiantį. 

Vėlesniais metais, kai galėjau grįžti prie daugmaž normalios 
dienotvarkės, vėl pradėjau sapnuoti. [prastus sapnus, nesvarbu, 
ar tai būtų košmarai, ar geri sapnai, - ilgas vaizdų sekas, klajones 
po sąmonės mišką. Ir tokios rūšies sapnai man buvo pažįstami; 
dažnai pasitaikydavo laikotarpiais, kuriuos mandagiai galėčiau 
pavadinti nepritekliaus tarpsniais. 

Vis dėlto paprastai tokie sapnai atplevendavo švelnūs lyg sa- 
tino paklodžių prisilietimas, ir jeigu mane pažadindavo, tuoj vėl 
nugrimzdavau į miegą, miglotai mėgaudamasi prisiminimu, ku- 
ris iki ryto netvers. 

Šis buvo kitoks. Nepasakyčiau, kad iš jo daug ką būčiau atsi- 
minusi, tačiau lyg per miglą regėjau mane spaudžiančias rankas, 
šiurkščias ir atkaklias, ne kviečiančias, o reikalaujančias. Ir balsas 
bemaž šaukte šaukė, aidėjo vidinės ausies ertmėje su silpstančiais 
mano širdies dūžiais. 

Uždėjau delną ant krūtinės, ten, kur šokčiojo pulsas, per šil- 
ką pajutau švelnų krūties pilnumą. Brianos alsavimas trumpai 
virto tyliu knarkimu, paskui vėl grįžo į lygų ritmą. Prisiminiau, 
kaip klausydavausi šių garsų, kai ji buvo mažytė; lėtas, lygus it 
širdies dūžiai stertorinis ritmas, kuris nuramina, pasiekęs tave 
vaikų kambario tamsoje. 

Mano pačios širdies dūžiai lėtėjo po delnu, po sodriai ro- 
žiniu šilku - nuo miego įraudusio kūdikio skruostelio spalvos. 
Kai žindydama glaudi kūdikį prie krūtinės, galvytės apvalumas 
tiksliai atkartoja žindamos krūties apvalumą, tarytum šis naujas 
žmogutis iš tikro lyg veidrodis atspindėtų kūną, iš kurio išaugo. 

Kūdikiai esti minkšti. Kiekvienas, žiūrėdamas į juos, mato 
švelnią, ploną odytę ir pažįsta tą rožės žiedlapio minkštumą, 
kviečiantį paliesti. Bet kai su jais gyveni ir juos myli, jauti, kaip 
tasai minkštumas eina gilyn, apskritaskruostis kūnelis liula it 
kiaušininis kremas, rankutės skečiasi lyg bekaulės. Jų sąnariai - 
išsilydžiusi guma, ir net kai karštai juos bučiuoji, aistringai my- 
lėdama patį jų buvimą, lūpos sminga ir, regis, niekad neranda 
kaulo. Glaudžiami prie krūtinės jie tirpsta ir keičia pavidalą, sa- 
kytum bet kurią akimirką galėtų vėl subėgti į tavo kūną. 

Bet nuo pat pradžių kiekviename kūdikyje glūdi ta mažytė 
plieno gija. Tas dalykas, kuris tarsi sako: „Aš esu“, ir formuoja 
asmenybės ašį. 

Antraisiais metais kaulas tvirtėja ir vaikutis atsistoja, jo kau- 
kolė - plati ir kieta, šalmas, saugantis minkštumą, slypintį viduje. 
Auga ir tas „aš esu“. Žiūrėdama į juos, beveik matai tą savos 
esybės pareiškimą, tvirtą it medžio šerdis, švytintį pro perregimą 
kūnelį. 

Veido kaulai išnyra vaikui sulaukus šešerių metų, o siela vi- 
duje tvirtai uždaroma septynerių. Uždarymas tęsiasi ir apogėjų 
pasiekia paauglystėje, kai visas minkštumas pasislepia po dau- 
gybės asmenybių sluoksniais, persiliejančiais it perlamutro at- 
spalviai, - asmenybių, kurias paaugliai matuojasi, stengdamiesi 
apsisaugoti. 

Per tolesnius metus, pradedant nuo centro, vis labiau kietėja- 
ma, aptinkami ir sutvirtėja įvairūs sielos aspektai, ir pagaliau „aš 
esu“ išryškėja - trapi ir aiški esybė it vabzdys, įkliuvęs gintare. 

Maniau, kad seniai esu tuos etapus perėjusi, praradusi visus 
minkštumo pėdsakus ir tvirtai žengiu į vidutinį amžių, nulietą 
iš nerūdijančio plieno. Bet dabar pagalvojau, kad Frenko mirtis 
kažin kaip mane įskėlė. Ir plyšiai plėtėsi, tad nebegalėjau užlopyti 

jų neigimu. Atsivežiau į Škotiją dukrą - tokių kietų kaulų kaip 
Aukštumų kalnų keteros - vildamasi, kad jos kiautas pakanka- 
mai stiprus ir išlaikys ją tuo tarpu, kai tasai jos „aš esu“ centras 
dar gali būti pasiekiamas. 

Tačiau mano pačios šerdis nebesilaikė izoliuotoje „aš esu“ 
būtyje, ir neturėjau jokio skydo, kuriuo būčiau apsigynusi nuo 
viduj glūdinčio minkštumo. Nebežinojau nei kas aš esu, nei kuo 
jinai taps; žinojau tik ką privalau padaryti. 

Nes sugrįžau ir vėl sapnavau vėsiame Aukštumų ore. Ir balsas 
iš mano sapno tebeaidėjo ausyse ir širdy, atkartojamas miegan- 
čios Brianos alsavimo. 

„Tu esi mano, - šaukė tas balsas. - Mano! Ir tavęs nepaleisiu.“ 


5 


Mylima žmona 


SAULĖS NUTVIEKSTAME Sent Kildos bažnyčios šventoriu- 
je viešpatavo ramybė. Kapinaitės buvo ne visai lygioje vietoje, o 
plynaukštėje, pagal kažkokią geologijos užgaidą išskobtą kalvos 
šlaite. Nuožulniame šlaite antkapiai gulėjo pasislėpę duobutė- 
se arba, žiūrėk, kyšojo iš už šlaito keteros. Daugelį jų slenkanti 
žemė išjudino, pavertė it girtus į šoną ar išvis pargriovė ir paliko 
gulėti suskilusius aukštoje Žolėje. 

- Jos truputį netvarkingos, - atsiprašomai pasakė Rodžeris. 

Jie stabtelėjo kapinaičių tarpuvartėje, žvelgdami į senus ant- 
kapinius akmenis, apžėlusius žole ir pasislėpusius pavėsyje, me- 
tamame milžiniškų kukmedžių, kurie kadaise buvo pasodinti, 
kad užstotų nuo Šiaurės jūros atsiritančias audras. Dabar ten, 
virš tolimos įlankos, telkėsi debesys, bet kalvos viršūnę apšvietė 
saulutė, oras buvo tykus ir šiltas. 

— Tėvas kartą ar du per metus sukviesdavo vyrus iš bažnyčios 
ir atsivesdavo čia aptvarkyti, bet, ko gero, pastaruoju metu vieta 
sulaukėjo. 

Jis atsargiai pastūmė šventoriaus vartus, atkreipė dėmesį į su- 
skilusį vyrį ir skląstį, tabaluojantį ant vienos vinies. 

— Maloni rami vieta. - Briana atsargiai, saugodamasi rakščių, 
prasispraudė pro vartelius. - Jos labai senos, ar ne? 

— Taigi, senos. Tėvelis manė, kad ir pati bažnyčia pastatyta 
ankstesnės bažnyčios ar net dar senesnės šventyklos vietoje; todėl 
ji ir yra taip aukštai, tokioje nepatogioje vietoje. Vienas jo bičiulis 
iš Oksfordo vis taisėsi atvažiuoti čia pakasinėti ir išsiaiškinti, kas 
buvo po ja, bet, žinoma, nepavyko gauti leidimo iš Bažnyčios 
hierarchų, nors bažnyčia jau metų metus stovi apleista. 

— Gerokai reikia palypėti. - Briana kelionių gidu vėdavosi 
įraudusius skruostus, kurie jau po truputį vėso. - Bet vis dėlto 
gražu. 

Gėrėdamasi ji žiūrinėjo bažnytėlės fasadą. Stovinti natūra- 
lioje uolos properšoje bažnyčia buvo suręsta iš akmenų ir rąstų, 
plyšiai užkamšyti durpėmis ir moliu, todėl atrodė, kad ji čia pati 
išaugusi — tikra uolos paviršiaus dalis. Durų staktą ir langų rė- 
mus puošė seni raižiniai, kai kuriuose buvo galima įžiūrėti krikš- 
čionybės simbolius, kai kurie buvo aiškiai senesni. 

- Ar Džonatano Randalo antkapis tenai? - Ji mostelėjo į ka- 
pinaites šventoriuje, kurios buvo matyti pro vartų tarpą. - Kaip 
mama nustebs! 

- Taigi, tikriausiai. Ir pats nesu jo matęs. 

Rodžeris vylėsi, kad Klerė nustebs maloniai; kai jis išvakarė- 
se telefonu atsargiai paminėjo tą antkapį Brianai, ši žinią sutiko 
entuziastingai. 

— Aš žinau apie Džonataną Randalą, - pasakojo ji Rodže- 
riui. - Tėvelis juo visuomet žavėjosi; sakydavo, kad jis buvo vie- 
nas iš nedaugelio įdomių žmonių giminės medyje. Tikriausiai 
buvo geras karys; tėvelis turėjo surinkęs daugybę padėkų ir pa- 
našių dalykų. 

- Ak štai kaip. - Rodžeris atsigręžė ir pasidairė Klerės. - Ar 
tavo mamai nereikia panešti to augalų preso? 

Briana papurtė galvą. 

— Ne-a. Ji tik pakelėj rado augalėlį, kuriam negali atsispirti. 
Užlips po minutės. 

Tvyrojo tyla. Artinosi vidudienis, ir net paukščiai buvo nu- 
ščiuvę, plynaukštę ribojantys tamsūs amžinai žaliuojantys me- 
džiai stovėjo kaip sustingę, joks vėjelis nejudino šakų. Nesudar- 
kytos šviežių kapų randų ar vis dar gyvą sielvartą bylojančių 
plastiko gėlių margumo, kapinaitės alsavo vien seniai mirusiųjų 
ramybe. Atėmus kovas ir rūpesčius, tik patsai jų gyvenimo fak- 
tas, žmogaus buvimo įrodymas, guodė šiame atkampiame tuš- 
čios žemės lopinėlyje aukštai kalvose. 

Visi trys lankytojai vaikštinėjo lėtai; nerūpestingai klajojo po 


DIANA GABALDON 


senąsias kapinaites, Rodžeris ir Briana - stabteldami garsiai per- 
skaityti keistų įrašų nuzulintame antkapinių akmenų paviršiuje, 
o Klerė pati viena, kur ne kur pasilenkdama nukirpti vynuogie- 
nojo šakutės ar išrauti kokio žydinčio žolynėlio. 

Rodžeris pasilenkė prie vieno akmens ir šypsodamasis gestu 
pakvietė Brianą paskaityti įrašo. 

— „Prisiartink ir perskaityk, skrybėlę rankon paėmęs, - ėmė 
skaityti ji, - nes čionai ilsisi Beilis Viljamas Votsonas, / Kuris 
garsėjo apmąstymais / Ir gėrė nuosaikiai.“ - Apžiūrėjusi antkapį, 
atsistojo juokdamasi. - Datų nėra - įdomu, kada gi tas Viljamas 
Votsonas gyveno. 

— Tikriausiai aštuonioliktame amžiuje, - spėjo Rodžeris. - 
Septyniolikto amžiaus antkapiai dažniausiai per seni, kad įskai- 
tytum, o jau du šimtus metų čia nieko nebelaidoja; bažnyčia de- 
konsekruota 1800 metais. 

Po akimirkos Briana prislopintu balsu aiktelėjo. 

- Štai jis! — Ji atsistojo ir pamojavo Klerei, kuri stovėjo to- 
limajame kapinių pakrašty ir susidomėjusi apžiūrinėjo žolynų 

Klerė atsakydama taip pat pamojavo ir ėmė eiti link jų prie 
plokščio keturkampio akmens. Eidama atsargiai žengė per susi- 
grūdusius antkapius. 

- Kas ten? - paklausė Klerė. - Radot įdomų kapą? 

— Manau, taip. Žinot šį vardą? 

Rodžeris pasitraukė, kad jai būtų geriau matyti. 

— Jėzau H. Ruzveltai Kristau! 

Kiek nustebęs, Rodžeris pažiūrėjo į Klerę ir sunerimo paste- 
bėjęs, kaip ji išblyško. Stebeilijo iš viršaus į vėjų nugairintą akme- 
nį, gerklės raumenys judėjo konvulsiškai ryjant. Išrautas augalas 
rankoje buvo sugniaužtas, nebesaugomas. 

— Daktare Randa... Klere... gal jums negera? 

Gintaro spalvos akys žvelgė tuščios, regėjos, kurį laiką Klerė 
nė negirdėjo jo. Tada sumirksėjo ir pakėlė akis. Tebebuvo išblyš- 
kusi, bet dabar jau atrodė geriau; grįžo savitvarda. 

- Jaučiuosi kuo puikiausiai, - atsakė lygiu balsu. Pasilenkė, 

perbraukė pirštais per raides akmenyje, tarytum skaitytų jas pa- 
rašytas Brailio raštu. 

- Džonatanas Volvertonas Randalas, - patyliukais ištarė ji, - 
1705-1746. Ar nesakiau tau? Nevidone tu, juk sakiau tau! - Jos 
balsas, prieš akimirką toks lygus ir ramus, staiga sudrebėjo, ku- 
pinas tramdomo įniršio. 

— Mama! Kas tau užėjo? - Aiškiai susinervinusi, Briana pa- 
traukė jai už rankos. 

Ant Klerės akių lyg kokia širma būtų užkritusi, pagalvojo Ro- 
džeris; jose žybtelėjęs jausmas ūmai pasislėpė, moteris žaibiškai 
susivokė, kad į ją akis išpūtę žiūri dar du žmonės. Nusišypso- 
jo - trumpa, mechaniška grimasa - ir linktelėjo. 

— Ne. Ne, žinoma, nieko. Viskas gerai. 

Jos ranka atsigniaužė ir žalumyno stiebelis nukrito ant Žemės. 

— Maniau, tu nustebsi. - Briana susirūpinusi nenuleido akių 
nuo motinos. - Argi čia ne tėvelio protėvis? Karys, kuris žuvo 
prie Kulodeno? 

Klerė nudelbė akis į antkapį sau po kojomis. 

— Taip, tai jis, - pasakė ji. - Ir jis vis dėlto miręs, tiesa? 

Rodžeris susižvalgė su Briana. Jausdamas atsakomybę, jis pa- 
lietė Klerei petį. 

- Diena gana karšta, - pabandė prašnekti lyg niekur nieko, 
dalykiškai. - Turbūt mums vertėtų užeiti į bažnytėlę, valandėlę 
pasislėpti nuo karštos saulės. Krikštykla puošta labai įdomiais 
raižiniais — tikrai verta pamatyti. 

Klerė nusišypsojo jam. Šįkart - tikra šypsena; gal kiek nuvar- 
gusia, bet didžiai sveiko proto šypsena. 

- Jūs eikit, - paragino ji, galvos kryptelėjimu parodydama, 
kad turi galvoje ir Brianą. - Man reikia pabūti grynam ore. Dar 
pasisukiosiu čia valandėlę. 

— Aš pasiliksiu su tavim. 

Briana mindžikavo, aiškiai nenorėdama palikti mamos vie- 
nos, bet Klerė atgavo ir dvasios pusiausvyrą, ir valdingumą. 

— Nesąmonė, - atkirto ji, - aš kuo puikiausiai jaučiuosi. Eisiu, 
pasėdėsiu aure tenai, medžių pavėsyje. O judu eikit. Aš verčiau 

truputį pabūsiu viena, - ryžtingai pridūrė, matydama, kad Ro- 
džeris žiojasi prieštarauti. 

Nieko nelaukusi, ji apsisuko ir nudrožė prie tamsių kukme- 
džių, juosiančių kapinaites iš vakarų. Briana padelsė, žiūrėdama 
motinai įkandin, bet Rodžeris paėmė merginai už alkūnės ir nu- 
tempė bažnyčios pusėn. 

- Geriausia duoti jai ramybę - sumurmėjo jis. - Pagaliau juk 
tavo mama - gydytoja, tiesa? Ji supras, ar viskas gerai. 

— Taip... tikriausiai. 

Metusi paskutinį sunerimusį žvilgsnį įkandin tolstančios 
motinos figūros, Briana leidosi nuvedama. 

=— 

Bažnyčia tebuvo tuščias kambarys medinėmis grindimis su 
krikštykla, palikta tik todėl, kad išvežti jos nebuvo galima. Negilus 
dubuo buvo išskobtas akmeninėje atbrailoje, juosiančioje patalpą 
iš vienos pusės. Virš dubens iškaltas šventosios Kildos veidas tuš- 
čiu žvilgsniu žvelgė į lubas pamaldžiai užverstomis akimis. 

- Tikriausiai iš pradžių tai buvo viena iš pagonių deivių, - 
pasakė Rodžeris, pirštu vedžiodamas per iškaltą griovelį. - Ma- 
tyti, kur prie senosios figūros buvo pridurtas šydas ir vienuolės 
gobtuvas - o ką jau kalbėt apie akis. 

— Kaip paleistas kiaušinis, - pritarė Briana ir pamėgdžioda- 
ma užvertė akis. - O ką reiškia štai šis raižinys? Atrodo labai 
panašiai į ornamentus ant piktų akmenų už Klavos. 

Jie nerūpestingai vaikštinėjo palei bažnyčios sienas, kvė- 
puodami dulkėmis trenkiantį orą, tyrinėjo senovinius raižinius 
akmenyse ir skaitinėjo medines lentutes, pritvirtintas seniai 
mirusių parapijiečių savo dar seniau atgulusių protėvių atmi- 
nimui. Kalbėjosi tyliai, abu klausėsi, ar neišgirs kokio garso iš 
šventoriaus, tačiau tvyrojo ramybė, ir pamažu jiedu vėl pradėjo 
atsipalaiduoti. 

Rodžeris nusekė paskui Brianą į altoriaus pusę, stebėdamas 
garbanų čiuptuvėlius, kurie, išsprūdę iš kasos, drėgni rangėsi jai 
ant sprando. 

Dabar bažnyčios priekyje tebuvo likusi paprasta medinė at- 
braila virš skylės, iš kurios buvo išluptas altoriaus akmuo. Bet 
Rodžeriui, sustojus šalia Brianos pasižiūrėti į pradingusio alto- 
riaus vietą, nugara vis tiek nubėgo šiurpuliukas. 

Užplūdo tokie stiprūs jausmai, kad, atrodė, nuo jų aidi tuš- 
čioje patalpoje. Vylėsi, kad ji negirdi. Juodu pažįstami vos sa- 
vaitėlę ir nė nesišnekėjo jokia asmeniška tema. Sužinojusi, ką jis 
jaučia, ji tikrai apstulbtų arba išsigąstų. O gal dar blogiau - pa- 
sijuoktų. 
rimtas. Briana taip pat žvelgė į jį, ir tamsiai mėlynų akių žvilgsnis 
tiesiog atgręžė jį ir privertė nesusimąstant palinkti. 

Bučinys buvo švelnus ir trumpas, truko ne ką ilgiau nei tuok- 
tuves apvainikuojantis formalus gestas, tačiau poveikį padarė 
tokį stiprų, lyg jiedu šią akimirką būtų davę vienas kitam žodį. 

Rodžerio rankos nusviro, bet šilumą tebejuto - delnais, lū- 
pomis ir visu kūnu, lyg vis dar laikytų ją apkabinęs. Valandėlę 
stovėjo, kūnais vos liesdamiesi, kvėpdami vienas kito alsavimą, 
o tada ji žengė žingsnį atgal. Delnais jis vis dar tebejautė ją. Su- 
gniaužė kumščius, stengdamasis išsaugoti šį jausmą. 

Ūmai tykus bažnyčios oras sueižėjo, riksmo aidas išblaškė 
dulkių sūkurius. Negalvodamas Rodžeris išpuolė laukan ir lei- 
dosi bėgti, kliūdamas ir šokinėdamas per išvirtusius antkapius, 
tamsių kukmedžių virtinės link. Prasiskynė kelią pro raizgalynę 
nesivargindamas prilaikyti šiurkščių šakų Brianai, kuri neatsilik- 
dama lipo jam ant kulnų. 

Medžių pavėsy subolavo Klerės Randal veidas. Išbalusi kaip 
drobulė, juoduojančių kukmedžio šakų fone ji atrodė kaip pamė- 
klė. Valandėlę stovėjo svyruodama, tada sudribo žolėje ant kelių, 
lyg būtų nebelaikiusios kojos. 

— Mama! - Briana suklupo prie susmukusios mamos ir ėmė 
trinti suglebusią jos ranką. - Mama, kas atsitiko? Tau silpna? 
Reikia nuleisti galvą tarp kelių. Žiūrėk, gal atsigulk? 

Klerė priešinosi savo atžalos tampoma, jos nuleista galva ant 
grakštaus kaklo vėl atsitiesė. 

— Nenoriu aš gultis, - vos girdimai ištarė ji. - Noriu... o Die- 
ve. Ak tu Dieve brangiausias. 

Klūpėdama nepjautoje žolėje, ji ištiesė virpančią ranką ir pa- 
lietė akmenį. Antkapis buvo paprastas, granito plokštė, ir tiek. 

— Daktare Randal! Klere? - Rodžeris iš kitos pusės priklaupė 
ant vieno kelio ir prilaikydamas paėmė už parankės. Klerės išvaiz- 
da jį gerokai nugąsdino. Smilkinius jai išmušė smulkūs prakaito 
lašeliai, atrodė, kad ji gali tuoj pargriūti. - Klere, - atkakliai šaukė, 
mėgindamas pažadinti iš transo, į kurį ji buvo nugrimzdusi, spok- 
sodama į vieną tašką. - Kas yra? Pamatėt pažįstamą vardą? 

Dar tebekalbant, paties žodžiai skambėjo jam ausyse. „Čia 
niekas nebuvo palaidotas nuo aštuoniolikto amžiaus, - sakė jis 
Brianai. - Jau du šimtus metų čia nieko nebelaidoja.“ 

Klerė nustūmė jo pirštus ir palietė antkapį, glostydama, lyg 
liestų gyvą kūną, švelniai braukė per raides, nusitrynusias, nebe- 
gilias, bet vis dar aiškias. 

- DŽEIMSAS ALEKSANDRAS MALKOLMAS MAKENZIS 
FREIZERIS, - balsu perskaitė ji. - Taip, aš jį pažįstu. 

Jos ranka nusmuko žemiau, nubraukė akmenį iš visų pusių 
apžėlusią žolę, užstojančią užrašą mažesnėmis raidėmis antkapio 
apačioje. 

— „Mylimas Klerės vyras“, - perskaitė ji. - Taip, pažinojau jį, - 
dar kartą pakartojo, taip tyliai, kad Rodžeris vos nugirdo. - Aš esu 
Klerė. Jis buvo mano vyras. - Tąsyk ji pakėlė akis ir pažvelgė į duk- 
terį, palinkusią virš jos, išblyškusią ir sukrėstą. - Ir tavo tėvas. 


v0- oi 


kukmedžiai virš galvų šnarėjo. 


= — 


- Ne! - jau visai piktai nukirtau aš. - Jau penktą kartą kar- 
toju - ne! Aš nenoriu atsigerti vandens. Manęs neištiko saulės 
smūgis. Man nesilpna. Aš nesergu. Ir man nepasimaišė protas, 
nors tikriausiai jūs kaip tik taip ir manot. 

Rodžeris su Briana susižvalgė taip, kad pasidarė aišku, jog gal- 
voja būtent apie tai. Jie bendromis jėgomis ištempė mane iš kapi- 

nių ir įsodino į automobilį. Atsisakiau būti vežama į ligoninę, todėl 
parvažiavome į pastoriaus namus. Rodžeris sugirdė man viskio nuo 
šoko, bet dabar jo akys krypo į telefoną, lyg svarstytų, ar reikės pa- 
pildomos pagalbos - kaip antai tramdomųjų marškinių, spėjau aš. 

- Mama, - ramindama prašneko Briana, ištiesusi ranką pa- 
mėgino nubraukti man nuo kaktos plaukus. - Tu susinervinusi. 

- Aišku, kad susinervinusi! — atrėžiau. 

Virpėdama giliai įkvėpiau ir tvirtai suspaudžiau lūpas, paskui 
jau galėjau ryžtis prabilti ramiai. 

- Žinoma, kad aš susinervinusi, - pradėjau šneką, - bet ne 
išprotėjusi. 

Nutilau, stengdamasi susivaldyti. Visai ne šitaip ketinau 
jiems papasakoti. Gerai nė nežinau, kaip būtent ketinau, bet tik 
ne šitaip - išpyškinti visą tiesą, visai nepasirengusi ir neturėdama 
laiko susivokti savo mintyse. Tas kapas suardė visus planus, kad 
ir kokius buvau susikūrusi. 

— Velniai tave rautų, Džeimi Freizeri! - sušukau įtūžusi. - Ką 
čia iš viso veiki, už ištisų mylių nuo Kulodeno! 

Brianai akys vos neiššoko iš akiduobių, o Rodžerio ranka jau 
pakilo virš telefono. Staiga nutilau ir pabandžiau susiimti. 

Ramiai, Bošamp, daviau sau nurodymus. Giliai kvėpuok. 
Vienas... du... dar kartelį. Jau geriau. Štai. Labai paprasta — dau- 
giau nieko tau nereikia daryti, tik papasakoti jiems tiesą. Dėl to 
juk ir važiavai į Škotiją, ar ne? 

Prasižiojau, bet nepasigirdo nė garso. Užsičiaupiau ir užsimer- 
kiau, tikėdamasi, kad jeigu nematysiu anų dviejų papilkėjusių veidų, 
man grįš narsa. Tik... leisk... man... papasakot... tiesą, meldžiausi, 
nė nenutuokdama, į ką kreipiuosi. Į Džeimį tikriausiai, pamaniau. 

Kartą jau papasakojau tiesą. Geruoju nesibaigė. 

Iš visų jėgų užsimerkiau. Vėl užuodžiau dezinfekuotą ligoni- 
nės aplinką, jaučiau po skruostu nepažįstamą krakmolytą pagal- 
vės užvalkalą. Iš koridoriaus už durų buvo girdėti, kaip putoja 
Frenkas, dusdamas iš suglumimo ir įniršio. 

„Ką jūs turit omeny - nespauskit jos? Nespausti jos? Mano 
žmona buvo pradingusi vos ne trejus metus, grįžta visa pur- 

vina, nuskriausta ir nėščia, dėl Dievo meilės, ir aš negaliu jos 
klausinėti?“ 

Ir raminamai murmantis daktaro balsas. Nugirdau žodžius 
„haliucinacijos“, „trrauminė būsena“ ir „palikit tai vėlesniam lai- 
kui, brolau, truputėlį luktelkit“, ir Frenkas, vis dar besiginčijantis 
ir nutraukinėjantis daktarą, buvo mandagiai, bet griežtai nu- 
stumtas koridorium tolyn. Toks baisiai pažįstamas balsas, kuris 
mano širdy vėl sukėlė sielvarto, įniršio ir siaubo audrą. 

Tąsyk susiriečiau į gynybinį kamuoliuką, apsikabinau pa- 
galvę, spaudžiau ją prie krūtinės ir iš visų jėgų kandžiojau, kol 
pajutau, kad medvilninis impilas pasidavė ir tarp dantų grikši 
šilkinės plunksnos. 

Dabar sugriežiau dantimis, gadindama visai naują plombą. 
Lioviausi ir atmerkiau akis. 

- Klausykit, - prašnekau kaip įmanydama įtaigiau. - Man 
labai gaila, suprantu, kaip tai atrodo. Bet tai tiesa, ir nieko aš 
negaliu padaryti. 

Ši tirada nėmaž nenuramino Brianos, ji pasislinko arčiau Ro- 
džerio. Tačiau pats Rodžeris jau nebeatrodė toks pažaliavęs ir iš pa- 
žiūros pradėjo atsargiai domėtis mano žodžiais. Ar galimas dalykas, 
kad jis iš tiesų turi pakankamai lakią vaizduotę, kad suvoktų tiesą? 

Jo išraiška suteikė vilties, ir aš atgniaužiau kumščius. 

- Tai tie prakeikti akmenys, - tariau. - Žinot tą stačių akme- 
nų ratą ant fėjų kalvos, vakaruose? 

— Kraig na Duną, - sumurmėjo Rodžeris, - tą? 

— Taip. - Sąmoningai iškvėpiau. - Gal esat girdėję tų legen- 
dų apie fėjų kalvas... esat? Apie žmones, kurie prapuola uolėtose 
kalvose ir nubunda dviem šimtais metų vėliau? 

Briana kas minutę vis labiau nerimo. 

— Mama, iš tikrųjų tau reikėtų lipti į viršų ir atsigulti, - pasa- 
kė ji ir jau ėmė stotis. - Galėčiau nueiti ir pakviesti Fioną... 

Rodžeris uždėjo delną jai ant rankos ir sustabdė. 

— Ne, palauk. - Jis žiūrėjo į mane su tramdomu smalsumu, 
kaip mokslininkas, dedantis naują skaidrę po mikroskopu. - Pa- 
sakokit toliau, - paragino jis mane. 

- Ačiū, - sausai padėkojau. - Nesijaudinkit, nepradėsiu pais- 
tyti apie fėjas; tiesiog pamaniau, jums bus įdomu sužinoti, kad 
toms legendoms esama tam tikro pamato. Neturiu jokio supra- 
timo, kas ten iš tikrųjų yra ar kaip veikia, bet taip jau... - Aš gi- 
liai įkvėpiau. - Na, iš tiesų aš pralindau pro kažkokį nelaimingą 
suskilusį akmenį 1945 metais ir atsidūriau ant tos kalvos šlaito 
1743-iaisiais. 

Lygiai tą patį pasakiau ir Frenkui. Valandėlę jis įniršęs spigi- 
no į mane akimis, griebė nuo spintelės prie lovos vazą su gėlėmis 
ir žiebė į grindis. 

Rodžeris atrodė kaip mokslininkas, kurio mikrobas pasiro- 
dė esąs laimėtojas. Įdomu kodėl, pagalvojau, bet buvau pernelyg 
susirūpinusi ieškodama tinkamų žodžių, kurie skambėtų bent 
pusėtinai normaliai. 


== 


- Pirmas žmogus, kurį man pasitaikė sutikti, buvo išsipustęs 
anglas dragūnas, - pradėjau pasakoti aš. - Jau tada man kilo 
abejonių, kad kažkas lyg ir ne taip. 

Rodžeris staiga nusišypsojo, bet Briana ir toliau atrodė pa- 
sibaisėjusi. 

— Sakyčiau, turėjo kilti, - pasakė jis. 

— Matot, padėtis buvo kebli, nes aš negalėjau grįžti atgal. 

Pamaniau, kad verčiau pasakodama kreipsiuosi į Rodžerį, 
kuris bent jau atrodė nusiteikęs klausytis, nesvarbu, tikėjo ma- 
nim ar ne. 

— Reikalas tas, kad damos anuomet nevaikštinėjo sau niekieno 
nelydimos, o jeigu ir vaikštinėjo, tai apsirengusios ne gėlėtomis 
kartūno suknelėmis ir avėdamos ne Oksfordo stiliaus patogiais 
žemakulniais, - aiškinau. - Visi, ką sutikau, pradedant tuo dragū- 
nų kapitonu, iškart suprasdavo, kad man kažkas negerai - tik ne- 
žinodavo kas. Ir iš kur galėjo žinoti? Tada paaiškinti aš sugebėjau 
nė kiek ne geriau negu dabar, o beprotnamiai anais laikais buvo 
kur kas mažiau patraukli vieta, palyginti su dabartiniais. Krep- 
šių ten niekas nepindavo, - pasistengiau pajuokauti. Kad sąmojis 

būtų sulaukęs pasisekimo - nepastebėjau; Briana nutaisė skeptiš- 
ką miną ir dar labiau susirūpino. - Tasai dragūnas... - pasakiau 
ir, prisiminus Džonataną Volvertoną Randalą, jo didenybės aš- 
tuntojo dragūnų pulko kapitoną, mane nukrėtė šiurpas. - Iš pra- 
džių pamaniau, kad man haliucinacijos, nes tas vyras atrodė labai 
panašus į Frenką; iš pirmo žvilgsnio ir palaikiau jį savo vyru. 

Dirstelėjau į stalą, kur gulėjo viena Frenko knyga su nuo- 
trauka ant užpakalinio viršelio, iš jos žvelgė tamsus ir išvaizdus 
liesas vyro veidas. 

- Neblogas sutapimas, - tarė Rodžeris. Nenuleido nuo ma- 
nęs budrių akių. 

- Na, ir taip, ir ne, - atsakiau jam, prisiversdama atplėšti 
žvilgsnį nuo knygų rietuvės. - Tu gi žinai, kad jis buvo Frenko 
protėvis. Visi vyrai toje giminėje pasižymi ryškiu panašumu - 
bent jau fiziniu, - pridūriau galvodama apie stebinančius nefi- 
zinius skirtumus. 

— Koks... koks jis buvo? 

Briana bent šiek tiek atsigavo iš sukausčiusio stuporo. 

- Buvo nelemtas šlykštus iškrypėlis, - atsakiau. 

Dvi poros akių plačiai atsimerkė ir susižvalgė, vienodai nu- 
stėrusios. 

— Nėra reikalo taip akių vartyti, - tariau. - Ir aštuonioliktame 
amžiuje buvo iškrypėlių; juk žinot, nieko čia nauja. Tik gal anais 
laikais buvo blogiau, nes iš tikro tai niekam nerūpėjo, jei tik per 
daug neapsišlovindavai ir vaizduodavai, kad viskas gražu. O Juo- 
dasis Džekas Randalas buvo karys, vadovavo Aukštumose įgulai, 
jam buvo pavesta suvaldyti klanus - tad turėjo kur pasireikšti, ir 
ta jo veikla buvo oficialiai sankcionuota. 

Kad atgaučiau jėgas, gurkštelėjau viskio iš stiklinės, kurią vis 
dar laikiau rankoje. 

— Jam patiko skaudinti žmones, - vėl prabilau, - net labai 
patiko. 

— Ar jis... ir jus užgavo? - delikačiai paklausė Rodžeris, va- 
landėlę pastebimai padvejojęs, kaip čia pasakius. Bri traukėsi į 
save, užsisklendė, oda ties skruostikauliais įsiterpė. 

— Tiesiogiai - ne. Ar bent jau nesmarkiai. 

Papurčiau galvą. Duobutėje paširdžiuose jutau šaltį, kurį vis- 
kis po truputį tirpino. Kartą Džekas Randalas man smogė į tą 
vietą. Atsiminiau tai kaip seniai užgijusios žaizdos skausmą. 

— Jo skonis ir pomėgiai buvo gana eklektiški. Bet iš tikrųjų 
jis... norėjo Džeimio. 

Jokiomis aplinkybėmis nebūčiau pavartojusi žodžio „mylė- 
jo“. Man ėmė gniaužti gerklę, nurijau paskutinį šlakelį viskio. Ro- 
džeris pakėlė grafiną, klausiamai kilstelėjo antakį, aš linktelėjau 
ir atkišau stiklinę. 

— Džeimio. Tai Džeimis Freizeris? O jis buvo... 

- Jis buvo mano vyras, - pabaigiau aš. 

Briana pasipurtė nelyginant arklys, bandantis atsiginti musių 
spiečiaus. 

- Bet tu juk jau turėjai vyrą, - tarė ji. - Tu negalėjai... net 
jeigu ir... noriu pasakyti... tu negalėjai. 

- Man teko, - griežtai atsakiau aš. - Galų gale juk ne tyčia 
taip elgiausi. 

— Mama, juk ištekėti atsitiktinai neįmanoma! 

Briana neteko kantrybės ir liovėsi vaizdavusi kantrią protiš- 
kai pakrikusių ligonių slaugę. Pagalvojau, kad tikriausiai tai ge- 
ras ženklas, net jeigu tokį požiūrį keitė pyktis. 

- Na, tiksliai kalbant, tai nebuvo atsitiktinumas, - aiškinau. - 
Vis dėlto tai buvo geriausia alternatyva, jei nenorėjau, kad mane 
vėl perduotų Džekui Randalui į rankas. Džeimis mane vedė, kad 
apsaugotų... ir pasielgė kaip reta kilniai, - pabaigiau sakinį per 
stiklinės viršų piktai spigindama akimis į Brianą. - Neprivalėjo 
vesti, bet vedė. 

Stengiausi neįsileisti į sąmonę prisiminimo apie mūsų vestu- 
vių naktį. Jis buvo nekaltas; kai lietė mane, jam drebėjo rankos. 
Aš irgi baiminausi - ir turėjau tam didesnį pagrindą. O paskui, 
auštant, jis spaudė mane nuoga nugara prie savo nuogos krūti- 
nės, stipriai glausdamasis šiltomis šlaunimis, ir murmėjo į mano 
plaukų debesis: „Nebijok. Dabar mes dviese.“ 

— Matai, - vėl kreipiausi į Rodžerį, - grįžti aš negalėjau. Bė- 
gančią nuo kapitono Randalo mane rado škotai. Gauja galvijų 
grobikų. Džeimis buvo su jais, jie buvo jo motinos giminė, Ma- 
kenziai iš Leocho. Jie nesuprato nei kas aš, nei iš kur, bet pasiėmė 
su savim kaip belaisvę. Ir vėl negalėjau pasprukti. 

Prisiminiau nesėkmingus bandymus pabėgti iš Leocho pilies. 
O tada - tą dieną, kai pasakiau Džeimiui tiesą, ir jis - netikėda- 
mas nė trupučio labiau negu Frenkas, bet bent jau stengdamasis 
elgtis taip, lyg tikėtų, - nusivedė mane atgal prie tos kalvos su 
akmenimis. 

— Gal manė, kad aš ragana, - pasakiau užsimerkusi ir vos šyp- 
telėjau nuo šios minties. - Dabar žmonės mano, kad išprotėjai, 
o tada laikydavo tave ragana. Kultūriniai papročiai, - paaiškinau 
atsimerkdama. - Dabar tai laikoma nebe magija, o psichologija. 
Ne kažin koks ir skirtumas, velniai rautų. 

Rodžeris linktelėjo, regis, kiek nustėręs. 

— Mane tardė dėl raganavimo, - pasakojau. - Kreinsmuro 
miestelyje, pilies papėdėje. Bet Džeimis mane išgelbėjo, ir tada 
aš jam pasakiau. 

Jis nusivedė mane prie tos kalvos, liepė grįžti. Grįžti pas Frenką. 

Stabtelėjau ir giliai įkvėpiau, prisimindama tą spalio popietę, 
kai man buvo staiga grąžinta valia valdyti savo likimą, taip seniai 
atimta, ir pasirinkti buvo ne leista, o reikalaujama. 

„Grįžk! — pasakė jis. - Tau čia nėra ko veikti! Niekas tavęs 
nelaukia, vien tik pavojai.“ 

„Taip jau niekas čia manęs ir nelaukia? - paklausiau aš. Per 
daug garbingas, kad įkalbinėtų pasilikti, klausiamas jis vis dėlto 
atsakė, ir aš apsisprendžiau. 

- Buvo jau per vėlu, - pasakiau nuleidusi akis į rankas, kurias 
delnais į viršų laikiau ant kelių. 

Diena niaukstėsi, taisėsi lyti, bet abu vestuviniai mano žiedai 
vis dar žibėjo blėstančioje šviesoje, vienas - aukso, kitas - sidabro. 
Kai tekėjau už Džeimio, nenusimoviau Frenko auksinio žiedo, bet 
Džeimio sidabrinį mūvėjau ant dešinės rankos bevardžio piršto 
visus dvidešimt kelerius metus nuo to laiko, kai jis užmovė. 

- Mylėjau Frenką, - tyliai pasakiau, nežiūrėdama į Bria- 
ną. - Labai jį mylėjau. Bet Džeimis jau buvo mano širdy, aš juo 
kvėpavau. Negalėjau jo palikti. Negalėjau, - pakartojau ir staiga 
pakėliau galvą, prašydama Brianos supratimo. Ji žvelgė į mane 
nenuleisdama akių, mūro veidu. 

Vėl nudelbiau akis ir pasakojau toliau. 

- Jis parsivežė mane į namus - į Lalibrochą, kaip juos vadi- 
no. Graži vieta. - Vėl užmerkiau akis, slėpdamasi nuo Brianos 
žvilgsnio, ir mintyse sąmoningai atkūriau Broch Tuaracho dvaro 
vaizdą - ten gyvenusiems žmonėms Lalibrochą. Gražus Aukštu- 
mų ūkis, apsuptas miškų ir šaltinių; net šiek tiek derlingos Že- 
mės - Aukštumose tai retenybė. Miela, rami buveinė, įsiterpusi 
tarp aukštų kalvų virš kalnų perėjos, kuri saugojo dvarą nuo 
nuolatinių Aukštumose kunkuliuojančių kovų. Bet net ir Lali- 
brochas pasirodė esąs tik laikinas prieglobstis. 

— Džeimis buvo paskelbtas nusikaltėliu, - pasakojau, o ana- 
pus užmerktų vokų mačiau anglų rimbų paliktus randus jo nu- 
garoje. Plonų baltų linijų tinklą, lyg įdagus ant plačių pečių. - Už 
jo galvą buvo pažadėtas atlygis. Vienas iš jo paties nuomininkų 
išdavė jį anglams, Jie sučiupo jį ir išvežė į Ventvorto kalėjimą — 
pakarti. 

Rodžeris tyliai pratisai švilptelėjo. 

- Velnioniška skylė, - įsiterpė jis. - Jums teko jį matyti? Sie- 
nos tikriausiai dešimties pėdų storumo! 

Atsimerkiau. 

- Taip ir yra, - patvirtinau, kreivai šypteldama. - Buvau vi- 
duj. Bet net storiausios sienos turi duris. 

Širdy krustelėjo tos desperatiškos drąsos menkutis atgarsis — 
drąsos ir meilės, nuvedusios mane į Ventvorto kalėjimą. Jeigu 
dėl tavęs įsigudrinau čia įsigauti, tylomis kreipiausi tada į Džei- 
mį, tai galiu ir tai padaryt. Bet padėk man, tu prakeiktas dički 
škote, padėk man! 

- Aš iškrapščiau jį iš ten, - tariau giliai įkvėpdama, - tai, kas 
iš jo buvo likę. Ventvorto įgulai vadovavo Džekas Randalas. 

Nenorėjau dabar prisiminti tų vaizdų, kuriuos atgaivino mano 

žodžiai, bet jie nesiliovė plaukę prieš akis. Džeimis, nuogas ir kru- 
vinas, ant grindų Eldridžo dvare, kur mes radome prieglobstį. 

„Nesileisiu, kad mane vėl ten vežtų, Sasenach“, - sakė jis man, 
sukandęs dantis iš skausmo, kol tvarsčiau sutrupintus plaštakos 
kaulus ir valiau žaizdas. „Sasenach.“ Nuo pat pradžių mane taip 
vadino; geilų kalba šis žodis reiškia svetimšalį, nepažįstamąjį. 
Anglą. Iš pradžių juokais, paskui iš meilės. 

Ir aš neleidau jiems jo surasti; padedama jo gentainio, mažo- 
jo Mertos iš Freizerių klano, pergabenau Džeimį per Lamanšą į 
Prancūziją ir ten prisiglaudėme Šv. Onos iš Boprė abatijoje, kur 
abatas buvo vienas jo dėdžių Freizerių. Bet atsidūrusi saugioje 
vietoje supratau, kad išgelbėti jo gyvybę - dar ne viskas, manęs 
laukiančios užduoties galo dar nematyti. 

Tai, ką Džeimiui padarė Džekas Randalas, įsirėžė į jo sielą 
taip pat giliai, kaip rimbo kirčiai į nugaros odą, ir paliko tokius 
pat nedylančius randus. Net dabar gerai nežinojau, ką dariau, kai 
jo sąmonės tamsybėse kviečiau į dvikovą jo demonus ir plikomis 
rankomis grūmiausi su jais; tarp medicinos ir magijos - labai 
nedidelis skirtumas, kai kalbama apie kai kurias gydymo rūšis. 

Tebejutau šaltą, kietą akmenį, kuris žeidė, ir nežmonišką 
įniršį, kurį iš jo ištraukiau, rankas, kurios gniaužė man kaklą, ir 
degančią būtybę, kuri vijosi mane per tamsą. 

— Bet vis dėlto aš jį išgydžiau, - tyliai ištariau. - Jis sugrįžo 
pas mane. 

Briana iš lėto kraipė galvą baisėdamasi, bet nutaisiusi labai 
jau gerai man pažįstamą užsispyrusią miną. „Greihamai - kvaili, 
Kembelai - pasalūnai, Makenziai - žavūs, bet sukti, o Freize- 
riai - užsispyrę, - kartą Džeimis pasidalino su manim nuomone 
apie būdingus klanų bruožus. Nelabai jis ir klydo; Freizeriai iš 
tiesų buvo nepaprastai užsispyrę, ne išimtis nė jis pats. Nė Bri. 

— Netikiu, - kategoriškai pareiškė ji. Atsisėdo tiesiau ir įsmei- 
gė į mane atidų žvilgsnį. - Man atrodo, tu per daug galvojai apie 
tuos vyrus Kulodeno mūšyje. Pagaliau pastaruoju metu tavo 
krūvis buvo didelis, o gal ir tėvelio mirtis... 

— Frenkas nebuvo tavo tėvas, - tiesiai leptelėjau. 

- Buvo! - akimirksniu atkirto ji, taip žaibiškai, kad mudu 
net loštelėjom. 

Laikui bėgant, Frenkas nusileido atkakliems gydytojų tvir- 
tinimams, kad bet koks mėginimas, pasak vieno jų, „priversti 
mane pripažinti tikrovę“ gali pakenkti nėštumui. Koridoriuose 
buvo daug murmama - o kartais ir rėkaujama, - tačiau jis liovėsi 
mane kamantinėjęs. O aš, silpnos sveikatos ir palūžusia širdimi, 
atsisakiau minties bandyti jam papasakoti. 

Šįkart neketinau pasiduoti. 

- Aš pažadėjau Frenkui, - tariau. - Prieš dvidešimt metų, 
kai tu gimei. Bandžiau jį palikti, bet jis nepaleido manęs. Mylėjo 
tave. - Pažvelgiau į Brianą ir pajutau, kaip sušvelnėjo balsas. — 
Neįstengė patikėti tiesa, bet žinojo - aišku, žinojo, - kad nėra 
tavo tėvas. Frenkas prašė manęs tau nesakyti - leisti jam būti tau 
vieninteliu tėvu, - kol jis gyvas. Paskui, pasak jo, būsiąs mano 
reikalas. - Nurijau seiles ir aplaižiau išdžiūvusias lūpas. - Pri- 
valėjau laikytis žodžio, nes jis mylėjo tave. Bet dabar Frenkas 
miręs - O tu turi teisę Žinoti, kas esi. 

- Jeigu abejoji, - kalbėjau toliau, - nueik į Nacionalinę portre- 
tų galeriją. Ten yra Elenos Makenzi portretas; tai Džeimio motina. 
Ji dėvi šituos. - Paliečiau perlų vėrinį aplink savo kaklą. Barokinių 
gėlavandenių perlų iš Škotijos upių, suvertų kartu su aukso karo- 
liukais. - Džeimis man juos padovanojo vestuvių dieną. 

Pažiūrėjau į Brianą, kuri sėdėjo aukšta ir įsitempusi, iš pasi- 
piktinimo užaštrėjusiais skruostikauliais. 

- Kai eisi, pasiimk rankinį veidrodėlį, - pasiūliau. - Gerai 
įsižiūrėk į tą portretą, o tada į veidrodėlį. Nesi kopija, bet labai 
panaši į senelę. 

Rodžeris taip įsispoksojo į Brianą, tartum pirmą kartą maty- 
tų. Žiūrėjo tai į ją, tai į mane, tai vėl į ją, o tada, lyg apsispren- 
dęs, staiga atitiesė pečius ir pakilo nuo sofos, kur sėdėjo greta 
Brianos. 

- Norėčiau jums šį tą parodyti, - tvirtai pareiškė jis. 

Greit nuėjo prie pastoriaus sekretero ir iš vieno skyrelio iš- 
traukė gumute suveržtą ritinėlį pageltusių laikraščių iškarpų. 

— Kai perskaitysi, pažiūrėk į datas, - pasakė Brianai ir padavė 
jai iškarpas. Tada, vis dar stovėdamas, pasigręžė į mane ir nu- 
žvelgė ilgu beaistriu žvilgsniu - pažinau, taip žiūri mokslininkas, 
mokytas ieškoti objektyvumo. Jis dar netikėjo, bet jam užteko 
vaizduotės įsileisti abejonę. 

— Tūkstantis septyni šimtai keturiasdešimt tretieji, - pasakė 
Rodžeris tarsi pats sau. Iš nuostabos papurtė galvą. - O maniau, 
kad jūs čia žmogų sutikot, 1945-aisiais. Dievaži, niekuomet nebū- 
čiau pamanęs... ką gi, Jėzau Kristau, kas gi būtų galėjęs pamanyt? 

Nustebau. 

— Jūs žinojot? Apie Brianos tėvą? 

Jis galvos kryptelėjimu parodė į iškarpas Brianos rankose. Ji 
dar nebuvo pradėjusi jų skaityti, bet spitrijo į Rodžerį - pusiau 
pastėrusi, pusiau įpykusi. Mačiau jos akyse tvenkiantis audrą, 
matyt, ją pastebėjo ir Rodžeris. Greit nukreipė akis į šalį ir už- 
davė man klausimą: 

— O tie vyrai, kurių vardų sąrašą davėt man, tie, kurie kovėsi 
prie Kulodeno... jūs pažinojot juos? 

„Atsipalaidavau - tik truputėlį. 

- Taip, pažinojau juos. - Rytuose sugrumėjo griaustinis ir 
pratrūko lyti - lietaus šuorai pažiro į pailgus langus, užimančius 
vieną kabineto sieną nuo grindų iki lubų. Briana sėdėjo palenku- 
si galvą prie laikraščių iškarpų, abipus krentantys plaukai dengė 
visą veidą, kyšojo tik nosies galiukas, o šis buvo ryškiai raudo- 
nas. Džeimis įniršęs arba susinervinęs visuomet raudonuodavo. 
Labai jau gerai pažinojau šį vaizdą - Freizeris tuoj pratrūks. 

- Ir jūs buvote Prancūzijoje, - sumurmėjo Rodžeris tarytum 
kalbėdamas su savim, vis dar akylai mane tyrinėdamas. Sukrė- 
timą jo veide keitė susidomėjimas ir savotiškas jaudulys. - Ti- 
kriausiai nepažinojot... 

- Taip, pažinojau, - atsakiau jam. - Dėl to ir keliavome į 
Paryžių. Papasakojau Džeimiui apie Kulodeną - keturiasdešimt 
penktuosius ir kas tada ištiks. Mes vykome į Paryžių pamėginti 
sustabdyti Karolio Stiuarto. 

Keliantys bangas 


— DUONOS, - šiaip ne taip išstenėjau aš, vis dar kietai už- 
simerkusi. 

Didelis, šiltas daiktas šalia manęs niekaip neatsiliepė, tik kvė- 
puodamas negarsiai atsiduso. 

- Duonos! - paprašiau truputį garsiau. Patalai staiga krūp- 
telėję pakilo, o aš įsikibau į čiužinio kraštą ir įtempiau visus 
raumenis, vildamasi sustabdyti savo vidaus organų siūbavimą ir 
kilnojimąsi. 

Kitapus lovos pasigirdo šlamesys, paskui sugirgždėjo atitrau- 
kiamas stalčius, prislopintas šūksnis geilų kalba, duslus basų kojų 
trepsėjimas į grindų lentas, o tada čiužinys įlinko nuo sunkaus 
kūno. 

- Štai, Sasenach, - pasakė susirūpinęs balsas, ir sausa duo- 
nos pluta prigludo man prie apatinės lūpos. Apgraibomis, 
neatsimerkdama ją sučiupau ir pradėjau atsargiai kramsnoti, 
kiekvieną sprangų kąsnį nurydama per jėgą, nes gerklė buvo 
išdžiūvusi kaip popierius. Bet jau žinojau, kad vandens geriau 
neprašyti. 

Sudžiūvusių duonos trupinių gumulėliai pamažu nukelia- 
vo gerkle, įsikūrė skrandyje ir gulėjo ten kaip balasto krūvelės. 
Many siautėjančios šleikščios bangos pamažu nurimo, ir paga- 
liau, nuleidus inkarą, viduriai nustojo vartytis. Atsimerkiau ir už 
kelių colių pamačiau palinkusį ties manim susirūpinusį Džeimio 
Freizerio veidą. 

— Ik! - žagtelėjau. 

— Na ką, jau geriau? - paklausė jis. 

Kai linktelėjau ir ėmiau vargais negalais sėstis, prilaikydamas 
apglėbė mane per pečius. Atsisėdęs greta ant sujauktos smuklės 

lovos, švelniai prisitraukė mane ir paglostė nuo miego susitar- 
šiusius plaukus. 

— Vargšiuke, gal vyno gurkšnelis padėtų? - pasiūlė jis. - Mano 
balnakrepšy gertuvėj yra reinvynio. 

— Ne. Ačiū, ne. 

Nuo minties apie reinvynį mane nupurtė - atrodė, vien pa- 
minėjus jį užuodžiu sodrų vaisių kvapą, - ir aš atsitiesiau. 

— Po valandėlės viskas bus gerai, - nuraminau apsimestinai 
linksmai. - Nesirūpink, visai normalu, kad nėščią moterį rytais 
pykina. 

Metęs į mane abejojantį žvilgsnį, Džeimis atsistojo ir nuėjo 
pasiimti drabužių nuo taburetės prie lango. Prancūzijoje vasario 
mėnesį šalta kaip užšalusiam pragare, grublėti lango stiklai buvo 
storai apšarmoję. 

Džeimis buvo nuogas, ir jo pečiais perbėgo šiurpuliukas, o 
raudoni gyvaplaukiai ant rankų ir kojų pasišiaušė. Tačiau, pratęs 
prie šalčio, jis nei drebėjo, nei skubinosi maudamasis kojines ir 
vilkdamasis marškinius. Pusnuogis stabtelėjo, vėl priėjo prie lo- 
vos ir trumpai apkabino mane. 

— Gulk atgal į lovą, - patarė. - Atsiųsiu kambarinę, kad užkur- 
tų židinį. Gal dabar, užvalgiusi, galėtum pailsėti. Jau nebevemsi? 

Nebuvau iki galo tikra, bet raminamai sulinkčiojau. 

— Manau, nebe. 

Žvilgtelėjau į lovą; apklotai, kaip paprastai viešuose užva- 
žiuojamuose namuose, nebuvo labai švarūs. Vis dėlto sidabras 
iš Džeimio piniginės padėjo mums išsirūpinti geriausią kamba- 
rį, ir patalai siauroje lovoje buvo kimšti žąsų plunksnomis, o ne 
šiaudais. 

—- Mm, na, gal dar ir prigulsiu valandėlei, - sumurmėjau ir 
įtraukiau kojas nuo šaltų kaip ledas grindų po antklode, ieško- 
dama paskutinių šilumos likučių. Skrandis, atrodė, pakankamai 
nurimo, kad surizikuočiau gurkštelėti vandens, ir įsipyliau puo- 
duką iš įskilusio miegamojo ąsočio. 

- Ką ten trypei kojomis? - paklausiau atsargiai siurbčiodama 
vandenį. - Vorų nėra? 

Juosdamasis kiltą, Džeimis papurtė galvą. 

— Och, ne. - Kadangi rankos buvo užimtos, smakru parodė į 
stalą. - Tik žiurkę. Tikriausiai prie duonos lindo. 

Pažvelgiau žemyn ir ant grindų pamačiau suglebusį pilką pa- 
vidalą, ant snukučio žvilgėjo apvalus kraujo lašelis. Vos spėjau 
iššokti iš lovos. 

- Nieko baisaus, - silpnai pratariau po kiek laiko. - Nebeliko 
iš ko vemti. 

— Sasenach, išsiskalauk burną, bet tik neryk, dėl Dievo 
meilės. 

Džeimis palaikė man puoduką, apšluostė burną skudurėliu, 
lyg būčiau mažas apsiterliojęs vaikas, tada pakėlė ir atsargiai pa- 
guldė atgal į lovą. Žiūrėjo į mane ir susirūpinęs raukė kaktą. 

— Gal aš geriau pasiliksiu, - pasakė. - Galiu pasiųst žinią. 

— Ne, ne, viskas man gerai, - paprieštaravau. 

Ir iš tiesų jaučiausi gerai. Kad ir kaip stengiausi išvengti ry- 
tinio vėmimo, niekas many ilgiau neužsibūdavo. Tačiau kai tik 
išsivemdavau, pasijusdavau visiškai atsigavusi. Jei neminėtume 
rūgštaus skonio burnoje ir lengvo pilvo raumenų maudimo, jau- 
čiausi kuo normaliausiai. Nusiklojau ir atsistojau, norėdama tai 
pademonstruoti. 

— Matai? Puikiausiai pabūsiu. O tau metas eiti, vis dėlto ne- 
gerai versti pusbrolį laukti. 

Jau buvau kiek pralinksmėjusi, nors pro durų apačią traukė 
ledinis vėjas ir kedeno naktinių marškinių klostes. Džeimis vis dar 
dvejojo, nenorėdamas manęs palikti, tad priėjusi stipriai jį apkabi- 
nau - ir ramindama, ir dėl to, kad buvo palaimingai šiltas. 

— Brrr, - nusipurčiau. - Kaip tau pavyksta būti šiltutėliam 
kaip bandelė iš krosnies, vienu tik kiltu apsirengusiam? 

- Aš ir marškiniais vilkiu, - šypsodamasis pataisė jis. 

Valandėlę glaustėmės, ankstyvo ir tylaus Prancūzijos ryto 
šaltyje mėgaudamiesi vienas kito šiluma. Koridoriumi čežėdama 
ir trinksėdama ėmė artintis tarnaitė su glėbiu prakurų. 

Džeimis pasimuistė, prisispaudė arčiau prie manęs. Kadangi 
buvo žiema ir kelionėje tai kėlė keblumų, nuo Šv. Onos iki Hav- 

ro važiavom beveik savaitę. Apsistodavome vėlai vakare niūriose 
smuklėse, po kelionės būdavom šlapi, purvini ir drebėdavom nuo 
šalčio ir nuovargio, o dar rytais nubudusi vis prasčiau jausdavau- 
si, nes vis labiau pykindavo, ir dėl viso to mudu, galima sakyt, 
nuo paskutinės nakties abatijoje neprisilietėm vienas prie kito. 

— Eikš su manim į lovą? - tyliai pakviečiau. 

Džeimis sutriko. Pro kilto audeklą buvo akivaizdu, kad gei- 
džia manęs, jo delnai maloniai šildė man odą, bet jis nepajudėjo 
ir neapkabino manęs. 

— Na... - dvejojo jis. 

— Juk nori, ar ne? - paklausiau ir, kad įsitikinčiau, pakišau 
sušalusią ranką jam po kiltu. 

- O! Mm... taip. Taip, noriu. - Tai, kas buvo akivaizdu, priver- 
tė jį prisipažinti. Tyliai sudejavo, kai sauja suėmiau jam tarpko- 
jį. - O Viešpatie. Nedaryk taip, Sasenach, aš negaliu susiturėt. 

Tada vis dėlto apglėbė mane ilgomis rankomis ir prisitrau- 
kė mano veidą, o aš įsikniaubiau į sniego baltumo jo marškinių 
klostes, švelniai kvepiančias skalbinių krakmolu, kurį abatijoje 
naudojo brolis Alfonsas. 

— O kam turėtis? — ištariau tiesiai į marškinius. - Dar tikrai 
yra valandėlė. Į dokus visai netoli važiuoti. 

— Ne dėl to, - atsakė jis, delnais lygindamas mano maištingus 
plaukus. 

— Ak, tai gal aš per stora? - Iš tiesų mano pilvas tebebuvo 
beveik visai plokščias, ir dėl pykinimo buvau dar liesesnė negu 
paprastai. - O gal?.. 

— Ne, - nusišypsojo jis. - Per daug šneki. 

Pasilenkė ir pabučiavo mane, tada pakėlė ant rankų ir at- 
sisėdo ant lovos, pasisodindamas mane ant kelių. Atsiguliau ir 
ryžtingai prisitraukiau jį prie savęs. 

- Klere, ne! - protestavo jis, kai pradėjau segti kilto sagtį. 

Pažiūrėjau į jį išpūtusi akis. 

— Na ir kodėl gi ne? 

— Na, - prasižiojo jis sumišęs ir vos paraudo, - vaikutis... 
turiu galvoj, aš nenoriu jo užgauti. 

Prajukau. 

- Džeimi, tu negali jo užgauti. Jis dar ne didesnis už mano 
piršto galiuką. 

Kaip iliustraciją iškėliau pirštelį, o tada apvedžiau juo pil- 
nos jo apatinės lūpos linkį. Jis griebė man už rankos ir ūmai 
pasilenkęs ėmė bučiuoti, lyg norėdamas nutrinti, kur prisilietusi 
pakutenau. 

— Tikrai taip manai? - paklausė jis. - Noriu pasakyt... man 
vis atrodo, kad jam turėtų nepatikt būti mėtomam... 

- Jis nė nepastebės, .- patikinau, vėl knebinėdama jo kilto 
sagtį. 

— Na... jeigu tu tikra... 

Į duris kažkas įsakmiai pabeldė ir, kaip prancūzams būdinga, 
nepriekaištingai laiku kambarinė pastūmė duris ir įėjo atbula, 
o pasisukdama atsainiai pliauska užtrenkė duris. Iš subraižytų 
durų ir staktos paviršių galima buvo spręsti, kad tai įprastas jos 
veikimo metodas. 

- Bonjour, Monsieur, Madame, - suburbėjo ji, vos linktelėjo 
lovos pusėn ir nušlepsėjo prie židinio. Ir sekasi gi kai kuriems 
žmonėms, bylojo jos laikysena, aiškiau, negu būtų išreiškę žo- 
džiai. Jau spėjusi priprasti prie dalykiško tarnų požiūrio į bet 
kokį smuklėse apsistojusių ponų neapsirengimo laipsnį, atsaky- 
dama tik sumurmėjau: Bonjour, Mademoiselle, ir toliau nebesi- 
varginau palaikyti pokalbio. Nebesivarginau ir su Džeimio kiltu, 
palindau po antklodėmis ir paslėpiau po jomis savo skaisčiai 
raudonus skruostus. 

Kiek šaltakraujiškesnis Džeimis apdairiai pasidėjo ant kelių 
volelį pagalvei atremti, atsirėmė į jį alkūnėmis, parėmė smakrą 
delnais ir maloniai pašnekino tarnaitę - pagyrė namų virtuvę. 

- O kur jūs apsirūpinate vynu, madmuazele? - mandagiai 
pasiteiravo jis. 

- Tai vienur, tai kitur. - Ji gūžtelėjo pečiais ir įgudusia ranka 
greitai kyštelėjo prakuras po malkomis. - Kur būna pigiausia. 

Putlus moters veidas kiek susiraukšlėjo, kai ji nuo židinio 
šnairai pažiūrėjo į Džeimį. 

- Taip ir supratau, - atsakė jis ir nusišypsojo tarnaitei, o ji 
mainais linksmai prunkštelėjo. - Lažinuosi, kad galiu jums pa- 
siūlyti prekę už tokią pat kainą, bet dvigubai geresnę, - išdrožė 
jis. - Pasakykit savo šeimininkei. 

Vienas antakis skeptiškai pakilo į viršų. 

— O kiek jūs pats užsiprašysit, mesjė? 

Jis padarė tipišką prancūzišką gestą, reiškiantį atsižadėjimą. 

— Nė kiek, madmuazele. Vykstu aplankyt giminaičio, kuris 
prekiauja vynu. Gal galiu jam pasiūlyti naują sandorį, kad malo- 
niau mane sutiktų, ką? 

Ji linktelėjo, suprasdama, kad tai protinga mintis, ir niurnė- 
dama ėmė stotis, 

- Neblogai, mesjė. Pasikalbėsiu su patronne. 

Durys paskui tarnaitę užsitrenkė, stumtelėtos įgudusiu klubo 
kryptelėjimu. Džeimis padėjo volelį į šalį, atsistojo ir ėmėsi vėl 
segti kilto sagtį. 

- Kur čia dabar ruošiesi? - pasipiktinau aš. 

Jis pažiūrėjo į mane ir plati burna nenoriai nusišypsojo. 

- Ak. Ką gi... tu tikrai nusiteikusi, Sasenach? 

- Jeigu tu nusiteikęs, aš irgi nusiteikusi, - atsakiau, nes ne- 
galėjau atsispirti. 

Jis nuvėrė mane rūsčiu žvilgsniu. 

— Šiaip jau turėčiau iškart važiuoti, - pareiškė. - Vis dėlto 
teko girdėt, kad besilaukiančias mamaites reik pralinksminti. 

Jis leido kiltui nuslysti ant žemės ir vienmarškinis atsisėdo 
prie manęs, o lova nuo jo svorio sugirgždėjo. 

Jo iškvepiamas oras kilo vos regimu debesėliu, atmetęs ant- 
klodę, jis priekyje praskleidė mano naktinius ir apnuogino krū- 
tis. Palenkė galvą ir pabučiavo kiekvieną, švelniai palietė spenelį 
liežuviu, ir jis lyg burtams veikiant iškilo, išryškėjo tamsiai raus- 
vas baltos krūties odos fone. 

— Dieve, kokios jos žavios, - sumurmėjo jis ir pakartojo pro- 
cesą kitoje pusėje. Suėmė krūtis saujomis ir grožėjosi. 

— Pasunkėjo truputį, - pastebėjo jis. - Ir speneliai patamsėjo. 

Smiliumi pabraukė per riestą plonytį plaukelį, kuris vienišas 
augo prie pat tamsios aureolės, apšarmojusioje rytmečio šviesoje 
sidabriškas. 

Pakėlęs antklodę pasirito greta manęs, o aš atsisukau jam į 
glėbį, apčiuopiau tvirtus jo nugaros linkius, delnais suėmiau kie- 
tus apvalius sėdmenis. Nuogas jo kūnas ryto vėsoje buvo pašiur- 
pęs, bet nuo šilto mano prisilietimo žąsies oda išsilygino. 

Bandžiau iškart jį atsivesti pas save, bet jis švelniai pasiprieši- 
no, paguldė mane ant pagalvių ir įniko lūpomis krimsnoti kaklą 
ir paausius. Viena ranka užčiuožė šlaunimi, plonytis naktinių 
audinys bangomis nuslydo prieš ją. 

Galva nėrė žemiau, rankos švelniai praskyrė mano šlaunis. 
Akimirksnį suvirpėjau, nes į nuogą odą plūstelėjo šaltas oras, 
paskui visai atsipalaidavau, atsiduodama šiltai reikliai jo burnai. 

Jo plaukai buvo palaidi, dar nesurišti dienai, ir minkšti jų ga- 
liukai kuteno man šlaunis. Solidaus svorio kūnas patogiai įsitaisė 
tarp kojų, platūs delnai laikė suėmę klubų apvalumus. 

- Mmmm? - klausiamai numykė iš apačios. 

Atsiliepdama truputį išriečiau klubus, ir pasigirdo trumpas 
patenkintas kikenimas, šiltas kvapas palietė man odą. 

Rankos palindo po klubais ir pakėlė mane, atsipalaidavusi 
ėmiau tirpti, nes atsiradęs virpuliukas augo, plito ir per kelias 
akimirkas pasiekė išsipildymą, po jo likau suglebusi ir gaudanti 
kvapą, o Džeimio galva ilsėjosi ant mano šlaunies. Luktelėjo va- 
landžiukę, kol atsigavau, glostydamas kojos nuolydį, o tada grįžo 
prie pasiskirtos užduoties. 

Suglosčiau išsitaršiusius plaukus, glamonėjau tas ausis, tokias 
nederamai mažas ir dailias tokiam stambiam, nerangiam vyrui. 
Švelniai rausvas kaušelis persišvietė, perbraukiau pirštu jo lenktu 
pakraščiu. | 

— Jos smailėja, - pasakiau. - Truputėlį. Kaip fauno. 

- Ak šitaip? - atsiliepė jis ir valandėlę liovėsi darbavęsis. - Nori 
pasakyti, kaip elniuko ar kaip tų padarų, kurie būna klasikiniuose 
paveiksluose, su ožio nagomis, ir gainiojasi nuogas moteris? 

Pakėliau galvą ir virš suveltos patalynės, naktinių ir nuogo 
kūno įsižiūrėjau į tamsiai mėlynas įkypas akis, žvilgančias vir- 
šum drėgnų tamsiai rudų garbanų. 

- Jei batelis tinka, avėk, - pasakiau. Ir atmečiau galvą ant 
pagalvės, o žodžių sukeltas prislopintas juokas nuvilnijo mano 
įjaudrintu kūnu. 

— O! - Išsiriečiau. - Oi, nebegaliu. Džeimi, eikš. 

— Dar ne, - pasakė jis ir ėmė kažką daryti liežuvio galiuku 
taip, kad pradėjau nevalingai raitytis. 

- Tuoj pat, - reikalavau. 

Jis nesivargino atsakyti, o man užkando kvapą ir nebegalėjau 
ištarti žodžio. 

— Ak, kaip... - pratariau po kiek laiko. 

- Mmmm? 

— Gera, - sumurmėjau, - eikš. 

-— Ne, pabaigsiu. - Jo veido nebuvo matyti pro palšą ir cina- 
mono spalvos tankmę. - Ar norėtum, kad aš... 

— Džeimi! - sušukau. - Aš noriu tavęs. Ateik. 

Atsiduso pasiduodamas, atsiklaupė ir leido man prisitrauk- 
ti jį, pagaliau pasirėmė ant alkūnių, bet visu kūnu raminamai 
pajutau jo svorį, pilvas į pilvą ir lūpos į lūpas. Prasižiojo ketin- 
damas toliau prieštarauti, bet aš greit jį pabučiavau, ir Džeimis 
nesusilaikęs įslydo man tarp šlaunų. Įeidamas į mane nevalingai 
sudejavo iš malonumo, raumenys įsitempė, jis suspaudė mano 
pečius. 

Judėjo švelniai ir neskubėdamas, kartkartėmis stabtelėdavo, 
imdavo mane bučiuoti ir vėl pajudėdavo tik tuomet, kai tylomis 
paragindavau. Švelniai perbraukiau delnais jo nugaros nuolydžiu, 
saugodamasi, kad nespausčiau gyjančių šviežių randų kauburė- 
lių. Šlaunimi pajutau, kaip ilgieji jo šlaunies raumenys virptelėjo, 
bet jis susivaldė, nejudėjo taip greitai, kaip jam reikėjo. 

Kilstelėjau klubus, kad jis įeitų giliau. 

Džeimis užsimerkė, kakta iš susikaupimo truputį susiraukė. 
Burna buvo pravira, ištrūko staigus atodūsis. 

— Aš negaliu... - ištarė jis. - O Dieve, nebeištversiu. 

Jo sėdmenys staiga įsitempė, pasidarė kieti po mano delnais. 

Atsidusau iš gilaus pasitenkinimo ir stipriai suspaudžiau jį. 

— Tau nieko? - paklausė po valandėlės. 

- Žinai, nesubyrėsiu aš, - atsakiau šypsodamasi ir žvelgdama 
jam į akis. 

Jis dusliai susijuokė. 

- Tu gal ir ne, Sasenach, bet aš tai galiu. 

Apkabinęs jis tvirtai priglaudė mane, skruostu lietė man 
plaukus. Užtraukiau antklodę ir apkamšiau jam pečius, kad bū- 
tume lyg šiltoje kišenėje. Lovos dar nepasiekė židinio šiluma, bet 
apledėjęs langas jau tirpo, aštrūs šerkšno pakraščiai trūkinėjo į 
žėrinčius deimantus. 

Kurį laiką gulėjom ramiai, klausydamiesi, kaip protarpiais Ži- 
dinyje treška degančios obelinės malkos ir pamažu bunda smu- 
klės gyventojai. Žmonės šūkalojo vieni kitiems iš balkonų per 
kiemą, lauke šmaukšėjo botagai ir į pažliugusį grindinį caksėjo 
kanopos, o iš apačios kartkartėmis pasigirsdavo keistas žviegi- 
mas - šeimininkė virtuvėje, už krosnies, laikė paršelius. 

- Trės francais; nest-ce pas? - pasakiau šypsodamasi dėl bal- 
singo pokalbio nuotrupų, pasiekiančių mus pro grindų lentas: 
smuklininko žmona draugiškai suvedinėjo sąskaitas su vietos 
vynininku. 

— Nušašęs raupsuotos kalės išpera! - kiemą perskrodė mote- 
riškas balsas. - Praeitos savaitės brendžio skonis buvo kaip arklio 
myžalo. 

Nereikėjo man nė matyti, kad įsivaizduočiau atsakymą paly- 
dintį gūžtelėjimą vienu petim. 

- O iš kur, madam, jums tai galėtų būt žinoma? Po šeštos 
stiklinės juk viskas vienodo skonio, ar ne taip? 

Džeimis nusijuokė kartu su manim, lova lengvai susipurtė. 
Jis pakėlė galvą nuo pagalvės ir ėmė pritariamai uosti kepamo 
kumpio aromatą, kuris skverbėsi pro skersvėjų varstomus grindų 
plyšius. 

— Tai jau taip, čia Prancūzija, - sutiko jis. - Maistas, gėri- 
mas - ir meilė. 

Paplekšnojo man per nuogą klubą, o tada užtraukė ant jo 
susiglamžiusius marškinius. 

— Džeimi, ar tu džiaugiesi? - tyliai paklausiau aš. - Dėl vai- 
kučio? 

Škotijoje paskelbtas už įstatymo ribų, ištremtas iš gimtųjų 
namų ir tik miglotomis perspektyvomis galįs pasiguosti Prancūzi- 
joje, jis būtų galėjęs ir nerodyti ypatingo entuziazmo, kad netrukus 
įgis papildomų įsipareigojimų, ir tai būtų buvę suprantama. 

Džeimis patylėjo, valandėlę tik stipriau mane glausdamas, 
tada prieš atsakydamas giliai atsiduso. 

- Taip, Sasenach. - Jo delnas nuklydo žemyn, švelniai patry- 
nė mano pilvuką. - Aš laimingas. Išdidus kaip eržilas. Bet taip 
pat ir klaikiai bijau. 

- Gimdymo? Viskas man bus gerai. 

Nelabai galėjau jam priekaištauti dėl to, kad nerimauja; jo pa- 
ties motina gimdydama mirė, tais laikais gimdymas ir jo kompli- 
kacijos buvo pagrindinė moterų mirties priežastis. Vis dėlto, šį 
tą ir pati išmanydama, nė neketinau atsiduoti tenykštei sveikatos 
priežiūrai - jeigu ją būtų galima taip pavadinti. 

— Taigi, šito... ir viso kito, - tyliai atsakė jis. - Noriu tave 
saugoti, Sasenach, apgaubti tave savimi kaip apsiaustu ir kūnu 
užstoti tave ir vaikelį nuo visų pavojų. - Kalbėjo švelniu ir dus- 
liu balsu, vos juntamai prikandęs žadą. - Dėl tavęs viską pada- 
ryčiau... o vis dėlto... nieko negaliu padaryt. Nesvarbu, koks aš 
stiprus ir kaip to noriu; negaliu eit su tavim ten, kur tu privalai 
eit... net padėti niekaip negaliu. O kai pagalvoji apie viską, kas 
gali atsitikti, ir kad aš bejėgis užkirst tam kelią... taigi, bijau aš, 
Sasenach. Ir vis tiek, - jis atgręžė mane į save, delną švelniai už- 
dėjo ant krūties, - vis tiek, kai pagalvoju apie tave, maitinančią 
mano vaiką... tuomet jaučiuosi, kad pasidariau tuščiaviduris kaip 
muilo burbulas ir turbūt sprogsiu iš džiaugsmo. 

Jis stipriai priglaudė mane prie krūtinės, o aš apkabinau jį iš 
visų jėgų. 

— Ak, Klere, man širdis plyšta nuo meilės tau. 

Kurį laiką pamiegojau ir iš lėto pabudau nuo bažnyčios var- 
pų skambėjimo netolimoje aikštėje. Neseniai išvykusi iš Šv. Onos 
abatijos, kur kiekvienas dienos darbas vyko pagal varpų ritmą, 
automatiškai pasižiūrėjau į langą, bandydama nustatyti, kokio 
ryškumo šviesa ir kiek valandų. Švietė skaisti šviesa, langas nebe- 
buvo apšarmojęs. Vadinasi, skambina „Viešpaties angelo“ maldai, 
vidurdienis. 

Pasirąžiau, mėgaudamasi palaimingu žinojimu, kad nebūtina 
iš karto keltis. Nėštumo pradžia mane vargino, o kelionės vargai 
dar labiau išsekino, todėl dvigubai džiaugiausi ilgu poilsiu. 

Visą kelią lijo ir snigo, Prancūzijos pakrantę plakė žiemos 
audros. Vis dėlto galėjo būti ir blogiau. Iš pradžių ketinome vykti 
į Romą, ne Havrą. Tada būtų prireikę tokiu oru keliauti tris ke- 
turias savaites. 

Iškilus reikalui užsidirbti pragyvenimui užsienyje, Džeimis 
išsirūpino vertėjo rekomendaciją Jokūbui Pranciškui Eduardui 
Stiuartui, ištremtam Škotijos karaliui, - arba tik ševaljė Sen 
Džordžui, pretendentui į sostą, nelygu, kam lojalus būtų skai- 
tantysis, - ir mes nusprendėme prisidėti prie pretendento dvaro 
netoli Romos. 

Nedaug trūko, kad taip būtų ir įvykę; jau buvom susiruošę į 
Italiją, bet Džeimio dėdė Aleksandras, Šv. Onos abatijos abatas, 
vieną dieną pasikvietė mudu į kabinetą. 

- Gavau žinių iš jo didenybės, - pranešė jis be įžangų. 

- Iš kurio? - paklausė Džeimis. 

Nežymų giminišką šių dviejų vyrų panašumą paryškino lai- 
kysena - abu ant kėdžių sėdėjo tiesūs it mietą prariję, atlošę pe- 
čius. Abatui tokia poza buvo įprasta dėl asketiškumo; Džeimis 
taip sėdėjo, nes stengėsi nesiliesti neseniai užsitraukusiais ran- 
dais nugaroje prie medinio kėdės atlošo. 

- Iš jo didenybės karaliaus Jokūbo, - atsakė dėdė ir žvilgtelė- 
jęs į mane kiek suraukė antakius. Saugojausi, kad neišsiduočiau 
veido išraiška; tai, kad buvau pakviesta į abato kabinetą, bylojo 

apie pasitikėjimą, ir nenorėjau padaryti nieko, kas būtų šį pasi- 
tikėjimą pakirtę. Jis pažinojo mane vos šešias savaites, nuo an- 
trosios Kalėdų dienos, kai pasibeldžiau į jo vartus su Džeimiu, 
leisgyviu nuo kankinimų ir įkalinimo. Tolesnė pažintis, matyt, 
paskatino abatą pajusti man tam tikrą pasitikėjimą. Kita vertus, 
vis tiek buvau anglė. O anglų karalius buvo vardu Jurgis, ne 
Jokūbas. 

— A? Tai jam nereikia vertėjo? 

Džeimis tebebuvo sulysęs, bet jau darbavosi su broliais lau- 
ke, arklidėse ir abatijos laukuose; skruostai buvo bepradedantys 
atgauti normalią spalvą. 

- Jam reikalingas ištikimas tarnas - ir draugas. 

Abatas Aleksandras pabarbeno pirštais per sulankstytą laišką 
sutrupintu ornamentuotu antspaudu. Jis papūtė lūpas žiūrėda- 
mas tai į mane, tai į sūnėną. 

- To, ką dabar jums sakau, nevalia pakartoti, - griežtai ištarė 
jis. - Netrukus jau žinos visi, bet kol kas... 

Stengiausi atrodyti patikima ir nelinkusi plepėti; Džeimis tik 
kiek nekantriai linktelėjo. 

- Jo aukštybė, princas Karolis Eduardas, išvyko iš Romos ir 
dar šią savaitę atvyks į Prancūziją, - pasakė abatas, truputį palin- 
kęs į priekį, tartum norėdamas pabrėžti sakomų žodžių svarbą. 

Jie ir buvo svarbūs. Jokūbas Stiuartas 1715 metais surengė 
nevykusį mėginimą atgauti sostą - tai buvo neapgalvota karinė 
operacija, kurią beveik tuoj pat dėl palaikymo stokos ištiko ne- 
sėkmė. Nuo to laiko - pasak Aleksandro - ištremtasis Škotijos 
karalius Jokūbas dirbo nenuleisdamas rankų, nepailsdamas rašė 
laiškus kitiems monarchams, ypač pusbroliui Prancūzijos kara- 
liui Liudvikui, vis tvirtindamas, kad jo pretenzijos į Škotijos ir 
Anglijos sostą teisėtos, o jo sūnus, princas Karolis, esąs to sosto 
įpėdinis. 

- Jo karališkasis pusbrolis Liudvikas buvo nuviliamai kur- 
čias šioms visiškai pagrįstoms pretenzijoms, - pasakė abatas ir 
susiraukė žiūrėdamas į laišką, tarytum tai būtų patsai Liudvi- 
kas. - Jeigu dabar jis suvoks savo priedermes ir atsakomybę dėl 

reikalo, tie, kurie brangina šventą karaliaus teisę, turės pamatą 
labai apsidžiaugti. 

Jakobitai, tai yra Jokūbo rėmėjai. O Šv. Onos abatijos aba- 
tas Aleksandras - gimęs Aleksandru Freizeriu iš Škotijos - buvo 
vienas iš jų. Džeimis man buvo sakęs, kad ištremtasis karalius su 
Aleksandru bene dažniausiai susirašinėjo, ir pastarajam būdavo 
žinoma viskas, kas susiję su Stiuartų reikalu. 

- Tam labai palanki jo padėtis, - paaiškino man Džeimis, kai 
aptarinėjome užmojį, kurio ketinome netrukus imtis. - Popie- 
žiaus pasiuntinių sistema tokia, kad Italiją, Prancūziją ir Ispaniją 
jie kerta greičiau negu kiti. Be to, muitininkai popiežiaus pasiun- 
tiniams negali trukdyti, taigi mažiau tikėtina, kad jų gabenami 
laiškai bus perimti. 

Škotijos Jokūbą tremtyje Romoje labiausiai palaikė popie- 
žius, kurio interesus atitiko siekis, kad Anglijoje ir Škotijoje būtų 
atkurta katalikiškoji monarchija. Todėl ir didesnę Jokūbo asme- 
ninės korespondencijos dalį gabeno popiežiaus pasiuntiniai ir ta 
korespondencija pereidavo per ištikimų šalininkų Bažnyčios hie- 
rarchijoje rankas - tokių šalininkų kaip Šv. Onos iš Boprė aba- 
tijos abatas Aleksandras, kuriuo buvo galima kliautis palaikant 
ryšį su karaliaus šalininkais Škotijoje, ir mažiau rizikuoti negu 
siunčiant laiškus atvirai iš Romos į Edinburgą ir Aukštumas. 

Susidomėjusi stebėjau Aleksandrą, išsamiai aiškinantį, koks 
svarbus princo Karolio apsilankymas Prancūzijoje. Kresnas maž- 
daug mano ūgio vyras buvo tamsus ir gerokai žemesnis negu jo 
sūnėnas, bet turėjo tokias pat kiek įkypas akis, skvarbų protą ir 
talentą įžvelgti paslėptą motyvą, regis, būdingus man pažįsta- 
miems Freizeriams. 

- Taigi, - tarė jis, glostinėdamasis vešlią tamsiai rudą barz- 
dą, - negaliu pasakyti, ar jo aukštybė Prancūzijoje lankosi Liu- 
dviko kvietimu, ar atvyko nekviestas, savo tėvo siųstas. 

- Esama šiokio tokio skirtumo, - atkreipė dėmesį Džeimis ir 
skeptiškai kilstelėjo vieną antakį. 

Dėdė linktelėjo, ir barzdos tankmėje trumpai pasirodė kreiva 
šypsenėlė. 

- Tiesa, vaikine, - atsakė jis, ir pro įprastą formalią jo an- 
glų kalbos tartį prasimušė gimtoji škotiška tartis. - Gryna tiesa. 
O štai čia judu su žmona ir galite pasitarnauti, jei malonėsite, 

Pasiūlymas buvo paprastas; jo didenybė karalius Jokūbas ap- 
mokės kelionės išlaidas ir suteiks nedidelę stipendiją, jeigu jo 
ištikimiausio ir gerbiamiausio bičiulio Aleksandro sūnėnas su- 
tiks keliauti į Paryžių, tenai padėti jo sūnui, jo aukštybei princui 
Karoliui Eduardui, visais būdais, kokių tik gali prireikti. 

Aš nustėrau. Iš pradžių ketinome važiuoti į Romą, nes ten at- 
rodė geriausia imtis įgyvendinti mūsų žygį, tai yra užkirsti kelią 
antrajam jakobitų sukilimui - 1745-ųjų. Iš istorijos žinojau, kad 
šis sukilimas, finansuojamas iš Prancūzijos ir vedamas Karolio 
Eduardo Stiuarto, nueis gerokai toliau negu jo tėvo mėginimas 
1715 metais - tačiau anaiptol ne pakankamai toli. Jeigu reikalai 
vyktų taip, kaip maniau, Gražuolio princo Čarlio vadovaujami 
pulkai 1746-aisiais triuškinamai pralaimės prie Kulodeno, ir 
Aukštumų gyventojai bus pasmerkti ištisus du šimtmečius ken- 
tėti šio pralaimėjimo padarinius. 

Dabar, 1744 metais, matyt, patsai Karolis dar tik pradėjo 
ieškoti paramos Prancūzijoje. Kur geriausia mėginti sustabdyti 
maištą, jeigu ne jo vadovo pašonėje? 
relikvijorių, įmūrytą sienoje. Jo akys tyrinėjo šventosios Onos 
statulėlę ir šiltnamio gėlių puokštelę, padėtą jai prie kojų, o pro- 
tas darbavosi už neįžvelgiamo veido. Galop jis sumirksėjo ir nu- 
sišypsojo dėdei. 

— Visais būdais, kokių tik jo aukštybei gali prireikti? Taip, - 
ramiai pasakė jis, - manau, kad galiu. Mes vyksime. 

Ir išvykome. Vis dėlto, užuot traukę tiesiai į Paryžių, iš 
Šv. Onos abatijos pajūriu nukakome į Havrą susipažinti su Džei- 
mio pusbroliu Džaredu Freizeriu. 

Klestintis škotas emigrantas Džaredas importavo vynus ir 
spiritinius gėrimus, turėjo nedidelį sandėlį bei erdvų namą Pa- 
ryžiuje ir labai didelį sandėlį čia, Havre, kur jis pasikvietė Džeimį 
susitikti, kai šis parašė, kad mes pakeliui į sostinę. 

Iki soties pailsėjusi, jau pasijutau truputį alkana. Ant stalo 
buvo palikta maisto; tikriausiai Džeimis liepė kambarinei atneš- 
ti, kol miegojau. 

Chalato neturėjau, bet pravertė storas aksominis kelionės ap- 
siaustas; atsisėdau ir apsigaubiau juo, šiltu ir sunkiu, pečius, o tik 
tada atsikėlusi nusilengvinau, įmečiau dar vieną pagalį į ugnį ir 
sėdau prie vėlyvų pusryčių. 

Patenkinta kramčiau kietas bandeles ir pakepintą kumpį, už- 
sigerdama iš parūpinto pieno ąsočio. Vyliausi, kad ir Džeimis 
bus kaip reikiant pamaitintas; jis atkakliai tvirtino, jog Džaredas 
geras draugas, bet kai kurių iki šiol man jau pažįstamų Džeimio 
giminaičių svetingumas kėlė abejonių. Tiesa, abatas Aleksandras 
mus maloniai priėmė - jeigu tarsime, kad abato padėties žmo- 
gus gali maloniai sutikti netikėtai užgriuvusį už įstatymo ribų 
paskelbtą sūnėną su įtartina žmona. Tačiau praeitą rudenį mūsų 
viešnagė pas Džeimio gimines iš motinos pusės, Leocho Maken- 
zius, baigėsi tuo, kad mane suėmė, tardė dėl raganavimo ir tik 
per plauką nenužudė. | 

- Ačiū Dievui, šitas Džaredas yra iš Freizerių, o su jais gali 
jaustis mažumą saugiau negu su Makenzių gimine. Bet ar tu iš 
tiesų buvai su juo anksčiau susitikęs? 

— Kai buvau aštuoniolikos, kurį laiką pas jį gyvenau, - atsa- 
kė Džeimis, užlašino žvakės vaško ant savo atsakymo ir įspaudė 
tėvo vestuvinį žiedą į privarvėjusią pilkšvai žalsvą balutę. Mažo 
rubino kabošono viršūnėlėje buvo išgraviruotas Freizerių klano 
moto Je suis prest - „Esu pasirengęs“. 

- Jis privertė mane pas jį apsigyventi, kai atvažiavau į Paryžių 
baigti mokslų ir bent šiek tiek pažinti pasaulio. Buvo man laaabai 
geras - geras tėvo bičiulis. Ir nieks apie Paryžiaus visuomenę 
nenusimano daugiau už žmogų, kuris joje prekiauja gėrimais, - 
pridūrė jis, plėšdamas žiedą nuo sustingusio vaško. - Noriu pa- 
sikalbėti su Džaredu prieš žengdamas į Liudviko dvarą Karolio 
Stiuarto pašonėje; norėčiau jaustis turįs bent menkiausią šansą 
išnešt iš ten sveiką kailį, - pridūrė kreivai šyptelėdamas. 

- Kodėl? Manai, bus bėdos? - paklausiau. Žodžiai „visais 

būdais, kokių tik jo aukštybei gali prireikti“, regis, skambėjo 
gana plačiai ir neapibrėžtai. 

Pamatęs, kad susirūpinau, nusišypsojo ramindamas. 

- Ne, nemanau, kad turėsim sunkumų. Bet ką sako Biblija, 
Sasenach? „Nepasitikėkite didžiūnais“*? - Jis pakilo ir greitosio- 
mis pakštelėjo man į kaktą, brukdamas žiedą atgal į odinį kap- 
šą. - Kas aš toks, kad numočiau ranka į Dievo žodį, a? 


Ius 


Priešpietę praleidau vartydama vieną iš herbariumų, - juos 
kaip išsiskyrimo dovaną man įdavė brolis Ambrozijus, su kuriuo 
buvau spėjusi susidraugauti, - paskui adžiau ir taisiau, kas buvo 
reikalinga. Nė vienas iš mudviejų neturėjome daug drabužių, ir 
nors keliauti neapsikrovus buvo lengviau, tatai reiškė, kad pra- 
kiurusios kojinės ar prairusios skylės turi imtis iškart. Adatinė 
man buvo tokia pat brangi kaip ir medinė skrynelė, kurioje ve- 
žiausi žolelių ir vaistų. 

Adata nardė į audeklą ir atgal, blykčiojo lango šviesoje. Spė- 
liojau, kaip Džeimiui sekasi lankyti Džaredą. Dar labiau nekan- 
travau sužinoti, koks bus princas Karolis. Jis bus pirmasis mano 
sutiktas iškilus istorinis asmuo, ir nors netikėjau visomis legen- 
domis, kuriomis jis buvo apaugęs (ne buvo, o veikiau dar tik ap- 
augs, priminiau sau), koks tas žmogus tikrovėje - buvo paslaptis. 
Keturiasdešimt penktųjų sukilimas beveik išimtinai priklausys 
nuo šio jaunuolio asmenybės - jo pralaimėjimo ar sėkmės. Ar 
sukilimas apskritai įvyks, galbūt lems kito jaunuolio - Džeimio 
Freizerio - pastangos. O kartu ir mano. 

Vis dar buvau pasinėrusi į adymą ir savo mintis, bet sun- 
kūs žingsniai koridoriuje pažadino iš susimąstymo ir priminė, 
kad jau gerai įdienojo; vandens lašėjimas nuo pakraigių sulėtėjo 
temperatūrai nukritus, o besileidžianti saulė liepsnos liežuviais 
laižė nuo stogo kybančius varveklius. Durys atsidarė, ir į kam- 
barį įžengė Džeimis. 


* Ps 146, 3. 

Pasiuntęs drumstą šypseną į mano pusę, jis priėjo prie stalo 
ir sustojo kaip įbestas, giliai susimąsčiusiu veidu, lyg iš pasku- 
tiniųjų stengdamasis kažką prisiminti. Nusisiautė apsiaustą, su- 
lankstė ir tvarkingai pakabino ant lovūgalio, tada atsitiesė, tvirtu 
žingsniu nuėjo prie kitos taburetės, labai atsargiai ant jos atsisė- 
do ir užsimerkė. 

Sėdėjau nejudėdama - siuvinys pamirštas gulėjo skreite - ir 
labai susidomėjusi stebėjau šį reginį. Po valandėlės Džeimis at- 
simerkė ir nusišypsojo man, bet nieko nesakė. Palinko į priekį 
ir ėmė labai atidžiai tyrinėti mano veidą, lyg būtų nematęs ke- 
lias savaites. Pagaliau jo veidas nušvito lyg padarius didį atra- 
dimą, ir jis atsipalaidavo, pasirėmė alkūnėmis į kelius, pečiai 
susikūprino. 

— Viskio, - ištarė jis su neapsakomu pasitenkinimu. 

- Štai kaip, - atsargiai atsiliepiau aš, — daug viskio? 

Džeimis lėtai purtė galvą, lyg ji būtų labai sunki. Beveik gir- 
dėjau, kaip jos turinys teliūskuoja. 

- Ne aš, - labai aiškiai ištarė jis. - Tu. 

— Aš? - pasipiktinau. 

— Tavo akys, - pasakė jis. Ir palaimingai nusišypsojo. Jo pa- 
ties akys žvelgė švelniai ir svajingai, apsimiglojusios it upėtakių 
tvenkinys lietuje. 

— Mano akys? Ką mano akys turi bendra su... 

- Jos yra laaabai gero viskio spalvos, kai į jį žiūri prieš saulę. 
Rytą pamaniau, kad jos primena cheresą, bet klydau. Ne chere- 
sas. Ne brendis. Viskis. Štai kas jos yra. 

Tai sakydamas atrodė toks patenkintas, kad nesusilaikiau, 
pradėjau juoktis. 

— Džeimi, tu klaikiai girtas. Ką veikei? 

Jo veidas pasidarė truputį rūškanas. 

— Aš negirtas. 

— Ak, ne? 

Atidėjau į šalį siuvinį ir priėjusi uždėjau delną jam ant kak- 
tos. Ji buvo vėsi ir drėgna, nors veidas atrodė įraudęs. Džeimis 
iškart apkabino mane per juosmenį ir prisitraukęs meiliai pa- 


122 DIANA GABALDON 


sitrynė nosim į krūtinę. Nuo jo lyg rūkas kilo sumišęs įvairių 
spiritinių gėrimų kvapas, toks stiprus, kad atrodė regimas. 

— Eikš pas mane, Sasenach, - sumurmėjo jis. - Mano mergy- 
te viskio akimis, mylimoji mano. Leisk, nunešiu tave į lovą. 

Pamaniau, dar klausimas, kas čia ką neš ir guldys, bet nesi- 
ginčijau. Pagaliau juk nesvarbu, kokiu tikslu jis manosi einąs į 
lovą, svarbu, kad ten kaip nors nusigaus. Pasilenkiau ir pakišau 
petį jam po pažastim, norėdama padėti atsistoti, bet jis atsilošė 
ir iš lėto, oriai pakilo savomis jėgomis. 

- Nereikia man pagalbos, - patikino graibydamas raištelį 
marškinių pakaklėje. - Sakiau jau, aš negirtas. 

- Tu teisus, - atsakiau, - „girtas“ nė iš tolo neapibūdina tavo 
dabartinės būsenos. Džeimi, tu visai nusilesęs. 

Jo akys nuslydo kilto skreitu ant grindų ir vėl pakilo mano 
suknios priekiu. 

- Neapsilaistęs, - išdidžiai pareiškė jis, - lauke išlaisčiau. - Jis 
žengė žingsnį artyn, visas liepsnojantis įkarščiu. - Sasenach, eikš 
pas mane, aš pasiruošęs. 

Pamaniau, kad „pasiruošęs“ vienu požiūriu gal ir per stiprus 
pasakymas; jis buvo atsisagstęs pusę sagų, marškiniai kybojo ant 
pečių persikreipę, bet daugiau be pagalbos vargu ar būtų ką nu- 
veikęs. 

Tačiau kitais požiūriais... neaprėpiamai plati jo krūtinė buvo 
apnuoginta, vidury buvo matyti duobutė, kur buvau įjunkusi 
atremti smakrą, o aplink spenelius linksmai stirksojo garbanoti 
plaukiukai. Džeimis pastebėjo mano žvilgsnį ir, paėmęs mano 
ranką, prispaudė prie krūtinės. Buvo stebėtinai šiltas, ir aš neju- 
čiomis žengiau prie jo arčiau. Kita ranka apglėbė mane ir pasi- 
lenkęs ėmė bučiuoti. Tai darė taip nuoširdžiai, kad pasijutau kiek 
apgirtusi vien alsuodama jo kvapu. 

— Gerai, - nusijuokiau, - jeigu tu pasiruošęs, tai aš irgi pa- 
siruošusi. Leisk, vis dėlto pirma tave nurengsiu - šiandien jau 
užtektinai turėjau lopymo. 

Stovėjo ramiai, beveik nejudėdamas, kol nurengiau. Nepaju- 
dėjo ir tada, kai ėmiausi savo drabužių ir nuklojau lovą. 

Įlipau į ją ir atsisukau į jį, žydintį ir didingą besileidžiančios 
saulės spinduliuose. Sudėtas dailiai, kaip senovės graikų skulp- 
tūra, ilga nosimi ir išsišovusiais skruostikauliais, nelyginant 
profilis ant romėniškos monetos. Plati, minkšta burna svajin- 
gai šypsosi, įkypos akys žvelgia kažkur į tolius. Stovėjo visiškai 
sustingęs. 

Žiūrėjau į jį kiek susirūpinusi. 

- Džeimi, - pašaukiau, - kaip tu nustatai, kada esi girtas? 

Mano balso pažadintas iš sąstingio, jis grėsmingai pasviro 
į vieną šoną, bet susilaikė už židinio atbrailos. Akys klydinėjo 
po kambarį, paskui žvilgsnis sustojo prie mano veido. Akimirką 
švytėjo, skaidrus ir protingas. 

— Och, Sasenach, visai lengvai. Jei gali pastovėti, girtas nesi. 

Jis paleido židinio atbrailą, žingtelėjo mano pusėn ir lėtai su- 
smuko ant pakuros krašto. Akys žvelgė tuščios, į sapną nugrimz- 
dęs veidas plačiai, meiliai šypsojosi. 

— Ak, - aiktelėjau aš. 


=— 

Kitą rytą tirolietiškas gaidžių giedojimas ir puodų žvangesys 
pažadino mane vos išaušus. Pavidalas šalia manęs krūptelėjo, 
staiga nubudo, tada sustingo, mat staigus judesys atsiliepė rė- 
žiančiu galvos skausmu. 

Pasirėmiau alkūne apžiūrėti padarinių. Ne taip jau prastai, 
pamaniau kritiškai. Buvo iš visų jėgų užsimerkęs nuo atklydusių 
saulės spindulių, plaukai stirksojo į visas puses kaip ežio dygliai, 
tačiau oda buvo šviesi ir švari, o rankos, kurios laikėsi įsikibusios 
apkloto krašto, nedrebėjo. 

Vieną voką patempiau į viršų, pažiūrėjau po juo ir žaismingai 
šūktelėjau: 

- Ar yra kas nors namie? 
prino pirmosios grėsmingą žvilgsnį. Nuleidau ranką ir žavingai 
nusišypsojau: 

— Labas rytas. 

— Tai jau, Sasenach, kaip kam atrodo, - pasakė jis ir vėl už- 
merkė abi akis. 

- Ar bent įsivaizduoji, kiek sveri? - paklausiau lyg niekur 
nieko. 

— Ne. 

Kategoriška atsakymo gaida leido suprasti, kad jis ne tik ne- 
žino, bet jam ir nerūpi, tačiau aš neatlyžau. 

- Apie 15 stonų*, spėju. Panašiai kiek ir nemažas šernas. 
Deja, neturėjau varovų, kurie tave pakabintų aukštyn kojom ant 
ieties ir parneštų namo į rūkyklą. 

Viena akis vėl prasimerkė ir įdėmiai įsižiūrėjo į mane, tada 
nukrypo į pakuros krašto akmenis tolimajame kambario gale. 
Vienas lūpų kamputis, nenorom nusišiepdamas, užsirietė į viršų. 

— Kaip tu įboginai mane į lovą? 

- Neįboginau. Neįstengiau nė pakrutint tavęs, todėl tik ap- 
klojau antklode ir palikau ant židinio krašto. Tu pats atgijai ir 
vidury nakties atropojai. 

Atrodė nustebęs, pramerkė ir kitą akį. 

- Tikrai? 

Linktelėjau ir pamėginau suglostyti plaukų kuokštą, styrantį 
virš jo kairės ausies. 

- O taip, ir labai kryptingai. 

- Kryptingai? - Nuo įtempto galvojimo jis suraukė kaktą, 
rankas pasikišo po galva. Umai lyg nustebo. - Ne. Negalėjau. 

- Galėjai. Dargi dukart. 

Jis pašnairavo į savo krūtinę, tarytum ieškodamas ten šio ne- 
įtikimo teiginio patvirtinimo, tada vėl pažiūrėjo į mane. 

— Tikrai? Na, vargu ar tai tiesa, nes aš ničnieko neatsime- 
nu. - Susidrovėjęs valandėlę padvejojo. - Tai ar viskas tuomet 
buvo gerai? Nepridirbau kvailysčių? 

Aš šleptelėjau greta ir įsikniaubiau į jo apvalų petį. 

— Ne, kvailystėm nepavadinčiau. Nors susišnekėti nelabai 
buvo galima. 


* Apie 95 kg: 1 stonas = 6,35 kg. 

— Dėkui Viešpačiui už mažas palaimas, - tarė Džeimis, ir jo 
krūtine nugurgėjo kikenimas. 

— Buvai pamiršęs kalbėti, mokėjai tik pasakyti „aš myliu 
tave“, bet šitai kartojai daugybę kartų. 

Vėl sukikeno, šįsyk garsiau. 

— Ak šitaip? Na, sakyčiau, galėjo būt ir blogiau. 

Valandėlę jis sulaikė kvapą. Pasuko galvą ir įtariai pauostė 
minkštą cinamono spalvos kuokštą pažasty. 

- Jėzau! - Jis stumtelėjo mane tolyn. - Sasenach, kam tau 
reikėjo man prie pažasties nosį kišt. Aš smirdžiu kaip šernas, jau 
savaitę padvėsęs. 

— O paskui marinuotas brendyje, - pritariau glausdamasi ar- 
čiau. - Bet kaip tau pavyko šitaip... hm... negyvai nusitašyti? 

— Per Džaredo vaišingumą. - Giliai atsiduso ir įsitaisė atsi- 
rėmęs į pagalves, ranka apkabinęs mane per pečius. - Nusivedė 
parodyt savo sandėlio dokuose. Ir saugyklos, kur laiko retus ge- 
riausius vynus, portugališką brendį ir Jamaikos romą. - Prisi- 
minęs visa tai, šyptelėjo. - Vynas dar nebuvo taip blogai, nes jo 
tik paragauji ir spjauni ant grindų, palaikęs gurkšnį burnoj. Bet 
mudviem abiem širdis neleido spjaudyt brendžio. Be to, Dža- 
redas sakė, kad reikia leist jam nutekėt gomuriu, kad iki galo 
įvertintum. 

- Tai daug įvertinai? - pasmalsavau aš. 

— Įpusėjus antrą butelį, pamečiau skaičių. 

Tą akimirką netoliese sugaudė bažnyčios varpas, kviesdamas 
į ankstyvąsias mišias. Džeimis atsisėdo kaip įkirptas ir įsmeigė 
akis į langą, spindintį saulėje. 

— Jėzau, Sasenach! Kiek valandų? 

- Apie šešias tikriausiai, - sutrikusi atsakiau. - O ką? 

Džeimis truputį lengviau atsipūtė, nors liko sėdėti. 

- Na, tada gerai. Išsigandau, ar ne „Angelą“ jau skambina. 
Visiškai praradau laiko nuovoką. 

- Sakyčiau, taip. O svarbu? 

Apniktas energijos priepuolio, jis ūmai metė šalin antklodes 
ir šoko iš lovos. Akimirką susvyravo, bet neprarado pusiausvy- 

ros, nors abi rankos švystelėjo prie galvos tikrindamos, ar ji vis 
dar vietoje. 

- Taigi, - atsakė aiktelėjęs. - Susitarėm šįryt susitikti dokuo- 
se, prie Džaredo sandėlio. Mudu abu. 

- Šit kaip. - Aš irgi skubiai išsiropščiau iš lovos ir pagraibiau 
po lova naktipuodžio. - Jeigu jis manosi baigt ką pradėjęs, tai 
liudininkų jam turbūt nereikia. 

Džeimio galva išniro pro marškinių apykaklę klausiamai pa- 
keltais antakiais. 

- Baigt ką pradėjęs? 

— Na, daugelis kitų tavo giminaičių, regis, norėjo arba tave, 
arba mane nudėti, tai kodėl Džaredas nenorės? Man atrodo, jau 
neblogai padirbėjo tave nuodydamas. 

- Baisiai juokinga, Sasenach, - sausai atsakė jis. - Turi ką 

padoraus apsirengt? 
Kelionėje vilkėjau patogią pilkos saržos suknelę, įsigytą per 
Šv. Onos abatijos aukų dalytojo malonę, bet dar turėjau ir su- 
knelę, su kuria bėgau iš Škotijos, dovanotą ledi Anabelės Makra- 
noch. Gražaus lapijos žalumo aksomas mane gerokai blyškino, 
bet užtat suknelė buvo gana dailiai pasiūta. 

- Manau, taip, jeigu tik per daug jūros vanduo neišgraužė. 

Atsiklaupiau prie nedidelės kelioninės skrynios ir išlanksčiau 
žalią aksomą. Priklaupęs šalia, Džeimis atvožė mano vaistų dė- 
želę ir įniko žiūrinėti sluoksniais suguldytus buteliukus, dėžutes 
ir į marlės skiautes suvyniotas žoleles. 

— Sasenach, turi čia ką tinkama nuo baisiai bjauraus galvos 
skausmo? 

Pažiūrėjau jam per petį, tada kyštelėjau ranką ir parodžiau 
vieną buteliuką. 

- Šantros galėtų padėt, nors ir ne geriausia priemonė. Ir balt- 
alksnių žievės arbata su pankolių sėklomis neblogai veikia, bet 
ilgai užtruks, kol pritrauks. Žinai ką - geriau sutaisysiu tau vieną 
receptuką nuo kepenų cirozės! Nuostabiai padeda nuo pagirių. 

Mėlynos akys nudelbė mane įtariu žvilgsniu. 

— Skamba žiauriai. 

- Ir yra žiauru, - linksmai pritariau aš. - Bet kai išsivemsi, 
jausiesi kur kas geriau. 

— Mfm. - Atsistojo ir vienu kojos pirštu stumtelėjo man nak- 
tipuodį. - Rytais vemti - tavo darbas, Sasenach. Pirmyn, ir ren- 
kis. Verčiau aš tą galvos skausmą pakentėsiu. 


=— 


Džaredas Manro Freizeris buvo mažas ir smulkus juodaakis 
vyras, net labai panašus į savo tolimą pusbrolį Mertą, gentainį 
iš Freizerių klano, kuris mus atlydėjo į Havrą. Kai tik pamačiau 
Džaredą, didingai stovintį atlapuose savo sandėlio vartuose, taip, 
kad uosto krovikų su statinėmis ant pečių srautui teko apeiti jį 
ratu, panašumas taip nustebino, kad kurį laiką mirksėjau ir net 
pasitryniau akis. Mano žiniomis, Merta buvo pasilikęs užeigoje, 
gydė apšlubusį arklį. 

Džaredas turėjo tokius pat glotnius tamsius plaukus ir veriantį 
žvilgsnį; buvo tokio pat raumeningo, beždžioniško sudėjimo. Bet 
tuo panašumas ir baigėsi; kai mudu artinomės, Džeimiui pečiais 
ir alkūnėmis paslaugiai skinant man kelią pro minios tirštumą, 
pradėjau įžiūrėti ir skirtumus. Džaredo veidas buvo pailgas, o 
ne trikampio formos, linksmai riesta trumpa nosis griovė tą orų 
įspūdį, kurį iš tolo Žvelgiant jam teikė puikiai pasiūtas kostiumas 
ir tiesi laikysena. 

Gerai besiverčiantis pirklys, o ne gyvulių grobikas, taip pat 
mokėjo šypsotis — kitaip negu Merta, kurio natūrali veido iš- 
raiška buvo nepataisomai surūgusi, - ir kai mes, puldinėdami 
į šalis, kad išvengtume susidūrimų, ir braudamiesi pro minią, 
lipome rampa aukštyn, arčiau jo draugijos, pusbrolio veidas nu- 
švito plačia šypsena. 

- Miela mano! - sušuko jis, griebė mane už rankos ir vikriai 
patraukė iš kelio dviem augalotiems uosto krovikams, ridenan- 
tiems pro plačius vartus milžinišką statinę. - Taip džiaugiuosi 
pagaliau jus matydamas! 

Statinė dusliai bumbtelėjo į rampos lentas, ir kol riedėjo pro 
mane, girdėjau ritmingai teliūskuojant jos tūrinį. 

- Su romu šitaip galima elgtis, - paaiškino Džaredas, nenu- 
leisdamas akių nuo milžiniškos statinės, kol ji įveikė sandėlio 
kliūtis, - bet su portveinu ne. Aną visuomet pats pasiimu su 
vynais buteliuose. Tiesą sakant, kaip tik ruošiausi eiti pažiūrėti 
naujos siuntos iš Bel Ružo uosto. Gal jums būtų įdomu palaikyti 
man draugiją? 

Žvilgtelėjau į Džeimį, šis linktelėjo, ir mes iškart leidomės 
Džaredui įkandin, vis pasitraukdami į šalį praleisti dundančio 
statinaičių ir statinių, vežimėlių ir vienračių srauto, įvairiausio 
plauko vyrų ir berniukų, nešinų audinių rietimais, grūdų ir 
maisto dėžėmis, vario skardos ritiniais, miltų maišais ir visa kuo 
kitu, ką tik galima gabenti laivais. 

Havras buvo svarbus krovinių laivybos centras, o dokai - 
miesto širdis. Ilga masyvi prieplauka juosė uostą beveik ketvirtį 
mylios, nuo jos šakojosi mažesni molai, prie kurių, išmetę in- 
karą, stovėjo tristiebiai barkai ir brigantinos, dorės ir nedidelės 
galeros — patys įvairiausi laivai, aprūpinantys Prancūziją. 

Džeimis tvirtai laikė mane už alkūnės, kad geriau galėtų pa- 
stumti iš kelio atriedantiems rankiniams karučiams, statinėms 
ant ratukų ir neatsargiems pirkliams bei jūreiviams, kurie buvo 
nelabai linkę žiūrėti, kur eina, o verčiau kliautis, kad dokų grūs- 
tyje juos vis tiek pamatys. 

Mums skinantis kelią krantine, Džaredas padriku staccato 
rėkavo man į kitą ausį - maloniai rodė įdomesnius dalykus, pro 
kuriuos žingsniavome, aiškino, kam anksčiau priklausė įvairūs 
laivai. „Ariana, kurios pažiūrėti ėjome, iš tiesų buvo vienas iš 
laivų, priklausančių pačiam Džaredui. Susigaudžiau, kad laivai 
gali priklausyti vienam savininkui, bet dažniau priklauso pirklių 
bendrovei, kuri valdo juos kolektyviai, o kartais - kapitonui, kuris 
sudaro kelionės sutartį dėl laivo, įgulos ir paslaugų. Matydama, 
kiek daug laivų priklauso bendrovėms ir kiek mažai - atskiriems 
savininkams, pajutau nemažą pagarbą Džaredo nuosavybei. 

„Ariana“ stovėjo prisišvartavusių laivų eilės viduryje prie di- 
delio sandėlio, ant kurio pasviromis raidėmis baltais dažais buvo 
užrašyta „Freizeris“. Pamačius tą užrašą, mane pakuteno lengvas 

jauduliukas, staiga pasijutau priklausanti sąjungininkų šeimai, 
nes juk ir aš turėjau šią pavardę, o su ja - pripažintą giminystę 
su kitais jos turėtojais. 

„Ariana“ buvo tristiebis laivas, turbūt šešiasdešimties pėdų 
ilgio, plačiu pirmgaliu. Laivo šone, atsuktos į krantą, stovėjo dvi 
patrankos - matyt, jei kas kėsintųsi atviroje jūroje apiplėšti. De- 
nyje zujo vyrai, tikriausiai turėdami kažkokį tikslą, nors atrodė 
panašiai kaip skruzdės sujudintame skruzdėlyne. 

Visos burės buvo surifuotos ir surištos, bet kylantis potvynis 
lengvai sūpavo laivą, linguodamas bušpritą. Jis buvo papuoš- 
tas gana niūraus veido medine galva; ta dama bauginama nuo- 
ga krūtine ir susiraizgiusiomis garbanomis, blizgančiomis nuo 
druskos, visai neatrodė taip jau labai mėgstanti jūros orą. 

— Miela gražuoliukė, ar ne tiesa? - paklausė Džaredas ir pla- 
čiai mostelėjo ranka. Nusprendžiau, kad jis turi galvoje laivą, o 
ne medinę figūrą. 

— Labai graži, - mandagiai pritarė Džeimis. 

Pagavau jo nesmagų žvilgsnį į vaterliniją, kur į laivo korpu- 
są teliūskuodamos plakėsi tamsiai pilkos bangelės. Numaniau, 
kad viliasi nebūsiąs priverstas lipti į laivą. Puikus karys, gabus ir 
drąsus, narsus mūšio lauke, Džeimis Freizeris buvo ir užkietėjęs 
sausumos gyventojas. 

Tikrai būdamas ne iš tų užsigrūdinusių škotų jūreivių, ban- 
ginių medžiotojų iš Tarvatijos* ar tų, kurie bastosi po pasaulį 
ieškodami turtų, Džeimis sirgdavo tokia jūros liga, kad kai gruo- 
džio mėnesį plaukėme per Lamanšą, vos galo negavo, nusilpęs 
po kankinimų ir kalinimo. Ir nors vakarykštės išgertuvės su Dža- 
redu tiems išbandymams neprilygo, vargu ar labiau užgrūdino jį 
jūros kelionėms. 

Mačiau, kad klausantis pusbrolio ditirambų „Arianai“ dėl 
tvirtumo ir greičio, jį apniko niūrūs prisiminimai, ir prislinkau 
taip arti, kad galėčiau šnipštelėti: 

— Juk ne tada, kai stovi su išmestu inkaru? 


* Aliuzija į škotų liaudies dainą „Atsisveikinimas su Tarvatija“. 

— Nežinau, Sasenach, - atsiliepė jis ir metė į laivą žvilgsnį, 
kuriame gražiai derėjo pasibjaurėjimas ir susitaikymas su liki- 
mu. - Bet, matyt, sužinosim. - Džaredas jau buvo užkopęs iki 
pusės trapo ir garsiais šūksniais sveikino kapitoną. - Jeigu paža- 
liuosiu, gal tu gali apsimesti, kad alpsti ar ką? Labai jau nekaip 
pasirodysiu, jeigu apvemsiu Džaredui batus. 

Raminamai paplekšnojau jam per ranką. 

— Nesirūpink. Tikiu tavim. 

- Čiagi ne aš, - pasakė jis ir paskutinį kartą ilgu žvilgsniu 
atsisveikino su terra firma, - čia mano skrandis. 

Vis dėlto laivas po mūsų kojomis stovėjo nuostabiai lygiai, ir 
abu - Džeimis ir jo skrandis - oriai išsisuko, galbūt padedami 
brendžio, kurio mums įpylė kapitonas. 

— Geras, - pagyrė Džeimis, mostelėjęs taure po nosimi, ir 
pritariamai užsimerkė, uosdamas sodrius, aromatingus garus. - 
Portugališkas, taip? 

Džaredas patenkintas nusijuokė ir kumštelėjo kapitonui. 

— Matai, Porti? Sakiau tau, kad jis turi įgimtą gebėjimą skirti 
skonį! Juk tik vieną kartą anksčiau jo ragavo! 

Susilaikiau nesijuokusi ir tyčia nežiūrėjau į Džeimį. Kapi- 
tonas - stambus, nevalyvos išvaizdos egzempliorius, - regis, 
nuobodžiavo, bet mandagiai vyptelėjo į Džeimio pusę, blykste- 
lėjo trejetas auksinių dantų. Žmogus aiškiai mėgsta savo turtą 
nešiotis. 

— Mm, - sumykė jis. - Tai šitas vaikis žiūrės, kad tavo stati- 
naitės neužsistovėtų, ar ne“ 

Džaredas nei iš šio, nei iš to sumišo, pro jo įdiržusią odą 
prasismelkė lengvas raudonis. Nusistebėjau pamačiusi, kad vie- 
na jo ausis pradurta auskarui, ir pagalvojau, kad įdomu, iš kokios 
aplinkos jis šitaip iškilo. 

— Na, taigis, - pasakė jis, ir pirmąsyk jo kalboje pasigirdo 
škotiška tartis, - žiūrėsim dar. Bet manau... - Per uostą jis ap- 
žvelgė dokuose verdantį darbą, tuomet grįžo žvilgsniu prie kapi- 
tono taurės, kurią šis trimis gurkšniais buvo ištuštinęs, kol mes 
visi pamažu gurkšnojome. - Hm, klausyk, Porti, gal galėčiau 

valandėlę pasinaudoti tavo kajute? Norėčiau pasitarti su sūnėnu 
ir jo Žmona... be to, iš garso sprendžiant, įgula nesusitvarko su 
krovinių tinklais. 

Ši išmoningai pridurta pastaba paskatino kapitoną kaip kul- 
ką iššauti iš kajutės, ir už durų jo balsas užgriaudė kažkokia is- 
paniškai prancūziška šnekta, kurios, laimė, nesupratau. 

Džaredas delikačiai priėjo prie durų ir tvirtai uždarė jas pas- 
kui masyvią kapitono figūrą, triukšmas gerokai pritilo. Jis grįžo 
prie kapitono staliuko ir, prieš pradėdamas kalbą, ceremoningai 
vėl pripylė visų taures. Tada žvilgsniu perėjo nuo Džeimio prie 
manęs ir vėl žaviai nepritariamai nusišypsojo. 

— Neketinau taip staiga užpulti su savo prašymu, - pradėjo 
jis. - Bet matau, kad gerasis kapitonas jau lyg ir išdavė mano 
planus. Tiesą sakant, - jis pakėlė stiklinę, brendžiu nubangavo 
praskydę uosto atspindžiai ir sumirguliavo vaiskūs šviesos blyks- 
niai, atsimušantys nuo varinių kajutės apdailos detalių, - man 
reikia žmogaus. 

Jis kilstelėjo taurę sveikindamas Džeimį, tada pridėjo prie 
lūpų ir išgėrė. 

- Gero žmogaus, - patikslino Džaredas, nuleidęs taurę. — 
Matot, miela mano, - jis linktelėjo man, - turiu galimybę ne- 
paprastai gerai investuoti į naują vynuogyną Mozelio krašte. Bet 
įvertinimo negaliu ramiai patikėti jokiam pavaldiniui; turėčiau 
pats savo akimis pamatyti tenykštę įrangą ir duoti nurodymus, 
kaip ją reikia tobulinti. Reikalas užtruks kelis mėnesius. 

Susimąstęs žvelgė į savo taurę, švelniai teliūskuodamas kva- 
pnų rudą skystį, kad net visa ankšta kajutė pakvipo. Iš savo taurės 
nugėriau vos kelis gurkšnelius, bet pasijutau po truputį svaigs- 
tanti - labiau nuo kylančio jaudulio negu nuo gėrimo. 

— Tai per gera proga, kad galėtum praleisti, - kalbėjo Džare- 
das. - Be to, yra šansų Ronos pakrantės vynuogynuose sudaryti 
keletą gerų sandorių; vynai ten puikūs, bet Paryžiuje jų retai pa- 
sitaiko. Dievaži, aukštuomenė juos šluotų kaip vėjas! 

Gudrios juodos jo akys akimirką sužibo godžiomis vizijomis, 
tuomet su humoro kibirkštėlėmis nukrypo į mane. 

— Bet... - pradėjo jis. 

— Bet negalit palikti verslo čia be patikimos priežiūros, - pa- 
baigiau už jį. 

— Ne tik graži ir žavinga, bet ir protinga. Sveikinu, pusbroli. 

Džaredas pakreipė rūpestingai prižiūrimą galvą į Džeimio 
pusę, šmaikščiai pakėlęs vieną antakį. 

- Prisipažinsiu, buvau kiek sutrikęs ir nežinojau, kaip iš- 
sisukti, - kalbėjo jis toliau ir taip pastatė stiklinę ant staliuko, 
kad tapo aišku, jog atideda į šalį malonybes ir imasi rimtų rei- 
kalų. - Bet kai tu parašei iš Šventosios Onos, kad ketini lankytis 
Paryžiuje... - Valandėlę jis dvejojo, tada nusišypsojo Džeimiui, ir 
jo plaštakos keistai suplazdėjo. - Žinodamas, kad tu, mano ber- 
niuk, - jis linktelėjo Džeimiui, - turi gerą galvą skaičiams, buvau 
linkęs laikyti jūsų atvykimą atsaku į manąsias maldas. Tačiau vis 
dėlto maniau, kad mums verta pirmiau susitikti ir atnaujinti pa- 
žintį, o tik tada žengti galutinį žingsnį ir pateikti tau pasiūlymą. 

Turi omeny, kad norėjai pasižiūrėti, ar mane galima žmonėms 
rodyti, ciniškai pagalvojau, bet vis tiek jam nusišypsojau. Sutikau 
Džeimio žvilgsnį, ir vienas jo antakis nežymiai kilstelėjo. Buvo 
akivaizdu, kad ši savaitė mums dosni pasiūlymų. Mudviem, kaip 
paskelbtam už įstatymo ribų bei netekusiam nuosavybės teisių 
ir įtariamajai šnipinėjimu anglams, atrodė, kad mūsų paslaugos 
tapo labai jau paklausios. 

Džaredo pasiūlymas buvo daugiau negu dosnus; už tai, kad 
Džeimis ateinančius šešis mėnesius valdys verslą Prancūzijoje, 
Džaredas ne tik mokėsiąs jam algą, bet ir paliksiąs mums nau- 
dotis namą Paryžiuje su visais tarnais. 

— Visai ne, visai ne, - patikino jis, kai Džeimis bandė prieš- 
tarauti dėl šios sąlygos. Žavingai šypsodamasis man, Džaredas 
prispaudė pirštą prie nosies galiuko. - Daili vakarienes rengianti 
moteris - puikus priedas prie vyno verslo, pusbroli. Net nejįsi- 
vaizduoji, kiek vyno galima parduoti, jeigu pirmiausia leidi pir- 
kėjams jo paragauti. - Jis ryžtingai papurtė galvą. - Ne, man 
padarysite didžiulę paslaugą, jeigu Žmona leisis varginama ir 
kviesis svečių. 

Mintis, kad tektų rengti vakarienes Paryžiaus visuomenei, iš 
tikrųjų truputį baugino. Džeimis klausiamai žvelgė į mane, bet 
aš susiėmusi nusišypsojau ir linktelėjau. Pasiūlymas buvo geras; 
jeigu jis jaučiasi pajėgus perimti vadovavimą nemenkam verslui, 
tai aš bent jau galiu užsakyti vakarienę ir atgaivinti šmaikščios 
prancūzų šnekamosios kalbos įgūdžius. 

— Koks čia vargas, - sumurmėjau, bet Džaredas mano suti- 
kimą laikė savaime aiškiu dalyku ir jau šnekėjo toliau, įsmeigęs 
juodas akis į Džeimį. 

- Be to, pamaniau, jums reikės kaip nors įsitvirtinti — ir dėl 
kitų interesų, kurie atveda jus į Paryžių. 

Džeimis neįpareigojamai nusišypsojo, o Džaredas atsakė nu- 
sijuokdamas ir pakėlė brendžio taurę. Mums visiems buvo pa- 
tiekta ir po stiklinę vandens gomuriui tarp gurkšnių nuskalauti, 
ir jis kita ranka vieną iš jų prisitraukė. 

— Ką gi, tostas! - sušuko jis. - Už mūsų sąjungą, pusbroli, ir 
už jo didenybę! 

Jis sveikindamas kilstelėjo brendžio taurę, tada ceremoningai 
mostelėjo ja virš vandens stiklinės ir pakėlė prie lūpų. 

Su nuostaba stebėjau šį keistą elgesį, bet, matyt, jis kažką reiš- 
kė Džeimiui, nes jis nusišypsojo Džaredui, paėmė savo taurę ir 
pernešė ją virš vandens. 

— Į jo didenybės sveikatą! - pakartojo jis. Tada, pamatęs, kad 
aš spoksau nesusigaudydama, nusišypsojo ir paaiškino: - Į jo di- 
denybės sveikatą, virš vandens, Sasenach. 

— A? - aiktelėjau, pamažu suvokdama. - A! 

Karalius virš vandens - karalius Jokūbas. Tai truputį padėjo 
paaiškinti, kodėl visi taip uoliai stengiasi, kad mudu su Džeimiu 
įsikurtume Paryžiuje, nors iki šiol taip besiklostančios aplinky- 
bės atrodė neįtikėtinas sutapimas. 

Jei Džaredas - taip pat jakobitas, tai jis tikriausiai neatsitik- 
tinai susirašinėja su abatu Aleksandru; galimas daiktas, Džeimio 
laiškas, kuriuo jis pranešė, kad atvykstame, atėjo su laišku nuo 
Aleksandro, paaiškinančiu apie karaliaus Jokūbo pavedimą. Ir 
tuo geriau, jeigu mūsų buvimas Paryžiuje atitinka paties Džaredo 

planus. Staiga nušvitusi nuo supratimo, koks sudėtingas jakobitų 
tinklas, pakėliau taurę ir išgėriau už jo didenybę virš vandens - ir 
už mūsų naujai sudarytą partnerystę su Džaredu. 

Džaredas su Džeimiu tuomet ėmėsi aptarinėti reikalus ir greit 
jau sėdėjo sukišę galvas, palinkę virš rašalu išmargintų popieriaus 
lapų, tikriausiai krovinio deklaracijų ir važtaraščių. Ankštoje ka- 
jutėje tvyrojo brendžio garai, trenkė tabaku ir nesipraususiu jū- 
reiviu, ir man vėl ėmė darytis truputį negera. Matydama, kad kurį 
laiką manęs nereikės, tyliai atsistojau ir išėjau ant denio. 

Stengdamasi išvengti užpakaliniame denyje besitęsiančio 
kivirčo, ėmiau vinguriuoti tarp virvių ritinių, daiktų, kurie ti- 
kriausiai naudojami virvėms prismeigti, ir bet kaip sumesto bu- 
rių audeklo kalnų į ramesnę vietelę laivo priekyje. Iš ten vėrėsi 
niekieno neužstojamas uosto vaizdas. 

Atsisėdau ant skrynios palei turėklą ir mėgaudamasi alsavau 
sūriu vėjeliu bei dervos ir žuvies kvapais, atsklindančiais nuo 
laivų uoste. Vis dar buvo žvarboka, bet tvirtai susisiaučiau ap- 
siaustu ir nešalau. Laivas lėtai lingavo, kilo drauge su potvyniu; 
netoliese ant dokų nuo sankaupų kilo dumblių kerai ir sukosi, 
slėpdami tarp jų įsiterpusius blizgius juodus moliuskų lopinius. 

Mintis apie moliuskus priminė man garuose virtas midijas 
su sviestu, kurių valgiau išvakarėse, ir staiga pasijutau baisiausiai 
išalkusi. Juokingi nėštumo kontrastai nuolat vertė mane galvoti 
apie virškinimą; jeigu nevemdavau, būdavau alkana kaip vilkas. 
Nuo maisto mintimis peršokau prie meniu, o tada prisiminiau 
priėmimus, apie kuriuos užsiminė Džaredas. Vakarienės, hm? 
Tai būtų savotiškas būdas pradėti gelbėti Škotiją, kita vertus, 
nieko geresnio neatėjo į galvą. 

Jeigu Karolis Stiuartas sėdės priešais mane prie vakarienės 
stalo, bent jau galėsiu jį prižiūrėti, pamaniau ir pati nusišypsojau 
iš savo sąmojo. Jeigu taisysis įšokti į laivą, plaukiantį Škotijon, 
galbūt pavyks įmesti jam ko į sriubą. 

O galvis dėlto menki čia juokai. Sulig šia mintim pagalvojau 
apie Geilis Dankan, ir mano šypsena išblėso. Kreinsmuro vieti- 
nio teisėjo žmona nužudė savo vyrą, per pokylį įberdama jam į 

maistą cianido miltelių. Netrukus apkaltinta raganavimu, ji buvo 
suimta, tuo metu aš buvau su ja, ir mane pačią taip pat tardė; nuo 
teismo mane išgelbėjo Džeimis. Prisiminimai apie kelias dienas, 
praleistas šaltoje duobėje, skirtoje Kreinsmuro vagims, dar buvo 
pernelyg gyvi, ir vėjas staiga pasidarė labai žvarbus. 

Sudrebėjau, bet ne tik nuo šalčio. Apie Geilis Dankan nepa- 
jėgiau galvoti nejausdama nugara šiurpulio. Veikiau ne dėl to, ką 
padarė, o dėl to, kas ji buvo. Taip pat jakobitė, atsidavusi Stiuartų 
reikalui su geroka pamišimo priemaiša. Negana to, ji buvo dar ir 
tokia pat kaip aš - atkeliavusi pro stovinčius akmenis. 

Nežinojau, ar ji nusikėlė į praeitį kaip ir aš - atsitiktinai, ar 
jos kelionė buvo sąmoningai sumanyta. Tiksliai nežinojau nei 
iš kur ji atkeliavo. Bet kai paskutinį kartą mačiau ją, svaidančią 
įžūlaus nepaklusnumo šūksnius teisėjams, kurie tuoj nuteis ją 
sudeginti, prieš akis stovėjo aukšta šviesi moteris, aukštai iškelto- 
mis rankomis, ir ant vieno žasto buvo matyti išdavikas apskritas 
skiepų randelis. Automatiškai užčiuopiau sušiurkštėjusios odos 
lopinėlį ant savo pačios peties po jaukiai saugančiomis apsiausto 
klostėmis ir nusipurčiau. 

Nuo šių nesmagių minčių mane atitraukė sambrūzdis, kilęs 
gretimoje krantinėje. Prie vieno laivo trapo stumdėsi nemažas 
būrys vyrų, iš grūsties atsklido garsūs riksmai. Ne muštynės; žiū- 
rėjau prisidengusi akis delnu, bet nepastebėjau, kad būtų švaisto- 
masi kumščiais. Tačiau atrodė, kad žmonės bando prastumdyti 
kelią pro trypčiojančią minią prie didelio sandėlio durų kitapus 
krantinės. Minia šioms pastangoms atkakliai priešinosi ir pa- 
stumta kaskart siūbteldavo atgal. 

Man už nugaros staiga atsirado Džeimis, kuriam ant kulnų 
lipo Džaredas, šis prisimerkęs stengėsi įžiūrėti, koks ten, apačio- 
je, sąmyšis. Užsižiūrėjusi į susistumdymą, nė negirdėjau, kaip jie 
priėjo. 

- Kas ten dedasi? 

Atsistojau ir atsišliejau nugara į Džeimį, taip apsidrausdama 
nuo vis didesnio supimo po kojomis. Iš arti užuodžiau jo kvapą; 
buvo smuklėje išsimaudęs ir dvelkė švara bei šiluma su švel- 

niu saulės ir dulkių prieskoniu. Matyt, paaštrėjusi uoslė taip pat 
buvo nėštumo padarinys; užuodžiau Džeimį net tarp gausybės 
uoste tvyrančių malonesnių ir ne tokių malonių kvapų, panašiai 
kaip žemą garsą per nedidelį nuotolį gali išgirsti triukšmingoje 
minioje. 

— Nežinau. Turbūt anam laive atsitiko kokia nors bėda. 

Jis prilaikė mane už alkūnės, kad nepersisverčiau. Džaredas 
nusisuko ir gerkline prancūzų kalba kažką sukomandavo neto- 
liese besisukiojančiam jūrininkui. Vyras iškart peršoko per tu- 
rėklus ir virve nučiuožė į krantinę, jo dervuota kasytė tuo metu 
pakibo virš vandens. Stebėjom nuo denio, kaip jis prisigretino 
prie minios, bakstelėjo kitam jūrininkui į šoną ir išklausė atsa- 
kymą, kurį tasai palydėjo išraiškingu gestikuliavimu. 

Kai vyras su kasyte pro kitus skubančius žmones užbėgo trapu, 
Džaredas laukė suraukęs kaktą. Jūreivis pasakė jam kažką ta pa- 
čia gerkline prancūzų kalba, bet per greitai, kad spėčiau suprasti. 
Persimetęs su juo dar keliais žodžiais, Džaredas staigiai apsisuko, 
priėjęs atsistojo greta manęs ir įsikibo rankomis į turėklus. 

- Sako, „Patagonijoje“ kažkokia liga. 

- Kokia liga? 

Neturėjau pasiėmusi vaistų dėžutės, tad, šiaip ar taip, mažai 
kuo būčiau galėjusi padėti, bet man buvo smalsu. Džaredas at- 
rodė susirūpinęs ir nepatenkintas. 

— Žmonės bijo, kad gali būti raupai, bet tiksliai nežino. Iš- 
kvietė uosto inspektorių ir viršininką. 

- Norėtumėt, kad pažiūrėčiau? - pasisiūliau. - Galbūt galė- 
čiau bent pasakyti, ar tai užkrečiama liga, ar ne. 

Pasišiaušę Džaredo antakiai pradingo po glotniais juodų 
plaukų kirpčiais. Džeimis atrodė kiek sumišęs. 

- Pusbroli, mano žmona pagarsėjusi kaip gydytoja, - paaiš- 
kino jis, bet paskui atsisuko į mane ir papurtė galvą. - Ne, Sase- 
nach, būtų nesaugu. 

Man buvo gerai matyti „Patagonijos“ trapas; susirinkusi 
minia ūmai siūbtelėjo atatupsta, žmonės stumdėsi ir lipo vie- 
ni kitiems ant kojų. Nuo denio ėmė leistis du jūrininkai, neši- 

ni vietoj neštuvų ištempta drobės atraiža. Baltas burės audeklas 
buvo smarkiai įdubęs nuo jų nešamo vyro svorio, per sukurpto 
hamako kraštą karojo plika saulėje įdegusi ranka. 

Jūreiviai buvo skudurais užsirišę nosį ir burną ir laikė galvą 
nusukę nuo neštuvų, su našta manevruodami atšerpetojusiomis 
lentomis, o kai rėkavo vienas kitam, sukiojo galvas ištempę ka- 
klus. Pora praėjo smalsuoliams pro pat nosis ir dingo už arti- 
miausio sandėlio durų. 

Greit apsisprendžiau ir apsisukusi patraukiau užpakalinio 
„Arianos“ trapo link. 

— Nesirūpink, - per petį šūktelėjau Džeimiui, - jeigu čia rau- 
pai, aš negaliu jais užsikrėsti. 

Vienas jūrininkas nugirdęs atsisuko išsižiojęs, bet aš tik šyp- 
telėjau jam ir nuskubėjau pro šalį. 

Minia dabar buvo nuščiuvusi, jau nebepuldinėjo pirmyn ir 
atgal, ir man nebuvo sunku prasibrauti pro murmančių jūrei- 
vių būrelius, nors daugelis raukėsi ir lydėjo mane nustebusiais 
žvilgsniais. Sandėlis buvo nenaudojamas; prietemoje skendintys 
aidūs didžiulės patalpos kampai nebuvo užkrauti prekių ryšuliais 
nei statinėmis, bet ore tebetvyrojo pjuvenų, rūkytos mėsos ir žu- 
vies kvapai, lengvai išskiriami tarp daugybės kitų. 

Ligonis buvo greitosiomis pamestas prie durų ant užsiliku- 
sios šiaudų krūvos. Kai įėjau, atnešusieji jį skubiai praslinko pro 
mane ir išnešė kudašių. 

Atsargiai prisiartinau ir sustojau už kelių pėdų. Ligonis buvo 
suplukęs, karščiavo, oda buvo keistai tamsiai raudona, tankiai 
nusėta baltais pūlinėliais. Jis dejavo ir visą laiką blaškė galvą į ša- 
lis, žiopčiodamas perdžiūvusia burna, lyg ieškodamas vandens. 

- Atneškit man vandens, - pasakiau vienam iš šalia stovinčių 
jūreivių. 

Vyras - žemaūgis raumeningas žmogėnas su barzda, kuri 
įspūdingai stirksojo į šalis dervuotomis kasytėmis, - tik žiopsojo 
į mane taip, lyg staiga būtų prašnekusi Žuvis. 

Nekantriai nusisukau, priklaupiau prie ligonio ir atlapojau 
murzinus marškinius. Jis siaubingai dvokė; tikriausiai ir šiaip ne 


138 DIANA GABALDON 


itin švarus, dabar buvo paliktas gulėti nuosavose išmatose, matyt, 
draugai bijojo prisiliesti. Rankos buvo palyginti nedaug išbertos, 
bet krūtinė ir pilvas tirštai nusėti pūlinėliais, liečiant oda degė. 

Kol apžiūrinėjau, įėjo Džeimis, lydimas Džaredo. Su jais atėjo 
mažas kriaušės pavidalo žmogynas auksuotu pareigūno švarku 
ir dar du vyrai, vienas, sprendžiant iš drabužių, kilmingasis arba 
turtingas buržua, kitas - aukštas lieknas individas vėjo nugairin- 
tu jūrų keliauninko veidu. Tikriausiai Dievo rykštės ištikto laivo 
kapitonas, jeigu čia tai, ką įtariau. 

O atrodė, kad liga bus kaip tik tokia. Daug kartų buvau ma- 
čiusi raupus necivilizuotuose pasaulio kraštuose, į kuriuos mane 
dar mažą vežiojosi dėdė Lemas, žymus archeologas. Šitas vaiki- 
nas dar nesišlapino krauju, kaip kartais būna, kai liga įsimeta į 
inkstus, bet jam pasireiškė visi klasikiniai požymiai. 

— Ko gero, čia bus raupai, - pasakiau. 

„Patagonijos“ kapitonas staiga sustugo iš apmaudo ir žen- 
gė prie manęs persikreipusiu veidu, pakėlęs ranką, lyg taikytųsi 
man smogti. 

— Ne! - suriko jis. - Kvaiša boba! Salope! Femme sans cer- 
velle!* Nori mane sužlugdyti? 

Paskutinį žodį nutraukė gargimas, nes jo gerklę sugniaužė 
Džeimio ranka. Kita ranka tvirtai suėmė jį už marškinių krūtinės 
ir pakėlė, kad kojų pirštai vos siekė žemę. 

— Mesjė, malonėkite kreiptis į mano žmoną pagarbiai, - gana 
romiai ištarė Džeimis. 

Tamsiai išraudęs kapitonas kažkaip įstengė linktelėti atsikišu- 
sį smakrą, ir Džeimis jį paleido. Vyras švokšdamas žengė žingsnį 
atatupstas ir skersas pasitraukė savo palydovui už nugaros lyg 
ieškodamas užuoglaudos, trindamasis kaklą. 

Storulis pareigūnas atsargiai palinko prie ligonio, laikydamas 
panosėj didelę sidabrinę sausų kvepalų dėžutę su grandinėle. 
Lauke triukšmas staiga pritilo, nes minia ėmė trauktis pro san- 
dėlio duris, praleisdama dar vienus drobės neštuvus. 


* Kekše! Besmegene moterie! (Pranc.) 

Gulintysis ūmai atsisėdo ir taip pergąsdino pareigūną, kad šis 
vos neapvirto aukštielninkas. Vyras paklaikęs apsidairė po sandėlį, 
tada jo akys užvirto ir jis krito ant šiaudų lyg dalgiu pakirstas. Taip 
nebuvo, bet galutinis rezultatas pasirodė daugmaž toks pats. 

- Jis mirė, - pasakiau, nors ir buvo akivaizdu. 

Pareigūnas, atgavęs orumą ir susigraibęs sausų kvepalų dė- 
želę, vėl priėjo artyn, atidžiai pažiūrėjo į kūną, atsitiesė ir pa- 
skelbė: 

- Raupai. Dama sako tiesą. Dovanokit, Monsieur le Comte, 
bet įstatymą jūs žinote ne blogiau už kitus. 

Vyras, į kurį jis kreipėsi, nekantriai atsiduso. Dirstelėjo į 
mane, suraukė kaktą, tada staigiai pasuko galvą į pareigūną. 

— Aš įsitikinęs, kad galima rasti sprendimą, mesjė Pamplmu- 
sai. Prašyčiau, šnektelkime valandėlę asmeniškai... 

Jis mostelėjo į atstu stovinčią apleistą sargo būdelę - mažą 
apgriuvusį rentinį didesniame sandėlio pastate. Kilmingas ir ap- 
sirengimu, ir pagal titulą, Monsieur le Comte buvo lieknas, ele- 
gantiškas tipas plačiais antakiais ir plonomis lūpomis. Visa jo 
laikysena bylojo, kad yra pratęs pasiekti savo. 

Bet storulis pareigūnas traukėsi, iškėlęs rankas lyg gindamasis. 

- Non, Monsieur le Comte, - prieštaravo jis. - Je le regrette, 
mais cest impossible*... To neįmanoma padaryti. Per daug žmo- 
nių žino. Žinia jau turbūt pasklido po visus dokus. 

Jis bejėgiškai pažvelgė į Džeimį ir Džaredą, tada neaiškiai 
mostelėjo sandėlio durų link, kur šviesos fone tamsavo beveidžių 
smalsuolių galvos, o vėlyvos popietės saulė gaubė jas auksinėmis 
aureolėmis. 

— Ne, - pakartojo jis, putlūs bruožai nuo ryžto sutvirtėjo. - 
Atleiskite, mesjė ir... madam, - pridūrė pavėluotai, lyg tik dabar 
mane pastebėjęs. - Turiu eiti imtis priemonių, kad laivas būtų 
sunaikintas. 

Kapitonas vėl sustugo lyg smaugiamas ir įsikirto mažiuliui į 
rankovę, bet šis ją ištraukė ir skubiai pasišalino iš sandėlio. 


* Ne, pone grafe, apgailestauju, bet tai neįmanoma. (Pranc.) 

Jam išėjus įsivyravo kiek įtempta atmosfera, ponas grafas ir 
jo kapitonas žaibavo akimis į mane, Džeimis grėsmingai varstė 
juos žvilgsniu, o mirusysis nereginčiomis lėliukėmis spoksojo į 
lubas keturiasdešimt pėdų virš jo. 

Grafas įniršęs žingtelėjo prie manęs. 

— Ar jūs bent nutuokiat, ko pridirbot? - iškošė pro dantis. 
Įspėju, madam, už šios dienos darbelį jums teks sumokėti! 

Džeimis staiga puolė prie grafo, bet Džaredas buvo dar grei- 
tesnis - timptelėjo Džeimį už rankovės, švelniai pastūmė mane 
durų link ir sumurmėjo kažką nesuprantama susisielojusiam ka- 
pitonui, šis atsakydamas tik nebyliai papurtė galvą. 

— Vargšelis, - lauke tarė Džaredas, purtydamas galvą. - Uf! - 
Krantinėje buvo geliamai šalta, pūtė žvarbus vėjas ir sūpavo in- 
karą išmetusius laivus, bet Džaredas nusišluostė veidą ir kaklą 
didele, keista raudono burės audinio nosine, kurią išsitraukė iš 
kišenės. - Eikš, vaikine, susiraskim smuklę. Man reik išgerti. 

Kai saugiai įsitaisėme pajūrio smuklės antro aukšto kamba- 
ryje su vyno grafinu ant stalo, Džaredas susmuko į krėslą, ėmė 
vėduotis ir garsiai atsidūsėjo. 

— Dieve, tai pasisekė! 

Jis kliūstelėjo sau į taurę vyno, užsivertė ją ir prisipylė kitą. 
Pamatęs, kad žiūriu išpūtusi akis, plačiai nusišypsojo ir pastūmė 
man grafiną. 

- Na, mergyt, būna vynas, - paaiškino, - ir dar būna toks- 
dalykas, kuriuo tik dulkes nuskalaujam. Greit nugerk, kad nepa- 
justum skonio, ir jis labai gerai atliks savo darbą. 

Pasinaudodamas savo paties patarimu, ištuštino stiklinę ir 
vėl ištiesė ranką prie grafino. Pradėjau suprasti, kas aną dieną 
nutiko Džeimiui. 

— Tai pasisekė ar ne? - smalsiai paklausiau Džaredo. 

Būčiau spėjusi, kad išgirsiu atsakymą „ne“, bet mažojo pirklio 
džiugi nuotaika buvo per daug pakili, kad būtų galima paaiškinti 
išgertu raudonuoju vynu, kuris labai priminė sieros rūgštį. Pa- 
stačiau taurę, vildamasi, kad mano krūminių dantų emalio jis 
nespėjo nugraužti. 


SVETIMŠALĖ +» MEILEĖS LABIRINTE 141 


- Nepasisekė Sen Žermenui, pasisekė man, - glaustai paaiš- 
kino jis. Pakilo nuo krėslo ir prisimerkęs pažiūrėjo pro langą. - 
Gerai, - tarė ir patenkintas vėl atsisėdo. - Vyną iki saulės laidos 
suneš į sandėlį. Saugiai ir gražiai. 

Džeimis atsilošė kėdėje ir stebėjo pusbrolį pakėlęs vieną ant- 
akį, su šypsena lūpose. 

- Tai reik suprasti, kad pono grafo Sen Žermeno laivas taip 
pat gabeno spiritinius gėrimus, taip, pusbroli? 

Šypsena nuo ausies iki ausies atidengė du auksinius dantis 
apatinėje eilėje, ir dėl jų Džaredas pasidarė dar panašesnis į 
piratą. 

- Geriausias senas portveinas iš Pinhao jam kainavo krūvą 
pinigų, - patenkintas atsakė jis. - Pusė derliaus iš Novalio vyn- 
uogynų, ir daugiau jo metus nebus. 

- Spėju, kad antra pusė Novalio portveino kaip tik dabar 
kraunama į jūsų sandėlį? 

Pradėjau suprasti, ko jis taip džiaugiasi. 

- Teisybė, mano mergyt, teisybė, kaip mane gyvą matai! — 
Džaredas sukikeno, atrodė, nuo tos minties jam norėjosi save 
apkabinti. - Žinot, už kiek jį bus galima parduot Paryžiuj? - pa- 
klausė jis, palinko į priekį ir stuktelėjo taurę ant stalo. - Kiekis 
ribotas, ir aš turiu monopolį? Dieve, metų pelnas jau rankose! 

Pakilau ir pati pažiūrėjau pro langą. „Ariana“ plūduriavo su 
inkaru, jau pastebimai mažiau nugrimzdusi į vandenį, nuo buo- 
mo užpakaliniame denyje čiuožė milžiniški krovininiai tinklai, 
o apačioje buteliai atsargiai, vienas po kito, buvo iškraunami į 
rankinius vežimėlius toliau keliauti į sandėlį. 

— Nenorėčiau trikdyti visuotinio džiūgavimo, - prasižiojau 
truputį nedrąsiai, - bet ar nesakėt, kad jūsų portveinas atvežtas 
iš tos pačios vietovės kaip ir Sen Žermeno krovinys? 

- Taip, sakiau. - Džaredas priėjo, atsistojo greta ir prisimer- 
kęs ėmė žiūrėti į krovikų procesiją apačioje. - Novalyje gami- 
namas geriausias portveinas visoje Ispanijoje ir Portugalijoje, 
būčiau norėjęs paimti visus butelius, bet neužteko kapitalo. 
O ką? 

— Tik tiek, kad jeigu laivai atplaukė iš to paties uosto, tai 
gali būti, kad ir iš jūsų jūreivių kas nors apsirgs raupais, - atsa- 
kiau aš. 

Ši mintis išplovė vyno įraudį iš liesų Džaredo skruostų, ir jis 
išlenkė taurę, kad atsigautų. 

— Viešpatie, kokia mintis! - aiktelėjo jis, pastatęs taurę ant sta- 
lo. - Bet aš manau, viskas bus gerai, - paramino save. - Portveino 
jau pusė iškrauta. Bet vis tiek pasikalbėsiu su kapitonu, - pridūrė 
suraukęs kaktą. - Pasakysiu jam, kad sumokėtų vyrams, vos tik 
baigs krauti, o jeigu kas nors atrodo pasiligojęs - gali iškart pasi- 
imti algą ir keliauti savais keliais. — Jis ryžtingai apsisuko ir šaute 
šovė iš kambario, prie durų per petį dar šūktelėjo: - Užsakykit ko 
vakarienei! - Ir nudundėjo laiptais kaip gera kaimenė dramblių. 

Atsisukau į Džeimį, kuris susimąstęs stebeilijo į savo negertą 
taurę vyno. 

- Jis neturėtų taip elgtis! - sušukau. - Jeigu turi laive užsikrė- 
tusiųjų raupais, išsiųsdamas žmones gali užkrėst visą miestą. 

Džeimis lėtai pakinkavo galvą. 

— Tuomet, matyt, belieka tikėtis, kad tokių neturi, - nuosai- 
kiai nusprendė jis. 

Neryžtingai pasisukau į duris. 

— Bet... ar mes neturėtume ko nors imtis? Aš bent jau ga- 
lėčiau nueiti apžiūrėti jo vyrų. Ir pasakyti jiems, ką daryti su 
kūnais iš kito laivo... 

— Sasenach. 

Sodrus balsas vis dar buvo romus, bet nesuklysi - su perspė- 
jimo gaidele. 

— Ką? 

Atsisukusi pamačiau, kad jis, pasviręs į priekį, žvelgia į mane 
prašneko: 

— Ar manai, kad tai, ką mes užsibrėžėm padaryt, yra svarbu? 

Mano ranka nuslydo nuo durų rankenos. 

— Sulaikyti Stiuartus, kad nesukeltų Škotijoje sukilimo? Taip, 
žinoma, manau, kad svarbu. Kodėl klausi? 

Jis linktelėjo, kantrus kaip mokytojas su buku mokiniu. 

— Na, taigis. Jeigu taip manai, tai ateik šičia, sėskis ir gerk 
su manim vyną, kol Džaredas grįš. O jeigu ne... - Jis stabtelė- 
jo ir pratisai iškvėpė, sujudindamas rausvų garbanų bangą virš 
kaktos. - Jeigu neatsisėsi, tada nulipsi į krantinę, pilną jūrinin- 
kų ir pirklių, kurie mano, kad moterys arti laivo neša nelaimę, 
kurie jau skleidžia šnekas, kad tu užkeikei Sen Žermeno laivą, 
ir imsi aiškinti jiems, ką daryti. Jeigu pasiseks, jie tavęs bijos ir 
neprievartaus, tik perpjaus gerklę ir įmes į uosto vandenis, o po 
tavęs — ir mane. Jeigu Sen Žermenas pats pirmas tavęs nepa- 
smaugs. Argi nematei, kokiom akim į tave dėbsojo? 

Grįžau prie stalo ir atsisėdau, gal kiek per skubiai. Mažumėlę 
linko keliai. 

- Mačiau, - atsakiau. — Bet ar galėtų jis... jis ne... 

Džeimis pakėlė antakius ir pastūmė man per stalą taurę 
vyno. 

- Galėtų, ir pasmaugtų, jeigu tikėtųsi, kad pavyks tai pada- 
ryti niekam nematant. Dėl Dievo meilės, Sasenach, tu iš to žmo- 
gaus atėmei kone metų pelną! Ir jis nepanašus į tokį, kuris galė- 
tų filosofiškai su tuo susitaikyti. Jeigu nebūtum pasakiusi uosto 
viršininkui, kad tai raupai, garsiai, liudytojams girdint, gal vienas 
kitas diskretiškai paduotas kyšis būtų reikalą sutvarkęs. O da- 
bar - kaip manai, kodėl Džaredas taip greit mus čion atitempė? 
Dėlei gero vyno? 

Man apmirė lūpos, tarsi būčiau gerokai trūktelėjusi tos sieros 
rūgšties iš grafino. 

— Nori pasakyti... mums gresia pavojus? 

Jis linktelėjo ir atsilošė. 

— Pagaliau supratai, - geraširdiškai tarė. - Manau, Džaredas 
nenorėjo tavęs gąsdinti. Tikriausiai išėjo suieškoti mums kokio 
sargybinio, ne tik pažiūrėti, kaip įgula laikosi. Jam tikriausiai 
niekas negresia - jį visi pažįsta, o jo įgula ir krovikai visai šalia. 

Pasitryniau rankas, iki alkūnių nuėjusias pagaugais. Židinyje 
linksmai pleškėjo ugnis, kambaryje buvo šilta ir kvepėjo dūmais, 
bet man pasidarė vėsu. 

- Iš kur taip gerai žinai, ką galėtų padaryt grafas Sen Žer- 
menas“ 

Aš visiškai neabejojau Džeimiu - per daug gerai prisiminiau 
pikta lemiantį grafo žvilgsnį, kuriuo jis nutvilkė mane sandėly- 
je, - bet vis tiek buvo įdomu, iš kur jis tą žmogų pažįsta. 

Džeimis gurkštelėjo vyno, susiraukė ir pastatė taurę. 

— Pirma, jis garsėja žiaurumu - ir kitkuo. Girdėjau apie jį 
visko, kai anksčiau gyvenau Paryžiuje, nors tais laikais niekad 
nepasitaikė stoti tam žmogui skersai kelio. Antra, Džaredas va- 
kar gerokai man pripasakojo, kad perspėtų dėl jo; Sen Žerme- 
nas - pagrindinis Džaredo verslo konkurentas Paryžiuje. 

Atsirėmiau alkūnėmis į nutrintą stalą ir pasidėjau smakrą ant 
sunertų rankų. 

— Nemažai košės užviriau, tiesa? - mąsliai paklausiau. - Gerą 
pradžią daviau tavo verslui. 

Džeimis šyptelėjo, paskui atsikėlė, priėjo man iš už nugaros 
ir apkabino. Buvau vis dar gerokai išmušta iš vėžių jo atskleistų 
aplinkybių, bet pajutus už nugaros jo masę ir jėgą pasidarė kur 
kas geriau. Džeimis švelniai pabučiavo man viršugalvį. 

- Nesijaudink, Sasenach, - pasakė. - Aš sugebu savim pasi- 
rūpinti. Ir tavim taip pat - juk tu man leisi. 

Iš balso buvo justi, kad šypsosi, bet žodžiuose taip pat buvo 
girdėti klausimas, aš linktelėjau ir atrėmiau pakaušį į jo krūtinę. 

— Leisiu, - atsakiau. - Havro miesto gyventojai tiesiog turės 
kliautis laime, kad nepasigautų raupų. 


= 


Džaredas grįžo tik beveik po valandos, raudonomis nuo šal- 
čio ausimis, bet neperpjauta gerkle ir apskritai atrodė nenuken- 
tėjęs. Džiaugiausi jį matydama. 

— Viskas gerai, - pranešė jis, spindėdamas iš pasitenkini- 
mo. - Laive - vien skorbutas ir įprasta sloga bei peršalimai. Jo- 
kių raupų. - Trindamas rankas, apsižvalgė po kambarį. - Tai kur 
vakarienė? 

Jo skruostai buvo vėjo nurausvinti, atrodė linksmas ir guvus. 

Matyt, turėti reikalų su verslo konkurentais, kurie ginčus spren- 
džia žmogžudystėmis, šiam pirkliui buvo įprasta darbo dienos 
dalis. O kodėl gi ne, ciniškai pagalvojau aš. Juk vis dėlto jis velnio 
neštas ir pamestas škotas. 

Tarsi patvirtindamas šį požiūrį, Džaredas užsakė valgio, pa- 
rūpino puikaus vyno tiesiogiai pasiųsdamas jo paimti iš nuosavo 
sandėlio, ir po sočių pietų pradėjo su Džeimiu žaismingą disku- 
siją apie tai, kaip reikia tvarkytis su prancūzais pirkliais. 

- Banditai, - tvirtino jis. - Visi kaip vienas pasiruošę, vos tik 
kas, įsmeigti tau durklą į nugarą. Niekšingi vagys. Nepasitikėk 
jais nė per nago juodymą. Pusę - kaip užstatą, pusę - kai prekė 
pristatyta, ir nieku gyvu neleisk kilmingajam imti kreditan. 

Nors Džaredas ir patikino palikęs apačioje du vyrus saugoti, 
vis tiek truputį nerimavau ir po vakarienės įsitaisiau prie lango, 
iš kur buvo matyti, kas vyksta krantinėje. Žinoma, nieko gero iš 
to stebėjimo, svarsčiau sau; kas antras vyras dokuose man buvo 
panašus į žmogžudį. 

Virš uosto telkėsi debesys, šiąnakt vėl taisėsi snigti. Nuleistos 
ir suvyniotos burės plakėsi kylančiame vėjyje ir taip daužėsi į 
rangautus, kad jų keliamas triukšmas beveik stelbė krovikų riks- 
mus. Debesų užgulta besileidžianti saulė grimzdo į vandenį, ir 
valandėlę uostas švytėjo blausia žalsva šviesa. 

Temstant šurmulys pritilo, krovikai su savo karučiais išsi- 
slapstė į miestą vedančiose gatvelėse, o jūrininkai pro apšviestas 
duris suėjo į panašias įstaigas, kokioje sėdėjau aš. Vis dėlto kran- 
tinė anaiptol neištuštėjo; atvirkščiai, prie liūdno likimo „Patago- 
nijos“ būriavosi žmonės. Palei trapą kažkokie uniformuoti vyrai 
sudarė gyvą grandinę: akivaizdu - tam, kad niekas neliptų į laivą 
ir neneštų lauk krovinio. Džaredas paaiškino, kad sveikiems įgu- 
los nariams bus leista išlipti į krantą, bet jiems bus nevalia nieko 
išsinešti iš laivo, išskyrus vilkimus drabužius. 

— Geriau, negu jiems būtų pasisekę pas olandus, - pasakė jis, 
kasydamasis šiurkščią juodą barzdą, besikalančią ant smakro. - 
Jeigu laivas atplaukia iš uosto, kuriame plinta kokia limpama liga, 
prakeikti olandai priverčia jūreivius nuogus plaukti į krantą. 

— O kuo jie apsirengia išlipę į krantą? - pasmalsavau. 

— Nežinau, - išsiblaškęs atsakė Džaredas, - bet kadangi už 
kelių žingsnių randa viešnamį, tai tikriausiai nelabai jiems ir rei- 
kia kuo rengtis... prašyčiau atleisti, mieloji, - skubiai pridūrė jis, 
staiga prisiminęs, kad kalbasi su dama. 

Akimirkos sumišimui pridengti jis pasistengė atrodyti šir- 
dingas ir priėjo prie manęs pasižiūrėti į lauką. 

— Aa, ruošiasi deginti laivą, - tarė jis. - Turėdami galvoje, ką 
jis gabena, verčiau nuvilktų atokiau nuo kranto. 

Prie pasmerktosios „Patagonijos“ buvo pritvirtinti lynai, ke- 
letas valčių su irkluotojais stovėjo paruoštos, laukė signalo. Jį 
davė uosto viršininkas, kurio auksuota kasa buvo vos įžiūrima 
blėstančioje dienos šviesoje. Jis sušuko mosikuodamas abiem 
rankomis virš galvos kaip semaforas. 

Jo šūksnį atkartojo valčių ir galerų kapitonai, lynai pamažu 
įsitempė ir ėmė kilti, vanduo užliejo kanapinių virvių spirales ir 
jo teliūskavimas buvo girdimas tyloje, ūmai sukausčiusioje do- 
kus. Buvo girdėti tik riksmai iš valčių vilkikių, tamsus pasmerk- 
tojo laivo korpusas sugirgždėjo, sudrebėjo ir pasisuko pavėjui, 
dejuodamas vantais, laivui išplaukiant į savo paskutinę neilgą 
kelionę. 

Paliko jį uosto viduryje, per saugų atstumą nuo kitų laivų. 
Denius apipylė alyva, ir kai lynai buvo numesti ir valtys vilkikės 
nuplaukė, raudona apvalaina uosto viršininko figūrėlė pakilo 
nuo sėdynės laivelyje, kuriuo jis buvo išplukdytas į uosto vande- 
nis. Jis palenkė galvą prie vieno iš sėdinčių siluetų, tada atsitiesė, 
ir jo rankoje ūmai suliepsnojo deglas. 

Irkluotojas jam už nugaros loštelėjo atgal, kai pareigūnas at- 
sivėdėjo ir sviedė deglą. Sunkus vėzdas, apvyniotas alyva sumir- 
kytais skudurais, skriedamas vartaliojosi ore, liepsna sumažėjo, 
virto melsva žiežirba ir deglas nukrito ant denio, ten jį užsto- 
jo turėklai. Uosto viršininkas nelaukė pažiūrėti, kokios bus jo 
veiksmo pasekmės, iškart atsisėdo ir kaip paklaikęs sumosikavo 
irkluotojui, šis užgulė irklus, ir valtelė šovė tamsiu vandens pa- 
viršium tolyn. 

Keletą minučių nieko neatsitiko, bet minia ant kranto ramiai 
stovėjo tyliai murmėdama. 

Tamsiame lango stikle pastebėjau blyškų Džeimio veido at- 
spindį, plevenantį viršum manojo. Stiklas buvo šaltas, ir nuo 
mūsų alsavimo jį greit aptraukė garas; nušluosčiau apsiausto 
skvernu. 

— Šit, - tyliai ištarė Džeimis. 

Liepsna staigiai šovė už turėklų - plona melsva švytinti juos- 
telė. Tada blykstelėjo, ir priekiniai vantai šoko į priekį - oranžiš- 
kai raudonos linijos dangaus fone. Liepsna tyliai liuoktelėjo ir jos 
liežuviai ėmė laižyti alyva sulaistytus turėklus, viena išsipūtusi 
burė žybtelėjo ir užsiliepsnojo. 

Nė minutės netruko, kol liepsną pagavo ir bizanstiebio van- 
tai, išsivyniojo didburė, ją laikantys lynai nudegė, ir liepsnojanti 
paklodė krito ant denio. Tada jau ugnis išplito per greitai, kad 
galėtum pasekti; regėjos, viskas akimirksniu nušvito. 

- Dabar lipam žemyn, - suragino Džaredas. - Po minutės 
užsidegs triumas, ir tada bus tinkamiausias laikas pasišalinti. 
Niekas mūsų nepastebės. 

Jis neklydo; kai atsargiai ištykinome pro smuklės duris, prie 
Džaredo išdygo du vyrai - jo jūrininkai, ginkluoti pistoletais ir 
takelažo smeigtais, - bet daugiau niekas mūsų pasirodymo ne- 
pastebėjo. Visi buvo nusisukę į uostą, kur „Patagonijos“ denis 
ir stiebai kaip juodas skeletas tamsavo raibuliuojančiame lieps- 
nos kūne. Pasigirdo pokštelėjimai, taip greit vienas po kito, kad 
atrodė, sutratėjo kulkosvaidis, o tada iš laivo centro driokste- 
lėjo galingas sprogimas, fontanu pažiro žiežirbos ir degantys 
rąstigaliai. 

- Eikiva. 

Džeimio ranka tvirtai suspaudė man virš alkūnės, ir aš ne- 
sipriešinau. Paskui Džaredą, saugomi jūrininkų, vogčia pasišali- 
nom iš krantinės, tarsi būtume sukėlę gaisrą. 


7 


Audiencija pas karalių 


DŽAREDO NAMAS PARYŽIUJE stovėjo Tremulenų gatvė- 
je. Tai buvo turtingas rajonas, mūriniai trijų, keturių ir penkių 
aukštų namai glaudžiai šliejosi vienas prie kito. Šen bei ten labai 
didelis namas stovėjo atstu, apsuptas nuosavo parko, bet dau- 
giausia bent kiek sportiškas įsilaužėlis be vargo būtų galėjęs per- 
šokti nuo vieno stogo ant kito. 

- Mfm, - pats sau vienas nusprendė Merta, apžiūrėjęs Dža- 
redo būstą. - Aš susirasiu, kur gyventi. 

- Jeigu tave nervina padorus stogas virš galvos, brolau, gali 
miegot arklidėse, - pasiūlė Džeimis. Jis šypsodamasis žvelgė iš 
viršaus į savo smulkutį atšiaurųjį krikštatėvį. - Liepsim tarnui 
nešioti tau avižų košės ant sidabrinio padėklo. 

Viduje namas buvo įrengtas patogiai ir elegantiškai, nors vė- 
liau supratau, kad jis - spartietiškas, palyginti su daugeliu aukš- 
tuomenės ir turtingų buržua namų. Spėjau, taip iš dalies yra dėl 
to, kad namai neturi ponios - Džaredas buvo nevedęs, nors ir 
nepastebėjau jokių požymių, kad jam žmonos trūktų. 

— Na, žinoma, jis turi meilužę, - paaiškino Džeimis, kai gar- 
siai pasvarsčiau apie jo pusbrolio asmeninį gyvenimą. 

- Ak, žinoma, - sumurmėjau aš. 

- Bet ji ištekėjusi. Džaredas man kartą sakė, kad verslininkas 
jokia mada neturi painiotis su netekėjusiomis damomis - girdi, 
jos reikalauja per daug ir laiko, ir išlaidų. O jeigu vesi, paleis tavo 
pinigus vėjais, ir baigsi su elgetos lazda. 

— Nieko sau nuomonė apie žmonas, - nusistebėjau aš. - O ką 
jis mano apie tai, kad tu vedei, nepaisydamas visų šitų naudingų 
patarimų? 

Džeimis nusijuokė. 

- Na, pirmiausia aš ir taip neturiu pinigų, tai negaliu būti la- 
biau nustekentas. Džaredas mano, kad tu labai graži puošmena; 
vis dėlto, pasak jo, turiu nupirkti tau naują suknelę. 

Išskleidžiau obuolio žalumo aksomo sijoną, jau gerokai nu- 
sidėvėjusį. | 

— Manau, taip, - pritariau. - Kitaip netrukus vaikščiosiu į 
paklodę susisupusi, nes šita jau ankšta per juosmenį. 

- Ir kitur taip pat, - plačiai nusišypsojo jis, apžiūrėjęs mane 
nuo galvos iki kojų. - Apetitas grįžo, ką, Sasenach? 

— Ak, - šaltai atsakiau, - tu juk žinai, kad Anabelė Makra- 
noch dydžiu ir formomis panaši į kastuvo kotą, o aš - ne tokia. 

- Ne tokia, - sutiko jis ir pritariamai mane nužvelgė. - Dėkui 
Dievui. - Jis familiariai pliaukštelėjo man per užpakalį. - Šįryt 
turiu susitikti su Džaredu sandėlyje peržiūrėti sąskaitų knygų, 
paskui važiuosim pas keletą jo klientų, nori mane pristatyti. Pa- 
būsi viena? 

- Žinoma, pabūsiu, - atsakiau. - Patyrinėsiu namus, susipa- 
Žinsiu su tarnais. 

Su visais tarnais susitikau išvakarėse vėlyvą popietę, kai tik 
atvažiavom, bet kadangi mudu vakarieniavom paprastai, savo 
kambaryje, vėliau nieko nemačiau, išskyrus liokajų, kuris atnešė 
valgio, ir kambarinę, kuri anksti rytą atėjo atitraukti užuolaidų, 
pakurti židinio ir išnešti naktipuodžio. Man buvo truputį bau- 
gu, kad staiga tapau atsakinga už „patarnaujantį personalą“, bet 
raminausi mintimi, jog neturėtų būti didelis skirtumas, ar vado- 
vauti jiems, ar sanitarams ir jaunesniosioms slaugėms, o pasta- 
rąjį darbą jau anksčiau dirbau, 1943 metais būdama vyresniąja 
seserimi lauko ligoninėje Prancūzijoje. 

Kai Džeimis išėjo, neskubėdama ėmiausi tualeto, koks tik 
įmanomas naudojantis vien šukomis ir vandeniu, mat kitokių 
kūno priežiūros priemonių neturėjau. Jeigu Džaredas tikrai nori, 
kad rengčiau vakarienes, man jau aišku - nauja suknelė bus tik 
pati pradžia. | 

Vis dėlto vaistų dėžutės kišenėlėje turėjau apspurusių gluos- 
nių šakelių, kuriomis valydavausi dantis, tad vieną išsiėmiau ir 

ėmiausi darbo, mąstydama apie stulbinamą laimę, kuri atvedė 
mus čia. 

Iš esmės mums buvo užkirsti visi keliai Škotijoje, todėl būtu- 
me turėję susirasti vietą po saule arba Europoje, arba emigravę į 
Ameriką. O žinodama, ką dabar jau žinojau apie Džeimio požiū- 
rį į laivus, būčiau visai nesistebėjusi, kad jis iš pat pradžių kreipė 
žvilgsnį į Prancūziją. 

Freizeriai Prancūzijoje turėjo tvirtų ryšių; nemaža jų, kaip 
abatas Aleksandras ir Džaredas Freizeris, įsikūrę čia prasigyveno 
ir tik retkarčiais grįždavo į gimtąją Škotiją. Ir jakobitų čia buvo 
daug, taip man sakė Džeimis, - tų, kurie nusekė paskui karalių 
tremtin, o dabar gyveno kaip išmanydami Italijoje ar Prancūzi- 
joje ir laukė jo restauracijos. 

— Apie tai vis kalbama, - sakė jis. - Daugiausia žmonių na- 
muose, ne smuklėse. Todėl nieko iš to ir neišeina. Kai prasidės 
kalbos smuklėse, tada ir bus aišku, kad reikalas jau rimtas. 

- Sakyk, - paklausiau stebėdama, kaip jis valo dulkes nuo 
surduto, - ar visi škotai gimsta nusimanydami apie politiką, ar 
tik tu toks? 

Džeimis nusijuokė, bet greit surimtėjo, atidarė didžiulę 
spintą ir pasikabino joje surdutą. Drabužis kabojo vienintelis 
erdvioje, kedru kvepiančioje spintoje ir atrodė nudėvėtas ir ge- 
rokai apgailėtinas. 

— Ką gi, štai ką pasakysiu tau, Sasenach, bemeilyčiau ir aš 
nenusimanyti. Bet kai gimsti, kaip aš, tarp Makenzių ir Freizerių, 
nedidelį turi pasirinkimą. O praleidęs metus Prancūzijos visuo- 
menėje ir dvejus - kariuomenėje, negali neišmokti klausytis to, 
kas šnekama ir ką norima pasakyt, ir atskirti viena nuo kita. Bet 
šiais laikais taip yra ne tik man; nei dvarininkas, nei samdinys 
Škotijos Aukštumose negali laikytis nuošaly nuo to, kas ateina. 

„Kas ateina.“ O kas gi ateina, pagalvojau aš. Kas neišvengia- 
mai ateis, jeigu mūsų pastangos čia nebus sėkmingos, - tai gin- 
kluotas sukilimas, bandymas grąžinti į sostą Stiuartų dinastiją, 
vadovaujamas ištremtojo karaliaus sūnaus, princo Karolio Edu- 
ardo (Kazimiero Marijos Silvestro) Stiuarto. 

- Gražuolio princo Čarlio, - patyliukais ištariau, apžiūrinėda- 
ma savo atspindį aukštame veidrodyje. Dabar jis čia, šiame pačia- 
me mieste, gal visai netoliese. Koks jis bus? Mano galvoje iškilo 
vien įprastas istorinis portretas, kuriame pavaizduotas patrauklus, 
kiek moteriškas gal šešiolikos metų jaunuolis švelniomis rausvo- 
mis lūpomis ir pudruotais plaukais pagal tų laikų madą. Arba įsi- 
vaizduojami paveikslai, kur to paties pavidalo atmaina tvirtesnė - 
princas žengia iš laivo į Škotijos krantą, puikuodamasis palašu. 

Škotijos, kurią jis sužlugdys ir paliks sugriautą, bemėginda- 
mas atgauti valdžią savo tėvui ir sau pačiam. Pasmerktas nesė- 
kmei, jis pritrauks pakankamai rėmėjų, kad suskaldytų šalį, ir 
nuves savo šalininkus per pilietinį karą į kruviną pabaigą Ku- 
lodeno lauke. Tada saugiai išneš kailį į Prancūziją, o jo priešų 
atpildas kris ant galvų jo paliktiesiems. 

Mes ir atvykome čia užkirsti kelio šiai katastrofai. Kai mąs- 
čiau apie tai ramiuose ir ištaiginguose Džaredo namuose, atrodė 
neįtikėtina. Kaip sustabdomas sukilimas? Ką gi, jeigu maištai 
bręsta smuklėse, galbūt ir galima jiems užkirsti kelią prie vaka- 
rienės stalo. Gūžtelėjau pečiais savo atvaizdui veidrodyje, nupū- 
čiau neklusnią garbaną, vis krintančią ant vienos akies, ir nuli- 
pau į apačią dumti akių virėjai. 


= 

Tarnai, iš pradžių linkę žiūrėti į mane baugiai ir įtariai, ne- 
truko suprasti, kad neketinu kištis į jų darbą, atsipalaidavo ir 
pasidarė atsargiai paslaugūs. Iš pradžių, apdujusi iš nuovargio, 
maniau, kad hole mano apžiūrai išsirikiavę stovėjo ne mažiau 
kaip tuzinas tarnų. Iš tikrųjų jų buvo šešiolika, jei priskaičiuosi- 
me arklininką, jo padėjėją ir berniuką - peilių galąstoją, kurių 
per visuotinę grūstį nepastebėjau. Džaredo sėkmingas verslas 
mane vis stebino, kol sužinojau, kaip mažai patarnautojams mo- 
kama: po naują batų porą ir du livrus per metus liokajams, šiek 
tiek mažiau kambarinėms ir virtuvės tarnaitėms, truputį daugiau 
tokioms iškilioms personoms kaip madam Vionė, virėja, ir vy- 
resniajam liokajui Magnusui. 

Aš tyrinėjau namų ūkio mechanizmą ir kaupiau visą informa- 
ciją, kurią tik pavykdavo išgirsti iš liežuvaujančių kambarinių, o 
Džeimis kasdien išeidavo su Džaredu lankyti pirkėjų, susitikinėti 
su žmonėmis, rengėsi „asistuoti jo aukštybei“ megzdamas tokias 
pažintis, kokios tik galėtų praversti tremtiniui princui. Tarp va- 
karieniautojų mes turėjome rasti sąjungininkų - arba priešų. 

- Sen Žermenas? - nugirdusi pažįstamą pavardę, staiga įsi- 
terpiau į Margaritos, blizginančios parketą, čiauškėjimą. - Gra- 
fas Sen Žermenas? 

— Oui, Madame. 

Margarita buvo maža apkūni mergina keistai suplotu veidu 
ir išverstomis akimis, kurios ją darė panašią į otą, bet draugiška 
ir besistengianti įtikti. Dabar ji sudėjo papūstas lūpas ratuku, o 
tai pranašavo, kad tuoj patikės man kažkokią ypač skandalingą 
naujieną. Nutaisiau kuo labiau drąsinančią miną. 

- Grafas, madam, turi labai nekokią reputaciją, - pradėjo ji 
daug žadančią šneką. | 

Kadangi - pasak Margaritos - tą buvo galima pasakyti vos ne 
apie kiekvieną, ateinantį vakarienės, kilstelėjau antakius laukda- 
ma smulkesnio paaiškinimo. 

- Žinot, jis sielą velniui pardavė, - patikėjo paslaptį ji, pri- 
tildžiusi balsą ir apsidairydama, tartum tas ponas galėtų tykoti 
užsiglaudęs už dūmtraukio. - Jis laiko juodąsias mišias, kuriose 
niekdariai dalijasi nekaltų vaikelių kūnu ir krauju! 

Neblogą egzempliorių pasirinkai, kad įsitaisytum priešą, 
slapčia pagalvojau aš. 

— Ak, visi žino, madam, - tikino Margarita. - Bet tai nesvar- 
bu, moterys vis tiek dėl jo iš proto eina; kur tik jis pasisuka, jos 
puola jam ant kaklo. Kita vertus, grafas turtingas. 

Pastaroji savybė aiškiai buvo pakankama, kad atsvertų, o gal 
ir visai nusvertų kraujo gėrimą ir kūno valgymą. 

— Kaip įdomu, - pasakiau. - Bet aš maniau, kad grafas yra 
mesjė Džaredo konkurentas - argi jis taip pat nesiverčia vyno 
įvežimu? Kodėl tada mesjė Džaredas kviečiasi jį čia? 

Margarita pakėlė galvą nuo blizginamo parketo ir nusijuokė. 

- Kaipgi, madam! Tai tam, kad mesjė Džaredas galėtų per 
vakarienę vaišinti geriausiu Bono vynu, pasigirti Monsieur le 
Comte, kad ką tik įsigijo dešimt dėžių, ir baigus valgyti dosniai 
pasiūlyti jam butelį parsinešti namo! 

- Suprantu, - plačiai nusišypsojau. - O ar mesjė Džaredas 
irgi panašiai kviečiamas vakarieniauti pas Monsieur le Comte? 

Ji linktelėjo, balta skepeta sukinkavo viršum tepalo butelio 
ir skuduro. 

— O taip, madam. Bet ne taip dažnai! 

Tą vakarą grafas Sen Žermenas, laimė, nebuvo pakviestas. Va- 
karieniavome paprastai, en famille*, kad Džaredas galėtų dar kar- 
tą aptarti su Džeimiu keletą reikalų, likusių sutvarkyti prieš jam 
išvykstant. Iš šių svarbiausias buvo karaliaus /ever** Versalyje. 

Būti pakviestam dalyvauti karaliaus lever - ypatingos malo- 
nės ženklas, vakarieniaujant paaiškino Džaredas. 

— Ne tau, vaikine, - geraširdiškai pasakė jis, mostelėdamas 
šakute į Džeimį. - Man. Karalius nori būti tikras, kad aš grįšiu 
iš Vokietijos - ar bent jau Diuvernė, finansų ministras, to nori. 
Paskutinė mokesčių banga smarkiai prislėgė pirklius, ir nemaža 
užsieniečių išvažiavo — o tai, galit įsivaizduoti, prastai atsiliepia 
karališkajam iždui. - Sulig mintimi apie mokesčius jis padarė 
grimasą - suraukė antakius žiūrėdamas į šakute pasmeigtą un- 
guriuką. - Kitą pirmadienį planuoju jau būti išvykęs. Laukiu tik 
žinios, kad „Vilhelmina“ saugiai atplaukė į Kalė, tuomet kelsiu 
sparnus. - Džaredas atsikando dar kąsnelį ungurio, linktelėjo 
Džeimiui ir toliau kalbėjo su kąsniu burnoje. - Palieku verslą ge- 
rose rankose, mano berniuk, dėl to man nėra ko nerimauti. Vis 
dėlto, kol dar esu čia, galėtume aptarti kai kuriuos kitus reikalus. 
Susitariau su grafu marišaliu***, po dviejų dienų nuvažiuosime 
su juo į Monmartrą, kad tu galėtum pareikšti pagarbą jo aukšty- 
bei princui Karoliui Eduardui. 


* Su šeima (pranc.). 
**+Keltuvės, kėlimasis iš lovos (pranc.). 
*** Grafas marišalis (Earl Marischal) - Škotijos kilmingųjų titulas. 

Man iš susijaudinimo nudūrė paširdžius, ir mudu su Džei- 
miu greit susižvalgėme. Jis linktelėjo Džaredui, tarsi čia nebūtų 
nieko ypatinga, bet į mane nukreiptose akyse žybtelėjo nekan- 
trus laukimas. Taigi prasideda. 

- Jo aukštybė Paryžiuje gyvena labai uždarą gyvenimą, - 
kalbėjo Džaredas, gaudydamas lėkštės pakraščiais paskutinius 
unguriukus, slidžius nuo sviesto. - Jam netiktų rodytis visuo- 
menėje, kol karalius jį priims, ir jeigu priims. Taigi jo aukštybė 
retai išvyksta iš namų ir mažai su kuo matosi, išskyrus savo tėvo 
šalininkus, kurie ateina pareikšti pagarbos. 

— Bet aš girdėjau ką kita, - įsiterpiau. 

— Ką? 

Į mane atsigręžė dvi poros nustėrusių akių, Džaredas padėjo 
šakutę, palikdamas paskutinį unguriuką likimo valiai. 

Džeimis klausiamai pakėlė vieną antakį. 

— Ką tu girdėjai, Sasenach, ir iš ko? 

— Iš tarnų, - atsakiau ir sutelkiau dėmesį į savo unguriukus. 

Tik kai pamačiau Džaredo miną, man toptelėjo, kad gal ir ne 
visai tinkama poniai liežuvauti su kambarinėmis. Na, ir suk vel- 
niai, maištingai pagalvojau. Nelabai ką daugiau turėjau veikti. 

— Kambarinė sako, kad jo aukštybė princas Karolis kuris laikas 
lankosi pas kunigaikštienę Luizą de la Tur de Rohan, - atsakiau, 
šakute įsidėjau į burną vieną unguriuką ir ėmiau lėtai kramtyti. 
Jie buvo labai skanūs, bet kėlė keistą jausmą, jeigu rydavai ne- 
kramtydamas, lyg padarėlis tebebūtų gyvas. Atsargiai nurijau. Kol 
kas gerai. - Ponios vyro nesant namie, - delikačiai pridūriau. 

Džeimis pralinksmėjo, Džaredas atrodė pasibaisėjęs. 

— Pas kunigaikštienę de Rohan? - pakartojo Džaredas. - Ma- 
riją Luizą Anrietę Žaną de la Tur d'Overn? Jos vyro šeima la- 
bai artima karaliui. - Jis pirštais nusišluostė lūpas, palikdamas 
aplink burną blizgantį sviestuotą apvadą. - Gali būti labai pa- 
vojinga, - sumurmėjo lyg pats sau. - Įdomu, ar tas kvailelis... 
bet ne. Tikrai užtektų proto taip nesielgti. Tai tik iš nepatyrimo; 
jis ne tiek buvęs visuomenėje, o Romoje viskas kitaip. Vis dėl- 
to... - Jis liovėsi murmėjęs ir ryžtingai kreipėsi į Džeimį: - Tai 

bus tavo pirmoji užduotis, vaikine, jo didenybės tarnyboje. Tu 
maždaug vienmetis su jo aukštybe, bet turi patirties ir supra- 
timo, kurio įgijai gyvendamas Paryžiuje - ir mano auklėjamas, 
turiu pripažinti savo nuopelną. - Jis šyptelėjo Džeimiui. - Gali 
susidraugauti su jo aukštybe, kiek bus įmanoma, palengvinti jam 
bendravimą su tais žmonėmis, kurie galės jam pasitarnauti; da- 
bar jau su daugeliu susipažinai. Ir paaiškinsi jo aukštybei - kaip 
gebėdamas taktiškiau, - kad galantiški polėkiai ne ta kryptimi 
gali smarkiai pakenkti jo tėvo tikslams. 

Džeimis išsiblaškęs linktelėjo; aiškiai mąstė apie ką kita. 

- Sasenach, o iš kur mūsų kambarinė žino apie jo aukštybės 
apsilankymus? - paklausė jis. - Iš namų ji neišeina dažniau negu 
kartą per savaitę į mišias, argi ne? 

Papurčiau galvą ir nurijau kitą kąsnį, kad galėčiau atsakyti. 

- Kaip supratau, mūsų virtuvės tarnaitė girdėjo tai iš pei- 
lių galąstojo, kuriam sakė arklininko padėjėjas, o šis išgirdo iš 
kaimynų arklininko. Nežinau, kiek čia tarpininkų, bet Rohanai 
gyvena už trijų namų šitoj pačioj gatvėj. Numanau, kad kuni- 
gaikštienė irgi apie mus viską žino, - žvaliai pridūriau. - Bent 
jau žino, jeigu pasikalba su savo virtuvės tarnaite. 

- Damos neliežuvauja su virtuvės tarnaitėmis, - šaltai pasakė 
Džaredas. Jis prisimerkęs nuvėrė Džeimį žvilgsniu, tylomis saik- 
dindamas labiau prižiūrėti žmoną. 

Pastebėjau, kad Džeimio lūpų kamputis trūkčioja, bet jis tik 
nugėrė iš savo taurės „Montrachet“ ir prašneko apie ką kita - už- 
vedė kalbą apie paskutinį Džaredo sandorį, romo siuntą, atpluk- 
domą iš Jamaikos. 

Kai Džaredas paskambino, kad būtų nurinkti indai ir atnešta 
brendžio, atsiprašiau ir pakilau nuo stalo. Viena iš Džaredo ypaty- 
bių buvo pomėgis prie taurelės brendžio surūkyti ilgą juodą mani- 
linį cigarą, o man buvo labai aišku, kad suvalgytiems unguriams, 
gerai sukramtytiems ar ne, verčiau jau nebūti išrūkytiems. 

Gulėdama ant lovos mėginau negalvoti apie ungurius, nors 
ir nelabai sekėsi. Užsimerkiau ir pabandžiau mąstyti apie Jamai- 
ką - gražius baltus paplūdimius po atogrąžų saule. Tačiau mintys 

apie Jamaiką atvedė prie minčių apie „Vilhelminą“, o pagalvojusi 
apie laivus, pagalvojau apie jūrą, ir čia mintyse vėl iškilo didžiu- 
lių ungurių vaizdiniai - ungurių, besirangančių ir besiraitančių 
per kylančias žalias bangas. Apsidžiaugiau, kad mane išblaškė 
Džeimis; kai jis įėjo, su palengvėjimu atsisėdau. 

— Fu-u! - Jis atsirėmė į uždarytas duris ir ėmė vėduotis pa- 
laidu žabo kraštu. - Jaučiuosi kaip rūkyta dešra. Labai mėgstu 
Džaredą, bet tik džiaugsiuosi, kai jis išsiveš savo prakeiktus ci- 
garus į Vokietiją. 

— Na, jeigu kvepi kaip cigaras, prie manęs nesiartink, - atsi- 
liepiau aš. - Unguriams dūmai nepatinka. 

— Nė kiek jų nekaltinu. - Jis nusivilko surdutą ir atsisegiojo 
marškinius. - A, žinai, man atrodo, čia planas, - konfidencialiai 
pasidalijo mintimis ir, nusivilkdamas marškinius, galvos mostu 
parodė į duris. - Kaip su bitėm. 

— Bitėm? 

— Kaip perkeliamas bičių avilys, - pradėjo aiškinti Džeimis, 
atidarė langą ir pakabino marškinius lauko pusėje ant rankenė- 
lės. - Pasiimi pypkę, prikemši stipriausio tabako, kokio tik gali 
gauti, įkiši į avilį ir pūti dūmus vidun, į korius. Visos bitės krenta 
be amo, ir gali jas nešti, kur nori. Man atrodo, Džaredas tą patį 
daro savo pirkėjams: aprūko iki sąmonės užtemimo, ir jie, kol 
atsigauna, būna pasirašę užsakymus dėl triskart didesnių vyno 
kiekių, negu planavo. 

Aš sukikenau, o jis nusišypsojo ir pridėjo pirštą prie lūpų, nes 
koridoriumi ėmė artėti lengvi Džaredo žingsniai. Jis praėjo pro 
mūsų duris ir nutolo savo kambario link. 

Praslinkus demaskavimo pavojui, Džeimis atėjo ir išsitiesė 
šalia manęs, tik su kiltu ir kojinėmis. 

— Kentėt galima? - paklausė jis. - Jeigu per daug smirda, galiu 
miegoti drabužinėje. Arba iškišti galvą pro langą, kad išsivėdintų. 

Pauosčiau jo plaukus, raudonos bangos dvelkė tabaku. Žva- 
kių šviesa raudoną atspalvį išmargino auksinėmis gijomis, ir aš 
pataršiau plaukus pirštais, gėrėdamasi, kokie jie tankūs ir švel- 
nūs, o po jais buvo maloniai justi kaulo tvirtumas. 

— Ne, ne taip jau blogai. Tai tu nesijaudini dėl to, kad Džare- 
das jau taip greit išvažiuoja? 

Jis pabučiavo man į kaktą ir atsigulė, padėdamas galvą ant 
pagalvės volelio. Nusišypsojo ir papurtė galvą. 

— Ne. Susipažinau su visais svarbiausiais pirkėjais ir kapi- 
tonais, pažįstu visus sandėlio žmones ir pareigūnus, įsiminiau 
visus kainynus ir inventorius. Kas liko išmokti apie verslą, turiu 
tiesiog bandyti ir taip išmokti; Džaredas negali daugiau manęs 
išmokyti. 

— O princas Karolis? 

Jis prisimerkė ir tyliai suniurnėjo pasiduodamas: 

- Taip, ką gi. Dėl to turiu kliautis Dievo malone, ne Džaredu. 
Ir manau, bus lengviau, jei Džaredas bus toli ir nematys, ką aš 
darau. 

Gulėjau šalia jo, jis pasivertė ant šono į mane ir pakišo ranką 
po juosmeniu, tad gulėjome susiglaudę. 

- O ką mes darysim, Džeimi? - paklausiau aš. - Tu nors kiek 
įsivaizduoji? 

Veidu jutau šiltą alsavimą, truputį kvepiantį brendžiu, ir pa- 
kėlusi galvą jį pabučiavau. Švelni, plati burna prasivėrė, pasitik- 
dama mano lūpas, ir jis, prieš atsakydamas, valandėlę užgaišo 
su bučiniu. 

- A, turiu minčių, - pasitraukęs ir atsidusęs atsakė Džei- 
mis. - Dievas žino, kas iš jų išeis, bet minčių aš turiu. 

— Papasakok. 

- Mfm. 

Jis patogiau įsitaisė, atvirto ant nugaros ir apglėbė mane vie- 
na ranka, o aš galvą padėjau jam ant peties. 

— Na, - pradėjo šneką jis, - mano galva, tai pinigų klausimas, 
Sasenach. 

- Pinigų? Maniau, tai politikos klausimas. Argi prancūzai 
nenori, kad Jokūbas grįžtų į sostą, nes tai pridarytų bėdos an- 
glams? Kiek aš prisimenu, Liudvikas norėjo... norės, - pasitai- 
„siau, - kad Karolis Stiuartas atitrauktų karalių Jurgį nuo to, ką 
Liudvikas planuoja Briuselyje. 

- Manau, taip, - pritarė jis. - Bet karaliui į sostą grąžinti 
reikia pinigų. O pats Liudvikas jų neturi tiek, kad galėtų ir kautis 
Briuselyje, ir tuo pat metu finansuoti įsiveržimus į Angliją. Gir- 
dėjai, ką Džaredas sakė apie karališkąjį iždą ir mokesčius? 

- Taip, bet... 

- Ne, ne Liudvikas sudarys tam galimybių, - paaiškino jis 
man. - Nors, žinoma, jis turi ką apie tai pasakyti. Ne, esama kitų 
pinigų šaltinių, kuriuos Jokūbas taip pat išbandys, o būtent - 
prancūzų bankininkų šeimos, Vatikanas ir Ispanijos dvaras. 

- Tai Jokūbas imsis Vatikano ir ispanų, o Karolis - prancūzų 
bankininkų? 

Jis linktelėjo, žiūrinėdamas drožinėtas lubų plokštes. Rie- 
šutmedžio plokštės mirgančioje žvakių šviesoje buvo švelnios 
šviesiai rudos spalvos, iš kiekvieno kampo šakojosi tamsesnės 
rozetės ir juostos. 

- Atrodo, taip. Dėdė Aleksas rodė man korespondenciją su jo 
didenybe karalium Jokūbu, ir, sakyčiau, iš to galima spręsti, kad 
ispanai jam yra geriausia galimybė. Popiežius priverstas jį remti, 
žinai, kaip kataliką monarchą; popiežius Klemensas daug metų 
rėmė Jokūbą, o po Klemenso mirties paramą tęsia Benediktas, 
bet jau mažesniu mastu. Bet ir Ispanijos Pilypas, ir Liudvikas yra 
Jokūbo pusbroliai; ten jis apeliuoja į pareigą Burbonų kraujui. - 
Džeimis kreivai šyptelėjo ir pašnairavo į mane. - O sprendžiant 
iš to, ką mačiau, Sasenach, prakalbus apie pinigus karališkojo 
kraujo versmė pasidaro velniškai sekli. 

Pakeldamas iš pradžių vieną koją, paskui kitą, Džeimis viena 
ranka nusimovė kojines ir numetė ant miegamojo taburetės. 

- Prieš trisdešimt metų Jokūbas gavo iš Ispanijos pinigų, — 
pasakė jis. - Nedidelį laivyną, taip pat šiek tiek vyrų. Tai buvo 
per 1715-ųjų sukilimą. Bet jam nepasisekė, Jokūbo pajėgos pa- 
tyrė pralaimėjimą prie Šerifsmuro - jam pačiam nė nespėjus ten 
atvykti. Todėl spėju, ispanai stačia galva nepuls finansuoti antro 
Stiuartų restauracijos mėginimo - nebūdami tvirtai įsitikinę, 
kad gali pavykti. 

- Vadinasi, Karolis atvyko į Prancūziją padirbėti su Liudviku 
ir prancūzų bankininkais, - svarsčiau. - O kiek žinau iš istorijos, 
čia jam pavyks. Tai kokia mūsų padėtis? 

Džeimis atitraukė ranką nuo mano pečių, pasirąžė, o nuo jo 
pasislinkusio svorio persikreipė čiužinys. 

— Padėtis tokia, kad aš parduodu vyną bankininkams, Sase- 
nach, - žiovaudamas atsakė jis. - O tu šnekiesi su tarnaitėmis. 
Jeigu pripūsim pakankamai dūmų, galbūt apkvaišinsim bites. 


=—— 


Prieš pat išvažiuodamas, Džaredas nusivežė Džeimį į nedi- 
delius namus Monmartre, kur jo aukštybė princas Karolis Edu- 
ardas Liudvikas Pilypas Kazimieras ir t. t. Stiuartas rezidavo, 
neskubėdamas ir laukdamas, ką Liudvikas bus linkęs ar ko ne- 
linkęs padaryti savo bepinigiam pusbroliui, puoselėjančiam viltis 
atgauti sostą. 

Išlydėjau juodu, apsirengusius geriausiais turimais drabu- 
žiais, ir kol vyrų nebuvo, leidau laiką vaizduodamasi tą susitiki- 
mą ir spėliodama, kaip jis praėjo. 

- Kaip praėjo? - kai grįžo, paklausiau Džeimio vieno vos tik 
nutaikiusi valandėlę. 

Jis susimąstęs pasikasė galvą. 

— Na, jam skaudėjo dantį, - pagaliau atsakė. 

— Ką? 

- Jis taip sakė. Ir atrodė taip, lyg labai skaudėtų; veidas visą- 
laik susuktas į vieną pusę, o žandas kiek ištinęs. Negaliu pasaky- 
ti, ar jis visada sausai bendrauja, ar tik dėl to, kad jam skaudėjo 
kalbant, bet vos žodį išspaudė. 

Po pristatymo formalumų vyresnieji vyrai, Džaredas, grafas 
marišalis ir dar vienas nesveikos išvaizdos egzempliorius, be ce- 
remonijų vadinamas Balhaldžiu, pamažu susibūrę draugėn ėmė 
aptarinėti Škotijos politiką, Džeimį ir jo aukštybę palikdami 
daugiau ar mažiau vienas kito draugijai. 

- Išgėrėm po taurę brendžio, - mano raginamas, uoliai at- 
siskaitė Džeimis. - Ir aš paklausiau, kaip jam patinka Paryžiuje, 

o jis atsakė, kad čia jaučiasi gana įkyriai suvaržytas, nes visai 
negali medžioti. Na, tada pašnekėjom apie medžioklę. Jam labiau 
patinka medžioklė su šunimis negu su varovais, aš pasakiau, kad 
man taip pat. Tada jis man papasakojo, kiek fazanų sumedžio- 
jo per vieną medžioklės išvyką Italijoje. Pasakojo apie Italiją, o 
galiausiai pasakė, kad pro langą traukia šaltas skersvėjis ir jam 
gelia dantį - namas nekaip pastatytas, tiesiog nedidelė vila. Tada 
jis išgėrė dar brendžio nuo danties, o aš papasakojau apie elnių 
medžioklę Aukštumose, ir jis pasakė, kad norėtų kada nors pa- 
bandyti, o aš ar gerai šaudąs iš lanko? Atsakiau, kad gerai, tai jis 
pasakė, kad tikisi kada nors galėsiąs pakviesti mane pamedžioti 
su juo Škotijoje. O tada Džaredas pasakė, kad grįžtant pakeliui 
jam reikia sustoti sandėlyje, tad jo aukštybė padavė man ranką, 
aš ją pabučiavau, ir mes išėjome. 

- Hmm. 

Susimąsčiau. Protas sakė, jog suprantama, įžymybės - ar bent 
jau būsimos įžymybės, o gal galimos ateities įžymybės - kasdie- 
nybėje neišvengiamai elgiasi kaip visi. Ir vis tiek turiu prisipa- 
žinti, kad šis pasakojimas apie Gražuolį princą mane šiek tiek 
nuvylė. Kita vertus, vis dėlto Džeimis buvo pakviestas ateiti vėl. 
Svarbu, pabrėžė jis, buvę susipažinti su jo aukštybe, kad būtų ga- 
lima stebėti jo planus, jei tokių rasis. Pamaniau, įdomu, ar Pran- 
cūzijos karalius pasirodys bent truputėlį įspūdingesnis asmuo. 


== 


Neilgai trukus ir sužinojome. Po savaitės Džeimis kėlėsi vi- 
dury šaltos tamsios nakties ir rengėsi ilgai kelionei į Versalį daly- 
vauti karaliaus /ever. Liudvikas kas rytą atsibusdavo punktualiai 
šeštą valandą. Tuo metu saujelė sulaukusiųjų malonės dalyvauti 
atliekant karaliaus tualetą turėdavo būti susirinkę prieškambary- 
je, pasiruošę stoti į procesiją iš kilmingųjų ir dvariškių, reikalin- 
gų padėti monarchui pasveikinti naują dieną. 

Vyresniojo liokajaus Magnuso pažadintas antrą ar trečią nak- 
ties, Džeimis mieguistas išlipo iš lovos ir ėmė ruoštis, žiovauda- 
mas ir niurnėdamas. Šią valandą mano skrandis buvo ramus, ir aš 

mėgavausi tuo saldžiu jausmu, apimančiu stebint, kaip kas nors 
gauna daryti ką nors nemalonaus, ko iš tavęs nereikalaujama. 

— Atidžiai stebėk, - paliepiau iš miegų dusliu balsu, - kad 
galėtum man viską papasakoti. 

Mieguistai pritariamai sumurmėjęs, jis pasilenkė manęs pa- 
bučiuoti, tada žvake nešinas iššlepsėjo prižiūrėti, kaip balnoja- 
mas žirgas. Prieš panirdama atgal į miegą, dar girdėjau Džeimio 
balsą apačioje, staiga aiškų ir budrų gaiviame nakties ore, kai 
jiedu su arklininku atsisveikino gatvėje už vartų. 

Žinodama, koks atstumas iki Versalio ir kad, galimas daik- 
tas, - Džaredas perspėjo, - Džeimis bus pakviestas priešpiečių, 
nenustebau, kad jis negrįžo iki vidurdienio, bet nebesitvėriau kai- 
lyje iš smalsumo ir vis labiau nekantraudama laukiau jo parvyks- 
tant, - kai jis pagaliau parsirado, buvo beveik arbatos metas. 

— Tai kaipgi tas karaliaus lever? - paklausiau ir priėjau padėti 
Džeimiui nusivilkti surduto. Mūvėdamas aptemptas kiaulės odos 
pirštines, de rigueur“ dvare, jis nesugraibė ornamentuotų sida- 
brinių sagų ant slidaus aksomo. 

- O, gerumėlis, - atsipūtė jis ir ištiesė plačius pečius, kai sagos 
atsisegė ir atlaisvino drabužį. Surdutas per pečius buvo gerokai 
per ankštas; nuvilkti jį buvo tas pats, kas nulupti kiaušinį. - Įdo- 
mu, Sasenach, - atsakė jis į mano klausimą, - bent jau pirmą 
valandą ar panašiai. 

Kai didikų procesija įėjusi į karališkąjį miegamąjį - kiekvie- 
nas iškilmingai nešinas kokiu reikmeniu: rankšluosčiu, skustu- 
vu, šviesaus alaus bokalu, karališkuoju antspaudu ir t. t., - mie- 
gamojo džentelmenai atitraukę sunkias užuolaidas, sulaikančias 
aušros spindulius, atidengę didžiosios valstybės lovos draperi- 
jas ir atskleidę Ie roi Louis** veidą prielankiam tekančios saulės 
žvilgsniui. 

Karaliui pagelbėta atsisėsti ant lovos krašto, jis pasėdėjęs, 
žiovaudamas ir kasydamasis besikalančią barzdą, dvariškiai tuo 


* Privalomas (pranc.). 
** Karaliaus Liudviko (pranc.). 

metu apgaubę karališkuosius pečius šilkiniu chalatu, sunkiu nuo 
siuvinėjimo aukso ir sidabro siūlais, tada priklaupę ir numovę 
storas ilgas veltinio kojines, su kuriomis karaliaus miegota, o jų 
vieton buvusios užmautos plonesnės ilgos šilko kojinės, ir kojos 
apautos minkštomis šlepetėmis, pamuštomis triušių kailiukais. 

Vienas po kito prie suvereno kojų ėję priklaupti didikai, pa- 
garbiai sveikinę ir klausę - kaip jo didenybė praleidęs naktį? 

- Sakyčiau, nekaip, - Džeimis čia įterpė savo pastebėjimą. - 
Atrodė, lyg būtų miegojęs vos valandą kitą, ir tai dar košmarų 
kamuojamas. 

Nesvarbu, kad krauju pasruvusiomis akimis ir nudribusiais 
žandais, jo didenybė maloningai linkčiojo savo dvariškiams, pas- 
kui iš lėto pakilo ir nusilenkė pamalonintiesiems, kurie ligi tol 
stoviniavo kambario gilumoje. Vangus rankos mostas paragino 
vieną miegamojo dvariškių, ir šis palydėjo jo didenybę prie pri- 
ėmimų krėslo, ten jis sėdėjo užmerktomis akimis ir maloniai lei- 
dosi patarnautojų apruošiamas, tuo tarpu Orleano kunigaikštis 
po vieną vedė lankytojus, šie priklaupdavo prieš karalių ir keliais 
žodžiais pasveikindavo. Formaliai peticijos turėjo būti pateikia- 
mos kiek vėliau, kai būsią vilties, kad jo didenybė pakankamai 
prasibudinęs jas išgirs. 

— Aš ėjau ne prašyti, o tik parodyti pagarbos, - aiškino Džei- 
mis, - todėl tik priklaupiau ir pasakiau: „Labą rytą, jūsų dideny- 
be“, o kunigaikštis tuo tarpu paaiškino, kas aš esąs. 

— Ar karalius tau ką nors pasakė? - pasmalsavau aš. 

Rąžydamasis Džeimis susidėjo rankas virš galvos ir plačiai 
nusišypsojo. 
negalėtų patikėti. 

Vis dar pramerkta akimi Liudvikas patyrinėjęs lankytoją lyg 
ir su miglotu susidomėjimu, tada atkreipęs dėmesį: „Na, ir dič- 
kis gi jūs!“ 

— Aš atsakiau: „Taip, jūsų didenybe“, o tada jis paklausė: 
„Mokate šokti?“, ir aš atsakiau, kad moku. Tada jis vėl užmerkė 
akį, ir kunigaikštis pamojo, kad traukčiausi šalin. 

Kai visi svečiai buvo pristatyti, miegamojo ponai, ceremo- 
ningai padedami keleto didikų, ėmėsi karaliaus tualeto. Tuo 
metu, Orleano kunigaikščiui davus ženklą, vis prieidavo įvairūs 
prašytojai ir murmėdavo karaliui į ausį, o jis kraipė galvą pagal 
skustuvo kryptį ar lenkė kaklą, kad jam pataisytų peruką. 

— Ak! O tau ar suteikė garbę iššnypšti jo didenybei nosį? - 
pasiteiravau. 

Džeimis šypsojosi rąžydamasis, kol sunertos rankos net su- 
traškėjo per krumplius. 

- Dėkui Dievui, nesuteikė. Ramsčiau spintą ir mėginau ap- 
simesti, kad esu baldas, o tie mažuliukai grafai ir kunigaikščiai 
vis dėbčiojo į mane, šnairakiavo, tarsi škotiškumu būtų galima 
užsikrėsti. 

- Na, bent jau, toks didelis būdamas, viską gerai matei? 

- O taip. Matyt tai mačiau, net kai jis lengvinosi ant chaise 
percėe*. 

- Lengvinosi? Visų akivaizdoj? - apstulbau. Žinoma, buvau 
skaičiusi apie tai, bet sunkiai galvoj tilpo. 

- Kurgi ne, ir visi laikėsi lygiai taip, kaip tada, kai jis prausė- 
si veidą ir šnypštėsi nosį. Nevo kunigaikščiui teko neapsakoma 
garbė, - ironiškai pridūrė Džeimis, - nušluostyti jo didenybei 
subinę. Nepastebėjau, ką jie padarė su tuo rankšluosčiu; tikriau- 
siai išnešė ir atidavė paauksuoti. Beje, baisingai varginantis buvo 
reikalas, - pasakė jis ir pasilenkęs palietė delnais grindis, temp- 
damas kojų raumenis. - Truko šimtą metų - žmogelis užakęs 
kaip pelėda. 

— Užakęs kaip pelėda? - paklausiau, nes toks palyginimas 
mane pralinksmino. - Užkietėję, nori pasakyt? 

- Taigis, užkietėję. Ir nieko nuostabaus, sprendžiant iš to, ką 
jie valgo dvare, - nepritariamai pridūrė jis ir atsitiesė. - Klaikus 
maistas, vien grietinėlė ir sviestas. Reiktų jam kas rytą avižų 
košės užvalgyt - susitvarkytų reikalas. Viduriams labai sveika, 
žinai. 


* Kėdė su kiauryme, po kuria statomas naktipuodis (pranc.). 


164 DIANA GABALDON 


Jei jau škotai dėl ko nors užsispyrę - o jie užsispyrę dėl dau- 
gelio dalykų, tiesą sakant, - tai labiausiai dėl to, kokia naudinga 
esanti avižų košė pusryčiams. Per amžius tokioje skurdžioje že- 
mėje gyvendamas, nelabai ką ir turi daugiau valgyti, tik avižas, 
bet jie kaip visada tai, ką darė iš bėdos, pavertė pranašumu i ir 
atkakliai tvirtino, girdi, mėgsta jas. 

Džeimis griuvo ant žemės ir pradėjo daryti karališkųjų oro 
pajėgų pratimus, kuriuos jam buvau patarusi nugaros raume- 
nims sustiprinti. 

Prisiminusi jo ankstesnį pasakymą, paklausiau: 

— Kodėl tu sakei „užakęs kaip pelėda“? Teko girdėt panašų 
pasakymą - „prisilesęs kaip pelėda“, bet turint galvoje „girtas“, 
o ne „užkietėjusiais viduriais“. O ką, pelėdoms kietėja viduriai? 

Baigęs mankštintis, jis apsivertė ant nugaros ir gulėjo ant ki- 
limėlio lekuodamas. 

- O taip. - Jis pratisai iškvėpė ir atgavo kvapą. Atsisėdo ir nu- 
sibraukė plaukus nuo akių. - Arba ne visai taip, bet liaudis taip 
pasakoja. Išgirsi sakant, kad pelėdos neturi subinskylės, todėl 
negali pro ten praleisti to, ką ėda, pavyzdžiui, pelių, ar ne? Taigi 
kauleliai, plaukeliai ir panašūs dalykėliai susivelia į kamuolėlį, ir 
pelėda jį išvemia, nes negali nusikratyti pro antrą galą. 

— Tikrai? 

— O taip, teisybė, išvemia. Taip ir randi pelėdos lizdą medyje: 
ieškai apačioje gniutuliukų. Baisiai prisiteršia jos, tos pelėdos, - 
pridūrė jis ir atknojo nuo kaklo apykaklę, kad įeitų oro. - Bet su- 
NS jos Nin - apšvietė jis mane. - Kartą laidykle nudaužiau 

- Tyrinėti linkęs berniukas, ką? - nusijuokiau. 

— Tai jau tikrai, Sasenach. - Jis šypsojosi nuo ausies iki au- 
sies. - Jos daro ir pro aną galą. Kad įsitikinčiau, kartą visą dieną 
pratupėjau su Ijanu po pelėdos lizdu. 

— Jėzau, jau tikrai turėjai būt smalsus. 

— Na, norėjau sužinot. Ijanas nenorėjo taip ilgai ramiai sėdė- 
ti, tai teko gerai jį priplumpinti, kad nesimuistytų. - Prisiminęs 
Džeimis pradėjo juoktis. - Tad jis ramiai sėdėjo su manim, kol 

atsitiko, ko laukėm, o tada griebė saują pelėdų gumuliukų, suki- 
šo man už marškinių apykaklės ir nuskuodė kaip zuikis. Dieve, 
bėgiodavo jis kaip vėjas. 

Džeimio veidu perbėgo liūdesio šešėlis, mat greitakojo vai- 
kystės draugo prisiminimas susidūrė su šviežesniu prisiminimu 
apie svainį, nerangiai, bet nuotaikingai klibikščiuojantį medine 
koja, kurią jam paliko kartečė mūšyje svetimoj šaly. 

- Atrodo bjaurus gyvenimo būdas, - pasakiau mėgindama 
jį išblaškyti. - Ne pelėdas stebėti - turiu omeny karalių. Jokios 
asmeninės erdvės, niekada, net tupykloje. 

— Man pačiam tai nepatiktų, - pritarė Džeimis. - Kita vertus, 
jis karalius. 

—- Mmun. Ir tikriausiai galia, prabanga ir kitkas daug ką at- 
perka. 

Jis gūžtelėjo pečiais. 

— Na, atperka ar ne, bet Dievas taip jam suderėjo, ir nelabai 
jis turi pasirinkimo, belieka tik geriausiai tuo pasinaudoti. 

Džeimis pasiėmė skraistę, užsikišo vieną kampą už diržo ir 
persimetė per petį. 

- Nagi, leisk man. 

Paėmiau iš jo sidabrinę segę ir susegiau liepsnojantį audinį 
ant peties. Jis susitvarkė klostes, išlygino ryškiaspalvę vilną tarp 
pirštų. 

- Sasenach, man ir pačiam taip suderėta, - tyliai ištarė, žvelg- 
damas į mane iš viršaus. Šyptelėjo. - Nors, garbė Dievui, dėl to 
nereikia kviestis Ijano, kad subinę nuvalytų. Bet aš gimiau dva- 
rininku. Esu tos žemės ir žmonių joje ganytojas, ir turiu su jais 
geriausiai šita savo laime pasinaudoti. 

Jis ištiesė ranką ir švelniai paglostė man plaukus. 

- Štai kodėl aš džiaugiausi, kai pasakei, kad važiuosim ir 
pažiūrėsim, ką pavyktų nuveikti. Nes man širdies gilumoj slypi 
didžiausias noras nusivežti tave ir vaiką toli toli, kur likusį gyve- 
nimą arčiau laukus ir auginčiau gyvulius, o vakarais pareičiau ir 
pernakt ramiai sau gulėčiau šalia tavęs. 

Gilias mėlynas akis apgaubė minčių šydas, ranka grįžo prie 
skraistės klosčių ir glostė ryškius Freizerių rašto langelius su ne- 
žymia balta gija, skiriančia Lalibrochą nuo kitų šakų ir šeimų. 

— Bet jeigu taip padaryčiau, - toliau kalbėjo jis, lyg labiau sau 
negu man, - širdy jausčiausi sulaužęs priesaiką, ir man regis... 
man regis, amžinai girdėčiau už nugaros balsus tų žmonių, kurie 
yra mano. 

Uždėjau jam ant peties ranką, ir jis pakėlė akis, o plati burna 
nedrąsiai kreivai šypsojosi. 

- Aš irgi manau, kad girdėtum, - pasakiau. - Džeimi... kad 
ir kas atsitiktų, kad ir ką mums pavyktų padaryti... 

Nutilau rinkdama žodžius. Kaip ir daugelį kartų anksčiau, 
mane pribloškė ir atėmė žadą mintis apie milžinišką mūsų pri- 
siimtą užduotį. Kas mes tokie, kad keistume istoriją, keistume 
įvykių eigą ne sau patiems, o kunigaikščiams ir valstiečiams, vi- 
sam Škotijos kraštui? 

Džeimis uždėjo delną ant mano rankos ir raminamai suspaudė. 

— Niekas neprašo iš mūsų daugiau, tik stengtis padaryti viską, 
ką sugebam. Ne, jeigu ir bus pralieta kraujo, bent jau jis neslėgs 
mūsų kalte, ir melskim Dievo, kad to neprireiktų. 

Pagalvojau apie vienišus pilkus klanų antkapius Kulodeno 
dykroje ir apie Aukštumų vyrus, kurie gali po jais atgulti, jeigu 
mums nepavyks. 

— Melskim Dievo, - aidu atkartojau. 


Š 


Neatgulusios šmėklos ir krokodilai 


DŽEIMIO GYVENIMĄ, regis, visiškai užpildė audiencijos pas 
karalių ir kasdienės Džaredo verslo reikmės. Kas rytą netrukus 
po pusryčių jis prasmegdavo su Merta tikrinti naujų į sandėlį 
pristatytų siuntų, inventorizuoti, lankyti Senos dokų ir, spren- 
džiant pagal nupasakojimą, nepaprastai atgrasių smuklių. 

— Na, bent jau tu su Merta, - guodžiausi aš, - ir judu abu 
vidury dienos negalit pakliūti į didelę bėdą. 

Smulkutis raumeningas gentainis atrodė neįspūdingai, apsi- 
rengimu nuo uosto netikėlių skyrėsi tik tuo, kad apatinę kūno 
dalį dengė languota skraiste, bet aš su Merta perkeliavau pusę 
Škotijos gelbėti Džeimio iš Ventvorto kalėjimo ir niekam kitam 
mieliau nebūčiau patikėjusi jo gerovės. 

Po pietų Džeimis vykdavo lankyti verslo klientų ir pažįsta- 
mų, - ir vienų, ir kitų sparčiai daugėjo, - o tada prieš vakarienę 
užsidarydavo valandai dviem kabinete prie sąskaitų knygų. Buvo 
užsiėmęs. 

O aš - ne. Po kelias dienas trukusių mandagių grumtynių 
su madam Vionė, virėja, pasidarė aišku, kas vadovauja namų 
ūkiui - ne aš. Madam kas rytą ateidavo į mano svetainę pasi- 
tarti dėl dienos meniu ir pristatyti tą dieną reikalingų išlaidų 
sąrašo - virtuvei aprūpinti reikalingų vaisių, daržovių, sviesto 
ir pieno, kas rytą šviežių pristatomų iš ūkio visai netoli miesto, 
žuvų, sugaunamų Senoje ir pardavinėjamų nuo prekystalių ant 
ratų tiesiog gatvėje su šviežiais moliuskais, kurių juodos aklinai 
uždarytos geldutės kūpsodavo vystančių dumblių kalneliuose. 
Aš dėl akių peržiūrėdavau sąrašą, viskam pritardavau, pagirda- 
vau vakarykštę vakarienę, ir viskas. Tiesa, kartais būdavau kvie- 
čiama atrakinti baltinių spintos, vyno ar šakniavaisių rūsio ir 

sandėliuko, mat saugojau raktų ryšulį, bet šiaip galėdavau leisti 
laiką kaip tinkama iki pat tos valandos, kai ateidavo metas reng- 
tis vakarienei. 

Džaredo namuose vyko panašus gyvenimas kaip ir tuo metu, 
kai jis būdavo namie. Aš vis dar privengiau didelių priėmimų, 
bet mes kas vakarą rengdavome jaukias vakarienes, į kurias atei- 
davo kilmingųjų, kavalierių ir damų, neturtingų tremtinių jako- 
bitų, klestinčių pirklių su žmonomis. 

Vis dėlto man atrodė, kad valgydama ir gerdama bei rengda- 
masi valgyti ir gerti nesu pakankamai užsiėmusi. Tol niurzgėjau, 
kol Džeimis pagaliau pasiūlė ateiti į kabinetą perrašinėti už jį 
įrašų į sąskaitų knygas. 

- Jau geriau tuo užsiimk, negu graužkis, — tarė jis, kritiškai 
dėbtelėjęs į mano apkramtytus nagus. - Be to, tu rašai aiškiau už 
sandėlio klerkus. 

Tad kai vieną vėlyvą popietę užėjo ponas Silas Hokinsas už- 
sakyti dviejų didelių statinių flamandiško brendžio, aš buvau 
kabinete - sėdėjau susikūprinusi ir plūkiausi prie milžiniškų 
apskaitos knygų. Ponas Hokinsas, apvalainas ir klestintis anglas, 
emigrantas kaip ir Džaredas, specializavosi eksportuoti į tėvynę 
prancūziškus brendžius. 

Maniau, pirkliui, kuris atrodo kaip blaivininkas, turėtų gana 
sunkiai sektis dideliais kiekiais parduoti žmonėms spiritinius gė- 
rimus. Šiuo požiūriu poną Hokinsą lydėjo sėkmė: jo skruostai 
nuolat būdavo skaisčiai nuraudę, o veide spindėjo smagi ūžauto- 
jo šypsena, nors Džeimis sakė, kad šis žmogus niekad nė nepa- 
raugauja savo prekės ir apskritai retokai išgeria ko stipresnio už 
kartųjį alų, nors apetitu valgiui savo lankomose smuklėse buvo 
tapęs legenda. Jo guvių rudų akių gilumoje, pridengta lengva bi- 
čiuliška bendravimo maniera, kuria jis sklandžiai tvarkė verslo 
reikalus, šmėžavo budraus apsukrumo išraiška. 

- Garbės žodis, geriausi mano tiekėjai, - pareiškė jis, įmantriu 
mostu pasirašydamas didelį užsakymą. - Visada gali pasikliau- 
ti, visada tik geriausia kokybė. Labai pasigesiu jūsų pusbrolio, 
kol jis bus išvykęs, - pasakė jis Džeimiui ir nusilenkė, - bet jis 

išsirinko gerą pavaduotoją. Nebūtų škotas, jei neišlaikytų verslo 
šeimos rankose. 

Skvarbios akutės kurį laiką užsibuvo prie Džeimio kilto, jo 
ryškiai raudona Freizerių spalva išsiskyrė tamsaus medžio plokš- 
čių, kuriomis buvo apkaltos svetainės sienos, fone. 

- Tik neseniai atvykę iš Škotijos? - lyg tarp kitko paklausė 
ponas Hokinsas, ieškodamas kažko vidinėje kišenėje. 

- Ne, aš jau kuris laikas Prancūzijoje. 

Džeimis nusišypsojo ir išsisuko nuo tikslesnio atsakymo. Jis 
paėmė iš pono Hokinso plunksną, bet ši pasirodė per buka jo 
skoniui, tad nusviedė ją į šalį ir išsitraukė naują iš pluošto žą- 
sies plunksnų, puokšte pasiskleidusių stikliniame ąsotėlyje ant 
bufeto. 

— Aa. Iš jūsų aprangos matau, kad esat Škotijos kalnietis; pa- 
maniau, gal galėsit mane apšviesti, kokios nuotaikos dabar vy- 
rauja tuose kraštuose. Žinot, visokių gandų išgirsti. 

Džeimio mostu paragintas, ponas Hokinsas atsisėdo į krėslą, 
traukiant iš kišenės storą odinę piniginę apvalus rausvas veidas 
išdavė susikaupimą. 

- Na, gandai Škotijoje juk įprastas dalykas, ar ne? - atsakė 
Džeimis, susikaupęs droždamas plunksną. - Bet nuotaikos - ne, 
jeigu turit galvoj politiką, tai nelabai aš kreipiu į tokius dalykus 
dėmesį. 

Aštrus kišeninis peiliukas smagiai čekšėjo, nuo storo plunks- 
nos koto į šalis šokinėjo kietos rago skiedros. 

Ponas Hokinsas išėmė iš piniginės keletą sidabrinių monetų 
ir tvarkingai sudėjo tarp jųdviejų dailiu stulpiuku. 

- Nejaugi, - nusistebėjo jis, bemaž išsiblaškęs. - Jeigu taip, 
esate pirmas mano pažįstamas Aukštumų škotas, kuris ja nesi- 
domi. 

Džeimis baigė drožti ir iškėlė plunksnos galiuką į viršų - pri- 
simerkęs tikrino, ar aštrus kampas. 

- Mm? - susimąstęs numykė. - Taigi, na, turiu kitų rūpesčių; 
kai vadovauji tokiam verslui kaip šis, nedaug lieka laiko kam ki- 
tam, spėju, jūs ir pats tai Žinote. 

- Tai jau taip. - Ponas Hokinsas dar kartą perskaičiavo mo- 
netas ir nuėmė vieną, o vietoj jos uždėjo dvi smulkesnes. - Gir- 
dėjau, Karolis Stiuartas neseniai atvažiavo į Paryžių. 

Apskritas ūžautojo veidas atrodė gal tik truputį susidomėjęs, 
bet akys riebalų maišeliuose žibėjo budrios. 

- Taigi, - sumurmėjo Džeimis, bet iš jo tono buvo neaišku, 
ar tai fakto pripažinimas, ar tik mandagi abejingumo išraiška. Jis 
turėjo pasidėjęs užsakymą ir labai jau atidžiai pasirašinėjo kie- 
kvieną puslapį, kruopščiai raitė raides, užuot brūkštelėjęs, kaip 
buvo įpratęs. Kairiarankį jį vaikystėje vertė rašyti dešine, dėl to 
raidės jam visad sunkiai pasiduodavo, bet retai kada jis taip dėl 
jų stengėsi. 

— Vadinasi, jūs nepalaikote savo pusbrolio simpatijų šiuo at- 
žvilgiu? 

Hokinsas truputį atsilošė, stebėdamas nuleistą Džeimio vir- 
šugalvį. 

- O jums tai rūpi, pone? 

Džeimis pakėlė galvą ir įbedė į poną Hokinsą nuosaikų žy- 
drą žvilgsnį. Apkūnus pirklys valandėlę laikė atrėmęs jį akimis, 
paskui numojo putlia rankute. 

- Visai ne, - ramiai ir draugiškai atsakė. - Bet vis dėlto man 
žinoma jūsų pusbrolio jakobitiška pakraipa - jis jos visiškai ne- 
slepia. Man tik buvo įdomu, ar visi škotai sutaria Stiuarto pre- 
tenzijų į sostą klausimu. 

- Jeigu turėjote daug reikalų su Aukštumų škotais, - sausai 
atsakė Džeimis ir įteikė jam vieną užsakymo egzempliorių, - tai 
jums turėtų būt žinoma, kad retai kada pavyks rasti du iš jų vie- 
nos nuomonės apie bet ką, išskyrus dangaus spalvą - ir net dėl 
jos kartais galima ginčytis. 

Ponas Hokinsas prajuko, dailus pilvukas ėmė šokčioti po lie- 
mene. Jis įsikišo sulankstytą dokumentą į švarko kišenę. Matyda- 
ma, kad Džeimis nelabai noriai leidžiasi į tokio pobūdžio kalbas, 
įsiterpiau ir svetingai pasiūliau pasivaišinti madera su sausainiais. 

Ponas Hokinsas valandėlę lyg ir kovojo su pagunda, bet pas- 
kui apgailestaudamas papurtė galvą, atstūmė kėdę ir pakilo. 

- Ne, ne, ponia, dėkoju, bet ne. „Arabela“ įplaukia į dokus 
šį ketvirtadienį, ir turiu Kalė ją sutikti. O prieš išvykstant dar 
velnioniškai daug reikalų. 

Jis padarė grimasą, rodydamas pluoštą kvitų ir užsakymų, 
kuriuos išsitraukė iš kišenės, įdėjo krūvon ir Džeimio kvitą, tada 
visus kartu subruko į didelį odinį kelioninį aplanką. 

— Vis dėlto, - pragiedrėjo Hokinsas, - pakeliui gal pavyks 
vieną kitą sandorį sudaryti; keliaudamas iš čia į Kalė užsuksiu į 
smukles ir užvažiuojamuosius kiemus. 

— Jei užsuksite į visas smukles nuo čia ligi pajūrio, į Kalė 
atkaksit tik po mėnesio, - pareiškė nuomonę Džeimis. Jis susi- 
žvejojo piniginę iš kapšo prie diržo ir sužėrė jon sidabro monetų 
stulpelį. 

— Gryna tiesa, pone, - tarė Hokinsas ir mąsliai suraukė kak- 
tą. - Manau, teks vieną kitą praleisti, atsigriebsiu grįždamas. 

- Jeigu jūsų laikas toks brangus, juk tikrai galėtumėt nusiųsti 
ką į Kalė vietoj savęs? - pasvarsčiau aš. 

Jis išraiškingai pavartė akis ir linksmomis lūpytėmis nutaisė 
miną, panašiausią į sielvartą, kiek tik leido jų forma. 

— Pasiųsčiau, ponia, kad galėčiau. Bet „Arabelos“ gabe- 
namo krovinio nieku gyvu negaliu patikėti jokiam, kad ir pa- 
čiam geriausiam, tarnautojui. Laivu keliauja mano dukterėčia 
Merė, - prisipažino jis, - ir šią pačią valandą artėja prie Prancū- 
zijos krantų. Jai tik penkiolika metų, dar niekad nebuvo palikusi 
namų prieglobsčio. Vargu ar galėčiau leisti jai vienai ieškoti kelio 
į Paryžių. 

- Tikrai kad ne, - mandagiai sutikau. 

Vardas atrodė girdėtas, nors niekaip nesupratau kur. Merė 
Hokins. Gana neįsimenantis vardas ir pavardė; su niekuo kon- 
krečiu neįstengiau jų susieti. Vis dar mąsčiau, kai Džeimis pakilo 
palydėti pono Hokinso prie durų. 

- Tikiuosi, jūsų dukterėčiai kelionė prabėgs maloniai, - man- 
dagiai tarė jis. - Tai ji mokytis atvyksta? Ar pas gimines paviešėti? 

— Ištekėti, - patenkintas pranešė dėdė. - Broliui pavyko 
rasti jai be galo naudingą partiją - jaunikis iš Prancūzijos kil- 


1/4 DIANA GABALDON 


mingųjų. - Sulig šiais žodžiais jis, regis, net išpampo, liemenės 
audeklas ties paprastomis auksinėmis sagutėmis subraškėjo. - 
Žinote, mano vyresnysis brolis - baronetas. 

— Jai penkiolika metų? - sutrikusi pasitikslinau aš. 

Žinojau, kad neretai merginos būdavo ištekinamos jaunos, 
bet penkiolikos? Vis dėlto aš tekėjau devyniolikos - o antrąkart 
dvidešimt septynerių. Ir dievaži, dvidešimt septynerių turėjau 
gerokai daugiau nuovokos. 

— Ee, ar jūsų dukterėčia seniai pažįsta savo sužadėtinį? - at- 
sargiai paklausiau. 

— Visai nepažįsta. - Ponas Hokinsas palinko arčiau, pridėjo 
pirštą prie lūpų ir pritildė balsą. - Ji apie tuoktuves dar nė neži- 
no. Matot, derybos dar ne visai baigtos. 

Šitai man sukėlė pasibaisėjimą, ir aš prasižiojau ketindama kaž- 
ką sakyti, bet Džeimis perspėdamas tvirtai suspaudė man alkūnę. 

— Ką gi, jeigu tas džentelmenas priklauso aukštuomenei, gal 
mes sutiksime jūsų dukterėčią dvare, - spėjo jis ir tvirtai, lyg 
buldozerio kaušas, ėmė stumti mane durų link. Ponui Hokinsui 
nieko nebeliko, tik trauktis atatupstam, kad aš ant jo neužlipčiau, 
ir jis, vis dar šnekėdamas, žengė prie durų. 

— Tai jau tikrai sutiksite, milorde Broch Tuarachai. Išties, sa- 
kyčiau, mano dukterėčiai būtų didelė garbė susipažinti su jumis 
ir ponia. Esu tikras, tėvynainės draugija suteiktų jai didelę atra- 
mą, - pridūrė meilikaujamai šypsodamasis man. - Tik, žinoma, 
man nedera pretenduoti į ką daugiau negu vien verslo pažintį. 

Taip jau ir nepretenduosi, suk tave velniai, pasipiktinusi pa- 
maniau aš. Iš kailio išsinertum, kad tik įspraustum savo giminę 
į Prancūzijos aukštuomenės sluoksnius, taip ir dukterėčią ište- 
kinsi už... už... 

— O kas jūsų dukterėčios sužadėtinis? - stačiokiškai paklausiau. 

Ponas Hokinsas nuteisė gudrų veidą ir prisislinko taip arti, 
kad galėtų kimiai sušnibždėti man į pačią ausį: 

— Iš tiesų nederėtų man sakyti, kol sutartys dar nepasirašytos, 
bet matydamas gerbiamąją ledi... galiu jums išduoti, kad jis pri- 
klauso Gaskonės dvarui. Ir tikrai labai aukšto rango jo narys! 

- Tikrai, - atitariau aš. 

Pagaliau ponas Hokinsas išsidangino, trindamas rankutes ir 
mirdamas iš nekantrumo, ir aš iškart atsigręžiau į Džeimį. 

- Gaskonės! Tai jis turi galvoje... bet negali būti, tiesa? Tas 
šlykštus senas galvijas su uostomojo tabako dėmėm ant smakro, 
kuris praeitą savaitę buvo vakarienės? 

- Vikontas Marinji? - spėjo Džeimis šyptelėjęs dėl mano 
nupasakojimo. - Tikriausiai taip - jis našlys ir šiuo metu, kiek 
žinau, vienintelis nevedęs vyras toj giminėj. Vis dėlto nemanau, 
kad tos dėmės nuo tabako, tiesiog jam taip barzda želia. Truputį 
kandžių sukapota, tas tiesa, - sutiko jis, - bet turėtų būt velnio- 
niškai sunku skustis, kai šitiek karpų. 

- Jis negali ištekinti penkiolikmetės mergaitės už to... to... 
padaro! Ir net neatsiklausęs jos! 

- Oi, manau, gali, - siutinamai ramiai paprieštaravo Džei- 
mis. - Kad ir kaip ten būtų, Sasenach, tai ne tavo reikalas. - Jis 
tvirtai suėmė mane abiem rankom virš alkūnių ir lengvai pa- 
purtė. - Girdėjai? Suprantu, kad tau keista, bet taip yra. Paga- 
liau, - vienas plačios burnos kamputis šelmiškai užsirietė, - tave 
juk ištekino prieš tavo valią. Jau susitaikei su tuo, ką? 

- Kartais ir galvoju! 

Pasimuisčiau, stengdamasi išsilaisvinti, bet jis tik juokdama- 
sis prisitraukė mane arčiau ir ėmė bučiuoti. Po akimirkos pa- 
lioviau grumtis. Atsipalaidavau ir atsidaviau jo glamonei, pripa- 
žindama pralaimėjimą, kad ir laikiną. Susipažinsiu aš su Mere 
Hokins, pamaniau sau, ir mes dar pažiūrėsim, ką ji mano apie 
šias siūlomas vedybas. Jei ji netrokšta išvysti savo vardo vedybų 
sutarty, sujungto su vikonto Marinji vardu, tai... Umai sustingau, 
tada išsiveržiau iš Džeimio glėbio. 

— Kas atsitiko? - Jis sunerimo. - Blogai pasijutai, mieloji? Tu 
visa išbalai! 

Ir nieko nuostabaus. Mat staiga prisiminiau, kur mačiau 
Merės Hokins pavardę. Džeimis klydo. Tai mano reikalas. Nes 
tą vardą aš regėjau kaligrafiška rašysena išrašytą genealogijos 
medžio viršuje senu, iki sepijos rudumo laiko išblukintu rašalu. 


174 DIANA GABALDON 


Merė Hokins nebuvo skirta atiduoti į žmonas nukaršusiam vi- 
kontui Marinji. Ji turėjo 1745-aisiais Viešpaties metais ištekėti už 
Džonatano Randalo. 


E 

— Na, betgi ji negali, tiesa? - tarė Džeimis. - Džekas Randalas 
miręs. - Jis pripylė taurę brendžio ir atkišo man. Ranka, laikanti 
krištolinę kojelę, nedrebėjo, bet jo lūpų linija išdavė įtampą, o žodį 
„miręs“ jis nukirto, tarsi nuožmiai padarydamas galą abejonėms. 

- Pakelk kojas, Sasenach, - pasakė jis. - Tu vis dar išblyškusi. 

Jo padedama klusniai užkėliau kojas ir išsitiesiau ant sofos. 
Džeimis prisėdo galvūgaly ir išsiblaškęs uždėjo delną man ant 
peties. Jo pirštai, švelniai masažuojantys sąnario duobutę, buvo 
šilti ir stiprūs. 

— Markusas Makranochas man sakė, kad matė Randalą Ven- 
tvorto kalėjimo požemiuose mirtinai sutryptą galvijų, - vėl pra- 
bilo jis, lyg mėgintų ramintis kartodamas tą patį. - Skudurinė 
lėlė, besivoliojanti kraujo klane. — Štai ką sakė seras Markusas. 
Buvo tuo labai tikras. 

- Taip. - Gurkšnojau brendį ir jutau, kaip į skruostus grįžta 
šiluma. - Man jis irgi tą patį sakė. Ne, tu teisus, kapitonas Randa- 
las negyvas. Aš tik staiga susinervinau, prisiminusi Merę Hokins. 
Dėl Frenko. 

Žvilgtelėjau į savo kairę ranką ant pilvo. Židinyje ruseno 
ugnis, ir jos šviesa atsispindėjo lygiame aukso žiedo paviršiu- 
je - mano pirmųjų sutuoktuvių žiedo. Džeimio žiedas, škotiško 
sidabro, juosė bevardį kitos rankos pirštą. 

— Aa. 

Džeimio ranka man ant peties sustojo. Jis sėdėjo nulenkęs 
galvą, bet pažvelgė viršun, man į akis. Mudu nė karto nesikal- 
bėjome apie Frenką nuo to laiko, kai ištraukiau jį iš Ventvorto, 
neminėjome nė Džonatano Randalo mirties. Anuomet ji atro- 
dė nebesvarbi, nebent reikšminga tik tuo, kad mums nebegrėsė 
pavojus. Ir nuo to laiko man nesinorėjo vėl kuo nors priminti 
Džeimiui Ventvorto. 

- Tu juk žinai, kad jis miręs, mo duinne*? — tyliai prašneko 
Džeimis, uždėjęs delną man ant riešo, ir supratau, kad jis kalba 
apie Frenką, ne apie Džonataną. 

- Gal ir ne, - pasakiau, vis dar žiūrėdama į žiedą. Pakėliau 
ranką, ir metalas sužibo blėstančioje popietės šviesoje. - Jeigu jis 
miręs, Džeimi, jeigu jo nebus, nes Džonatanas mirė, tai kodėl aš 
tebeturiu jo dovanotą žiedą? 

Jis žiūrėjo į žiedą, ir pamačiau, kaip truktelėjo raumuo prie 
lūpų kampučio. Jis taip pat išblyškęs, pastebėjau. Nežinojau, ar 
šiuo metu mintys apie Džonataną Randalą jam pakenks, bet re- 
gėjos, nėra kitos išeities. 

- O tu esi tikra, kad Randalas neturėjo vaikų prieš mirda- 
mas? - paklausė jis. - Tai išspręstų klausimą. 

- Išspręstų, - sutikau, - bet ne, esu tikra, kad neturėjo. Fren- 
kas, - tariant jo vardą, balsas vos virptelėjo, ir Džeimio ranka 
stipriau suspaudė mano riešą, - Frenkas labai daug reikšmės tei- 
kė tragiškoms Džonatano Randalo mirties aplinkybėms. Sakė, 
kad jis - Džekas Randalas - žuvo Kulodeno lauke, paskutiniame 
sukilimo mūšyje, o jo sūnus - tai bus penktos kartos Frenko pro- 
senelis - gimė prabėgus keliems mėnesiams po tėvo mirties. Jo 
našlė po kelerių metų vėl ištekėjo. Jeigu net ir būtų buvęs nesan- 
tuokinis vaikas, jis nebūtų pažymėtas Frenko protėvių linijoje. 

Džeimis mąstė suraukęs kaktą, tarp antakių įsirėžė plona 
vertikali raukšlelė. 

— Tai gal vis dėlto čia galėjo būti klaida — gal tas vaikas buvo 
visai ne Randalo? Gal Frenkas kilęs tik iš Merės Hokins linijos, 
nes mes žinome, kad ji tebėra gyva. 

Bejėgiškai papurčiau galvą. 

— Neįsivaizduoju kaip. Jeigu būtum pažinojęs Frenką... bet ne, 
tikriausiai aš tau niekad nesakiau. Kai pirmą kartą sutikau Džo- 
nataną Randalą, iš pradžių pamaniau, kad tai iš tikrųjų Frenkas — 


* Autorė ne visai taisyklingai vartoja geilų kalbos frazę, kuri turėtų reikšti „mano 
rudoji“. Autorė yra prisipažinusi, kad tik rašydama Voyager susirado geilų kalbos 
konsultantą. 

aišku, jie nebuvo visai vienodi, bet panašūs... stulbinamai panašūs. 
Ne, Džekas Randalas buvo Frenko protėvis, tai jau tikrai. 

— Suprantu. - Džeimio delnas sudrėko; jis atitraukė ranką ir 
išsiblaškęs nusišluostė į kiltą. - Tada... gal žiedas nieko nereiškia, 
mo duinne, - švelniai pakišo mintį jis. 

— Gal. - Paliečiau metalą, šiltą kaip ir mano pačios kūnas, 
tada bejėgiškai nuleidau ranką. - Ak, Džeimi, nežinau! Nieko 
aš nežinau! 

Jis pavargęs pasitrynė krumpliais raukšlę tarp akių. 

— Nė aš nežinau, Sasenach. - Nuleido ranką ir pamėgino man 
nusišypsoti. - Bet dar štai kas, - vėl prašneko. - Minėjai, kad 
Frenkas tau sakė, esą Džonatanas Randalas žus prie Kulodeno? 

- Taip. Iš tikrųjų pati tai pasakiau Džekui Randalui, norėda- 
ma išgąsdint... Ventvorte, kai jis išgrūdo mane į sniegą prieš... 
prieš grįždamas pas tave. 

Džeimio akys užsimerkė, burna susičiaupė lyg nuo staigaus 
spazmo, ir aš sunerimusi greit nuleidau kojas ant žemės. 

— Džeimi! Tau bloga? 

Pamėginau uždėti delną jam ant galvos, bet jis atšlijo, atsisto- 
jo ir nuėjo prie lango. 

— Taip. Ne. Viskas gerai, Sasenach. Aš visą priešpietę rašiau 
laiškus, ir man sprogsta galva. Nesirūpink. 

Jis gestu nuvijo mane šalin ir užsimerkęs prispaudė kaktą 
prie šalto lango stiklo. Kalbėjo toliau, lyg bandydamas išblaškyti 
dėmesį ir nebegalvoti apie skausmą. 

- Tada, jeigu tu... ir Frenkas... jeigu jūs žinojot, kad Džekas 
Randalas žus prie Kulodeno, bet mudu žinom, kad nežus... tuo- 
met tai padaroma, Klere. 

— Kas padaroma? 

Aš nerimastingai stypčiojau, trokšdama padėti, bet nežino- 
dama, ko griebtis. Jis aiškiai nenorėjo, kad jį liesčiau. 

- Tai, ką tu žinai atsitiksiant, galima pakeisti. - Jis atitraukė 
galvą nuo lango ir nusišypsojo man pavargusia šypsena. Veidas 
tebebuvo nubalęs, bet tos akimirkos konvulsijos žymių nebeli- 
ko. - Džekas Randalas mirė anksčiau, negu turėjo, ir Merė Ho- 

kins ištekės už kito vyro. Net jeigu tatai reiškia, kad tavasis Fren- 
kas negims... o gal gims kaip nors kitaip, - pridūrė švelnindamas 
padėtį, - tada ir mudu turim šansų pasiekti tai, ką užsibrėžėme. 
Tikriausiai Džekas Randalas nežuvo Kulodeno lauke, nes tas 
mūšis ten neįvyks. 

Žiūrėjau, kaip jis valingai išsijudina, prieina prie manęs ir 
apkabina. Lengvai apkabinau jį per juosmenį ir nebejudėjau. Jis 
palenkė galvą ir priglaudė kaktą man prie plaukų. 

- Suprantu, tai tave liūdina, mo duinne. Bet argi neguodžia 
mintis, kad tai išeis į gera? 

- Taip, - pagaliau sukuždėjau jam į marškinius. Švelniai išsi- 
vadavau iš glėbio ir priglaudžiau delną jam prie skruosto. Raukš- 
lė tarp antakių pagilėjo, akys žvelgė kiek išplaukusios, bet jis man 
nusišypsojo. - Džeimi, eik ir atsigulk, - paliepiau. - Aš pasiųsiu 
žinutę dArbanviliams, kad negalim šįvakar ateiti. 

— Ach, ne, - užprotestavo jis. - Man viskas bus gerai. Sase- 
nach, aš pažįstu tokios rūšies galvos skausmą: jis nuo rašymo, ir 
valandą pamiegojus praeis. Lipsiu dabar į viršų. - Jis pasisuko 
į duris, tada padvejojo ir vėl atsigręžė, atrodė, tuoj nusišyp- 
sos. - O jeigu šaukčiau per miegus, Sasenach, tik uždėk ranką 
ir pasakyk: „Džekas Randalas negyvas.“ Ir man vėl viskas bus 
gerai. 


au 


Pas dArbanvilius buvo ir skanaus valgio, ir maloni draugija. 
Grįžom vėlai, ir aš kietai užmigau vos padėjusi galvą ant pagal- 
vės. Miegojau be sapnų, bet vidury nakties staiga prabudau nuo 
jausmo, kad kažkas negerai. 

Naktis buvo šalta, o pūkų antklodė savo klastinga mada 
nuslydo ant grindų, palikdama man tik ploną vilnonį apklotą. 
Pusiaumiga apsiverčiau ant kito šono, norėdama pasišildyti prie 
Džeimio. Jo nebuvo. 

Atsisėdau lovoje jo ieškodama ir beveik iškart pamačiau sė- 
dintį ant palangės, susiėmusį galvą rankomis. 

— Džeimi! Kas yra? Vėl galvą skauda? 

Puoliau grabalioti žvakės, ketindama susirasti vaistų skry- 
nutę, bet tai, kaip jis sėdėjo, kažin kaip paskatino mane liautis 
ieškoti ir pulti prie jo. 

Džeimis sunkiai alsavo, lyg būtų bėgęs, o kūnas, nors ir šal- 
tame kambary, buvo visas prakaito išpiltas. Paliečiau petį - buvo 
šaltas it metalinės skulptūros. 

Nuo prisilietimo Džeimis staigiai atšlijo ir pašoko ant kojų, 
plačiai atmerktos akys juodavo nakties sklidinam kambary. 

— Nenorėjau išgąsdint, - tariau. - Kas tau? 

Man šmėstelėjo mintis, gal jis vaikšto per miegus, nes veido 
išraiška nepakito; žvelgė kiaurai pro mane, ir kad ir ką matė, jam 
tai nepatiko. 

— Džeimi! - griežtai sušukau. - Džeimi, pabusk! 

Tąsyk jis sumirksėjo ir pamatė mane, nors veide vis dar ne- 
blėso pjudomo žvėries neviltis. 

- Viskas gerai, - pasakė. - Aš nemiegu. - Ištarė tuos žodžius 
taip, lyg mėgintų pats save įtikinti. 

- Kas nutiko? Košmaras prisisapnavo? 

- Prisisapnavo. Taigis. Tai sapnas buvo. 

Žengiau artyn ir uždėjau delną jam virš alkūnės. 

- Papasakok. Jis atstos, jeigu man papasakosi. 

Džeimis stipriai sugriebė mane už dilbių - ieškodamas atra- 
mos, bet ir neleisdamas man prie jo liestis. Švietė pilnatis, ir mačiau, 
kad įsitempęs kiekvienas jo kūno raumenėlis, kietas ir sustingęs it 
akmuo, bet kartu jis pulsavo energija, galinčia išsiveržti veiksmu. 

— Ne, - atsakė vis dar apdujęs. 

— Taip, - spyriausi aš. - Džeimi, kalbėk su manim. Papasa- 
kok. Papasakok man, ką tu regi. 

- Aš nieko... neregiu. Nieko. Aš nieko nematau. 

Patraukiau jį iš kambario šešėlių ir atgręžiau veidu į mėnesieną, 
plūstančią pro langą. Šviesa, regis, padėjo, jis ėmė alsuoti ramiau, 
ir stabčiodami, skausmingai prasiverždami, atsirišo žodžiai. 

Sapnavo jis Ventvorto kalėjimo akmenis. Ir sulig jo žodžiais 
į kambarį įėjo Džonatano Randalo pavidalas. Ir nuogas atsigulė 
mano lovoje, ant vilnonio apkloto. 

Jam čia pat už nugaros pasigirdo šnopavimas, kūnu slystelėjo 
prakaituota oda. Iš bejėgiškumo jis sugriežė dantimis. Vyras už 
nugaros pajuto tą krustelėjimą ir nusijuokė, 

- Ak, mes dar turim laiko, mano berniuk, kol tave pakars, - 
sušnibždėjo. - Užtektinai laiko pasismaginti. 

Randalas staiga pajudėjo, ir jam ištrūko tylus nevalingas aik- 
telėjimas. 

Randalo ranka nubraukė plaukus jam nuo kaktos ir suglos- 
tė už ausies. Alsavimas svilino ausį, ir Džeimis pasuko galvą jo 
vengdamas, bet kvėpavimas sekė iš paskos ir švokštė žodžius. 

- Matei kada pakartą žmogų, Freizeri? - Žodžiai nelaukė, kol 
jis atsakys, o ilga liauna ranka apsivijo jam apie liemenį, švelniai 
glostydama pilvo nuožulnumą, su kiekvienu žodžiu ieškodama 
kelio žemyn. - Taip, žinoma, kad matei, juk buvai Prancūzi- 
joje, tai šen, tai ten tikrai turėjai matyti kariamus dezertyrus. 
Pakartam žmogui paleidžia vidurius, tiesa? Kai virvė užsiveržia 
aplink kaklą. - Ranka laikė jį sugriebusi, tvirtai ir lengvai, trynė 
ir glostė. Sveikąja ranka jis tvirtai įsikibo į lovos kraštą ir veidu 
įsikniaubė į šiurkščią antklodę, bet žodžiai jį persekiojo. - Taip 
ir tau bus, Freizeri. Dar kelios valandos, ir pajusi kilpą. - Pa- 
tenkintas savimi kretėjo juoku. - Tu pasitiksi mirtį, nuo mano 
malonumo perštinčia subine, o kai apsišiksi, mano syvai varvės 
tavo kinkomis ir lašės ant žemės po kartuvėm. 

Jis neišdavė nė garso. Užuodė save, apskretusį kalėjimo pur- 
vu, rūgštų nuo baimės ir pykčio prakaito. O nuo vyro už nuga- 
ros - šleikštų gyvulio tvaiką, prasimušantį pro subtilų levandų 
tualetinio vandens dvelksmą. 

- Antklodė, - pasakė jis. Akys buvo užmerktos, veidas mė- 
nesienoje įsitempęs. - Antklodė po mano veidu buvo šiurkšti ir 
priešais mačiau tik sienos akmenis. Nebuvo į ką sutelkti minčių... 
nieko, į ką galėčiau žiūrėti. Tad buvau užsimerkęs ir galvojau 
apie antklodę po skruostu. Tai ir viskas, ką jaučiau, be skausmo... 
ir jo. Aš... to laikiausi. 

— Džeimi. Leisk, aš tave apkabinsiu, - prašnekau tyliai, steng- 
damasi nuraminti įsiūtį, kurį jaučiau srovenant jo kraujyje. Taip 

stipriai spaudė man dilbius, kad jie net nutirpo. Bet arčiau prieiti 
jis man neleido, laikė atstu taip pat tvirtai, kaip ir kibosi į mane. 

Staiga Džeimis mane paleido, atšoko ir nusisuko į mėnesie- 
nos užlietą langą. Stovėjo įsitempęs ir virpantis nelyginant ką tik 
iššovusio lanko timpa, bet balsas suskambo ramiai. 

— Ne, nesinaudosiu taip tavim, mieloji. Nėra ko tave čia 
įtraukti. 

Žengiau artyn, bet jis staigiu judesiu mane sustabdė. Vėl nusi- 
gręžė į langą ir tuščiu kaip stiklas veidu įbedė žvilgsnį anapus jo. 

- Eik, atsigulk, mieloji. Palik mane truputį su savim vieną, 
tuoj atsigausiu. Dabar tau visai nėra dėl ko rūpintis. 

Jis išskėtė rankas ir įsikibo į lango rėmą, kūnu užstodamas 
šviesą. Pečiai išsipūtė nuo įtampos, mačiau, kad iš visų jėgų 
gniaužė medinį rėmą. 

— Tai buvo tik sapnas. Džekas Randalas miręs. 


= 

Ilgainiui užmigau, o Džeimis vis dar stovėjo pakėlęs rankas 
prie lango ir žvelgė į mėnulio veidą. Tačiau kai auštant pabudau, 
jis miegojo susirietęs ant palangės, susisukęs į skraistę, mano ap- 
siaustą užsitempęs ant kojų, kad būtų šilčiau. 

Man sujudėjus, nubudo - atrodė nusiteikęs normaliai, erzi- 
nančiai linksmai, kaip jam buvo būdinga rytais. Bet man buvo 
sunku pamiršti nakties įvykius, ir po pusryčių nuėjau prie savo 
vaistinėlės. 

Kad ir apmaudu, sumanytajam migdomajam tonikui pristi- 
gau keleto žolelių. Bet tada prisiminiau tą vyrą, apie kurį man 
buvo pasakojusi Margarita. Žolininkas Reimonas, Vareno gatvė- 
je. Žiniuonis, sakė ji. Krautuvėlę esą verta pamatyti. Na ką gi. 
Džeimis visą rytą praleis sandėlyje. Turėjau savo žinioje karietą 
su liokajumi; nuvažiuosiu ir pažiūrėsiu. 

Švarus medinis prekystalis ėjo krautuvėlės pasieniais iš abie- 
jų pusių, o už jo palei sienas stovėjo dukart žmogaus aukščio 
lentynos nuo grindų iki lubų. Kai kurios buvo su suveriamomis 
stiklinėmis durelėmis, spėjau, saugančios retesnes ir brangesnes 

medžiagas. Viršum spintų nesivaržydami voliojosi rubuiliai auk- 
suoti amūriukai ir pūtė ragelius, mojavo draperijomis ir apskritai 
atrodė taip, tarsi būtų smagiai pavartoję kai kurių labiau spiri- 
tuotų krautuvės prekių. 

- Mesjė Reimonas? - mandagiai pasiteiravau jaunos moters 
už prekystalio. 

- Maitre* Reimonas, - pataisė pardavėja, neelegantiškai nu- 
sišnypštė nosį į rankovę ir mostelėjo krautuvės gilumon, kur 
grėsmingi rusvų dūmų debesys virto pro pusdurių viršų. 

Žiniuonis ar ne, Reimonas buvo tinkamai įsirengęs buveinę. 
Dūmai rūko iš juodo skalūno židinio ir raitėsi palubėje po pa- 
juodusiomis stogo sijomis. Virš ugniavietės ant akmeninio stalo 
su kiaurymėmis stovėjo susisiekiantys stikliniai distiliavimo in- 
dai, variniai „pelikanai“ - metalinės ilgasnapės skardinaitės, iš 
kurių grėsmingi skysčiai lašėjo į puodelius, - ir nedidukė, bet 
patogi spirito varyklė. Tarp kitų krautuvėje tvyrančių aromatų 
nuo židinio pusės aiškiai sklido ryškus spirito kvapas. Kad ir 
kaip jam sekėsi prekyba kerais ir stebuklingais gėrimais, moky- 
tojas Reimonas, be abejonės, varė klestintį geros kokybės vyšnių 
brendžio verslelį. 

Pats varytojas tupėjo prie ugnies ir atgal pro groteles stumdė 
išriedėjusius angliukus. Išgirdęs mane įeinant, jis atsitiesė ir atsi- 
suko maloniai šypsodamasis. 

- Kaip gyvuojate? - mandagiai kreipiausi į jo viršugalvį. 

Įspūdis, kad įžengiau į kerėtojo buveinę, buvo toks stiprus, 
jog būčiau nenustebusi, jeigu šeimininkas atsiliepdamas būtų 
sukvarkęs. 

Mat mokytojas Reimonas labiausiai priminė didžiulę nuo- 
širdžią varlę. Gal kiek aukštesnis negu keturių pėdų, statinaitės 
formos krūtine ir kreivomis kojomis, jis turėjo iš pažiūros storą 
ir drėgną pelkynų gyventojo odą ir truputį iššokusias draugiškas 
juodas akis. Jei nekreipsime dėmesio į tą nereikšmingą faktą, kad 
nebuvo žalias, trūko tik karpų. 


* Meistras, mokytojas (pranc.). 

— Madona! - tarė jis ir plačiausiai nusišypsojo. - Ką turėčiau 
malonumo jūsų labui nuveikti? 

Jis buvo visai be dantų, ir tai dar labiau stiprino panašumą į 
varlę; žiūrėjau negalėdama atplėšti akių. 

— Madona! - pakartojo jis, klausiamai žvelgdamas į mane iš 
apačios į viršų. 

Ūmai susivokusi, kaip nepadoriai įsispoksojau, paraudau ir 
nemąstydama pasakiau: 

- Aš tik pagalvojau, ar jus kada bučiavo graži jauna mergina. 

Kai jis garsiausiai nusikvatojo, dar labiau išraudau. Jis atsakė 
plačiai šypsodamasis: 

- Daugel kartų, madona. Deja, nepadeda. Kaip matot. Var- 
liūzas. 

Mudu bejėgiškai juokėmės, negalėdami liautis, net mergina 
iš parduotuvės įkišo galvą pro pusdures pažiūrėti. Mokytojas 
Reimonas pamojo jai, kad eitų sau, tada, kosėdamas ir susiėmęs 
už šonų, nuklibikščiavo prie lango ir atidarė švinuotus stiklus, 
kad šiek tiek prasisklaidytų dūmai. 

- O, dabar geriau! - sušuko jis, giliai kvėpdamas plūstelėjusio 
šalto pavasario oro. Tada atsisuko į mane, susiglostė atgal sušu- 
kuotus ilgus žilus plaukus, kurie siekė pečius. - Nagi, madona. 
Kad mudu jau draugai, galbūt jūs lukteltumėt valandžiukę, kol 
kai kuo pasirūpinsiu? 

Vis dar išraudusi iškart sutikau, ir jis, tebežagsėdamas iš juo- 
ko, nuėjo prie kaitinamosios lentynos ir pripylė varyklės baką. 
Naudodamasi proga atgauti pusiausvyrą ėmiau vaikštinėti po 
dirbtuvę ir žiūrinėti stulbinamą rakandų įvairovę. 

Paluby kybojo visai nemažas krokodilas, reik manyt, iškam- 
ša. Spoksojau užvertusi galvą į geltonus papilvės žvynus, kietus 
ir žvilgančius kaip presuotas vaškas. 

— Tikras, ar ne? - paklausiau prisėdusi prie subraižyto ąžuo- 
linio stalo. 

Mokytojas Reimonas šypsodamasis pakėlė galvą. 

— Mano krokodilas? O, žinoma, madona. Kelia pirkėjams pa- 
sitikėjimą. — Jis galvos kryptelėjimu parodė į lentyną, juosiančią 

kambarį maždaug akių aukštyje. Ant jos rikiavosi baltos degto 
porceliano puodynėlės, visos papuoštos auksuotais išraitymais, 
išpieštos gėlėmis ir gyvūnėliais, su etiketėmis, išrašytomis dai- 
lia rašysena juodu rašalu. Trys arčiausiai stovinčios puodynaitės 
buvo su lotyniškomis etiketėmis, kurias vargais negalais išsiver- 
čiau - krokodilo kraujas, kepenys ir tulžis, galima spėti, to paties 
gyvio, grėsmingai siūbuojančio skersvėjy, kuris traukė iš pagrin- 
dinės krautuvėlės. 

Paėmiau vieną puodynėlę, atkimšau dangtuką ir atsargiai pa- 
uosčiau. 

- Garstyčios, - suraukiau nosį, - ir čiobreliai. Man atrodo, 
graikinių riešutų aliejuje, bet ko pridėjote, kad gautumėt tokią 
bjaurastį? 

Pavarčiau indelį, kritiškai tyrinėdama dumbliną skystimą. 

— A, madona, tai jūsų nosytė nėra vien puošmena! - Rupū- 
žišką fizionomiją perpus padalijo plačiausias šypsnys, ir pasima- 
tė kietos melsvos dantenos. - Tas juodas daiktas - tai pūdytas 
moliūgo minkštimas, - prisipažino jis, palinkęs į priekį ir pritil- 
dęs balsą. - O kvapas... tai čia iš tikrųjų yra kraujo. 

- Tik ne krokodilo, - pasakiau pakėlusi akis. 

- Tokia jaunystė, ir šitoks cinizmas. - Reimonas nusiminė. - 
Dvaro damos ir kavalieriai, laimė, patiklesnės prigimties, nors 
patiklumas nėra ta savybė, kuri išsyk ateitų į galvą, kai pagalvoji 
apie aristokratą. Ne, madona, iš tiesų čia kiaulės kraujas. Kadan- 
gi kiaulių kur kas paprasčiau gauti negu krokodilų. 

— Hm, taip, - sutikau aš. - Tasai jums tikriausiai nepigiai 
atsiėjo. 

- Laimė, paveldėjau jį - drauge su nemaža dalim savo dabar- 
tinio inventoriaus — iš ankstesniojo savininko. 

Man pasirodė, kad šiltų juodų akių gilumoje šmėstelėjo ne- 
jaukumo šešėlis, bet išraiškų niuansams jau ir taip dariausi per- 
nelyg jautri, stebėdama veidus pobūviuose ir laukdama, ar nepa- 
matysiu menkiausių užuominų, kurios galėtų praversti Džeimiui 
jo reikaluose. 


184 DIANA GABALDON 


Kresnas mažytis šeimininkas palinko dar arčiau ir konfiden- 
cialiai uždėjo delną man ant rankos. 

- Profesionalė jūs, tiesa? - tarė jis. - Turiu pripažinti, atrodot 
nepanaši į tokią. 

Iš pradžių instinktyviai kilo noras atitraukti ranką, bet jo pri- 
silietimas buvo keistai jaukus; visiškai ne asmeniškas, o netikėtai 
šiltas ir raminantis. Žvilgtelėjau į šarmojančius švinuotus lango 
stiklus ir supratau, dėl ko taip yra; jo nepirštinėtos rankos buvo 
šiltos — visai neįprasta, kad kieno nors rankos tokiu metų laiku 
būtų šiltos. 

- Tai priklauso nuo to, ką turite galvoje sakydamas „profe- 
sionalė“, - atsakiau nutaisiusi rimtą veidą. - Aš gydytoja. 

- Aa, gydytoja? - Jis atsistūmė kėdę ir susidomėjęs mane 
nužvelgė. - Taip, taip ir maniau. O vis dėlto dar kuo užsiimat? 
Ateities nespėjat, meilės eliksyrų netaisot? 

Mano sąžinė krustelėjo, primindama kelionės dienas su Mer- 
ta, kai danginomės pas Džeimį per visas Škotijos Aukštumas ir 
vakarienei užsidirbdavome pranašaudami likimus ir dainuoda- 
mi kaip pora čigonų. 

— Nieko panašaus, - išsigyniau, tik vos raustelėjusi. 

- Bent jau melagė ne profesionali, - tarė jis ir pervėrė mane 
linksmu gudriu žvilgsniu. - O gaila. Vis dėlto, madona, kaip ga- 
lėčiau patirti malonumą jums pasitarnaudamas? 

Paaiškinau, ko man reikia, jis klausydamasis išmintingai 
linkčiojo, o stori žili plaukai sviro per pečius į priekį. Nuošalia- 
me savo krautuvės kampelyje jis nedėvėjo peruko nei nepudravo 
plaukų. Jie buvo sušukuoti atgal nuo plačios aukštos kaktos ir 
tiesūs kaip šiaudai krito ant pečių, o ten staiga baigėsi, tarsi pa- 
kirpti atšipusiomis žirklėmis. 

Su juo buvo lengva šnekėtis, ir jis tikrai gerai išmanė žolelių 
ir kitų augalų panaudojimo būdus. Nusiimdavo tai vieną, tai kitą 
puodynėlę, iškratydavo šiek tiek jų turinio, patrindavo džiovintų 
lapų saujoje ir duodavo pauostyti ar paragauti. 

Mudviejų pokalbį pertraukė pakelti balsai krautuvėlėje. Per 
prekystalį buvo persisvėręs išsičiustijęs liokajus ir kažką sakė 

pardavėjai. Ar veikiau mėgino kažką pasakyti. Jo silpnos jėgos 
visiškai neatlaikė žadą gniaužiančio provansietiškos tarmės škva- 
lo, kurį kitapus prekystalio kėlė pašnekovė. Jos frazeologija buvo 
per daug turtinga man suprasti, bet bendrą pareiškimų prasmę 
pagavau. Kažkas apie kopūstus ir dešras, ir viena, ir kita - anaip- 
tol ne pagyrimas. 

Susimąsčiau apie keistą prancūzų madą kone kiekvieną dis- 
kusiją pakreipti maisto link, bet staiga su trenksmais atsilapojo 
krautuvėlės durys. Liokajus sulaukė pastiprinimo skaistalais ir 
raukiniais išgražinto personažo pavidalu. 

- A, - murmtelėjo Reimonas, kuris susidomėjęs stebėjo man 
pro pažastį krautuvėlėje besiskleidžiančią dramą. - La vicomtesse 
de Rambo. 

— Pažįstat ją? 

Pardavėja akivaizdžiai pažinojo, nes paliko ramybėje liokajų 
ir susigūžusi atsitraukė prie vidurių laisvinamųjų spintos. 

- Taip, madona, - Reimonas linktelėjo, - ji gana brangi. 

Supratau, ką jis norėjo pasakyti, nes aptariamoji dama pa- 
čiupo akivaizdų ginčo objektą - indelį su kažkokiu konservuotu 
augalu, - prisitaikė ir pakankamai stipriai ir taikliai sviedė į sti- 
klines spintos dureles. 

Stiklai pažiro ir sąmyšis iškart nuščiuvo. Vikontienė bedė į 
merginą ilgu, kaulėtu pirštu. 

- Tu, - pasakė ji balsu, panėšinčiu į metalo drožles, - nešk 
šen juodąjį eliksyrą, ir mikliai. 

Mergina prasižiojo, lyg ketindama prieštarauti, paskui, išvy- 
dusi, kad vikontienė taikosi griebtis kito sviedinio, užsičiaupė ir 
spruko į gilųjį kambarį. 

Dar jai nespėjus įbėgti, Reimonas apatiškai ištiesė rankas virš 
galvos, paėmė butelį ir įbruko merginai į rankas, vos tik ji per- 
žengė slenkstį... 

- Paduok jai, - gūžtelėdamas pečiais pasakė. - Kol dar ko 
nors neišdaužė. 

Kai pardavėja nedrąsiai išėjo įteikti butelio, Reimonas atsisu- 
ko į mane ir nutaisė labai kreivą miną. 

- Nuodai konkurentei, - paaiškino jis. - Ar bent jau jinai 
taip mano. 

— Ak, - nustebau aš. - O kas ten iš tikrųjų yra? Šaltekšniai? 

- Jūs tai puikiai išmanot, - pasakė. - Įgimtas talentas ar jus 
kas mokė? Na, tiek jau to. - Numojo plačia plaštaka, esą nesvar- 
bu. - Taip, tiesa, šaltekšniai. Rytoj konkurentė apsirgs, regimai 
kamuosis, kad pateisintų vikontienės keršto troškimą ir įtikintų 
ją, jog pirkinys buvo geras, o kai pasitaisys be liekamųjų pase- 
kmių, vikontienė jos pagijimą aiškins kunigo įsikišimu ar tuo, 
esą aukos pasisamdytas burtininkas panaudojęs priešnuodį. 

- Mm, - numykiau, - o pasekmės jūsų krautuvei? 

Vėlios popietės saulė žaižaravo stiklo šukėse, pažirusiose ant 
prekystalio, nuo jos sublizgo ir vienintelis sidabrinis ekiu, kurį 
vikontienė nusviedė kaip užmokestį. 

Reimonas pakraipė delną - iš neatmenamos senovės atei- 
nantis paprotys, kai vyras šneka apie dviprasmybę. 

- Išsilygina, - ramiai paaiškino jis. - Kai ji po mėnesio at- 
eis abortą sukeliančių priemonių, nuplėšiu nuo jos tiek, kad ne 
tik žalą padengs, bet dar tris spinteles bus galima užsakyti. Ir ji 
sumokės nesiginčydama. - Jis trumpai šyptelėjo, bet jau be anks- 
tesnio linksmumo. - Svarbiausia tinkamas laikas, suprantat. 

Pagavau juodas akis, išmaniai žybčiojančias aplink mano 
stuomenį. Man dar visai nieko nebuvo matyti, bet net neabejo- 
jau, kad mokytojas suprato. 

- O vaistai, kurių kitą mėnesį duosite vikontienei, ar veiks? — 
paklausiau. 

— Svarbiausia tinkamas laikas, - pakartojo jis ir klausiamai 
pakreipė galvą. - Kai pakankamai anksti, viskas gerai. Bet pavo- 
jinga per ilgai laukti. 

Jo balse suskambo aiški perspėjimo gaidelė, ir aš jam nusi- 
šypsojau. 

— Ne dėl savęs klausiu, - pasakiau, - tik kad žinočiau. 

Jis vėl atsipalaidavo. 

— Aa. Ir nemaniau. 

Gatvėje sutarškėjo, tai buvo ženklas, kad vikontienė nuvažia- 
vo savo sidabro ir mėlyna karieta. Jos užnugaryje rankomis su- 
mosikavo ir suriko liokajus, o pėstieji, kad jų nenutrėkštų, buvo 
priversti paknopstom gelbėtis tarpduriuose ir skersgatviuose. 

- A la lanterne*, - pusbalsiu sumurmėjau. 

Retai pasitaikydavo, kad neįprasta perspektyva, iš kurios 
žvelgdavau į esamą padėtį, man teiktų didelį pasitenkinimą, bet 
ši proga buvo kaip tik tokia. 

- Neklausk, ką šaukia vežimėlis pasmerktiesiems giljotinai, — 
pasakiau atsisukdama į Reimoną, - nes šaukia jis tave. 

Jis atrodė kiek nustėręs. 

— A? Na, kad ir kaip ten būtų, minėjot, kaip laisvinamąją 
priemonę naudojat juodąsias notras? Aš pati imčiau baltąsias. 

— Šit kaip. Kodėl? 

Ir daugiau neužsimindami apie vikontienę mudu susėdome 
baigti reikalo. 


* Visas posakis A la lanterne, les aristos! - Prancūzų revoliucijos laikų šūkis, kuriuo 
liaudis reikalaudavo nedelsiamos egzekucijos, pažodžiui: „Prie žibinto.“ 

Versalio grožybės 


TYLIAI UŽDARIAU svetainės duris ir kurį laiką pastovėjau, 
kaupdama drąsą. Kad atgaučiau pusiausvyrą, pamėginau giliai 
įkvėpti, tačiau dėl ankšto banginio ūsų korseto tik žioptelėjau 
kaip smaugiama. 

Džeimis, pasinėręs į pluoštą siuntų užsakymų, nuo to garso 
pakėlė galvą ir suakmenėjo išplėstomis akimis. Prasižiojo, bet 
neišleido jokio garso. 

— Kaip tau patinka? 

Truputį nedrąsiai ištiesiau šleifą ir žengiau į kambarį, lengvai 
siūbuodama klubais, kaip buvo mokiusi siuvėja, kad visu grožiu 
pasirodytų į antsijonį įleisti plisuoto šilko įsiuvai. 

Džeimis užsičiaupė ir keliskart sumirkčiojo. 

- Jinai... aa... raudona, ar ne? - pastebėjo jis. 

- Labai net. Sang-du-Crist, tiksliai sakant. Kristaus kraujo, 
madingiausia sezono spalva, bent jau taip man leista suprasti. 

— Ne kiekviena moteris ją nešiotų, madam, - pareiškė siuvė- 
ja, kuriai kalbėti netrukdė pilna burna smeigtukų. - Bet jūs, tu- 
rėdama tokią odą! Dievo Motina, jums ištisą vakarą vyrai šliauš 
po sijonu! 

- Jei bent vienas pabandys, užminsiu ant pirštų, - atsakiau. 

Pagaliau juk visai ne tokio poveikio siekiama. Tačiau aš iš tie- 
sų norėjau būti pastebima. Džeimis skatino pasisiūdinti ką nors 
tokio, kas leistų man išsiskirti minioje. Ankstaus rytmečio rūkas 
karaliui, matyt, nesutrukdė įsiminti jį per apsilankymą lever, ir 
mes buvome pakviesti į pokylį Versalyje. 

— Man reikės prisigauti prie pinigingų vyrų ausų, - anksčiau, 
kurdamas su manim planus, sakė Džeimis. - Kadangi aš pats 

neturiu nei išskirtinės padėties, nei galios, tą reikės pasiekti pri- 
verčiant juos ieškoti mano draugijos. 

Pažiūrėjęs į mane, jis giliai atsiduso, nes su vilnoniu chalatu 
tikrai neatrodžiau kerinčiai. 

— Ko gero, dėl to Paryžiuje mums teks nemažai suktis vi- 
suomenėje, rodytis dvare, jeigu pavyktų. Žmonės supras, kad aš 
škotas - jiems bus savaime suprantama klausinėti manęs apie 
princą Karolį ir ar Škotija nekantraudama laukia Stiuartų sugrį- 
žimo. Tuomet aš galėsiu diskretiškai juos patikinti, jog dauguma 
škotų dar ir neblogai primokėtų, kad Stiuartai negrįžtų, nors taip 
sakyti man būtų ir ne prie širdies. 

— Taip, geriau tu būk diskretiškas, - pritariau aš. - Kitaip 
Gražuolis princas, kai kitąkart nueisi aplankyti, užsiundys tave 
šunimis. 

Vykdydamas planą laikytis kuo arčiau ir žinoti kuo daugiau 
apie Karolio užsiėmimus, Džeimis pareigingai kas savaitę lankėsi 
ir rodė pagarbą namelyje Monmartre. 

Džeimis šyptelėjo. 

- Taigi. Jo didenybei ir jakobitų rėmėjams aš - lojalus Stiu- 
artų reikalui. Kol Karolis Stiuartas dar nepriimtas dvare, o aš 
ten priimtas, nelabai tikėtina, kad jis sužinos, ką aš ten šneku. 
Paprastai jakobitai Paryžiuje mažai bendrauja ir laikosi savame 
rate. Pirmiausia jie neturi pinigų lankytis madinguose sluoks- 
niuose. Bet mes, dėkui Džaredui, turime, 

Džaredas sutiko - visai kitais sumetimais - su Džeimio pasiū- 
lymu, kad mes išplėstume tradicinį jo kviečiamųjų verslo svečių 
sąrašą ir kad kelią prie mūsų durų išmintų prancūzų kilmingieji 
bei turtingos bankininkų šeimos, o sykį ten apsilankę, susižavė- 
tų reinvyniais ir būtų papirkti įdomiais pokalbiais, smagiomis 
pramogomis ir dideliais škotiško viskio kiekiais, kuriuos Merta 
pastarąsias dvi savaites plukdė per Lamanšą ir gabeno sausumos 
keliais į mūsų rūsius. 

- Supranti, juos traukia vienokios arba kitokios pramo- 
gos, - sakė Džeimis, braižydamas planus kitoje pusėje skraju- 

tės su eilėraščiu apie nešvankų grafo Sevinji romaną su žemės 
ūkio ministro žmona. - Visiems kilmingiesiems rūpi išvaizda. 
Todėl pirmiausia turime jiems pasiūlyti ką nors įdomaus, į ką 
akis paganyti. 

Dabar, sprendžiant iš apspangusio jo veido, aš padariau gerą 
pradžią. Truputį pavaikštinėjau, siūbuodama milžinišku antsijo- 
niu kaip varpu. 

— Nebloga, ką? - paklausiau. - Bent jau labai į akis krintanti. 

Pagaliau Džeimis atgavo amą. 

— Į akis krintanti? - sukriokė jis. - Į akis krintanti? Dieve, tu 
pati tuoj iš jos iškrisi, matyti visa iki pat trečio šonkaulio! 

Pasižiūrėjau žemyn. 

- Nieko tau nematyti. Čia ne aš po nėriniais, o baltas char- 
meuse pamušalas. 

— Taip, bet jis atrodo kaip tu! 

Džeimis priėjo arčiau ir pasilenkė apžiūrėti suknelės korsažo. 
Įbedė akis man į tarpkrūtį. 

- Jėzau, aš tave iki bambos matau! Tik jau neketink šitaip 
eiti į viešumą! 

Truputį pasišiaušiau. Pati šiek tiek nerimavau dėl to, kad 
suknia tokia atvira, nors siuvėja man ir rodė madingų modelių 
eskizus. Bet Džeimio reakcija vertė nusiteikti gynybiškai, o dėl 
to - ir maištingai. 

— Tai fu man liepei būti matomai, - priminiau jam. - O čia - 
visiškas niekis, palyginti su naujausiomis dvaro madomis. Pati- 
kėk, šalia ponios de Perinjon ir Ruano kunigaikštienės aš būsiu 
įsikūnijęs kuklumas. - Įsisprendžiau ir šaltai nužvelgiau vyrą. - 
O gal nori, kad pasirodyčiau dvare su savo žaliąja aksomine? 

Džeimis nusuko akis nuo mano dėcolletage* ir kietai sučiau- 
pė lūpas. 

— Mfmm, - numykė jis, atrodydamas tikrų tikriausias škotas. 

Stengdamasi elgtis taikingai, priėjau ir uždėjau delną jam ant 
rankos. 


* Iškirptė (pranc.). 

— Paklausyk, juk esi buvęs dvare, negali nežinoti, kaip damos 
rengiasi. Pats supranti, kad pagal tuos standartus čia joks kraš- 
tutinumas. 

Jis pažvelgė į mane iš viršaus ir kiek susigėdęs nusišypsojo. 

- Taigi, - pripažino jis. - Taigi, tiesa. Tik kad... na, tu gi mano 
žmona, Sasenach. Nenoriu, kad kiti žmonės į tave žiūrėtų taip, 
kaip aš žiūrėjau į tas damas. 

Ėmiau juoktis, apkabinau jo kaklą ir palenkiau žemyn pabu- 
čiuoti. Jis laikė mane per juosmenį, nykščiai nejučiomis glostė 
švelnų raudoną šilką, kur audinys dengė mano liemenį. Delnas 
keliavo aukščiau, slysdamas šilku, kol palietė sprandą. Kita ranka 
apčiuopė minkštą apvalumą krūties, pūpsančios virš veržiančio 
korseto gniaužtų, gosliai laisvos po vienu vieninteliu plono šilko 
sluoksneliu. Pagaliau paleido mane, išsitiesė ir abejodamas pa- 
purtė galvą. 

- Tikriausiai teks tau ją vilktis, Sasenach, bet dėl Dievo - būk 
atsargi. 

- Atsargi? Dėl ko? 

Jis gailiai nusišypsojo. 

- Viešpatie, moterie, ar tu visai nenuvoki, kaip su ta suknia 
atrodai? Man maga čia pat tave išprievartauti. O tie prakeikti 
varlėdžiai mano susivaldymu nepasižymi. - Jis kiek susiraukė. — 
O tu... negalėtum viršuj truputį prisidengti? —- Didžiule plaštaka 
mostelėjo į savo nėrinių žabo, prisegtą smeigtukų su rubinu. — 
Kokiais raukiniais ar skara? 

- Vyrai nė kiek nenutuokia apie madas, - pamokomai pa- 
reiškiau. - Bet prašom nesijaudinti. Siuvėja sako, kad tam ir yra 
vėduoklė. 

Judesiu, kurį tobulai išmokti man užtruko penkiolika mi- 
nučių, išskleidžiau priderintą nėriniuotą vėduoklę ir gundomai 
suplazdenau ja ties krūtine. 

Džeimis susimąstęs stebėjo šį numerį ir mirkčiojo, tada ati- 
darė spintą ir ištraukė mano apsiaustą. 

- Sasenach, padaryk man paslaugą, - paprašė jis ir apgaubė 
sunkiu aksomu man pečius, - pasiimk didesnę vėduoklę. 

Kaip priemonė dėmesiui patraukti suknia buvo neginčijamai 
nusisekusi. Jeigu vertinsime jos poveikį Džeimio kraujospūdžiui, 
tai sėkmė buvo truputį labiau abejotina. 

Jis pavydžiai laikėsi man prie šono ir niauriai nudelbdavo 
žvilgsniu kiekvieną vyriškos lyties asmenį, kuris tik į mane pa- 
žiūrėdavo, kol Analiza de Marijak, pastebėjusi mus iš kito salės 
galo, su svetinga šypsena dailiame smulkių bruožų veidelyje at- 
skriejo prie mūsų. Pajutau, kaip toji šypsena sustingo nukrypusi 
man į veidą. Analiza de Marijak buvo Džeimio „pažįstama“ - jo 
žodžiais tariant — iš ankstesnio gyvenimo Paryžiuje laikų. Taip 
pat ji buvo graži, žavinga ir nuostabiai smulkutė. 

— Mon petit sauvage" - pasveikino ji Džeimį. - Turiu kai ką, 
su kuo tau būtina susipažinti. Net keletą tokių. 

Ji kiniškos lėlės judesiu kryptelėjo smakrą į būrelį vyrų, sto- 
viniuojančių aplink šachmatų stalelį kampe ir kažką karštai ap- 
tarinėjančių. Atpažinau Orleano kunigaikštį ir Žerarą Gobeleną, 
iškilų bankininką. Taigi įtakingas būrelis. 

— Ateik, palošk su jais šachmatais, - ragino Analiza, nutup- 
džiusi drugio dydžio rankutę ant Džeimio rankos. - Ten bus gera 
vieta vėliau jo didenybei susitikti su tavim. 

Karaliaus pasirodant buvo laukiama po vakarienės, kurioje 
jis tuo metu dalyvavo, vadinasi, po valandos ar dviejų. Tuo tarpu 
svečiai vaikštinėjo šen ir ten, šnekučiavosi, grožėjosi paveikslais 
ant sienų, flirtavo prisidengdami vėduoklėmis, vaišinosi konser- 
vuotais gardumynais, pyragaičiais, vynu ir su daugiau ar mažiau 
diskretiškomis pertraukomis pradingdavo keistose užuolaidomis 
pridengtose alkovose. Šios buvo taip gudriai įmontuotos į kam- 
barių sienų apdailą, kad jas vos pastebėdavai, nebent prieidavai 
pakankamai arti, kad išgirstum garsus viduje. 

Džeimis sudvejojo, ir Analiza truktelėjo stipriau. 


* Mano laukinuk! (Pranc.) 

— Eikš, - spyrė ji. - Nesibaimink dėl savo damos, - ji prita- 
riamai nužvelgė mano suknelę, - ilgai ji viena nestovės. 

- To aš ir bijau, - pusbalsiu sumurmėjo Džeimis. - Na, gerai, 
minutėlę. 

Jis akimirksniu išsivadavo iš Analizos ir pasilenkęs sušnibž- 
dėjo man į ausį: 

- Jeigu rasiu tave vienoje tų alkovų, Sasenach, tai vyrą, su 
kuriuo būsi, laikyk mirusiu. O tave... - Jo rankos nesąmoningai 
slystelėjo prie kardo sagties. 

- Najjau ne, negrasink, - pertariau. - Juk savo durklu prisie- 
kei daugiau manęs nemušti. Kiek kainuoja šventoji geležis, ką? 

Jis nenorom šyptelėjo. 

— Ne, mušt aš tavęs nemušiu, nors man nagai ir niežės. 

— Gerai. Tai ką ruošies daryti? - paklausiau erzindama. 

— Ką nors sugalvosiu, - savotiškai niauriai atsakė jis. - Neži- 
nau ką, bet tau tat nepatiks. 

Tada pagaliau, paskutinį kartą grėsmingai apsidairęs ir savi- 
ninkiškai spustelėjęs man petį, leidosi nuvedamas Analizos - toji 
priminė mažutę, bet entuziastingą valtelę, kuri velka nenorinčią 
pasiduoti baržą. 

Analiza neklydo. Nebebaidomi grėsmingos Džeimio kaimy- 
nystės, dvaro džentelmenai apspito mane kaip papūgų pulkas 
prisirpusią pasiflorą. 

Jie man ištisai bučiavo ranką ir neskubėdavo jos paleisti, bu- 
vau apiberta įmantriais komplimentais, ir nesibaigianti procesija 
vis nešė man taures vyno su prieskoniais. Po pusvalandžio man 
paskaudo kojas. Veidą nuo šypsojimosi - taip pat. O ranką - nuo 
vėdavimosi vėduokle. 

Turiu pripažinti, jog buvau dėkinga Džeimiui, kad taip ne- 
perkalbamai užsispyrė dėl vėduoklės. Padariau nuolaidą jo jaus- 
mams ir atsinešiau didžiausią, kokią tik turėjau, - pėdos ilgio mil- 
žinę, išpieštą neva Škotijos elniais, šuoliuojančiais per viržynus. 
Tą meną Džeimis iškritikavo, bet pritariamai įvertino didumą. 
Gracingai nuvijusi šalin vieno aistringo jaunuolio violetiniu kos- 

tiumu dėmesį, paskui nežymiai išskleidžiau vėduoklę po smakru, 
kad apsisaugočiau nuo trupinių, nes krimtau skrebutį su lašiša. 

Ir ne tik nuo trupinių. Nors Džeimis, kuris žvelgė visa pėda 
aukštesniu kampu, tvirtino matąs mane iki bambos, ji liko sau- 
giai paslėpta nuo prancūzų dvariškių tiriamų žvilgsnių, mat dau- 
gelis šių kavalierių buvo už mane mažesni. Kita vertus... 

Aš dažnai su malonumu įsikniaubdavau Džeimiui į krūtinę 
ir jaukiai įbesdavau nosį į duobutę jos centre. Keletas žemaūgių 
narsesnės dvasios mano gerbėjų, regėjos, užsibrėžė patirti pana- 
šų malonumą, tad aš vos spėjau energingai pliaukšėti vėduokle, 
kad vėjelis jiems net garbanas nuo veido nupūsdavo, o jeigu šito 
dar nepakakdavo, kad apsigalvotų, - staigiai ją suskleisdavau ir 
smagiai šniodavau per galvą. 

Todėl man gerokai palengvėjo, kai liokajus prie durų staiga 
pasitempė ir išgiedojo: 

— Sa Majestė, Le Roi Louis!“ 

Nors karalius kėlėsi auštant, vėlų vakarą jis akivaizdžiai žydė- 
jo. Kai Liudvikas, ne ką daugiau negu mano penkios pėdos šeši 
coliai, įėjo, buvo matyti, kad jis laikosi kaip gerokai aukštesnis, 
žvalgosi kairėn ir dešinėn, linkčioja maloningai pastebėdamas 
jam nusilenkusius vasalus. 

Štai šitas, pamaniau nužvelgusi jį, kur kas labiau atitinka 
mano vaizdinį, kaip turėtų atrodyti karalius. Ne ypač išvaizdus, 
jis elgėsi, lyg būtų gražuolis; šį įspūdį stiprino ne tik prašmatnūs 
drabužiai, bet ir jį supančių žmonių požiūris. Liudvikas dėvėjo 
naujausios mados atgal sušukuotą peruką; jo surdutas buvo or- 
namentais skutinėto aksomo, ištisai siuvinėtas šimtais linksmų 
šilkinių drugelių. Per vidurį buvo kirptas taip, kad matytųsi pra- 
bangaus kreminio šilko liemenė deimantinėmis sagomis, deran- 
čiomis prie plačių drugelio formos sagčių ant batų. 

Tamsios, užkritusiais vokais akys neramiai perbėgo per mi- 
nią, o išdidi Burbonų nosis pakilo į viršų, lyg uosdama kažkokį 
dominantį kvapą. 


* Jo didenybė karalius Liudvikas! (Pranc.) 

Dėvėdamas kiltą ir languotą skraistę, bet su standinto gel- 
tono šilko surdutu bei liemene ir palaidais, pečius siekiančiais 
liepsnojančiais plaukais, kurie senoviniu škotų papročiu viena- 
me šone buvo supinti į kasytę, Džeimis tikrai traukė akį. Bent jau 
aš pamaniau, kad tai Džeimis patraukė karaliaus dėmesį, kai Le 
Roi Loui ryžtingai pakeitė kryptį ir pasuko prie mūsų, nelyginant 
Raudonosios jūros bangas skirdamas prieš save minią į dvi dalis. 
Ponia Nel de la Turel, kurią atpažinau iš kito pobūvio, sekė jam 
įkandin it gelbėjimo valtis. 

Buvau pamiršusi raudonąją suknią; jo didenybė sustojo tie- 
siai prieš mane ir ekstravagantiškai nusilenkė, pridėjęs ranką 
prie juosmens. 

- Chėre Madame! - sušuko jis. - Mes esame sužavėti! 

Išgirdau, kaip Džeimis garsiai įkvėpė, o tada žengė į priekį ir 
nusilenkė karaliui. 

— Leiskite pristatyti savo žmoną, jūsų didenybe - miledi 
Broch Tuarach. 

Jis atsitiesė ir žengė žingsnį atgal. Tada greitai suvirpino pirš- 
tus, ir aš akimirką paspoksojau į jį nesuprasdama, bet paskui 
sumečiau, kad jis man ženklu rodo daryti reveransą. 

Automatiškai pritūpiau, stengdamasi nulaikyti akis nuleistas 
ir sukdama galvą, kur man reikės žiūrėti, kai pakilsiu iš tūpsnio. 
Tiesiai už Liudviko stovėjo ponia Nel de la Turel ir šiek tiek nuo- 
bodžiaujančia mina stebėjo supažindinimą. Pasak gandų, Nelė 
buvo dabartinė Liudviko favoritė. Pagal paskutinį mados žodį ji 
dėvėjo suknelę, kurios iškirptė ėjo žemiau abiejų krūtų ir buvo 
pridengta perregimu gazo sluoksniu, kuris aiškiai buvo mados 
dalykas, nes nei šilumos, nei priedangos negalėjo suteikti. 

Tačiau mane sujaudino ne suknelė ir ne jos atveriamas re- 
ginys. Nelės krūtys, visai normalaus dydžio ir maloniai propor- 
cingos, su plačiomis rusvomis aureolėmis, buvo dar padabintos 
pora spenelių papuošalų su brangakmeniais, kurių poveikis buvo 
toks, kad juos supantis fonas blanko ir atrodė nereikšmingas. Dvi 
deimantais inkrustuotos gulbės rubinų akytėmis tiesė viena į kitą 
kaklus ir nesaugiai lingavo ant aukso lanko pavidalo laktų. Pa- 

puošalas buvo meistriško darbo, medžiagos - stulbinančios, bet 
man darėsi šiek tiek silpna matant, kad abu auksiniai lankai per- 
verti per spenelius. Patys speneliai buvo gerokai persukti, bet tai 
maskavo kiekvieną jų dengiantis didelis perlas, kybantis ant plo- 
nos auksinės grandinėlės, nutiestos tarp pagrindinio žiedo šonų. 

Pakilau išraudusi ir kosėdama, tad prisidengusi nosinaite 
pamėginau atsiprašyti ir ėmiau trauktis atbula. Pajutau, kad už 
manęs kažkas yra, ir laiku sustojau, kad neatsitrenkčiau į Džeimį, 
kuris nenuleido akių nuo karaliaus meilužės nė nemėgindamas 
taktiškai apsimesti užsimiršęs. 

— Ji sakė Mari d'Arbanvil, kad įvėrė juos mokytojas Reimo- 
nas, - patyliukais pakomentavau. 

Džeimis spoksojo užburtu žvilgsniu ir nė nemirktelėjo. 

- Gal ir man užsirašyti? - paklausiau. - Spėju, įvertų, jeigu 
duočiau jam kmynų toniko receptą. 

Pagaliau Džeimis pažiūrėjo į mane. Paėmęs už alkūnės, nu- 
stūmė atsigaivinti skirtos alkovos link. 

- Jeigu tu dar bent žodį pratarsi tam mokytojui Reimonui, - 
iškošė pro dantis, - aš tau juos pats įversiu - dantimis. 

Karalius tuo metu jau ėjo sau į Apolono saloną, o paskui 
jį atsirandančią tuščią vietą greit užpildydavo kiti, traukiantys 
iš salės, kur buvo patiekta. vakarienė. Pamačiusi, kad Džeimis 
užsišnekėjo su kažkokiu mesjė Ženė, turtingos laivybos įmonės 
vadovu, vogčiomis apsidairiau, kur galėčiau valandėlei nusispirti 
batelius. 

Pašonėje buvo viena alkova, iš tylos sprendžiant - neužimta. 
Pasiunčiau šalimais stoviniuojantį gerbėją atnešti vyno, o tada 
greit apsidairiau ir įsmukau į alkovą. 

Ji buvo apstatyta tam tikrų minčių keliančia kušete, mažu sta- 
liuku ir pora kėdžių - šios labiau tiko drapanoms pasidėti negu sė- 
dėti, kritiškai pamaniau aš. Vis dėlto atsisėdau, nusiaviau batelius 
ir, atsidususi iš palengvėjimo, užsikėliau pėdas ant kitos kėdės. 

Už nugaros sužvangėję užuolaidų žiedai paskelbė, kad man 
vis dėlto nepavyko pasišalinti nepastebėtai. 

— Madam! Pagaliau mes vieni! 

- Taip, kad ir kaip būtų gaila. 

Tai vienas iš nesuskaičiuojamų comtes, pagalvojau. Arba ne, 
šitas yra vikontas; kažkas prieš kurį laiką pristatė jį man kaip 
vikontą de Rambo. Vienas iš tų mažuliukų. Regis, prisiminiau, 
kaip susižavėjęs blizgino į mane akimis it karoliukais pro mano 
vėduoklės apačią. 

Negaišdamas laiko, jis mitriai prisėdo ant kitos kėdės, o 
mano pėdas užsikėlė ant kelių. Aistringai prispaudė mano koji- 
nėtų kojų pirštus sau prie šakumo. 

- Ach, ma petite! Koks delikatumas! Jūsų grožis varo mane 
iš proto! 

Nenuostabu, pamaniau, jeigu jis turi iliuzijų, kad mano pė- 
dos ypač delikačios. Vikontas pakėlė vieną prie lūpų ir krimste- 
lėjo man pirštus. 

- Cest un cochon gui vit dans la ville, cest un cochon gui vit...* 

Ištraukiau koją jam iš rankų ir paskubom atsistojau, nors ge- 
rokai trukdė pasijoniai. 

- Jei jau kalbame apie cochons, kurie gyvena mieste, - ner- 
vingai pasakiau, - tai visai nemanau, kad mano vyras apsidžiaugs 
jus čia užtikęs. 

- Jūsų vyras? Pamanyk! - Jis atsainiai numojo į Džeimį. - Ne- 
abejoju, kad kurį laiką jis bus užsiėmęs. O kol katės nėra namie... 
eikš pas mane, ma petite souris**, leisk išgirsti, kaip sucypsi. 

Tikriausiai norėdamas pasistiprinti prieš susirėmimą, vikon- 
tas išsitraukė iš kišenės emaliu puoštą tabakinę, mikliai užsibėrė 
tamsių grūdelių ant išorinės plaštakos pusės ir dailiai pabraukė 
sau po nosimi. 

Jis giliai įkvėpė, akys sužibo iš nekantrumo, tada staigiai pa- 
suko galvą, nes užuolaidos ūmai buvo atitrauktos, o vario žiedai 
garsiai sužvangėjo. Įsiveržimo išblaškytas, vikontas gana gyvai 
sučiaudėjo tiesiog man į krūtinę. 

Aš sucypiau. 


* "Tas paršelis gyvena mieste, tas paršelis gyvena... (Pranc.) 
** Mano pelyt (pranc.). 

- Ak tu, bjaurybe! - tariau ir pašventinau jį vėduokle per 
veidą. 

Vikontas ašarojančiomis akimis, svirduliuodamas žengė ata- 
tupstas. Užkliuvo už mano devinto dydžio apavo, gulinčio ant 
grindų, ir galva į priekį nuvirto tiesiai Džeimiui į glėbį, mat šis 
stovėjo prie įėjimo. 


i 


— Na, ką jau ką, o dėmesį tai patraukei, - pagaliau tariau aš. 

- Pamanyk, - atsiliepė Džeimis. - Dar tam salaud* pasisekė, 
kad nenuroviau jam galvos ir nepriverčiau jos praryti. 

— Ką gi, reginys būtų buvęs neblogas, - sausai sutikau. - Vis 
dėlto ne prasčiau buvo ir pamirkyti jį fontane. 

Džeimis pakėlė akis, suraukta kakta išsilygino nuo šypsnio. 

— Taigi, gerai. Pagaliau juk nepaskandinau vyruko. 

— Esu tikra, vikontas įvertino tavo susivaldymą. 

Jis vėl prunkštelėjo. Stovėjo vidury kambario mažame appar- 
tement** rūmuose, kur karalius, kai jau liovėsi juoktis, mus apgy- 
vendino, užsispyręs, kad tą vakarą atgal į Paryžių neišvyktume. 

- Pagaliau, mon chevalier***, - sakė jis, žiūrėdamas į aukštą, 
varvančią Džeimio figūrą terasoje, - mums be galo nepatiktų, jei- 
gu peršaltumėt. Esu tikras, taip dvaras netektų nemažos pramo- 
gos, o madam man niekuomet nedovanotų. Tiesa, brangute? - Jis 
ištiesė ranką ir žaismingai įgnybo poniai de la Turel į spenelį. 

Meilužė atrodė nesmarkiai suirzusi, bet klusniai nusišypsojo. 
Vis dėlto pastebėjau, kad vos karaliaus dėmesį kažkas atitraukė, 
jos žvilgsnis sustojo prie Džeimio. Ką gi, jis atrodė įspūdingai, tą 
turėjau pripažinti, — stovėjo deglų šviesoje visas varvantis, prie 
kūno prilipusiais drabužiais. Bet vis tiek man nepatiko, kad ji 
negali atplėšti nuo jo akių. 

Džeimis nusivilko šlapius marškinius ir numetė į permirku- 
sią šūsnį. Be jų atrodė dar geriau. 


* Niekšui (pranc.). 
** Butelyje (pranc.). 
*** Mano riteri (pranc.). 

— O jei kalbėtume apie tave, - pasakė jis, nudelbęs mane 
grėsmingu žvilgsniu, — tai ar neliepiau tau nelįsti į tas alkovas? 

- Taip. Bet atmetus tai, ponia Linkoln, kaip jums patiko pje- 
sė?* - mandagiai paklausiau. 

— Ką? 

Jis spoksojo į mane taip, lyg būčiau staiga išprotėjusi. 

- Nieko, nesvarbu, tu negali šito posakio žinoti. Tik norėjau 
paklausti, gal užmezgei kokią naudingą pažintį, prieš atskubėda- 
mas ginti sutuoktinio teisių? 

Nusikabinęs nuo prausyklės rankšluostį, Džeimis ėmė ener- 
gingai trinti plaukus. 

- O taip. Sužaidžiau šachmatų partiją su mesjė Diuvernė. Su- 
triuškinau jį ir supykdžiau. 

- Ak, visai neblogai. O kas yra mesjė Diuvernė? 

Plačiai šypsodamasis, jis sviedė rankšluostį man. 

- Prancūzijos finansų ministras, Sasenach. 

- Šit kaip. Ir tu patenkintas, kad jį supykdei? 

— Sasenach, jis supyko ant savęs už tai, kad prakišo, - paaiš- 
kino Džeimis. - Dabar nenurims, kol manęs nenugalės. Sekma- 
dienį ateina pas mus į svečius dar pažaisti. 

- Ak, šaunuolis, - pagyriau. - O bežaidžiant tu galėsi jį įtikinti, 
kad Stiuartų perspektyvos itin miglotos ir kad Liudvikas nenori jų 
finansiškai remti, kad ir kas būtų jiems - kraujo giminė ar ne. 

Jis linktelėjo, abiejų rankų pirštais braukdamas atgal drė- 
gnus plaukus. Židinys dar buvo nepakurtas, ir Džeimis truputį 
drebėjo. 

- Kur išmokai Žaisti šachmatais? - pasmalsavau. - Nežino- 
jau, kad moki. 

— Kolumas Makenzis išmokė, - atsakė jis, - kai man buvo 
šešiolika ir metus praleidau Leocho pilyje. Turėjau prancūzų ir 
vokiečių kalbų, matematikos ir panašių dalykų mokytojus, bet 
kas vakarą valandai užlipdavau į Kolumo kambarį pažaisti šach- 


* Plačiai paplitęs ironiškas posakis - aliuzija į prezidento Abraomo Linkolno mirties 
aplinkybes (buvo nušautas per spektaklį). 

matais. Nors kad sumuštų mane, valandos jam neprireikdavo, - 
liūdnai prisipažino Džeimis. 

— Nieko nuostabaus, kad gerai loši. 

Džeimio dėdė Kolumas sirgo kūną deformuojančia liga, dėl 
kurios beveik nebegalėjo judėti, bet atsigriebdavo protu, kuris ir 
Makiavelį būtų surietęs į ožio ragą. 

Džeimis atsistojo, pradėjo segtis kardo diržą ir prisimerkęs 
pažvelgė į mane. 

— Nemanyk, kad nesuprantu, ko sieki, Sasenach. Nusuki kal- 
bą ir pataikauji man kaip kurtizanė. Argi nesakiau tau apie tas 
alkovas? 

— Sakei, kad neketini manęs mušti, - priminiau jam ir truputį 
giliau įsirausiau krėsle - tiesiog dėl visa ko. 

Jis vėl suprunkštė, numetė kardo diržą ant komodos ir kiltą 
prie šlapių marškinių. 

— Ar aš panašus į tokį vyrą, kuris muštų besilaukiančią mo- 
terį? - atkirto jis. 

Nenuleidau nuo jo abejojančio žvilgsnio. Visiškai nuogas, 
drėgnais susivėlusiais plaukais, su dar matomais baltais randais, 
jis atrodė kaip ką tik iššokęs iš vikingų laivo, galva, knibždančia 
minčių apie prievartavimus ir plėšimus. 

— Iš tikrųjų tai atrodai galintis bet ką padaryt, - pasakiau 
jam. - Apie alkovas taip, sakei. Tikriausiai man reikėjo išeiti į 
lauką batelių nusiauti, bet iš kur aš galėjau žinot, kad tas idiotas 
atseks iš paskos ir pradės kramsnot man kojų pirštus? O jeigu 
nesiruoši manęs mušti, tai ką turėjai galvoje? 

Tvirtai įsikibau į krėslo porankius. 

Jis atsigulė ant lovos ir nusišypsojo man. 

— Sasenach, nusivilk tą kekšės suknią, ir einam gulti. 

— Kodėl? 

— Na, negaliu tau iškaršti kailio ar išmaudyti fontane. - Jis 
gūžtelėjo pečiais. - Ketinau tave siaubingai išbarti, bet man tie- 
siog limpa akys, bijau, kad nespėsiu. - Kuo plačiausiai nusižio- 
vavo, tada sumirkčiojo ir vėl nusišypsojo man. - Primink, kad 
rytoj nepamirščiau, gerai? 

- Ar jau geriau? - Tamsiai mėlynas Džeimio akis temdė rū- 
pestis. - Sasenach, ar gerai tau tiek daug vemti? 

Nusibraukiau plaukus nuo suprakaitavusių smilkinių ir atsi- 
gaivinau veidą drėgnu rankšluosčiu. 

- Nežinau, ar gerai, - pralemenau, - bet bent jau manau, 
kad normalu. Kai kurios moterys vemia ištisai. - Šią valandą ta 
mintis nenudžiugino. 

Džeimis pažiūrėjo, kaip visad, ne į žaismingai išpieštą laikro- 
dį ant stalo, bet pro langą į saulę. 

- Ar pajėgsi nulipti pusryčiauti, Sasenach, ar man pasakyt 
kambarinei, kad atneštų ko nors ant padėklo? 

— Ne. Dabar visai gerai jaučiuosi. - Ir iš tikro jaučiausi gerai. 
Keistas dalykas tas rytmetinis pykinimas - kai tik nenumaldo- 
mas blogumas mane įveikdavo, po kelių akimirkų pasijusdavau 
visiškai sveika. - Dar tik burną išsiskalausiu. 

Kol pasilenkusi virš dubens prausiausi veidą vėsiu vandeniu, 
į buto duris pasibeldė. Pamaniau, tikriausiai tarnas, pasiųstas į 
namus Paryžiuje atvežti mums švarių drabužių. 

Tačiau, mano nuostabai, tai dvariškis atnešė rašytinį kvieti- 
mą pietų. 

- Jo didenybė šiandien pietauja su anglu didiku, - paaiškino 
dvariškis, - ką tik atvykusiu į Paryžių. Jo didenybė pakvietė pietų 
keletą žymesnių anglų pirklių iš Sitė, kad sudarytų jo malonybei 
kunigaikščiui tėvynainių draugiją. Ir kažkas nurodė jo dideny- 
bei, kad madam jūsų žmona taip pat yra anglė, todėl turėtų būti 
pakviesta. 

- Gerai, - dirstelėjęs į mane, atsakė Džeimis. - Galite pasaky- 
ti jo didenybei, kad jausimės pagerbti galėdami pasilikti. 

Neilgai trukus atvažiavo Merta, kaip visada surūgęs, nešinas 
didžiausiu ryšuliu švarių drabužių ir manąja vaistų skrynute, ku- 
rios buvau prašiusi. Džeimis nusivedė jį į svetainę duoti nurody- 
mų tai dienai, o aš paskubomis įsispraudžiau į naują suknelę ir 
pirmą kartą pasigailėjau, kad atsisakiau laikyti tarnaitę. Ir šiaip 


202 DIANA GABALDON 


jau neklusnių mano plaukų būklės nepagerino nakties miegas 
susiglaudus su stambiu, drėgnu škotu; nesuvaldomi kaltūnai sty- 
rojo keliomis kryptimis ir priešinosi visaip bandomi sutramdyti 
šepečiu ir šukomis. 

Pagaliau pasirodžiau, įraudusi nuo pastangų ir suirzusi, bet 
plaukai bent jau iš dalies buvo panašūs į sutvarkytus. Džeimis 
metė į mane žvilgsnį ir sumurmėjo po nosim kažką apie ežius, 
bet pagavo žudantį žvilgsnį ir susiprato užsičiaupti. 

Mano dvasinę pusiausvyrą neblogai pataisė pasivaikščioji- 
mas rūmų soduose tarp gėlynų ir fontanų. Dauguma medžių dar 
stovėjo be lapų, bet diena kovo pabaigai buvo netikėtai šilta ir 
aitriai kvepėjo žaluma sprogstantys pumpurai ant šakelių. Einant 
pro aukštus kaštonus ir tuopas, kuriais buvo apsodinti takeliai 
aplink šimtus balto marmuro skulptūrų, beveik buvo justi, kaip 
medžių kamienais kyla syvai. 

Stabtelėjau prie vienos skulptūros, vaizduojančios pusnuogį 
vyrą su vynuogėmis plaukuose ir fleita prie lūpų. Didelė švel- 
niavilnė ožka godžiai ėdė kitas vynuoges, kurių kekės byrėjo iš 
marmurinių klosčių. 

— Kas čia toks? - paklausiau. - Panas? 

Džeimis šypsodamasis papurtė galvą. Segėjo senąjį savo kiltą 
ir vilkėjo kad ir patogiu, bet aptrintu švarku, bet man jis atrodė 
kur kas geriau negu išsipustę dvariškiai, kurie lenkė mus kleke- 
tuojančiomis grupelėmis. 

- Ne, man atrodo, čia kažkur yra Pano skulptūra, bet ne šita. 
Čia vienas iš keturių žmogaus humorų. 

— Na, atrodo, humoro jam nestinga, - atsakiau nužvelgusi 
besišypsantį ožkos bičiulį. 

Džeimis nusikvatojo. 

- Ir tu dar gydytoja, Sasenach. Čia ne tas humoras. Negi 
nežinai keturių humorų, kurie sudaro žmogaus kūną? Šis yra 
Kraujas, - jis mostelėjo į fleitininką, tada parodė į kitą skulptūrą 
paėjus tolėliau taku, - o ten - Melancholija. 

Tai buvo aukštas vyras, vilkintis savotiška toga ir laikantis 
atverstą knygą. 

Džeimis parodė į kitą tako pusę. 

— O tenai - Geltonoji tulžis. - Tai buvo nuogas raumeningas 
jaunuolis, nuožmiai suraukęs kaktą ir nekreipiantis dėmesio į 
marmurinį liūtą, kuris taikėsi smagiai krimstelėti jam į koją. - 
O aure tenai - Flegma. 

— Tikrai, garbės žodis? 

Flegma, barzdotas ponas su skrybėle, rankas laikė sukryžia- 
vęs ant krūtinės, o jam prie kojų buvo vėžlys. 

- Hm. 

— Argi jūsų laikais gydytojai nesimoko apie humorus? - smal- 
siai paklausė Džeimis. 

— Ne, užtat mes turim mikrobus, - atsakiau. 

- Šit kaip. Mikrobus, - pakartojo Džeimis pats sau, lyg ban- 
dydamas šį žodį, ridendamas ant liežuvio ir škotiškai urgzdamas, 
o dėl to jis skambėjo itin grėsmingai. - Mikrrrrobus. O kaip mi- 
krobai atrodo? 

Nužvelgiau Amerikos atvaizdą, prisirpusią mergelę plunks- 
nuotu sijonu, su galvos puošmena ir krokodilu prie kojų. 

— Na, tokių vaizdingų skulptūrų iš jų neišeitų, - atsakiau. 

Krokodilas prie Amerikos kojų man priminė mokytojo Rei- 
mono krautuvėlę. 

— Kai sakei, kad neičiau pas mokytoją Reimoną, ar rimtai 
tai turėjai galvoje? - paklausiau. - Gal tik nenori, kad spenelius 
prasidurčiau? 

- Aišku, aš nieku gyvu nenoriu, kad prasidurtum spene- 
lius, - tvirtai pareiškė jis ir suėmęs už alkūnės mane paskubino, 
kol nuogos Amerikos krūtys neįkvėpė man dar kokių nederamų 
minčių. - Bet ir kad vaikščiotum pas mokytoją Reimoną - to aš 
taip pat nenoriu. Apie tą žmogų sklando gandai. 

- Paryžiuje apie visus žmones sklando gandai, - paprieštaravau 
aš, — ir kertu lažybų, kad mokytojas Reimonas juos visus žino. 

Džeimis linktelėjo, ir jo plaukai sužvilgo blausioje pavasario 
saulėje. 

— O taip, ko gero, žino. Bet manausi galįs viską, ko man rei- 
kia, sužinoti smuklėse ir salonuose. Sakoma, kad apie mokytoją 

Reimoną buriasi tam tikras ratelis, bet tai - ne prijaučiantieji 
jakobitams. 

— Ne? O tai kas? 

— Kabalistai ir okultistai. Gal raganos. 

- Džeimi, negi tu išties baiminiesi raganų ir demonų, ką? 

Mudu priėjome sodų dalį, vadinamą Žaliuoju Kilimu. Taip 
anksti pavasarį milžiniškos vejos žaluma dar buvo tik žalsva, bet 
žmonės jau gulinėjo ant jos, džiaugdamiesi reto grožio diena. 

- Ne, raganų - ne, - galų gale atsakė Džeimis. Radęs vietelę 
palei forsitijų gyvatvorę, jis atsisėdo ant žolės. - Grafo Sen Žer- 
meno - galbūt. 

Prisiminiau, kokiu žvilgsniu Havre mane svilino tamsios gra- 
fo Sen Žermeno akys, ir sudrebėjau, nors ir buvau apsigaubusi 
vilnone skraiste, o danguje švietė saulė. 

— Manai, jis susijęs su mokytoju Reimonu? 

Džeimis gūžtelėjo pečiais. 

— Nežinau. Bet ar ne pati pasakojai, kokie apie Sen Žermeną 
sklinda gandai? O jeigu mokytojas Reimonas įeina į tą būrelį, 
tada, Sasenach, geriau tau laikytis kuo toliau nuo jo, velniai rau- 
tų. - Jis man kreivai šyptelėjo. - Pagaliau bemeilyčiau, kad man 
netektų vėl tavęs gelbėti nuo laužo. 

Po medžiais dryksantys šešėliai priminė man šaltą ir niūrią 
tamsą Kreinsmuro vagių duobėje, suvirpėjau ir prisislinkau ar- 
čiau Džeimio, tolėliau į saulėkaitą. | 

— Aš irgi nenorėčiau, kad tau tektų. 

Ant žolės po žydinčiu forsitijos krūmu apie patelę rėžė spar- 
ną balandis. Takeliuose, kurie vedė per skulptūrų parką, pana- 
šia veikla užsiėmė dvaro damos ir ponai. Didžiausias skirtumas 
buvo tas, kad karveliai savo drauges mergino tyliau. 

Ties mūsų poilsio vietele iškilo jūros bangos spalvos šilko 
regėjimas, garsiai reikšdamas susižavėjimą dieviška vakar vakare 
matyta pjese. Trys jį lydinčios damos, kad ir ne tokios vaizdin- 
gos, ištikimai kaip aidas kartojo jo nuomonę. 

— Neprilygstama! Ponios Kuel balsas visiškai neprilygstamas! 

- O, neprilygstamas! Taip, nuostabus! 

— Palaimingas, palaimingas! Neprilygstamas - kitaip ir ne- 
pavadinsi! 

— O taip, neprilygstamas! 

Balsai - visų keturių - cypė it vinys, traukiamos iš medžio. 
Gretimai, per keletą pėdų nuo mano nosies, saldžiabalsis balan- 
dis, priešingai, burkavo švelniai ir negarsiai: iš pradžių sodriai, 
meilingai gurgdamas, o paskui pereidamas prie švilpiančio alsa- 
vimo, jis vis išpūsdavo krūtinę ir nusilenkdavo, dėdamas širdį nu- 
mylėtinei prie kojų, o ši kol kas atrodė gana abejinga jo menui. 

Pro karvelį pažiūrėjau į jūros bangos satinu apsitaisiusį dva- 
riškį, skubiai pagrįžusį keletą žingsnių pakelti nėriniais apkraš- 
tuotos nosinaitės, kurią gudriai pametė viena jo palydovių. 

— Šitą ponios vadina LAndouille, - tariau. - Įdomu kodėl. 

Džeimis mieguistai suniurzgė ir pramerkė vieną akį dirstelėti 
į nueinantį kavalierių. 

— Mm? Aa, dešra. Tai reiškia, kad jis savo rodžerio nenulai- 
ko kelnėse. Žinai tokį tipą... su damomis, liokajais, kurtizanė- 
mis, pažais. Su kambariniais šunyčiais, jei tikėsim gandais, taip 
pat, - pridūrė pašnairavęs į tolstantį akvamarino spalvos šilko 
debesį, prie kurio dabar artinosi kažkuri dvaro ponia, saugiai 
spausdama prie krūtinės pūkuotą baltą ryšulį. - Beatodairiška. 
Aš su savuoju nerizikuočiau nė prisiartinti prie kurio nors iš tų 
niekingų kiauksinčių plaukų kamuoliukų. 

— Su savo rodžeriu? - pralinksmėjau. - Keletą kartų teko 
girdėti jį vadinant petriuku. O jankiai neaišku kodėl saviškius 
vadindavo dikais. Vieną kartą pacientą, kuris mane erzino, pava- 
dinau gudragalviu Diku, tai jam iš juoko vos siūlės nesprogo. 

Džeimis taip pat nusijuokė ir pasirąžė malonioje pavasario sau- 
lutėje. Jis porą kartų mirktelėjo, apsivertė ant nugaros ir nužvelgė 
mane iš apačios į viršų, užvertęs smakrą, plačiai šypsodamasis. 

- Tu ir mane panašiai veiki, Sasenach, - pasakė jis. 

Nubraukiau jam nuo kaktos plaukus ir pabučiavau į tarpuakį. 

— Kodėl vyrai jį vadina vardais? - paklausiau. - Džonu 
Tomu, pavyzdžiui. Ar Rodžeriu, jei jau apie tai šnekam. Mote- 
rys nevadina. 

— Ne? - susidomėjo Džeimis. 

— Ne, žinoma, ne. Jau greičiau savo nosį Džeine pavadinsiu. 

Jam juokiantis, krūtinė kilo ir leidosi. Užsiritau ant jo, buvo 
smagu po savim jausti jo tvirtą kūną. Spaudžiausi klubais, bet 
stori mano pasijonių sluoksniai šį judesį pavertė veikiau vien 
gestu nei kuo nors daugiau. 

— Na, - ėmė logiškai samprotauti Džeimis, - vis dėlto jūsiškė 
pati nesikilnoja aukštyn žemyn ir neima elgtis savo nuožiūra, ne- 
paisydama jūsų norų vienu ar kitu klausimu. Bent jau kiek man 
žinoma, - pridūrė jis ir klausiamai kilstelėjo antakį. 

— Ne, garbė Dievui, neima. Įdomu, ar prancūzai saviškius 
vadina pjerais, - pasvarsčiau žvilgtelėjusi į einantį pro šalį dendį 
žalio aksominio muaro drabužiu. 

Džeimis taip nusikvatojo, kad išbaidė karvelius iš po forsiti- 
jų krūmo. Pasipiktinę šie nuplasnojo šalin, paskleisdami paskui 
save pilkų pūkų kuokštus. Gauruotas šunelis, ligi tol patenkin- 
tas sūpavęsis šeimininkei ant rankų kaip skudurų kūlys, iškart 
pabudo ir pajuto pareigos šauksmą. Kaip teniso kamuoliukas 
liuoktelėjo iš šilto lopšio ir entuziastingai nusivijo balandžius, 
pakvaišusiai skalydamas, o jo šeimininkė, panašiai klykaudama, 
nubėgo iš paskos. 

- Nežinau, Sasenach, - atsakė Džeimis, kai atsigavo iš juokų 
ir įstengė nusišluostyti ištryškusias ašaras. - Tą vieną kartą, kai 
girdėjau prancūzą jį vadinant vardu, tai buvo Žoržas. 

- Žoržas! - sušukau pakankamai garsiai, kad patraukčiau bū- 
relio pro šalį pėdinančių dvariškių dėmesį. Vienas jų, žemaūgis, 
bet žvitrus egzempliorius ryškiu juodai ir baltai dryžuotu satino 
kostiumu, stabtelėjo netoliese ir žemai nusilenkė, skrybėle šluo- 
damas žemę man prie kojų. Viena akis vis dar buvo užtinusi ir 
neprasimerkė, o nosies ketera ėjo mėlynas rumbas, tačiau nuo to 
ponas nė kiek neprarado stilingumo. 

— A votre service, Madame*, - pareiškė jis. 


* Jūsų paslaugoms, ponia (pranc.). 

Gal būčiau ištvėrusi, jeigu ne tos prakeiktos lakštingalos. Salo- 
ne, kuriame vyko vakarienė, buvo karšta ir sausakimša dvariškių 
ir žioplių, vienas iš mano suknios korseto kabliukų atsikabino ir 
įkvepiant kas kartą bjauriai dūrė man žemiau kairio inksto, o dar 
kentėjau nuo tos nepakenčiamos nuolatinės nėštumo rykštės - 
noro šlapintis kas kelios minutės. Vis tiek būčiau galėjusi ištverti. 
Juk atsistoti nuo stalo pirma karaliaus buvo didelis gerų manierų 
pažeidimas, nors pietūs ir buvo neformalūs, palyginti su iškilmin- 
gomis vakarienėmis, įprastomis Versalyje, - ar bent jau taip buvo 
leista suprasti. Tačiau „neformalus“ - santykinė sąvoka. 

Tiesa, buvo tik trijų rūšių konservuotų daržovių, ne aštuo- 
nių. Ir viena sriuba, skaidri, ne tiršta. Stirniena buvo tik kepta, 
o ne patiekta en brochette*, o žuvis, nors ir skaniai išvirta vyne, 
buvo patiekta kaip filė, o ne visa patupdyta ant drebučių kalno 
su krevetėmis. 

Nors ir suvaržytas tokio kaimiško paprastumo, vienas iš virė- 
jų pagamino žavingą užkandį - gudriai iš tešlos juostelių nupintą 
lizdelį, papuoštą tikromis žydinčiomis obels šakelėmis, o ant jo 
krašto tupėjo dvi lakštingalos, nulupta odele ir keptos, kimštos 
obuoliais su cinamonu, tada vėl apkaišytos savomis plunksnelė- 
mis. O lizde tūnojo visa mažų paukštyčių šeimynėlė, mažulyčiai 
ištiestų sparnelių galiukai - rusvi ir traškūs, švelni odelė glazū- 
ruota medumi, o pro pražiotus snapelius tik vos matyti migdolų 
pastos įdaras. 

Pergalingai apneštas aplink stalą parodyti svečiams, ku- 
rie visi kaip vienas murmėjo iš susižavėjimo, dailus patiekalas 
buvo pastatytas prieš karalių, šis trumpam atsigręžė nutraukęs 
pokalbį su ponia de la Turel, paėmė iš lizdelio vieną jauniklį ir 
įsimetė į burną. 

Trašku trašku trašku darbavosi Liudviko dantys. Užhipnoti- 
zuota stebėjau, kaip nuvilnijo jo gerklės raumenėliai, ir pajutau, 


* Vėrinukais (pranc.). 

kaip smulkūs kauleliai nuslydo mano pačios stemple. Rudi pirš- 
tai nerūpestingai siektelėjo antro mažylio. 

Tada nusprendžiau, kad tikriausiai esama blogesnių dalykų 
negu įžeisti jo didenybę paliekant užstalę, ir pašokau iš vietos. 

Po kelių minučių, tarp krūmokšnių kildama nuo kelių, išgir- 
dau kažką už nugaros. Tikėjausi sutikti pagrįstai įtūžusio sodi- 
ninko žvilgsnį ir kaltai atsisukau, bet išvydau įtūžusį sutuoktinį. 

— Velnias, Klere, tau būtinai reikia visą laiką taip elgtis? — 
griežtai paklausė jis. 

- Vienu žodžiu - taip, - atsakiau ir išvargusi susmukau ant 
puošnaus fontano atbrailos. Delnai buvo drėgni, nusišluosčiau 
juos į sijoną. - Manai, pasismagint norėdama išlėkiau? 

Man svaigo galva, užsimerkiau, bandydama atgauti pusiau- 
svyrą, kol neįvirtau į fontaną. 

Ūmai po juosmeniu atsirado ranka, ir aš pusiau atsilošiau, 
pusiau susmukau Džeimiui į glėbį, nes jis atsisėdo šalia ir pagavo 
mane. 

- O varge. Dovanok, mo duinne. Kaip jautiesi, Klere? 

Atsitraukiau tiek, kad galėčiau pažvelgti jam į veidą, ir nu- 
sišypsojau. 

— Gerai, tik truputį galva susvaigo, ir viskas. 

Pakėliau ranką ir pamėginau išlyginti gilią susirūpinimo 
raukšlę jo kaktoje. Jis irgi nusišypsojo, bet raukšlė liko kur bu- 
vusi - plona vertikali vagelė tarp tankių lenktų smėlio spalvos 
antakių. Jis paskalavo ranką fontane ir perbraukė delnu man per 
skruostus. Tikriausiai buvau gerokai išblyškusi. 

- Atsiprašau. Džeimi, aš tikrai negalėjau susilaikyti. 

Drėgna jo sauja ramindama spustelėjo man sprandą, stipri ir 
tvirta. Plona čiurkšlė iš išverstakio delfino nasrų apipurškė man 
plaukus mažyčių lašelių migla. 

- Ak, nekreipk į mane dėmesio, Sasenach. Nenorėjau šiurkš- 
čiai tavęs subarti. Tik kad... - jis viena ranka bejėgiškai moste- 
lėjo, - tik kad jaučiuosi toks kietakaktis mulkis. Matau, kaip tu 
vargsti, ir suprantu, kad čia aš tau taip padariau, ir ničniekuo 
negaliu tau pagelbėti. Todėl imu tave dėl to kaltinti, elgiuosi pik- 

tai ir šaukiu... Sasenach, kodėl tu tiesiog nepasiunti manęs po 
velnių? - pratrūko jis. 

Laikydamasi jam už rankos, juokiausi tol, kol paskaudo šo- 
nus po ankštu korsetu. 

- Eik velniop, Džeimi, - pagaliau išstenėjau, šluostydama- 
si akis. - Eik tiesiai velniop. Neik pro langelį „Eiti“. Nepasiimk 
dviejų šimtų dolerių. Štai. Dabar geriau? 

- Taigi, geriau, —- atsakė jis, ir jo veidas pragiedrėjo. - Kai 
pradedi šnekėt nesąmones, žinau, kad tau viskas gerai. Ar gerai, 
Sasenach? 

— Taip. 

Atsisėdau tiesiai ir apsidairiau. Versalio teritorija buvo atvira 
plačiajai visuomenei, todėl grupelės pirklių bei darbininkų keis- 
tai maišėsi tarp ryškiaspalvių dvariškių, ir visi kartu mėgavosi 
gražiu oru. 

Staiga netoliese atsilapojo terasos durys, ir karaliaus svečiai 
pabiro į sodą smagiai šnekučiuodami. Išėjusiųjų iš pietų srautą 
papildė nauja delegacija, matyt, tik ką išsilaipinusi iš dviejų dide- 
lių karietų, kurias pamačiau nuvažiuojant per sodą prie atokiau 
stovinčių arklidžių. 

Tai buvo didelis būrys žmonių, vyrų ir moterų, apsirengusių 
santūriai, palyginti su margaspalviais juos supančių dvariškių 
kostiumais. Bet mano dėmesį patraukė veikiau ne jų išvaizda, o 
garsai. Kai kalba būrelis prancūzų, iš tolo jų balsai nosiniais gar- 
sais labai panėši į ančių ir žąsų gagenimą. O anglų kalba, priešin- 
gai, pasižymi lėtesniu tempu ir kur kas mažiau banguojančiomis 
intonacijomis. Kai ja šnekama tolumoje ir neįmanoma išskirti 
balsų, garsai esti šiurkštoki ir draugiškai monotoniški, lyg ska- 
lytų aviganis šuo. O šiuo metu į mus plūstelėjusi minia sudarė 
įspūdį, kad gagena žąsų pulkas, vejamas gaujos skalikų. 

Šiek tiek pavėlavę atvyko anglai. Be abejo, jie buvo taktiškai 
genami į sodą, kol virtuvės komanda skubiai ruošė kitus pietus 
ir dengė jiems gausų stalą. 

Smalsiai nužvelgiau tą draugiją. Sandringamo kunigaikštį 
pažinojau, žinoma, nes susipažinau su juo anksčiau Škotijoje, 

Leocho pilyje. Jo kresną it statinaitė figūrą buvo nesunku atpa- 
žinti - žingsniavo Liudviko pašonėje, madingas perukas dėme- 
singai pakrypęs. 

Daugumos kitų žmonių nepažinojau, nors man pasirodė, 
kad stilinga vidutinio amžiaus dama, kaip tik tuo metu išeinanti 
pro duris, turėtų būti Kleimoro kunigaikštienė, mat buvau gir- 
dėjusi, kad laukiama jos atvykstant. Ta proga buvo ištraukta pa- 
rodyti karalienė, paprastai paliekama kokiame nors užmiesčio 
dvare pati sau linksmintis, kaip išmano. Ji kalbėjosi su ta viešnia, 
neįprastos progos jaudulys buvo nurausvinęs jos švelnų, neri- 
mastingą veidą. 

Mano akį patraukė jauna mergaitė tiesiai už kunigaikštienės. 
Visai paprastai apsirengusi, ji švytėjo tokiu grožiu, kuris būtų 
padėjęs jai išsiskirti bet kokioje minioje. Buvo nedidukė, smul- 
kių kaulų, bet gražiai apvalios figūros, tamsiais, žvilgančiais, ne- 
pudruotais plaukais ir įstabia, nepaprastai balta oda, o skaisčiai 
rausvi skruostai darė ją panašią į gėlės žiedlapį. 

Jos spalvos priminė man suknutę, kurią savo laikais turė- 
jau - lengvą, medvilninę, margintą raudonais aguonų žiedais. 
Ši mintis kažkodėl sužadino netikėtą namų traukos bangą, ir aš 
įsitvėriau į marmurinio suolo briauną, o akių vokai ėmė dilgčioti 
iš ilgesio. Turbūt dėl to, kad girdžiu paprastą šiurkštoką anglų 
kalbą, pamaniau, juk ištisus mėnesius mane supo dainingas Ško- 
tijos akcentas ir Prancūzijos kvaksėjimas. Tų svečių balsai mano 
ausiai skambėjo taip, lyg jie būtų atėję iš namų. 

Tada pamačiau jį. Kol, netikėdama savo akimis, vedžiojau 
žvilgsniu per dailią jo galvos formą, tamsius plaukus, išsiskirian- 
čius tarp pudruotų perukų, taip ir jutau, kaip iš mano veido ište- 
ka visut visutėlis kraujas. Nelyginant oro pavojaus sirenos ausyse 
sukaukė grėsmės signalai, iš paskutiniųjų mėginau susidoroti su 
užplūdusiais įspūdžiais. Mano pasąmonė pamatė nosies liniją, 
nusprendė - „Frenkas“, ir siuntė kūną tekinom jo pasveikinti. 
„Ne Frenkas“, - prabilo kiek aukštesnis, racionalesnis proto cen- 
tras, kai suakmenėjau išvydusi pažįstamą šypseną puse burnos, 
ir pakartojo: „Iu gi žinai, kad čia ne Frenkas“, ir man sutraukė 

blauzdų raumenis. O pamačius aukštą kaktą ir arogantiškai pa- 
kreiptą galvą, įkandin instinkto ir atpažinimo lėtesniais žings- 
neliais atsekė logiška mintis - tada surakino panikos gniaužtai, 
susispaudė kumščiai, sugnybo paširdžiuose. Tai negalėjo būti 
Frenkas. O jeigu ne jis, tai gali būti tik... 

- Džekas Randalas. 

Čia pasigirdo ne mano balsas, o Džeimio, keistai ramus ir at- 
sajus. Keistas mano elgesys patraukė jo dėmesį, jis pasekė mano 
žvilgsnį ir pamatė tą, ką ir aš. 

Jis nesujudėjo. Kiek mačiau pro tirštėjantį panikos rūką, net 
nekvėpavo. Lyg pro miglą pastebėjau netoliese tarną, užvertusį 
galvą ir smalsiai spoksantį į greta manęs suakmenėjusią aukštą 
kaip bokštas škoto kario povyzą, tylią it Marso skulptūra. Bet 
man rūpėjo tik Džeimis. 

Jis buvo visas nuščiuvęs. Nuščiuvęs, kaip nuščiūva liūtas, su- 
silyginęs su savanos žole, žvelgdamas degančiomis it svilinanti 
saulė nemirksinčiomis akimis. Ir jo akių gilumoje pamačiau kaž- 
ką šmėstelint. Išdavikišką tykančios katės krustelėjimą, uodegos 
galiuko vikstelėjimą, skerdynes pranašaujantį ženklą. 

Karaliaus akivaizdoje išsitraukti ginklą buvo tolygu mirčiai. 
Merta buvo kitame sodo gale, per toli, kad prisišaukčiau pagal- 
bos. Dar du žingsniai, ir Randalas jau girdės, kas sakoma. Jau bus 
pasiekiamas kardu. Delnu paliečiau Džeimio ranką virš alkūnės. 
Ji buvo kieta kaip plienas, kaip kardo rankena, ant kurios laikė 
uždėjęs ranką. Mano galvoje suūžė kraujas. 

— Džeimi, - pašaukiau, - Džeimi! 

Ir nualpau. 


IO 


Moteris vešliais garbanotais 
tamsiai rudais plaukais 


IŠNIRAU Iš BLYKČIOJANČIOS geltonos miglos, sumišu- 
sios iš saulės, dulkių ir prisiminimų nuotrupų, visiškai praradusi 
orientaciją. 

Frenkas susirūpinusiu veidu buvo palinkęs virš manęs. Jis lai- 
kė mane už rankos, tik kad nelaikė. Mano sauja gniaužė plaštaką, 
daug didesnę už Frenko, pirštai lietė šiurkščius gyvaplaukius ant 
riešo. Frenkas turėjo lygias kaip mergaitės rankas. 

— Kaip jaučiatės? - Balsas buvo Frenko, žemas ir kultūringas. 

- Klere! - Šitas balsas, sodresnis ir kimesnis, buvo visai ne 
Frenko. Nebuvo nė kultūringas. Jame buvo girdėti išgąstis ir 
nerimas. 

- Džeimi. - Pagaliau atradau vardą, atitinkantį vaizdinį, ku- 
rio ieškojau. - Džeimi! Ne... 

Staigiai atsisėdau ir pasibaisėjusi ėmiau šokinėti akimis nuo 
vieno veido prie kito. Mane supo ratu susispaudę smalsūs veidai, 
dviem ir trim eilėm aplinkui spietėsi dvariškiai, ir nedidelė tuš- 
čia erdvė buvo palikta jo didenybei, kuris palinkęs ties manimi 
žiūrėjo su užuojauta ir susidomėjimu. 

Prie manęs dulkėse klūpėjo du vyrai. Džeimis iš dešinės, iš- 
plėstomis akimis ir išblyškęs kaip gudobelės žiedai jam virš gal- 
vos. O man iš kairės... 

— Kaip jaučiatės, ponia? 

Šviesios riešutmedžio spalvos akys žvelgė tik pagarbiai su- 
sirūpinusios, dailūs tamsūs antakiai viršum jų buvo klausiamai 
pakelti. Žinoma, čia ne Frenkas. Bet ir ne Džonatanas Randalas. 
Šis vyras buvo jaunesnis už kapitoną gera dešimtim metų, gal net 
amžiumi artimesnis man, jo veidas buvo šviesus, vėjo ir saulės 

nenugairintas. Lūpos - tokios pat lyg iš marmuro iškaltos, bet jų 
nerėmino kapitono žiaurumą išduodančios raukšlės. 

- Jūs... - kimiai pratariau traukdamasi kuo toliau nuo jo, 
jūs esate... 

— Aleksandras Randalas, skvairas, ponia, - skubiai atsakė 
jis ir ranka padarė gestą, lyg nusiimtų skrybėlę, kurios nedėvė- 
jo. - Nemanau, kad mes pažįstami, - pasakė jis vos abejojama 
intonacija. 

- Aš... e... tai yra ne, nepažįstami, - atsakiau ir atsirėmiau į 
Džeimio ranką. Ranka buvo tvirta kaip plieninis turėklas, bet 
plaštaka, laikanti manąją, virpėjo, ir aš paslėpiau mudviejų susi- 
kibusias rankas sijono klostėse. 

— Gana neformalus prisistatymas, ponia... e... ne, tai yra ledi 
Broch Tuarach, ar ne? 

Aukštas, tūtuojantis balsas vėl atitraukė mano dėmesį, ir 
pastebėjau virš manęs pakibusį rausvą, angelišką Sandringamo 
kunigaikščio fizionomiją, įsiterpusią tarp grafo de Sevinji ir Or- 
leano kunigaikščio. Jis nerangiu kūnu prasispraudė pro ankštą 
tarpelį ir ištiesė ranką padėti man atsistoti. Vis dar laikydamas 
prakaituotame delne mano ranką, jis nusilenkė Aleksandro Ran- 
dalo, skvairo, pusėn, o šis tuo metu sutrikęs žvelgė iš padilbų. 

- Ponas Randalas dirba mano sekretoriumi, ledi Broch 
Tuarach. Dvasininko šventimai - taurus pašaukimas, deja, tikslo 
kilnumas neapmoka batsiuvio sąskaitų, tiesa, Aleksai? 

Nuo šio šiurkštaus sąmojo jaunasis vyras nežymiai raustelė- 
jo, bet mandagiai nulenkė prieš mane galvą, dėkodamas už darb- 
davio pristatymą. Tik tada pastebėjau griežtą tamsų kostiumą ir 
aukštą baltą apykaklaitę, rodančią, kad jis - kažkurio žemesniojo 
rango dvasininkas. 

- Jo malonybė teisus, miledi. Todėl privalau būti didžiai dė- 
kingas už šią man pasiūlytą tarnybą. - Šią tiradą tariančios lūpos 
vos įsitempė, išduodamos, kad, ko gero, jaučiamas dėkingumas 
vis dėlto nėra toks jau didelis, nors žodžiai įtaikūs. Žvilgtelėjau į 
kunigaikštį, bet jo žydros akutės buvo prisimerkusios nuo saulės, 
o išraiška neįskaitoma. 

Šį nedidelį gyvąjį paveikslą sudrumstė karalius — suplojo 
delnais ir pakvietė du liokajus, o šie Liudviko nurodymu suėmė 
mane už rankų ir stipriai pakėlę pasodino į sėdimuosius neštu- 
vus, nekreipdami dėmesio į mano protestą. 

- Tik jau ne, madam, - pasakė karalius, maloningai numo- 
damas ranka tiek į prieštaravimus, tiek į padėkas. - Vykite namo 
ir pailsėkite - mes nepageidaujame, kad nesveikuotumėte per 
rytojaus pokylį, non? 

Didelės tamsios. akys žibėjo, kai jis kėlė mano ranką prie 
lūpų. Nenuleisdamas akių nuo mano veido, jis formaliai nusi- 
lenkė Džeimiui, kuris jau buvo pakankamai atsitokėjęs pasakyti 
elegantišką padėkos kalbą. Karalius atsakė: 

- Gal aš ir priimsiu jūsų padėką, milorde, jeigu ji bus išreikš- 
ta jūsų sutikimu leisti man pakviesti jūsų žaviąją žmoną šokio. 

Džeimis kietai sučiaupė lūpas, bet nusilenkė ir atsakė: 

- Mano žmonai, kaip ir man, didelė garbė sulaukti jūsų dė- 
mesio, jūsų didenybe. - Jis žvilgtelėjo į mane. - Jeigu ji bus svei- 
ka ir galės dalyvauti rytdienos pokylyje, esu tikras, kad nekan- 
traudama lauks galimybės su jumis pašokti. 

Jis apsisuko, nelaukdamas formalaus ženklo, ir staigiu sma- 
kro judesiu paragino nešikus. 

— Namo, - paliepė. 


až 

Kai ilgai kratęsi gatvėmis, kur kvepėjo gėlės ir trenkė nuteka- 
mieji grioviai, pagaliau pasiekėme namus, išsinėriau iš sunkios 
suknios ir sa malonumu susisiaučiau šilkiniu chalatu. 

Radau Džeimį besėdintį prie tuščio židinio, užsimerkusį, rankas 
susidėjusį ant kelių, lyg paskendusį mintyse. Buvo išblyškęs kaip jo 
lininiai baltiniai, it šmėkla boluojantys židinio atbrailos šešėlyje. 

— Šventoji Dievo gimdytoja, - sumurmėjo jis ir papurtė gal- 
vą. - Dieve mieliausias ir visi šventieji, tiek nedaug buvo likę. Per 
plauką nenužudžiau to žmogaus. Tu suvoki, Klere, jeigu nebū- 
tum nualpusi... Jėzau, aš ketinau jį nudėti, kiekviena mažiausia 
valios dalelyte ketinau. 

Jis nutilo ir vėl nusipurtė iš siaubo. 

- Nagi, verčiau užsikelk kojas, - paraginau ir pristūmiau jam 
sunkią pakoją. 

— Ne, dabar man jau viskas gerai, - atsakė jis ir numojo ran- 
ka, girdi, nereikia. - Tai jisai... Džeko Randalo brolis? 

- Manyčiau, tai labiausiai tikėtina, - sausai pasakiau. - Paga- 
liau vargu ar galėtų būt kas nors kitas. 

- Mhm. Žinojai, kad jis dirba pas Sandringamą? 

Papurčiau galvą. 

- Nežinojau - ir nežinau - apie jį nieko kita, tik vardą ir tiek, 
kad yra vikaras. F-frenkas juo ne itin domėjosi, jis nėra tiesiogi- 
nis jo protėvis. 

Mane išdavė vos pastebimai sudrebėjęs balsas tariant Frenko 
vardą. 

Džeimis padėjo gertuvę ir priėjo prie manęs. Ryžtingai pasi- 
lenkė ir pakėlė mane ant rankų, priglaudė prie krūtinės. Versalio 
sodų kvapai, sodrūs ir gaivūs, padvelkė iš jo marškinių klosčių. 
Jis pakštelėjo man į viršugalvį ir pasuko prie lovos. 

- Eikš, dėk galvą, Klere, - ramiai tarė jis. - Mums abiem 
diena buvo sunki. 


== 


Baiminausi, kad netikėtas susitikimas su Aleksandru Randa- 
lu vėl pažadins Džeimio sapnus. Dažnai jie nesikartodavo, bet 
retsykiais vis pajusdavau jį gulint greta ir nemiegant, įsitempusį 
visu kūnu, nelyg ūmai su kuo susigrūmusį. Tada jis pašokdavo 
iš lovos ir likusią naktį praleisdavo prie lango, lyg ten būtų išsi- 
gelbėjimas, ir nesileisdavo nei guodžiamas, nei kaip kitaip pra- 
blaškomas. O ligi ryto Džekas Randalas ir kiti tamsos demonai 
būdavo suvaryti atgal į savo skrynią, užvožti ir tvirtai laikomi ten 
plieninės Džeimio valios, ir viskas vėl būdavo gerai. 

Bet tąnakt Džeimis greit užmigo, ir kol prisiruošiau užpūsti 
žvakę, dienos išgyvenimai jau buvo išnykę iš jo veido ir palikę jį 
ramų ir nesudrumstą. 

Gulėti nejudant buvo tikra palaima, sušalusias kojas ir rankas 

pamažu gaubė šiluma, ir tūkstančiai mažų skausmelių - nugaros, 
kaklo ir kelių - tirpo minkštoje atslenkančio miego bangoje. Bet 
sąmonė, atsipalaidavusi nuo budrumo, nesuskaičiuojamą daugy- 
bę kartų vis iš naujo išgyveno tą sceną prie rūmų: akys užmato 
tą tamsią galvą ir aukštą kaktą, prigludusias prie galvos ausis ir 
aštrią žandikaulio liniją, it žaibas plyksteli pirmas skaudus klai- 
dingas atpažinimas, ūmai užliejantis širdį džiaugsmu ir nerimu. 
Frenkas, pagalvojau. Frenkas. Ir kai nugrimzdau į miegą, regėjau 
prieš akis Frenko veidą. 

Tai buvo viena Londono universiteto auditorijų su senovi- 
nėmis lubų sijomis ir šiuolaikiškomis grindimis iš nerimstančių 
kojų nuzulinto linoleumo. Klausytojai sėdėjo ant senųjų lygių 
suolų - naujieji suolai buvo taupomi tiksliųjų mokslų auditori- 
joms. Istorija galėjo verstis ir su šešiasdešimtmečiais subraižytais 
mediniais suolais; pagaliau juk pats dalykas sustingęs laike ir ne- 
sikeis — tai kodėl turėtų keistis jo aplinka? 

— Daiktai, pasižymintys vertu“, - dudeno Frenko balsas, - ir 
kasdien naudojami daiktai. 

Ilgi jo pirštai palietė sidabrinės žvakidės briauną, ir pro langą 
krintantys saulės spinduliai sužėravo metalo paviršiuje, tarytum 
Frenko ranka būtų įelektrinta. 

Daiktai, visi skolinti iš Britų muziejaus rinkinių, buvo išdėlio- 
ti palei stalo kraštą, pakankamai arti, kad pirmoje eilėje sėdintys 
studentai įžiūrėtų mažyčius įtrūkius dramblio kaulo prancūziš- 
kos monetų skrynelės paviršiuje ir senų senovėje rūkyto tabako 
dėmes, nuo kurių rudavo baltos molinės pypkės pakraštėliai. 
Angliškas kvepalų buteliukas auksuotu kamšteliu, auksuotos 
bronzos rašalinė rantytu raštu dekoruotu dangteliu, įskilęs ra- 
ginis šaukštas ir nedidelis marmurinis pastatomas laikrodis su 
dviem geriančiomis gulbėmis virš ciferblato. 

O už daiktų rikiavosi ant stalo paguldytos tapytos miniatiū- 
ros, bet portretų bruožų nebuvo galima įžiūrėti, nes nuo jų pa- 
viršiaus atsispindėjo šviesa. 


* Charakteringi daiktai (pranc.). 

Tamsi Frenko galva buvo palinkusi prie daiktų, susikaupęs 
juos žiūrinėjo. Popietės saulė jo plaukuose surado .priklydusią 
rausvą giją. Delne lyg kiaušinio lukštą jis pakėlė molio pypkę. 

- Kai kuriems istoriniams laikotarpiams turime pačią is- 
toriją, - pasakė jis, - rašytinius tais laikais gyvenusių žmonių 
pasakojimus. Kaip gyveno žmonės kitais periodais, mums gali 
papasakoti tik turimi tos epochos daiktai. 

Jis prisidėjo pypkę prie burnos ir atkištomis lūpomis suėmė 
kotelį, išpūtė žandus ir juokingai pakėlė antakius. Auditorijoje 
pasigirdo tramdomas kikenimas, Frenkas nusišypsojo ir padėjo 
pypkę ant stalo. 

- Menas ir vertu pasižymintys daiktai, - jis rankos mostu 
parodė į saulėje blizgantį rinkinį, - yra dalykai, kuriuos mato- 
me dažniausiai, tai visuomenės mėgtos puošmenos. O kodėl gi 
ne? - Jis pasirinko kreiptis į protingos išvaizdos tamsiaplaukį 
vaikiną. Patyrusio dėstytojo triukas: išsirink vieną klausytoją ir 
kalbėk jam, lyg būtumėt vienudu. Po minutės pereik prie kito. 
Ir kiekvienas auditorijoje jausis taip, lyg tavo pastabos būtų 
skirtos jam. 

- Pagaliau čia juk dailūs daikčiukai. - Pirštu paliestos gulbės 
ant laikrodžio ėmė suktis, lenkti kaklai oriai kaitaliojosi vieto- 
mis. - Verti saugoti. Bet kam rūpi išsaugoti seną, sulopytą arba- 
tinuko gaubtą arba nusidėvėjusią automobilio padangą? - Šįkart 
jis kreipėsi į gražutę blondinę su akinukais, o i atsakydama nu- 
sišypsojo ir trumpai sukrizeno. 

- Bet kaip tik kasdien naudojami rakandai, daiktai, neaprašo- 
mi jokiuose dokumentuose, susidėvintys ir sulaužomi, išmetami 
nė nesusimąsčius, - kaip tik šie daiktai pasako mums, kaip gyve- 
no paprastas žmogus. Tokių pypkių gausa, pavyzdžiui, pasakoja 
mums, kaip dažnai tabaką rūkė ir kokių jo rūšių turėjo įvairios 
visuomenės grupės, nuo aukštųjų sluoksnių, - jis pirštu pabar- 
beno į emaliuotos tabakinės dangtelį, - iki žemiausiųjų. - Pirštas 
nukeliavo ir meiliai, familiariai paglostė ilgą, tiesų pypkės kotą. 

Dabar - į vidutinio amžiaus moterį, kuri karštligiškai skre- 
beno pieštuku gaudydama kiekvieną dėstytojo žodį ir tikriausiai 

nejuto, kad jo akys nukreiptos tiesiai į ją. Aplink šypsančias rie- 
šutmedžio spalvos akis pasirodė raukšlytės. 

— Visko nereikia užsirašinėti, panele Smit, - juokais paerzino 
jis. - Vis dėlto paskaita trunka valandą, jums pieštuko neužteks. 

Moteris nuraudo ir numetė pieštuką, bet atsakydama į drau- 
gišką platų šypsnį tamsbruviame liesame Frenko veide ji irgi 
droviai nusišypsojo. Dabar jie visi jam priklauso, sušildyti ge- 
ros nuotaikos ir humoro auros, dėmesys prikaustytas tviskančių 
auksuotų detalių blyksnių. Dabar jie seks jo mintį, neatsilikdami 
ir nesiskųsdami, logikos takais į diskusijų tankmę. Kai Frenkas 
pajuto, kad studentų dėmesys krypsta ir susitelkia į jį, jo sprandą 
atleido tam tikra įtampa. 

— Geriausias istorijos liudytojas yra ją išgyvenęs Žmogus, vy- 
ras ar moteris, tiesa? - Jis linktelėjo dailiajai blondinei. Nusišyp- 
sojo ir paėmė įskilusį raginį šaukštą. - Ką gi, tikriausiai. Pagaliau 
juk žmogui būdinga daiktus kaip galint gražiau pateikti, jeigu 
tikimasi, kad kas nors skaitys, ką parašei. Žmonės linkę sutelk- 
ti dėmesį į dalykus, kuriuos laiko svarbiais, ir gana dažnai vie- 
šumos akiai jie kiek apsišvarina. Retai pasitaiko užtikti Pypsą*, 
kuris vienodai susidomėjęs aprašinėtų ir karališkąją procesiją, ir 
kiek kartų per naktį jis turi naudotis naktipuodžiu. 

Šįkart juokėsi jau visi, ir Frenkas atsipalaidavo, laisvai atsirė- 
mė nugara į stalą ir ėmė mosikuoti šaukštu. 

— Panašiai ir su daiktais - išsaugomi dažniausiai dailūs, me- 
niški dirbiniai. Tačiau naktipuodžiai, šaukštai ir pigios molinės 
pypkutės ne mažiau, o gal net ir daugiau mums pasako apie 
juos naudojusius žmones. Na, o tie žmonės? Istorines asmeny- 
bes vaizduojamės kažkokius kitokius negu mes patys, kartais jie 
pusiau mitologizuojami. Bet kai kurie jų žaidė stalo žaidimus 
su šita, - grakštus smilius paglostė monetų skrynelę, - kažkokia 
dama naudojosi šituo, - palietė kvepalų buteliuką, - šlakstėsi pa- 
ausius, riešus... kur dar jūs, ponios, šlakstotės kvepalais? 


* Samuel Pepys (1633-1703), Anglijos laivyno administratorius ir parlamentaras, 
garsus kaip apie dešimt metų rašyto dienoraščio autorius. 

Staigiai pakėlęs galvą, jis šyptelėjo apkūniai šviesiaplaukei 
merginai pirmoje eilėje, ši paraudo, sukikeno ir kukliai bedė 
pirštu virš V raidės formos palaidinukės iškirptės. 

— Ak, taip, kaip tik ten. Ką gi, tai ten šlakstėsi ir anoji dama, 
kuriai priklausė šis buteliukas. 

Vis dar šypsodamasis tai merginai, Frenkas atkimšo kvepalų 
flakonėlį ir švelniai pamosavo juo panosėje. 

— Kas ten, profesoriau? „Arpėge“? 

O ši studentė ne tokia jau drovi; tamsiaplaukė, kaip ir Fren- 
kas, pilkų akių, kuriose šmėžuoja daugiau negu užuomina apie 
flirtą. 

Jis užsimerkė ir giliai įkvėpė, šnervės išsiplėtė ties buteliuko 
kakleliu. 

— Ne, Tai „LHeure Bleu. Mano mėgstamiausi. 

Jis vėl nusisuko į stalą, plaukai užkrito ant kaktos, susikaupęs 
vedžiojo ranka virš miniatiūrų eilės. 

— O dar yra ypatinga daiktų grupė - tai portretai. Šiek tiek 
meno, ir tuo pat metu žmonių atvaizdai, iš jų ir tegalime susida- 
ryti įspūdį, kaip jie atrodė. Bet kiek jie mums tikri? 

Jis iškėlė mažytį ovalą, atsuko į auditoriją ir perskaitė kitoje 
pusėje priklijuotą etikečiukę. 

- Moteris, autorius Natanielis Plaimeris, pasirašyta inicialais 
ir datuota 1786 metais, aukštai sukeltais garbanotais rudais plau- 
kais, vilkinti rausvą suknelę ir marškinius raukiniuota apykakle, 
fone debesys ir dangus. - Greta šios iškėlė dar ir kvadratinę mi- 
niatiūrą. - Vyras, autorius Horasas Hounas, pasirašyta mono- 
grama ir datuota 1780 metais, pudruotais plaukais e1 gueue“, 
vilkintis rudu švarku, mėlyna liemene, su batisto žabo ir ordinu, 
gali būti Garbingiausiasis pirties ordinas. 

Miniatiūroje buvo pavaizduotas apskritaveidis vyras rausvomis 
papūstomis lūpomis, pozuojantis kaip įprasta XVIII a. portretuose. 

— Dailininkai mums žinomi, - pasakė jis dėdamas portretą 
ant stalo, - jie pasirašė darbus arba paliko savo tapatybę nuro- 


* Uodega (pranc.). 

dančių ženklų technikoje ar siužetuose. Bet žmonės, kuriuos jie 
tapė? Mes juos matome, o vis dėlto nieko apie juos nežinome. 
Nematytos šukuosenos, keistos drapanos - jie nepanašūs į žmo- 
nes, kuriuos galėtumėte pažinoti, tiesa? Ir daugelio dailininkų 
portretuose veidai visi vienodi; dauguma - putliais rausvais 
skruosteliais ir išblyškę, ir nelabai ką daugiau apie juos pasakysi. 
Retkarčiais pasitaiko, kad vienas kuris išsiskiria... 

Paieškojęs išsirinko iš eilės gulinčių portretų dar vieną ovalą. 

— Vyras... 

Jis iškėlė miniatiūrą, ir mėlynos Džeimio akys suliepsnojo po 
ugningais į šiaudų kūlį panašiais plaukais, nors kartą sušukuo- 
tais, supintais ir surištais kaspinu jam neįprastu oficialiu stiliumi. 
Peilio aštrumo nosies briauna narsiai išsišovusi viršum nėriniuo- 
tos aukštos apykaklės, o plati burna, regis, tuoj prašneks, vienas 
lūpų kamputis užsirietęs į viršų. 

— Bet jie buvo tikri žmonės, - primygtinai pakartojo Fren- 
kas. - Darė labai panašius dalykus kaip ir jūs, jei neminėsime 
kelių detalių, kaip antai eiti į kiną ar važiuoti greitkeliu, - audi- 
torijoje pasigirdo pritariamas kikenimas, - bet jie rūpinosi savo 
vaikais, mylėjo savo vyrus ar žmonas... na, kartais vis dėlto my- 
lėjo... Vėl juokas. 

— Moteris, - švelniai ištarė jis ir palaikė paskutinį portretuką 
saujoje, dar nerodydamas. - Rudais garbanotais plaukais, vešliai 
krintančiais ant pečių, ir su perlų vėriniu. Be datos. Nežinomas 
dailininkas. 

Tai buvo veidrodis, ne miniatiūra. Mano skruostai užsilieps- 
nojo, o lūpos suvirpėjo, kai Frenkas pirštu švelniai apvedė mano 
smakrą, grakščią kaklo liniją. Akys paplūdo ašaromis, jos byrėjo 
skruostais, girdint balsą, vis dar skaitantį paskaitą, kai jis pa- 
dėjo miniatiūrą ir užsižiūrėjo į viršų, į rąstų sijomis padalintas 
lubas. 

- Be datos. Nežinoma. Bet kadaise... kadaise ji tikrai gyveno. 

Man buvo sunku kvėpuoti, ir iš pradžių pamaniau, kad 
dūstu po stiklu, dengiančiu miniatiūrą. Bet nosį spaudžianti 
medžiaga buvo minkšta ir drėgna, aš nusukau galvą į šalį ir 

pabudau, po skruostu lininis pagalvės užvalkalas buvo šlapias 
nuo ašarų. Didelė ir šilta Džeimio ranka švelniai purtė mane 
už peties. 

- Ša, mieloji. Ša! Tu tik sapnuoji - aš čia. 

Atsukau veidą į šiltą nuogą jo petį, nuo ašarų skruostas ir 
oda tapo slidūs. Glaudžiausi prie jo tvirto kūno, ir tylūs naktiniai 
Paryžiaus namų garsai pamažu skverbėsi į ausis, grąžindami į 
gyvenimą, kuris buvo mano. 

- Atleisk, - sukuždėjau. - Aš sapnavau... sapnavau... 

Jis paplekšnojo man per nugarą ir paieškojo po pagalve 
nosinės. 

— Žinau. Tu šaukei jį vardu. - Balse buvo girdėti susitaikymas. 

Vėl padėjau galvą jam ant peties. Kvepėjo šiluma ir sujauktais 
patalais - jo paties miego kvapas, sumišęs su pūkų antklodės ir 
švarių lininių paklodžių kvapu. 

— Atleisk, - vėl pakartojau. 

Jis prunkštelėjo, ne visai susijuokė. 

- Na, nesakau, kad nepavyduliauju tam vyrui, - mąsliai 
tarė, - nes pavyduliauju. Bet kažin ar galiu gailėti jam tavo sa- 
pnų. Arba ašarų. 

Džeimis pirštu švelniai perbraukė per šlapią pėdsaką ant 
skruosto, paskui nusausino jį nosine. 

— Negaili? 

Apsiblaususi jo šypsena atrodė kreiva. 

- Ne. Tu jį mylėjai. Negaliu pykti ant judviejų, kad tu gedi jo. 
O man kiek ramiau, nes žinau... 

Jis dvejojo, ir aš nubraukiau jam nuo veido susitaršiusius 
plaukus. 

— Ką žinai? 

— Kad jei reikalas rastųsi, tu galėtum ir manęs šitaip gedėt, 
tyliai atsakė Džeimis. 

Aš kaip galėdama labiau įsikniaubiau veidu jam į krūtinę, 
todėl žodžiai išėjo prislopinti. 

— Aš negedėsiu tavęs, nes man nereikės. Aš tavęs neprara- 
siu, ne! 

Man šovė mintis ir pakėliau galvą pažiūrėti, jo veidą dengė 
besikalančios barzdos šešėlis. 

— O tu nebijai, kad aš grįšiu? Nepagalvoji apie tai, dėl to, kad 
aš... galvoju apie Frenką? 

— Ne. - Jis atsakė greitai ir švelniai, kartu savininkiškai tvir- 
čiau suspaudė mane glėbyje. - Ne, - dar kartą, jau tyliau pakar- 
tojo. - Mudu surišti, ir niekas pasaulyje neatskirs manęs nuo 
tavęs. - Didžiulė plaštaka pakilo ir ėmė glostyti man galvą. - Pa- 
meni kraujo priesaiką, kuria prisiekiau, kai mudu susituokėm? 

- Taip, atrodo. „Mano kraujo tu kraujas, mano kaulo tu 
kaulas...“ 

- „Priimk mano kūną, kad virstume vienu“, - pabaigė jis. — 
Taigi, ir aš laikausi tos priesaikos, Sasenach, ir tu laikaisi. 

Džeimis truputį pasuko mane, ir delnu švelniai apgaubė ma- 
žytį mano pilvuką. 

- Mano kraujo kraujas, - sušnabždėjo jis, - ir mano kaulo 
kaulas. Tu savyje mane nešioji, Klere, ir dabar nebegali manęs 
palikt, kad ir kas nutiktų. Mano esi ir visuomet būsi, nori tu to 
ar ne, nori manęs ar nenori. Mano, ir aš tavęs nepaleisiu. 

Uždėjau ranką ant jo plaštakos ir prispaudžiau prie krūtinės. 

— Ne, - tyliai pasakiau, - ir tu negali manęs palikti. 

— Negaliu, - sutiko jis šyptelėdamas. - Nes aš ir paskutinio 
priesako laikiausi. 

Jis suspaudė mane abiem rankomis ir nuleido galvą man ant 
peties, tad pajutau ausimi šiltą jo tariamų žodžių kvapą, kuždesį 
tamsoje: 

- Priimk mano dvasią, kol tęsias mūs dienos. 


II 


Naudingi užsiėmimai 


- KAS TAS KEISTAS ŽMOGUTIS? - smalsiai paklau- 
siau Džeimio. 

Vyras, apie kurį kalbėjau, pamažu skynėsi kelią tarp svečių 
grupelių, susibūrusių de Rohanų namų salone. Valandėlei stab- 
telėdavo, kritiškai nužvelgdavo būrelį, tada arba gūžtelėdavo 
kaulėtais pečiais, arba staiga žengdavo prie kurio nors vyro ar 
moters, prikišdavo jiems prie veido kažkokį daiktą ir kažką su- 
komanduodavo. Kad ir ką jis ten darė, jo veiksmai, matyt, teikė 
progą smagiai pasijuokti. 

Nespėjo Džeimis atsakyti, o tas vyras, sudžiūvęs žmogeliukas 
pilkos saržos drabužiais, pastebėjo mus, ir jo veidas nušvito. Jis 
priskriejo prie Džeimio kaip plėšrus paukštis, staiga krintantis 
ant didelio nusigandusio triušio. 

- Padainuokit, - paliepė žmogelis. 

— Ą? 

Džeimis apstulbęs sumirksėjo, iš viršaus žiūrėdamas į tą keis- 
tą figūrėlę. 

— Sakiau - padainuokit, - kantriai atsakė vyras. Jis pasigėrė- 
damas bakstelėjo Džeimiui į krūtinę. - Su tokia rezonuojančia 
ertme turėtumėt išgauti nuostabų garsą. 

— Ak, garsą tai jis išgauna, - pralinksmėjusi patikinau aš. - 
Kai supyksta, už trijų miesto kvartalų girdėti. 

Džeimis pervėrė mane piktu žvilgsniu. Žmogutis ėjo aplink 
jį ratu, matavo nugaros plotį ir kepšnojo it genys, rinkdamasis 
geriausią medį. 

— Aš nemoku dainuoti, - užprotestavo Džeimis. 

- Nesąmonė, nesąmonė. Aišku, kad mokat. Ir turit gražų, so- 
drų baritoną, - ryžtingai sumurmėjo žmogelis. - Puikų. Kaip tik 

tokį, kokio mums reikia. Štai, gal kiek padės jums. Pabandykit 
pakartoti šį toną. 

Mikliai išsitraukęs iš kišenės kamertoną, jis smagiai kirto juo 
į koloną ir iškėlė prie Džeimio kairės ausies. 

Šis užvertė akis į dausas, bet gūžtelėjo pečiais ir paslau- 
giai padainavo vieną natą. Žmogutį kaip kulka mestelėjo ata- 
tupstą. 

— Ne, - nepatikėjo jis savomis ausimis. 

— Deja, taip, - užjaučiamai pasakiau aš. - Suprantat, jis tiesą 
sako. Tikrai nemoka dainuoti. 

Žmogutis nuvėrė Džeimį kaltinamu žvilgsniu, paskui dar 
kartą sudavė į kamertoną ir kviečiamai jį iškėlė. 

- Na, dar kartelį, - pakalbino. - Tik įsiklausykit ir leiskit 
pasigirsti tam pačiam garsui. 

Kantrus kaip visada, Džeimis atidžiai įsiklausė į kamertono 
la ir vėl uždainavo - garsas pataikė kažkur tarp mi-bemol ir 
re-diez. 

- Neįmanoma, - ištarė netekęs visų iliuzijų žmogelis. - Joks 
žmogus negalėtų net ir tyčia taip traukti pro šalį. 

— O aš galiu, - linksmai atsakė Džeimis ir mandagiai nusi- 
lenkė žmogučiui. 

Aplink mus jau buvo pradėję būriuotis smalsuoliai. Luiza 
de Rohan buvo puiki šeimininkė, ir jos salonuose rinkdavosi Pa- 
ryžiaus grietinėlė. 

— Taip, jis gali, - patikinau mūsų pašnekovą. - Matot, jis ne- 
turi klausos. 

- Taigi, kad matau, - atsakė žmogutis, labai nusiminęs. Tada 
ėmė mąsliai nužiūrinėti mane. 

- Tik jau ne aš! - nusijuokiau. 

- Tik jau nesakykit, madam, kad ir jūs visai neturite klausos. 

Žibančiomis lyg gyvatės, šliaužiančios prie paralyžiuoto 
paukštelio, akutėmis žmogeliukas žengė prie manęs, o kamerto- 
no šakutė švysčiojo it angies liežuvis. 

— Luktelėkit, - sustabdžiau jį ištiestu delnu. - Sakykit, o kas 
gi jūs esat? 

- Čia Herr Johanesas Gerstmanas, Sasenach. - Regis, pra- 
linksmėjęs, Džeimis vėl nusilenkė mažajam vyrukui. - Karaliaus 
dainavimo mokytojas. Leiskite pristatyti jus savo Žmonai ledi 
Broch Tuarach, pone Gerstmanai. 

Nebūtų Džeimis, jei nepažinotų visų ligi paskutinio dvaro 
tarnautojo, nesvarbu, kokio nereikšmingo. 

Johanesas Gerstmanas. Ką gi, aišku, iš kur tas nežymus ak- 
centas, kurį nugirdau pro oficialią dvaro prancūzų kalbą. Įdomu, 
vokietis ar austras. 

- Aš renku nedidelį improvizuotą chorą, - paaiškino mažasis 
dainavimo mokytojas. - Nebūtina, kad balsai būtų išlavinti, bet 
jie turi būti stiprūs ir natūralūs. 

Jis nusivylęs nužvelgė Džeimį, o šis atsakydamas tik išsišiepė 
nuo ausies iki ausies. Tada paėmė iš Herr Gerstmano kamertoną 
ir klausiamai atkišo į mane. 

- Ak, na, gerai, - atsidusau ir padainavau. 

Kad ir ką ponas Gerstmanas išgirdo, tai, regis, jį padrąsino, 
nes jis įsidėjo į kišenę kamertoną ir susidomėjęs įsistebeilijo į 
mane, Jo perukas buvo truputį per didelis ir linktelint vis už- 
smukdavo ant kaktos. Dabar jis kaip tik sulinksėjo, tada nerū- 
pestingai atsismaukė peruką ir pareiškė: 

- Puikus tonas, madam! Labai gražu, tikrai labai gražu. Gal- 
būt jums žinomas Le papillon*? 

Jis paniūniavo keletą taktų. 

- Na, esu jį bent jau girdėjusi, - atsargiai atsakiau. - Girdėjau 
melodiją, bet žodžių nemoku. 

— A! Jokia bėda, madam. Choras - pats paprasčiausias, štai 
taip... 

Dainavimo mokytojas tvirtai sugriebė mane už parankės, 
ir pasijutau neišvengiamai tempiama ton pusėn, kur iš tolo, iš 
už keleto kambarių, sklido klavesino garsai, o Herr Gerstmanas 
zvimbė man į ausį it kuoktelėjusi kamanė, 

Atsigręžusi bejėgiškai pažiūrėjau į Džeimį, kuris tik šypsojosi 


* Drugelis (pranc.). 

ir atsisveikindamas pakėlė šerbeto taurę, o tada nusisuko ir už- 
kalbino mesjė Diuvernė jaunesnįjį, finansų ministro sūnų. 

Rohanų namus - jeigu tokius rūmus galima apibūdinti pa- 
prastu žodžiu „namai“ - apšvietė per visą užpakalinį sodą iška- 
binti ir terasą supantys žibintai. Kol Herr Gerstmanas vilko mane 
koridoriais, mačiau, kaip tarnai skubėdami laksto į valgomuosius 
ir atgal, tiesia linines staltieses ir dengia sidabru stalus vakarie- 
nei, kuri turėjo vykti vėliau. Dauguma „salonų“ buvo nedideli, 
intymūs renginiai, bet princesė Luiza de La Tur de Rohan buvo 
plačių užmojų asmenybė. 

Su princese susipažinau prieš savaitę kitame pobūvyje, ir ji 
mane gerokai nustebino. Apkūni ir gana negraži, ji buvo apskri- 
taveidė mažu apvaliu smakru, žydromis akimis be blakstienų ir 
su žvaigždutės formos dirbtiniu apgamu, kuris gyvenime labai 
menkai atliko savo paskirtį - teikti princesės veidui grožio. „Tai 
šita moteris pastūmėjo princą Karolį paminti padorumo reika- 
lavimus?“ - galvojau aš, darydama reveransą pasisveikinti lau- 
kiančių svečių eilėje. 

Vis dėlto ji pasižymėjo įkvėptu gyvumu, kuris darė ją visai 
patrauklią, ir turėjo dailias švelniai rausvas lūpas. Tiesą sakant, 
lūpos buvo pati judriausia princesės dalis. 

- Bet aš esu pakerėta! - sušuko ji, sugriebusi mane už rankos, 
kai buvau pristatyta. - Kaip nuostabu pagaliau su jumis susipa- 
žinti! Mano vyras ir tėvas abu be galo gieda ditirambus milordui 
Broch Tuarachui, bet nieko nesakė apie dieviškąją žmoną. Esu be 
galo sužavėta, kad jūs atėjote, mano brangioji, mieloji ponia... ar 
privalau sakyti Broch Tuarach, o gal užteks, jeigu sakysiu tik ledi 
"Tuarach? Nesu tikra, kad viską įsiminsiu, bet bent vieną žodį tai 
tikrai, net jei jis taip keistai skamba - čia škotiškai? Kaip žavinga! 

Iš tiesų „Broch Tuarach“ reiškia „į šiaurę žiūrintis bokštas“, 
bet jeigu jai norisi mane vadinti „ledi Į Šiaurę Žiūrinti“, man tas 
pats. Galų gale ji apskritai liovėsi stengusis įsiminti „Tuarach“ ir 
nuo tol vadino mane ma chėre Claire“. 


* Mano brangioji Klere (pranc.). 

Su grupe dainininkų muzikos kambaryje buvo pati Luiza ir 
nerangiai šokinėjo nuo vieno prie kito, kalbindama ir juokdama- 
si. Kai ji pamatė mane, prilėkė per kambarį taip greitai, kaip tik 
leido drabužių drapiruotės, o veidas švytėjo entuziazmu. 

— Ma chėre Claire! - sušuko ji ir valdingai atėmė mane iš 
pono Gerstmano. - Jūs kaip tik laiku! Eikšenkit, jūs būtinai turit 
pasikalbėti su šituo kvailu anglų vaiku. 

Tas kvailas anglų vaikas iš tikrųjų buvo vaikas; ne daugiau 
kaip penkiolikos metų mergaitė tamsiomis žvilgančiomis garba- 
nomis ir iš sumišimo taip nukaitusiais skruosteliais, kad man 
priminė ryškią aguoną. Tiesą sakant, iš skruostų ją ir atpažinau; 
šią mergaitę buvau mačiusi Versalio parke, kaip tik prieš trikdan- 
tį Aleksandro Randalo pasirodymą. 

— Ponia Freizer taip pat anglė, - paaiškino Luiza mergaitei. - Ji 
jums tuoj pat padės pasijusti kaip namie. Ji drovi, - paaiškino Lui- 
za, atsisukusi į mane ir nė akimirką nesustojusi atsikvėpti. - Pasi- 
šnekėkit su ja, įkalbėkit padainuoti su mumis. Esu patikinta, kad ji 
turi nuostabų balsą. Nagi, mes enfants*, smagiai praleiskit laiką! 

Ir, laiminamai mudvi patapšnojusi, ji nuskriejo į kitą kamba- 
rio galą, šūkalojo, meilikavo, stebėjosi naujos atvykėlės suknia, 
stabtelėjo paglamonėti antsvorio turinčio jaunuolio, kuris sėdėjo 
prie klavesino, ir ėmė sukti apie pirštą jo garbaną, tuo pat metu 
plepėdama su kunigaikščiu di Kasteločiu. 

- Jau vien stebėdama ją beveik pavargsti, tiesa? — šypsoda- 
masi pasakiau mergaitei angliškai. 

Jos lūpose nušvito šypsenėlė ir ji vos linktelėjo galvą, bet ne- 
ištarė nė žodžio. Pamaniau, visa tai turi gerokai priblokšti, nuo 
Luizos pobūvių man pačiai svaigo galva, o mergytė aguona juk 
tikriausiai dar tik ką sėdėjo mokyklos suole. 

— Aš esu Klerė Freizer, - prisistačiau, - bet Luiza pamiršo 
man paminėti, kuo jūs vardu. 

Kviečiamai patylėjau, bet ji neatsakė. Jos veidas vis labiau 
raudo, lūpos spaudėsi vis tvirčiau, kumštukai palei šonus susi- 


* Mano vaikai (pranc.). 

gniaužė. Mergaitės išvaizda man sukėlė šiokį tokį nerimą, bet 
galų gale ji sukaupė valią pratarti žodį. Giliai įkvėpė ir pakėlė 
smakrą kaip žmogus, kuriam tuoj lemta kopti ant ešafoto. 

—- M-m-mano vardas... M-M-M, - prakalbėjo ji, ir aš aki- 
mirksniu supratau, iš kur tas tylėjimas ir skausmingas drovumas. 
Mergaitė užsimerkė, prikando lūpą, tada narsiai pamėgino dar 
kartą: - M-M-Merė Hokins, - pagaliau pavyko. - Aš n-n-nedai- 
nuoju, - maištingai pridūrė ji. 

Man ir anksčiau ji atrodė įdomi, o dabar likau tiesiog be žado. 
Tai čia Silo Hokinso dukterėčia, baroneto duktė, būsimoji vikonto 
Marinji sužadėtinė! Tokiai jaunai merginai, atrodė, turėtų būti slo- 
gūs tie vyriški lūkesčiai. Apsidairiau aplinkui, ar nematyti paties 
vikonto, ir lengviau atsikvėpiau supratusi, kad jo čia nėra. 

— Nesijaudinkit dėl to, - pasakiau ir žengiau prieš ją, kad 
užstočiau nuo daugybės žmonių, plūstančių į muzikos kamba- 
rį. - Jeigu nenorit kalbėti, tai ir nebūtina. Nors galbūt jums ir 
verta būtų pabandyti dainuoti, - pridūriau, nes man staiga atėjo 
į galvą viena mintis. - Kadaise pažinojau gydytoją, kuris speciali- 
zavosi gydyti mikčiojimą; jis sakydavo, kad mikčiojantys žmonės 
nemikčioja, kai dainuoja. 

Tai išgirdusi, Merė Hokins apstulbusi išpūtė akis. Apsižval- 
giau ir pamačiau netoliese alkovą, kur už užuolaidos slypėjo jau- 
kus minkštasuolis. 

— Štai, — paėmiau jai už rankos, - galit tenai atsisėsti, kad 
nereikėtų su žmonėmis šnekėtis. Jeigu norėsit padainuoti, galit 
išeiti, kai mes pradėsim; jeigu ne - tiesiog būkit viduj, kol po- 
būvis baigsis. 

Ji minutę spoksojo į mane, tada staiga apakino dėkinga šyp- 
sena ir nėrė į alkovą. 

Stoviniavau anapus užuolaidos, kad kokie landūs tarnai ne- 
trikdytų mergaitės slėptuvėje, ir šnekučiavausi su einančiais pro 
šalį žmonėmis. 

— Kaip gražiai šįvakar atrodot, ma chėre! 

Tai buvo ponia de Ramaž, viena iš karalienės freilinų. Ori vy- 
resnio amžiaus dama keletą kartų vakarieniavo pas mus Tremu- 

lenų gatvėje. Ji šiltai mane apkabino, tada apsidairė tikrindama, 
ar mūsų niekas nestebi. 

— Tikėjausi jus čia pamatyti, mano brangioji, - pasakė ji, pa- 
linkusi truputį arčiau ir pritildžiusi balsą. - Norėjau jums pasa- 
kyti, kad pasisaugotumėt grafo Sen Žermeno. 

Pusiau pasisukusi ta kryptimi, kur ji žiūrėjo, pamačiau į mu- 
zikos kambarį įeinantį padžiūvusio veido vyrą iš Havro su jau- 
nesne, elegantiškai pasipuošusia moterimi už parankės. Tikriau- 
siai jis manęs nematė, ir aš skubiai atsisukau į ponią de Ramaž. 

- Ką... ar jis... turiu omeny... 

Jutau, kaip mane, sukrėstą niūriojo grafo pasirodymo, vis 
smarkiau muša raudonis. 

- Na, taip, žmonės girdėjo jį kalbant apie jus, - ponia de Ra- 
maž geraširdiškai padėjo man atsitokėti. - Kaip supratau, Havre 
pasitaikė nedidelis keblumas? 

— Kažkas panašaus, - atsakiau. - Aš tik atpažinau raupus, bet 
dėl to buvo sunaikintas jo laivas, ir... jis tuo neapsidžiaugė, - ne- 
drąsiai apibendrinau padėtį. 

— A, tai štai kas. 

Ponia de Ramaž atrodė patenkinta. Numaniau, kad išgirdusi 
istoriją iš pirmų lūpų ji galės jaustis pranašesnė paskalų ir žinių 
rinkoje, kuri klestėjo Paryžiaus visuomenės gyvenime. 

- Jis jau kuris laikas vaikšto ir pasakoja žmonėms, kad mano 
jus esant raganą, - tarė ji, nusišypsojo ir iš tolo pamojo draugei 
kitame kambario gale. - Graži istorija! Žinoma, niekas juo neti- 
ki, - nuramino ji mane. - Visi žino, kad jeigu kas į tokius dalykus 
įsipainiojęs, tai būtent patsai Monsieur le Comte. 

- Šit kaip? 

Norėjau išklausinėti, ką ji turi galvoje, bet tuo metu Herr Gerst- 
manas subruzdo, suplojo delnais tarsi gindamas vištų pulką. 

- Šen, šen, mesdames! - šūkavo jis. - Jau visi susirinkome, 
pradedame dainuoti! 

Kai choras skubiai susibūrė aplink klavesiną, pažiūrėjau į al- 
kovą, kur palikau Merę Hokins. Man pasirodė, kad užuolaida 
krustelėjo, bet nebuvau tuo tikra. Kai suskambo muzika ir su- 

gaudė balsai, iš alkovos pusės man pasigirdo skaidrus, aukštas 
sopranas — tačiau vėl nebuvau tikra, kad neapsirinku. 


= 


— Laaabai gražiai, Sasenach, - pagyrė Džeimis, kai, baigus 
dainuoti, vėl priėjau prie jo, užraudusi ir uždususi. Jis šyptelėjo 
man ir paplojo per petį. 

— Iš kur tu žinai? - atšoviau ir paėmiau iš praeinančio tarno 
vyno punšo taurę. - Tu juk vienos dainos nuo kitos neatskiri. 

— Na, bet tu bent jau garsiai traukei, - atsakė jis, nė kiek ne- 
sutrikęs. - Girdėjau kiekvieną žodį. 

Pajutau, kad jis truputį įsitempė, ir atsisukau pažiūrėti, ką jis 
išvydo. 

Ką tik įėjusi moteris buvo smulkutė, gal vos Džeimiui iki 
apatinio šonkaulio, rankutėmis ir kojytėmis kaip lėlės, subtiliais 
kaip kinų graviūroje antakiais virš gilių juodų it laukinės slyvos 
akių. Ji žengė žingsneliu, kuris pranoko pats save lengvumu, tad, 
regėjos, ji šoka sklęsdama virš grindų. 

— Ten Analiza de Marijak, - pasakiau grožėdamasi. - Argi 
ne žaviai ji atrodo? 

- O taip. 

Džeimio balsas privertė mane staiga pakelti akis. Jo ausų ga- 
liukai nežymiai raustelėjo. 

— O aš maniau, kad tu tuos metus Prancūzijoje praleidai peš- 
damasis, o ne romantiškai užkariaudamas širdis, - įgėliau aš. 

Mano nuostabai, jis prajuko. Nugirdusi juoką, moteris atsigrę- 
žė į mus. Kai pamatė Džeimį, styrantį miniai virš galvų, jos veidas 
nušvito žėrinčia šypsena. Analiza pasisuko, lyg ketintų eiti mūsų 
pusėn, bet ją sustabdė vienas ponas su peruku ir puošniu levandų 
spalvos satino drabužiu, kibiai uždėjo ranką jai virš trapios alkūnės. 
Analiza žaismingai mostelėjo Džeimiui vėduokle - apgailestauja- 
mai koketišku gestu - ir sutelkė dėmesį į savo naująjį palydovą. 

— Kas čia taip juokinga? - pasidomėjau aš, matydama, kad 
Džeimis vis dar plačiai šypso įkandin linguojantiems nėriniuo- 
tiems anos damos sijonams. 

Jis ūmai susivokė, kad esu šalia, ir nusišypsojo man. 

- Ak, nieko, Sasenach. Tik tu prašnekai apie peštynes. Aš 
pirmą kartą - na, iš teisybės, ir vienintelį - dvikovoj koviausi dėl 
Analizos de Marijak. Kai man buvo aštuoniolika metų. 

Jis kalbėjo švelniai svajingu tonu ir žiūrėjo, kaip glotni tamsi 
galvutė šokčiodama tolsta minioje; kur tik ji ėjo, visur aplink 
spietėsi perukai ir pudruotos galvos, kur ne kur paįvairinamos 
madingo rausvo atspalvio puošniu garbiniuotu peruku. 

— Dvikovoj? Su kuo? 

Atsargiai apsidairiau ieškodama kokio vyriško kiniškos lėly- 
tės priedo, kuris būtų nusiteikęs atsigriebti už seną kivirčą. 

— Och, čia jo nėra, - nuramino Džeimis, pagavęs ir teisingai 
supratęs mano žvilgsnį. - Jis miręs. 

- Tu nužudei jį? - susijaudinusi sušukau garsiau, negu no- 
rėjau. 

Kadangi kelios galvos susidomėjusios atsigręžė į mus, Džei- 
mis paėmė mane už alkūnės ir greit nuvairavo prie artimiausių 
atlapų prancūziškų durų. 

- Nešauk, Sasenach, - gana ramiai sudraudė jis. - Ne, aš jo ne- 
nudėjau. Nors norėjau, - gailiai prisipažino, - bet nenudėjau. Mirė 
prieš porą metų nuo bjauraus gerklės sopulio. Džaredas sakė. 

Jis nuvedė mane vienu sodo taku, apšviestu žibintų, kuriuos 
laikė tarnai, stovintys kaip stulpai kas penkis jardus nuo terasos 
iki fontano tolimajame tako gale. Vidury didelio šviesą atspin- 
dinčio tvenkinio keturi delfinai purškė vandens čiurkšles ant 
Tritono, suirzusia mina stypsančio viduryje ir tuščiai besišvais- 
tančio prieš juos trišakiu. 

- Na, tai nekankink manęs, - paraginau, kai mudu nuėjome 
pakankamai toli, kad negirdėtų terasoje stovinčių svečių būre- 
lis. - Kaip ten buvo? 

- Ką gi, gerai, - nusileido jis. - Na, tu būsi pastebėjusi, kad 
Analiza gana graži? 

- Ak, nejaugi? Na, galbūt, kai tu taip sakai, gal ir įžiūrėčiau 
kažką panašaus, - meiliai atsakiau ir išprovokavau staigų piktą 
žvilgsnį, o po jo - kreivą šypsenėlę. 

— Taigis. Na, ne vienas aš tarp Paryžiaus kavalierių buvau to- 
kios nuomonės, ir galvą dėl jos pametęs - taip pat ne vienintelis. 
Vaikščiojau apdujęs, kojos pynėsi. Laukdavau gatvėje vildamasis, 
kad pamatysiu ją išeinančią iš namų prie karietos. Net pavalgy- 
ti pamiršdavau; Džaredas sakė, kad drabužiai kabėjo ant manęs 
kaip ant kaliausės, o plaukų būklė irgi negelbėjo nuo tokio pa- 
našumo. 

Jis išsiblaškęs pakėlė ranką prie galvos, pasiglostė nepriekaiš- 
tingą kasytę, kuri gulėjo prigludusi prie sprando, surišta mėlynu 
kaspinu. 

— Pavalgyt pamiršdavai? Dievaži, na ir įklimpęs buvai, - pa- 
dariau išvadą. 

Jis sukikeno. 

— O taip. Reikalai dar pablogėjo, kai ji pradėjo flirtuoti su 
Šarliu Goluazu. Turėk galvoje, - objektyviai pridūrė jis, - jinai 
flirtavo su visais, ir tas dar nieko, bet jį gerokai per dažnai mano 
skoniui rinkdavosi drauge vakarieniauti, per daug su juo šokda- 
vo pobūviuose ir... na, trumpai sakant, Sasenach, vieną vakarą 
užklupau jį bučiuojant ją tėvo terasoje, šviečiant mėnesienai, ir 
iškviečiau į dvikovą. 

Per tą laiką mudu bevaikščiodami priėjome fontaną. Džeimis 
sustojo ir mudu prisėdome ant fontano atbrailos, toje pusėje, iš 
kurios pūtė vėjas, kad pūstalūpių delfinų čiurkšlė mūsų nepa- 
siektų. Džeimis perbraukė delnu per tamsų vandens paviršių ir 
pakėlė varvantį, žiūrėdamas, kaip sidabriniai lašai rieda pirštais. 

— Dvikovos anuomet Paryžiuje buvo uždraustos - kaip ir 
dabar. Bet buvo vietų, visuomet tokių būna. Jis galėjo rinktis ir 
paskyrė vieną vietą Bulonės miške. Netoli Septynių Šventųjų ke- 
lio, bet užstotą ąžuolų eilės. Ginklus rinktis taip pat galėjo jis. 
Tikėjausi pistoletų, bet jis pasirinko špagas. 

— Kodėl? Tavo rankos turėjo būti šešiais coliais ilgesnės už jo, 
jeigu ne daugiau. 

Daug neišmaniau, bet kai ką apie kovos kardais strategiją ir 
taktiką norom nenorom buvau sužinojusi: Džeimis su Merta kas 
dvi ar tris dienas susikaudavo, kad palaikytų formą: kapodavosi 

ir atremdavo atakas, darydavo įtūpstus ir varinėdavo viens kitą 
po sodą nevaržomam tarnų džiaugsmui - vienodai vyrų ir mo- 
terų, - kurie visi kaip vienas išpuldavo į balkonus pasižiūrėti. 

- Kodėl jis pasirinko špagas? Nes fechtavosi, šimts velnių, 
puikiai. Be to, įtariu, manė, jog pistoletu galėčiau jį atsitiktinai 
ir nušauti, o šiaip buvo tikras, kad pasitenkinčiau vien paleidęs 
jam kraują ašmenimis. Supranti, neketinau jo nudėti, - paaiškino 
jis, - tik pažeminti. Ir jis tai žinojo. Nekvailas buvo mūsų Šarlis. 

Džeimis susimąstęs papurtė galvą. 

Nuo fontano dvelkianti migla garbanojo man plaukus, ir 
mažos sruogelės, išsprūdusios iš šukuosenos, raitėsi apie kaktą. 
Nusibraukiau neklusnų kuokštą ir paklausiau: 

— Tai ar pažeminai jį? 

- Na, bent jau sužeidžiau. - Nustebau išgirdusi pasitenkini- 
mo gaidelę ir klausiamai pakėliau antakį. - Fechtuotis jis mo- 
kėsi pas Leženą, vieną geriausių fechtavimosi meistrų Prancū- 
zijoje, - paaiškino Džeimis. - Su juo kautis buvo tas pats kaip 
su prakeikta blusa, o aš dar ir dešine ranka fechtavausi. - Jis dar 
kartą persibraukė delnu per plaukus, lyg tikrindamas, ar tvirtai 
surišti. - Įpusėjus man pasileido plaukai, - pasakė jis. - Dirželis 
nutrūko ir vėjas pūtė plaukus man į akis, temačiau mažą Šarlio 
figūrėlę boluojančiais marškiniais, nardančią kaip žuvelė. Taip 
aš jį ir prigavau galų gale - kaip durklu nusmeigi žuvį. - Džei- 
mis suprunkštė. - Jis taip užklykė, lyg būčiau kiaurai persmeigęs, 
nors žinojau, kad tik vos įbrėžiau žastą. Galų gale nusibraukiau 
nuo veido plaukus ir žiūriu - už jo laukymės pakrašty stovi Ana- 
liza, akys plačios ir tamsios kaip aure tvenkinys. - Jis mostelėjo 
į sidabriškai juodą vandens paviršių už mūsų. - Tai aš įsikišau 
špagą į makštis, susiglosčiau plaukus ir stoviu - matyt, vyliausi, 
kad ji atlėks ir puls man ant kaklo. 

— Mm, tai suprantu, kad nepuolė? - delikačiai pasiteiravau. 

— Ką gi, anuomet aš nieko nenutuokiau apie moteris, tiesa? - 
paklausė jis. - Ne, aišku, ji pribėgo ir puolė prie jo. - Jis škotiška 
maniera išleido gerklinį garsą, paprastai reiškiantį pasišaipymą 
iš savęs ir linksmą pasibjaurėjimą. - Girdėjau, po mėnesio ište- 

kėjo už jo. Va šitaip, na. - Staiga jis gūžtelėjo pečiais ir liūdnai 
nusišypsojo. - Taigi mano širdis buvo sudaužyta. Grįžau namo į 
Škotiją ir ten ištisas savaites slankiojau prislėgtas, kol tėvas nete- 
ko kantrybės. - Jis nusijuokė. - Dėl to net svarsčiau, ar netapus 
vienuoliu. Vieną vakarą sakau tėvui per vakarienę, girdi, gal pa- 
vasarį plauksiu atgal per Lamanšą į abatiją ir stosiu į noviciatą. 

Ši mintis mane prajuokino. 

— Na, dėl neturto priesako nebūtum turėjęs bėdos, bet dėl 
skaistumo ir paklusnumo gal ir būtų buvę šiokio tokio vargo. Ką 
sakė tėvas? 

Džeimis plačiai nusišypsojo, dantys subolavo tamsiame 
veide. 

- Jis valgė brinkytą avižienę. Padeda šaukštą ir valandžiu- 
kę pažiūri į mane. Tada atsidūsta, papurto galvą ir sako: „Sunki. 
buvo diena, Džeimi.“ O tada vėl pasiima šaukštą ir kabina avi- 
žienę, ir aš daugiau nė žodžiu apie tai neprasitariau. 

Jis pakėlė galvą ir pažvelgė į terasą šlaito viršuje, kur tie, 
kurie nešoko, vaikštinėjo pirmyn ir atgal, vėsinosi tarp šokių, 
gurkšnojo vyną ir flirtavo už vėduoklių. Džeimis nostalgiškai 
atsidūsėjo. 

- Taigi, labai graži mergytė ta Analiza de Marijak. Grakšti 
tarsi vėjas ir tokia mažytė, kad norisi įsikišti ją į užantį ir nešiotis 
kaip kačiuką. 

Aš tylomis klausiausi prislopintos muzikos, sklindančios pro 
praviras terasos duris, ir susimąsčiusi žiūrinėjau žvilgančią šilko 
kurpaitę, kuria buvo apauta mano devinto dydžio pėda. 

Po valandėlės Džeimis pastebėjo, kad tyliu. 

— Kas yra, Sasenach? - paklausė ir uždėjo delną ant mano 
rankos. 

— Ak, nieko, - atsidusau. - Tik galvojau, kad vargu ar kas 
nors apibūdins mane kaip grakščią tarsi vėjas. 

— Aa. 

Jo galva buvo pasukta, ilgą, tiesią nosį ir tvirtą smakrą iš 
už nugaros apšvietė netoliese esantis žibintas. Kai jis atsigręžė į 
mane, pamačiau, kad šypsosi puse lūpų. 

— Ką gi, pasakysiu tau, Sasenach, gal, pagalvojus apie tave, 
pirmas Žodis, kuris ateina į galvą, ir nėra „grakšti“ — Jis viena 
ranka apkabino mane, uždėjo didelį, šiltą delną ant mano šilku 
apvilkto peties. - Bet aš kalbuosi su tavim, kaip kalbuosi su savo 
siela, - pasakė jis ir atgręžė mane į save. Priglaudė delną prie 
mano skruosto, pirštai lengvai lietė smilkinį. - Ir, Sasenach, - su- 
šnabždėjo jis, - tavo veidas yra mano širdis. 

Mus perskyrė po kelių minučių pakitęs vėjas, apšlakstydamas 
fontano čiurkšle. Atsitraukėm vienas nuo kito ir skubiai atsisto- 
jom, juokdamiesi, kad taip staiga buvom perlieti šaltu vandeniu. 
Džeimis klausiamu galvos judesiu parodė į terasą, aš įsikibau 
jam į parankę ir linktelėjau. 

- Tai matau, - pasakiau, kai pamažu kopėme plačiais laiptais 
į pokylių salę, - dabar jau šį tą daugiau žinai apie moteris. 

Jis nusijuokė žemu, sodriu juoku ir tvirčiau suspaudė mano 
liemenį. 

- Sasenach, svarbiausias dalykas, kurį išmokau, - tai kurią 
moterį išsirinkti. - Jis atsitraukė per žingsnį, nusilenkė, mostu 
rodydamas pro atlapas duris į šviesoje skendinčią salę. - Ar su- 
teiktumėt man garbę pašokdama su manimi šį šokį, miledi? 


sus 


Kitą popietę praleidau pas dArbanvilius, ten dar kartą suti- 
kau karaliaus dainavimo mokytoją. Šįkart radome laiko pasišne- 
kėti, ir apie tą pokalbį per vakarienę papasakojau Džeimiui. 

— Ką? 

Džeimis pašnairavo į mane, lyg įtartų taikantis iškrėsti kokį 
piktą pokštą. 

— Sakiau, kad ponas Gerstmanas klausė, gal man būtų įdomu 
susipažinti su viena jo bičiule. Motinėlė Hildegarda vadovauja 
L Hėpital des Anges, Angelų ligoninei, žinai, tai labdaros ligoni- 
nei, kur netoli katedros. 

- Žinau aš, kur ji yra. 

Džeimio balsas išdavė jį apskritai šiuo atžvilgiu stokojant en- 
tuziazmo. 

- Jam skaudėjo gerklę, todėl pasakiau, ką turėtų nuo to gerti, 
ir apskritai kiek pašnekėjom apie vaistus, papasakojau, kad do- 
miuosi ligomis ir... na, žinai, kaip nuo vieno pereini prie kito. 

— Su tavim paprastai taip ir būna, - sutiko jis neabejotinai ci- 
niškai. Aš nekreipdama dėmesio į jo intonaciją šnekėjau toliau. 

— Tad rytoj važiuoju į tą ligoninę. - Pasistiebusi ant pirštų ga- 
liukų, nusikėliau nuo lentynos vaistų skrynutę. - O gal patį pir- 
mą kartą ir nesinešiu jos, - svarsčiau ir susimąsčiusi žiūrinėjau 
turinį. - Galima suprasti, lyg siekčiau pasirodyt. Kaip manai? 

— Pasirodyt? - Jam, regis, užkando žadą. - Tu ketini aplan- 
kyti tą ligoninę ar ten gultis? 

- Mm, na... - numykiau aš. Giliai įkvėpiau. - Pamaniau, gal- 
būt galėčiau nuolat ten dirbti. Herr Gerstmanas sakė, kad gydy- 
tojai, kurie ten eina, dirba dovanai. Dauguma kasdien nesilanko, 
bet aš turiu galybę laiko, tai galėčiau... 

— Galybę laiko? 

— Liaukis kartojęs kiekvieną mano žodį, - subariau. - Taip, 
galybę laiko. Suprantu, kad svarbu lankytis salonuose, vakarie- 
nėse ir taip toliau, bet tai visos dienos neužima ar bent jau ne- 
būtinai turi užimti. Galėčiau... 

— Sasenach, tu juk laukiesi! Juk neketini eiti slaugyti elgetų 
ir galvažudžių? 

Atrodė, kad jis nebeišmano, kaip susikalbėti su žmogumi, 
kuris ūmai jam prieš akis išsikraustė iš proto. 

— Aš nepamiršau šito, - patikinau jį. Prispaudžiau delnus 
prie pilvuko ir pažvelgiau apačion. - Kol kas beveik nematyti; 
apsivilkusi laisvu drabužiu, galiu kurį laiką prasprūsti nepastebė- 
ta. Ir man juk nieko nėra, tik rytais pykina - ničniekas netrukdo 
dar kelis mėnesius padirbėti. 

— Ničniekas netrukdo, išskyrus tai, kad aš tau neleisiu! 

Tą vakarą mes nelaukėm svečių, ir parėjęs namo jis nusirišo 
kaklajuostę ir atsisegė marškinių apykaklę. Pastebėjau jo kaklu 
kylant tamsaus raudonio bangą. 

— Džeimi, - pamėginau jį paprotinti, - tu gi žinai, kas aš esu. 

— Tu mano žmona! 

- Na, taip, ir žmona. - Spragtelėjau pirštais ir nuginiau šią 
mintį. - Aš slaugytoja, Džeimi. Gydytoja. Tu tai turėtum žinoti. 

Jis skaisčiai nukaito. 

- Taigis, kad žinau. Ir dėl to, kad sulopei mane, kai buvau 
sužeistas, aš turėčiau manyti, kad tau bus gerai eiti lopyti elge- 
tų ir prostitučių? Sasenach, argi nežinai, kokius žmones priima 
Angelų ligoninė? 

Jis žvelgė į mane maldaujamai, lyg tikėtųsi, kad štai imsiu ir 
atsitokėsiu. 

- Koks gi skirtumas? 

Džeimis paklaikęs pasidairė po kambarį, maldaudamas 
portretą ant sienos virš židinio atbrailos būti mano beprotybės 
liudytoju. 

— Dėl Dievo meilės, tu gali ten apsikrėsti šlykščia liga! Ar jau 
tau nė kiek nerūpi vaikas, net jeigu aš nerūpiu? 

Sveikas protas atrodė vis mažiau pageidaujamas. 

- Žinoma, rūpi! Kuo gi tu mane laikai - visai beatodairiška, 
neatsakinga būtybe? 

- Tokia, kuri pames vyrą ir eis žaisti su padugnėm iš griovio, 
kad jau klausi! - atrėžė jis. Persibraukė pirštais per plaukus ir 
paliko juos stovėti ant viršugalvio. 

— Pamesiu tave? Nuo kada pamesti tave reiškia ketinimą iš 
tikrųjų ko nors imtis, užuot trūnijus dArbanvilių salone, žiūrė- 
jus, kaip Luiza de Rohan kemša pyragaičius, ir klausiusis prastos 
poezijos bei dar prastesnės muzikos? Aš noriu būti naudinga! 

- O rūpintis nuosavų namų ūkiu - nenaudinga? Būti už ma- 
nęs ištekėjus - nenaudinga? 

Nuo įtampos sutrūko jo plaukų raištelis, ir tankios garbanos 
pasipūtė nelyginant liepsnojanti aureolė. Džeimis piktai šnairavo 
į mane iš savo aukštybių kaip koks keršto angelas. 

- Toks tokį pažino, - šaltai atkirtau aš. - Ar tau būti mane 
vedusiam - pakankamas užsiėmimas? Kažkodėl nepastebiu, kad 
per dienas smaksotum namie ir mane garbintum. O dėl ūkio - 
avies sapnas. 

— Avies? Kokios avies? 

- Niekai ir nesąmonės. Šlamštas. Paistalai. Kitaip sakant, ne- 
būk juokingas. Madam Vionė viską padaro, ir dar keliasdešimt 
kartų geriau, negu aš sugebėčiau. 

Tai buvo per daug jau akivaizdi tiesa ir kuriam laikui jį už- 
čiaupė. Įniršęs nenuleido nuo manęs akių, žandikaulis krutėjo. 

- Šit kaip? O jeigu aš tau uždrausiu ten eiti? 

Šitai valandėlei užčiaupė mane. Atsitiesiau ir nužvelgiau 
Džeimį nuo galvos iki kojų. Jo akys buvo tamsiai pilkai melsvos, 
plati, draugiška burna kietai sučiaupta. Pečiai platūs, nugara tie- 
si, rankos it plieno skulptūros sukryžiuotos ant krūtinės - atrodė 
tikrai grėsmingai. 

- Uždrausi man? 

Įtampa tarp mudviejų kibirkščiavo. Norėjau mirktelėti, bet 
negalėjau suteikti jam malonumo ir pirma nuleisti akis, todėl 
irgi laikiau įrėmusi į jį plieninį žvilgsnį. O ką daryčiau, jeigu jis 
tikrai man uždraustų? Mintyse perkračiau variantus, pradedant 
jam tarp šonkaulių suvarytu dramblio kaulo peiliu laiškams at- 
plėšti ir baigiant su visu juo sudegintais namais. Vienintelė min- 
tis, kurią kategoriškai atmečiau, buvo pasiduoti. 

Džeimis patylėjo ir prieš atsakydamas giliai įkvėpė. Kumš- 
čiai buvo susigniaužę palei šonus, ir jis valios pastangomis juos 
atgniaužė. 

- Ne, - atsakė, - neuždrausiu. - Balsas truputį drebėjo nuo 
pastangų jį suvaldyti. - Bet jeigu paprašyčiau tavęs? 

Tada aš nuleidau akis ir ėmiau žiūrėti į jo atspindį poliruota- 
me stalo paviršiuje. Iš pradžių apsilankyti Angelų ligoninėje man 
pasirodė tiesiog įdomu, gera permaina po begalinių Paryžiaus 
visuomenės paskalų ir menkų intrigėlių. Bet dabar... gniaužiau 
kumščius ir jutau, kaip įsitempė rankų raumenys. Aš ne šiaip 
norėjau vėl dirbt - man reikėjo. 

— Nežinau, - pagaliau atsakiau. 

Jis giliai įkvėpė ir pamažu iškvėpė. 

— Ar pagalvosi apie tai, Klere? 

Jutau įremtą žvilgsnį. Regis, po nesibaigiančios valandėlės 
linktelėjau. 


SVETIMŠALE » MEILĖS LABIRINTE 239 


- Pagalvosiu. 

- Gerai. 

Įtampa nuslūgo, jis apsisuko ir ėmė nerimastingai vaikščioti 
po svetainę, atsitiktinai tai paimdamas kokį niekutį, tai vėl jį pa- 
dėdamas, galų gale priėjo ir pasirėmė į knygų lentyną, ir stovėjo 
taip, įbedęs neregintį žvilgsnį į oda įrištus tomus. Atsargiai pri- 
ėjau ir paliečiau jo petį. 

— Džeimi, nenorėjau tavęs sunervinti. 

Jis dirstelėjo į mane ir kreivai šyptelėjo. 

— Taigi, gerai. Aš irgi neketinau su tavim pyktis, Sasenach. 
Tikriausiai esu karštakošis ir per daug įžeidus. 

Atsiprašydamas paplekšnojo man per ranką, tada nuėjo ir 
sustojo prie rašomojo stalo. 

- Tu sunkiai dirbai, - pabandžiau jį raminti sekdama iš 
paskos. 

— Ne dėl to. - Jis papurtė galvą ir ištiesęs ranką atvertė mil- 
žinišką apskaitos knygą, gulinčią vidury stalo. - Vyno verslas - 
puiku. Darbo daug, taip, bet manęs tai negąsdina. Bėda kitkas. 

Jis gestu parodė į krūvutę laiškų, prislėgtų alebastro prespapjė. 
Džaredo, balta rožė - Stiuartų emblema. Laiškai po ja buvo nuo 
abato Aleksandro, Maro grafo, nuo kitų iškilių jakobitų. Visi pilni 
užmaskuotų klausimų, miglotų pažadų, prieštaringų lūkesčių. 

- Jaučiuosi, lyg grumčiausi su pūkais! - piktai šūktelėjo Džei- 
mis. - Susigrumti iš tikro, nuveikti ką nors savo rankomis - pra- 
šom. Bet čia... 

Jis griebė pluoštą laiškų nuo stalo ir sviedė į orą. Kambaryje 
traukė skersvėjai, ir lapai išlakstė zigzagais, slydo po baldais ir 
krito ant kilimo. 

— Nėra už ko užsikabinti, - bejėgiškai pripažino jis. - Galiu 
kalbėtis su tūkstančiu žmonių, parašyti tūkstantį laiškų, gerti su 
Karoliu iki apakimo ir nė nenutuokti, stumiuosi į priekį ar ne. 

Palikau išbarstytus laiškus gulėti - vėliau kuri nors tarnaitė 
surinks. 

- Džeimi, - tyliai tariau. - Ką mes daugiau galim padary- 
ti - tik pamėginti. 

Jis vos šyptelėjo, stovėdamas atsirėmęs rankomis į stalą. 

— Taip. Džiaugiuosi, kad pasakei „mes“, Sasenach. Kartais aš 
čia jaučiuosi visai vienas. 

Apglėbiau jį per juosmenį ir priglaudžiau veidą prie nugaros. 

- Žinai, kad nepalikčiau tavęs vieno su šituo reikalu. Juk pir- 
miausia pati tave ir įpainiojau. 

Skruostu pajutau, kad jis ėmė tyliai juoktis. 

- Taigi, įpainiojai. Nekaltinu tavęs dėl to, Sasenach. - Jis at- 
sigręžė, pasilenkė ir švelniai pakštelėjo man į kaktą. - Atrodai 
pavargusi, mo duinne. Lipk viršun ir atsigulk. Turiu dar šiek tiek 
darbo, bet greit pas tave ateisiu. 

- Gerai. 

Šį vakarą ir iš tiesų buvau pavargusi, nors chroniškas nėštu- 
mo pradžios mieguistumas jau užleido vietą naujai energijai - 
dienomis pradėjau jaustis budri, kupina poreikio veikti. 

Išeidama stabtelėjau tarpdury. Jis tebestovėjo prie rašomojo 
stalo, užsižiūrėjęs į atverstos knygos puslapius. 

- Džeimi! - pašaukiau. 

— Ką? 

— Dėl ligoninės - aš sakiau, kad pagalvosiu. Tu irgi apie tai 
pagalvok, mm? 

Jis pasuko galvą, aukštai pakėlęs vieną antakį. Tada nusišyp- 
sojo ir linktelėjo. 

— Greit pas tave ateisiu, Sasenach, - pakartojo. 


== 


Vis dar drėbė šlapdriba, į lango stiklus barbeno sušalę lietaus 
lašai ir šnypštė ugnyje, kai nakties vėjas įsukdavo juos į dūmtrau- 
kį. Vėjas siautėjo, dejavo ir murmėjo tarp kaminų, o nuo to mie- 
gamasis, priešingai, atrodė dar jaukesnis. Pati lova buvo šilumos 
ir jaukumo oazė - žąsų pūkų antklodės, didžiulės išsipūtusios 
pagalvės ir Džeimis, ištikimai skleidžiantis britų šilumos viene- 
tus nelyginant elektrinis šildytuvas. 

Platus jo delnas švelniai glostė man pilvą, pro ploną naktinių 
marškinių šilką jutau jo šilumą. 

— Ne, žiūrėk. Reikia truputį stipriau paspausti. - Paėmiau jo 
ranką ir spustelėjau pirštus tiesiai virš gaktos kaulo, kur buvo ėmu- 
si ryškėti gimda - kietas apvalumas, kiek didesnis už greipfrutą. 

- Taip, jaučiu, - sumurmėjo Džeimis. - Jis tikrai tenai. - Jo 
lūpų kamputį užrietė pamaldi palaiminga šypsenėlė, ir jis pakėlė 
į mane žibančias akis. - Jau junti, kaip juda? 

Papurčiau galvą. 

- Dar ne. Gal dar reiks laukti mėnesį ar panašiai, kaip sakė 
tavo sesuo Dženė. 

- Mmm, - numykė jis ir pabučiavo nedidelį iškilumą. - Ką 
manai apie Delhauzį, Sasenach? 

— Ką manau apie Delhauzį? - nustebau. 

— Na, kaip vardą, - atsakė jis. Paglamonėjo mano pilvuką. — 
Jam reikės kokio nors vardo. 

— Tiesa. Bet kas tave skatina manyti, kad tai berniukas? Gali 
lygiai taip pat būt ir mergaitė. 

— A? Ak, taigis, teisybė, - pripažino jis, tarsi tokia galimybė 
tik dabar būtų atėjusi į galvą. - Vis tiek juk galim pradėti nuo 
berniukų vardų? Galėtume pavadinti jį dėdės, kuris tave užau- 
gino, vardu. 

- Mm. - Susiraukusi žiūrėjau į savo diafragmą. Kad ir kaip 
mylėjau dėdę Lemą, man nesinorėjo bejėgiam kūdikėliui užkrau- 
ti nei Lamberto, nei Kventino vardo. - Ne, vargu. Kita vertus, 
turbūt nenorėčiau pavadinti jo kurio iš tavyjų dėdžių vardu. 

Džeimis užsigalvojęs glostė man pilvą. 

— Sasenach, kuo vardu buvo tavo tėvas? 

Akimirką turėjau pagalvoti, kol prisiminiau. 

- Henris. Henris Monmorensis Bošampas. Džeimi, aš ne- 
ketinu turėti vaiko vardu Monmorensis Freizeris, jokia mada. 
Henris man irgi nelabai, nors jau geriau negu Lambertas. O kaip 
Viljamas? - pasiūliau. - Tavo brolio garbei? 

Jo vyresnysis brolis Viljamas mirė paauglystėje, bet gyveno 
pakankamai ilgai, kad Džeimis prisimintų jį su meile. 

Jis mąstė net suraukęs kaktą. 

— Hm. Taip, gal. Arba galėtume jį pavadint... 

- Džeimsu, - tarė aidus gūdus balsas iš dūmtraukio. 

— Ką? 

Pašokau ir atsisėdau lovoje. 

— Džeimsu, - nekantriai pasakė židinys, - Džeimsu, Džeimsu! 

— Jėzau meilingas! - aiktelėjo Džeimis, nenuleisdamas akių 
nuo ugnies židinyje. Pajutau, kaip jo rankos gyvaplaukiai pa- 
sišiaušė piestu, šiurkštūs it viela. Akimirką jis sėdėjo nejudė- 
damas, tada, lyg būtų šovusi mintis, pašoko ant kojų ir priėjo 
prie mansardos lango, nesivargindamas ką nors užsimesti ant 
marškinių. 

Užstūmė į viršų rėmą, įleisdamas vidun ledinio oro gūsį, ir 
iškišo galvą į nakties tamsą. Išgirdau prislopintą šūktelėjimą, o 
tada kažkas subrazdėjo ant stogo. Džeimis persisvėrė per langą, 
kad pasiektų, net pasistiebė ant pirštų galų, tada atsargiai žen- 
gė atbulas atgal į kambarį, sudrėkęs nuo lietaus ir įsiręžęs, net 
urgzdamas. Su savim, apsikabinusį jį už kaklo, įtraukė išvaizdų 
berniuką tamsiais drabužiais, visiškai peršlapusį ir kruvinu sku- 
duru apvyniota plaštaka. 

Lankytojas koja užkliuvo už palangės ir gremėzdiškai susmu- 
ko ant grindų. Tačiau tuoj pat pašoko ir nusilenkė man, nusi- 
traukęs skrybėlę nuleistais kraštais. 

— Madam, - pasisveikino jis prancūziškai su ryškiu akcen- 
tu, - maldauju atleidimo, kad taip be ceremonijų įsiveržiau. 
Braunuosi į jūsų namus, bet tik būtinybės genamas ieškojau savo 
draugo Džeimso pagalbos tokią necivilizuotą valandą. 

Jis buvo kresnas, dailus vaikinas tankiais šviesiai rudais gar- 
banotais plaukais, kurie krito ant pečių, šviesaus veido ir nuo 
šalčio ir pastangų įraudusiais skruostais. Truputį varvančią nosį 
jis nusišluostė atgalia aprišta ranka ir vos krūptelėjo. 

Džeimis, pakėlęs abu antakius, mandagiai nusilenkė svečiui. 

— Mano namai - jūsų paslaugoms, jūsų aukštybe, - pareiškė 
jis ir žvilgsniu apmetė sutaršytą svečio aprangą. Jo kaklajuostė 
buvo atsirišusi ir palaida karojo ant kaklo, pusė sagų susagstytos 
viena kilpa žemiau, o bridžių praskiepas lapsėjo ne visai užseg- 
tas. Tai pastebėjęs, Džeimis susiraukė ir nepastebimai pasislinko 

prieš vaikį, užstodamas man tą nedelikatų vaizdą. - Ar galėčiau 
pristatyti savo žmoną, jūsų aukštybe? - pasakė jis. - Klerė, mile- 
di Broch Tuarach. Klere, čia jo aukštybė princas Karolis, Škotijos 
karaliaus Jokūbo sūnus. 

- Ea, taip, - pralemenau. - Jau daugmaž supratau. Mm, labas 
vakaras, jūsų aukštybe. 

Gracingai linktelėjau ir apsikamšiau antklode. Spėjau, kad 
tokiomis aplinkybėmis galiu atsisakyti įprasto tūpsnio. 

Princas pasinaudojo Džeimio ištęstu pristatymu ir apsitvar- 
kė kelnes, tad atsakydamas man linktelėjo jau kupinas karališko 
orumo. 

- Esu pamalonintas, madam, - tarė jis ir dar kartą nusilenkė, 
šį kartą nepalyginti elegantiškiau. Išsitiesė ir stovėjo sukiodamas 
rankose skrybėlę, aiškiai nerasdamas, ką toliau sakyti. Džeimis, 
kuris stovėjo greta su marškiniais ir plikomis kojomis, žvalgėsi 
tai į mane, tai į Karolį, regis, ne mažiau neišmanydamas, ką čia 
pasakius. 

- E... - nutraukiau tylą aš. - Ar jūs susižeidėt, jūsų aukštybe? 
Nelaimingas atsitikimas? 

Galvos linktelėjimu parodžiau į skepeta apvyniotą jo plašta- 

- Taip, - atsakė, - aa... ne. Turiu galvoje... čia menkniekis, 
miledi. 

Jis dar labiau paraudo spoksodamas į ranką keista mina, kaž- 
kokia tarp sumišimo ir pykčio. Vis dėlto pastebėjau, kad permir- 
kusi dėmė ant skepetos plinta, iškėliau kojas iš lovos ir ėmiau 
grabaliotis chalato. 

— Verčiau leiskit man ją apžiūrėti, - pasakiau. 

Žaizda, kurią princas nenoriai atidengė, buvo negili, bet ne- 
įprasta. 

- Atrodo kaip gyvūno įkandimas, - netikėdama savo akimis 
tariau ir perbraukiau pirštu per pusratį mažų durtinių žaizdelių 
plonoje odoje tarp nykščio ir smiliaus. Princas Karolis krūptelė- 
jo, kai paspaudžiau raumenį šalia žaizdos, norėdama su krauju 
išvalyti žaizdą, o tada sutvarstyti. 

- Taip, - atsakė jis, - beždžionė įkando. Šlykštus utėlėtas 
padaras! - pratrūko. - Sakiau jai, kad ja nusikratytų. Tas gyvis 
tikrai kuo apsikrėtęs! 

Susiradau vaistinėlę ir ėmiausi plonu sluoksniu tepti genci- 
jonų tepalu. 

— Manau, nėra ko jums nerimauti, - pasakiau susikaupusi, - 
tai yra, jeigu ji nepasiutusi. 

- Pasiutusi? - Princas visai perbalo. - Manot, gali būti pa- 
siutusi? 

Jis aiškiai nenutuokė, ką reiškia „pasiutusi“, bet anaiptol ne- 
norėjo su tuo turėti ką bendra. 

- Visko gali būti, - linksmai tariau aš. 

Nustebinta netikėto jo apsireiškimo, pamažu pradėjau su- 
prasti, kad ilgainiui visi išvengtų didelių nemalonumų, jeigu šis 
jaunuolis maloningai apsikrėstų kokia greita ir mirtina liga. Vis 
dėlto širdis neleido linkėti jam pasiutligės ar gangrenos, ir aš 
tvarkingai aprišau jo plaštaką švariu lininiu tvarsčiu. 

Jis nusišypsojo, vėl nusilenkė ir gražiai padėkojo man kažko- 
kiu prancūzų ir italų kalbos mišiniu. Vis dar audringai atsipra- 
šinėjantį už vėlyvą įsiveržimą, jį išsitermpė Džeimis, jau padoriai 
apsirengęs, su kiltu, pasiūlęs apačioje išgerti po taurę. 

Pajutusi, kad kambario vėsa jau skverbiasi po chalatu ir 
marškiniais, įsiropščiau į lovą ir užsitraukiau antklodę iki kaklo. 
Tai štai koksai princas Karolis! Gražuolis, tai jau tikrai, bent jau 
pažiūrėti. Atrodė labai jaunai - daug jaunesnis už Džeimį, nors, 
mano žiniomis, Džeimis buvo tik metais ar dvejais vyresnis. Vis 
dėlto jo aukštybė pasižymėjo nemenku asmeniniu žavesiu, oru- 
mu bei didybe, kad ir sutaršytais drabužiais. Bet ar to iš tiesų 
pakanka, kad jis žengtų į Škotiją restauracijos siekiančios armi- 
jos priešaky? Prieš užsnūsdama dar pagalvojau, ką gi Škotijos 
sosto įpėdinis veikė vidurnaktį karstydamasis Paryžiaus stogais 
beždžionės įkąsta ranka. 

Klausimas dar nebuvo išėjęs man iš galvos, kai po kiek laiko 
į lovą įšliuožė Džeimis ir pažadino mane, po pakinkliais užtup- 
dydamas suledėjusias pėdas. 

- Nespiek šitaip, - sudraudė jis, - tarnus pažadinsi. 

- Kokių galų Karolis Stiuartas karstėsi stogais su beždžio- 
nėmis? - paklausiau sprukdama šalin. - Atimk nuo manęs tuos 
nelaimingus ledokšnius. 

- Lankė meilužę, - trumpai ir aiškiai atsakė Džeimis. - Na, 
gerai jau, nesispardyk. 

Jis patraukė kojas ir, kai atsiverčiau į jį, apkabino mane, dre- 
bėdamas nuo šalčio. 

— Jis turi meilužę? Kas ji? 

Žvalinamai paveikta šalčio gūsių ir skandalo dvelksmo, spar- 
čiai budinausi iš miegų. 

- Luiza de la Tur, - nenorom paaiškino Džeimis, kai atkakliai 
papurčiau. 

Jo nosis atrodė pailgėjusi ir dar smailesnė negu visuomet, o 
tankūs antakiai virš jos buvo suraukti. Jo - škoto kataliko - po- 
žiūriu, jau ir meilužę turėti buvo gana blogai, tačiau juk gerai 
žinoma, kad karališkosios ypatos šiuo atžvilgiu turi tam tikrų 
privilegijų. Vis dėlto princesė Luiza de la Tur buvo ištekėjusi. 
Karališkos tu kilmės ar ne, bet prasidėti su ištekėjusia mote- 
rimi aiškiausiai amoralu, kad ir ką liudytų pusbrolio Džaredo 
pavyzdys. 

- Cha, juk aš žinojau! - patenkinta sušukau. 

- Jis sako, kad įsimylėjęs ją, - santūriai raportavo Džeimis ir 
truktelėjo antklodes ant pečių. - Tvirtina, esą jinai irgi jį mylinti, 
girdi, pastaruosius tris mėnesius tik jam vienam ištikima. Cha! 

- Na, sako, pasitaiko ir taip, - pralinksmėjau. — Vadinasi, jis 
pas ją svečiavosi? Bet vis dėlto kaip atsidūrė ant stogo? Papasa- 
kojo tau? 

- O taip. Papasakojo. 

Nuginęs nakties šaltį keliomis taurelėmis geriausio Džaredo 
išlaikyto portveino, Karolis tapo gana šnekus. Pasak princo, tikra 
meilė šį vakarą patyrusi žiaurų išbandymą, mat jojo inamora- 
ta esanti pernelyg atsidavusi savo naminiam gyvūnėliui - gana 
prasto būdo beždžionei, kuri į princo antipatiją atsakanti tuo 
pačiu ir radusi konkretų būdą savo nuomonei išreikšti. Pasi- 

piktinęs jo aukštybė spragtelėjęs pirštais beždžionei po nosim 
ir pirmiausia patyręs gana skaudų įkandimą į ranką, o tada dar 
skaudžiau buvęs nuplaktas meilužės liežuvio, nes ši karčiai jam 
priekaištavusi. Porelė audringai susivaidijusi, ir Luiza, princesė 
de Rohan, netgi liepusi Karoliui nešdintis jai iš akių. Jis pareiškė 
net ir labai noriai išeisiąs ir niekuomet - jis dramatiškai pabrė- 
žė - nebegrįšiąs. 

Tačiau princui pasišalinti sutrukdė paaiškėjusi aplinkybė, kad 
princesės vyras anksti grįžęs iš lošimo vakaro ir jaukiai įsitaisęs 
pereinamame gretimame kambaryje su buteliu brendžio. 

- Taigi, - pasakė Džeimis ir nuo tos minties nevalingai nusi- 
šypsojo, - jis negali pasilikt su mergužėle, bet negali ir išeit pro 
duris - tad pakelia lango rėmą ir iššoka ant stogo. Sako, nuteka- 
maisiais vamzdžiais buvo nulipęs beveik iki pat gatvės, bet tuo 
metu priartėjo miesto sargyba, ir jam teko vėl skubiai kabarotis 
aukštyn, kad sargybiniai nepamatytų. Sako, labai smagiai pra- 
leido laiką nardydamas tarp kaminų ir slydinėdamas šlapiomis 
čerpėmis, kol sumetė, kad mes gyvenam vos per kelis namus, o 
stogai taip arti vienas kito, kad nesunku peršokti, kaip nuo vieno 
lelijos lapo ant kito. 

- Mm, - sumurmėjau, mat mano kojų pirštai pamažu vėl 
pradėjo šilti. - Išsiuntei jį namo karieta? 

- Ne, jis paėmė vieną žirgą iš arklidės. 

- Jeigu pasivaišino Džaredo portveinu, tai tikiuosi, abu kaip 
nors pasieks Monmartrą, - pasakiau. - Geras kelio gabalas. 

- Na, be abejo, kelionė bus šalta ir žvarbi, - sutiko Džeimis, 
patenkintas savimi kaip vyras, nepriekaištingai apsikamšęs pa- 
taluose su teisėta Žmona. Jis užpūtė žvakę ir prisitraukė mane 
nugara prie krūtinės, gulėjom kaip šaukšteliai stalčiuje. - Taip 
jam ir reikia, - sumurmėjo, - vyras juk turėtų būt vedęs. 


= 

Tarnai sukilo ant kojų dar prieš aušrą ir puolė valyti ir bliz- 
ginti namų prieš apsilankant ponui Diuvernė - jis buvo pakvies- 
tas jaukiai pavakarieniauti nedidelėje draugijoje. 

— Nesuprantu, kam jie varginasi, - pasakiau Džeimiui, gulė- 
dama lovoje užmerktomis akimis, klausydamasi bruzdesio apa- 
čioje. - Reikia juk tik nušluostyti dulkes nuo šachmatų ir pasta- 
tyti butelį brendžio - nieko kito jis nepastebės. 

Džeimis nusijuokė ir atsisveikindamas pasilenkė manęs pa- 
bučiuoti. 

- Viskas gerai, man pravers gera vakarienė, jeigu noriu ir to- 
liau jį riesti į ožio ragą. - Jis paglostė man petį. - Einu į sandėlį, 
Sasenach, bet grįšiu laiku, kad spėčiau persirengti. 

Ieškodama, ko nusitverti, kad nesipainiočiau tarnams po ko- 
jomis, galiausiai nutariau liokajaus lydima nueiti pas Rohanus. 
Gal Luizai reikės paguodos po vakarykščio kivirčo, pamaniau. 
Su vulgariu smalsumu, tariau sau giežtu oficialiu tonu, šis apsi- 
lankymas neturi nieko bendra. 


p 


Vėlią popietę parėjusi namo, radau Džeimį, sudribusį krėsle 
prie miegamojo lango, kojas susikėlusį ant stalo, atlapa apykakle 
ir susivėlusį, atidžiai skaitantį pluoštą ranka prirašytų lapų. Išgir- 
dęs duris užsidarant, pakėlė galvą, ir susitelkimas užleido vietą 
plačiai šypsenai. 

— Sasenach! Pagaliau! 

Jis švystelėjo ilgas kojas žemėn ir priėjo manęs apkabinti. 
Panardino veidą man į plaukus, pasitrynė, tada atsilošė ir nu- 
sičiaudėjo. Sučiaudėjo dar kartą, paleido mane ir ėmė graibytis 
rankovėje nosinės, kurią karišku papročiu ten nešiojosi. 

— Kuo tu čia taip kvepi, Sasenach? - pareikalavo paaiškinti jis 
ir prispaudė lininę skepetą prie nosies kaip tik laiku, kad prislo- 
pintų dar vieno sprogdinančio čiaudėjimo padarinius. 

Kyštelėjau ranką į suknelės dekoltė ir išpešiau iš tarpkrūčio 
mažą maišelį. 

- Jazminais, rožėmis, hiacintais ir pakalnutėmis... matyt, ir 
ambrozija, - pridūriau aš, o jis vis čiaudėjo ir šnypštė į talpias 
nosinės gelmes. - Tu nesergi? 

Apsidariau, kur numesti maišelį, ir galiausiai įmečiau jį į 
rašymo reikmenų skrynelę ant savo rašomojo staliuko kitame 
kambario gale. 

— Taip, viskas bus gerai. Čia tas hia... hia... pčiii! 

— Varge tu mano! 

Paskubomis atlapojau langą ir pamojau Džeimiui. Jis klusniai 
iškišo galvą ir pečius į drėgną dulksną ir įkvėpė pilnus plaučius 
gaivaus, hiacintais neprikvepinto oro. 

- Och, jau geriau, - tarė su palengvėjimu, kai po kelių mi- 
nučių vėl įtraukė galvą vidun. Ir išpūtė akis. - Sasenach, ką čia 
dabar darai? 

- Prausiuosi, - paaiškinau vargdama su suknios raišteliais 
nugaroje. - Ar bent ruošiuosi praustis. Aš ištepta hiacintų alie- 
jumi, - paaiškinau, nes jis mirkčiojo nesuprasdamas. - Jeigu ne- 
nusiprausiu, dar čia man ir sprogsi. 

Jis susimąstęs nusausino panosę ir linktelėjo. 

- Tiesą sakai, Sasenach. Ar liepti liokajui atnešti karšto 
vandens? 

- Ne, nesivargink. Užteks tik lengvai nuskalauti, ir viskas nu- 
siplaus, - nuraminau kuo greičiau raišiodamasi ir segiodamasi. 
Pakėliau rankas ir suėmiau plaukus, norėdama susukti į kuodą. 
Ūmai Džeimis palinko į priekį, griebė man už riešo ir aukštai 
iškėlė ranką. 

— Ką čia darai? - krūptelėjau. 

— O ką tu čia pasidarei, brangioji? - paklausė jis. Spoksojo 
man po pažastim. 

— Išsiskutau, - išdidžiai pareiškiau. - Tiksliau sakant, vaš- 
ku pašalinau. Pas Luizą šįryt buvo atėjusi jos servante aux petits 
soins... na, Žinai, asmeninė kūno prižiūrėtoja? Tai ji ir mane su- 
tvarkė. 

- Vašku? - Džeimis pastėrusiomis akimis dėbtelėjo į žvakę prie 
praustuvės ąsočio, tada vėl į mane. - Tu pylei vaško į pažastis? 

— Ne tokio vaško, - nuraminau. - Iškvepinto bičių vaško. Ta 
ponia jį pašildė, tada nutepė šiltu. Kai jis atvėsta, paimi ir nuplė- 
ši, - prisiminusi tą pojūtį, krūptelėjau, - ir baigtas kriukis. 

— Aš dar ir be kriukių paeinu, ačiū Dievui, o jokių tokių 
triukų nė girdėti nenoriu, - griežtai pareiškė Džeimis. - Kokių 
velnių tau šito prireikė? - Jis prisikišo ir ėmė žiūrinėti švarią 
operacijos vietą, vis dar laikydamas mano ranką iškeltą aukštai 
ore. - Ar neskau... skau... pčiii... 

Jis paleido mano ranką ir skubiai atsitraukė. 

- Argi neskaudėjo? - paklausė, vėl įbedęs nosį į nosinę. 

— Na, trupučiuką, - prisipažinau. - Bet vis dėlto verta, ar 
ne? - paklausiau, iškėliau abi rankas kaip balerina ir kiek pasi- 
sukiojau. 

Pirmą kartą per ilgus mėnesius jaučiausi visiškai švari. 

— Verta? - lyg apdujęs pakartojo jis. - Kuo čia dėta švara, jei 
išsipešei visus plaukus iš pažastų? 

Truputį pavėluotai suvokiau, kad nė viena mano pažįstama 
škotė nesinaudojo jokiais depiliacijos būdais. Negana to, Džei- 
mis beveik tikrai niekad nebuvo taip artimai susidūręs su jokia 
aukštesniosios klasės paryžiete, kad žinotų, jog daugelis jų jais 
naudojasi. 

- Na, - pratariau, ūmai suprasdama, kaip sunku esti antro- 
pologui išaiškinti ypatingesnius primityvių genčių papročius. — 
Nemalonaus kvapo mažiau, - pateikiau argumentą. 

— O kuo tu blogai kvepi? - karštai pasipiktino Džeimis. - 
Bent jau moterim kvepi, o ne prakeiktu gėlynu. Kuo tu mane 
laikai, vyru ar kamane? Tai gal vis dėlto nusiprausk, Sasenach, 
kad galėčiau prieit prie tavęs arčiau kaip per dešimtį pėdų? 

Pasiėmiau skudurą ir ėmiau trintis juo liemenį. Ponia Laser, 
Luizos kūno prižiūrėtoja, visą mane įtrynė kvapiuoju aliejumi; 
tikėjausi, kad jis nesunkiai nusiplaus. Mane trikdė tai, kad Džei- 
mis trypinėja aplinkui per saugų atstumą, kur jau negalėtų už- 
uosti, ir spigina akimis it vilkas, sukantis ratą apie auką. 

Nusisukau sudrėkinti skuduro dubeny ir atsainiai mestelėjau 
per petį dar vieną naujieną: 

— Hm, aš ir kojas apsišvarinau. 

Vogčia dirstelėjau per petį. Pradžioj patirtas šokas jau užlei- 
do vietą visiškam sumišimui. 

- Tavo kojos niekuo nekvepia, - tarė jis, - nebent būtum 
braidžiusi iki kelių po karvės buizą. 

Atsisukau ir pasikėliau sijoną iki kelių, patempusi vienos ko- 
jos pirštus, kad geriau atrodytų dailus blauzdos linkis. 

- Bet juk jos daug gražiau atrodo, - atkreipiau dėmesį. - Ly- 
gutėlės, o ne kaip kokios plaukuotos beždžionės. 

Įsižeidęs jis nužvelgė savo gauruotus kelius. 

— O tai aš jau beždžionė?! 

— Ne tu, o aš! 

— Mano kojos šimtą kartų plaukuotesnės, negu tavo kada 
nors yra buvusios! 

— Na, taviškės tokios ir turi būti - juk tu vyras! 

Jis įkvėpė oro, lyg ketintų atsakyti, bet paskui vėl iškvėpė ir 
papurtė galvą, kažką murmėdamas geilų kalba. Atsidrėbė krėsle 
ir sėdėjo atsilošęs, stebėdamas mane primerktomis akimis, kart- 
kartėmis vis kažką po nosimi suniurnėdamas. Nusprendžiau ne- 
prašyti išversti. 

Kai mano maudynės jau ėjo į pabaigą, o kambaryje tebetvy- 
rojo jelektrinta atmosfera - turbūt taip būtų geriausia ją nusaky- 
ti, - nusprendžiau pamėginti susitaikyti. 

- Žinai, galėjo būti ir blogiau, - tariau trindamasi šlaunies 
vidinę pusę. - Luiza pašalino visus kūno plaukelius. 

Kad ir trumpam, iš netikėtumo jis grįžo prie anglų kalbos. 

— Ką, ji nusipešė plaukus nuo savo medaus puodynėlės? - su- 
šuko jis, iš siaubo net puldamas į nebūdingą vulgarumą. 

— Mmhm, - atsakiau, patenkinta, kad ši vizija bent jau ati- 
traukė jo dėmesį nuo mano prarastų plaukų. - Iki paskutinio 
plaukelio. Ponia Laser išpešiojo ir užsilikusius. 

— O Juozapai ir Marija švenčiausia! 

Jis iš visų jėgų užsimerkė, arba bėgdamas nuo mano nupasa- 
koto reginio, arba mėgindamas dar geriau jį įsivaizduoti. Matyt, 
teisingas buvo pastarasis spėjimas, nes jis atsimerkė ir įsmeigė į 
mane nuožmų žvilgsnį. 

— Tai ji dabar vaikštinėja plika kaip maža mergytė? 

- Luiza sako, vyrams tai atrodo erotiška, - delikačiai atsa- 
kiau aš. 

Džeimio antakiai pašoko vos ne iki pat plaukų šaknų, o žmo- 
gui tokia klasikine aukšta kakta tatai - nemenkas triukas. 

- Nuoširdžiai prašau, liaukis ten sau niurnėti, - padariau 
pastabą, džiaudama skudurą ant kėdės atkaltės. - Nė žodžio ne- 
suprantu, ką sakai. 

- Apskritai, Sasenach, tai gal ir gerai, kad nesupranti. 


12 


Angelų ligoninė 


— GERAI JAU, - per pusryčius pasiduodamas pasakė Džei- 
mis. Perspėjamai atkišo į mane šaukštą. - Eik. Bet paimsi Mertą 
palydėti, ne tik liokajų, nes prie katedros - prasta Paryžiaus dalis. 

— Palydėti? - Išsitiesiau ir pastūmiau avižinės košės dubenėlį, 
į kurį žvelgiau be didelio entuziazmo. - Džeimi! Nori pasakyti, 
tu nieko prieš, kad aplankyčiau L'H6pital des Anges? 

— Nežinau, ar tikrai aš noriu tai pasakyti, - atsakė jis, šaukštu 
dalykiškai kabindamas savąją košės porciją, - bet numanau, kad 
man dar labiau nepatiks, jeigu neisi ten. O jeigu dirbsi ligoninė- 
je, tai bent jau neleisi viso laiko su Luiza de Rohan. Spėju, esa- 
ma blogesnių dalykų negu bendrauti su elgetomis ir nusikaltė- 
liais, - niauriai pasakė jis. - Iš ligoninės tikriausiai negrįši plikai 
nupeštom intymiom vietelėm, bent tiek. 

— Stengsiuosi, - patikinau jį. 


p. 

Gyvenime man teko matyti gerų ligoninės vyresniųjų, o ke- 
letą - išties puikių, kurios šį darbą pakylėjo iki pašaukimo. Mo- 
tinėlė Hildegarda pranoko visas, ir rezultatai buvo įspūdingi. 

Vadovauti tokiai įstaigai kaip Angelų ligoninė Hildegarda de 
Gaskon buvo tinkamiausias asmuo, kokį tik aš sugebėčiau įsi- 
vaizduoti. Beveik šešių pėdų ūgio prakauli ištįsusi figūra, apmu- 
turiuota daugeliu jardų juodos vilnos, stypsodavo virš slaugan- 
čių seserų nelyginant kaliausė ant šluotkočio, sauganti moliūgų 
lauką. Nešikai, ligoniai, seserys, sanitarai, novicės, lankytojai, 
vaistininkai - visi jai pasirodžius it galingos šluotos nušluoti 
akimirksniu susirikiuodavo tvarkingomis krūvelėmis motinėlės 
Hildegardos nurodytose vietose. 


SVETIMŠALĖ -» MEILEĖS LABIRINTE 253 


Būdama tokio ūgio ir dar tokiu neregėtai negražiu veidu, kad 
net atrodė groteskiškai graži, ji pasirinko religijos kelią, ir visai aišku 
kodėl - juk iš visų vyrų vien Kristus galėjo atsakyti į jos jausmus. 

Kalbėjo giliu ir skambiu balsu, jos nosinė Gaskonės tar- 
tis aidėjo ligoninės koridoriais kaip gretimos bažnyčios varpų 
skambesys. Išgirdau ją dar gerokai prieš pamatydama, ir galingas 
balsas vis ėjo garsyn, jai artinantis prie raštinės, kur mes, šešios 
dvaro damos ir aš, glaudėmės už pono Gerstmano it salos gy- 
ventojai, laukiantys uragano už trapios užtvaros. 

Motinėlė Hildegarda, suūžusi it šikšnosparnio sparnais, už- 
pildė visą tarpdurį, su džiaugsmingu šūksniu puolė ant pono 
Gerstmano ir smagiai pakštelėjo jam į abu skruostus. 

- Mon cher ami! Koks netikėtas malonumas - ir tuo malo- 
niau, kad netikėtas. Kokie vėjai pas mane atpūtė? 

Ji atsitiesė ir plačiai nusišypsojo mums visoms. Šypsena išliko 
tokia pat plati, kol ponas Gerstmanas aiškino mūsų žygio tikslą, 
nors ir ne tokia patyrusi aiškiaregė kaip aš būtų pastebėjusi, kaip 
skruostų raumenys įsitempė ir ši malonaus bendravimo šypsena 
virto grimasa iš reikalo. 

— Mes nepaprastai vertiname jūsų atžvalgą ir dosnumą, 
mesdames. 

Sodrus kaip varpo gausmas balsas toliau pasakė malonią 
padėkos kalbą, o aš per tą laiką stebėjau, kaip mažos protingos 
akutės, giliai įsodintos po kaulėta atsikišusia kakta, šaudė šen 
ir ten, kol motinėlė sprendė, kaip čia greičiau nusikračius tokiu 
nereikalingu keblesiu ir kartu vis dėlto ištraukus iš šių pamaldžių 
ponių tiek pinigų, su kiek tik jos būtų pasirengusios išsiskirti dėl 
savo sielų išganymo. 

Priėmusi kažkokį sprendimą, ji garsiai suplojo rankomis. 
Tarpdury kaip spyruoklinis žaislas iš skrynutės iššoko žemaūgė 
vienuolė, panaši į sniegeną. 

- Sesuo Andželika, būk maloni, nuvesk šias damas į drabužių 
sandėlį, - paliepė motinėlė Hildegarda. - Duok joms ką tinkama 
apsivilkti ir aprodyk palatas. Jos galėtų padėti dalinti ligoniams 
maistą - jeigu turės tokių intencijų. 

Vos truktelėjęs lūpų kamputis išdavė motinėlę nesitikint, kad 
pamaldžios ponių intencijos po ekskursijos į palatas dar nebus 
išgaravusios. 

Motinėlė Hildegarda mokėjo įžvalgiai vertinti žmogaus pri- 
gimtį. Trys damos ištvėrė pirmąją palatą, kur gulėjo skrofulioze, 
niežais, egzema, kataru ir smirdančia piemija sergantys pacien- 
tai, ir nutarė, kad pamaldžios jų intencijos gali būti sėkmingai 
įgyvendintos paaukojant ligoninei tam tikrą sumą, o tada spru- 
ko atgal į drabužinę nusimesti šiurkščių, apdribusių kaip maišai 
chalatų, kuriais buvome apdalintos. 

Kitos palatos viduryje aukštas gunktelėjęs vyras tamsiu sur- 
dutu, regis, ruošėsi meistriškai amputuoti koją; ypač meistrišku- 
mą rodė tai, kad ligonis iš pažiūros nebuvo gavęs jokių nuskaus- 
minamųjų ir tuo metu jį laikė du kresni sanitarai ir stambaus 
sudėjimo vienuolė, kuri sėdėjo pacientui ant krūtinės, o jos pla- 
tūs sijonai, laimė, dengė to vyro veidą. 

Viena ponia už manęs ėmė gaudyti orą; kai atsisukau, pama- 
čiau tik gana plačius dviejų būsimųjų samariečių užpakalius, ties 
klubais įstrigusius siauroje durų angoje, už kurios vėrėsi kelias 
drabužinėn ir laisvėn. Paskutinį kartą desperatiškai trūktelėjus, 
pasigirdo, kaip plyšta šilkas, damos išsiveržė pro duris ir strim- 
galviais nulėkė tamsiu koridoriumi, ten beveik parmušė sanitarą, 
ristele atbėgantį su padėklu, nukrautu tvarsčiais ir chirurginiais 
instrumentais. 

Dirstelėjau į šalį ir džiugiai nustebau, pamačiusi, kad Merė 
Hokins vis dar čia. Kiek baltesnė už chirurginius tvarsčius - o 
šie, tiesą pasakius, buvo gėdingai pilkšvo atspalvio, - ir vos pa- 
žaliavusi, bet vis dar Čia. 

- Vite! Dėpėchez-vous"“ - įsakmiai riktelėjo gydytojas, gali- 
ma spėti, sukrėstam sanitarui, šis skubėdamas susirinko neštus 
daiktus ant padėklo ir prišuoliavo prie chirurgo, kuris stovėjo su 
kaulo pjūkleliu rankoje, pasirengęs atskirti apnuogintą kaulą. Sa- 
nitaras pasilenkė užrišti antro turniketo aukščiau operuojamos 


* Greičiau, paskubėkite! (Pranc.) 

vietos, pjūklelis nusileido skleisdamas nenusakomą tarkavimo 
garsą, ir man pagailo Merės Hokins, todėl nusukau ją į kitą pusę. 
Ranka pajutau, kad ji dreba, o bijūnų rausvumo lūpos buvo nu- 
balusios ir sugybusios it šalčio pakąstas gėlės Žiedas. 

- Gal norėtumėt eiti? - mandagiai pasiteiravau. - Motinėlė 
Hildegarda tikrai galėtų iškviesti jums karietą. - Žvilgtelėjau per 
petį į ištuštėjusią koridoriaus tamsą. - Grafienė ir ponia Lamber 
jau tikriausiai išvažiavo. 

Merė garsiai nurijo seilę, bet ryžtingai sukando dantis, nors 
jau ir taip buvo įsitempusi. 

- N-ne, - atsakė ji. - Jeigu jūs pasiliksit, tai neisiu. 

Aš tai jau tikrai ketinau likti; smalsumas ir noras įsismelkti 
į Angelų ligoninės darbą nusvėrė, kad ir kaip man būtų buvę 
gaila Merės. 

Sesuo Andželika tik tolokai nuėjusi pastebėjo, kad mudvi 
sustojome. Ji grįžo ir kantriai stovėjo laukdama, putlus veidas 
nežymiai šypsojosi, lyg ji tikėtųsi, kad ir mes apsisuksim ir pa- 
bėgsim. Pasilenkiau prie šiaudinio čiužinio pasienyje. Po viena 
antklode ten gulėjo apatiška labai -sulysusi moteris, jos akys abe- 
jingai klajojo virš mūsų. Mano dėmesį patraukė veikiau ne pati 
moteris, o keistos formos stiklo indas ant grindų prie čiužinio. 

Indas buvo sklidinas geltono skysčio - be abejo, šlapimo. Kiek 
nustebau: neturint cheminių testų ir net lakmuso popieriaus, kam 
dar gali būti reikalingas šlapimo mėginys. Vis dėlto, mintyse per- 
kračiusi viską, dėl ko tiriamas šlapimas, kai ką sumečiau. 

Atsargiai paėmiau indą, nekreipdama dėmesio, kad sesuo 
Andželika sunerimusi bandė to neleisti. Atsargiai pauosčiau. Tik- 
rai - pro rūgščius amoniako garus buvo justi šleikščiai saldus 
kvapas, gal kiek panašus kaip rauginto medaus. Sudvejojau, bet 
įsitikinti buvo tik vienas būdas. Pasidygėjusi atsargiai pamirkiau 
piršto galiuką skystyje ir vos paliečiau jį liežuviu. 

Merė, stovinti pašonėje ir stebinti mane išpūtusi akis, tyliai 
užspringo, o sesuo Andželika staiga sužiuro susidomėjusi. Uždė- 
jau delną moteriai ant kaktos - ji buvo vėsi, karščiavimu išseki- 
mo nepaaiškinsi. 

- Ponia, ar jus troškina? - paklausiau pacientės. Dar prieš jai 
"prasižiojant, jau žinojau, ką atsakys, nes galvūgalyje pamačiau 
tuščią grafiną. 

- Visą laiką, madam, - atsakė ji. - Ir nuolat jaučiu alkį. O vis 
dėlto vieni kaulai, ir nė kiek nesitaisau, kad ir kiek valgyčiau. 

Ji pakėlė ploną kaip šakalys ranką rodydama sudžiūvusį rie- 
šą, tada ranka nukrito, tartum šios pastangos moteriai būtų at- 
ėmusios jėgas. 

Švelniai paglosčiau liesą ranką ir kažką sumurmėjau atsisvei- 
kindama, o pakilus džiūgavimas, kad nustačiau teisingą diagno- 
zę, gerokai priblėso, nes supratau, kad šiais laikais diabeto nejį- 
manoma išgydyti - prieš mane gulinti moteris buvo pasmerkta. 

Aš pakilau nupuolusios nuotaikos ir nusekiau paskui seserį 
Andželiką, o ši sulėtino žingsnį ir susigretino su manimi. 

- Supratot, nuo ko ji kenčia, madam? - smalsiai paklausė 
vienuolė. - Vien iš šlapimo? 

— Ne vien iš to, - atsakiau. - Bet supratau, taip. Jai... - Kad 
tu prasmegtum! Kaipgi jie turėtų ją vadint? - Jai... cukraligė. Iš 
valgio ji negauna maistingų medžiagų ir nežmoniškai trokšta. 
Dėl to išsiskiria dideli kiekiai šlapimo. 

Sesuo Andželika linksėjo ir jos putlūs bruožai išdavė nenu- 
galimą smalsumą. 

— Ponia, o ar galit pasakyti, ar jinai pasveiks? 

— Ne, nepasveiks, - trumpai drūtai atsakiau. - Jau viena koja 
karste, gal ir mėnesio neišgyvens. 

— Aa. - Šviesūs antakiai kilstelėjo, ir smalsumą veide pakeitė 
pagarba. - Mesjė Parnelis tą patį sakė. 

— O kas jis toks, kodėl nepažįstu? - paklausiau lengva- 
būdiškai. 

Apkūni vienuolė sutrikusi suraukė kaktą. 

— Na, savo įmonėje jis gamina statramsčius ir yra juvelyras. 
Bet kai ateina čia, paprastai dirba urinoskopu. 

Man akys ant kaktos iššoko. 

— Urinoskopu? - nepatikėjau. - Iš tikrųjų esama tokių da- 
lykų? 

- Oui, Madame. Ir apie tą vargšę sulysusią ponią jis sakė tą 
patį, ką ir jūs. Niekad neteko matyti moters, išmanančios urinos- 
kopijos mokslą, - pasakė sesuo Andželika, atvirai susižavėjusi. 

- Ir danguje, ir žemėj daugiau dalykų paslėpta yra, negu sa- 
pnavo jūsų išmintis“, sesele, - maloniai atsakiau. 

Ji kuo rimčiausiai linktelėjo, o aš susigėdau dėl savo pašaipos. 

- Tiesa, ponia. Gal pažiūrėtumėt į tą poną paskutinėje lovo- 
je? Mes manome, kad jis skundžiasi kepenimis. 

Taip ir ėjome nuo lovos prie lovos, kol apėjome visą milži- 
nišką salę. Matėme ligų, apie kurias buvau tik vadovėliuose skai- 
čiusi, ir visokiausių, kokios tik įmanomos, traumų - nuo galvos 
sužeidimų girtų muštynėse iki vežiko, kuriam riedanti vyno sta- 
tinė sutraiškė krūtinės ląstą. 

Prie kai kurių lovų sustodavau ir paklausinėdavau tuos ligo- 
nius, kurie atrodydavo galį atsakyti. Už nugaros girdėjau, kaip 
Merė kvėpuoja pro burną, bet neatsisukau pažiūrėti, ar ji tikrai 
užsiėmusi nosį. 

Baigiant turą, sesuo Andželika atsisuko į mane su ironiška 
šypsenėle. 

- Na ką gi, madam? Ar vis dar trokštate tarnauti Viešpačiui 
padėdama šiems nelaimingiesiems? 

Aš jau raitojausi suknelės rankoves. 

- Sesele, atneškit man dubenį karšto vandens, - paprašiau, - 
ir muilo. 


== 

— Kaip sekėsi, Sasenach? - pasidomėjo Džeimis. 

— Klaiku! - atsakiau išsišiepusi nuo ausies ligi ausies. 

Jis kilstelėjo vieną antakį ir nusišypsojo žvelgdamas į mane iš 
viršaus, nes drybsojau krėsle. 

— Tai džiūgavai, ką? 

- Ak, Džeimi, buvo taip malonu vėl veikti šį tą naudinga! 
Šluosčiau grindis ir maitinau žmones skysta koše, o kai sesuo 


* V. Šekspyras, Hamletas, vertė A. Churginas. 

Andželika nematė, man pavyko pakeisti kelis šlykščius tvarsčius 
ir prapjauti vieną abscesą. 

— A, neblogai, - tarė jis. - O pavalgyt ar nepamiršai per tas 
linksmybes? 

- E, taip, beje, pamiršau, - kaltai prisipažinau. - Kita vertus, 
pamiršau ir vemti. - Tarsi gavusios priminimą apie tą nusikal- 
timą, skrandžio sienelės ūmai susigniaužė. Prispaudžiau kumštį 
po krūtinkauliu. - Turbūt reikėtų užkąsti. 

- Turbūt, - truputį rūsčiai pritarė Džeimis ir ištiesė ranką 
prie varpelio. 

Jis stebėjo, kaip aš klusniai kemšu mėsos pyragą ir sūrį, o be- 
valgydama tarp kąsnių entuziastingai su visomis smulkmenomis 
pasakoju apie L Hopital des Anges ir jos įnamius. 

- Kai kurios palatos sausakimšos, guli po du ir po tris vienoj 
lovoj, siaubas, bet... o tu nenori truputėlio? - pati nutraukiau 
savo įspūdžius ir pasiūliau jam. - Labai skanu. 

Valandėlę jis žiūrėjo į atkištą gabalėlį pyrago. 

- Jeigu manai, kad ištversi nepapasakojusi apie gangre- 
nuojančius kojų pirštus, kol kąsnis nukeliaus mano stemple iki 
skrandžio, tada noriu. 

Pavėluotai pastebėjau, kad jo skruostai kiek pabalę, o šnervės 
susiglaudusios. Įpyliau jam taurę vyno ir padaviau, o tada vėl 
ėmiausi savo lėkštės. 

— O kaip tau diena praėjo, mielasis? - romiai pasiteiravau. 


=— 

Angelų ligoninė tapo man priebėga. Tiesmukas ir negudriai 
paprastas vienuolių ir ligonių būdas nuostabiai gaivino po nuo- 
latinių paskalų ir intrigų, kurios virė tarp dvariškių, damų ir 
džentelmenų. Taip pat buvau tikra, kad neturint atokvėpio ligo- 
ninėje, kur būdavo galima atpalaiduoti veido raumenis ir leisti 
jiems atgauti natūralią išraišką, mano veidas būtų netrukus su- 
stingęs į nuolatinį lėkštą ir kvailą vypsnį. 

Matydamos, kad aš lyg ir moku darbą ir nieko iš jų nerei- 
kalauju, išskyrus tvarsčius ir skalbinius, vienuolės greitai liovėsi 

stebėtis. Iš pradžių apstulbinti mano tarties ir titulo, netrukus 
priprato ir pacientai. Klasiniai skirtumai — galinga jėga, bet jie 
neatsilaiko prieš paprastą reikalo išmanymą, kai įgūdžiai skubiai 
reikalingi, bet jų nuolat trūksta. 

Labai užsiėmusiai motinėlei Hildegardai prireikė ilgesnio lai- 
ko man įvertinti. Iš pradžių ji niekad manęs nekalbindavo, tik 
praeidama pasisveikindavo paprastu Bonjour, Madame, bet ne- 
retai pajusdavau, kaip jos gudrios akutės it grąžtai gręžia mano 
nugarą, kol stoviu palinkusi prie juostine pūsleline sergančio se- 
nuko lovos ar tepu žaizdas alijošių tepalu vaikui, apdegusiam per 
vieną iš gaisrų, anuomet dažnai įsiplieksdavusių varginguosiuose 
miesto kvartaluose. 

Regėjos, niekad ji neskuba, bet per dieną apžygiuodavo dide- 
liausius plotus, matuodama pilkais akmenimis grįstas ligoninės 
palatas plačiais, bene jardiniais žingsniais, o jos baltas šunelis 
Mazgas skuosdavo kiek įkabindamas iš paskos, kad neatsiliktų. 

Nė iš tolo neprimenantis pūkuotų kambarinių šunyčių, ku- 
riuos taip mėgo dvaro ponios, šunėkas kiek panėšėjo į pudelio 
ir takso mišrūną šiurkščiu garbanotu kailiu, kurio gaurai juosė 
platų pilvuką ir maskatavo apie trumpas drūtas ir kreivas ko- 
jytes. Plačios letenos juodais nagučiais garsiausiai caksėdavo 
akmeninėmis grindimis, kai jis tursendavo paskui motinėlę Hil- 
degardą, smailiu snukučiu beveik liesdamas plazdančias juodo 
abito klostes. 

- Čia šuo? - nustebusi paklausiau vieno sanitaro, kai pirmą- 
kart pamačiau Mazgą, lydintį savo šeimininkę po ligoninę. 

Sanitaras trumpam liovėsi šluoti ir žvilgsniu nulydėjo susi- 
raičiusią, papurusią uodegą, kuri įkandin vyresniosios dingo pro 
palatos duris. 

— Na, - abejodamas atsakė jis, - motinėlė Hildegarda sako, 
kad šuo, tai nenorėčiau būti tuo, kuris sakytų, kad ne šuo. 

Kai po truputį artimiau susibičiuliavau su vienuolėmis, sa- 
nitarais ir ligoninę lankančiais gydytojais, išgirdau įvairių kitų 
nuomonių apie Mazgą, tarp kurių buvo ir tolerantiškų, ir prieta- 
ringų. Niekas nežinojo nei kur motinėlė Hildegarda jį gavo, nei 

kam jai jo prireikė. Jis jau kelerius metus buvo ligoninės perso- 
nalo narys ir, motinėlės Hildegardos nuomone, - o tik jos vienos 
nuomonė ir turėjo reikšmės, - užėmė padėtį, gerokai aukštesnę 
už seserų slaugytojų ir prilygstančią daugumos ateinančių gydy- 
tojų bei vaistininkų rangui. 

Dalis pastarųjų žvelgė į Mazgą įtariai ir priešiškai, kiti - links- 
mai ir meiliai. Vienas chirurgas, be abejo, motinėlei negirdint, 
paprastai jį vadindavo „tuo šlykščiu žiurkpalaikiu“, kitas - „smir- 
dančiu triušiu“, o vienas mažiukas, rubuilis statramsčių meistras 
visai atvirai titulavo jį „mesjė Mazgote“. Vienuolės jį laikė kaž- 
kuo per vidurį tarp talismano ir totemo, o štai vikarui iš greti- 
mai esančios katedros, atėjusiam suteikti ligoniams sakramentų, 
Mazgas buvo įkandęs į koją, ir ganytojas man patikėjo savo nuo- 
monę, girdi, šunėkas esąs vienas iš smulkesniųjų demonų, jam 
vienam težinomais sumetimais apsimetęs šunimi. 

Kad ir nemaloniu tonu išreikšta, jaunojo kunigo nuomonė, 
mano galva, buvo arčiausiai tiesos. Nes, kelias savaites stebėjusi 
tą porą, aš padariau išvadą, kad Mazgas iš tiesų yra motinėlės 
Hildegardos artimas bičiulis. 

Ji dažnai su juo šnekėdavosi, ir ne tokiais žodžiais, kokiais 
paprastai kalbinami šunys, bet lyg aptarinėtų reikalus su sau 
lygiu pašnekovu. Kai ji sustodavo tai prie vienos, tai prie kitos 
lovos, Mazgas dažnai užšokdavo ant čiužinio ir imdavo snukiu 
baksnoti ir uostyti iš netikėtumo sutrikusį ligonį. Atsitūpdavo, 
neretai pacientui ant kojų, kartą amtelėdavo ir klausiamai su- 
žiurdavo į motinėlę, vizgindamas šilkinę papurusią uodegą, tarsi 
teiraudamasis, ką ji mananti apie jo diagnozę - O ji visuomet 
savo nuomonę pareikšdavo. 

Nors toks elgesys man kėlė smalsumą, neturėjau progos iš 
arti pamatyti šią porą darbuojantis iki vieno apsiniaukusio, lie- 
tingo ryto kovo mėnesį. Stovėjau prie lovos, kurioje gulėjo vi- 
dutinio amžiaus vežikas, ir šnekinau jį, tuo pat metu sukdama 
galvą, kas, po kelmų, tam vyrui yra. 

Paguldė jį pereitą savaitę. Žmogui lipant iš dar nesustojusio 
vežimo blauzdą įsuko ratas. Tai buvo sudėtinis lūžis, bet paly- 


SVETIMŠALĖ + MEILĖS LABIRINTE 261 


ginti paprastas. Atstačiau kaulą į vietą, ir žaizda, atrodė, gražiai 
gyja. Audiniai buvo sveikai rausvos spalvos, gerai granuliuoti, be 
jokio blogo kvapo, jokių būdingų raudonų ruožų, ne per daug 
jautrūs - visiškai nieko, kas paaiškintų, kodėl tas vyras vis dar 
alinamai karščiuoja ir šlapinasi tamsiu, negero kvapo šlapimu, 
būdingu užsitęsusiai infekcijai. 

- Bonjour, Madame. 

Virš manęs pasigirdo gilus, sodrus balsas, aš pakėliau galvą ir 
išvydau aukštą motinėlės Hildegardos figūrą. Pro mano alkūnę 
kažkas šmėkštelėjo - Mazgas liuoktelėjo ir bumbtelėjo ant čiuži- 
nio, o ligonis negarsiai sudejavo. 

— Ir ką mes manome? - paklausė motinėlė Hildegarda. 

Anaiptol nesupratau, ar ji kreipiasi į mane, ar į Mazgą, bet 
pasinaudojau proga ir paaiškinau, ką buvau pastebėjusi. 

— Vadinasi, turi būti kitas infekcijos židinys, - padariau iš- 
vadą, - tačiau aš jo nerandu. Pradedu galvoti, ar tik jis neturi 
dar kur nors infekcijos, nesusijusios su kojos žaizda. Gal lengvos 
formos apendicitas ar pūslės uždegimas, nors pilvas ir niekur 
neskausmingas, kiek pastebėjau. 

Motinėlė Hildegarda linktelėjo. 

— Gali būti, be abejo. Mazgai! - Šuva pastatė ausis ir pažiūrė- 
jo į šeimininkę, o ši atsikišusiu smakru parodė į pacientą. - A la 
bouche*, Mazgai! - davė komandą. 

Šunelis nutipeno mažais žingsniukais ir prikišo apskritą 
juodą nosį, pagal kurią, matyt, ir buvo pramintas, prie vežiko 
veido. Nuo šio išpuolio vyro akys apsunkusiais nuo karščiavi- 
mo vokais staiga atsimerkė, bet jeigu jis ir ketino skųstis, už- 
teko vieno žvilgsnio į impozantiškąją motinėlę Hildegardą, ir 
apsigalvojo. 

- Išsižiokit, - paliepė motinėlė Hildegarda, ir jos asmeny- 
bė buvo tokia stipri, kad vyras pakluso, nors nuo Mazgo baks- 
nojimo snukiu jam ir trūkčiojo lūpos. Bučiuoti šunų jis aiškiai 
nemėgo. - Ne, - stebėdama Mazgą, susimąsčiusi tarė motinėlė 


* Prie burnos (pranc.). 

Iš nasrų linksmai maskatavo rausvas liežuvis, o juodos šner- 
vės uodė orą mano pašonėje. 

- Taip, ji įgudusi, - pasakė motinėlė Hildegarda, ir šį kartą 
neliko abejonių, apie kurį iš mudviejų jinai kalba - Mazgas juk 
buvo vyriškos lyties. Šunelis ištiesė kaklą ir mandagiai pauos- 
tė mano ranką, tada lyžtelėjo krumplius, pripažindamas kolegą. 
Susiturėjau nenusišluosčiusi plaštakos į chalatą. 

- Nuostabu, - visai nuoširdžiai pasakiau. 

- Taip, - paprastai, bet su neabejotina pasididžiavimo gaidele 
atsakė motinėlė Hildegarda. - Jis labai gerai nustato ir auglius po 
oda. Ir nors aš ne visada iš burnos kvapo ir šlapimo suprantu, 
ką jis ten užuodžia, bet jis tam tikru būdu suloja, ir tai visada 
reiškia, kad sutrikęs skrandis. 

Šiomis aplinkybėmis neturėjau jokio pagrindo tuo abejoti. 
Nusilenkiau Mazgui ir paėmiau buteliuką trintų džiovintų jona- 
žolių uždegimo vietai pabarstyti. 

— Džiaugiuosi galimybe sulaukti jūsų pagalbos, Mazgai. Ga- 
lite su manim dirbti bet kuriuo metu. 

- Labai išmintingas sprendimas, - tarė motinėlė Hildegarda 
ir blykstelėjo stipriais dantimis. - Nemažai čia dirbančių gydyto- 
jų ir chirurgų mažiau linkę pasitelkti jo sugebėjimus. 

- Ee, ką gi... - Nenorėjau griauti niekieno reputacijos, bet 
turbūt mano žvilgsnis į mesjė Volriu kitame salės gale buvo per 
daug iškalbingas. 

Motinėlė Hildegarda nusijuokė. 

- Na, mes priimam, ką tik Viešpats mums siunčia, nors ret- 
sykiais susimąstau, ar tik Jis nesiunčia jų mums, kad nepridarytų 
didesnės bėdos kur nors kitur. Bet vis dėlto dauguma mūsų gy- 
dytojų visai neprasti, geriau negu nieko - net jei tik trupučiuką 
geriau. O jūs, madam, net labai geriau negu nieko. — Vėl blykste- 
lėjo dantys, kurie man priminė geraširdį darbinį arklį. 

- Dėkui. 

- Bet aš ne kartą nusistebėjau, - toliau kalbėjo motinėlė Hil- 
degarda, žiūrėdama, kaip barstau žaizdą gydomaisiais milteliais, 
kodėl jūs lankote tik žaizdotus pacientus ar tuos, kuriems lūžę 

kaulai. Vengiat išbertų, kosinčių ir karščiuojančių, nors labiau 
įprasta, kad /es maitresses gydo kaip tik juos. Anksčiau nesu ma- 
čiusi moters chirurgės. 

Les maitresses buvo nelicencijuotos gydytojos, daugiausia pro- 
vincijoje, gydančios žolelėmis, kompresais ir apžavais. Les maitresses 
sage-femmes buvo pribuvėjos, tokių liaudies daktarių grietinėlė. 
Daugelis jų buvo dargi labiau gerbiamos už licencijuotus specia- 
listus ir žemesniųjų klasių ligoniai mieliau kreipdavosi į jas, nes 
buvo galima tikėtis, kad ir pagydys geriau, ir nuplėš mažiau. 

Nenustebau, kad motinėlė pastebėjo mano polinkius; jau 
anksčiau buvau supratusi, kad labai maža kas ligoninėje pra- 
sprūsta motinėlės Hildegardos nepastebėta. 

— Tai ne dėl to, kad jais nesidomėčiau, - patikinau ją. - Tik 
aš mat laukiuosi, todėl negaliu rizikuoti kuo nors užsikrėsti, dėl 
vaikelio. Lūžę kaulai neužkrečiami. 

- Nors kartais ir galvoju, ar tikrai, - pasakė motinėlė Hilde- 
garda, žiūrėdama į vidun nešamus neštuvus. - Šią savaitę jų — 
tikras antplūdis. Ne, neikit. - Ji pamojo, kad grįžčiau. - Sesuo 
Sesilė pasirūpins. Ji jus pasikvies, jeigu reikės. 

Vienuolės pilkos akutės smalsiai žiūrėjo į mane, tuo pat metu 
ir vertindamos. 

- Taigi jūs - ne tik miledi, jūs dar ir laukiatės, bet jūsų vyras 
neprieštarauja, kad čia vaikščiotumėt? Turėtų būti labai jau ne- 
paprastas vyras. 

— Na, jisai škotas, - atsakiau, užuot aiškinusi, nes nenorėjau 
leistis į kalbas apie tai, kam mano vyras prieštarauja. 

— Ak, škotas, - supratingai linktelėjo motinėlė Hildegarda. - 
Šit kas. 

Lova ties mano šlaunimi sudrebėjo, mat Mazgas nušoko ir 
nutipeno prie durų. 

- Užuodžia prašalaitį, - pastebėjo motinėlė. - Mazgas ir du- 
rininkui padeda, ne tik gydytojams, nors, ko gero, ir tas ne dau- 
giau dėkingumo jam parodo už pastangas. 

Iš už dvivėrių lauko durų pasigirdo įspėjamas lojimas ir bai- 
mės šūksmai. 

— O, čia vėl tėvas Balmenas! Prakeiktasis, nejaugi negali iš- 
mokti stovėti ir nejudėti, kol Mazgas jį apuostys? - Motinėlė Hil- 
degarda nuskubėjo į pagalbą savo bičiuliui, bet paskutinę aki- 
mirką dar atsisuko ir draugiškai nusišypsojo man. - Gal atsiųsiu 
jį jums pagelbėti, ponia, kol numaldysiu tėvą Balmeną. Nors ir 
labai šventas žmogus, nieks nieko nesako, bet menininko darbo 
nemoka vertinti. 

Ilgais neskubriais žingsniais ji patraukė durų link, ir aš, per- 
simetusi paskutiniu žodeliu su vežiku, pasukau prie sesers Sesi- 
lės ir paskutinių pristatytų neštuvų. 


= 


Kai parėjau namo, Džeimis gulėjo svetainėje ant kilimo, o 
gretimai sukryžiavęs kojas sėdėjo mažas berniukas. Džeimis vie- 
noje rankoje laikė bilbokė*, o kita buvo užsidengęs vieną akį. 

- Žinoma, moku, - tikino jis, - kiek tik nori. Žiūrėk. 

Jis prisidėjo ranką prie vienos akies, o kita akylai įsistebeilijo 
į bilbokė ir krestelėjo dramblio kaulo taurelę. Rutuliukas ant vir- 
velės galo iššoko iš lizdo, praskriejo pro lanką ir lyg radaro val- 
domas įkrito atgal į taurelę, tik pasigirdo švarus klaktelėjimas. 

— Matai? - pasakė Džeimis, atitraukęs ranką nuo akies. Atsi- 
sėdo ir padavė taurelę berniukui. - Nagi, pabandyk. 

Jis linksmai nusišypsojo man ir pakišo ranką po sijonu, o ten 
sveikindamasis suėmė už žalia šilkine kojine apmautos kulkšnies. 

— Smagiai leidi laiką? 

— Dar ne, - atsakė jis ir spustelėjo kulkšnį. - Tavęs laukiau, 
Sasenach. 

Ilgi šilti pirštai, apsiviję kulkšnį, slystelėjo aukščiau ir Žais- 
mingai paglostė blauzdos apvalumą, tuo tarpu skaidrios mėlynos 
akys žvelgė iš apačios į viršų kuo nekalčiausiai. Jo veido šonu 
driekėsi nešvarus dryžis, o marškiniai ir kiltas buvo aptaškyti 
purvu. 


* Rankų miklumą lavinantis žaislas, kurį sudaro strypelis su taurele ir prie jo virvute 
pritvirtintas rutuliukas. 

— Nejaugi? - pasakiau ir pamėginau nepastebimai ištraukti 
koją jam iš nagų. - O man pasirodė, kad mažasis žaidimų drau- 
gas - kaip tik ta draugija, kurios tau reikia. 

Berniukas, nemokėdamas anglų kalbos, kuria mes apsikeitė- 
me šiomis replikomis, visai nekreipė į jas dėmesio ir susikaupęs, 
užmerkęs vieną akį, bandė priversti bilbokė paklusti. Kadangi du 
pirmi mėginimai nepavyko, jis atmerkė akį ir įbedė į žaislą piktą 
žvilgsnį, lyg mesdamas jam iššūkį. Paskui akis vėl užsimerkė, bet 
ne visai - liko mažas plyšelis ir iš po tankių blakstienų žybčiojo 
budrus žvilgsnis. 

Džeimis nepritariamai caktelėjo liežuviu, ir akis greit kietai 
užsimerkė. 

- Čia dabar, Fergiusai, malonėk nesukčiauti, - perspėjo Džei- 
mis. - Kas teisinga, tas teisinga. 

Vaikis, matyt, suprato esmę, jeigu ir ne pačius žodžius; susi- 
gėdęs nusišypsojo parodydamas porą stambių, baltų, žvilgančių 
ir tobulų priekinių dantų, kvadratinių kaip voveriuko. 

Nematoma Džeimio ranka truktelėjo ir privertė mane prieiti 
arčiau, kad nenuvirsčiau nuo savo marokietiškų aukštakulnių. 

— Aa, - prisiminė jis. - Štai Fergiusas, daugeliu talentų apdo- 
vanotas vyras ir linksmas bičiulis laisvoms valandoms leisti, kai 
žmogų užmiršta žmona ir jam belieka ieškotis kitų užsiėmimų 
pagedusiame mieste, - ilgi pirštai švelniai apsivijo apie pakin- 
klį ir įtaigiai pakuteno, — bet jis nėra tinkamas partneris tokiam 
smagiam laikui, kokį turėjau galvoje. 

— Fergiusas? —- pakartojau aš, žiūrėdama į vaiką ir bandyda- 
ma nekreipti dėmesio į veiksmą apačioje. 

Berniukas buvo gal devynerių ar dešimties metų, bet pagal 
amžių mažokas ir smulkutis kaip šeškas. Aprengtas švariais, ap- 
spurusiais ir keliais dydžiais per dideliais drabužiais, jis buvo 
toks prancūziškas, koks tik begali būti - blyškia gelsvo atspalvio 
oda ir didelėmis tamsiomis Paryžiaus gatvės vaiko akimis. 

— Na, tikras jo vardas Klodelis, bet mes nusprendėm, kad jis 
nelabai vyriškai skamba, todėl dabar jis bus vardu Fergiusas. Tai 
tinkamas kario vardas. 

Nugirdęs tariant savo vardą - ar vardus - berniukas pakėlė 
akis ir droviai šyptelėjo man. 

- Čia madam, - paaiškino Džeimis berniūkščiui, mostelėda- 
mas į mane laisva ranka. — Gali ją vadinti miledi. Vargu ar jam 
pavyktų ištarti „Broch Tuarach“, - pridūrė jau man, - o gal net 
ir „Freizer“, beje. 

- Puikiai tiks „miledi“ - šypsodamasi pasakiau. Stipriau pa- 
kračiau koją bandydama nusipurtyti kibią kaip dėlė ranką. - Hm, 
o ar galėčiau paklausti kodėl? 

- Kas kodėl? Ak, turi omeny, kodėl Fregiusas? 

- Gerai, tai ir turėjau galvoj. - Nežinojau, kaip aukštai jo 
ranka pasieks, bet ji pamažu tykino šlaunimi iš nugaros pusės 
aukštyn. - Džeimi, tuoj pat patrauk ranką! 

Pirštai nėrė į šoną ir mikliai atrišo keliaraiščio kaspiną, lai- 
kantį kojinę. Ši nusmuko ir sudribo aplink kulkšnį. 

- Gyvuly tu! - spyriau jam, bet jis juokdamasis išsisuko. 

- Ak šitaip, gyvulys? Ir kokios gi veislės? 

- Kiemsargis šuo! - rėžiau ir pamėginau nenugriūdama nuo 
aukštakulnių pasilenkti ir užsitraukti kojinę. 

Fergiusas, nesmalsiai dirstelėjęs į mudu, vėl įniko į bandy- 
mus su bilbokė. 

- Ojei kalbėtume apie berniuką, - vėl nerūpestingai prakal- 
bo Džeimis, - Fergiusas dabar pas mane dirba. 

- Ką dirba? - pasiteiravau. - Mes juk jau turim berniuką, 
kuris valo peilius ir batus, ir arklininko padėjėją. 

Džeimis linktelėjo. 

- Taip, tiesa. Tačiau kišenvagio neturim. Ar veikiau neturė- 
jom, nes dabar jau turim. 

Įkvėpiau ir lėtai iškvėpiau. 

- Suprantu. Tikriausiai pasirodysiu buka, jei paklausiu, kam 
būtent mums prireikė šeimyną papildyti dar ir kišenvagiu? 

- Kad laiškus vogtų, Sasenach, - ramiai paaiškino Džeimis. 

— O, šit kas. 

Reikalas man pradėjo aiškėti. 

- Iš jo aukštybės aš nieko doro neišpešu - kai jis būna su 

manim, ištisai vien tik aimanuoja dėl Luizos de la Tur arba grie- 
žia dantimis ir keikiasi, nes, girdi, jiedu vėl susipykę. Šiaip ar taip, 
jis nieko daugiau netrokšta, tik kuo greičiau nusigerti. Maras jau 
baigia netekti kantrybės su juo, nes jis pakaitomis tai pučiasi, tai 
murkso paniuręs. O iš Šeridano ničnieko neišgaunu. 

Maro grafas buvo labiausiai gerbiamas škotas jakobitas Pary- 
žiuje. Šis žmogus, kurio jėgų žydėjimo laikotarpį, ilgą ir turiningą, 
tik dabar ėmė slėgti metų našta, buvo pagrindinis karaliaus Jokū- 
bo rėmėjas per nesėkmingai pasibaigusį 1715 metų sukilimą ir po 
pralaimėjimo prie Šerifsmuro nusekė paskui savo valdovą tremtin. 
Grafą pažinojau ir jis man patiko - pagyvenęs galantiškas vyras, 
tokia tiesi asmenybė, koks tiesus buvo ir jo stuburas. Dabar jis 
stengėsi daryti, ką gali - regis, kaip reikiant neįvertinamas, - savo 
karaliaus sūnaus labui. Pažinojau ir Tomą Šeridaną, princo auklė- 
toją, kuris tvarkė jo aukštybės korespondenciją ir nekantrumą bei 
neraštingumą uoliai vertė į prancūzų ir anglų dvaro kalbą. 

Atsisėdau ir užsitempiau nusmukusią kojinę. Fergiusas, ma- 
tyt, sočiai prisižiūrėjęs moteriškų galūnių, visiškai nekreipė į 
mane dėmesio ir nuožmiai atakavo bilbokė. 

- Laiškai, Sasenach, - kalbėjo Džeimis, - man reikalingi laiš- 
kai. Laiškai iš Romos, antspauduoti Stiuartų herbiniu antspaudu. 
Laiškai iš Prancūzijos, laiškai iš Anglijos, laiškai iš Ispanijos. Mes 
galime gauti jų arba iš princo namų, kur Fergiusas gali lankytis su 
manimi kaip pažas, arba galbūt iš popiežiaus pasiuntinio, kuris juos 
pristato; taip būtų truputį geriau, nes žinias gautume iš anksto. 

— Taigi mudu sudarėme sandėrį, - toliau pasakojo Džeimis 
galvos linktelėjimu parodęs į savo naująjį tarną. - Fergiusas 
stengsis padaryti viską, kad gaučiau tai, ko man reikia, o aš jį 
rengsiu, duosiu pastogę ir primokėsiu trisdešimt ekiu per metus. 
Jeigu jis įklius man tarnaudamas, pasistengsiu jį išpirkti. Jeigu 
tai padaryti bus neįmanoma ir jis praras ranką arba ausį, aš iš- 
laikysiu jį iki gyvenimo pabaigos, nes jis nebegalės verstis savo 
profesija. O jeigu jis bus pakartas, užtikrinsiu, kad metus už jį 
būtų laikomos mišios. Man atrodo, teisinga, ar ne? 

Man nugara nubėgo šalti šiurpuliukai. 

- Džeimi, Jėzau Kristau. - Daugiau nieko nesugebėjau pa- 
sakyti, 

Jis papurtė galvą ir ištiesė ranką prie bilbokė. 

— Ne mūsų Viešpačiui skųskis, Sasenach. Melsk šventąjį Dis- 
mą. Vagių ir išdavikų globėją. 

Džeimis paėmė iš berniuko žaislą. Jis staigiai krustelėjo riešą, 
ir dramblio kaulo rutuliukas iššoko, nubrėžė tobulą parabolę ir 
neišvengiamai klaktelėjo į taurelę. 

- Supratau, - tariau aš. 

Susidomėjusi stebėjau naująjį darbuotoją, šis perėmė Džei- 
mio siūlomą bilbokė ir vėl ėmėsi žaisti, o akys net kibirkščiavo 
iš susikaupimo. 

— Iš kur tu jį ištraukei? - pasmalsavau. 

- Viešnamy radau. 

— Ak, taip, žinoma, - atsakiau. - Aišku kaip dieną. - Nužiū- 
rėjau purvo dėmes ant jo drabužių. - O ten, tikiuosi, lankeisi dėl 
kokios nors pagirtinos priežasties? 

— O taip, - patvirtino Džeimis. Jis atsilošė, rankomis apsika- 
niau, bemeilysi aptikti mane tokioj įstaigoj, užuot radusi tam- 
siam skersgatvy įdaužta galva. 

Fergiuso akys nukrypo kažkur už bilbokė, mat tenai, ant sta- 
lo, gulėjo padėklas glaistytų pyragaičių. Smailas rausvas liežuvė- 
lis išniro ir šmėstelėjo per apatinę lūpą. 

- Man atrodo, tavo protežė alkanas, - pasakiau. - Gal pamai- 
tink jį, o tada galėsi man papasakoti, kas, po paraliais, atsitiko 
šią popietę. 

- Na, ėjau į dokus, - pradėjo aiškinti jis ir klusniai atsisto- 
jo, - ir kaip tik buvau perėjęs Erškėčių gatvę, kai sprandu pajutau 
keistą jausmą. 

Džeimis Freizeris dvejus metus buvo praleidęs Prancūzijos 
kariuomenėje, mušėsi ir vogė Škotijoje su „atskalūnų“ gauja ir 
buvo medžiojamas kaip žmogus už įstatymo ribų po gimtinės 
dykras ir kalvas. Iš viso to jis įgijo nepaprastą gebėjimą pajusti, 
kada yra sekamas. 

Jis negalėjo tvirtai pasakyti, ar kalti žingsniai per arti nuga- 
ros, ar šešėlis ten, kur jo neturėtų būti, ar dar kas labiau ne- 
apčiuopiama - galbūt blogio dvelksmas ore, - bet suprato, kad 
nekreipti dėmesio į perspėjamą dilgčiojimą tarp sprando gyva- 
plaukių būtų tolygu rizikuoti gyvybe. 

Iškart paklusęs kaklo slankstelių diktatui, prie kito kampo jis 
pasuko vietoj dešinės į kairę, nėrė už jūrų sraigių pardavėjo pre- 
kystalio, prasispraudė tarp karučio, prikrauto garuose troškinto 
pudingo, ir kito, kaupino aguročių, ir įsmuko į mėsinę. 

Prisiplojęs prie sienos už durų, jis atsargiai pažiūrėjo pro 
virtinę kabančių išdarinėtų ančių. Ne vėliau kaip po sekundės 
gatvėje pasirodė du vyrai, jie ėjo glaudžiai laikydamiesi vienas 
kito ir šaudė akimis į visas puses. 

Visi darbo žmonės Paryžiuje nešiojo vienokius ar kitokius 
savo amato požymius, ir nereikėjo būti perdėm uosliam, kad 
užuostum šiuodu dvelkiant jūros druska. Jei nebūtų išdavęs ma- 
žesniojo ausyje kadaruojantis nedidelis auksinis auskaras, iš jų 
abiejų rusvai raudonų vėjo nugairintų veidų būtų buvę aišku, kad 
jiedu - giliųjų vandenų jūreiviai. 

Pripratę prie ankštų laivo denių ir krantinės tavernų, jūrinin- 
kai retai kada vaikšto tiesia linija. Šiedu it unguriai pro uolas nar- 
dė per gatvelės grūstį, akys šaudė pro elgetas, padavėjas, namų 
šeimininkes, pirklius - jūrų vilkai, vertinantys galimą auką. 

- Palaukiau, kol jie praeis pro parduotuvę ir gerokai nutols, — 
aiškino Džeimis, - ir jau ruošiausi žengti laukan ir grįžti atgal, 
bet prie gatvelės kampo pastebėjau dar vieną. 

Šis vyras dėvėjo tą pačią uniformą, kaip ir aniedu: pistoletai, 
riebiai ištepti taukais, prie šono - žuvų peilis, už diržo - žmo- 
gaus dilbio ilgio smeigtas takelažo darbams. Neaukšto ūgio kres- 
nas vyrukas stovėjo gatvelės gale ir nejudėjo, tvirtai laikydamasis 
tarp banguojančių prekyvietės minios srautų, kurie tai plūstelė- 
davo siauru skersgatviu, tai vėl atslūgdavo. Jis aiškiai ėjo sargybą, 
kol bendrai ieškojo tolėliau. | 

— Taigi likau svarstyti, ką geriausia būtų daryti, - pasakė 
Džeimis ir pasitrynė nosį. - Ten, kur buvau pasislėpęs, man nie- 

kas negrėsė, bet krautuvėlė neturėjo užpakalinių durų, o jei tik 
būčiau išėjęs pro priekines, mane būtų pamatę. 

Jis užsigalvojęs nuleido akis ir ėmė lyginti ant šlaunies tam- 
siai raudoną kilto audinį. Milžiniškas raudonplaukis barbaras 
būtų lengvai pastebimas net ir didžiausioje minioje. 

- Tai ką darei? - paklausiau. 

Fergiusui pokalbis buvo nė motais, jis vis kimšo pyragaičius 
į kišenes, tarpais stabtelėdamas atsikąsti kąsnio. Džeimis paste- 
bėjo, į ką žiūriu, ir gūžtelėjo pečiais. 

- Jis tikriausiai nepratęs reguliariai gauti pavalgyti, — tarė 
Džeimis. - Tegu. 

- Gerai, - atsakiau. - Bet pasakok toliau - ką tada darei? 

— Nusipirkau dešrą, - iškart atsakė jis. 

Danidiną, tiksliau sakant. Pagaminta iš virtos antienos, kum- 
pio ir stirnienos su prieskoniais, kimšta ir vytinta saulėje, dani- 
dino dešra būdavo aštuoniolikos colių ilgio ir kieta kaip išdžio- 
vintas ąžuolas. 

- Negalėjau gi aš išeiti su ištrauktu kardu rankoje, - paaiški- 
no Džeimis, - bet man nepatiko ir mintis, kad reikės praeiti pro 
tą tipą skersgatvyje be jokio užnugario ir tuščiomis rankomis. 

Nešinas danidinu ant peties kaip šautuvu ir akylai stebėda- 
mas praeivių minią, Džeimis narsiai žengė į skersgatvį ir pasuko 
sankryžoje stypsančio sargybinio link. 

Vyras ramiai atlaikė jo žvilgsnį ir visai neišsidavė turįs kokių 
piktų kėslų. Džeimis būtų galėjęs pamanyti, kad apsiriko dėl savo 
negeros nuojautos, jeigu nebūtų pamatęs, kaip stebėtojo žvilgs- 
nis staigiai pasekė kažką virš jo peties. Paklusdamas savo nuo- 
jautai, kuri iki šiol leido jam likti gyvam, Džeimis pasilenkė, nėrė 
pirmyn ir pargriovė stebėtoją, šis nučiuožė veidu per purvinus 
grindinio akmenis. 

Žmonės aplink jį, rėkdami iš išgąsčio, išsisklaidė į šalis, jis 
persivertęs pašoko ant kojų ir pamatė peilį, mestą ir nepataikiusį 
į jį, įsmigusį į kaspinų prekystalio lentas ir dar vibruojantį. 

- Jeigu dar truputį abejojau, ar jiems reikia manęs, tos abe- 
jonės išgaravo, - sausai pasakė jis. 

Dešros jis nepaleido iš rankų ir jau rado, kur ją pritaikyti - 
smagiai šveitė ja vienam užpuolikui per veidą. 

— Man atrodo, sulaužiau jam nosį, - susimąstęs pasakė Džei- 
mis. - Kad ir kaip ten būtų buvę, jis staiga apsisuko, o aš šokau 
pro jį ir dėjau į kojas Kailiadirbių gatve. 

Gatvės gyventojai lakstė į šalis kaip pulkas žąsų, išgąsdinti 
galvotrūkčiais lekiančio škoto su besiplaikstančiu apie kelius kil- 
tu. Jis nesigręžiojo - iš pasipiktinusių praeivių šūksnių suprato, 
kad užpuolikai vis dar vejasi. 

Karališkoji sargyba retai kada patruliuodavo šioje miesto da- 
lyje, o pati minia jam niekuo nebūtų padėjusi, nebent tik kiek 
stabdė persekiotojus. Niekas nebūtų kišęsis stodamas ginti sve- 
timšalio nuo užpuolimo. 

- Nuo Kailiadirbių gatvės neatsišakoja jokie skersgatviai. 
Man bent jau reikėjo pasiekti vietą, kur būčiau galėjęs išsitraukti 
kardą, o už nugaros būčiau turėjęs sieną, - aiškino Džeimis. - 
Todėl bėgdamas stumdžiau duris, kol vienos atsidarė. 

Įpuolęs per tamsų koridorių, pro išsigandusį durininką ir 
pro kabančią užuolaidą, jis įšoko į ryškiai apšviestą kambarį ir, 
girgždindamas grindis, sustojo madam Elizos salono viduryje, o 
šnervės užuodė sunkų kvepalų aromatą. 

- Suprantu, - pasakiau ir prikandau lūpą. - Hm, tikiuosi, ten 
tu savo kardo neišsitraukei? 

Džeimis dėbtelėjo į mane primerktom akim, bet nesiteikė 
žemintis ir tiesiai atsakyti. 

- Paliksiu tau, Sasenach, - sausai atkirto, - pačiai įsivaiz- 
duoti, koks jausmas, kai netikėtai atsiduri vidury viešnamio su 
laaabai didele dešra rankoje. 

Mano vaizduotei ši užduotis pasirodė visai įveikiama, ir aš 
nusikvatojau. 

— Dievaži, kad taip būčiau tave ten mačiusi! - sušukau. 

— Dėkui Dievui, nematei, - įniršo jis. Nuo įtūžio skruostai 
skaisčiai paraudo. 

Nekreipdamas dėmesio į sužavėtų namų gyventojų šūka- 
lojimus, Džeimis nerangiai skynėsi kelią pro „nuogų galūnių 

džiungles“, - tai sakydamas jis nusipurtė, - kol pastebėjo pa- 
sienyje Fergiusą, spoksantį į įsibrovėlį iš nuostabos išpūstom 
akim. 

Griebdamasis kaip šiaudo šios netikėtos vyriškumo apraiš- 
kos, Džeimis nutvėrė berniūkštį už peties ir ėmė karštai maldauti 
parodyti jam artimiausią išėjimą negaištant nė minutės. 

— Prieškambary jau buvo girdėti laužiantis, - pasakojo jis, - 
ir aš supratau, kad jie mane atsiveja. Nenorėjau būt priverstas 
kautis dėl gyvybės, kai po kojų pinasi daugybė nuogų moterų. 

- Suprantu, tokia perspektyva drąsos neįkvepia, - sutikau ir 
pasitryniau apatinę lūpą. - Bet akivaizdu, kad jis tave išvedė. 

- Taigis. Negaišo nė minutės, mielas vaikis. „Čia, mesjė!“ - 
sako jis, ir mudu pasileidžiam laiptais aukštyn, per vieną kam- 
barį, pro langą ant stogo, ir mūsų pėdos ataušusios. 

Džeimis meiliai nužvelgė savo naująjį darbuotoją. 

- Žinai, - įterpiau pastabą aš, - kai kurios žmonos nė žodžiu 
nepatikėtų iš to, ką tu čia paporinai. 

Džeimis apstulbęs išpūtė akis. 

- Nepatikėtų? Kodėl? 

- Galbūt, - sausai pasakiau, - dėl to, kad jos ištekėjusios ne 
už tavęs. Džiaugiuosi, kad išnešei savo dorybę nepaliestą, bet šią 
minutę mane labiau domina tie vyrukai, kurie ten tave įvijo. 

- Tuo metu neturėjau laisvo laiko apie tai galvoti, - atsakė 
Džeimis. - O dabar, nors jau turiu, vis tiek negaliu pasakyti, kas 
jie buvo nei kodėl mane medžiojo. 

— Manai, apiplėšti norėjo? 

Įplaukos grynaisiais tarp Freizerio sandėlio, Tremulenų gatvės 
ir Džaredo banko buvo pergabenamos seife ir su gera apsauga. 
Vis dėlto Džeimis labai krisdavo į akis minioje prie upės dokų ir 
tikrai buvo žinomas kaip turtingas užsienietis pirklys - turtin- 
gas, bent jau palyginti su daugeliu tų kvartalų gyventojų. 

Spriegdamas priskretusio purvo gurvuoliukus nuo marški- 
nių krūtinės, jis papurtė galvą. 

— Galėtų ir taip būti. Bet jie nebandė užkabinti manęs, aiškiai 
ketino tiesiog nužudyti. 

Jis pasakė tai visai dalykišku tonu, bet man nuo jo pradėjo 
linkti keliai, ir aš klestelėjau ant minkštasuolio. Apsilaižiau lūpas, 
mat jos staiga išdžiūvo. 

— Kas... kaip tu manai?.. 

Jis gūžtelėjo pečiais, suraukęs kaktą nugremžė glajaus lašą 
nuo lėkštės ir aplaižė pirštą. 

- Prisimenu tik vieną žmogų, kuris man grasino, - tai gra- 
fas Sen Žermenas. Bet man galva neišneša, ką jis išloštų mane 
nužudęs. 

— Sakei, kad jis Džaredo verslo konkurentas. 

- Taigi. Bet grafo nedomina vokiški vynai, ir neįsivaizduoju, 
kad jis vargintųsi mane žudyti vien tam, kad sužlugdytų nau- 
ją Džaredo sandorį priversdamas jį grįžti į Paryžių. Tai atrodo 
mažumėlę per daug, - sausai pasakė jis, - net ir grafo tempera- 
mento žmogui. 

— Na, tai tu manai... - Nuo tos minties man pasidarė truputį 
bloga, ir aš dukart nurijau seiles prieš kalbėdama toliau. - Manai, 
čia galėjo būti... kerštas? Už sudegintą „Patagoniją“? 

Džeimis sutrikęs papurtė galvą. 

— Gal ir galėtų, bet kam tada taip ilgai laukti? O jeigu jau 
taip, tai kodėl mane? - pridūrė jis. - Tai tu jį supykdei, Sasenach. 
Kodėl tada tavęs nenužudžius, jeigu jis dėl to? 

Blogumas truputį sustiprėjo. 

— Ar tau būtina taip demonstruot savo prakeiktą logiką? - 
paklausiau. 

Jis pastebėjo mano veido išraišką ir ūmai nusišypsojo, apglė- 
bė mane ramindamas. 

— Ne, mo duinne. Grafas karštakošis, bet neįsivaizduoju, kad 
jis vargintųsi ir švaistytų pinigus tam, kad nudėtų kurį nors iš 
mudviejų vien keršydamas. Jeigu tai padėtų susigrąžinti laivą - 
tada taip, - pridūrė jis, - bet dabar jis tikriausiai manytų, kad 
mokėdamas trims samdomiems žudikams išmestų dar daugiau 
pinigų, be jau prarastų. 

Jis paplekšnojo man petį ir atsistojo. 

— Ne, tikriausiai vis dėlto tiktai apiplėšti bandė. Nesuk galvos. 
Nuo šiol eidamas į dokus imsiu kartu Mertą, bus saugiau. 

Jis pasirąžė ir nukrapštė nuo kilto paskutinį priskretusį pur- 
vo gabalą. 

— Ar atrodau pakankamai padoriai eiti vakarieniauti? - pa- 
klausė jis, kritiškai žiūrinėdamas krūtinę. - Ji jau tikriausiai bus 
išvirusi. 

— Kas išvirusi? 

Jis atidarė duris, ir iš valgomojo apačioje iškart plūstelėjo 
skanus, aštrus aromatas. 

- Kaipgi, dešra, žinoma, - atsakė jis ir šyptelėjo per petį. — 
Tik jau nemanei, kad leisiu jai pražūt? 


13 


Apgavystės 


- TRIJŲ SAUJŲ raugerškių lapų nuovirą, laikytą pernakt, 
užpilti ant pusės saujos juodųjų čemerų. - Padėjau sudedamųjų 
dalių sąrašą ant inkrustuoto staliuko, lyg receptas būtų šiek tiek 
glitus laikyti rankoje. - Gavau jį iš ponios Rulo. Ji geriausiai iš- 
mano angelų kūrimo priemones, bet net ir ji sako, kad tai pavo- 
jinga. Luiza, ar jūs tikrai to norit? 

Apskritas rausvas jos veidas buvo išmuštas dėmėm, o putli 
apatinė lūpa virpėjo. 

— Argi aš turiu kitą išeitį? 

Ji paėmė vaisių varančio vaisto receptą ir įsmeigė į jį žvilgsnį, 
kuriame buvo sumišę pasidygėjimas ir susižavėjimas. 

- Juodieji čemerai, - ištarė ji ir nusipurtė. - Jau pats pavadi- 
nimas blogiu dvelkia. 

- Na, tai pasiutusiai bjaurus daiktas, - tiesiai pasakiau jai. - 
Jausitės taip, lyg visi viduriai virstų lauk. Bet ir kūdikis gali išeiti. 
Ne visada veikia. 

Prisiminiau mokytojo Reimono perspėjimą - pavojinga per 
ilgai delsti - ir pagalvojau, kiek pažengęs gali būti jos nėštumas. 
Tikrai ne daugiau negu šešių savaičių ar panašiai - ji man pasi- 
sakė tą pačią minutę, kai tik suprato. 

Luiza krūptelėjo ir pakėlė į mane paraudusias akis. 

— Jūs pati vartojot? 

— Dieve mano, ne! - Pati nustebau, kaip karštai sušukau, ir 
giliai įkvėpiau. - Ne, bet teko matyti moterų, kurios vartojo - 
Angelų ligoninėje. 

Abortų specialistės - vadinamosios angelų kūrėjos - daž- 
niausiai dirbdavo savo arba klienčių namuose, nesigarsindamos. 
Į ligoninę patekdavo ne tos, su kuriomis jos pasidarbuodavo 


SVETIMŠALĖ »- MEILĖS LABIRINTE 277 


sėkmingai, priešingai. Nežymiai užsidėjau delną ant pilvo, tarsi 
gindama bejėgį jo gyventoją. Luiza pastebėjo tą judesį ir bloškėsi 
ant sofos, užsidengusi veidą rankomis. 

— Ak, kad aš skradžiai prasmegčiau! - aimanavo ji. - Kodėl, 
kodėl man nesiseka taip kaip jums - kodėl negalėčiau nešioti 
mylimo ir teisėto vyro kūdikio? 

Ji abiem delnais suspaudė savo putlų pilvuką ir įsispoksojo į 
jį, lyg laukdama, kad vaikutis iškiš galvą pro pirštus pasižiūrėti. 

Į šį klausimą buvo galima atsakyti nesuskaičiuojama dau- 
gybe būdų, bet man nepasirodė, kad ji norėtų bent vieną jų 
išgirsti. Giliai įkvėpiau, prisėdau prie jos ir paglosčiau damastu 
apgobtą petį. 

— Luiza, - paklausiau, - ar jūs norite šito kūdikio? 

Ji pakėlė galvą ir apstulbusi įsispoksojo į mane. 

- Tai žinoma, kad noriu! - sušuko. - Juk jis jo - Šarlio! Jis... — 
Ji pravirko ir vėl nuleido galvą ant rankų, tvirtai suėmusių pil- 
vą. - Jis mano, - sukuždėjo ji. 

Po netrumpos valandėlės Luiza pakėlė ašarotą veidą ir apgai- 
lėtinai mėgindama susiimti nusišluostė nosį į plačią rankovę. 

- Bet nieko neišeis, - tarė ji. - Jeigu aš ne... - Metė žvilgsnį 
į receptą ant stalelio ir sunkiai nurijo seiles. - Tada Žiulis su 
manim išsiskirs - išmes mane lauk. Kils didžiausias skandalas. 
Mane gali ekskomunikuoti! Nė tėvelis neapgintų. 

— Taip, - sutikau, - bet... - Sudvejojau, bet paskui numojau į 
atsargumą. - Ar galima būtų Žiulį įtikinti, kad vaikelis jo? - pa- 
klausiau tiesiai. 

Akimirką ji žvelgė nesusivokdama, ir man magėjo ją pa- 
purtyti. 

- Neįsivaizduoju kaip, nebent... Ak! - Protas nušvito, ir ji 
Bet Šarlis pasius! 

- Šarlis nenėščias! - iškošiau pro dantis. 

— Na, bet jis... tai yra... Aš negalėčiau! 

Ir vis dėlto pasibaisėjimo išraiška blėso ir pamažu užleido 
vietą suvokimui, kad tokios galimybės esama. 

Nenorėjau jos įkalbinėti, bet neįžvelgiau pakankamos prie- 
žasties, kodėl ji dėl Karolio Stiuarto išdidumo turėtų rizikuoti 
gyvybe. 

- Nejaugi manot, jog Šarlis norėtų, kad jūs statytumėt į pavo- 
jų savo sveikatą? Jei jau šnekam apie jį - ar jis žino apie kūdikį? 

Ji linktelėjo, truputį prasižiojusi pagalvojo, o rankų neatitrau- 
kė nuo pilvo. 

— Taip. Dėl to mes ir susibarėm praėjusį kartą. - Ji šniurkš- 
telėjo. - Jis supyko, sakė, aš pati kalta, turėjau palaukti, kol jis 
atsiims tėvo sostą. Tada vieną dieną jis taptų karalium ir galėtų 
pasiimti mane iš Žiulio, pasiekti, kad popiežius anuliuotų mano 
santuoką, ir jo sūnūs galėtų būti Anglijos ir Škotijos sosto pavel- 
dėtojai... 

Vėl apsižliumbusi ji proverksmiais kažką vapėjo į skreitą. 
Man trūko kantrybė, užverčiau akis į lubas. 

- Ak, tik nusiraminkit, Luiza, - griežtai sudraudžiau. Tai jai 
įvarė pakankamą šoką, kad nustotų kukčioti, bent jau laikinai, 
o aš pasinaudojau ta atvanga ir dar kartą pamėginau atvesti ją į 
protą. - Klausykit, - prašnekau kaip įmanydama įtaigiau. - Tur- 
būt nemanot, jog Karolis pageidautų, kad jūs paaukotumėt jo 
sūnų, tiesa? Teisėtas jis ar ne, juk taip? 

Iš tiesų buvau tikra, kad Karolis pageidautų bet kokio žings- 
nio, kuris tik pašalintų nepatogią kliūtį jam nuo kelio, visiškai 
nesvarbu, kokį poveikį tas žingsnis darytų Luizai ar jo numano- 
mai atžalai. Kita vertus, princas pasižymėjo tam tikru polinkiu 
į romantizmą - gal pavyktų jį įtikinti žvelgti į tai kaip į laikiną 
nepalankią padėtį, būdingą ištremtiems monarchams. Buvo aki- 
vaizdu, kad be Džeimio pagalbos neišsiversiu. Mintis apie tai, ką 
jis išgirdęs pasakys, išprovokavo grimasą mano veide. 

— Na... | 

Luiza svyravo desperatiškai trokšdama būti įtikinta. Akimir- 
ką man pagailo Žiulio, Rohano princo, tačiau prieš akis iškilo 
brutaliai aiškus vaizdas, kaip jauna tarnaitė merdėja kęsdama 
užsitęsusią, kruviną agoniją ant šiaudų čiužinio, pamesto ant 
akmenų Angelų ligoninės koridoriuje. 

Kai, vilkdama kojas, pagaliau išėjau iš Rohanų namų, jau lei- 
dosi saulė. Luizą, nuo nervinimosi net uždususią, palikau viršu- 
je, buduare, tarnaitė darė jai aukštą šukuoseną ir rengė labiau- 
siai provokuojančia suknele prieš vakarienę akis į akį su vyru. 
Jaučiausi visiškai išsisėmusi ir vyliausi, kad Džeimis nebus ko 
nors parsivedęs vakarieniauti. Man irgi nekenktų praleisti vakarą 
vienumoje. 

Svečių nebuvo; įėjusi į kabinetą, radau Džeimį prie rašo- 
mojo stalo, studijuojantį tris ar keturis smulkiai prirašytus po- 
pieriaus lapus. 

- Kaip manai, „kailių pirklys“ veikiau bus Prancūzijos Liu- 
dvikas ar jo ministras Diuvernė? - paklausė jis, nepakeldamas 
galvos. 

- Ačiū, gerai, mielasis, o kaip tu? - atsakiau. 

- Gerai, - išsiblaškęs atsiliepė jis. 

Plaukų verpetai ant viršugalvio stovėjo piestu; jis įnirtingai 
kasėsi galvą ir suraukęs nosį žiūrėjo į lapą. 

- Kad „Vandomo siuvėjas“ - tikrai mesjė Gejeras, aš neabejo- 
ju, - pasakė jis, pirštu vedžiodamas laiško eilutėmis, - o „mūsų 
bendras bičiulis“ gali būti arba Maro grafas, arba popiežiaus pa- 
siuntinys. Iš kitko sprendžiant, grafas, bet... 

— Kas čia, po perkūnais? 

Pažiūrėjau jam per petį ir aiktelėjau, pamačiusi laiško apačio- 
je parašą. Jokūbas Stiuartas, iš Dievo malonės Anglijos ir Škoti- 
jos karalius. 

- Jėzau, velniai tave rautų! Vadinasi, suveikė! - Apsisukusi 
pamačiau Fergiusą, susikūprinusį ant žemos taburetės prie Ži- 
dinio, uoliai kemšantį pyragaičius. - Geras vaikas, - pagyriau ir 
nusišypsojau jam. Jis atsakė man plačia šypsena, kaip burunduko 
išsipūtusiais žandais, prikimštais kaštainių pyrago. 

- Mes jį gavom iš popiežiaus pasiuntinio, - paaiškino Džei- 
mis, tiek atsiplėšęs nuo studijuojamo dokumento, kad pastebėjo 
mane. - Fergiusas ištraukė jį iš krepšio, kol pasiuntinys vakarie- 
niavo smuklėje. Jis ten ir nakvos, todėl iki ryto turėsime įdėti šitą 
atgal. Nebus sunku, tiesa, Fergiusai? 

Berniukas nurijo kąsnį ir linktelėjo. 

— Tiesa, milorde. Jis miega vienas - bijo, kad kambario kai- 
mynai nepavogtų, kas krepšy. - Iš to jis tik nusišaipė. - Antras 
langas kairėje, virš arklidžių. - Vaikas nerūpestingai numojo 
ranka, o miklūs murzini pirštukai jau tiesėsi prie dar vieno py- 
rago gabalo. - Niekai, milorde. 

Man staiga prieš akis iškilo vaizdas, kaip ši smulkių kaulelių 
ranka muistosi ant trinkos, o budelio kirvio ašmenys kybo virš plo- 
nyčio kaip šakalys riešo. Šiaip ne taip numaldžiau sukilusį skrandį. 
Fergiusas ant kaklo turėjo pasikabinęs žalsvo vario medalioną - ti- 
kriausiai šventojo Dismo atvaizdas, viltingai pamaniau. 

— Ką gi, - giliai įkvėpiau, kad atgaučiau pusiausvyrą, ir pasi- 
domėjau: - Tai kas ten rašoma apie tuos kailių pirklius? 


=— 


Tuokart nebuvo laiko neskubant pasigilinti. Galop greitosio- 
mis nurašiau tą laišką, ir originalas buvo kruopščiai sulanksty- 
tas, o tikrasis antspaudas vėl priklijuotas, pasinaudojant žvakės 
liepsnoje įkaitintu peiliu. 

Kritiškai stebėdamas, kaip Džeimis atlieka šią operaciją, Fer- 
giusas papurtė galvą. 

— Jūs turit ranką, milorde. Gaila tik, kad kaip tik ta ranka 
suluošinta. 

Džeimis abejingai dirstelėjo į savo dešinę plaštaką. Iš tikrųjų 
nebuvo taip jau baisiai suluošinta - pora pirštų atsiknoję žiūrėjo 
kiek į šalį, didžiuoju pirštu ėjo storas randas. Labiausiai sužalotas 
buvo bevardis - jis stirksojo atkištas, nes antrasis sąnarys buvo 
taip sutraiškytas, kad gydami du kaulai suaugo. Ranką mažiau 
negu prieš keturis mėnesius Ventvorto kalėjime sulaužė Džekas 
Randalas. 

- Nekreipk dėmesio, - šypsodamasis nuramino Džeimis. Jis 
sulenkė plaštaką ir juokais sprigtelėjo pirštais į Fergiusą. - Mano 
dičkės letenos per stambios pelnytis duoną vagiliavimu. 

Pagalvojau, kad ranka stebėtinai atgavo lankstumą. Džeimis 
vis dar nešiojosi kišenėje skudurinį kamuoliuką, kurį jam pasiu- 

vau, ir kol tvarkydavo reikalus, nepastebimai šimtus kartų per 
dieną jį gniaužydavo. Jeigu gyjantys kaulai jam ir skaudėjo, nie- 
kada nesiskundė. 

- Na, pirmyn, - paragino jis Fergiusą. - Kai grįši sveikas ir 
gyvas, ateik ir susirask mane, kad žinočiau, jog tavęs nepagavo 
policija ar smuklės šeimininkas. 

Tai išgirdęs Fergiusas tik niekinamai suraukė nosį, bet linktelė- 
jo, atsargiai pasikišo laišką po palaidine ir nuskuodė užpakaliniais 
laiptais į naktį, kuri jam buvo ir natūrali terpė, ir saugi priedanga. 

Džeimis ilgokai žiūrėjo jam įkandin, tada atsisuko į mane. Iš 
tiesų pažiūrėjo į mane pirmą kartą, ir jam akys iššoko ant kaktos. 

- Jėzau, Sasenach! - šūktelėjo jis. - Tu gi balta kaip mano 
marškiniai! Kas atsitiko? 

- Tik valgyt noriu, - atsakiau. 

Jis iškart paskambino, kad būtų patiekta vakarienė, ir mudu 
pavalgėm susėdę priešais židinį, tuo tarpu aš papasakojau apie 
Luizą. Gerokai nustebau, kad jis, nors raukėsi klausydamasis 
naujienų apie ištikusią padėtį ir pusbalsiu kažką niurnėjo geilų 
kalba apie Luizą su Karoliu, mano pasiūlytam problemos spren- 
dimui pritarė. 

- Maniau, susinervinsi, - pasakiau kabindama sultingas troš- 
kinio pupeles ir užsikąsdama duona. Šiltos, kumpiu paskanin- 
tos pupelės mane nuramino ir pripildė taikos ir gerovės jausmo. 
Lauke buvo šalta ir tamsu, atšiauriai švilpė vėjas, bet čia, drauge 
sėdint prie židinio, gaubė šiluma ir ramybė. 

— A, dėl to, kad Luiza de la Tur užtaisys vyrui benkartą? — 
Džeimis niauriai nusiviepė savo dubenėliui ir pirštu nušluostė 
padažą nuo pakraščių. - Na, prisipažinsiu tau, Sasenach, ne itin 
aš tam pritariu. Piktas pokštas vyrui, bet kitaip ką daugiau tai 
nelemtai moteriškei daryti? - Jis papurtė galvą, paskui atsigręžęs 
pažiūrėjo į rašomąjį stalą ir kreivai šyptelėjo. - Be to, man nedera 
vaidinti griežto moralės šalininko ir teisti kitų žmonių elgesio. 
Vogti laiškus, šnipinėti ir bandyti demoralizuoti žmogų, kurį 
mano šeima laiko karalium? Nenorėčiau, kad kas teistų mane 
patį pagal tuos dalykus, kuriuos išdarinėju. 

- Tu dar ir labai tvirtą pagrindą tam turi! - paprieštara- 
vau aš. 

Jis gūžtelėjo pečiais. Mirksinčioje židinio ugnies šviesoje 
skruostai atrodė įdubę, akiduobės tamsavo. Dėl to atrodė vyres- 
nis, negu iš tikrųjų buvo; neretai pamiršdavau, kad jam dar nėra 
nė dvidešimt ketverių. 

- Ką gi, tai jau taip. Ir Luiza de la Tur turi pagrindą, - atsakė 
jis. - Ji nori vieną gyvybę išsaugoti, o aš - dešimt tūkstančių. Ar 
to užtenka man pateisinti, kad rizikuoju mažyliu Fergiusu - ir 
Džaredo verslu, - o pagaliau juk ir tavim? - Jis pasuko galvą ir 
nusišypsojo man; šviesa atsispindėjo nuo ilgos, siauros jo no- 
sies briaunos ir it safyras žaižaravo vienoje akyje, atgręžtoje į 
židinio pusę. - Ne, neketinu aš naktim nemiegoti dėl to, kad 
atplėšiu svetimus laiškus, - toliau kalbėjo jis. - Kol mes atliksim 
savo užduotį, Klere, gali prireikti daug juodesnių darbų, ir aš iš 
anksto nežinau, kiek mano sąžinė pakels; verčiau per anksti jos 
nekvosti. 

Nebuvo ką sakyti, viskas — tiesa. Ištiesiau ranką ir priglau- 
džiau delną prie jo skruosto. Jis uždėjo ant mano rankos savąją, 
valandėlę taip laikė, tada pasuko galvą ir švelniai pabučiavo man 
į delną. 

— Ką gi, - giliai atsiduso ir grįžo prie reikalo, - kad jau pa- 
valgėm, gal žvilgtelėtume į tą laišką? 

Akivaizdu, laiškas buvo šifruotas. Kad supainiotų galimas 
interpretacijas, paaiškino Džeimis. 

— Kam galėtų rūpėti sulaikyti ir skaityti jo aukštybės laiš- 
kus? - nustebau aš. - Na, išskyrus mus. 

Džeimis iš mano naivumo tik prunkštelėjo. 

— Vos ne visiems, Sasenach. Liudviko šnipams, Diuvernė šni- 
pams, Ispanijos Pilypo šnipams. Lordams jakobitams ir tiems, 
kurie mano, kad galėtų tapti jakobitais, jei tik papūstų palankus 
vėjas. Informacijos pardavinėtojams, kuriems iš širdies spjaut į 
tai, kas dėl to žus ar gyvens. Pačiam popiežiui; juk Šventasis Sos- 
tas išlaiko Stiuartus tremtyje jau penkiasdešimt metų - numa- 

nau, kad jis prižiūri, ką jie veikia. - Jis pabaksnojo pirštu į mano 

padarytą Jokūbo laiško sūnui nuorašą. - Šito laiško antspaudas 
jau gal triskart buvo nuimtas prieš tai, kai aš pats jį nulupau. 

— Šit kaip, - tariau. - Tad nieko nuostabaus, jei Jokūbas šif- 
ruoja laiškus. Manai, suprasi, ką jis rašo? 

Džeimis paėmė lapus ir suraukė kaktą. 

— Nežinau, kai ką - taip. Kai kurių kitų dalykų net nejįsi- 
vaizduoju, kaip suprasti. Vis dėlto manau, jeigu pavyks pamatyti 
dar ir kitų Jokūbo rašytų laiškų, tikriausiai galėsiu susigaudyti. 
Pažiūrėsim, ką Fergiusas gali nuveikt. 

Jis sulankstė nuorašą ir atsargiai įdėjo į stalčių, o šį užrakino. 

— Niekuo negali pasitikėti, Sasenach, - paaiškino jis, maty- 
damas, kad žiūriu išplėtusi akis. - Lengvai gali būti, kad mes ir 
tarp tarnų turim šnipų. 

Jis įsimetė rakčiuką į švarko kišenę ir pasiūlė man kibti į pa- 
rankę. Viena ranka paėmiau žvakę, kita įsitvėriau jam į paran- 
kę, ir mudu pasukom prie laiptų. Namas skendėjo tamsoje, tar- 
nai - išskyrus Fergiusą - miegojo teisuolių miegu. Man nugara 
perbėgo šiurpuliukas, kai pagalvojau, kad vienas kuris ar keli iš 
tų miegančiųjų apačioje ar palėpėje gali būti ir ne visai tas, kas 
atrodo. 

— Ar tau dėl to nesidaro truputį nejauku? Kad niekad negali 
niekuo pasitikėti? - paklausiau, kai užlipome laiptais. 

Jis tyliai nusijuokė. 

— Na, nesakyčiau, kad taip jau ir niekuo, Sasenach. Esi tu... 
ir Merta, mano sesuo Dženė ir jos vyras Ijanas. Jums keturiems 
galiu patikėti gyvybę, beje, ne kartą jau ir esu patikėjęs. 

Aš ėmiau drebėti, o jis nuklojo didžiosios lovos apklotus. 
Ugnis židiny nakčiai buvo užpilta smėliu, ir kambarys po tru- 
putį vėso. 

- Jei gali pasikliauti keturiais žmonėmis, tai visai neatrodo 
daug, - paprieštaravau, varstydamasi suknelę. 

Jis nusivilko per galvą marškinius ir sviedė juos ant kėdės. 
Nakties prieblandoje randai ant nugaros švietė sidabru. 

- Taigi, tiesa, - dalykiškai atsakė. - Bet tai yra keturiais dau- 
giau, negu turi Karolis Stiuartas. 

Lauke čiulbėjo paukštis, nors dar buvo toli iki aušros. Straz- 
das, tupintis tamsoje kur nors netoliese ant nutekamojo vamz- 
džio, praktikavosi giedoti savo treles ir be galo kartojo pasažus. 

Džeimis pasimuistė per miegus ir skruostu pasitrynė į lygu- 
tėlę mano neseniai vašku apdorotos pažasties odą, tada pasukęs 
galvą švelniai pakštelėjo į tą šiltą duobutę, ir mano šonu nubėgo 
malonus virpuliukas. 

—- Mm, - sumurmėjo jis ir lengvai perbraukė ranka man per 
šonkaulius. - Man patinka, kai tu taip visa pašiurpsti. 

- Šitaip? - atsiliepiau aš dešinės rankos nagais švelniai brauk- 
dama jam per nugarą, ir nuo to ji klusniai nuėjo žąsies oda. 

— Aa. 

— Tau pačiam aa, - švelniai atkirtau ir dar pakasiau. 

- Mmmm, - palaimingai numykė Džeimis, pasivertė ant 
šono ir apsivijo mane rankomis, kai prisislinkau, mėgaudamasi 
netikėtu mudviejų odos sąlyčiu nuo kaktos iki pirštų galiukų. 
Buvo šiltas kaip rusenanti ugnis, šiluma jame pernakt saugiai 
glūdėjo, kad juodame priešaušrio šaltyje vėl suliepsnotų. 

Jo lūpos švelniai nutūpė ir įsikibo į vieną spenelį, ir aš pati 
sudejavau, šiek tiek išsiriesdama ir kviesdama jį giliau apžioti. 
Mano krūtys pilnėjo ir kasdien darėsi vis jautresnės; spenelius 
po tampriais suknių korsetais kartais skaudėdavo ir dilgčiodavo, 
mat jie jau laukė, kada kas ims žįsti. 

— O vėliau leisi man taip daryt? - sumurmėjo jis ir švelniai 
krimstelėjo. - Kai vaikutis ateis ir tavo krūtys prisipildys pieno? 
Ar tuomet ir mane po širdim maitinsi? 

Aš sugriebiau jo galvą ir priglaudžiau, giliai panardinusi pirš- 
tus į kūdikiškai švelnius plaukus pakaušyje. 

— Visada, - sušnabždėjau. 


14 


Pamąstymai apie kūną 


FERGIUSAS BUVO tikras savo profesijos meistras ir beveik 
kasdien parnešdavo naują pluoštą jo aukštybės korespondenci- 
jos; kartais turėdavau labai skubėdama viską perrašyti iki kitos 
Fergiuso ekspedicijos, per kurią jis grąžindavo į vietą paimtus 
laiškus ir pavogdavo naujų. 

Dalis šių laiškų būdavo šifruoti pranešimai nuo karaliaus Jo- 
kūbo Romoje; Džeimis atidėdavo jų nuorašus į šalį, kad galėtų 
vėliau neskubėdamas pasukti galvą. Diduma jo aukštybės susira- 
šinėjimo buvo nekenksminga: trumpos žinutės nuo draugų Itali- 
joje, vis daugiau vietinių pirklių sąskaitų, - Karolis turėjo skonį 
įmantriems drabužiams ir prašmatniems auliniams batams, taip 
pat stipriems gėrimams, - ir kartkartėmis raštelis nuo Luizos de 
la Tur de Rohan. Šiuos atskirti būdavo nesunku; be smulkios, 
manieringos jos rašysenos, dėl kurios laiškai atrodydavo taip, 
lyg jais būtų pasivaikščiojęs mažas paukščiukas, Luiza dar ir iš- 
kvepindavo popierių savo firminiu hiacintų aromatu. Džeimis 
ryžtingai protestuodavo ir jų neskaitydavo. 

- Jau to vyruko meilės laiškų tai aš neskaitysiu, - tvirtai pa- 
reiškė jis. - Nes ir šnipas turi turėti skrupulų. - Jis nusičiaudėjo 
ir įmetė paskutinę siuntą Fergiusui į kišenę. - Be to, Luiza ir taip 
tau viską išpasakoja, - praktiškai pridūrė. 

Tiesa, Luiza tapo artima drauge ir mano svetainėje praleis- 
davo beveik tiek pat laiko kaip ir savojoje, grąžydama rankas 
dėl Karolio, paskui jį pamiršusi ir susižavėjusi pasinerdavo į nėš- 
tumo stebuklus - jos rytais niekad nepykindavo, prakeiktosios! 
Kad ir kokia buvo kvėštelėjusi, aš Luizą labai pamėgau; ir vis 
dėlto su didžiuliu palengvėjimu kiekvieną popietę sprukdavau iš 
jos draugijos į Angelų ligoninę. 

Nors nevertėjo tikėtis, kad Luiza kada įkeltų koją į Angelų 
ligoninę, ten lankydamasi vis dėlto turėjau bičiulę. Neišgąsdin- 
ta pirmojo apsilankymo ligoninėje, Merė Hokins sukaupė drąsą 
palydėti mane dar kartą. Ir dar kartą. Nors ji dar neprisiversdavo 
pažiūrėti tiesiai į žaizdą, neblogai patarnaudavo kitaip - šaukštu 
maitindavo žmones skysta avižine koše ir šluodavo grindis. Ma- 
tyt, ši veikla jai teikė laukiamą atokvėpį ir nuo dvaro susibūrimų, 
ir nuo gyvenimo dėdės namuose. 

Nors Merę dažnai šokiruodavo elgesys, kurį ji matydavo dva- 
re, - nepasakytum, kad ji daug matė, bet buvo lengvai sukrečia- 
ma, - ji neišsidavė esanti pasibjaurėjusi ar pasibaisėjusi maty- 
dama vikontą Marinji, ir iš to padariau išvadą, kad jos niekšų 
šeimynėlė vis dar nebaigė derybų dėl jos santuokos - o dėl to ir 
nepasakė jai apie šiuos planus. 

Ši išvada vieną dieną balandžio pabaigoje pasitvirtino: pa- 
keliui į Angelų ligoninę ji rausdama prisipažino man, kad yra 
įsimylėjusi. 

- Ak, jis toks gražus! - entuziastingai pasakojo visiškai pa- 
miršusi mikčioti. - Ir kartu toks... na, toks dvasingas. 

— Dvasingas? - nustebau. - Hm, taip, labai miela. - Pati sau 
pamaniau, kad ši savybė nebūtų atsidūrusi mano trokštamų my- 
limojo savybių sąrašo viršūnėje, bet ką gi, dėl skonio nesigin- 
čijama. - Ir kas gi tas laimingasis? —- švelniai pamėginau išpeš- 
ti. - Gal pažįstu? 

Rožiniai skruostai dar labiau nuraudo. 

- Ne, nemanyčiau. - Tada ji pakėlė spindinčias akis. - Bet... 
ak, neturėčiau jums to sakyti, bet nieko negaliu sau padaryt. Jis 
parašė mano tėvui. Kitą savaitę grįžta į Paryžių! 

- Šit kaip? - Tai jau įdomu. - Girdėjau, kitą savaitę dvare lau- 
kiamas grafas de Palis. Ar jūsų, na, nusižiūrėtasis priklauso jo svitai? 

Merė, regis, pašiurpo nuo tokios minties. 

- Prancūzas! Oi, ne, Klere, kaipgi aš galėčiau tekėti už pran- 
cūzo? 

— O argi prancūzai kuo blogi? - Mane gerokai nustebino au- 
dringa jos reakcija. - Jūs juk mokat prancūziškai. 

Gal vis dėlto čia bėda; nors Merė iš tikrųjų gražiai kalbė- 
jo prancūziškai, dėl drovumo šia kalba kalbėdama ji dar labiau 
mikčiodavo, negu kalbėdama angliškai. Dar vakar užtikau porą 
berniūkščių virtuvės pagalbininkų, kurie vienas kitą linksmino 
žiauriai mėgdžiodami la petite anglaise maladroite*. 

— Jūs nežinote apie prancūzus? - sušnibždėjo ji iš siaubo iš- 
plėstomis akimis. - Na, taip, žinoma, kad nežinot. Jūsų vyras 
toks švelnus ir geras... jis tikriausiai ne... t-turiu galvoje, jis tikrai 
n-nevargina jūsų taip... 

Jos veidas nukaito kaip bijūno žiedas, spalva užliejo jį nuo 
smakro iki plaukų pašaknių, o mikčiojimas, atrodė, ją baigia pa- 
smaugti. 

— Jūs turite galvoje... 

Pradėjau ieškoti kokio nors taktiško būdo išpešti iš jos, ką 
norėjo pasakyti, bet taip, kad nesusipainiotų išvedžiodama apie 
prancūzų įpročius. Vis dėlto, turėdama galvoje, ką ponas Ho- 
kinsas sakė apie Merės tėvo planus ją ištekinti, pamaniau, kad 
būtų gerai išvaikyti jai iš galvos nusistatymus, kurių ji aiškiai pri- 
sigaudė iš paskalų salonuose ar iš kambarinių. Nenorėjau, kad 
mergaitė mirtų iš baimės, jeigu vis dėlto jai tikrai būtų lemta 
ištekėti už prancūzo. 

- Ką jie daro... 1-1-lovoje! - kimiai sukuždėjo ji. 

— Na, - prabilau dalykiškai, - vis dėlto nėra tiek jau daug 
dalykų, ką lovoje galėtum veikti su vyru. O kadangi aš mieste 
matau visai nemažai vaikų, tai numanau, kad prancūzai vyrai 
visai neblogai įvaldę tradicinius metodus. 

— Ak! Vaikų... na taip, žinoma, - miglotai ištarė ji, lyg nela- 
bai įžvelgdama, koks čia ryšys. - B-b-bet kalbama, - ji sumišusi 
nudūrė akis ir ėmė kalbėti dar tyliau, - k-kad jis... tas prancūzo 
daiktas, suprantat... 

— Taip, suprantu, - pasakiau, iš paskutiniųjų tvardydamasi. — 
Kiek žinau, jie tokie kaip ir visų kitų vyrų. Anglai ir škotai labai 
panašiai apdovanoti. 


* Tą žioplą mažytę anglę (pranc.). 

- Taip, bet jie... jie... k-k-kiša jį moteriai t-tarp kojų! Turiu 
galvoje, tiesiog jai į vidų! - Kai ši sensacinga žinia pagaliau ištrū- 
ko laisvėn, jinai giliai įkvėpė ir, regis, aprimo, nes sodrus veido 
raudonis pradėjo po truputį slūgti. - Anglas ar net škotas... ak, 
aš neturėjau omeny ta prasme... - Sumišusi ji griebėsi ranka už 
burnos. - Bet toks padorus žmogus kaip jūsų vyras tikrai nė ne- 
sapnuotų versti žmoną kęsti k-ką nors panašaus! 

Uždėjau delną ant nežymiai išsipūtusio savo pilvuko ir susi- 
mąsčiusi pažvelgiau į ją. Ėmiau suprasti, kodėl dvasingumas už- 
ima tokią aukštą padėtį Merės Hokins vyro vertybių kataloge. 

- Mere, man atrodo, mums reikia šiek tiek pasišnekėti, - pa- 
sakiau. 


= 

Vis dar pati sau šypsojausi, kai įėjau į didžiąją ligoninės salę, 
ant suknelės užsivilkusi pilkšvo standaus audinio naujokės abitą. 

Visai nemažai chirurgų, urinoskopistų, lūžusių kaulų atsta- 
tinėtojų ir kitų gydytojų čia aukojo savo laiką ir dirbo labda- 
ros pagrindais; kiti ateidavo pasimokyti ir patobulinti įgūdžių. 
Nelaimėliai Angelų ligoninės pacientai neturėjo jokių galimy- 
bių priešintis, jei tapdavo įvairiausių medicinos eksperimentų 
objektais. 

Išskyrus pačias vienuoles, medicinos personalas čia keitėsi 
beveik kasdien, nelygu kas tą dieną neturėdavo mokių pacientų 
ar kam prireikdavo išbandyti naują gydymo būdą. Vis dėlto dau- 
guma laisvai samdomų medikų čia lankėsi pakankamai dažnai, 
kad įsidėmėčiau ir iškart pažinčiau nuolatinius. 

Vienas iš įdomiausių buvo tas aukštas gunktelėjęs vyras, kurį 
per pirmąjį apsilankymą ligoninėje mačiau amputuojant koją. Pa- 
sidomėjusi nustačiau, kad jo pavardė mesjė Forezas. Pirmiausia 
lūžių specialistas, kartkartėmis jis bandydavo jėgas ir imdavosi 
sudėtingesnio amputavimo, ypač kai bėda būdavo ištikusi visą 
galūnę, o ne vieną sąnarį. Vienuolės ir sanitarai kiek prisibijojo 
pono Forezo; jie niekad iš jo nesišaipė, nepasakojo apie jį šiurkš- 
čių anekdotų, kaip apie didumą kitų savanorių talkininkų. 


SVETIMŠALĖ + MEILĖS LABIRINTE 289 


Šiandien darbavosi ponas Forezas. Tyliai priėjau pažiūrėti, 
ką jis veikia. Pacientas, jaunas darbininkas, gulėjo ant šiaudinio 
čiužinio perbalęs ir gaudydamas orą. Jis nukrito nuo katedros 
pastolių - statybos, regis, ten niekuomet nesibaigia - ir susilaužė 
ranką ir koją. Mačiau, kad ranka profesionaliam lūžusių kaulų 
tvarkytojui vieni juokai - tik lūžęs stipinkaulis. Tačiau koja buvo 
visai kas kita: per vidurį buvo lūžęs ir šlaunikaulis, ir blauzdikau- 
lis. Aštrūs kaulo galai styrojo pro odą ir iš šlaunies, ir iš blauzdos, 
o sužaloti audiniai buvo nubrozdinti ir pamėlę beveik per visą 
kojos viršų. 

Nenorėjau blaškyti chirurgo dėmesio, bet mesjė Forezas at- 
rodė giliai paskendęs mintyse, iš lėto suko ratą aplink ligonį, gre- 
tinosi tai vienaip, tai kitaip nelyginant koks dvėsena mintantis 
varnas, atsargiai tikrinantis, ar auka netyčia nėra dar gyva. Ir iš 
tiesų truputį primena varną, pamaniau aš, tokia atsikišusi kaip 
snapas nosis, glotnūs juodi plaukai, kurių nepudruoja, sušukuo- 
ti atgal ir surišti į varganą kuodžiuką pakaušyje. Dar ir vilkėjo 
juodai, tamsiais, kad ir geros kokybės drabužiais - matyt, be li- 
goninės, turėjo klestintį kabinetą. 

Pagaliau apsisprendęs, kokių veiksmų imsis, ponas Forezas 
pakėlė smakrą nuo rankos, kuria buvo jį parėmęs, ir apsidairė, 
kas jam galėtų padėti. Pastebėjo mane ir pamojo, kad prieičiau. 
Vilkėjau šiurkščiu novicės abitu, ir susikaupęs gydytojas neat- 
kreipė dėmesio, kad nedėviu vienuolės slaugytojos bindos ir 
nuometo. 

- Štai čia, ma sour, - nurodė jis ir paėmė už paciento čiur- 
nos. - Laikykit tvirtai suėmusi kaip tik už kulno. Nespauskit, kol 
nepasakysiu, bet kai duosiu ženklą, traukit pėdą tiesiai į save. Trau- 
kit labai pamažu, bet stipriai - suprantate, prireiks nemažai jėgos. 

— Suprantu. 

Suėmiau koją kaip pamokyta, o mesjė Forezas, iš lėto ir ne- 
vikriai, kaip jam buvo būdinga, nuėjo prie kito čiužinio galo, 
mąsliai žvelgdamas į suskaldytą koją. 

— Turiu čia pasitelkti stimuliuojančią priemonę, - pasakė 
jis, išsitraukė iš surduto kišenės mažą buteliuką ir pastatė prie 


290 DIANA GABALDON 


paciento galvos. - Ji sutraukia kraujagysles odos paviršiuje ir 
suvaro kraują vidun, kur jis mūsų jaunajam draugui labiau pra- 
verstų. - Taip kalbėdamas jis čiupo ligonį už plaukų, sugrūdo 
buteliuką jam į burną ir įgudusiu judesiu supylė vaistus į ger- 
klę, kad nė lašo nenulašėjo. - Aa, - pritariamai atsiduso, kai 
vyras nurijo ir ėmė giliai kvėpuoti. - Tai padės. O jei šnekėtu- 
me apie skausmą - taip, būtų geriau, jeigu galėtume padaryti, 
kad koja apmirtų, kad jis mažiau priešintųsi mūsų pastangoms 
ją ištiesinti. 

Ponas Forezas vėl įkišo ranką į savo talpią kišenę ir šį kartą 
ištraukė varinį smeigtuką - kokių trijų colių ilgio, plačia, plokš- 
čia galvute. Viena kaulėta, stambiais sąnariais ranka švelniai 
patyrinėjo palei kirkšnį paciento šlaunį iš vidinės pusės, sekda- 
mas ploną mėlyną liniją, kur po oda ėjo stora vena. Padvejojo, 
čiuopiantys pirštai stabtelėjo, palpuodami apsuko ratuką, tada 
apsistojo prie vieno taško. Įbedęs smilių į odą, lyg norėdamas 
pasižymėti vietą, ponas Forezas pridėjo prie tos pačios vietos va- 
rinį smeigtuką. Dar vienas greitas grybšnis toje stebuklų kišenė- 
je - rankoje atsidūrė mažas varinis plaktukas, ir jis vienu smūgiu 
įvarė smeigtuką tiesiai į koją. 

Koja smarkiai trūktelėjo, tada, regis, atsipalaidavo ir suglebo. 
Sugirdytas kraujagysles sutraukiantis preparatas iš tikro veikė: iš 
pažeistų audinių kraujavo daug mažiau. 

— Nuostabu! - sušukau. - Ką jūs padarėte? 

Ponas Forezas droviai šyptelėjo, jo melsvi skruostai kiek pa- 
raudo iš malonumo, kad aš taip susižavėjau. 

— Ką gi, ne visada taip gerai veikia, - kukliai pripažino 
jis. - Šiuokart mane lydėjo laimė. - Jis parodė varinį smeigtuką 
ir paaiškino: - Ten yra didelis nervų galūnių mazgas, seserie, 
kurį girdėjau anatomus vadinant plexus. Jeigu pavyksta jį tiesiai 
persmeigti, apatinė galūnė didele dalim apmiršta ir dingsta jau- 
trumas. - Ūmai jis atsitiesė, supratęs, kad gaišta laiką kalboms, 
o verčiau veiktų. - Nagi, ma saur, - sukomandavo, - grįžtam į 
vietą! Stimuliatorius veikia neilgai; dabar turime imtis darbo, kol 
kraujavimas sulaikytas. 

Beveik suglebusi koja lengvai išsitiesė, o skilę kaulo galai 
vėl pasislėpė po oda. Vykdydama pono Forezo nurodymus, lai- 
kiau suėmusi jaunuolio liemenį, o chirurgas manipuliavo pėda 
ir blauzda, tad mes nuolat tempėme, kol galiausiai viskas buvo 
sutvarkyta iki galo. 

— Pakaks, seserie. Dabar gal galėtumėte valandėlę palaikyti 
koją, kad nejudėtų. 

Šūktelėjus atbėgo sanitaras, nešinas pora storų pagalių ir sku- 
durais tvarstyti, ir mes kaipmat gražiai įdėjome koją į įtvarus, o 
atviras žaizdas tvirtai aprišome spaudžiamaisiais tvarsčiais. 

Mudu su ponu Forezu, sustoję abipus paciento, vienas kitą 
sveikindami plačiai nusišypsojome. 

- Gražiai padirbėta, - pagyriau ir susegiau garbaną, beplu- 
šant išsprūdusią iš šukuosenos. 

Pono Forezo veidas staiga persimainė, nes jis pamatė, kad aš 
be nuometo, ir kaip tik tą akimirką gretimoje bažnyčioje sugau- 
į aukštą langą palatos gale, paliktą nestiklintą, kad išeitų nesveiki 
kvapai. Tai bent: pailgas dangaus lopinys buvo sodrios, kone in- 
digo spalvos, kokia esti ankstyvą vakarą. 

— Dovanokit, - atsiprašiau ir pradėjau paskubomis vilktis 
abitą. - Turiu eiti nedelsdama - vyras susirūpins, kad taip ilgai 
nepareinu. Mesjė Forezai, labai džiaugiuosi, kad turėjau galimy- 
bę jums padėti. 

Išstypėlis chirurgas visiškai apstulbęs stebėjo, kaip aš neriuo- 
si iš abito. 

— Betgi jūs... ką gi, žinoma, jūs ne vienuolė, turėjau anksčiau 
suprasti... bet jūs... kas jūs? - smalsiai paklausė. 

— Mano pavardė Freizer, - trumpai atsakiau. - Klausykit, aš 
privalau bėgti, arba mano vyras... 

— Laikyčiau garbe, jeigu leistumėte palydėti jus namo, ma- 
dam Freizer. 

— Ak... ką gi, dėkui. - Mane sujaudino jo apdairumas. - Bet 
aš turiu palydovą, - pasakiau dairydamasi koridoriuje Fergiuso, 
kuris buvo perėmęs iš Mertos pareigą mane eskortuoti, kai ne- 


432 DIANA GABALDON 


reikėdavo eiti ko nors vogti. Štai jis, atsirėmęs į durų staktą ir 
nekantriai muistosi. Pagalvojau, kiek jis ten jau laukia - seserys 
neleisdavo jo į pagrindinę salę ar palatas ir liepdavo visada ma- 
nęs laukti prie durų. 

Ponas Forezas permetė mano palydą abejojančiu žvilgsniu, 
tada tvirtai suėmė man už alkūnės. 

— Palydėsiu jus iki durų, madam, - pareiškė jis. - Ši miesto 
dalis vakarais per daug pavojinga vaikščioti lydimai tik vaiko. 

Mačiau, kad Fergiusas net apsiputojo, pavadintas vaiku, ir 
skubiai patikinau, kad jis puikus palydovas ir visuomet veda 
mane tik saugiomis gatvėmis. Ponas Forezas nė į vieną iš mūsų 
nekreipė jokio dėmesio, tik oriai linktelėjo seseriai Andželikai ir 
išvedė mane pro milžiniškas dvivėres ligoninės duris. 

Fergiusas kiceno iš paskos timpčiodamas man už rankovės. 

- Madam! - sunerimęs sukuždėjo jis. - Aš prižadėjau ponui, 
kad kasdien saugiai parvesiu jus namo, kad neleisiu jums turėti 
ką bendra su nepageidaujamais... 

- Na, štai. Madam, jūs sėskit čia, jūsų berniukas gali sėstis 
greta. 

Nepaisydamas Fergiuso kiauksėjimo, ponas Forezas pakėlė jį 
ir įmetė į laukiančią karietą. 

Karieta buvo maža ir atvira, bet elegantiškai įrengta, su tam- 
siai mėlynomis aksominėmis sėdynėmis ir nedideliu stogeliu 
keleiviams pridengti nuo netikėtų atšiaurių oro permainų arba 
iš viršaus pilamų pamazgų. Ant ekipažo durų nebuvo herbo ar 
kokios kitos puošmenos; ponas Forezas nepriklausė aukštuome- 
nei - matyt, turtingas buržua, pamaniau. 

Pakeliui mudu mandagiai šnekučiavomės apie mediciną, o 
Fergiusas paniuręs tūnojo kampe ir žaibavo akimis iš po pasi- 
šiaušusių kaip šiaudai plaukų. Kai sustojome Tremulenų gatvėje, 
jis liuoktelėjo per kraštą nelaukdamas, kol vežikas atidarys du- 
reles, ir nuskuodė į vidų. Nulydėjau žvilgsniu, spėliodama, kokia 
širšė jį įgėlė, tada atsisukau atsilabinti sų ponu Forezu. 

- Iš tikrųjų tai niekis, - maloniai atsakė jis į mano išraiškingą 
padėką. - Šiaip ar taip, jūsų rezidencija pakeliui į mano paties 

namus. Ir aš negalėjau tokią vėlią valandą patikėti šios malonios 
damos Paryžiaus gatvėms. 

Jis išlaipino mane iš karietos ir žiojosi kažko sakyti, bet tą 
akimirką už mūsų su trenksmu atsilapojo vartai. 

Atsisukau kaip tik laiku, kad spėčiau pamatyti, kaip šiokį tokį 
susierzinimą Džeimio veide pakeitė nuostaba. 

— O! Labą vakarą, mesjė. 

Jis nusilenkė ponui Forezui, o šis labai oriai atsakė į pasvei- 
kinimą. 

— Milorde, jūsų žmona suteikė man didį malonumą saugiai 
pristatyti ją iki jūsų durų. O kad vėlai grįžta, meldžiu dėl to kal- 
tinti mane - ji kilniai padėjo man Angelų ligoninėje atlikti ne- 
didelę procedūrą. į 

— Neabejoju, - taikiai atsakė Džeimis. - Pagaliau, - pridūrė 
jis angliškai, kilstelėjęs vieną antakį mano pusėn, - juk negali 
tikėtis, kad paprastas vyrelis bus toks pat patrauklus kaip vidurių 
uždegimas ar piktšašiai, ką? 

Tačiau jo lūpų kamputis trūkčiojo, ir aš supratau, kad jis iš 
tikrųjų nepyksta, tik rūpinosi, kodėl negrįžtu; pajutau sąžinės 
graužimą, kad priverčiau jį nerimauti. 

Dar kartą nusilenkęs ponui Forezui, jis čiupo mane už ran- 
kos virš alkūnės ir įvairavo pro vartus. 

— Kur Fergiusas? - paklausiau, vos tik užsivėrė vartai. 

Džeimis niekinamai suprunkštė. 

— Virtuvėje, pylos laukia. 

— Pylos? Ką tuo nori pasakyt? - paklausiau pasipiktinusi. 

Jis netikėtai nusijuokė. 

— Na, sėdžiu aš kabinete ir galvoju, kur tave nelabasis nešio- 
ja, jau ruošiausi pats į ligoninę eiti, ir šit atsilapoja durys, vidun 
įskrieja Fergiusas ir puola ant grindų prie mano kojų, maldau- 
damas čia pat jį nudėti. 

— Nudėti? Kokių galų? 

— Na, Sasenach, tai ir aš jo to paties paklausiau. Pamaniau, 
gal judviejų pakeliui patykojo plėšikai - Žinai, gatvėse siaučia 
pavojingos chuliganų gaujos, ir man toptelėjo, kad šitaip elgtis jį 

paskatintų vienintelis dalykas - jeigu būtų taip tave praradęs. Bet 
Fergiusas sakė, kad tu prie vartų, tai aš iškart ir šokau Žiūrėti, ar 
tau viskas gerai, o jis iš paskos, vapėdamas, girdi, išdavė mano 
pasitikėjimą ir yra nevertas vadinti mane šeimininku, ir pra- 
šom jį mirtinai užmušti. Man buvo kiek sunkoka galvoti tokiom 
aplinkybėm, tai pasakiau, kad jo imsiuosi vėliau, ir nusiunčiau 
į virtuvę. 

- Kad jį kur velniai! - nusikeikiau. - Nejaugi vaikis tikrai 
mano, kad išdavė tavo pasitikėjimą vien dėl to, kad truputį pa- 
vėlavau grįžti? 

Džeimis skersas pažiūrėjo į mane. 

- Taip, jis taip mano. Beje, jis mano, kad apvylė mane ir leis- 
damas tau važiuoti drauge su nepažįstamu vyru, Prisiekė, kad 
būtų verčiau puolęs arkliams po kojų, nei leidęs tau lipti į tą ka- 
rietą, tik kad tu, - pabrėžė Džeimis, - atrodei neblogai su tuo 
vyru sutarianti. 

- Na tai Žinoma, kad gerai su juo sutariau, - pasipiktinau. - 
Aš jam ką tik padėjau atstatyti lūžusią koją. 

- Mfm. 

Toks argumentas, regis, Džeimio neįtikino. 

- Ak, gerai jau, - nenorom sutikau. - Gal ir pasielgiau trupu- 
tį neatsargiai. Bet jis tikrai atrodė visiškai garbingas, o aš juk sku- 
bėjau kuo greičiau parsigauti namo - žinojau, kad rūpinsiesi. 

Vis dėlto dabar gailėjausi, kad nelabai kreipiau dėmesį, kai 
Fergiusas paklaikęs šnabždėjo ir tąsė mane už rankovės. Tuo 
metu man tik rūpėjo kuo greičiau pasiekti namus. 

- Juk iš tikrųjų tu jo nemuši? - paklausiau sunerimusi. - Fer- 
giusas visai nekaltas - aš spyriausi važiuoti su ponu Forezu. No- 
riu pasakyti, kad jeigu kas nusipelno gauti į kailį, tai aš. 

Sukdamas į virtuvę, Džeimis sardoniškai kilstelėjo antakį. 

- Taigi, iš tikrųjų, - sutiko jis. - Bet kad jau prisiekiau susi- 
laikyti nuo panašių veiksmų, gali tekti iškaršt kailį Fergiusui. 

- Džeimi! Nejaugi tu jį lupsi?! - Sustojau ir patraukiau jį už 
rankos. - Džeimi! Prašau! 

Tada pamačiau, kad jis tramdo šypseną, ir lengviau atsidusau. 

— Ne, - atvirai nusišypsojo jis. - Nesiruošiu aš jo užmuš- 
ti - ar apskritai mušti. Gali tekti apskaldyt ausis, jau vien tam, 
kad išgelbėčiau jo garbę, - pridūrė jis. - Vaikis mano, kad nepa- 
klusdamas mano įsakymui tave saugoti įvykdė sunkų nusikalti- 
mą — tiesiog negaliu oficialiai neparodyti nepasitenkinimo. 

Jis sustojo prieš bajaus užuolaidą, dengiančią virtuvės duris, 
užsisegti rankogalių ir užsirišti kaklajuostės. 

- Padoriai atrodau? - pasitikrino ir susiglostė tankius ne- 
klusnius gaurus. - Gal reikia užlipti pasiimti surduto - nežinau, 
kas dera, kai vykdai bausmę. 

- Tu puikiai atrodai, - pasakiau sulaikiusi šypseną. - Labai 
griežtas. 

- O, tai gerai, - apsidžiaugė jis, atlošė pečius ir suspaudė 
lūpas. - Tikiuosi, nesusijuoksiu, visai netiktų, - sumurmėjo ir 
atidarė duris. 

Tačiau virtuvėje tvyrojo anaiptol ne linksmybėms nuteikianti 
atmosfera. Mums įėjus, iškart nuščiuvo įprastas klegesys, ir tar- 
nai skubiai sugužėjo į vieną virtuvės pusę. Valandėlę visi stovėjo 
tylomis, tada tarp dviejų tarnaičių kažkas subruzdo, ir priešais 
mus išėjo Fergiusas. 

Berniukas buvo išbalęs, skruostai išmarginti ašarų pėdsa- 
kų, bet nebeverkė. Labai oriai nusilenkė, iš pradžių man, paskui 
Džeimiui. 

— Madam, mesjė, man gėda, - tyliai, bet aiškiai prabilo jis. — 
Aš nevertas jums dirbti, bet vis tiek prašau manęs neišmesti. 

Nuo tos minties jo plonas balselis suvirpėjo, ir aš prikandau 
lūpą. Fergiusas- pažiūrėjo į šone išsirikiavusius tarnus, lyg ieš- 
kodamas moralinės paramos, ir sulaukė drąsinamo linktelėjimo 
iš vežiko Fernano. Tada giliai įkvėpė, sukaupė drąsą, išsitiesė ir 
kreipėsi tiesiai į Džeimį: 

— Milorde, aš pasiruošęs iškęsti bausmę. 

Tarsi tai būtų buvęs signalas, vienas iš liokajų žengė iš su- 
stingusio būrio, nuvedė berniuką prie nušveisto medinio stalo, 
apėjęs iš kitos pusės suėmė už rankų, pusiau užtempė ant stalo 
ir taip laikė. 


296 DIANA GABALDON 


- Bet... - prasižiojo Džeimis, apstulbęs, kad įvykiai klostosi 
taip spėriai. Nespėjo jis nieko pasakyti, o Magnusas, pagyvenęs 
vyriausiasis liokajus, priėjęs jau įteikė jam odinį diržą, naudo- 
jamą virtuviniams peiliams galąsti, iškilmingai padėtą ant pa- 
dėklo mėsai. 

- E... 

Džeimis bejėgiškai pažiūrėjo į mane. 

- Mm, - numykiau ir žengiau žingsnį atgal. 

Primerkęs akis, jis griebė man už rankos ir stipriai suspaudė. 

- Niekur neik, Sasenach, - sumurmėjo angliškai. - Jeigu jau 
man tenka jį lupti, tai tu gausi žiūrėt! 

Neviltingai dairydamasis tai į būsimą auką, tai į siūlomą eg- 
zekucijos įrankį, jis valandėlę dvejojo, tada pasidavė. 

- O kad tave susuktų, - tyliai burbtelėjo angliškai ir griebė 
nuo Magnuso padėklo diržą. Neryžtingai patampė jį; trijų colių 
pločio ir ketvirčio colio storio diržas buvo baisingas ginklas. Aiš- 
kiai trokšdamas prasmegti skradžiai, Džeimis ėmė artintis prie 
kniūbsčio Fergiuso. - Gerai jau, - prašneko jis ir niauriai ap- 
žvelgė susirinkusiuosius. - Dešimt kirčių, ir prašom be turgaus 
čia man. 

Kelios tarnaitės sulig tais žodžiais pastebimai nublyško ir su- 
sikibo už rankų, bet kai jis pakėlė diržą, dideliame kambaryje 
tvyrojo mirtina tyla. 

Nuo čiaukštelėjimo aš visa pašokau, o virtuvės tarnaitės iš- 
gąstingai suspigo, bet Fergiusas nė necyptelėjo. Kūnelis virptelė- 
jo, ir Džeimis trumpai užsimerkė, tada suspaudė lūpas ir ėmėsi 
vykdyti likusią nuosprendžio dalį, kirčiai krito lygiais tarpais. 
Man darėsi silpna ir keletą kartų šluosčiausi drėgnus delnus į 
sijoną. Tuo pat metu beprotiškai ėmė juokas iš tos klaikiai gro- 
teskiškos situacijos. 

Fergiusas viską ištvėrė tylomis, ir kai Džeimis pasitraukė, 
išbalęs ir prakaito išpiltas kūnelis gulėjo taip nuščiuvęs, kad 
man akimirką pasidarė baisu, ar tik jis nenumirė - nuo išgąs- 
čio, jeigu ir ne nuo tikrų lupimo padarinių. Bet tada smulkų 

kūnelį supurtė drebulys, berniukas nuslydo ant kojų ir sustiręs 
atsitiesė nuo stalo. 

Džeimis prišoko ir sučiupo jį už rankos, susirūpinęs nubrau- 
kė nuo kaktos prakaitu sumirkusius plaukus. 

- Tvarka, vaikine? - paklausė jis. - Dievaži, Fergiusai, sakyk, 
ar laikaisi? 

Berniukas buvo baltas iki pat lūpų, o akys - lėkštučių didu- 
mo, bet jis nusišypsojo dėl tokios šeimininko geros valios apraiš- 
kos, ir lempos šviesoje blykstelėjo zuikio dantys. 

— O taip, milorde, - atsiduso jis. - Ar man atleista? 

- Jėzau Kristau, - sumurmėjo Džeimis ir tvirtai prispaudė 
berniūkštį prie krūtinės. - Taip, aišku, kvailas tu padare. - Lai- 
kydamas vaiką ištiestomis rankomis, nesmarkiai papurtė. - Kad 
daugiau man netektų tau kailio karšti, girdi? 

Fergiusas linktelėjo, paskui ištrūko ir puolė ant kelių prieš 
mane. 

— Ponia, ar jūs man taip pat atleidžiat? - paklausė jis, mal- 
daujamai sudėjo rankas ir patikliai įbedė į mane akis kaip burun- 
dukas, prašantis riešutų. 

Maniau, čia pat mirsiu iš gėdos, bet pavyko tiek susiimti, kad 
pakelčiau vaiką nuo grindų. 

— Nėra ko atleisti, - tvirtai pasakiau, o skruostai man degte 
degė. - Tu labai narsus vaikinas, Fergiusai. O dabar... dabar eik 
ir pavalgyk ko vakarienės. 

Tą akimirką įtampa virtuvėje atsileido, tarsi visi drauge būtų 
giliai atsidusę iš palengvėjimo. Kiti tarnai ėjo artyn ir reiškė su- 
sirūpinimą arba sveikino Fergiusą, jis buvo pakylėtas į didvyrius 
ir atitinkamai pamylėtas, o mudu su Džeimiu sprukom į savo 
teritoriją viršuje. 

— O Dieve, - Džeimis sudribo į krėslą, tarsi visiškai nusiva- 
ręs. - Jėzau meilingas, Marija ir Juozapai šventas. Viešpatie, man 
reikia išgert. Neskambink! - išsigando jis, nors aš nė nesiekiau 
varpelio virvės. - Negalėčiau dabar jokiam tarnui į akis pažiūrėti. 

Jis atsikėlė ir pasirausė spintoje. 


298 DIANA GABALDON 


— Bet man atrodo, turiu čia butelį. 

Ir tikrai turėjo - gero išlaikyto viskio. Be ceremonijų ištrau- 
kęs kamštį dantimis, jis pamažino gėrimo per kokį colį, paskui 
atkišo butelį man. Nedvejodama pasekiau jo pavyzdžiu. 

- Jėzau Kristau, - aiktelėjau, kai atgavau kvapą. 

- Taip, - pritarė jis, atsiėmė butelį ir dar gurkštelėjo. Pastatė 
jį ir susiėmė už galvos. Braukė pirštais per plaukus, kol jie su- 
sišiaušę sustojo piestu. Susijuokė. - Gyvenime nesu taip kvailai 
jautęsis. Dievaži, jaučiausi kaip bukaprotis! 

— Ir aš, - savo ruožtu pasakiau imdama butelį. - Tikriausiai 
dar labiau negu tu. Vis dėlto juk dėl visko buvau aš kalta. Džeimi, 
negaliu apsakyt, kaip gailiuosi, aš nė nenumaniau... 

- Ai, nesijaudink. - Pastarojo pusvalandžio įtampa atslūgo, 
jis meiliai spustelėjo man petį. - Tu negalėjai numanyti. Beje, 
nė aš pats nenumaniau, - susimąstęs pridūrė. - Spėju, vaikiščias 
bijojo, kad išvarysiu jį, ir jis vėl atsidurs gatvėj... vargšas nenau- 
dėlis. Nieko nuostabaus, kad verčiau sutiko būti priluptas. 

Mane nupurtė, prisiminus gatves, kuriomis važiavo pono Fo- 
rezo karieta. Ten savo teritorijas atkakliai saugojo skarmaluoti ir 
žaizdoti vargetos, miegantys ant žemės net šalčiausiomis naktimis, 
kad tik koks konkurentas nepaglemžtų pelningo kampo. Daug 
mažesni už Fergiusą vaikai nardė po turgavietės minią kaip alka- 
nos pelės, akimis budriai sekdami, ar kur nenukris trupinys, ar ne- 
pasitaikys nesaugoma kišenė. O tų, kurie buvo per daug nesveiki 
dirbti, per daug nepatrauklūs, kad būtų parduoti į viešnamius, ar 
šiaip nelaimėliai, tikrai laukė trumpas gyvenimėlis, ir anaiptol ne 
linksmas. Ko čia stebėtis, jei tikimybė būti išstumtam atgal į žiau- 
rios gatvės nagus po prabangos gauti triskart per dieną valgyti ir 
švarius drabužius pastūmėjo Fergiusą atgailoti dėl nebūtos kaltės. 

— Tikriausiai, - pasakiau. Užuot maukusi, jau po truputį 
gurkšnojau. Šiek tiek nugėriau ir atidaviau butelį, gana abejingai 
pastebėjusi, kad jau pustuštis. - Vis dėlto tikiuosi, nelabai skau- 
džiai primušei. 

— Nė ko abejot, sopės kurį laiką. - Škotiškas akcentas, šiaip 
nežymus, paprastai paryškėdavo, kai jis daugokai išgerdavo. 

Džeimis purtė galvą ir prisimerkęs bandė įžiūrėti, kiek dar liko 
butelyje viskio. - Žinai, Sasenach, iki šio vakaro nesupratau, 
kaip sunku tėvui turėjo būti mane mušti. Visada maniau, kad 
tais kartais man skaudžiausiai kliūdavo. - Jis vėl užvertė gal- 
vą ir pagėrė, tada pastatė butelį ir pelėdos akim įsistebeilijo į 
ugnį. - Galimas daiktas, būti tėvu truputį sudėtingiau, negu aš 
maniau. Reiks pagalvoti. 

— Na, tik nepersistenk galvodamas, - atsakiau. - Jau gerokai 
išgėrei. 

- Och, nesirūpink, - linksmai nuramino jis. - Spintoj dar 
vienas butelis yra. 


15 


Kur svarbi muzika 


MUDU ILGAI NĖJOME GULTI, sėdėjome prie antro viskio 
butelio ir vis iš naujo skaitėme paskutinius sulaikytus ševaljė de 
Sen Žoržo, kitaip - jo didenybės Jokūbo III, laiškus ir princo 
Karolio laiškus jakobitų rėmėjams. 

- Fergiusas parnešė didelį ryšulį, adresuotą jo aukštybei, - 
paaiškino Džeimis. - Ten buvo visko labai daug, nebūtume 
spėję greitai perrašyti, todėl dalį pasilikau, grąžinsim kitukart. 
Matai, - jis ištraukė iš šūsnies vieną lapą ir padėjo man ant ke- 
lių, - daugelis laiškų šifruoti, pavyzdžiui, šis: „Girdėjau, kad je- 
rubių galimybės kalvose ties Salernu šiemet vertinamos ypač 
palankiai; tame krašte medžiotojams turėtų gerai sektis.“ Čia 
lengva, tai nuoroda į Mancetį, italą bankininką - jis iš Salerno. 
Sužinojau, kad Karolis su juo pietavo ir jam pavyko pasiskolinti 
penkiolika tūkstančių livrų - matyt, Jokūbas čia jam gerai pata- 
rė. Bet čia... - Jis pasklaidė šūsnį ir ištraukė kitą lapą. - Pažiūrėk 
į šitą. 

Džeimis padavė man lapą, prikraigliotą jo šleiva rašysena. 
sujungtas strėlyčių ir klaustukų raizgalyne. 

— Kokia čia kalba? - paklausiau žiūrinėdama laišką. - Len- 
kų? Juk vis dėlto Karolio Stiuarto motina, velionė Klementina 
Sobieski, buvo lenkė. 

— Ne, - plačiai nusišypsojo Džeimis, - čia angliškai. Nemoki 
perskaityt? 

— O tu moki? 

- O taip, - patenkintas atsakė jis. - Čia šifras, Sasenach, ir 
nelabai sudėtingas. Matai, iš pradžių reikia tik suskaidyti raides 
į grupeles po penkias - tik neskaičiuoji raidžių O ar X. X žymi 


SVETIMŠALĖ - MEILES LABIRINTE 30I 


tarpus tarp sakinių, o O šiaip sau prikaišiota šen bei ten, kad 
būtų painiau. 

- Sakai... 

Laiškas atrodė nepaprastai painus, prasidėjo: Mrti ocruti dlo- 
pro gahstmin..., bet nuo jo mano akys peršoko prie kito lapo 
Džeimio rankoje, kur viena eilute buvo išrašyta virtinė penkių 
raidžių grupelių, o virš jų po vieną kruopščiai užrašytos spaus- 
dintinės raidės. 

— Taigi, viena raidė keičiama kita, bet ta pačia tvarka, - aiš- 
kino Džeimis, - tad jeigu turi pakankamai teksto išsinagrinėti ir 
šen bei ten gali kokį žodelį atspėti, tereikia vien išversti iš vienos 
abėcėlės į kitą - supranti? 

Jis pamojavo man po nosim ilga popieriaus juostele, kurio- 
je buvo surašytos dvi abėcėlės, raidės ne tiesiai viena virš kitos, 
o kiek pasislinkusios. 

— Na, daugmaž, - atsakiau. - Bet matau, kad tu supranti, o tai 
ir svarbiausia. Kas ten parašyta? 

Gyvas susidomėjimas, su kuriuo Džeimis griebdavosi viso- 
kiausių galvosūkių, truputį priblėso, jis paleido popieriaus lapą 
ir šis nukrito jam ant kelio. Pažvelgė į mane, mąsliai prikandęs 
apatinę lūpą. 

- Ką gi, - prašneko, - kai kas keista. O vis dėlto neįsivaiz- 
duoju, kad galėčiau klysti. Jokūbo laiškų tonas apskritai kreipia į 
tą pusę, o šitas šifruotasis aiškiai pasako. 

Mėlynos akys iš po tankių rusvų antakių pažvelgė man į akis. 

— Jokūbas nori, kad Karolis rastų būdą įsiteikti Liudvikui, - 
lėtai pasakė jis, - bet nesiekia paramos dėl įsiveržimo į Škotiją. 
Jokūbo nedomina sosto restauracija. 

— Ką? 

Išpešiau jam iš rankų laiškų pluoštą ir ėmiau karštligiškai 
skaitinėti ranka rašytą tekstą. 

Džeimis neklydo - nors rėmėjų laiškuose buvo su viltimi 
kalbama apie būsimą restauraciją, Jokūbas laiškuose sūnui apie 
tai nė neužsimindavo, užtat visuose kalbėjo, kad Karolis turįs 
padaryti gerą įspūdį Liudvikui. Net Mancečio iš Salerno paskola 

buvo reikalinga tam, kad Karolis Paryžiuje galėtų gyventi kaip 
džentelmenas, o ne kokiai karinei operacijai finansuoti. 

— Na, aš pradedu manyt, kad Jokūbas - gudrus žmogelis, - 
tarė Džeimis ir paplojo per vieną laišką. - Nes supranti, Sasenach, 
jis pats labai mažai turi pinigų; jo žmona buvo dideliai turtinga, 
bet dėdė Aleksas sako, kad mirdama ji viską paliko Bažnyčiai. 
Popiežius iki šiol išlaiko Jokūbo dvarą - pagaliau jis juk katali- 
kas monarchas, ir popiežius būtinai palaikys jo interesus, o ne 
Hanoverio kunigaikščio elektoriaus. 

Rankomis apkabinęs kelį, jis susimąstęs žvelgė į popierių 
krūvą, gulinčią tarp mudviejų ant sofos. 

- Ispanijos Pilypas ir Liudvikas - turiu galvoje, senasis kara- 
lius, - prieš trisdešimt metų davė jam kariuomenės būrių ir laivų, 
su kuriais jis galėtų bandyti atsiimti sostą. Žygis betgi nenusise- 
kė; dalis laivų nuskendo per audrą, likusieji neturėjo šturmanų ir 
ne ten nukrypo - visi planai žlugo, ir galiausiai prancūzai tiesiog 
vėl nuplaukė savais keliais, o Jokūbas net negavo išsilaipinti Ško- 
tijos žemėje. Tad galbūt per trisdešimt metų nuo to laiko jis ir 
apskritai atsisakė minties atsiimti sostą. Bet vis dėlto du jo sūnūs 
baigia suaugti, o nematyt jokių šansų suteikti jiems gyvenime 
deramą padėtį. Tad aš ir klausiu savęs, Sasenach, - jis truputį 
pasisūpavo atsilošęs, - ką aš juo dėtas daryčiau? O atsakymas štai 
koks: turbūt mėginčiau pažiūrėti, gal gerasis pusbrolis Liudvi- 
kas - ojis juk vis dėlto Prancūzijos karalius - įtaisys kur padoriai 
vieną sūnaitėlį, gal suteiks karinį postą ir patikės vyrų vadovauti. 
Prancūzijos generolas - nebloga padėtis gyvenime. 

- Mhm, - susimąsčiusi linktelėjau. - Taip, bet jeigu būčiau 
labai gudrus žmogus, gal aš ne šiaip sau eičiau pas Liudviką pra- 
šyt išmaldos kaip vargšas giminaitis. Galbūt pasiųsčiau sūnų į 
Paryžių ir pamėginčiau prispirti Liudviką priimti jį dvare, nes 
kitaip jam pasidarys gėda. Tuo tarpu palaikyčiau iliuziją, kad vi- 
somis jėgomis siekiu sosto restauracijos. 

- Nes jeigu tik Jokūbas atvirai pripažins, kad Stiuartai niekad 
nebevaldys Škotijos, - tyliai pridūrė Džeimis, - Liudviko akyse 
jis taps nieko vertas. 

O kai nebebus galimybės, kad jakobitai įsiverš ir nugalės 
anglus, Liudvikas nebematys reikalo skirti jaunajam pusbroliui 
Karoliui ką nors daugiau negu menką pašalpą, kurią suteikti bus 
priverstas iš padorumo ir visuomenės nuomonės dėlei. 

Mes to tikrai nežinojome; Džeimiui pavyko gauti laiškus tik 
nuo sausio mėnesio, kai Karolis atvyko į Prancūziją. Ir apskritai 
padėtis buvo neaiški, perteikiama kodais, šifrais ir šiaip atsargia 
kalba. Bet, viską susumavus, reikalai iš tiesų krypo į tą pusę. 

O jeigu Džeimis teisingai spėjo dėl Jokūbo motyvų - mūsų 
užduotis jau įvykdyta; ji apskritai niekada nė neegzistavo. 


= 

Visą kitą dieną mintyse perkratinėjau vakarykščius įvykius, 
buvau išsiblaškiusi ir viešėdama Mari dArbanvil rytmečio salo- 
ne, kur buvo klausomasi vengrų poeto, ir pas kvartalo žolininkę, 
kur ėjau atsiimti valerijonų ir vilkdalgių šaknų, ir popiet, lanky- 
dama pacientus Angelų ligoninėje. 

Galų gale mečiau darbą, nes išsigandau, kad per išsiblašky- 
mą netyčia dar kam nors pakenksiu. Nei Merta, nei Fergiusas 
dar nebuvo atėję manęs lydėti namo, todėl nusivilkau chalatą ir 
atsisėdau palaukti tuščiame motinėlės Hildegardos kabinete, prie 
pat įėjimo į ligoninės vestibiulį. 

Praleidau ten apie pusvalandį, tarp pirštų klostėmis dėlioda- 
ma suknelės audinį, ir tik tada išgirdau už durų lojant šunį. 

Kaip dažnai pasitaikydavo, durininko nebuvo. Tikriausiai 
išėjo nusipirkti valgyti, o gal kuri nors vienuolė pasiuntė su pa- 
vedimu. Kaip paprastai, jam nesant durų sargyba buvo patikėta 
sumaniajam — ir dantingajam - Mazgui. 

Iš pradžių šunėkas perspėjamai kiauktelėjo, paskui žemu ger- 
kliniu balsu suurzgė, įspėdamas besibraunantįjį, kad stovėtų kaip 
įkaltas, jeigu nenori būti tučtuojau sudraskytas į gabalus. Atsisto- 
jau ir iškišau galvą pro kabineto duris pažiūrėti, ar tik ne tėvas 
Balmenas vėl bando susigrumti su demonais, siekdamas trūks plyš 
atlikti savo sakramentinę priedermę. Tačiau pro vitražinį vestibiu- 
lio langą buvo matyti anaiptol ne kuklutis jaunojo kunigo siluetas. 

Tai buvo aukšta figūra su gracingai apie kelius banguojančiu kiltu, 
besitraukianti nuo dantis iššiepusio gyvulėlio po kojomis. 

Netikėtai užkluptas, Džeimis sutrikęs mirksėjo. Prisidengęs, kad 
neakintų lango šviesa, jis bandė šešėlyje įžiūrėti, kas ten jį puola. 

- O, sveikas, šunyti, - mandagiai pasisveikino ir žingtelėjo 
pirmyn, plačiai išskėtęs sulenktus pirštus. | 

Mazgas užurzgė keliais decibelais garsiau, ir Džeimis vėl at- 
sitraukė. 

— Ak, šitaip? - tarė jis nenuleisdamas nuo šunėko akių. - Ap- 
sigalvok, brolyti, - patarė jis šuniui, žvairuodamas žemyn. - Aš 
už tave didesnis, po paraliais. Tavim dėtas, beatodairiškai verčiau 
nesielgčiau. 

Mazgas kiek pasislinko, vis dar urgzdamas taip, lyg tolumoje 
gaustų Fokerio lėktuvas. 

- Aš ir greitesnis, - pridūrė Džeimis ir apgaulingai žingtelėjo 
į šoną. 

Mazgo dantys kaukštelėjo per kelis colius nuo Džeimio 
blauzdos, ir šis skubiai atsitraukė. Atsišliejęs į sieną, sukryžiavo 
rankas ant krūtinės ir linktelėjo šuniukui. 

— Ką gi, prisipažinsiu, įtikinai. Dantimis tu mane pranoksti, 
dėl to jau neapsiriksi. 

Mazgas įtariai pastatė ausį - kas čia dabar taip meilikauja? — 
bet ir vėl patyliukais suurzgė. 

Džeimis sukryžiavo kojas kaip žmogus, nusiteikęs praleisti čia 
visą dieną. Įvairiaspalvė šviesa pro langą jo veidą dažė mėlynai ir 
darė panašų į šaltas marmurines statulas gretimoje katedroje. 

— Negi ko vertesnio nenuveiktum, užuot puldinėjęs nekaltus 
lankytojus? - palaikė pokalbį Džeimis. - Girdėjau, tu tas garsus 
vaikinas, kuris užuodžia ligas, ar ne? Na, tai ko gi jie švaisto tavo 
brangų laiką tokioms kvailystėms kaip sergėt duris, nors tuo metu 
galėtum patarnauti uostinėdamas podagros išsukinėtus kojų pirš- 
tus ir spuoguotas subinskyles? Ar malonėtum atsakyti?! 

Vienintelis atsakas buvo skardus amsėjimas, kai Džeimis at- 
kryžiavo kojas. Man už nugaros sušlamėjo sijonai - iš kabineto 
gilumos atėjo motinėlė Hildegarda. 

- Kas yra? - paklausė ji, pamačiusi, kad žiūriu iš už kam- 
po. - Turim svečių? 

— Regis, Mazgo ir mano vyro nuomonės nesutampa, - atsa- 
kiau aš. 

- Žinai, nebūtinai aš su tuo taikstysiuosi, - grasinosi Džei- 
mis. Viena ranka jis vogčia siekė segės, laikančios ant peties 
skraistę. - Šuolis su skraiste, ir turėsiu tave suvystytą kaip... 0, 
bonjour, Madame! - ūmai peršoko prie prancūzų kalbos, pama- 
tęs motinėlę Hildegardą. 

- Bonjour, mesjė Freizeri. - Ji grakščiai palenkė nuometą, 
labiau tam, kad paslėptų plačią šypseną, negu sveikindama, pa- 
maniau aš. - Matau, susipažinote su Mazgu. Tikriausiai žmonos 
ieškote? 

Man pasirodė, kad čia lyg ir ženklas man, tad išlindau iš ka- 
bineto jai už nugaros. Mano ištikimasis sutuoktinis žvalgėsi tai į 
Mazgą, tai į kabineto duris - aiškiai darė išvadas. 

— Na, ir kaip seniai tu čia stovi, mieloji? - sausai paklausė jis. 

- Senokai, - atsakiau patenkinta kaip asmuo, pelnęs Mazgo 
palankumą. - O ką būtum su juo daręs, kai būtum susukęs į 
skraistę? 

— Būčiau metęs pro langą ir bėgęs kiek įkabindamas, - atsa- 
kė jis, baugiai žvilgtelėjęs į impozantišką motinėlės Hildegardos 
povyzą. - Gal kartais ji kalba angliškai? 

— Ne, tavo laimė, - atsakiau. Pristačiau jį prancūziškai: - Ma 
mėre, je vous prėsente mon mari, le seigneur de Broch Tuarach. 

- Milorde. - Motinėlė Hildegarda per tą laiką sutvardė savo 
humoro jausmą ir pasveikino svečią, kaip paprastai, grėsmingai 
linksmai. - Mums jūsų žmonos trūks, bet jeigu jūs jos reikalau- 
jate, Žinoma... 

- O aš ne Žmonos atėjau, - nutraukė ją Džeimis. - Atėjau 
pas jus, 714 mėre. 


= 


Atsisėdęs motinėlės Hildegardos kabinete, Džeimis padėjo 
atsineštą popierių ryšulį ant blizgančio rašomojo stalo. Mazgas, 

nenuleisdamas budrios akies nuo įsiveržėlio, gulėjo prie šeimi- 
ninkės kojų. Jis pasidėjo snukutį ant letenėlių, bet ausys liko sta- 
čios, o lūpa virš vieno iltinio danties pakelta - jei kartais jis būtų 
pašauktas sudraskyti įsibrovėlio į skutus. 

Džeimis prisimerkęs nužiūrėjo Mazgą ir pabrėžtinai patrau- 
kė kojas toliau nuo trūkčiojančios juodos nosytės. 

— Ponas Gerstmanas rekomendavo man dėl šių dokumentų 
pasitarti su jumis, motinėle, - prabilo jis, išvyniojo storą pluoštą 
ir ištiesino jį delnais. 

Motinėlė Hildegarda kurį laiką žiūrėjo į Džeimį, rūsčiai ir 
tiriamai pakėlusi vieną antakį. Tada nukreipė žvilgsnį į popierių 
pluoštą, bet, kaip administratoriams būdinga, visiškai sutelkusi dė- 
mesį į reikalą prieš akis, ji tuo pat metu sugebėjo, regis, jautriomis 
antenomis gaudyti, ar nepasigirs menkas virpesys tolimiausiuose 
ligoninės kampuose, pranešantis apie reikalingą skubią pagalbą. 

— Šit kaip? — ištarė ji. 

Vienu buku pirštu motinėlė Hildegarda eilutė po eilutės pa- 
vedžiojo per gaidas, lyg liesdama jas girdėtų. Piršto krustelėjimu 
pastūmė lapą į šalį, pusiau atidengdama kitą. 

- Ką būtent norėtumėt sužinoti, pone Freizeri? - paklausė ji. 

- Nežinau, motinėle. 

Džeimis sėdėjo palinkęs į priekį, susikaupęs. Jis ir pats pa- 
lietė juodas eilutes, švelniai pabaksnojo į dėmę, kur rašančiojo 
ranka neatsargiai perbraukė per penklines, kol rašalas dar buvo 
neišdžiūvęs. 

— Motinėle, ši muzika kažkuo keista. 

Plati vienuolės burna sukrutėjo, o tai galima buvo suprasti 
kaip šypseną. 

— Šit kaip, mesjė Ereizeri? O vis dėlto, kaip suprantu - juk jūs 
neįsižeisite - muzika jums... tai spyna, kurios rakto neturite? 

Džeimis nusijuokė, ir koridoriuje pro šalį einanti viena se- 
suo atsisuko, krūptelėjusi nuo tokio garso tarp ligoninės sienų. 
Ši vieta buvo triukšminga, bet juoko retai pasitaikydavo. 

- Labai taktiškai apibūdinote mano negalią, motinėle. Ir per- 
dėm teisingai. Jeigu padainuotumėt vieną kurį iš šių kūrinių, - jo 

pirštas, ilgesnis ir plonesnis, bet beveik tokio pat dydžio kaip 
motinėlės, kepštelėjo pergamentą ir šis tyliai sušlamėjo, - neat- 
skirčiau jo nuo Kyrie Eleison ar nuo La dame fait bien, nebent iš 
žodžių, - pridūrė jis ir plačiai nusišypsojo. 

Atėjo eilė nusikvatoti motinėlei Hildegardai. 

- Tikrai jau, mesjė Freizeri, - pasakė ji. - Na, bent jau žodžių 
klausotės! 

Ji paėmė popierių pluoštą ir perbraukė delnu per paviršių. 
Skaitant jos kaklas virš tampriai prigludusios bindos nežymiai 
pulsavo, tarytum ji mintyse dainuotų, o viena koja negarsiai 
mušė taktą. 

Džeimis tyliai kaip pelė po šluota sėdėjo ant taburetės, ant 
kelių gerąja ranka uždengęs luošąją, ir stebėjo vienuolę. Įkypos 
mėlynos jo akys žvelgė įdėmiai, jis nekreipė dėmesio į triukš- 
mą, sklindantį iš ligoninės gilumos. Pacientai rėkavo, sanitarai 
ir vienuolės šūkavo vieni kitiems, artimieji klykė iš sielvarto ar 
apmaudo, o prislopintas metalinių instrumentų žvangesys aidė- 
jo nuo akmeninių pastato sienų, bet nei Džeimis, nei motinėlė 
Hildegarda nė nesujudėjo. 

Pagaliau ji nuleido paskutinius lapus ir pro jų viršų pažiū- 
rėjo į jį. Akys kibirkščiavo, ir staiga ji pasidarė panaši į jauną 
merginą. 

- Manau, jūs teisus! - pareiškė motinėlė. - Dabar negaliu 
skirti laiko gerai apgalvoti, - ji žvilgtelėjo pro duris, kurias aki- 
mirką užstojo praeinantis sanitaras su didele šūsnimi korpijos, - 
bet čia esama kažko keista. - Ji pastukseno lapų apatine briauna 
į stalą lygindama pluoštą, kad būtų tvarkinga krūvelė. - Kaip 
nepaprastai įdomu, - tarė. 

- Ar galėčiau tikėtis, motinėle, kad jūs su savo talentu įžvelg- 
site, kokio čia esama ypatingo rašto? Bus nelengva, turiu pagrin- 
do manyti, kad tai šifras ir kad šifruotos žinios kalba - anglų, 
nors dainų žodžiai vokiški. 

Motinėlė Hildegarda suniurnėjo iš nustebimo. 

- Anglų? Esat tuo tikras? 

Džeimis papurtė galvą. 

- Ne, nesu tikras, bet spėju, taip. Viena vertus, tai kilmės 
šalis - dainos atsiųstos iš Anglijos. 

— Ką gi, mesjė, - tarė ji ir pakėlė vieną antakį. - Jūsų žmona 
kalba angliškai, tiesa? Ir numanau, kad jūs sutiksite paaukoti jos 
draugiją, idant pagelbėtų man atlikti jūsų labui šią užduotį? 

Džeimis pažvelgė lyg veidrodis, kaip ir ji puse lūpų šypsoda- 
masis. Nudelbė akis ir pasižiūrėjo po kojų, kur Mazgas krustelėjo 
ūsą - tai buvo užuomina, kad tuoj gali pradėti urgzti. 

- Suderėkim šitaip, motinėle, - pasakė jis. - Jeigu jūsų šune- 
lis man išeinant neįkąs į sėdimąją, galit pasilikti žmoną. 


= 


Taigi tą vakarą, užuot grįžusi į Džaredo namus Tremulenų 
gatvėje, pavakarieniavau su Angelų vienuolyno seserimis prie 
ilgo stalo jų refektoriume, o paskui užsidarėme visam vakarui 
motinėlės Hildegardos asmeniniuose kambariuose ir sėdome 
prie darbo. 

Vyresniosios apartamentus sudarė trys kambariai. Pirmasis 
buvo apstatytas kaip svetainė, saikingai prabangiai. Vis dėlto 
juk tai čia ji turėtų priiminėti dažnus oficialius svečius. Antra- 
sis kambarys mane pritrenkė, vien todėl, kad nesitikėjau tokio 
pamatyti. Iš pradžių man susidarė įspūdis, kad kambaryje nėra 
nieko daugiau, tik didelis klavesinas iš žvilgančio poliruoto rie- 
šutmedžio, dekoruotas smulkiomis, ranka tapytomis gėlėmis, 
dygstančiomis iš besiraizgančio vynuogienojo, kuris vingiavo 
išilgai rezonatoriaus virš blizgių juodmedžio klavišų. 

Atidžiau apsidairiusi, pamačiau kambaryje dar keletą baldų, 
tarp jų - knygų lentynas išilgai vienos sienos, prikimštas muzi- 
kologijos veikalų ir ranka susiūtų rankraščių, labai panašių į tą, 
kurį motinėlė Hildegarda dabar padėjo ant klavesino lentynėlės 
natoms. 

Ji pamojo man, kad sėsčiausi prie nedidelio sekretero palei 
kitą sieną. 

— Miledi, rasite ten švaraus popieriaus ir rašalo. Nagi, pažiū- 
rėkime, ką mums gali pasakyti šis nedidelis muzikos kūrinėlis. 

Gaidos buvo surašytos storame pergamente, ant švariai išbrai- 
žytų penklinių. Pačios natos, raktai, pauzės ir alteracijos ženklai 
atrodė išvedžioti labai kruopščiai - buvo aišku, kad tai galutinis 
švarraštis, ne juodraštis ar paskubomis brūkštelėta melodija. Pus- 
lapio viršuje buvo pavadinimas - Lied des Landes. Krašto daina. 

— Matot, pavadinimas nurodo tai esant kažką paprasta, kaip 
volkslied*, - pasakė motinėlė Hildegarda, ilgu kaulėtu pirštu ro- 
dydama į puslapį. -- O vis dėlto kūrinio kompozicija visai kitokia. 
Mokat skaityti muziką iš lapo? 

Didelė dešinė ranka stambiais krumpliais ir trumpai nukar- 
pytais nagais neįsivaizduojamai švelniai nutūpė ant klavišų. 

Palinkusi virš juodai apvilkto motinėlės Hildegardos peties, 
padainavau pirmas tris kūrinio eilutes, stengdamasi kuo gražiau 
tarti vokiškus žodžius. Tuomet ji liovėsi skambinti ir persikrei- 
pusi pažiūrėjo į mane. 

- Tai pagrindinė melodija. Toliau ji kartojasi variacijomis — 
bet kokiomis variacijomis! Žinot, man yra tekę kažką panašaus 
matyti. Parašyta senuko vokiečio pavarde Bachas, kartais jis 
man atsiunčia vieną kitą savo kūrinį, - ji atsainiai mostelėjo į 
rankraščių lentyną. - Vadina juos „Išradimais“, ir išties jie gana 
išradingi - vienu metu grojamos dviejų ar trijų melodijų varia- 
cijos. Šičia, - ji papūtė lūpas, rodydama į Lied, gulinčią priešais 
mus, - panašu į nevykusį vieno iš jo kūrinių pamėgdžiojimą. 
Tiesą sakant, duočiau galvą nukirsti, kad... 

Murmėdama panosėje, jinai atstūmė riešutmedžio suoliuką, 
nuėjo prie lentynos ir greitai pirštu perbraukė per rankraščių ei- 
les. Surado ko ieškojusi ir grįžusi vėl atsisėdo ant suoliuko su 
trimis įrištais muzikos kūriniais. 

- Čia tie Bacho kūriniai. Jie gana seni, keletą metų nebuvau 
atsivertusi. Ir vis tiek esu beveik tikra... - Ji nutilo ir ėmė greit 
vartyti Bacho rankraštį ant kelių, kartkartėmis dirstelėdama į 
Lied ant klavesino grotelių. - Cha! - pergalingai šūktelėjo ir at- 
kišo man vieną iš Bacho rankraščių. - Matot? Štai čia. 


* Liaudies daina (vok.). 

Kūrinys vadinosi „Goldbergo variacijos“, pavadinimas buvo 
užrašytas sunkiai įskaitoma rašysena ir susiliejęs. Paliečiau po- 
pierių su baiminga pagarba - sunku buvo patikėti, paskui vėl grį- 
žau akimis prie Lied. Užteko kelių minučių palyginti ir suprasti, 
ką ji turi omeny. 

— Jūs teisi, čia tas pat! - šūktelėjau aš. - Vienur kitur nata ski- 
riasi, bet iš esmės tas pat kaip ir senoji Bacho tema. Kaip keista! 

- Tiesa? - pasakė ji didžiai patenkinta. - Na, ir kodėl šis 
anoniminis kompozitorius vagia melodijas ir taip keistai su jo- 
mis elgiasi? 

Aišku, tai buvo retorinis klausimas, ir aš nesukau galvos, ką 
atsakyti, bet savo ruožtu uždaviau klausimą: 

- Motinėle, ar Bacho muzika šiais laikais labai madinga? 

Pati tai jau tikrai nebuvau jos girdėjusi jokiame muzikiniame 
salone, kur lankiausi. 

- Ne, - atsakė ji ir žiūrėdama į gaidas papurtė galvą. - Herr 
Bachą Prancūzijoje apskritai nelabai kas žino; manau, šiek tiek 
išpopuliarėjęs jis buvo prieš penkiolika dvidešimt metų Vokieti- 
joje ir Austrijoje, bet net ir ten jo muzika nedažnai viešai atlieka- 
ma. Deja, jis kuria ne tokią muziką, kuri gali išlikti, - išmoningą, 
bet jokios širdies. Hm. Na, o čia - matote? - Ji greit vertė lapus 
ir buku smiliumi baksnojo tai vienur, tai kitur. - Jis pakartojo tą 
pačią melodiją, beveik tą pačią, bet kiekvieną kartą keitė tonaci- 
ją. Tikriausiai tai ir patraukė jūsų vyro dėmesį; net žmogui, ne- 
pažįstančiam natų, tai akivaizdu iš rakto ženklų - note tonigue. 

Iš tiesų taip ir buvo; kiekvieną tonacijos pasikeitimą žymė- 
jo du vertikalūs brūkšniai, smuiko raktas ir bemolio ar diezo 
ženkliukai. 

- Penkis kartus pakeista tonacija tokiame trumpame kūriny- 
je, - atkreipė dėmesį ji ir bakstelėjo į paskutinio pakeitimo vie- 
tą. - Muzikai šie pakeitimai visai beprasmiai. Žiūrėkit, pagrin- 
dinė melodija visai tokia pati, bet persikeliam iš dviejų bemolių 
rakto, tai yra si-bemol mažor, į la-mažor su trimis diezais. O dar 
keisčiau, kad čia jis peršoka į dviejų diezų raktą, bet vis tiek nau- 
doja sol-diez alteracijos ženklą! 

- Kaip keista, - nusistebėjau. 

Prirašius sol-diez alteracijos ženklą prie re-mažor pažymė- 
tos dalies, gaunama linija, identiška daliai, pažymėtai /a-mažor. 
Kitaip sakant, nebuvo jokios prasmės keisti alteracijos rakto 
ženklo. 

— Vokiškai aš nemoku. Motinėle, jūs mokat perskaityti Žžo- 
džius? - paklausiau. 

Ji linktelėjo, sujudėjo ir sušnarėjo juodo nuometo klostės, o 
mažos akutės įdėmiai tyrinėjo rankraštį. 

- Kokios prastos eilės! - sumurmėjo ji panosėje. - Žinoma, iš 
vokiečių geros poezijos žmogus nė nesitiki, bet vis tiek... iš tikrų- 
jų... - Ji krestelėjo nuometą ir nutilo. - Turime daryti prielaidą, 
kad jeigu jūsų vyras teisingai spėja, jog tai - kažkoks šifras, tai 
žinia slypi šiuose žodžiuose. Todėl jie patys gali ir nebūti labai 
svarbūs. 

- Kas ten rašoma? - paklausiau. 

— „Mano piemenaitė išdykauja su savo ėriukais po žaliuojan- 
čias kalvas“, - ėmė skaityti ji. - Klaiki gramatika, nors, žinoma, 
rašant dainas kartais taisyklės laisvai traktuojamos, jeigu teksto 
autoriui labai svarbu, kad eilutės rimuotųysi, o meilės dainose taip 
beveik visuomet ir būna. 

- Jūs gerai nusimanote apie meilės dainas? - pasmalsavau. 
Šįvakar motinėlė Hildegarda traukė staigmenas vieną po kitos. 

- Bet koks geras muzikos kūrinys iš esmės yra meilės daina, - 
dalykiškai paaiškino ji. - Bet tąja prasme, kuria jūs klausėte — 
taip, esu nemažai jų mačiusi. Suprantat, kai buvau mergaitė, - ji 
šyptelėjo ir blykstelėjo dideliais baltais dantimis, pripažindama, 
kad įsivaizduoti ją vaiką sunkoka, - buvau šioks toks vunderkin- 
das. Bet ką išgirdusi galėdavau pagroti iš klausos, o pirmą savo 
kūrinėlį sukomponavau būdama septynerių. - Gestu ji parodė į 
klavesiną, kurio paviršius tviskėjo laku. - Mano šeima turtinga; 
jeigu būčiau gimusi vyru, tikrai būčiau tapusi muzikantu. - Ji 
kalbėjo paprastai, nebuvo justi jokio gailesčio. 

-— Bet jeigu būtumėt ištekėjusi, tikrai būtumėt galėjusi kurti 
muziką? — smalsiai paklausiau. 

Motinėlė Hildegarda skėstelėjo rankomis, lempos šviesoje ji 
atrodė juokinga. Buvau mačiusi, kaip šios rankos ištraukia kau- 
le įstrigusį durklą, atstato į vietą išnarintą sąnarį, delnais suima 
kruviną kūdikio galvutę, lendančią tarp motinos šlaunų. Ir ma- 
čiau, kaip šie pirštai sklando virš juodmedžio klavišų ir nutupia 
ant jų lengvai it drugio kojelės. 

— Ką gi, - tarė ji, valandėlę pamąsčiusi. - Kaltas šventasis 
Anzelmas. 

— Šit kaip? 

Pamačiusi mano miną, ji nusišypsojo, ir negražus jos veidas 
visiškai persimainė, nusimetė orų paradinį oficialumą. 

- O taip. Kai man suėjo aštuoneri, krikštatėvis - senasis Ka- 
ralius Saulė, - lyg niekur nieko pridūrė ji, - vardinių proga pa- 
dovanojo man knygą apie šventųjų gyvenimus. Graži buvo kny- 
ga, - leidosi į prisiminimus motinėlė, - auksuotais puslapiais ir 
brangakmeniais puoštais viršeliais, veikiau dailės, o ne literatūros 
kūrinys. Bet aš vis tiek ją perskaičiau. Ir nors man visos istorijos 
patiko, ypač apie kankinius, pasakojime apie šventąjį Anzelmą 
buvo viena frazė, kuri, regis, rado atbalsį mano sieloje. 

Ji užsimerkė ir atlošė galvą, paskendusi prisiminimuose. 

- Šventasis Anzelmas buvo labai išmintingas ir išsilavinęs 
žmogus, Bažnyčios daktaras. Bet taip pat jis buvo vyskupas; jam 
rūpėjo ganomųjų žmonių sielos, bet jis rūpinosi ir žemiškosio- 
mis jų reikmėmis. Knygoje buvo smulkiai aprašyti visi jo darbai, 
o baigta tokiais žodžiais: „Ir taip jis mirė, baigdamas didžiai nau- 
dingą gyvenimą, ir šitaip pelnė vainiką rojuje.“ 

Ji nutilo ir ištiesė delnus ant kelių. 

- Kažkuo ši istorija mane patraukė. „Didžiai naudingas gyve- 
nimas.“ - Ji man nusišypsojo. - Apstu kur kas prastesnių epitafi- 
jų, miledi. - Staiga ji skėstelėjo rankomis ir gūžtelėjo pečiais - tai 
buvo keistai gracingas gestas. - Aš norėjau būti naudinga, - pa- 
sakė motinėlė. Tada, baigdama pokalbį, ūmai vėl ėmėsi rankraš- 
čio ant natų grotelių. - Vadinasi, note tonigue, tonacijų kaitalio- 
jimas - aišku, kad tai ir yra keistybė. Ką iš to galime spręsti? 

Aš staiga išsižiojau ir aiktelėjau. Kol kalbėjomės prancūziš- 

- Jūs išsirašalavot nosį, - pastebėjo motinėlė Hildegarda. Ji 

- Taip, - atsakiau, ir man staiga išdžiūvo burna. - Taip, gaunu. 

Iššifruota žinia buvo trumpa ir aiški. Be to, kelianti didžiulį 
nerimą. 

- Ištikimi jo didenybės valdiniai Anglijoje laukia jo teisėto 
grįžimo į sostą. Jūsų dispozicijoje - penkiasdešimt tūkstančių 
svarų. Kaip pasitikėjimo garantas, jie bus išmokėti tik asmeniš- 
kai jo aukštybei atvykus į Anglijos žemę, - perskaičiau. - O čia 
lieka dar viena raidė - S. Nežinau, ar čia koks parašas, ar rašan- 
čiajam tik reikėjo teisingai baigti vokišką žodį. 

— Hmf. - Motinėlė Hildegarda susidomėjusi žvilgtelėjo į grei- 
tosiomis pakraigliotą žinutę, tada vėl į mane. - Be abejo, jūs jau 
supratote, - pasakė ji ir linktelėjo, - bet galite užtikrinti vyrą, kad 
aš laikysiu visa tai paslaptyje. 

— Jis ir nebūtų prašęs jūsų pagalbos, jeigu nebūtų pasitikė- 
jęs, - paprieštaravau aš. 

Susitaršę antakiai šoktelėjo iki pat bindos kraštelio ir ji tvirtai 
pabarbeno į prirašytą lapą. 

- Jeigu jūsų vyras užsiima tokiais dalykais, tai jis gerokai ri- 
zikuoja apskritai kuo nors pasitikėdamas. Patikinkite jį, kad ver- 
tinu man suteiktą garbę, - sausai pridūrė ji. 

- Patikinsiu, - atsakiau šypsodamasi. 

— Ką gi, chėre Madame, - tarė motinėlė, staiga pastebėjusi, 
kaip atrodau. - Jūs visa išblyškusi! Aš pati dažnai užsisėdžiu iki 
vėlumos, kai dirbu prie naujo kūrinio, todėl nelabai ir kreipiu 
dėmesį, kiek valandų, bet jums turi būti labai vėlų. - Ji dirstelėjo į 
valandų žvakę ant stalelio prie durų. - O jergau, ir iš tikrųjų daro- 
si vėlu. Ar pakviesti seserį Madleną, kad palydėtų jus į kambarį? 

Kad ir nenoriai, Džeimis sutiko su motinėlės Hildegardos 
pasiūlymu, kad aš nakvočiau Angelų vienuolyne ir man nereikė- 
tų vėlai naktį tamsiomis gatvėmis grįžti namo. 

Papurčiau galvą. Buvau pavargusi ir nuo sėdėjimo ant tabu- 
retės įskaudo nugarą, bet gulti man nesinorėjo. Muzikinės žinios 
reikšmė vis tiek per daug trikdė, nebūčiau iškart užmigusi. 

— Na, tai šiek tiek pasistiprinkime, švęsdamos jūsų laimėjimą. 

Motinėlė pakilo ir išėjo į gretimą kambarį, arčiau įėjimo į jos 
apartamentus, išgirdau, kaip ji ten paskambino varpeliu. Netru- 
kus įėjo viena iš patarnaujančių seserų, nešina padėklu su karštu 
pienu ir mažyčiais glaistytais pyragaičiais, o jai iš paskos įkice- 
no Mazgas. Sesuo įdėjo į porcelianinę lėkštutę vieną pyragaitį ir 
padėjo šuniui ant grindų, ir tai buvo atlikta kaip savaime aiškus 
įprastas veiksmas, greta dar pastatė dubenėlį pieno. 

Kol gurkšnojau karštą pieną, motinėlė Hildegarda atidėjo į 
šalį mūsų triūso objektą, o vietoj jo ant klavesino grotelių padėjo 
vieną ranka prirašytą gaidų lapą. 

- Paskambinsiu jums, - pranešė ji. - Padės prieš miegą nu- 
raminti mintis. 

Muzika buvo lengva ir raminanti, daininga melodija vingu- 
riavo ir grįžo nuo aukštų iki bosinių natų, maloniai sudėtinga, 
bet be Bacho veržlumo. 

- Čia jūsų? — paklausiau nutaikiusi pauzę, kai ji, baigusi pje- 
sę, pakėlė rankas nuo klavišų. 

Ji nepasisukdama papurtė galvą. 

— Ne. Vieno mano bičiulio, Žano Filipo Ramo. Geras teore- 
tikas, bet rašo be didelės aistros. 

Tikriausiai muzika mane užliūliavo, ir aš užsnūdau, mat ūmai 
nubudau, nes į ausį kažką sumurmėjo sesers Madlenos balsas, ir 
jos šiltos, tvirtos rankos paėmė mane už parankės, pastatė ant 
kojų ir nusivedė. 

Atsigręžusi pamačiau plačią juodai apgaubtą motinėlės Hil- 
degardos nugarą; ji skambino, po nuometu linguodama pečiais, 
užmiršusi viską pasaulyje anapus kambario sienų. Ant grindų 
jai prie kojų gulėjo Mazgas, snukį padėjęs ant letenėlių, išsitiesęs 
kaip kompaso strėlė. 


Isos 


— Taigi, reikalai pasistūmėjo truputį toliau negu šnekos - ga- 
limas daiktas, - pasakė Džeimis. 

- Galimas daiktas? - pakartojau aš. - Pakankamai tikra, jei 
siūloma penkiasdešimt tūkstančių svarų. 

Anuomet penkiasdešimt tūkstančių svarų buvo kone tiek, 
kiek per metus davė pajamų nemaža kunigaikštystė, 

Jis ciniškai kilstelėjo antakį, rodydamas į muzikos rankraštį, 
kurį parsinešiau iš vienuolyno. 

— Taigi, gerai. Toks pasiūlymas palyginti negrėsmingas, jei nu- 
statoma sąlyga, kad Jokūbas arba Karolis įkeltų koją į Angliją. Jei- 
gu Karolis atsiduria Anglijoje, vadinasi, pirmiausia jau susirinko 
užtektinai paramos nukakti į Škotiją. Ne, - tarė jis, susimąstęs ka- 
sydamasis smakrą, - šis pasiūlymas įdomus tuo, kad tai yra pirmas 
mūsų matomas aiškus ženklas, jog Stiuartai - ar bent jau vienas 
kuris iš jų - iš tiesų mėgina surengti bandymą atgauti sostą. 

- Vienas kuris iš jų? - atkreipiau dėmesį į žodžius, kuriuos 
jis pabrėžė. - Tavo nuomone, Jokūbas niekuo dėtas? 

- Žinia atėjo Karoliui, - priminė man Džeimis, - ir ji atkelia- 
vo iš Anglijos, o ne iš Romos. Fergiusas paėmė ryšulį iš paprasto 
pasiuntinio, o ant paketo buvo anglų antspaudai; jį gabeno ne 
popiežiaus pasiuntinys. Ir viskas, ką iki šiol buvau matęs Jokūbo 
laiškuose... - Susiraukęs jis papurtė galvą. Buvo dar nesiskutęs, 
ir rytmečio šviesa variu kibirkščiavo kaštoniniuose barzdos še- 
riuose. - Paketas buvo atplėštas - Karolis tą rankraštį matė. Ant 
jo nebuvo datos, taigi nežinau, kada jis jį gavo. Žinoma, neturim 
laiškų, Karolio rašytų tėvui. Bet Jokūbo laiškuose net neužsime- 
nama apie asmenį, kuris galėtų būti šio šifro autorius, juolab apie 
kokius nors konkrečius pažadus dėl paramos iš Anglijos. 

Man ėmė aiškėti, kur link jis suka. 

— O Luiza de la Tur pliauškė, kaip Karolis ketina pasiekti, 
kad jos santuoka būtų panaikinta, ir pasiimti ją už žmoną, kai 
jau taps karaliumi. Tai tu manai, kad Karolis ne šiaip gyrėsi, kad 
jai padarytų įspūdį? 

- Gal ir ne, - atsakė jis. 

Įsipylė vandens iš miegamojo ąsočio į dubenį ir apsišlakstė 
veidą, ruošdamasis skustis. 

— Vadinasi, įmanomas dalykas, kad Karolis veikia pats vie- 
nas? - Ši galimybė man sukėlė pasibaisėjimą ir kartu suintri- 
gavo. - Kad Jokūbas naudojasi juo maskaradui, apsimesdamas, 
neva ketina rengti restauracijos išpuolį, kad Liudvikas nepraras- 
tų susidomėjimo potencialia Stiuartų verte, tačiau... 

— Tačiau Karolis neapsimeta? - nutraukė Džeimis. - Taip, 
regis. Sasenach, ar yra čia kur rankšluostis? 

Kietai užsimerkęs ir varvančiu veidu, jis grabaliojo po sta- 
lą. Patraukiau rankraštį per saugų atstumą ir suradau jam rank- 
šluostį, pakabintą ant lovos kojūgalio. 

Džeimis kritiškai apžiūrėjo skustuvą, nusprendė, kad tiks, 
pasilenkė virš mano tualetinio staliuko ir, žiūrėdamas į veidrodį, 
ėmė teptis skruostus skutimosi muilu. 

— Kodėl man barbariška nusiskusti kelis plaukelius nuo pa- 
žastų ir kojų, o tau nebarbariška skustis veidą? - paklausiau žiū- 
rėdama, kaip jis patempia viršutinę lūpą ant dantų ir ima atsar- 
giais judesiukais gremžti panosę. 

- Barbariška, - atsiliepė jis ir pašnairavo į save veidrodyje, - 
bet pasiutiškai niežti, jeigu nesiskutu. 

— Ar buvai kada užsiželdinęs barzdą? - pasmalsavau. 

— Tyčia tai ne, - atsakė jis ir šyptelėjo puse lūpų, grandyda- 
mas skruostą, - bet keliskart buvo užaugusi, kai gyvenau Ško- 
tijoje kaip valkata. Kai tekdavo rinktis, ar kas rytą apsidraskyti 
atšipusiu skustuvu, ar kęsti niežulį, verčiau kęsdavau niežulį. 

Nusijuokiau žiūrėdama, kaip jis vienu ilgu mostu braukia 
skustuvu per žandikaulio briauną. 

— Neįsivaizduoju, kaip atrodytum užsiželdinęs visą barzdą. 
Mačiau tave tik šeriais apaugusį. 

Jis šyptelėjo viena lūpų puse, o kitą kamputį įtraukė ir ėmė 
skusti po aukštu, plačiu skruostikauliu. 

— Kai kitą kartą būsime pakviesti į Versalį, Sasenach, papra- 
šysiu leidimo aplankyti karališkąjį žvėryną. Liudvikas tenai turi 
padarą, kurį vienas jo jūrų kapitonų pargabeno iš Borneo, vadi- 
nasi orangutanas. Matei kada tokį? 

- Taip. Londono zoologijos sodas prieš karą turėjo jų porą. 

— Vadinasi, žinai, kaip aš atrodau su barzda, - pasakė jis šyp- 
sodamasis man ir baigė skustis, atsargiai įveikęs smakro įkartą. - 
Reta ir kandžių sukapota. Panaši kaip vikonto Marinji, - pridūrė 
jis, - tik raudona. 

Lyg tas vardas jam būtų ką priminęs, Džeimis lininiu rank- 
šluosčiu nusišluostė nuo veido muilo likučius ir grįžo prie pa- 
grindinės pokalbio temos. 

- Taigi dabar, manau, turime akylai stebėti, ar nepasirodys 
koks anglas Paryžiuje. - Jis pasiėmė rankraštį nuo lovos ir susi- 
mąstęs pasklaidė puslapius. - Jeigu kas nors yra nusiteikęs svars- 
tyti tokio masto paramos galimybę, galbūt jie siunčia pas Karolį 
pasiuntinį. Jeigu rizikuočiau penkiasdešimčia tūkstančių svarų, 
tikriausiai norėčiau užsitikrinti, kad ką nors mainais už savo pi- 
nigus gausiu. O tu - nenorėtum? 

- Norėčiau, - sutikau. - O jei jau kalbame apie anglus - ar 
jo aukštybė patriotiškai perka savo brangvynius iš tavęs ir Dža- 
redo? O gal teikia tą privilegiją ponui Silui Hokinsui? 

- Ponui Silui Hokinsui, kuriam knieti iššniukštinėti, koks 
politinis klimatas tvyro Škotijos Aukštumose? - Džeimis pažvel- 
gė į mane susižavėjęs. - Ogi aš maniausi vedęs tave už tai, kad 
turi gražų veidelį ir dailų riebų užpakaliuką. Tik pamanyk, o tu 
dar ir proto beturinti! - Jis mikliai išsilenkė smūgio, kai taikiausi 
jam į ausį, ir plačiai išsišiepė. - Nežinau, Sasenach, bet iki saulės 
laidos sužinosiu. 


16 


Sieros prigimtis 


PRINCAS KAROLIS išties pirko gėrimų iš pono Hokinso. Iš- 
skyrus šį atradimą, daugiau per kitas keturias savaites nelabai 
tepasistūmėjome. Reikalai klostėsi panašiai kaip ir anksčiau. 
Prancūzijos karalius Liudvikas toliau ignoravo Karolį Stiuartą. 
Džeimis toliau vadovavo vyno prekybai ir lankė princą Karolį. 
Fergiusas toliau vogė laiškus. Luiza, princesė de Rohan, rodėsi 
viešumoje su vyru už parankės liūdnoka, bet žydinti. Aš toliau 
rytais vėmiau, popietėmis darbavausi ligoninėje, o vakarais prie 
vakarienės stalo maloniai šypsojausi. 

Vis dėlto nutiko du dalykai, kurie lyg ir vedė mūsų tikslo link. 
Karoliui nusibodo sėdėti užsidarius, ir jis ėmė kviestis Džeimį 
vakarais drauge traukti į smukles - dažnai nelydimiems diskre- 
tiškumą ir santūrumą skatinančio jo auklėtojo pono Šeridano, 
kuris tvirtino esąs tokiems žygiams gerokai per senas. 

— Viešpatie, tas vaikinas laka kaip šuo! — sušuko Džeimis, 
grįžęs iš vienos tokios išvykos, visas prasmirdęs pigiu vynu. Kri- 
užsisakyt naujus marškinius. 

— Verta bus, - atsakiau, - jeigu jis begerdamas tau ką nors 
papasakos. Apie ką jisai šneka? 

— Apie medžioklę ir moteris, - glaustai atsakė Džeimis ir 
griežtai atsisakė smulkiau pasakoti. Arba politika neužėmė svar- 
besnės vietos Karolio mintyse negu Luiza de la Tur, arba jis su- 
gebėjo laikyti paslaptis net ir nesant šalia pono Šeridano. 

Kitas dalykas buvo tai, kad mesjė Diuvernė, finansų minis- 
tras, pralošė Džeimiui šachmatais. Ne vienąsyk, o keletą. Kaip 
Džeimis ir numatė, pralaimėjimas darė mesjė Diuvernė tik tokį 
poveikį - jis dar ryžtingiau siekė laimėti, ir mus dažnai kviesdavo 


220 DIANA GABALDON 


į Versalį, ten aš sukausi tarp žmonių ir rankiojau paskalas veng- 
dama alkovų, o Džeimis žaidė šachmatais, ir paprastai pažiūrėti 
susirinkdavo gerbėjų pulkas, nors asmeniškai man neatrodė, kad 
tai žiūrovams patrauklus žaidimas. 

Džeimis ir finansų ministras, mažutis apskritutis žmogelis 
pakumpusiais pečiais, sėdėjo palinkę ties šachmatų lenta, abu, 
matyt, taip įsigilinę į žaidimą, kad nepastebėjo, kas vyksta ap- 
linkui, ir jų netrikdė murmantys žmonių balsai ir vos jiems už 
nugarų dzingsinčios taurės. 

— Retai kada pamatysi ką nors nuobodesnio už šachma- 
tus, - šnipštelėjo viena dama kitai. - Ir dar vadinami pramoga! 
Turbūt labiau pramogaučiau stebėdama, kaip mano tarnaitė 
blusinėja juodaodžiams pažams galvas. Tie bent jau Žvygauja 
ir kikena. 

- Aš neatsisakyčiau tą raudonplaukį priversti truputį pažvy- 
gauti ir pakikenti, - atsakė jos draugė ir Žavingai nusišypsojo 
Džeimiui, o šis kaip tik pakėlė galvą ir nieko nereginčiu žvilgsniu 
pažvelgė pro mesjė Diuvernė. 

Damos bičiulė pastebėjo mane ir dūrė draugei, sultingai 
blondinei, alkūne į pašonę. Aš jai maloniai nusišypsojau, gana 
niekšiškai mėgaudamasi sodriu raudoniu, kuris išmušė ją nuo 
pat iškirptės gelmių ir išmargino veidą rausvomis dėmėmis. Jei 
kalbėtume apie Džeimį, tai būtų galėjusi ir pirštus jam į plaukus 
panardinti, vis tiek nebūtų pastebėjęs - taip buvo susitelkęs. 

Man pasidarė įdomu, kas taip prikaustė jo dėmesį. Tik jau 
ne žaidimas - mesjė Diuvernė žaidė atkaklų ir atsargų pozicinį 
žaidimą, bet vis kartodavo tuos pačius gambitus. Du viduriniai 
Džeimio dešinės rankos pirštai krustelėjo ant kelių - tai išdavė 
slepiamą nekantrumą, - ir aš supratau, kad jo mintys sukasi ti- 
krai ne apie žaidimą. Gal užtruks dar kokį pusvalandį, bet mesjė 
Diuvernė karalių Džeimis laikė saujoje. 

Greta manęs stovėjo Nevo kunigaikštis. Jo tamsios akutės 
nukrypo į Džeimio pirštus, tada peršoko kitur. Jis valandėlę luk- 
telėjo, mąsliai apžvelgė padėtį lentoje, tada nepastebimai nuėjo 
padidinti pastatytos sumos. 

Prie manęs praeidamas sustojo liokajus, nuolankiai nusilen- 
kė ir pasiūlė dar vieną taurę vyno. Pamojau jam, kad eitų sau; per 
vakarą jau buvau tiek išgėrusi, kad lengvai svaigo galva, o kojos 
atrodė keistai toli. 

Dairydamasi, kur prisėsti, pastebėjau kitame kambario gale 
ruožtu žiūrėjo į mane; iš tikrųjų tai šypsodamasis stebeilijo. To- 
kia veido išraiška buvo jam nebūdinga ir netiko. Man ji visai 
nepadarė įspūdžio, bet kiek sugebėdama maloniau nusilenkiau į 
jo pusę, o tada įsiliejau į damų srautą ir nuslinkau tolyn, apie šį 
bei tą vis šnekteldama, bet kai tik pasitaikydavo proga, kreipiau 
pokalbį prie Škotijos ir jos tremtinio karaliaus. 

Apskritai Stiuartų restauracijos perspektyvos ne ypač rū- 
pėjo Prancūzijos aristokratijai. Kai šen bei ten vis užsimin- 
davau apie Karolį Stiuartą, pašnekovas paprastai užversdavo 
akis į dangų ir atsainiai gūžtelėdavo pečiais. Nepaisydamas 
malonaus Maro grafo ir kitų Paryžiaus jakobitų tarpininkavi- 
mo, Liudvikas užsispyręs nepriėmė Karolio dvare. O tremtinys 
be skatiko kišenėje, kurį aplenkia karaliaus malonė, nesulauks 
kvietimų visuomenėje, kur galėtų susipažinti su turtingais 
bankininkais. 

— Karalius nelabai patenkintas, kad pusbrolis atvyko į Pran- 
cūziją neatsiklausęs jo leidimo, - pasakė Brabanto grafienė, kai 
pradėjau apie tai kalbą. - Jis yra sakęs, kad dėl jo Anglija gali likti 
protestantiška, - apšvietė ji mane. - O jeigu anglai degs praga- 
re su Jurgiu Hanoveriečiu - tuo geriau. - Ji užjaučiamai papūtė 
lūpas; geraširdė ta grafienė. - Man labai gaila, - pasakė ji, - su- 
prantu, kad jus ir jūsų vyrą tai tikriausiai nuvils, bet iš tiesų... - Ji 
gūžtelėjo pečiais. 

Pamaniau sau, gal mes ir atlaikysim tokio pobūdžio nusivy- 
limą, ir nutykinau toliau rankiotis panašių gandų, bet tą vakarą 
man nelabai sekėsi. Jakobitai, man buvo leista suprasti, esą nuo- 
bodi tema. 

— Bokštu - karalienės pėstininką penktame, - vėliau tą vaka- 
rą, mudviem ruošiantis gulti, sumurmėjo Džeimis. 

Mes vėl buvome pakviesti nakvoti rūmuose. Kadangi šach- 
matų partija baigėsi tik gerokai po vidurnakčio, o ministras nė 
girdėti nenorėjo, kad mes galėtume šitaip vėlai keliauti atgal į 
Paryžių, buvome apgyvendinti mažame appartement - pastebė- 
jau, kad šis gerokai prašmatnesnis už pirmąjį. Pakloti buvo pūkų 
patalai, o langas išėjo į pietinius gėlynus. 

- Bokštu, sakai? — atsiliepiau ir įsmukau į lovą, išsitiesiau ir 
net sudejavau. - Šiąnakt ir sapnuosi šachmatus? 

Džeimis linktelėjo ir nusižiovavo taip, kad net trakštelėjo 
žandikauliai, o akys pavandenijo. 

- Tai jau tikrai. Tikiuosi, Sasenach, tavęs netrikdys, jeigu aš 
per miegus kokias rokiruotes išdarinėsiu. 

Mano pėdos rietėsi iš džiaugsmo, kad pagaliau nuautos ir 
nebereikia laikyti mano didėjančio svorio, o strėnas maloniai 
dilgčiojo, kol kūnas prisitaikė prie gulimos padėties. 

- Gali nors ir ant galvos stovėt, jeigu nori, - žiovaudama 
atsakiau. - Šiąnakt niekas manęs netrikdys. 

Retai pasitaiko, kad šitaip klysčiau. 

Sapnavau vaikelį. Užaugęs beveik iki gimimo, jis spardėsi ir 
vartėsi mano išsipūtusiame pilve. Mano delnai siekė kauburio, 
masažavo išsitempusią odą, bandydami numaldyti bruzdesį jame. 
Muistymasis nesiliovė, ir aš be ypatingo susijaudinimo, kaip esti 
sapnuose, supratau, kad pilve rangosi ne kūdikis, o gyvatė. Susirie- 
čiau dvilinka, pritraukiau prie krūtinės kelius, grumdamasi su gy- 
vate, graibiau ir tvatinau rankomis, ieškodama to padaro galvos, o 
jis nardė ir daužėsi man po oda. Oda buvo karšta, o mano viduriai 
rangėsi ir patys virto gyvatėmis, blaškėsi, kandžiojosi ir pynėsi. 

— Klere! Pabusk, mieloji! Kas negerai? 

Pagaliau purtoma ir šaukiama prabudau ir ėmiau per miglą 
suvokti aplinką. Gulėjau lovoje po linine patalyne, o už peties 
mane laikė Džeimio ranka. Bet pilve toliau rangėsi gyvatės ir 
aš garsiai sudejavau - tas garsas mane išgąsdino beveik taip pat 
kaip ir Džeimį. 

Jis nuklojo antklodę, atvertė mane ant nugaros ir pabandė 
stumti žemyn mano kelius. Atkakliai laikiausi susirietusi į ka- 

muoliuką ir susiėmusi už pilvo bandžiau suturėti kiaurai vars- 
tančius dieglius. 

Džeimis vėl greitosiomis mane užklojo ir išlėkė iš kambario, 
tik stabtelėjęs sugriebti nuo taburetės kilto. 

Negalėjau kreipti dėmesio beveik į nieką kitą, jutau tik grum- 
tynes viduriuose. Ausyse gaudė, veidu sruvo šaltas prakaitas. 

- Madam! Madam! 

Pramerkiau akies plyšelį ir pamačiau kambarinę, priskirtą 
prie mūsų apartamentų. Paklaikusiomis akimis ir susitaršiusiais 
plaukais ji stovėjo palinkusi prie lovos. Pusnuogis ir dar labiau 
persigandęs, už jos stypsojo Džeimis. Dejuodama užsimerkiau, 
bet dar spėjau pamatyti, kaip jis griebė tarnaitę už peties, kad net 
garbanos išdriko iš po naktinės kepuraitės. 

— Ji praras vaiką? Praras? 

Labai panėšėjo, kad taip ir bus. Aš raičiausi ant lovos, urz- 
giau ir dar labiau riečiausi dvilinka, lyg gindama savyje tūnančią 
skausmo naštą. 

Kambarys vis labiau klegėjo balsais, daugiausia moteriškais, 
mane baksnojo ir maigė kelios poros rankų. Tarp viso to klege- 
sio išgirdau vyrišką balsą; ne Džeimio, kalbėjo prancūzas. Pagal 
jo komandą kelios rankos suėmė mane už kulkšnių ir pečių ir 
ištiesė lovoje. 

Ranka palindo po naktiniais marškiniais ir apčiuopė pilvą. 
Garsiai alsuodama atsimerkiau ir pamačiau poną Flešą, kara- 
liaus gydytoją, klūpantį prie lovos ir taip susikaupusį, kad net 
suraukusį kaktą. Turėjau pasijusti pamaloninta tokios karaliaus 
malonės apraiškos, bet man ne tas buvo galvoj. Regis, skausmas 
keitėsi; nors spazmai stiprėjo, skaudėjo daugiau ar mažiau vie- 
nodai, bet vis dėlto atrodė, kad skaudulys lyg ir juda, keliauja iš 
pilvo viršaus kažkur žemyn. 

- Ne persileidimas, - ramino ponas Flešas Džeimį, ku- 
ris nerimastingai mindžikavo ir žiūrėjo jam per petį. - Ne- 
kraujuoja. 

Pastebėjau, kaip viena iš moterų pastėrusi įsispoksojo į Džei- 
mio randus. Ji čiupo draugei už rankovės ir parodė į juos. 

- Gali būti tulžies pūslės uždegimas, - sakė ponas Flešas. - 
Arba ūmus kepenų karščiavimas. 

- Idiotas, - iškošiau pro dantis. 

Ponas Flešas iš viršaus išdidžiai pažvelgė į mane nulenkęs di- 
doką nosį, o kad sustiprintų poveikį, dar pasibalnojo ją pensnė 
auksiniais rėmeliais. Jis uždėjo delną man ant lipnios kaktos ir lyg 
netyčia uždengė akis, kad nebegalėčiau svilinti jo piktu žvilgsniu. 

- Tikriausiai kepenys, - aiškino jis Džeimiui. - Tulžies pūslės 
suspaudimas paskatina tulžingų skysčių susikaupimą kraujyje, 
kuris sukelia skausmą - ir laikiną pasimaišymą, - autoritetingai 
pridūrė jis ir stipriau paspaudė, nes aš blaškiausi į visas puses. - 
Jai reikia nedelsiant nuleisti kraujo. Plato, dubenį! 

Išlaisvinau vieną ranką, ėmiau tvatinti ir nustūmiau nuo gal- 
vos spaudžiančią plaštaką. 

- Dink iš čia, šundaktari tu prakeiktas! Džeimi! Neleisk jiems 
manęs liesti! 

Plato, pono Flešo padėjėjas, jau artinosi prie manęs su skal- 
peliu ir dubeniu, o damos už jų nugarų aikčiojo ir vėdavo viena 
kitą, kad ši drama jų pernelyg nesujaudintų ir jos nenualptų. 

Perbalęs Džeimis bejėgiškai dairėsi tai į mane, tai į poną Flešą. 
Staiga apsisprendė, griebė nelemtąjį Plato ir atitraukė nuo lovos, 
o tada apsuko ir nustūmė prie durų, mojuojantį ore skalpeliu. 
Kambarinės ir damos spiegdamos šoko trauktis jam iš kelio. 

- Monsieur! Monsieur le chevalier! - piktinosi gydytojas. 
Iškviestas jis profesionaliai užsivožė peruką, bet nespėjo apsi- 
rengti, ir jo naktinių marškinių rankovės dabar vasnojo kaip 
sparnai - ponas Flešas, mosikuodamas rankomis it išprotėjusi 
kaliausė, sekė paskui Džeimį per kambarį. 

Skausmas vėl sustiprėjo, vidurius lyg replėmis sugnybo, aš 
aiktelėjau ir vėl susiriečiau. Kai truputį atleido, atsimerkiau ir pa- 
mačiau, kad viena dama įdėmiai žiūri man į veidą. Jos bruožais 
nuslinko tokia išraiška, lyg jai būtų pamažu ėmę kas nors aiškėti, 
ir ji, nenuleisdama nuo manęs akių, pasilenkusi kažką šnipšte- 
lėjo bičiulei. Kambarys per daug klegėjo, todėl nenugirdau, bet 
aiškiai perskaičiau iš lūpų: 

— Nuodai. 

Skausmo židinys ūmai pasislinko žemiau, ir pilvas grėsmin- 
gai sugurgleno. 

Pagaliau supratau, kas man yra. Ne persileidimas, ne apen- 
dicitas, juo labiau ne karščiuojančios kepenys. Tiksliau sakant, ir 
ne nuodai. Tai buvo šaltekšniai. 


i 

— Tu, - sušukau grėsmingai artindamasi prie mokytojo Rei- 
mono, kuris gynybiškai gūžėsi už savo darbastalio po globėjiš- 
kai saugančia krokodilo iškamša. - Tu! Kirmi tu nelemtas varlės 
snukiu! 

- Aš, madona? Juk aš nieko blogo jums nepadariau, ar ne 
tiesa? | 

- Nieko blogo, jeigu neminėsim, kad privertei mane siaubin- 
gai viduriuoti trisdešimties ir daugiau žmonių akivaizdoje, kad 
per tave maniau, jog man persileidimas, kad mirtinai pergąsdi- 
nai mano vyrą, - ničnieko blogo! 

- Ak, tai ir jūsų vyras ten buvo? 

Mokytojas Reimonas, regis, pasijuto nesmagiai. 

- Buvo, - patikinau jį. 

Tiesą sakant, man tik vargais negalais pavyko neleisti Džei- 
miui ateiti pas vaistininką į krautuvėlę ir purtyte išpurtyti, kas 
jam Žinoma. Galų gale įkalbėjau jį palaukti karietoje už vaistinės 
durų, kol pasišnekėsiu su dvilypiu jos šeimininku. 

- Betgi jūs ne mirusi, madona, - atkreipė mano dėmesį ma- 
žasis žolininkas. Antakių jis beveik neturėjo, bet viena plačios, 
sunkiasvorės kaktos pusė susiraukšlėjusi pakilo į viršų. - O ži- 
note, juk galėjot. 

Per tą vakarą patirtą šoką ir po jo užėjusį fizinį silpnumą apie 
tai nepagalvojau. 

- Tai čia nebuvo tiesiog pokštas? - kiek netvirtai paklausiau 
aš. - Kažkas tikrai norėjo mane nunuodyti, ir aš nenumiriau tik 
dėl to, kad jūs skrupulingas? 

- Galbūt ne vien dėl mano skrupulų, madona, jūs likot gyva; 
galimas daiktas, tai buvo pokštas - numanau, kad esama ir kitų 
tiekėjų, iš kurių būtų galima įsigyti šaltekšnių. Bet per pastarąjį 
mėnesį aš jų pardaviau dviem asmenims - ir nė vienas jų nepra- 
šė būtent šaltekšnių. 

- Šit kaip. - Giliai įkvėpiau ir pirštinaite nusišluosčiau nuo 
kaktos prakaitą. Vadinasi, turime du laisvėje vaikštančius gali- 
mus nuodytojus - kaip tik to man ir reikėjo. - Ar pasakysit man, 
kas jie? - paklausiau tiesiai. - Kitą kartą gal iš ko nors kito pirks. 
Iš ko nors ne tokio skrupulingo kaip jūs. 

Jis linktelėjo ir ėmė įtemptai galvoti krutindamas plačius var- 
lės žabtus. 

- Yra tokia galimybė, madona. Jei kalbėtume apie pačius pir- 
kėjus, tai abejoju, ar jums ką padės, jei ir pasakysiu. Jie buvo 
tarnai, aišku, veikė vykdydami šeimininko nurodymus. Vie- 
na - vikontienės de Rambo kambarinė, kitas buvo vyras, kurio 
nepažinau. 

Pabarbenau pirštais į prekystalį. Vienintelis man grasinęs 
žmogus - grafas Sen Žermenas. Ar galėjo jis pasamdyti nepa- 
žįstamą tarną, kad parūpintų to, ką jis manė esant nuodus, o 
tada pats įberti jų man į taurę? Prisiminusi pobūvį Versalyje, 
nusprendžiau, kad tai tikrai buvo įmanoma. Vyno taures ant 
padėklų nešiojo tarnai; nors grafas nebuvo priėjęs prie manęs 
rankos atstumu, nebūtų buvę itin sunku papirkti kurį tarną, kad 
paduotų man būtent tą taurę. 

Reimonas žiūrėjo į mane smalsiu žvilgsniu. 

- Norėčiau jūsų paklausti, madona, ar padarėte ką nors, kad 
nuteiktumėt vikontienę priešiškai? Ji - labai pavydi moteris, ne 
pirmas kartas, kai ji kreipiasi į mane pagalbos, kad nusikratytų 
varžove, nors, laimė, jos pavydas neilgaamžis. Suprantat, vikon- 
tas mėgsta akis paganyti - visuomet randasi nauja varžovė ir ne- 
leidžia vikontienei ilgai galvot apie senąją. 

Aš atsisėdau, kad ir neraginta. 

— Rambo? - ištariau stengdamasi susieti šią pavardę su kokiu 
nors veidu. 

Tuomet atminties ūkai prasisklaidė ir atskleidė madingai ap- 
sitaisiusį kūną ir meilų apskritą veidą, abu — gausiai apdrėbtus 
uostomuoju tabaku. 

— Rambo! - sušukau. - Na, taip, buvau sutikusi tą žmogų, 
bet tik apskaldžiau jam vėduokle ausis, kai jis įkando man į kojų 
pirštus. 

— Kai kada vikontienė būna taip nusiteikusi, kad jai tokios 
provokacijos visai pakaktų, - paaiškino mokytojas Reimonas. - 
O jei taip, esu linkęs manyti, daugiau jums nebegresia pavojus, 
kad pasikėsinimas kartosis. 

— Ačiū, - sausai padėkojau. - O jeigu ne vikontienė? 

Mažasis vaistininkas valandėlę padvejojo, prisimerkęs nuo 
tvieskiančios ryto saulės, kuri švietė pro švinuotus lango stiklus 
už manęs. Tada apsisprendė, nusigręžė į akmeninį stalą, ant ku- 
rio šnypštė jo distiliavimo indai, ir galvos kryptelėjimu parodė, 
kad sekčiau iš paskos. 

- Eikšenkit, madona. Turiu jums kai ką. 

Mano nuostabai, jis pasilenkė, nėrė pastalėn ir pradingo. Ka- 
vietėje žioravo anglys, bet abipus jos dar buvo vietos. O sienoje 
po stalu šešėlių slepiama tamsavo anga. 

Tik truputį padvejojau, pasikaišiau sijonus ir pritūpusi kry- 
puodama nuropojau paskui jį po stalu. 

Anapus sienos buvo kambarys, visai mažytis, bet jame galė- 
jai išsitiesti stačiomis. Iš išorės nebūtum atspėjęs, kad pastate jo 
esama. 

Dvi kamaraitės sienas užėmė tikras korys lentynėlių, visos - 
švarutėlės, nė dulkelės, ir kiekvienoje po kokio nors gyvūno kau- 
kolę. Siena pribloškė taip, kad žingtelėjau atbula; regėjos, visos 
tuščios akiduobės žiūri tiesiai į mane, o iššiepti dantys sveikina 
atvykusią. 

Kelias akimirkas mirkčiojau, kol pamačiau, kur pasidėjo Rei- 
monas - jis, atsargus, tupėjo šio kaulų relikvijoriaus papėdėje it 
šventovėje gyvenantis patarnautojas. Laikė rankas nervingai iškė- 
lęs prieš save ir stebėjo mane taip, tarsi tikėtųsi, kad arba imsiu 

spiegti, arba pulsiu jį. Bet aš buvau mačiusi ir šiurpesnių vaizdų 
negu eilė nublizgintų kaulų, todėl rami priėjau pažiūrėti iš arčiau. 

Atrodė, jis turi visko. Mažyčių kaukolyčių - šikšnosparnio, 
pelės ir kirstuko - kaulas permatomas, smulkių dantukų eilės 
kaip smeigtukai, nuožmiai plėšri kariauna. Arklių - nuo stambių 
peršeronų, kurių masyvūs žandikauliai it riesti rytietiški kardai 
atrodė itin tinkami filistinų pulkams su žeme sulyginti, iki asilų 
kaukolių miniatiūriniais išlinkiais, tokių pat atkakliai tvarių kaip 
ir anų milžiniškų darbinių arklių. 

Jos savotiškai jaudino, tokios sustingusios ir tokios gražios, 
kiekvienas daiktas tebesaugojo savininko esmę, tarsi kaulo kon- 
tūruose gyventų kūno ir kailio, kadaise jo dėvėto, dvasia. 

Ištiesiau ranką ir paliečiau vieną kaukolę, kaulas nebuvo šal- 
tas, kaip tikėjausi, bet keistai inertiškas, tarytum seniausiai pra- 
dingusi šiluma vis dar pleventų kur nors netoliese. 

Buvau mačiusi kur kas mažiau pagarbiai laikomų žmonių pa- 
laikų: ankstyvųjų krikščionių kankinių kaukolių, stirtomis sukrau- 
tų katakombose, ant krūvomis kaip šiaudai suverstų šlaunikaulių. 

— Meška? - tyliai paklausiau. 

Ši buvo stambi kaukolė, šuniškais riestais iltiniais dantimis, 
pritaikytais plėšti, bet keistai suplotais krūminiais. 

- Taip, madona. - Pamatęs, kad aš nebijau, Reimonas atsi- 
palaidavo. Jo ranka vos liesdama apskriejo tvirtos, bukos kau- 
kolės lanką. - Matot dantis? Mėsėdis, žuvėdis gyvūnas, - mažas 
pirštelis perbraukė per ilgą, piktai riestą iltį, plokščius krūminius 
dantis, - bet jis traiško ir uogas, lervas. Lokiai retai kada badauja, 
nes ėda viską. 

Lėtai sukiojausi gėrėdamasi, tai vieną, tai kitą paliesdama. 

-— Labai gražios, - pasakiau. 

Mes kalbėjomės pusbalsiu, lyg garsūs balsai galėtų išbudinti 
tylius miegančiuosius. 

- Taip. - Reimono pirštai lietė jas kaip ir manieji, glostė pail- 
gus kaktos kaulus, dailias skruosto ir smilkinio įdubas. - Matot, 
jie išlaikę gyvūno charakterį. Galima daug ką pasakyti apie. tai, 
kas buvo, vien iš to, kas likę. 

Jis apvertė vieną iš mažesniųjų kaukolių ir parodė išsipūtu- 
sius iškilumus vidinėje pusėje, lyg ir kokius plonasienius balio- 
nėlius. 

- Štai, čia įeina ausies kanalas, ir garsai aidi kaukolės viduje. 
Štai iš kur žiurkė turi tokią gerą klausą, madona. 

- Būgnelio bullae*, - pasakiau ir linktelėjau aš. 

- A? Lotynų tik truputį pramokęs esu. Aš tokius dalykus va- 
dinu... savo sugalvotais vardais. 

- Šitos... - parodžiau į viršų, - šitos ypatingos, tiesa? 

- A, taip. Taip, madona. Tai vilkai. Labai seni vilkai. 

Jis atsargiai, net pagarbiai nukėlė vieną kaukolę. Snukis buvo 
pailgas ir šuniškas, stambiais iltiniais ir plačiais žirklėmis susi- 
einančiais mėsėdžių dantimis. Sagitalinė ketera iškilusi styrojo 
nuo pakaušio per kaukolės viršugalvį - liudijo stiprius kadaise 
ją laikiusio kaklo raumenis. 

Ne švelniai pilkšvos kaip kitos - šios kaukolės buvo nusėtos 
dėmių ir tamsiai rudų ruožų, išblizgintos iki tviskėjimo. 

- Tokių žvėrių nebėra, madona. 

- Nebėra? Turit galvoje, jie išnyko? - It užburta dar kartą 
paliečiau kaukolę. - Iš kur jūs jas traukiat? 

- Netraukiu, madona. Iš po žemių kasu. Jos - iš durpyno, 
palaidoto po žeme daugelio pėdų gylyje. 

Atidžiau įsižiūrėjusi, pastebėjau skirtumą tarp šių kaukolių ir 
naujesnių, baltesnių priešingos sienos lentynose. Šie žvėrys buvo 
stambesni už paprastus vilkus, jų žandikauliai būtų galėję sutru- 
pinti bėgančio briedžio kojų kaulus ar perkasti gerklę kritusiam 
elniui. 

Paliečiau jas ir nepastebimai nusipurčiau, prisiminusi vilką, 
kurį tik prieš šešis mėnesius užmušiau už Ventvorto kalėjimo 
vartų, ir jo gaujos draugus, kurie persekiojo mane ledinėje prie- 
blandoje. 

- Nemėgstat vilkų, madona? - paklausė Reimonas. - O lokiai 
ir lapės nekelia nerimo? Juk jie irgi mėsėdžiai medžiotojai. 


* Ertmės (lot.). 

— Taip, bet medžioja ne mano mėsą, - kreivai vyptelėjau ir 
atidaviau jam nuo senumo patamsėjusią kaukolę. - Kur kas dau- 
giau simpatijų jaučiu mūsų bičiuliui briedžiui. - Meiliai paglos- 
čiau aukštą atsikišusią nosį. 

— Simpatijų? - Švelnios juodos akutės smalsiai žiūrėjo į 
mane. - Madona, neįprasta jausti simpatijų kaulams. 

— Na... taip, - atsakiau, truputį sumišusi, - bet juk kaukolės 
iš tikrųjų neatrodo kaip vien paprasti kaulai. Noriu pasakyti, žiū- 
rėdamas į jas, gali susidaryti vaizdą, kokie buvo tie gyvūnai. Jos 
nėra tiesiog negyvi daiktai. 

Bedantė Reimono burna plačiai išsišiepė, lyg aš nejučia būčiau 
pasakiusi kažką, kas jį nudžiugino, tačiau jis nieko neatsakė. 

- Kodėl jūs laikote visas tas kaukoles? - tiesmukai paklausiau, 
staiga supratusi, kad rietuvės žvėrių kaukolių - ne visai būdingi 
vaistinės atributai. Krokodilų iškamšos — galbūt, bet ne šitos. 

Jis geraširdiškai gūžtelėjo pečiais. 

- Na, jos man palaiko šiokią tokią draugiją, kol triūsiu prie 
savo darbų. - Jis mostelėjo į apgriozdintą darbastalį viename 
kampe. - Ir nors daug ką man pasakoja, vis dėlto nėra tokios 
triukšmingos, kad patrauktų kaimynų dėmesį. Ateikit, — staiga 
paragino jis. - Turiu jums kai ką. 

Nustebusi nusekiau paskui jį prie aukštos spintos kambario 
gilumoje. 

Jis juk ne gamtininkas, tikrai joks mokslininkas - ta pras- 
me, kaip suprantu šią sąvoką. Juk nieko neužsirašinėjo, nepiešė 
piešinių, neturėjo užrašų, kuriais naudotis ir iš kurių mokytis 
galėtų kiti. Ir vis dėlto mane buvo apėmęs keistas jausmas, kad jis 
labai trokšta išmokyti mane to, ką išmano, pavyzdžiui, simpatijų 
kaulams. 

Spinta buvo išpiešta keistais ženklais, uodeguotais ir susi- 
raičiusiais, įsiterpusiais tarp penkiakampių ir apskritimų, - ka- 
balistų simboliai. Vieną kitą atpažinau iš dėdės Lemo istorinių 
nuorodų. 

— Domitės kabala? - pasmalsavau linksmai žiūrinėdama. 
simbolius. 

Tada būtų aišku, kam šitas slaptas kabinetukas. Nors kai ku- 
rie prancūzai literatai ir aristokratai domėjosi okultizmu, šis do- 
mėjimasis buvo labai slaptas, nes baimintasi Bažnyčios pasmer- 
kimo ir rūstybės. 

Mano nuostabai, Reimonas ėmė juoktis. Bukais pirštais 
trumpai nukirptais nagais jis tai šen, tai ten spaudė spintos prie- 
kį, lietė vieno simbolio centrą, kito uodegą. 

— Na, ne, madona. Dauguma kabalistų nepasiturintys, todėl 
dažnai su jais bendrauti nesistengiu. Bet šie simboliai iš tikrųjų 
atbaido smalsius žmones nuo mano spintelės. O jau vien dėl šio 
poveikio verta pasidarbuoti dažais ir teptuku. Tai gal vis dėlto 
kabalistai teisūs sakydami, kad šie simboliai turi galios? 

Jis išdykėliškai šyptelėjo man, ir spintos durelės atsivėrė. Pa- 
mačiau, kad iš tiesų tai dviguba spinta; jei koks landus smalsuolis 
nekreips dėmesio į perspėjančius ženklus ir tik atidarys dureles, 
jis arba ji, be abejo, pamatys vien nekaltą vaistininko spintelės 
turinį. Tačiau jei reikiama tvarka paspausime slaptus skląsčius, 
atsivers ir vidinės lentynos, o už jų - gili ertmė. 

Reimonas ištraukė ir pakėlė vieną iš daugybės stalčiukų tos 
ertmės pasieniuose. Pamaišęs jo turinį, išėmė vieną didelį baltą 
kristalą ir padavė man. 

— Čia jums apsaugai, - paaiškino jis. 

— Ką? Burtai? - ciniškai paklausiau vartydama delne kristalą. 

Reimonas nusijuokė. Ištiesė delną virš stalo leisdamas saujai 
spalvotų akmenėlių byrėti pro tarpupirščius ir šokinėti ant dė- 
mėto veltinio biuvaro. 

- Tikriausiai ir taip galit vadinti, madona. Kai aš juos taip va- 
dinu, žinoma, galiu daugiau užsiprašyti. - Piršto galu jis išride- 
no vieną žalsvą kristalą iš spalvotų akmenėlių krūvelės. - Juose 
magijos ne daugiau - ir jau tikrai ne mažiau - negu kaukolėse. 
Vadinkit juos žemės kaulais. Jie saugo savy esmę tos motininės 
uolienos, kurioje išaugo, ir jei ta turėjo kokių galių, jas ir juose 
atrasite. - Jis sprigtelėjo man vieną geltoną grumstelį. - Siera. 
Sutrinkit ją su dar keliais dalykėliais, palieskit degtuku, ir sprogs. 
Parakas. Ar čia burtai? O gal tik sieros prigimtis? 

- Tikriausiai nelygu, su kuo kalbatės, - spėjau aš, ir jo veidas 
džiugiai nušvito. 

- Jei kada sumanysite palikti vyrą, madona, - kikendamas 
pasakė jis, - galit būt rami, badauti neteks. Argi aš nesakiau, kad 
jūs profesionalė? 

- Mano vyras! - sušukau baldama. 

Staiga mano sąmonę pasiekė prislopinti garsai, atsklindantys 
iš krautuvėlės. Kažkas garsiai bumbtelėjo, lyg kas atsivėdėjęs di- 
deliu kumščiu būtų stuktelėjęs į prekystalį, ir kitokiame triukšme 
sududeno prieštaravimų nepakenčiantis balsas. 

— Kristau, velniai rautų! Pamiršau Džeimį! 

— Jūsų vyras čia? 

Reimono akys išsiplėtė labiau negu paprastai, jei tik nebūtų ir 
šiaip buvęs toks išblyškęs, spėju, būtų dar ir išbalęs kaip popierius. 

- Palikau jį lauke, - paaiškinau ir pasilenkiau lįsti lauk pro 
slaptąją angą. - Jam tikriausiai nusibodo laukti. 

- Palaukit, madona! - Reimonas sučiupo mane už alkūnės 
ir sustabdė. Kitą ranką padėjo man ant delno - tą, kurioje laikė 
kristalą. - Kristalas, madona. Kaip sakiau, apsaugai. 

— Taip, taip, - nekantriai atsakiau, nes už sienos buvo girdėti 
vis garsiau šaukiamas mano vardas. - Tai ką jis daro? 

- Madona, jis jautrus nuodams. Netoliese esant keletui 
kenksmingų junginių, jis pakeis spalvą. 

Tai mane sustabdė. Atsitiesiau ir įsispoksojau į jį. 

— Nuodams? - iš lėto pratariau. - Vadinasi... 

- Taip, madona. Jums vis dar gali grėsti pavojus. - Varliškas 
Reimono veidas pasidarė niūrus. - Negaliu pasakyti, ar tikrai, 
nei iš kur jis gresia, nes nežinau. Jeigu sužinosiu, galite būti ti- 
kra, pasakysiu jums. - Jis nesmagiai dirstelėjo į židinio angą. 
Lauko pusėje dunksėjo smūgiai. - Prašom patikinti ir savo vyrą, 
madona. 

— Nesirūpinkit, - atsakiau ir nėriau po žemute stakta. - Džei- 
mis nesikandžioja - bent jau taip manau. 

- Aš ne dėljo dantų nerimavau, madona, - pasigirdo žodžiai 
man už nugaros, kol žąsyte krypavau per židinio pelenus. 

Džeimis jau kėlė durklo rankeną ketindamas vėl daužyti į 
sieną, bet pamatė mane išlendančią ir nuleido ranką. 

- Och, štai kur tu, - romiai tarė. 

Pakreipęs galvą pažiūrėjo, kaip aš purtau suodžius ir pelenus 
nuo suknios krašto, tada susiraukė pamatęs, kad iš po džiovini- 
mo stalo atsargiai kyšteli galvą Reimonas. 

- Aha, čia ir mūsų rupūžiokas. Sasenach, ar jis kaip nors 
pasiaiškino, ar prismeigti jį su kitais? 

Neatitraukdamas akių nuo Reimono, jis galva parodė į toli- 
mesniąją sieną, kur prie ilgos veltinio juostos buvo prismaigstyta 
džiovintų rupūžių ir varlių. 

— Ne, ką tu, - skubiai užprotestavau, nes Reimonas jau ruošė- 
si nerti atgal į savo slėptuvę. - Jis man viską papasakojo. Iš tikro 
netgi nepaprastai padėjo. 

Šiek tiek nenoriai Džeimis paslėpė durklą ir ištiesė ranką 
ketindamas ištraukti Reimoną iš užuoglaudos. Šis, žiūrėdamas 
į Džeimį, susigūžė. 

— Ar šis vyras yra jūsų sutuoktinis, madona? - paklausė jis 
lyg vildamasis išgirsti neigiamą atsakymą. 

- Taip, žinoma. Mano vyras, Džeimsas Freizeris, milordas 
Broch Tuarachas, - pristačiau ir mostu parodžiau į Džeimį, nors 
daugiau apie nieką kitą ir nebūčiau galėjusi kalbėti. Tada moste- 
lėjau į kitą pusę. - Mokytojas Reimonas. 

— Tai jau supratau, - sausai atsakė Džeimis. 

Jis nusilenkė ir ištiesė ranką Reimonui, kurio galva siekė ke- 
lis colius Džeimiui virš juosmens. Reimonas liestelėjo Džeimio 
ranką ir žaibiškai atsitraukė, neįstengdamas suturėti šiokio tokio 
virpuliuko. Žiūrėjau į jį apstulbusi. 

Džeimis tik klausiamai kilstelėjo antakį, tada atsitiesė ir atsi- 
rėmė į stalo kraštą. Rankas sukryžiavo ant krūtinės. 

— Na, gerai, - tarė jis. - Tai kaip ten buvo? 

Daugiausia aiškinau aš, Reimonas tik retkarčiais įsiterpdavo 
vienskiemeniais žodžiais, patvirtindamas tai, ką sakau. Mažasis 
vaistininkas, regis, praradęs įprastą šelmišką sąmojį, baugiai gū- 
žėsi ant taburetės prie židinio. Tik kai baigiau aiškinti apie baltąjį 

kristalą - ir spėjamą poreikį jį nešiotis, - Reimonas krustelėjo ir 
vėl mažumėlę atgijo. 

— Teisybė, milorde, - patvirtino jis, - iš tikrųjų nežinau, ar 
jūsų Žmonai gali pavojus grėsti, ar jums pačiam, o gal ir abiem 
kartu. Nieko konkretaus aš negirdėjau, tik Freizerio pavardę nu- 
girdau tariamą tokioje vietoje, kur vardai retai kada minimi gera 
linkint. 

Džeimis griežtai žvilgtelėjo į jį. 

- Šitaip? O jūs tokiose vietose lankotės, tiesa, mokytojau Rei- 
monai? Bendraujat su tais žmonėms, apie kuriuos čia pasakojat? 

Reimonas šyptelėjo, kad ir vangokai. 

- Labiau būčiau linkęs juos priskirti prie verslo konkurentų, 
milorde. 

Džeimis suniurzgėjo. 

- Mmfmm. Ką gi, tegu tik pabando nagus prikišti, bus taip 
pašventinti, kad ilgai atsimins. - Palietęs durklą prie diržo atlošė 
pečius. - Vis dėlto dėkoju už perspėjimą, mokytojau Reimonai. - 
Jis nusilenkė vaistininkui, bet antrą kartą rankos nekišo. - O dėl 
ano reikalo, - linktelėjo į mane, - jeigu žmona nusiteikusi atleisti 
jums už jūsų darbus, aš čia nebeturiu ko pridurti. Bet jei vikon- 
tienė dar kada aplankys jūsų krautuvę, linkėčiau jums šokti atgal 
į savo urvelį ir nekišt iš jo nosies. Nagi, eime, Sasenach. 

Kol dardėjome Tremulenų gatvės link, Džeimis tylėjo ir 
spoksojo pro langą, o nelankstūs jo dešinės rankos pirštai bar- 
beno į šlaunį. 

— Tokioje vietoje, kur vardai retai kada minimi gera linkint, 
sumurmėjo jis, kai karieta įsuko į Gambožo gatvę. - Įdomu vis 
dėlto, kas tai galėtų būti? 

Prisiminiau kabalistų ženklus ant Reimono spintos, ir man pa- 
šiurpo gyvaplaukiai ant rankų. Prisiminiau Margaritos pasakotus 
gandus apie grafą Sen Žermeną ir ponios de Ramaž perspėjimą. 
Papasakojau apie juos Džeimėni, taip pat ir ką sakė Reimonas. 

— Gal jam tai ir šiaip sau pagražinimai ar reklama lange, bet 
aišku, kad jis pažįsta žmonių, kurie taip nemano, arba tokių, ku- 
riuos stengiasi atbaidyti nuo savo podėlio. 

Džeimis linktelėjo. 

— Taigi. Dvare girdėjau nuogirdų - tik nuogirdų - apie tokius 
užsiėmimus. Tuosyk nekreipiau dėmesio, nes maniau - kvailys- 
tės, ir tiek, bet dabar daugiau išsišniukštinėsiu. - Staiga jis nu- 
sijuokė ir prisitraukė mane arčiau prie šono. - Liepsiu Mertai 
pasekti grafą Sen Žermeną. Tada tai gaus grafas tikrą demoną, 
su juo galės ir žaisti. 


17 


Apsėdimas 


PASAKYTA - PADARYTA, Merta buvo pasiųstas sekti, kur 
vaikšto grafas Sen Žermenas, bet nieko ypač paslaptingo nesu- 
sekė, tik pranešė, kad grafas savo namuose priima įstabiai daug 
svečių - abiejų lyčių ir įvairiausių klasių atstovų. Vis dėlto apsi- 
lankė vienas dėmesio vertas lankytojas - Karolis Stiuartas; atėjo 
jis po pietų, pabuvo valandą ir išėjo. 

Pastaruoju metu Karolis pradėjo vis dažniau kviestis Džeimį 
palaikyti draugiją per jo ekspedicijas po smukles ir miesto lan- 
dynes. Mano asmenine nuomone, čia labiau dėtas buvo Žiulio de 
la Turo pokylis, kurį šis iškėlė iškilmingai paskelbti apie žmonos 
nėštumą, negu pikta lemianti grafo įtaka. 

Šios išvykos kartais užtrukdavo iki pusiaunakčio, ir aš įpra- 
tau gulti be Džeimio, prabusdavau, kai jis įsliuogdavo šalia ma- 
nęs, sušalęs nuo vaikščiojimo po vakaro rūką, o į plaukus ir odą 
būdavo įsigėręs tabako dūmų ir alkoholio tvaikas. 

- Jis taip eina iš proto dėl tos moteriškės, kad man atrodo, 
net neprisimena esąs Anglijos ir Škotijos sosto įpėdinis, - pasakė 
Džeimis vieną vakarą grįžęs iš tokio žygio. 

— O varge, ir turi juk dėl ko sielotis, - sarkastiškai atsakiau. — 
Tikėkimės, taip ir toliau sielosis. 

Tačiau po savaitės nubudau pilkai ir šaltai dienai brėkštant, o 
lova šalimais tebebuvo tuščia, apklotas - lygus ir neliestas. 

- Ar milordas Broch Tuarachas savo kabinete? - šūktelėjau 
persisvėrusi per turėklus su naktiniais ir pergąsdinau Magnusą, 
kuris tuo metu ėjo per pirmo aukšto vestibiulį. Gal Džeimis 
nutarė atsigulti miegoti kabinete ant sofos, kad manęs nepa- 
žadintų. 

— Ne, miledi, - atsiliepė Magnusas, užvertęs galvą. - Nuėjau 
atšauti lauko durų skląsčio ir aptikau, kad jų niekas taip ir nebu- 
vo užsklendęs. Milordas šiąnakt negrįžo namo. 

Aš sunkiai susmukau ant viršutinio laiptelio. Tikriausiai at- 
rodžiau nekaip, nes pagyvenęs vyresnysis liokajus beveik tekinas 
užbėgo laiptais pas mane. 

— Madam, - sunerimęs jis čiupo mano ranką ir ėmė trin- 
ti. - Madam, jums negera? 

— Yra buvę ir geriau, bet tiek to. Magnusai, pasiųsk vieną lio- 
kajų į princo Karolio namus Monmartre. Tegu pažiūri, ar mano 
vyras tenai. 

- Tučtuojau, miledi. Taip pat atsiųsiu Margaritą jumis pasi- 
rūpinti. 

Jis apsisuko ir nuskubėjo žemyn, rytais triūsiant avimos minkš- 
tos veltinio šlepetės tyliai nutapsėjo išblizgintomis grindimis. 

— Ir Mertą! - šūktelėjau Magnusui įkandin. - Mano vyro 
gentainį. Prašom ir jį pas mane atsiųsti! 

Pirmiausia į galvą atėjo mintis, kad gal Džeimis pasiliko na- 
kvoti Karolio viloje; paskui pagalvojau, kad jam kas nors atsiti- 
ko - nelaimingas atsitikimas ar kažkieno juodas darbas. 

— Kur jis? - laiptų apačioje sugergždė Mertos balsas. Aiškiai 
buvo ką tik iš miegų; veidas išrantytas įspaudų nuo to, ant ko jis 
gulėjo, o nuspurusių marškinių raukšlėse styro šiaudgaliai. 

— Iš kur aš galiu žinot? - nukirtau. 

Merta visuomet atrodydavo taip, lyg kiekvieną kuo nors įta- 
rinėtų, o kad buvo šiurkščiai išverstas iš migio, anaiptol nepa- 
taisė jo įprastos niaurios nuotaikos. Vis dėlto jaučiausi ramiau jį 
matydama; jei kas bloga ir tvenkėsi horizonte, Merta atrodė kaip 
tik tas žmogus, kuris su tuo susidoros. 

— Vakar vakare išėjo su princu Karoliu ir neparėjo. Tiek 
težinau. 

Laikydamasi už turėklų, šiaip ne taip atsistojau ir pasilyginau 
šilkinių marškinių klostes. Židiniuose užkurta ugnis buvo dar 
nespėjusi įšildyti namų, todėl drebėjau. 

Merta delnu pasitrynė veidą, kad geriau veiktų mintys. 

- Mfm. Ar kas nors išėjo į Monmartrą? 

— Taip. 

- Tada palauksiu, kol grįš su žinia. Jeigu Džeimis ten, tai ir 
puiku. Jeigu ne, tai gal jie ten žinos, kada ir kur jiedu su jo aukš- 
tybe išsiskyrė. 

— O jeigu jie abu pradingę? Kas, jeigu ir princas namo ne- 
grįžo? —- paklausiau. 

Jeigu Paryžiuje esama jakobitų, čia netrūksta ir Stiuartų di- 
nastijos restauracijos priešininkų. Nužudydami Karolį Stiuartą, 
jie gal ir nebūtinai sužlugdytų galimą škotų sukilimą - Karolis 
juk turėjo jaunesnį brolį, Henrį, - bet vis dėlto taip gerokai ap- 
malšintų Jokūbo entuziazmą imtis tokio užmojo, jeigu jis apskri- 
tai to entuziazmo turi, išsiblaškiusi pagalvojau. 

Gyvai prisiminiau Džeimio pasakojimą apie pasikėsinimą 
į jo gyvybę, kai jis sutiko Fergiusą. Užpuolimai anaiptol nebu- 
vo retas dalykas, sutemus Paryžiaus gatvėse siautėdavo gaujos 
plėšikų. 

- Tu, mergyt, verčiau eik apsirengt, - patarė Merta. - Jau iš 
čia matau, kaip pašiurpus visa. 

— O! Taip, tikriausiai. 

Dirstelėjau į savo rankas; kol galvoje spėlionės vijo viena kitą, 
sėdėjau apsiglėbusi rankomis, bet nelabai tas padėjo; jau buvau 
pradėjusi kalenti dantimis. 

— Madam, jūs tikrai persišaldysite. 

Margarita tankiais žingsniais atitrepsėjo laiptais, ir aš leidausi 
čioje, jis atidžiai patyrinėjo durklo smaigalį, o tada vėl ryžtingai 
įsikišo jį į makštis. 

- Jums lovoj gulėti reikia, madam! - barėsi Margarita. - Vai- 
kučiui negerai, kad jūs taip šaldotės. Tuoj atnešiu šildyklę, o kur 
jūsų chalatas? Greit man vilkitės, štai šitaip... 

Susisiaučiau storu vilnoniu chalatu ant šilkinių naktinių 
marškinių, bet, nepaisydama Margaritos kudakavimo, priėjau. 
prie lango ir atvėriau langines. 

Lauke gatvė po truputį ėmė tviskėti, mat tekanti saulė ati- 
dengė ugnį į Tremulenų gatvės mūrinių fasadų viršutinę dalį. 
Nors dar buvo anksti, apačioje jau virė gyvenimas; tarnaitės ir 
liokajai šveitė laiptus ar blizgino varinius vartų aptaisus, gatvės 
prekeiviai stūmė vežimaičius su vaisiais, daržovėmis ir šviežiais 
jūragyviais, rėkavo reklamuodami savo prekes, o didžiųjų namų 
virėjai iššokdavo pro pusrūsių duris lyg daugybė džinų, prikeltų 
prekeivių šūksnių. Anglių prikrautas vežimas klapsėdamas lėtai 
riedėjo gatve, traukiamas galudienio arklio, kuris, regėjos, būtų 
bemeilijęs verčiau likti arklidėse. Bet Džeimio nebuvo matyti. 

Pagaliau leidausi nerimaujančios Margaritos paguldoma at- 
gal į lovą sušilti, bet vėl užmigti man nepavyko. Suklusdavau 
nuo kiekvieno garso iš apačios, vildamasi, kad paskui kiekvienų 
žingsnių aidą, atsklindantį iš gatvės, pirmo aukšto vestibiulyje 
pasigirs Džeimio balsas. Tarp manęs ir miego vis įsiterpdavo 
grafo Sen Žermeno veidas. Vienintelis iš prancūzų kilmingųjų 
jis palaikė tam tikrus ryšius su Karoliu Stiuartu. Labai tikėtina, 
kad buvo susijęs su ankstesniu pasikėsinimu į Džeimio gyvybę... 
ir į manąją. Garsėjo netikusiais ryšiais. Ar galimas daiktas, kad jo 
rūpesčiu būtų pašalinti ir Karolis, ir Džeimis? Ar jis siekia politi- 
nių tikslų, ar asmeninių - šią minutę buvo nelabai svarbu. 

Kai pagaliau iš apačios atidunksėjo žingsniai, mane taip buvo 
prislėgę vaizdiniai, kuriuose Džeimis perrėžta gerkle gulėjo grio- 
vyje, kad net nesupratau, jog jis jau namie, kol neatsidarė mie- 
gamojo durys. 

- Džeimi! - džiaugsmingai sušukau ir atsisėdau lovoje. 

Jis man nusišypsojo, o tada plačiai nusižiovavo, nė nemė- 
gindamas prisidengti burnos. Man atsivėrė vaizdas vos ne iki jo 
skrandžio, ir su palengvėjimu pastebėjau, kad gerklė neperpjau- 
ta. Kita vertus, atrodė jis gerokai nuvarytas. Atsigulė šalia manęs 
ant lovos ir pasirąžė, ilgai ir iki sąnarių traškesio, o pabaigoje 
patenkintas suniurzgė. 

- Ir kas gi tau atsitiko? - ėmiausi kvosti. 

Džeimis pramerkė vieną paraudusią akį. 

— Man reik išsimaudyt, - pasakė jis ir vėl užsimerkė. 

Pasilenkiau artyn ir atsargiai pauosčiau. Nosis konstatavo 
įprastą dūmų ir uždarų patalpų tvaiką, sudususios drėgnos vil- 
nos kvapą, pro kurį prasimušė tikrai įstabi puokštė įvairios pri- 
gimties alkoholio smarvės: alaus, vyno, viskio ir brendžio, prie 
kurios derėjo dėmių margumynas ant jo marškinių. O viršutine 
šios puokštės nata trenkė klaikus pigus odekolonas, ypač skvar- 
bus ir bjauriai aitrus. 

— Reikia, - pritariau. 

Išsiropščiau iš lovos ir iškišusi galvą į koridorių šūktelėjau 
Margaritai, o kai ji pasirodė, pasiunčiau ją suruošti sėdimosios 
vonios ir pakaitinti pakankamai vandens. Atsisveikindamas bro- 
lis Ambrozijus buvo įdavęs keletą gabalų gero muilo su rožių 
aliejumi, liepiau atnešti ir juos. 

Kai kambarinė pradėjo tempti į viršų didžiulius varinius vo- 
nios kubilus, aš ėmiausi gremėzdo, riogsančio ant lovos. 

Nuaviau jam batus ir kojines, tada atlaisvinau kilto sagtį ir 
atlapojau jo skvernus. Džeimis instinktyviai pabandė prisidengti 
rankomis šakumą, bet mano akys nukrypo kitur. 

— Kas tau, po galais, nutiko? 

Jo šlaunis buvo išmarginę ilgi raudoni įdrėskimai, ryškūs 
rumbai baltoje odoje. O aukštai vienos šlaunies vidinėje pusėje 
buvo tikrų tikriausia įkandimo žymė; kuo aiškiausiai buvo ma- 
tyti dantų pėdsakai. 

Pildama karštą vandenį, kambarinė susidomėjusi žvilgtelėjo į 
įkalčius ir pamanė esant tinkama šiuo delikačiu momentu įkišti 
ir savo trigrašį. 

— Un petit chien? - pasiteiravo ji. 

Šuniukas? O gal kas nors kita. Nors anų laikų šnekta aš kal- 
bėjau anaiptol ne sklandžiai, jau vis dėlto buvau spėjusi sužinoti, 
kad les petits chiens dažnai vaikšto gatvėmis dviem kojomis ir 
išdažytais veidais. 

— Lauk, - lakoniškai sukomandavau prancūzų kalba vyriau- 
siosios matronos intonacija. 

Kambarinė susirinko kibirus ir išėjo iš kambario kiek papū- 

tusi lūputes. Vėl atsigręžiau į Džeimį, šis pramerkė vieną akį ir, 
išvydęs mano veidą, tuojau pat vėl užmerkė. 

- Nagi? - pradėjau tardyti. 

Užuot atsakęs, jis nusipurtė. Po valandėlės atsisėdo ir pasitry- 
nė delnais veidą - dygstantys barzdos šeriai gremžiami subraz- 
dėjo. Jis klausiamai kilstelėjo antakį. 

— Nesitikiu, kad tokiai gražiai išauklėtai jaunai damai kaip tu 
bus žinomas terminas soixante-neuj“? 

— Terminas girdėtas, - atsakiau ir sukryžiavau rankas ant 
krūtinės, svilindama jį įtariu žvilgsniu. - O leisk paklausti, kurgi 
tu pats susidūrei būtent su tokiu įdomiu skaičiumi? 

- Man siūlė jį - gana primygtinai - viena dama, su kuria 
vakar atsitiktinai susipažinau, esą tai malonus užsiėmimas. 

— O ar tik ne šioji dama tau įkando į šlaunį? 

Jis nuleido akis, pažiūrėjo ir susimąstęs pasitrynė delnu 
įdrėskimą. 

- Hm, ne. Ne jinai, jeigu jau apie tai šnekam. Anai damai 
labai rūpėjo kur kas mažesni skaičiai. Regis, buvo nusiteikusi ap- 
sistoti prie šešių, o devyni tepasikaria. 

— Džeimi, - griežtai treptelėjau koja, - kur tu visą naktį buvai? 

Jis pasėmė saują vandens iš dubens ir apsišlakstęs veidą leido 
srovelėms nuvarvėti per tamsiai rusvus krūtinės gyvaplaukius. 

- Mm, - numykė ir sumirkčiojo, kad nupurtytų nuo tankių 
blakstienų vandens lašus, - ką gi, leisk man pagalvot. Iš pradžių 
buvo vakarienė smuklėje. Ten susitikom su Glengariu ir Milfleru. 

Ponas Milfleras buvo Paryžiaus bankininkas, o Glengaris — 
vienas iš jaunesniųjų jakobitų, vieno septo iš Makdonelų klano 
vadas. Paryžiuje tik viešintis, o ne nuolat gyvenantis, pastaruoju 
metu, pasak Džeimio, jis dažnai palaikė Karoliui draugiją. 

— O po vakarienės nuėjom pas kunigaikštį di Kastelotį pa- 
lošti kortomis. 

- O paskui? - kamantinėjau aš. 


* Šešiasdešimt devyni (pranc.). 

Matyt, vėl į taverną. Ir dar į vieną taverną. O tada - įstaigon, 
kuri turėjo kai kuriuos užeigoms būdingus požymius, bet dar ir 
puikavosi keletu įdomios išvaizdos damų, apdovanotų dar įdo- 
mesniais talentais. 

- O, talentais? - šūktelėjau, metusi žvilgsnį į žymes ant jo 
kojos. 

- Dieve, jos tai darė viešai, - pasakė jis ir susipurtė prisimi- 
nęs, - dviese, ant stalo. Tiesiog tarpe tarp avienos nugarinės ir 
virtų bulvių. Su svarainių želė. 

— Mon dieu, - aiktelėjo vėl sugrįžusi kambarinė ir pastatė 
kibirą su vandeniu ant žemės, kad galėtų persižegnoti. 

- Tu ten tylėk, - piktai pasakiau jai. Ir vėl nukreipiau dėmesį 
į savo vyrą. - O tada ką? 

Tada, matyt, veiksmas tapo labiau visuotinis, ir vis dar atlie- 
kamas ganėtinai viešai. Tausodamas, kaip pridera, Margaritos 
jausmus, Džeimis luktelėjo, kol ji išėjo naujos partijos vandens 
kibirų, ir tik tada pratęsė paaiškinimus. 

— „O tada Kastelotis pasivėdėjo storąją raudonplaukę ir smul- 
kiąją šviesiaplaukę į kampą ir... 

- O ką tu pats visą tą laiką veikei? - įsiterpiau į nuostabųjį 
pasakojimą. 

- Žiūrėjau, - atsakė jis, lyg ir nustebęs. - Atrodė nelabai pa- 
doru stebėti, bet tokiomis aplinkybėmis nedidelį turėjau pasi- 
rinkimą. 

Jam bekalbant graibiau po jo diržo kapšą ir ištraukiau iš ten 
ne tik mažą piniginę, bet ir platų metalinį žiedą, papuoštą herbu. 
Smalsiai pasimatavau jį ant piršto; buvo daug didesnis už bet 
kokį įprastą žiedą ir kybojo it mėtymo lankas ant pagalio. 

— O šitas kam priklauso? - paklausiau atkišusi. - Panašu į 
kunigaikščio di Kasteločio herbą, bet to, kas jį nešioja, pirštai 
tikriausiai dešrų storumo. 

Kastelotis buvo išblyškęs itališkas makaronas susukta mina 
žmogaus, kuris nuolat kenčia nuo nevirškinančio skrandžio - 
sprendžiant iš to, ką Džeimis pasakojo, nieko keista. Svarainių 
želė, tik pamanyk! | 

Pakėlusi akis pamačiau, kad Džeimis rausta nuo bambos iki 
plaukų pašaknių. 

- Ee, - numekeno jis ir perdėtai susidomėjo purvo dėme ant 
vieno kelio, - jis... maunamas vyrui ne ant piršto. 

- Tai ant ko tada... o! - Iš naujo susidomėjusi ėmiau žiūrinėti 
žiedą. - Viešpatie. Teko apie juos girdėti... 

- Teko? - nuoširdžiai pasibaisėjo Džeimis. 

- Bet matyti niekad nemačiau. Tau tinka? 

Ištiesiau ranką pamatuoti. Jis instinktyviai susigriebė už tam 
tikros asmeniškos kūno dalies. 

Įvirtusi su dar pora kibirų vandens, Margarita jį patikino: 

— Ne vous en faites pas, Monsieur. Jen ai dėja vu un. - Nesi- 
rūpinkit, pone, aš jau tokį mačiusi. 

Jis piktai dėbtelėjo į mane, tada į tarnaitę ir užsiklojo sterblę 
apklotu. 

- Jau užtektinai vargo visą naktį praleisti ginant savo dory- 
bę, - karčiai pasakė jis, - o dar iš ryto ji tau komentuojama. 

- Tai, sakai, dorybę savo gynei, a? — Žaidžiau su žiedu, mė- 
čiau jį iš vieno delno į kitą, gaudžiau tai vienu, tai kitu smiliu- 
mi. - Padovanojo tau jį ar paskolino? 

- Padovanojo. Nemėtyk, Sasenach. Nuo to mane prisimini- 
mai kamuoja. 

— Ak taip, - atsakiau ir įbedžiau į jį žvilgsnį. - Jei jau prakal- 
bome apie tuos prisiminimus... 

- Tik jau ne aš! - užprotestavo jis. - Nejaugi manai, kad aš 
tokius dalykus išdarinėčiau? Aš - vedęs vyras. 

— O ponas Milfleras nevedęs? 

— Ne tik vedęs, bet dar ir dvi meilužes turi, - atsakė Džei- 
mis. - Bet jis prancūzas, visai kitas reikalas. 

— Kunigaikštis di Kastelotis ne prancūzas - jis italas. 

- Bet jis kunigaikštis. Tai irgi kitas reikalas. 

- Ak, išties, kitas reikalas? Įdomu, ar ir kunigaikštienė tos 
pačios nuomonės. 

— Sprendžiant iš keleto dalykų, kuriuos kunigaikštis sakosi suži- 
nojęs iš kunigaikštienės, spėju, kad taip. Ar ta vonia dar neparuošta? 

Susisiautęs kiltą apie juosmenį, jis nurioglino nuo lovos prie 
garuojančios vonios ir įlipo vidun. Numetė kiltą ir greit atsisėdo, 
bet vis dėlto nepakankamai greitai. 

- Enorme!* - ištarė kambarinė ir persižegnojo. 

- Cest tout, - drausminamai perspėjau. - Merci bien.** 

Ji nuleido akis, paraudo ir išskuodė pro duris. 

Kai durys paskui kambarinę užsidarė, Džeimis atsilošė vo- 
nioje, kurios kraštas nugaros pusėje buvo paaukštintas, kad būtų 
galima atsišlieti; matyt, anais laikais buvo manoma, kad jeigu 
jau ėmeisi vargo prisišildyti vonią, galima ja ir pasimėgauti. Be- 
sikalančia barzda pasidengusį Džeimio veidą apėmė palaiminga 
išraiška, jis pamažu slydo vis giliau į garuojantį vandenį, ir nuo 
karščio jo šviesi oda ėmė rausti. Sėdėjo užsimerkęs, aukšti, pla- 
tūs skruostikauliai išrasojo smulkiais prakaito lašeliais, drėgmė 
žvilgėjo ir įdubusiuose paakiuose. 

— Muilo? - viltingai paklausė jis ir prasimerkė. 

— Taip, tiesa. 

Paėmiau gabalėlį ir padaviau jam, tada prisėdau ant taburetės 
prie vonios krašto. Kurį laiką stebėjau, kaip jis stropiai šveičiasi, 
padaviau rankšluostuką ir pemzos akmenėlį, tuo jis kruopščiai 
nusigremžė padus ir alkūnes. 

- Džeimi, - pagaliau prabilau. 

— Nagiė 

— Nenoriu aš prieštarauti tavo metodams, - pasakiau, - ir 
mudu susitarėm, kad tau gali tekti griebtis įvairių kraštutinių 
priemonių, bet... ar tau tikrai reikėjo... 

— Ko reikėjo, Sasenach? 

Liovėsi praustis ir, pakreipęs galvą, įdėmiai įsižiūrėjo į 
mane. 

— R-reikėjo... 

Kad ir kaip buvo apmaudu, mane išmušė toks pats raudonis 
kaip ir jį, tik negalėjau pasiteisinti, kad vanduo karštas. 


* Milžiniškas (pranc.). 
** Viskas. Ačiū. (Pranc.) 

Iš vandens išniro varvanti didžiulė plaštaka ir nusileido man 
ant rankos. Karštis degino per sušlapusį ploną rankovės audinį. 

— Sasenach, kaip tu manai, ką aš veikiau? 

- Ee, na, - mykiau, veltui stengdamasi nukreipti žvilgsnį nuo 
žymių ant vyro šlaunies. 

Jis nusijuokė, nors visai neatrodė, kad jam juokinga. 

- Ech tu, mažatike! - kandžiai mestelėjo. | 

Pasitraukiau, kad jis manęs nepasiektų. 

— Na, kai tavo vyras pareina apkandžiotas, apibraižytas ir 
trenkiantis kvepalais, - pasakiau, - kai prisipažįsta, kad praleido 
naktį nešlovės namuose, ir... 

- Ir dievažijasi visą naktį tik žiūrėjęs, bet nieko nedaręs? 

— Tos žymės ant šlaunies juk ne nuo žiūrėjimo! - staiga atrė- 
žiau, tada greit užsičiaupiau. 

Jaučiausi kaip pavyduliaujanti boba, ir man tai visai nepati- 
ko. Buvau davusi sau žodį žvelgti į visa tai ramiai, kaip atvirų pa- 
žiūrų moteris, sakiau sau, kad Džeimiu visiškai pasitikiu ir - dėl 
viso pikto - kad neklysta tik tie, kurie nieko nedaro. Net jeigu 
kas nors ir iš tikro nutiko... 

Per vėstantį šilką pajutusi šaltą orą, palyginau sudrėkusią 
rankovės vietą. Iš paskutiniųjų stengiausi nurimti ir atgauti anks- 
tesnį lengvą toną. 

- O gal tie įbrėžimai įgyti garbingoje kovoje, grumtynėse gi- 
nant dorybę? | 

Kažkodėl nutaisyti lengvą intonaciją nelabai pavyko. Pati sa- 
vęs klausydamasi, turėjau pripažinti, kad apskritai kalbu gana 
bjauriu tonu. Ir vis mažiau man tai rūpėjo. 

Greitas išgirsti niuansus, Džeimis pažiūrėjo į mane prisimer- 
kęs, atrodė, tuoj atsikirs. Jis įkvėpė, tada, matyt, apsigalvojo ir vėl 
iškvėpė. 

— Taip, - ramiai atsakė jis. 

Pagraibė vonios dugne tarp kojų, ištraukė muilo gabalėlį, bal- 
tą netaisyklingos formos slidų kamuoliuką. Atkišo jį ant delno. 

— Padėsi galvą išsitrinkti? Važiuojant namo jo aukštybė ka- 
rietoje mane apvėmė, aš truputį dvokiu, turint galvoje visa kita. 

Valandėlę padvejojau, bet priėmiau susitaikymo ženklą, bent 
laikinai. 

Po tankiais, muilinais plaukais apčiuopiau tvirtą apvalainą 
jo kiaušą, o skersai pakaušio - užgijusio rando rumbą. Tvirtai 
suspaudžiau pirštais jo sprando raumenis ir jis po mano delnais 
atsipalaidavo. 

Muilo burbuliukai slydo drėgnais, žvilgančiais jo pečių lin- 
kiais, ir mano rankos nusekė paskui juos, lyg sklęstų odos pavir- 
šiumi kaip oru. 

Iš tikrųjų jis didelis, pamaniau. Tiek daug būdama greta, 
pamiršdavau, koks jis stambus, kol staiga pamatydavau iš tolo, 
iškilusį virš žemesnio ūgio žmonių, ir man vėl iš naujo darydavo 
įspūdį jo kūno grakštumas ir grožis. Bet dabar Džeimis sėdėjo 
kelius pritraukęs vos ne po smakru, o pečiais užpildė vonią be- 
veik nuo krašto iki krašto. Padėdamas man jis truputį palinko į 
priekį, ir išniro baisingi randai ant nugaros. Džeko Randalo Ka- 
lėdų dovana, ryškūs stori raudoni rumbai gulė ant baltų randų, 
likusių nuo ankstesnių plakimų. 

Švelniai prisiliečiau prie randų, nuo to reginio man sugny- 
bo širdį. Mačiau tas žaizdas dar šviežias, mačiau jį kankinimų 
ir prievartavimo privestą prie beprotybės bedugnės krašto. Bet 
aš jį išgydžiau, ir jis visomis savo galantiškos širdies galiomis 
stengėsi pasveikti ir vėl sugrįžti pas mane. Švelnumo paveikta, 
nubraukiau į šalį jo plaukų sruogas ir pasilenkusi pabučiavau į 
sprandą. 

Staigiai atsitiesiau. Jis pajuto mano judesį ir nežymiai pasuko 
galvą. 

- Kas yra, Sasenach? - paklausė iš malonumo apsnūdusiu 
balsu. 

— Ničnieko, - atsakiau nenuleisdama akių nuo tamsiai rau- 
donų dėmių jo kaklo šone. 

Pembruko kareivinėse slaugės rytais po pasimatymų su ka- 
reiviais iš gretimos bazės slėpdavo tokias žymes skarutėmis. Man 
visą laiką atrodydavo, kad tos skarutės skirtos labiau pasirekla- 
muoti, o ne ką nors nuslėpti. | 

— Ne, nieko, - pakartojau ir pasiėmiau ąsotį nuo stovo. Sto- 
vėjęs prie lango, jis buvo šaltas kaip ledas. Priėjau Džeimiui iš už 
nugaros ir išverčiau ąsotį jam ant galvos. 

Pasikėliau naktinių marškinių kraštą, kad nesušlaptų, nes per 
vonios kraštą šliūkštelėjo vanduo. Džeimis nusipurtė nuo šalto 
vandens, bet dar negalėjo atgauti žado ir ištarti žodžių, kurie jau 
tvenkėsi lūpose. Ragindama šaltai kirtau: 

— Tik žiūrėjai, sakai? Spėju, nė trupinėlio smagumo iš to ne- 
gavai, vargšeli? 

Jis su tokia jėga atsilošė vonioje, kad vanduo siūbtelėjo per 
kraštus ir ištiško ant akmeninių grindų, tada atsisuko į mane 
pasižiūrėti. 

— O kokio mano atsakymo tu nori? - provokuojamai paklau- 
sė. - Ar man norėjosi su jomis pasikrušti? Taip, norėjosi! Taip 
norėjosi, kad net kiaušius maudė nuo susilaikymo. Ir pakanka- 
mai, kad pykintų vien nuo minties, jog galėčiau kurią iš tų kekšių 
paliesti. - Jis nusibraukė nuo kaktos permirkusią plaukų masę ir 
perliejo mane įniršusiu žvilgsniu. - Ar tai norėjai sužinot? Dabar 
patenkinta? 

— Ne visai, - atsakiau. 

Man degė veidas, ir aš priglaudžiau skruostą prie ledinio lan- 
go stiklo, gniauždama palangės kraštą. 

- „Kiekvienas, kuris geidulingai žvelgia į moterį, jau sveti- 
mauja savo širdimi.“* Taip tu supranti? 

- O ar tu pats taip supranti? 

— Ne, - nukirto jis. - Aš ne taip suprantu. Ir ką tu darytum, 
Sasenach, jeigu aš tikrai būčiau su kekše sugulęs? Skeltum man 
antausį? Išvytum iš savo miegamojo? Nebemiegotum su manim? 

Atsisukau ir pažvelgiau tiesiai į jį. 

— Užmuščiau tave, - iškošiau pro dantis. 

Abu antakiai šovė į viršų, o burna iš netikėtumo prasižiojo. 

- Užmuštum mane? Dieve, jeigu užklupčiau tave su kitu 
vyru, aš jį nudėčiau. - Jis nutilo, vienas lūpų kamputis kreivai 


* MS, 28. 

vyptelėjo. - Turėk omeny, nebūčiau ir tavimi labai patenkintas, 
bet vis dėlto užmuščiau tai jį. 

- Tipiškas vyro mąstymas, - atsakiau. - Niekad nematot esmės. 

Jis karčiai prunkštelėjo. 

— Tai nematau ir aš? Vadinasi, tu manim nepatikėjai. Sase- 
nach, nori, kad tau įrodyčiau, kad negulėjau su niekuo per kelias 
paskutines valandas? 

Jis atsistojo, nuo ilgų kojų čiurkšlėmis tekėjo vanduo. Pro 
langą krintanti šviesa paryškino rausvai auksinius jo gyvaplau- 
kius, nuo kūno tumulais kilo garas. Atrodė kaip ką tik iš aukso 
nulieta figūra. Dirstelėjau žemiau. 

- Cha, - į šį vienskiemenį žodelį sudėjau visą įmanomą pa- 
nieką. 

— Vanduo karštas, - trumpai paaiškino jis. - Nesirūpink, ilgai 
neužtruks. 

— Tai tu taip manai, - mandagiai atkreipiau jo dėmesį. 

Džeimis dar labiau išraudo, o rankos nevalingai susigniaužė 
į kumščius. 

- Tuščias reikalas su tavim kalbėt, tiesa? - pasakė jis. - Vieš- 
patie, aš kiaurą naktį blaškausi tarp kančios ir pasišlykštėjimo, 
kamuojamas visos kompanijos, girdi, nevyriškai elgiuosi, tada 
grįžtu namo ir vėl esu kankinamas už tai, kad neskaistus! Mal- 
laichte būs" 

Jis apsidairė padėrusiomis akimis, rado prie lovos numestus 
drabužius ir nužirgliojo prie jų. 

- Tai štai! - sušuko jis ir ėmė graibyti diržą. - Štai! Jeigu geis- 
mas yra svetimavimas, o už svetimavimą tu mane užmuštum, tai 
geriau imk ir nudėk mane, ar ne taip? 

Jis priėjo nešinas durklu, dešimties colių tamsaus plieno ge- 
ležte, ir atkišo jį man rankena į priekį. Atlošė pečius, atstatė pla- 
čią krūtinę ir įsmeigė į mane karingą žvilgsnį. 

— Pirmyn, - paragino. - Tikiuosi, nenorėsi išsižadėt savo žo- 
džių, ką? Kad jau tokia jautri tavo kaip žmonos garbė ir orumas? 


* Prakeikta mirtis! (Geilų k.) 

Pagunda tikrai buvo. Sugniaužti kumščiai virpėjo palei šo- 
nus, knietėjo čiupti durklą ir tvirtai įsodinti jam tarp šonkaulių. 
Nepabandžiau tik dėl to, kad žinojau, jog, nepaisant viso šio dra- 
matizmo, Džeimis tikrai nesileistų mano nuduriamas. Jau ir taip 
jaučiausi pakankamai juokinga, kam dar labiau žemintis. Siūb- 
teldama šilkais, staigiai nusisukau nuo jo. 

Po akimirkos išgirdau durklą dunkstelint į grindis. Stovė- 
jau nejudėdama, žiūrėjau pro langą į užpakalinį kiemą apačio- 
je. Išgirdau už nugaros šlamesį ir dirstelėjau į neryškų atspindį 
lange. Lango stiklas atspindėjo mano veidą kaip išsklidusį ovalą 
miegant susivėlusių tamsiai rudų plaukų aureolės fone. Nuogas 
Džeimio pavidalas judėjo stikle kaip žmogus, matomas po van- 
deniu, - jis ieškojo rankšluosčio. 

— Rankšluostis ant apatinės ąsočio stovo lentynos, - pasakiau 
ir atsisukau. 

— Ačiū. 

Jis numetė nešvarius marškinius, kuriais buvo pradėjęs at- 
sargiai šluostytis, ir nežiūrėdamas į mane pasiėmė rankšluostį. 
Nusišluostė veidą, tada, regis, dėl kažko apsisprendė. Nuleido 
rankšluostį ir pažvelgė tiesiai į mane. Mačiau, kaip veide gru- 
miasi emocijos, ir jaučiausi, tarytum ir toliau žiūrėčiau į lango 
veidrodį. Mudviejų abiejų sveikas protas nugalėjo vienu metu. 

- Atleisk, - vienu balsu ištarėme. Ir pradėjome juoktis. 

Vanduo nuo jo drėgno kūno permerkė marškinių šilką, bet 
man tai nerūpėjo. Po kelių minučių jis kažką sumurmėjo man į 
plaukus. 

— Ką? 

— Per arti, - pakartojo jis ir truputį atsitraukė. - Buvo per 
daug arti, Sasenach, ir aš nusigandau. 

Žvilgtelėjau į durklą, užmirštą ant grindų. 

— Nusigandai? Niekad gyvenime nemačiau Žmogaus, ma- 
žiau išsigandusio negu tu. Puikiai žinojai, kad aš nieko ne- 
padarysiu. 

— Aa, šito. - Jis plačiai nusišypsojo. - Ne, aš nemaniau, kad tu 
mane nužudysi, kad ir kaip norėtumei. - Umai Džeimis surimtė- 

jo. - Ne, tai dėl... dėl tų moterų. Dėl to, kaip su jomis jaučiausi. 
Aš jų nenorėjau, tikrai ne... 

- Taip, žinau, - atsakiau ir palinkau artyn, bet jis nenurimo. 
Laikėsi atstu ir atrodė sunerimęs. - Bet... geidimas, tikriausiai 
taip tai pavadintum... buvo per daug panašu į tai, ką aš kartais 
jaučiu tau, ir... na, man tai atrodo neteisinga. 

Jis nusisuko, ėmė trintis lininiu rankšluosčiu plaukus, todėl 
balsas dusliai dudeno. 

— Man visada atrodė, kad sugulti su moterim paprasta, - 
tyliai pasakė jis. — Ir vis dėlto... norėčiau krist tau po kojom 
kniūbsčias ir tave garbint, - jis paleido rankšluostį, ištiesė ran- 
kas ir suėmė mane už pečių, - ir man vis tiek maga parklupdyti 
tave prieš save ant kelių ir laikyt tenai, rankomis įsikibus į plau- 
kus, kad tavo burna man tarnautų... ir aš tų abiejų dalykų trokš- 
tu vienu metu, Sasenach. - Jo delnai palindo man po plaukais ir 
tvirtai suėmė veidą. - Sasenach, aš visai savęs nesuprantu! O gal 
ir suprantu. 

Jis paleido mane ir nusigręžė. Veidas jau seniai buvo 
nudžiūvęs, bet jis pakėlė nukritusį rankšluostį ir ėmė trintis juo 
žandikaulio odą. Vis trynė ir trynė. Šeriai tyliai šiugždėjo į ploną 
liną. Prašneko tyliai, balsas už kelių pėdų buvo vos girdimas. 

- Šitie dalykai man atėjo - tai yra supratau juos - netrukus 
po... po Ventvorto. 

Ventvortas. Kur jis savo sielą atidavė, kad išgelbėtų man 
gyvybę, o kad atgautų ją, iškentėjo pragaro kančias. 

- Iš pradžių man atrodė, kad Džekas Randalas pavogė dalį 
mano sielos, o paskui supratau, kad dar blogiau. Ji visa mano, 
niekad ir nebuvau jos praradęs, bet jisai man ją parodė ir privertė 
pažinti. Štai ką jis padarė, ko negaliu atleisti, ir tegu jo paties siela 
už tai supūva! 

Jis nuleido rankšluostį ir pažvelgė į mane, veidas buvo po 
nakties išvargęs, bet akys neramiai blizgėjo. 

- Klere. Jausti po delnais tavo smulkius kaklo slankstelius ir 
tą švelnią, ploną tavo krūtų ir rankų odą... Viešpatie, tu mano 
žmona, kurią aš branginu ir myliu visa širdim, ir vis tiek man 

norisi tave bučiuoti taip stipriai, kad nubrozdinčiau tavo švelnias 
lūpas, o ant odos pamatyčiau mėlynes nuo savo pirštų. 

Jis numetė rankšluostį. Pakėlė rankas ir laikė drebančias 
plaštakas sau priešais veidą, paskui labai iš lėto nuleido ir uždėjo 
man ant galvos tartum laimindamas. 

— Noriu tave kaip kačiuką įsidėti užantin, mo duinne, ir 
nešiotis už marškinių, ir vis tiek trokštu praskėsti tavo šlaunis 
ir iškrušti tave kaip rujojantis bulius. - Pirštais sugniaužė mano 
plaukus. - Nesuprantu aš savęs! 

Atlošiau galvą, išsilaisvinau ir žengiau žingsnelį atgal. Krau- 
jas, regėjos, pulsuoja odos paviršiuje, ir nuo trumpo atsiskyrimo 
nubėgo šiurpuliukas. 

— O manai, man kitaip? Manai, aš taip nesijaučiu? - paklau- 
siau. - Manai, man niekad nekyla noras tau taip įkąsti, kad 
pajusčiau kraujo skonį, ar suleisti nagus, kad suriktum? 

Pamažu ištiesiau ranką ir paliečiau jį. Krūtinės oda buvo 
drėgna ir šilta. Liečiau jį tik smiliaus nagu, vos žemiau spene- 
lio. Švelniai, vos liesdama brėžiau nagu aukštyn, žemyn, su- 
kau ratukus, stebėdama, kaip mažytis gumbiukas standėja tarp 
garbanotų, rausvų gyvaplaukių. 

Spaudžiau nagu stipriau, slydau žemyn, palikdama ant 
šviesios jo krūtinės odos rausvą dryžį. Jau visa virpėjau, bet 
nenusigręžiau. 

- Kartais man kyla noras joti tavim lyg laukiniu žirgu ir 
sutramdyti... ar žinai? Galiu taip padaryti, pats Žinai, kad galiu. 
Nutempti tave į užribį ir išsekinti, kad neteksi kvapo. Galiu nu- 
varyti tave iki nukritimo, Džeimi, ir kartais tuo mėgaujuosi, taip 
ir yra! Tačiau taip dažnai man maga... - staiga man užlūžo balsas 
ir turėjau iš visų jėgų nuryti, - man maga... glausti tavo galvą 
prie krūtinės ir supti tave kaip vaiką, kol užmigdysiu. 

Mano akys taip pritvinko ašarų, kad gerai nė nemačiau jo vei- 
do; nemačiau, ar jis taip pat ašaroja. Džeimis stipriau mane apka- 
bino, ir drėgnas jo karštis apglėbė mane it musono dvelksmas. 

— Klere, tu žudai mane, su peiliu ar be jo, - sušnabždėjo 
jis, įsikniaubęs veidu man į plaukus. Pasilenkė ir, pakėlęs ant 

rankų, nunešė mane prie lovos. Atsiklaupė ir paguldė tarp 
sujauktų antklodžių. - Dabar gulsi su manimi, - tyliai ištarė 
jis. - Ir paimsiu tave, kaip privalau. O jei tu už tai atsikeršysi, 
mielai prašom, nes mano siela su visais tamsiausiais kampeliais 
priklauso tau. 

Jo pečių oda buvo įšilusi nuo karštos vonios, bet jis drebėjo 
kaip nuo šalčio, kai mano delnai slydo prie jo kaklo, ir aš prisi- 
traukiau jį. 

Ir kai pagaliau atkeršijau jam iki paskutinio lašo, iš tiesų 
priglaudžiau jį kaip kūdikį, glosčiau sušiurkštėjusias, pusiau 
išdžiūvusias garbanas. 

— O kartais, - sukuždėjau jam į ausį, - norėčiau, kad tai tu 
būtum ten, manyje, kad galėčiau tave ten priimti ir visada ap- 
saugoti. 

Jo ranka, didelė ir šilta, lėtai pakilo nuo lovos ir delnu apgaubė 
mano pilvuką, glamonėdama ir gindama. 

- Ir saugai, mylima, saugai, - pasakė jis. 


= 

Kitą rytą, gulėdama lovoje ir žiūrėdama, kaip Džeimis 
ruošiasi išeiti, pirmąkart pajutau vaikutį. Vos juntamai kažkas 
suplazdėjo - tuo pat metu pažįstamas jausmas ir kartu visiškai 
naujas. Džeimis buvo nusisukęs, vilkosi per galvą marškinius, 
siekiančius kelius, - ištiesė rankas ir pasimuistė, kad balto lino 
klostės pasiskleistų ant plačių pečių. 

Gulėjau nuščiuvusi, laukdama, vildamasi, kad vėl sukrutės. 
Ir sukrutėjo, šįkart - visa virtine mikroskopiškų judesiukų, lyg 
sproginėtų į paviršių kylantys gazuoto skysčio burbuliukai. 

Ūmai prisiminiau kokakolą - tą keistą, tamsų, šnypščiantį 
amerikiečių gėrimą. Kartą jos ragavau, vakarieniaudama su 
amerikiečiu pulkininku, jis ją patiekė kaip delikatesą - o per karą 
kokakola juk ir buvo delikatesas. Atveždavo jos storasieniuose 
žalsvuose buteliuose, smailėjančiuose ir rantytuose, su aukšta 
liemens įsmauka ir apvalainu praplatėjimu po pat kakliuku ir 
apačioje, lyg ir moters pavidalo. 

Prisiminiau, kaip, atkimšus butelį, siauro kaklelio link 
ėmė veržtis milijonai mažyčių burbuliukų - smulkesnių negu 
šampano, džiaugsmingai sproginėjančių ore. Labai švelniai 
uždėjau delną ant pilvo, vos virš gimdos. 

Štai kur tu. Niekas neišdavė, ar tai jis, ar ji, nors anksčiau 
maniau, kad galėtų išduoti, - tačiau tikrai jutau Kažką, gyvą 
Asmenį. Pagalvojau, o gal kūdikiai, kol gimsta, būna belyčiai - 
fiziniai požymiai nesvarbu, ir tik apnuoginti pasauliui galutinai 
tampa vienu arba kitu. 

— Džeimi, - pašaukiau. 

Jis rišosi plaukus, suėmęs į storą saują pakaušyje vyniojo odi- 
niu raištuku. Dėl to palenkęs galvą jis pažiūrėjo į mane iš apačios 
į viršų iš po tankių antakių ir nusišypsojo. 

- Nubudai, ką? Anksti dar, mo duinne. Numik dar posmelį. 

Ketinau jam pasakyti, bet kažkas mane sustabdė. Juk dar ne- 
pajustų, aišku, kol kas ne. Tikrai nemaniau, kad Džeimiui ne- 
rūpėtų, bet kažkodėl tas pirmykštis žinojimas staiga pasirodė 
intymus, asmeniškas; antra paslaptis tarp manęs ir vaikučio — 
pirmoji buvo, kai suvokėme, kad jis yra: aš sąmoningai, o vaisius 
tiesiog būdamas. Tasai žinojimas artimai siejo mus kaip kraujas, 
tekantis mudviejų kūnais. 

- Nori, supinsiu tau plaukus? 

Kai eidavo į uostą, Džeimis kartais prašydavo manęs supinti 
rausvus gaurus į kietą kaselę, kurios neišpustytų denio ir kran- 
tinės vėjai. Vis gąsdino įmerksiąs ją į degutą, kaip jūreiviai daro, 
kad atsikratytų šia bėda vienukart visam laikui. 

Jis papurtė galvą ir pasiėmė kiltą. 

— Ne, šiandien aplankysiu jo aukštybę princą Karolį. Ir nors 
jo namuose traukia skersvėjai, vis dėlto manau, į akis plaukų 
nepripūs. - Jis šyptelėjo man ir priėjęs sustojo prie lovos. Pa- 
stebėjo, kad laikau ranką ant pilvuko, ir švelniai uždėjo ant jos 
savąją. - Gerai jautiesi, Sasenach? Mažiau pykina? 

- Daug mažiau. 

Iš tiesų rytais mane mažiau pykindavo, nors tarpais bangom 
vis dar užeidavo blogumas. Kažkodėl nepakęsdavau kepamų žar- 

nokų su svogūnais kvapo, teko uždrausti tarnams skanauti šio 
mėgstamo patiekalo, nes kvapas iš virtuvės pusrūsyje kaip pamė- 
klė prasismelkdavo užpakaliniais laiptais ir užklupdavo mane iš 
netyčių, vos praverdavau savo kambario duris. 

— Gerai. - Jis pakėlė mano ranką ir pasilenkęs pabučiavo 
krumplius atsisveikindamas. - Pamiegok dar, mo duinne, - vėl 
paragino. 

Tyliai uždarė duris, lyg aš jau būčiau užsnūdusi, ir paliko 
mane kambaryje tvyrančiai ankstaus rytmečio tylai, kurią paj- 
vairindavo pro storas ąžuolo plokštes vos girdimas šeimynykščių 
bruzdesys. 

Lango kvadratais padalyta ryški saulės šviesa gulė ant sienos 
priešais. Bus graži diena, žinojau, pavasario orą nokino šiluma, 
Versalio soduose rausvais ir baltais žiedais sprogo slyvos ir dūzgė 
nuo bičių. Šiandien dvariškiai vaikštinės lauke, ne mažiau mė- 
gaudamiesi gražiu oru negu gatvės prekeiviai, stumiantys gatvė- 
mis prekių kaupinus karučius. 

Taip ir aš, vienui viena ir ne viena, mėgavausi, apgaubta ši- 
lumos ir ramybės. 

- Labutis, - tyliai pašaukiau ir viena ranka pasisveikinau su 
peteliškės sparneliais, plazdančiais mano viduje. 

Išprievartavimas Paryžiuje 


GEGUŽEI! ARTĖJANT Karališkajame arsenale įvyko sprogi- 
mas. Vėliau girdėjau, kad neatsargus nešikas netinkamoj vietoj 
atrėmė deglą, ir po minutės didžiausios Paryžiuje parako ir šau- 
namųjų ginklų atsargos išlėkė į orą su tokiu trenksmu, kad nuo 
Dievo Motinos katedros portalų išgąsdinti pakilo balandžiai. 

Tuo metu darbavausi Angelų ligoninėje ir paties sprogimo ne- 
girdėjau, bet atgarsius tikrai pajutau. Nors ligoninė buvo kitame 
miesto gale negu arsenalas, sprogimas sužalojo tiek žmonių, kad 
kitos ligoninės buvo perpildytos, ir nemažai jų buvo suvežta pas 
mus - sumaitotų, apdegusių ir dejuojančių vežėčiose ar ant šiaudi- 
nių čiužinių, ant kurių atjaučiantys draugai atnešė juos gatvėmis. 

Kol suteikėme pagalbą visoms aukoms ir paskutinis sutvars- 
tytas kūnas buvo atsargiai paguldytas tarp apskretusių, bevar- 
džių Angelų ligoninės pacientų, jau visai sutemo. 

Išvydusi, kokie nenuverčiami kalnai darbo laukia Angelų se- 
serų, pasiunčiau Fergiusą namo su žinute, kad grįšiu vėlai. Fer- 
giusas grįžo su Merta ir abudu rymojo lauke ant laiptų, laukda- 
mi, kada galės parlydėti mus namo. 

Kai mudvi su Mere pavargusios išėjome pro dvivėres duris, 
Merta demonstravo Fergiusui peilio mėtymo meną. 

— Nagi, kai suskaičiuosiu iki trijų, tada mesk, — aiškino jis 
stovėdamas nugara į mus, - kiek gali tiesiau. Vienas... du... trys! 

Sulig trimis Fergiusas parideno didelį baltąjį svogūną, kurį 
iki tol laikė rankoje, ir šis pasišokinėdamas nuskriejo nelygiu 
grindiniu. 

Merta stovėjo atsipalaidavęs, atsainiai atgal atmesta ranka, ir 
laikė durklą pirštais už galiuko. Svogūnui riedant pro šalį, jo rie- 
šas vienąkart švystelėjo, staigiai ir tiksliai. Daugiau niekas nesu- 

judėjo, gal tik jo kilto klostės krustelėjo, bet svogūnas šoko į šalį, 
perskrostas durklo, krito mirtinai sužeistas ir leisgyvis atsirito 
per dulkes jam po kojų. 

— B-bravo, pone Merta! - sušuko Merė ir nusišypsojo. 

Merta krūptelėjo ir atsisuko, ir pro tarpdurį krintančioje 
šviesoje buvo matyti, kaip jo liesus skruostus užliejo raudonis. 

- Mmfm, - numykė jis. 

- Atleiskit, kad taip ilgai teko laukti, - atsiprašiau. - Kol visus 
sutvarkėm, gerokai užtrukom. 

- Och, taigis, - lakoniškai atsiliepė mažasis klano narys. Jis 
atsisuko į Fergiusą. - Vaikine, geriausia būtų surasti ponioms 
karietą - damoms pėsčiomis vaikščioti jau vėlu. 

- Čia nė vienos nėra, - gūžtelėjo pečiais Fergiusas. - Per šią 
valandą tik ir šiaušiojau pirmyn atgal šita gatve; kiek buvo laisvų 
vežikų, visi nuvažiavo į arsenalą. Bet gal Sent Onorė Priemiesčio 
gatvėje ką nors gausim. - Jis parodė į tamsią siaurą properšą tarp 
pastatų toliau gatvėje, kur buvo galima spėti esant taką į gretimą 
gatvę. - Pro čia visai netoli. 

Trumpai paraukęs kaktą svarstydamas, Merta linktelėjo. 

— Gerai, vaikine. Tai eime. 

Skersgatvyje buvo šalta, ir nors mėnulis nešvietė, mačiau, 
kaip nuo mano alsavimo kyla balti debesėliai. Kad ir kaip tamsu 
būtų, Paryžiuje visuomet kas nors iš kur nors šviečia: lempų ir 
žvakių šviesa smelkiasi pro uždarytas langines ir plyšius medinių 
pastatų sienose, šviesos salelėse dunkso ir gatvės prekeivių pre- 
kystaliai, neryškiai šviečia ragelis ir metaliniai žibintai, siūbuo- 
jantys nuo karučių ir medžių, prie kurių rišami ekipažai. 

Gretima gatvė buvo prekybinė, ir šen bei ten pirkliai buvo 
pasikabinę akyto metalo žibintus virš savo durų ar įvažų į krau- 
tuvių kiemus. Nesikliaudami, kad policija apgins jų nuosavybę, 
dažnai keli verslininkai susimesdavo ir samdydavo sargą nakčia 
saugoti jų teritorijos. Pamačiau tokio sargo siluetą, susigūžusį 
patamsyje prie burių dirbtuvių ant sulankstytų drobių šūsnies, 
ir galvos linktelėjimu atsakiau į jo stačiokišką Bonsoir, Monsieur, 
Mesdames. 

Vis dėlto, kai ėjome pro tas burių dirbtuves, sargas staiga per- 
spėjamai riktelėjo: 

— Mesjė! Madam! 

Merta akimirksniu atsisuko pasitikti pavojaus, o jo kardas 
švilpdamas jau skriejo iš makščių. Būdama lėtesnės reakcijos, 
spėjau tik pusiau atsisukti, kai jis žengė į priekį, ir mano akis 
užfiksavo kažką šmėstelint tarpduryje Mertai už nugaros. Man 
dar nespėjus riktelėti ir įspėti, smūgis užklupo mažąjį škotą iš 
pasalų, ir jis kniūbsčias griuvo ant grindinio, kojos ir rankos iš- 
driko nejautrios, o kardas su durklu išlėkė į šalis ir džergždami 
nukrito ant akmenų. 

Man prie kojų atčiuožė durklas, greit pasilenkiau jo paimti, bet 
pora rankų iš už nugaros suspaudė mano rankas virš alkūnių. 

— Sutvarkyk vyrą, - paliepė žmogus man už nugaros. - Ne- 
gaišk! 

Bandžiau išsiveržti iš užpuoliko gniaužtų, bet rankos nuslydo 
žemyn, sučiupo už riešų ir skaudžiai pasuko, kad net surikau. 
Šmėstelėjo kažkas didelis ir baltas, kaip šmėkla gatvės šešėliuose, 
ir „sargas“ pasilenkė prie pasliko Mertos kūno, o jam iš rankų 
nusidriekė baltas audeklas. 

- Gelbėkit! - ėmiau rėkti. - Neliesk jo! Gelbėkit! Plėšikai! 
Žmogžudžiai! Gelbėkit! 

— Ramiai! 

Staigus smūgis į smilkinį, ir man susvaigo galva. Kai akys 
liovėsi ašaroti, įžiūrėjau griovyje tysantį pailgą baltą dešros pa- 
vidalo ryšulį: Merta, susuktas į drobulę ir tvarkingai supakuotas 
į burės maišą. Apsimetėlis sargas tupėjo prie jo; pakilo, plačiai 
išsišiepęs, ir pamačiau, kad jis kaukėtas, tamsi medžiagos skiautė 
dengė veidą nuo kaktos iki viršutinės lūpos. 

Kai stojosi, jo stuomenį apšvietė pluoštas šviesos iš krautuvė- 
lės netoliese. Nors vakaras buvo šaltas, vyras vilkėjo tik marški- 
nius, kurie, šviesos spindulio pagauti, sušvito smaragdo žaluma. 
Bridžiai su sagtimis ties keliais ir - nuostabu - šilkinės kojinės 
bei odiniai batai, ne basos kojos ar klumpės, kurias tikėjausi pa- 
matyti. Taigi ne šiaip sau banditai. 

Žvilgtelėjusi į vieną pusę, pamačiau Merę. Vienas iš kaukė- 
tų vyrų tvirtai laikė ją iš užpakalio, viena ranka suspaudęs per 
juosmenį, kita kaip urvą rausiantis gyvūnas skynėsi kelią jai po 
sijonu. 

Tas, kuris buvo prieš mane, meilikaujamai uždėjo ranką man 
ant pakaušio ir prisitraukė. Nuo kaktos iki viršutinės lūpos jo 
veidą dengė kaukė, akivaizdžiais sumetimais burna buvo palikta 
atvira. Jo liežuvis nėrė man į burną, pajutau stiprų svogūnų ir al- 
koholio skonį. Ėmiau springti, sukandau jį ir, kai ištraukė, spjo- 
viau. Užpuolikas stipriai šėrė man, suklupau nuotekų griovyje. 

Man palei nosį pavojingai sumirguliavo besispardančios Me- 
rės bateliai su sidabrinėmis sagtimis, mat ją laikantis banditas 
be ceremonijų užvertė sijoną aukščiau juosmens. Drykstelėjo 
plyštantis satinas ir pasigirdo veriantis spiegimas, kai jo pirštai 
prasibrovė tarp jos suspaustų šlaunų. 

— Nekalta mergelė! Turiu nekaltą mergelę! - užkrankė jis. 

Vienas iš vyrų pašiepiamai nusilenkė Merei. 

- Sveikinu, panele! Jūsų vyras vestuvių naktį galės mums pa- 
dėkoti, nes jokios kliūtys netrukdys jam patirti malonumą. Betgi 
mes beasmeniai - už atliktą pareigą jokių padėkų nereikalaujam. 
Pati pareiga - vienas malonumas. 

Jeigu man būtų neužtekę šilkinių kojinių, kad suprasčiau, jog 
mūsų užpuolikai nėra valkatos gatvės plėšikai, ši prakalba - su- 
tikta audringu kvatojimu - būtų galutinai mane tuo įtikinusi. Vis 
dėlto priskirti kaukėtiems veidams vardus buvo visai kas kita. 

Rankos, kurios sučiupo mane ir pastatė ant kojų, buvo dai- 
liai sutvarkytais nagais ir viena su apgamėliu virš tos vietos, kur 
atsišakoja nykštys. Turiu tai įsidėmėti, niūriai pagalvojau. Jeigu 
jie paliks mus gyvas, ši detalė gali praversti. 

Kažkas kitas iš už nugaros sugriebė mano rankas ir taip sti- 
priai trūktelėjo atgal, kad surikau. Taip primesta poza išryškino 
mano krūtis po korsažu gilia iškirpte, ir jos atrodė lyg patiektos 
ant padėkliuko. 

Vyras, regis, vadovaujantis veiksmams, vilkėjo laisvus kaž- 
kokio šviesaus atspalvio marškinius, puoštus tamsesnėmis dė- 

melėmis - gal siuvinėtomis. Dėl to tamsoje jo kūno apybraižos 
atrodė neaiškios ir buvo sunku atidžiau įsižiūrėti. Kai jis palinko 
į priekį ir vertindamas perbraukė pirštu per mano krūtų viršų, 
pamačiau glotniai sušukuotus pomada suteptus plaukus ir užuo- 
džiau stiprų jos kvapą. Jo ausys buvo didelės, ir juo geriau už jų 
laikėsi kaukės virvelės. 

— Nesijaudinkit, ponios, - pasakė taškuotmarškinis, - mes 
anaiptol nelinkime jums blogo, ketiname tik švelniai jus pa- 
mankštinti - jūsų vyrams ar sužadėtiniams nebūtina nė žino- 
ti, - o tada paleisime. Pirmiausia, mesdames, teikitės pamalonin- 
ti mus savo švelniomis lūpomis, - pareiškė jis, žingtelėjo žingsnį 
atgal ir ėmė raišiotis kelnių raištelius. 

—- Tik ne šita, - paprieštaravo žaliamarškinis ir parodė į 
mane. - Jinai kandžiojasi. 

— Nesikandžios, jeigu dantukus norės išsaugot, - atsakė jo 
sėbras. - Malonėkite atsiklaupti, madam. 

Jis stipriai pastūmė mane už pečių, ir aš klupinėdama pasi- 
traukiau atatupsta. Užpuolikas griebė mane, kad nepabėgčiau, ir 
mano apsiausto gobtuvas staiga nusmuko, išlaisvindamas plau- 
kus. Per susistumdymą smeigtukai buvo pradėję slysti, ir dabar 
visa kupeta garbanų pasklido man ant pečių, sruogos it vėliavos 
ėmė plaikstytis nakties vėjyje, krito ant veido ir akių. 

Aš stripinėdama traukiausi nuo užpuoliko ir purčiau galvą, 
stengdamasi nusikratyti plaukų sruogas nuo akių. Gatvėje buvo 
tamsu, bet kai ką vis dėlto įžiūrėjau lempų šviesoje, besiskver- 
biančioje pro krautuvių langinių plyšius, o gal sceną blausiai ap- 
švietė žvaigždžės, protarpiais išnyrančios iš už debesų. 

Blykčiojo besispardančios Merės sidabrinės batelių sagtys. Ji 
gulėjo ant nugaros ir muistėsi po užgulusiu ją vienu iš vyrų, šis 
keikdamasis bandė vienu metu nusismaukti bridžius ir ją suval- 
dyti. Pasigirdo, kaip dreskiamas audinys, ir šviesos spindulys iš 
tarpuvartės apšvietė baltą jo užpakalį. 

Kažkieno rankos sugriebė mane už juosmens ir nutempė at- 
bulomis, kojos nebesiekė žemės. Brūkštelėjau kulniuku jam išil- 
gai blauzdos, ir nevidonas sužviegė iš pasipiktinimo. 

— Laikyk ją! - paliepė taškuotmarškinis ir žengė iš tamsos. 

— Pats laikyk! 

Pagrobėjas be ceremonijų bloškė mane sėbrui į glėbį, ir mane 
trumpai apakino iš kiemo krintantis šviesos pluoštas. 

— Motina gailestingoji! 

Rankas spaudžiantys gniaužtai atsileido, aš staigiu judesiu iš- 
silaisvinau ir išvydau po kauke iš netikėtumo ir siaubo atvipusį 
taškuotmarškinio apatinį žandikaulį. Jis ėmė trauktis nuo manęs 
atatupstas ir žegnotis. 

- In nomine Patris, et Filii, et Spiritus Sancti, - vapėjo vyru- 
kas ir nesiliovė žegnotis. - La Dame Blanche" 

- La Dame Blanche! - pasibaisėjęs suriko ir vyras man už 
nugaros. 

Taškuotmarškinis tebesitraukė atbulas, dabar jau vapalioda- 
mas kažką kur kas mažiau krikščioniška nei kryžiaus ženklas, 
bet galima buvo spėti, kad ta pačia intencija. Smiliumi ir mažyliu 
pirštu bedė į mane senovinį ragų ženklą, nukreiptą prieš blogą- 
sias galias, ir vieną po kito vardijo dvasinius autoritetus, šaukėsi 
į pagalbą iš pradžių Švenčiausiąją Trejybę, paskui nepalyginti že- 
mesnio rango galias, greitakalbe bėrė lotyniškus vardus, kad net 
liežuvis pynėsi. 

Stovėjau gatvėje, sukrėsta ir apdujusi, kol tikrovėn sugrąžino 
iš po kojų pasigirdęs kurtinantis klyksmas. Per daug užsiėmęs 
savu reikalu, kad kreiptų dėmesį, kas vyksta jam virš galvos, 
Merę užgulęs vyras sukriokė iš pasitenkinimo ir ėmė ritmingai 
judinti strėnas, o Merė tuo metu veriamai klykė. 

Visiškai instinktyviai žengiau prie jų ir iš visų jėgų spyriau 
jam į šonkaulius. Oras su netikėtu garsu išsiveržė iš plaučių ir 
užpuolikas nusirito ant šono. | 

Prišoko vienas iš sėbrų ir griebė jį už rankos, garsiai ragin- 
damas: 

- Kelkis! Kelkis! Čia La Dame Blanche! Bėk! 

Vis dar apdujęs nuo prievartavimo įkarščio, vyras kvaišai 


* Baltoji ponia (pranc.). 

spoksojo, paskui pabandė vėl griebtis Merės, kuri įnirtingai grū- 
mėsi ir rangėsi, stengdamasi išvaduoti sijoną iš po ją prispaudu- 
sio svorio. Dabar jau abu, ir žaliamarškinis, ir taškuotmarškinis, 
traukė jos prievartautoją už rankų ir jiems šiaip ne taip pavyko 
pastatyti jį ant kojų. Suplėšyti šio bridžiai makalavosi apie šlau- 
nis, iš po palaidų marškinių skvernų styrojo virpanti nuo aklo 
nekantrumo kruvina erekcijos ietis. 

Pasigirdę atbėgančių Žmonių žingsniai, regis, galų gale jį 
pažadino. Abu mėginusieji jam pagelbėti, išgirdę artėjantį trep- 
sėjimą, paleido jo rankas ir dėjo į kojas, palikę bendražygį liki- 
mo valiai. Užpuolikas prislopintu balsu susikeikė ir nuskubėjo 
į artimiausią skersgatvį, pakeliui šokčiodamas ir klupinėdamas 
mėgino užsitempti kelnes iki juosmens. 

- Au secours! Au secours! GendarmesP - šaukė atbėgantysis 
iš gatvelės ir artėjo prie mūsų, patamsyje klupinėdamas ant iš- 
mėtyto šlamšto. 

Pamaniau, vargu ar gatvės plėšikas ar koks kitas nevidonas 
bėgtų skersgatviu šaukdamasis žandarmerijos pagalbos, nors 
buvau tokia sukrėsta, kad jau turbūt niekas nebūtų manęs nu- 
stebinęs. 

Ir vis dėlto nustebau, kai pamačiau, kad juodas pavidalas, 
išplasnojęs iš skersgatvio, yra Aleksandras Randalas, apsigobęs 
juodu apsiaustu ir skrybėle minkštais nulėpusiais kraštais. Jis 
paklaikęs pasižvalgė po ankštą aklagatvį, nužiūrėjo Mertą šiukš- 
lių maišo kostiumu, mane, suakmenėjusią ir gaudančią kvapą 
pasienyje, tada pastebėjo susigūžusią Merę, beveik nepastebimą 
tarp kitų šešėlių. Akimirką bejėgiškai stovėjo, tada apsisuko ir 
užsikeberiojo plieniniais virbais ant vartų, iš už kurių anksčiau 
išbėgo mūsų užpuolikai. Nuo jų viršaus jis kaip tik pasiekė žibin- 
tą, kybantį nuo išsikišusios gegnės. 

Šviesa ramino - kad ir kokį apgailėtiną vaizdą ji apšvietė, 
bent jau ginė šalin klastingus šešėlius, iš kurių kas minutę kėsi- 
nosi išnirti nauji pavojai. 


* Gelbėkit! Gelbėkit! Žandarai! (Pranc.) 

Merė klūpėjo ir susirietusi gūžėsi. Įsikniaubusi į rankas, ji be 
garso drebėjo. Vienas batelis parvirtęs ant šono gulėjo ant grin- 
dinio, sidabrinė sagtis blykčiojo siūbuojančio žibinto šviesoje. 

Nelyginant pikta pranašaujantis paukštis, Aleksas su savo 
skvernais nutūpė prie jos. 

- Panele Hokins! Mere! Panele Hokins! Ar jums viskas 
gerai“ 

- Kvailiau jau negalima paklausti, - karčiai drėbiau jam, o 
Merė sudejavo ir pasislinko tolyn nuo jo. - Savaime aišku, kad 
jai ne viskas gerai. Ją ką tik išprievartavo. 

Prisiverčiau atsiplėšti nuo raminančios sienos už nugaros, 
žengiau prie jų ir su klinikiniu objektyvumu pastebėjau, kad 
linksta keliai. 

Po akimirkos jie ir visai pasidavė, nes kažkoks pavidalas it 
milžiniškas šikšnosparnis švystelėjo prieš mane ir sunkiai dunks- 
telėjo į grindinio akmenis. 

— Nagi, tik pažvelkit, kas mus aplankė! - sušukau ir ėmiau 
truputį isteriškai juoktis. 

Didžiulės rankos sugriebė mane už pečių ir gerai papurtė. 

- Nurimk, Sasenach, - paliepė Džeimis, o jo mėlynos akys 
patamsėjusios pavojingai sublizgo žibinto šviesoje. 

Jis atsitiesė, pakėlė rankas prie stogo, nuo kurio ką tik buvo 
nušokęs, tamsiai mėlyno aksominio apsiausto skvernai klostėmis 
nuslydo pečiais. Pasistiebęs kaip tik pasiekė pasilaikyti už stogo 
krašto. 

— Na, tai lipk žemėn, lipk, - nekantriai paragino jis, žiūrėda- 
mas viršun. - Nuleisk kojas per kraštą ir statyk man ant pečių, 
ir galėsi nuočiuožti nugara. 

Subrazdėjo palaidos čerpės, ir smulki juoda figūrėlė atsar- 
giai nusikabarojo atbulomis, tada nučiuožė aukštąja figūra it 
beždžionė stiebu. 

- Šaunus vyras, Fergiusai. 

Džeimis paprastai paplojo berniukui per petį, ir netgi 
toje prieblandoje buvo matyti, kaip vaiko skruostai nukaito iš 
džiaugsmo. Džeimis apmetė mūšio lauką taktiko žvilgsniu ir 

pusbalsiu pasiuntė vaikį dairytis, ar nepasirodys žandarai. Kai 
jau buvo pasirūpinta svarbiausiais dalykais, jis vėl pritūpė prie 
manęs. | 

— Tu sveika, Sasenach? - pasiteiravo. 

- Malonu, kad klausi, - mandagiai atsakiau. - Taip, ačiū. Bet 
jai ne taip pasisekė, - mostelėjau į Merės pusę. Ji vis dar tebetū- 
nojo susirietusi į kamuoliuką, krūpčiojo ir tirtėjo kaip drebučiai, 
o kai Aleksas nerangiai mėgino guodžiamai patapšnoti, instink- 
tyviai traukėsi. 

Džeimis tik žvilgtelėjo į ją. 

- Suprantu. O kur, po paraliais, Merta? 

— Aure tenai, - atsakiau. - Padėk man atsistoti. 

Nusvyravau prie nuotekų griovio, kur maišas su Merta trūk- 
čiojo, rangėsi nelyginant vikšras ir svaidėsi keiksmais stulbinamu 
trijų kalbų mišiniu. 

Džeimis išsitraukė durklą ir, regis, be jokios atodairos, jei 
kas ir nutiks maišo turiniui, perrėžė jį išilgai. Merta iššoko lauk 
kaip mechaninis žaisliukas su spyruokle. Viena pusė jo visuomet 
stirksančių plaukų buvo prilipusi prie galvos, šlapia nuo neaiš- 
kios kilmės skysčio, kuriame gulėjo maišas. Kita pusė stovėjo 
piestu ir darė dar karingesnį jau ir taip įnirtusį Mertos veidą, 
kurį puošė didelis skaisčiai raudonas gumbas kaktoje ir grėsmin- 
gai pajuodęs žvilgsnis. 

— Kas man smogė? - sulojo jis. 

— Na, ne aš, - atsiliepė Džeimis ir kilstelėjo vieną antakį. - 
Eime, vyruti, nėra laiko, nestypsosim čia visą naktį. 


=— 


— Geruoju čia tikrai nesibaigs, - murmėjau kur ne kur smaigs- 
tydama sau į plaukus deimantais puoštus smeigtukus. - Jai reikia 
gydytojų priežiūros, tai svarbiausia. Jai reikia daktaro! 

- Ji turi daktarę, - priminė Džeimis, kuris tuo metu, pakėlęs 
smakrą ir nuleidęs akis į veidrodį, rišosi kaklaskarę. - Tave. 

Kai kaklaskarė buvo užveržta, jis griebė šukas ir paskubomis 
pabraukė per tankius, banguotus rusvus plaukus. 

— Nėra laiko pintis kasą, - sumurmėjo laikydamas pakaušyje 
storą uodegą ir ėmė raustis stalčiuje. - Sasenach, turi kokį kas- 
pino galiuką? 

- Leisk man. - Greit atsistojau už jo, užlenkiau į apačią plau- 
kų galus ir aprišau gniutulą žalio kaspino atkarpa. - Būtinai šį 
vakarą reikėjo rengt vakarienę! 

Ir ne šiaip įprastą vakarienę. Kaip garbės svečias buvo kvies- 
tas Sandringamo kunigaikštis, o jam sutikti laukėme nedidelio, 
bet rinktinių svečių būrelio. Turėjo ateiti ponas Diuvernė su vy- 
riausiu sūnumi, svarbiu bankininku. Taip pat Luiza ir Žiulis de la 
Turai ir dArbanviliai. O kad būtų dar įdomiau, pakviestas buvo 
ir grafas Sen Žermenas. 

- Sen Žermenas! - apstulbau, kai pereitą savaitę tai išgirdau 
iš Džeimio, - Kokių galų? 

- Aš su tuo žmogum turiu verslo reikalų, - priminė Džei- 
mis. - Jis ir anksčiau yra čia vakarieniavęs, pas Džaredą. Bet man 
reikia progos stebėti jį, kai prie stalo šnekučiuosis su tavimi. Kiek 
susidariau vaizdą verslo reikaluose, jis ne iš tų, kurie slepia savo 
mintis. 

Džeimis paėmė baltą kristalą, kurį man buvo davęs mokyto- 
jas Reimonas, ir susimąstęs pasvėrė delne. 

- Gana dailus, - pasakė jis. - Duosiu įtaisyti jį į aukso ap- 
taisus, kad galėtum nešioti ant kaklo. Per vakarienę Žaisk su juo 
pirštais, Sasenach, kol kas nors apie jį paklaus. Tada paaiškink, 
kam jis skirtas, ir būtinai tuo metu stebėk Sen Žermeno išraišką. 
Jeigu tai jis tau nuodų uždavė Versalyje, manau, pastebėsim kokį 
nors ženklą. 

Tą valandėlę troškau tik ramybės, tylos ir užsidaryti nuo 
visų, kad galėčiau tirtėti kaip triušelis. O laukė vakarienė su ku- 
nigaikščiu, kuris gali būti jakobitas arba anglų agentas, su grafu, 
kuris galbūt yra nuodytojas, ir viršuje tūnojo paslėpta išprievar- 
tavimo auka. Man taip drebėjo rankos, kad neįstengiau užsisegti 
grandinėlės, ant kurios kybojo kristalas; Džeimis užėjo man už 
nugaros ir vienu nykščio judesiu užsegė sagtelę. 

— Ar tu visai nesinervini? - paklausiau jo. 

Jis nutaisė man miną veidrodyje ir susiėmė pilvą rankomis. 

- Nervinuosi, kaipgi. Bet man atsiliepia pilvui, ne rankoms. 
Ar turi dar to dalyko nuo raižymo? 

- Štai ten. - Mostu parodžiau į vaistų skrynutę ant stalo, pa- 
liktą atvirą nuo tada, kai atseikėjau reikiamą dozę Merei. — Tas 
mažas žalias buteliukas. Vieną šaukštą. 

Numojęs ranka į šaukštą, jis užsivertė buteliuką ir truktelėjo 
skystį, teliūskuojantį viduje. 

- Dievaži, na ir bjaurastis! Ar tu jau baigi ruoštis, Sasenach? 
Po minutės ims rinktis svečiai. 

Merė tuo tarpu tūnojo paslėpta laisvame miegamajame tre- 
čiame aukšte. Atidžiau apžiūrėjau ją, ar nesužeista, bet, atrodė, 
tėra vien nubrozdinimai ir šokas, tada greitosiomis sugirdžiau 
didžiausią aguonų sirupo porciją, kokią tik buvo galima leisti. 

Aleksas Randalas atkakliai užsispyrė ir neklausė, kai Džeimis 
bandė jį įkalbėti eiti namo, todėl buvo paliktas eiti sargybos prie 
Merės, griežtai prisakius kviesti mane, jeigu ji nubustų. 

- Kokiu stebuklingu būdu tasai idiotas pasipainiojo ten? — 
paklausiau graibydama stalčiuje pudros indelio. 

- Klausiau jo, - atsakė Džeimis. - Atrodo, vargšas kvailelis 
įsimylėjęs Merę Hokins. Sekiojo ją po miestą nulėpusiom ausim, 
mat žino, kad ji pažadėta Marinji. 

Pudrinė iškrito man iš rankų. 

- J-j-jis ją įsimylėjęs? - nusičiaudėjau ir ėmiau mojuoti del- 
nu, kad išsisklaidytų pudros debesis. 

- Sakosi, o aš ir nematau priežasčių abejoti, - atsakė Džeimis 
ir staigiais judesiais ėmė šluoti pudrą man nuo suknios krūti- 
nės. - Atrodė gana paklaikęs, kai man tai prisipažino. 

- Įsivaizduoju. 

Prie mano jausmų sąmyšio prisidėjo dar ir gailestis Aleksui 
Randalui. Žinoma, Merei jis neprasitarė, manydamas, kad nusku- 
rusio sekretoriaus atsidavimas nieko vertas, palyginti su jaunikio 
iš Gaskonės dvaro turtais ir padėtim. O ką dabar jis turi išgyventi, 
matydamas ją brutaliai užpultą, ir vos ne jo paties panosėje? 


368 DIANA GABALDON 


- Po perkūnais, kodėl jis neprisipažino jai? Būtų kaipmat su 
juo pabėgusi. 

Nes juk Merės aklo susižavėjimo „dvasingasis“ objektas ir 
turi būti šis blyškiaveidis anglas vikaras. 

— Randalas yra džentelmenas, - paaiškino Džeimis ir padavė 
man plunksną ir indelį skaistalų. 

— Nori pasakyti, jis kvailas asilas, - be gailesčio drėbiau. 

Džeimio lūpos sutrūkčiojo. 

— Na, gal ir taip, - sutiko jis. - O dar ir beturtis; neturi iš 
ko išlaikyti pačios, jeigu šeima jos išsižadėtų — o jie taip tikrai 
pasielgtų, jeigu jinai su juo pabėgtų. Ir sveikata jo nekokia; kitą 
darbą susirasti sunkiai sektųsi, nes kunigaikštis tikrai išmestų jį 
be rekomendacijų. 

- Kas nors iš tarnų būtinai ją užtiks, - pasakiau grįždama 
prie ankstesnių nuogąstavimų ir gindama mintis apie šį naujau- 
sią tragedijos aspektą. 

— Niekas jos neužtiks. Visi bus užsiėmę, patarnaus prie stalo. 
O ryto metą ji galbūt atsigaus tiek, kad bus galima parvežti į dėdės 
namus. Aš pasiunčiau žinutę, - pridūrė jis, - kad jinai pasiliko na- 
kvoti pas draugę, nes buvo vėlu. Nenorėjau, kad pultų jos ieškoti. 

— Taip, bet... 

- Sasenach. - Jo rankos ant pečių iš už nugaros mane nutildė, 
ir jis įsmeigė į mane žvilgsnį veidrodyje. - Mes negalim leisti, 
kad ją kas nors pamatytų, kol ji neįstengs kalbėti ir elgtis kaip 
įprastai. Tegu tik pasklinda žinia apie tai, kas jai atsitiko, ir jos 
reputacija bus amžiams palaidota. 

— Reputacija! Galgi tai ne jos kaltė, kad ją išprievartavo! - Mano 
balsas sudrebėjo, ir Džeimis tvirčiau sugniaužė man pečius. 

- Tai neteisinga, Sasenach, taip, bet taip yra. Jei tik paaiškėtų, 
kad ji nebe mergelė, joks vyras jos nebeimtų - jos lauktų gėda ir 
senmergystė iki amžiaus galo. - Džeimio ranka spustelėjo man 
petį, paleido jį ir grįžo pagelbėti prisegti smeigtuku pavojingai 
palaido kuodo. - Tai viskas, kuo mes galime jai padėti, Klere, — 
tarė jis. - Apsaugoti nuo skriaudos, kaip sugebam pagydyti... ir 
atrasti tuos purvinus niekšus, kurių čia darbas. - Jis nusigręžė ir 

ėmė ieškoti skrynutėje kaklaskarės smeigtuko. - Kristau, - tyliai 
pridūrė žaliam aksominiam skrynutės pamušalui, - manai, aš 
nesuprantu, ką jai tai reiškia? Arba jam? 

Uždėjau delną ant jo ieškančios rankos ir suspaudžiau pirš- 
tus. Jis irgi atsakė spustelėjimu, tada pakėlė mano ranką ir brūkš- 
telėjo lūpomis. 

— Viešpatie, Sasenach! Tavo pirštai šalti kaip ledas. - Jis apsu- 
mieloji? 

Kad ir ką jis išvydo mano veide, dėl to vėl sumurmėjo „Kris- 
tau“, suklupo ant kelių ir prisitraukė mane prie sulamdytos marš- 
kinių krūtinės. Lioviausi dėtis narsi ir prigludau prie jo, įsikniau- 
busi veidu į krakmolu kvepiančią šilumą. 

— O Dieve, Džeimi, Aš taip išsigandau. Ir dabar tebesu išsigan- 
dusi. Viešpatie, norėčiau, kad dabar galėtum mane pamylėti. 

Jo krūtinė po mano skruostu sutirtėjo nuo juoko, bet jis tvir- 
čiau mane priglaudė. 

— Manai, padėtų? 

- Taip. 

Iš tiesų maniau, kad nepasijusiu saugi, kol negulėsiu saugia- 
me mudviejų patale, kol mūsų negaubs jauki namų tyla, kol ne- 
jausiu aplink ir savyje jo stiprybės ir šilumos, lyg kontraforsais 
sutvirtindama savo drąsą mudviejų sueities džiaugsmu, kuris 
ištrins bejėgiškumo siaubą ir išprievartavimo grėsmę ir pakeis 
juos abipusiu tikrumu, kad priklausome vienas kitam. 

Jis suėmė delnais mano veidą ir pabučiavo, ir akimirką atei- 
ties baimė ir nakties išgąstis išgaravo. Tada jis atsitraukė ir nu- 
sišypsojo. Jo paties veide įžvelgiau susirūpinimo raukšleles, bet 
akyse atsispindėjo tik mažulytis mano atvaizdas. 

- Tai turėsim omeny, - tyliai ištarė jis. 


= 


Prie antro patiekalo priėjome be incidentų, ir aš pradėjau po 
truputį atsipalaiduoti, nors ranka virš sultinio dubenėlio vis dar 
buvo linkusi drebėti. 

— Kaip nepaprastai įdomu! - sušukau atsiliepdama į jaunojo 
pono Diuvernė pasakojimą, kurio nesiklausiau, nes ausys gaudė 
visus įtartinus garsus iš viršaus. - Prašom papasakoti plačiau. 

Sugavau senojo liokajaus Magnuso žvilgsnį, kai aptarnavo 
grafą Sen Žermeną, sėdintį prieš mane, ir kaip įmanydama pa- 
sveikinau jį žvalia šypsena, nors ir turėjau pilną burną žuvies. Per 
gerai išauklėtas, kad viešumoje šypsotųsi, Magnusas pagarbiai pa- 
lenkė galvą puse colio ir patarnavo toliau. Mano ranka nukeliavo 
prie kristalo pakaklėje ir demonstratyviai jį paglostė, o grafas tuo 
metu be jokių sutrikimo požymių kibo į upėtakį su migdolais. 

Džeimis su vyresniuoju ponu Diuvernė, pamiršę valgį, buvo 
įsitraukę į pokalbį kitame stalo gale, ir Džeimis kaire ranka skre- 
beno kreidute skaičius ant popieriaus lapelio. Įdomu, šachmatai 
ar verslo reikalai, pagalvojau. 

Kaip garbės svečias, kunigaikštis sėdėjo stalo vidury. Pirmuo- 
sius patiekalus jis kirto su apetitu, būdingu apsigimusiam valgy- 
tojui, o dabar gyvai šnekučiavo su ponia d'Arbanvil, sėdinčia jo 
dešinėje. Kadangi kunigaikštis tuo metu Paryžiuje akivaizdžiai 
buvo aukščiausio rango anglas, Džeimis nutarė, kad verta puo- 
selėti pažintį su juo, vildamasis, kad pavyks nugirsti kokių gan- 
dų, galinčių atskleisti, kas Karoliui Stiuartui pasiuntė tą muzikinį 
pranešimą. Tačiau mano dėmesys nuolat slydo nuo kunigaikščio 
prie džentelmeno, sėdinčio priešais jį - Silo Hokinso. 

Pamaniau, imsiu ir krisiu negyva vietoje, ir nebeliks galvos 
skausmo, kai kunigaikštis įžengė pro duris ir atsainiai, gestu pa- 
rodęs per petį, paskelbė: „Ponia Freizer, sakau, jūs juk pažįstat 
aure Hokinsą, tiesa?“ 

Linksmos žydros kunigaikščio akutės sutiko manąjį žvilgsnį 
sklidinos nekalto pasitikėjimo, kad visos jo užgaidos bus paten- 
kintos, ir man nieko kito neliko, tik nusišypsoti ir linktelėti, ir 
liepti Magnusui pasirūpinti, kad būtų padengta dar viena vieta. 
Kai Džeimis pamatė pro svetainės duris įeinantį poną Hokinsą, 
atrodė, jam prireiks dar vienos vaistų nuo pilvo raižymo dozės, 
bet susiėmė pakankamai greitai, ištiesė ponui Hokinsui ranką ir 
pradėjo pokalbį apie smuklių pakeliui į Kalė gerumą. 

Dirstelėjau į kelioninį laikrodį ant židinio atbrailos. Kiek dar 
truks, kol jie visi išsiskirstys? Mintyse pasižymėjau jau paduotus 
patiekalus ir tuos, kurie dar laukė eilės. Jau tuoj bus desertas. Ir 
sūris su salotomis. Brendis ir kava, portveinas džentelmenams, 
likeriai damoms. Valanda kita gyvo pokalbio. Dieve, meldžiu, ne 
per daug gyvo, kitaip jie iki aušros užsisėdės. 

Kalba pakrypo apie grėsmingas gaujas gatvėse. Palikau nesu- 
valgytą žuvį ir pasiėmiau bandelę. 

- O aš girdėjau, kad kai kurias iš tų gaujų sudaro ne pa- 
dugnės, kaip galėtum tikėtis, bet kai kurie jaunosios kartos kil- 
mingieji! - papūtė lūpas generolas dArbanvilis, reikšdamas pa- 
sibaisėjimą tokia mintimi. — Jiems tai pramoga - įsivaizduokit, 
pramoga! Tarsi padorių vyrų apvaginėjimas ir damų papiktini- 
mas būtų kokios gaidžių peštynės! 

— Kaip nepaprastai keista, - ištarė kunigaikštis abejingai, 
kaip žmogus, kuris niekada niekur nevaikšto be rimtos palydos. 
Padėklas su skanėstais pakibo jam ties smakru, ir kunigaikštis 
susižėrė pustuzinį į lėkštę. 

Džeimis pažvelgė į mane ir pakilo nuo stalo. 

— Malonėkit atleisti, ponios ir ponai, - pasakė nusilenkda- 
mas, - turiu šiek tiek ypatingo portveino ir norėčiau, kad jo ma- 
lonybė jo paragautų. Nusileisiu į rūsį atnešti. 

- Tikriausiai tai bus La belle rouge*, - spėjo Žiulis de la Turas 
ir apsilaižė iš nekantrumo. - Jūsų malonybės laukia retas pasi- 
gardžiavimas. Niekur kitur tokio vyno neteko ragauti. 

- Ak šitaip? Ką gi, netrukus paragausite, Monsieur le Prince, - 
įsiterpė grafas Sen Žermenas. - Ir dargi kai ko geresnio. 

- Už Belle rouge tai jau tikrai nieko puikiau nėra! - sušuko 
ponas dArbanvilis. 

— Yra, - patenkintas pareiškė grafas. - Aš atradau naują por- 
tveiną, gaminamą ir pilstomą Gostoso saloje prie Portugalijos 
krantų. Spalva sodri kaip rubinų, o skonis toks, kad Belle rouge 


* Raudonoji gražuolė (pranc.). 

pasirodys kaip paspalvintas vanduo. Turiu sutartį dėl viso der- 
liaus rugpjūčio mėnesį. 

- Iš tikrųjų, pone grafe? - Silas Hokinsas kilstelėjo tankius, 
žilstančius antakius ir kryptelėjo į mūsų stalo pusę. - Tai radote 
naują partnerį investuoti? Kaip supratau, jūsų paties ištekliai... jei 
taip galime pasakyti, išsekę po liūdno nutikimo, kai „Patagoniją“ 
teko sunaikinti? 

Jis paėmė iš lėkštės pikantišką skanėstą su sūriu ir grakščiai 
įsimetė į burną. 

Grafo žandikaulių raumenys išpampo, ir mūsų stalo gale ne- 
tikėtai padvelkė šaltukas. Iš to, kad Hokinsas pašnairavo į mane 
ir kramtydamas vos regimai šypsojosi lūpų kampučiais, buvo 
aišku, kad jam žinoma, kokį vaidmenį nelemtoje „Patagonijos“ 
sunaikinimo istorijoje suvaidinau aš. 

Ranka vėl paliečiau kristalą, bet grafas į mane nežiūrėjo. Iš po 
jo nėriniuotos stačios apykaklės plūstelėjo raudonis, ir jis atvirai 
nudelbė poną Hokinsą piktu žvilgsniu. Tiesą sakė Džeimis: ne 
toks žmogus, kuris slėptų savo jausmus. 

- Laimė, mesjė, - pastebimomis pastangomis susitvardęs, 
pasakė grafas, - aš iš tikrųjų radau partnerį, kuris pageidauja in- 
vestuoti į šį sandorį. Tiesą sakant, mūsų maloningojo šeiminin- 
ko tėvynainį. - Jis sarkastiškai linktelėjo durų pusėn, pro kurias 
ką tik įėjo Džeimis, o įkandin jo Magnusas, nešinas milžinišku 
grafinu „Raudonosios gražuolės“ portveino. 

Hokinsas akimirką liovėsi kramtęs ir liko iš susidomėjimo 
negražiai prasižiojęs. | 

- Škotą? Ką tokį? Maniau, vyno versle Paryžiuje, be Freize- 
rių, daugiau škotų nėra. 

Grafas pažiūrėjo pirmiausia į Hokinsą, paskui į Džeimį, ir jo 
akyse neabejotinai sužibo linksmi žiburiukai. 

- Regis, galima ginčytis, ar investuotoją, apie kurį kalbame, 
šiuo metu galima laikyti škotu; o vis dėlto jis milordo Broch 
Tuaracho tėvynainis. Vardu Čarlzas Stiuartas. 

Ši naujiena sukėlė tokį efektą, kokio grafas ir tikėjosi. Silas 
Hokinsas pašoko nuo kėdės, šūktelėjo ir išsitempė kaip styga, 

o nuo šūksnio paspringo nesukramtyto kąsnio likučiais. Džei- 
mis, jau žiojęsis kažko sakyti, užsičiaupė ir atsisėdo, mąsliai 
žvelgdamas į grafą. Žiulis de la Turas pratrūko rėkaloti ir taškytis 
seilių purslais, o abu dArbanviliai tik aikčiojo iš nuostabos. Net 
kunigaikštis susidomėjęs pakėlė akis nuo lėkštės ir sumirkčiojo, 
žvelgdamas į Sen Žermeną. 

— Šit kaip? - paklausė jis. - Maniau, Stiuartai pliki kaip tilvi- 
kai. Esat tikras, kad jis jūsų nemausto? 

— Neketinu nieko šmeižti ar sėti įtarimų, - įkišo trigrašį Žiu- 
lis de la Turas, - bet dvare gerai žinoma, kad Stiuartai neturi 
pinigų. Tiesa, keletas jakobitų šalininkų pastaruoju metu ieško 
rėmėjų, bet, kiek teko girdėt, nesėkmingai. 

- Taip ir yra, - patvirtino jaunasis Diuvernė ir susidomėjęs 
palinko į priekį. - Čarlzas Stiuartas ir pats kalbėjosi su dviem 
mano pažįstamais bankininkais, bet nė vienas nenori avansu su- 
teikti jam didesnės sumos, kai dabar jo tokia padėtis. 

Vogčia žvilgtelėjau į Džeimį, šis atsakė beveik nepastebimu 
galvos linktelėjimu. Šią žinią galėjome priskirti prie gerųjų nau- 
jienų. Bet ką čia grafas pasakoja apie investiciją? 

- Tai tiesa, - karingai išdrožė šis. - Jo aukštybė iš vieno italų 
banko gavo penkiolikos tūkstančių livrų paskolą ir visą šią sumą 
patikėjo man, kad nusamdyčiau laivą ir supitkčiau Gostoso vyn- 
uogyno derlių, kai jis bus supilstytas į butelius. Aš čia pat turiu 
jo pasirašytą laišką. - Jis patenkintas patapšnojo į savo surduto 
krūtinę, tada atsilošė ir triumfuodamas apžvelgė stalą. Žvilgsniu 
sustojo prie Džeimio. - Ką gi, milorde, - kreipėsi jis ir mostelėjo 
į grafiną, pūpsantį ant balto rankšluosčio priešais Džeimį, - tai 
ar leisite mums paragauti šio garsiojo vyno? 

- Taip, Žinoma, - sumurmėjo Džeimis ir automatiškai ištiesė 
ranką prie pirmosios taurės. 

Luiza, didumą vakarienės tyliai sėdėjusi ir valgiusi, pastebė- 
jo, kad Džeimis pasijuto nesmagiai. Nuoširdi draugė kreipėsi į 
mane, aiškiai stengdamasi pasukti pokalbį neutralia linkme. 

- Gražų akmenį jūs nešiojate po kaklu, ma chėre, - pastebėjo 
ji ir gestu parodė į mano kristalą. - Iš kur jį gavote? 

- Ak, šis? - tariau aš. - Na, iš tiesų tai... 

Mano žodžius nutraukė veriamas klyksmas. Pokalbis nutrūko, 
ir trapus riksmo aidas sugaudė krištolo sietyno virš mūsų galvų 
karuliuose. 

- Mon Dieu, - tyloje ištarė grafas Sen Žermenas, - ką... 

Klyksmas pasikartojo, paskui dar kartą. Garsas sklido plačiais 
laiptais į vestibiulį. 

Svečiai nelyginant pabaidytas kurapkų pulkelis pakilo nuo 
stalo ir taip pat pabiro į vestibiulį, ir kaip tik spėjo pamatyti 
Merę Hokins, vilkinčią sudraskytų marškinių likučiais, išpuolant 
laiptų viršuje į tokią vietą, iš kurios ji buvo visiems matoma. Lyg 
siekdama kuo didžiausio įmanomo efekto, ji taip ir sustojo te- 
nai plačiai išsižiojusi ir sukryžiavusi rankas išskėstais pirštais 
ant krūtinės, kur pro suplyšusį audeklą aiškiausiai buvo matyti 
graibstančių rankų paliktos mėlynės ant pečių ir krūtų. 

Kandeliabrų šviesoje jos vyzdžiai susitraukė iki smeigtuko 
galvutės didumo, tuščiose akyse, regėjosi, lyg tvenkiniuose atsi- 
spindi siaubas. Ji pažvelgė žemyn, bet aiškiai nematė nei laiptų, 
nei būrio apstulbusių žiūrovų. 

— Ne! - klykė ji. - Ne! Paleiskit mane! Prašau, maldauju! Ne- 
lieskit manęs! 

Kad ir apsvaiginta narkotikų, ji, regis, pajuto už nugaros 
kažką sujudant, nes apsisuko, ėmė įnirtingai mosikuoti ranko- 
mis ir įsikirto nagais į Aleksą Randalą, kuris veltui stengėsi ją 
sugauti ir numaldyti. 

Deja, iš apačios šios jo pastangos labiau priminė atstumto 
gundytojo atkaklų mėginimą vėl atakuoti merginą. 

— Nom de Dieu, - pratrūko generolas dArbanvilis. - Racaille"* 
Tučtuojau paleisk ją! 

Senasis karys ne pagal metus eikliai puolė prie laiptų, instink- 
tyviai siekdamas kardo - kurį, laimė, buvo pasidėjęs prie durų. 

Aš su visais savo plačiais sijonais skubiai prasibroviau į 
priekį ir atsistojau prieš grafą ir jaunąjį Diuvernė, kurie taisėsi 


* Dievaži! Niekše! (Pranc.) 

sekti paskui generolą į pagalbą, bet niekaip negalėjau sustabdyti 
Merės dėdės, Silo Hokinso. Vyno pirklys išsprogusiomis akimis 
valandėlę stovėjo kaip įbestas tarpduryje, tada nunarino galvą ir 
puolė kaip įnirtęs bulius, skindamasis kelią pro žiūrovus. 

Dairydamasi paklaikusiu žvilgsniu pamačiau Džeimį žmonių 
būrio pakraštyje. Mūsų akys susitiko, ir aš žvilgsniu paklausiau, 
ką ketinąs daryti; jei ir būčiau ką sakiusi, vis tiek nieko jis nebūtų 
išgirdęs per vestibiulyje kilusį triukšmą, kurį viršuje protarpiais 
perskrosdavo Merės spiegimas. 

Džeimis gūžtelėjo pečiais, paskui apsidairė. Jo akys valandėlę 
nukrypo į trikojį stalelį prie sienos, ant kurio stovėjo aukšta 
vaza su chrizantemomis. Jis pažvelgė į viršų, pamatavo atstumą, 
akimirką užsimerkė, lyg patikėdamas sielą Viešpačiui, ir ryžtingai 
puolė, 

Nuo grindų užšoko ant staliuko, nusitvėrė už laiptų turėklų 
ir liuoktelėjo per jų viršų ant laiptų, keliais žingsniais aplenkda- 
mas generolą. Toks akrobatinis šuolis privertė vieną kitą damą 
aiktelėti, vienas - iš susižavėjimo, kitas - iš pasibaisėjimo. 

Nerimastingi šūksniai nustelbė susižavėjimą, kai Džeimis 
šuoliais užbėgo likusiais laiptais, alkūnėmis prasiskyrė kelią tarp 
Merės ir Alekso, griebė pastarąjį už peties, gerai nusitaikė ir 
smogė jam į žandikaulio kampą. 

Aleksas, kuris apstulbęs ir išsižiojęs žiopsojo į darbdavį 
apačioje, minkštai sulinko per kelius ir susmuko į bejėgę krūvą, 
vis dar plačiai atmerktomis, bet ūmai ištuštėjusiomis kaip ir 
Merės akimis. 


19 


Priesaika 


LAIKRODIS ANT ŽIDINIO ATBRAILOS tiksėjo taip gar- 
siai, kad net erzino. Daugiau namuose nebuvo girdėti jokių gar- 
sų, nebent kur sugirgždėdavo lentos ar toli apačioje, virtuvėse, 
pasigirsdavo sunkūs šią vėlyvą valandą tebesitvarkančių tarnų 
žingsniai. Ko jau ko, o triukšmo buvau soti ilgam ir tetroškau 
tylos savo išsekusiems nervams pagydyti. Atidariusi laikrodžio 
korpusą nukabinau atsvarą, ir tiksėjimas iškart nutilo. 

Nėra ko abejoti, vakarienė taps didžiausia sensacija per visą 
sezoną. Žmonės, kuriems nenusišypsojo laimė joje dalyvauti, 
ištisus mėnesius tvirtins ten buvę, savo pasakojimą tikrumo 
dėlei pridaigstydami nuogirdų ir iš lūpų į lūpas keliaujančių 
iškraipytų paskalų. 

Galų gale man pavyko sučiupti ir tiek išlaikyti rankose Merę, 
kad spėjau sugirdyti jai dar vieną dozę aguonų sulčių. Ji susmuko 
kaip apgailėtina kruvinų skarmalų šūsnis, ir aš galėjau įsiklausyti 
į trišalį ginčą tarp Džeimio, generolo ir pono Hokinso. Alek- 
sui užteko sveiko proto likti be sąmonės, ir aš suglebusį jo kūną 
paguldžiau laiptų aikštelėje greta Merės; tysojo lyg dvi negyvos 
skumbrės. Atrodė nelyginant Romeo ir Džuljeta, suguldyti 
miesto aikštėje kaip priekaištas giminaičiams, bet ponas Hokin- 
sas šio panašumo nepastebėjo. 

— Sužlugdyta! - nesiliovė spiegti jis. - Jūs sužlugdėt mano 
dukterėčią! Vikontas jos dabar tikrai neims! Purvinas tu škot- 
palaiki! Tu su savo kekše! - Jis užsipuolė mane: - Prostitute! Są- 
vadautoja! Vilioji klastingais nagais jaunas mergaites savo padu- 
gnei šunsnukiui pasismaginti! Tu!.. 

Čia Džeimio kantrybė išseko, jis niūriai uždėjo ranką ponui 
Hokinsui ant pečių, apsuko jį ir smogė į riebią pasmakrę. Ir liko 

stovėti lyg išsiblaškęs, trindamasis užgautus krumplius, stebė- 
damas, kaip storulis vyno pirklys užverčia akis į palubį. Ponas 
Hokinsas atsitrenkė į sieną, ėmė slysti ir minkštai dribtelėjo ant 
sėdynės. 

Džeimis nukreipė šaltą žydrų akių žvilgsnį į generolą 
dArbanvilį, o šis, matydamas parkritusiojo likimą, išmintingai 
pastatė ant žemės butelį, kuriuo anksčiau mojavo, ir pasitraukė 
per žingsnį atgal. 

- Ak, pirmyn, - paragino kažkas man už nugaros. - Ko da- 
bar sustojai, Tuarachai? Vožk visiems trims! Nušluok nuo žemės 
paviršiaus! 

Generolas su Džeimiu abu kaip vienas atsisuko ir pasibjaurė- 
ję sužiuro man per petį į dabitą. 

- Keliauk savais keliais, Sen Žermenai, - tarė Džeimis. - Čia 
ne tavo reikalas. 

Iš balso buvo justi nuovargis, bet jis kalbėjo garsiai, kad per- 
rėktų triukšmą apačioje. Surdutas buvo praplyšęs per pečių siū- 
les, ir pro skyles baltavo lininiai marškiniai. 

Sen Žermenas žavingai iššiepė plonytes lūpas. Buvo aki- 
vaizdu, kad grafas kaip niekad gyvenime nesitveria kailyje iš 
smagumo. 

— Ne mano reikalas? Kaip tokie dalykai gali nejaudinti kie- 
kvieno pilietiškai nusiteikusio žmogaus? - Žvilgsniu jis mėgau- 
damasis apmetė laiptų aikštelę, priverstą kūnų. — Pagaliau, jeigu 
jo didenybės svečias taip iškreiptai supranta svetingumą, kad 
savo namuose laiko viešnamį, argi tai ne... nesiartink! - perspėjo 
jis Džeimį, kai šis žengė artyn. 

Ūmai grafo saujoje sužvilgo durklo ašmenys, lyg stebuklingai 
išslydę iš po riešą dengiančių nėrinių. Pastebėjau, kad Džeimio 
lūpų kamputis krustelėjo ir jis ruošdamasis susirėmimui pasi- 
muistė po surduto liekanomis. 

— Tuojau pat liaukitės! - užgriaudė įsakmus balsas, ir abu 
Diuvernė, vyresnysis ir jaunesnysis, prasibrovė į jau ir taip prisi- 
grūdusią žmonių laiptų aikštelę. Jaunesnysis Diuvernė apsisuko 
ir sumojavo rankomis priešais žmonių tirštumą, besistumdančią 

ant laiptų, jo grėsmingai suraukti antakiai sudrausmino tiek, kad 
minia per žingsnį pasitraukė. 

- O jūs! - kreipėsi vyresnysis Diuvernė į Sen Žermeną ir 
bedė į jį pirštu. - Jeigu jūs, kaip sakotės, turit nors kiek to pilie- 
tiško nusiteikimo, tai nukreipsite jį naudinga linkme ir išvesite 
anuos apačioje. 

Sen Žermenas ir bankininkas akimirką piktai spigino vienas 
į kitą, bet paskui didikas gūžtelėjo pečiais, ir durklas pranyko. 
Netaręs nė žodžio, Sen Žermenas apsisuko ir ėmė lipti žemyn, 
stumdamas smalsuolius ir garsiai ragindamas skirstytis. 

Kad ir kiek jis ir Žeraras, jaunesnysis Diuvernė, gėdijo, didu- 
ma vakarieniautojų išėjo tik kai prisistatė karaliaus gvardiečiai, ir 
tai trykšdami patirtais skandalingais įspūdžiais. 

Per tą laiką jau spėjo atsigauti ponas Hokinsas ir apkaltino 
Džeimį pagrobimu ir sąvadavimu. Akimirksnį tikrai maniau, 
kad Džeimis vėl jam užvažiuos - raumenys po žydru aksomu 
įsitempė, bet paskui jis apsigalvojo, atsipalaidavo. 

Po ilgokos aiškinimosi ir ginčijimosi sumaišties Džeimis su- 
tiko vykti į gvardijos būstinę Bastilijoje ir ten - matyt - pateikti 
pasiaiškinimą. 

Išsivežė ir Aleksandrą Randalą, perbalusį, išpiltą prakaito ir aiš- 
kiai nesusigaudantį, kas dedasi, - kunigaikštis nelaukė, kuo baigsis 
jo sekretoriui, diskretiškai išsikvietė karietą ir pasišalino dar prieš 
atvykstant gvardiečiams. Kad ir kokią diplomatinę misiją jis turėjo, 
įsipainioti į skandalą būtų buvę nenaudinga. Merė Hokins, vis dar 
be sąmonės, buvo susukta į antklodę ir išgabenta į dėdės namus. 

Aš taip pat vos neįkliuvau, bet Džeimis kategoriškai tam pa- 
sipriešino, girdi, dėl mano delikačios padėties jokia mada nevalia 
manęs vežti į jokį kalėjimą. Pagaliau, matydamas, kad Džeimis 
tuoj vėl paleis į darbą kumščius, gvardijos kapitonas nusileido su 
sąlyga, kad aš sutiksiu neišvykti iš miesto. Nors mintis sprukti iš 
Paryžiaus tam tikra prasme ir viliojo, vargu ar būčiau važiavusi 
kur be Džeimio, todėl nedvejodama daviau parole dhonneur*. 


* Garbės žodis (pranc.). 

Kol visa šutvė blaškėsi po vestibiulį, rinkosi skrybėles ir de- 
giojosi žibintus, pastebėjau pašalyje lūkuriuojantį Mertą - su- 
muštas veidas dėbsojo niūrus ir ryžtingas. Jis aiškiai ketino lydėti 
Džeimį, kad ir kur šis būtų vedamas, ir man staiga atlėgo širdis. 
Bent jau mano vyras neliks vienas. 

— Sasenach, nesirūpink. - Džeimis trumpai mane priglaudė 
ir šnipštelėjo į ausį: - Aš tuoj grįšiu. Jeigu bus kas nors nege- 
rai... - Jis padvejojo, tada tvirtai pridūrė: - Taip nebus, bet jeigu 
tau prireiktų draugo, eik pas Luizą de la Tur. 

- Gerai. 

Nespėjau nieko daugiau, tik pakštelėti jam, ir jį iš visų pusių 
apstojo gvardiečiai. 

Plačiai atsivėrė namų durys, ir Džeimis atsigręžė pažiūrėti 
per petį, pastebėjo Mertą ir prasižiojo ketindamas kažką sakyti. 
Merta uždėjo rankas ant kardą laikančio diržo, piktai pažiūrėjo 
ir ėmė brautis prie Džeimio, beveik išstumdamas jaunąjį Diuver- 
nė į gatvę. Toliau vyko trumpas valių susirėmimas, išreiškiamas 
vien nirtulingais žvilgsniais, tada Džeimis gūžtelėjo pečiais ir 
pasiduodamas pakėlė rankas. 

Jis žengė į gatvę nekreipdamas dėmesio į gvardiečius, kurie lai- 
kėsi abipus jo, nesitraukdami nė per žingsnį, bet stabtelėjo pama- 
tęs mažytę figūrėlę prie vartų. Pasilenkė ir kažką pasakė, atsitiesė, 
atsisuko ir nusišypsojo man - žibinto šviesoje buvo aiškiai matyti. 
Tada linktelėjęs vyresniajam ponui Diuvernė įlipo į laukiančią ka- 
rietą ir ši nuvežė jį su Merta, įsikibusiu karietos užnugary. 

Fergiusas pastovėjo gatvėje, žvelgdamas karietai įkandin, kol 
ji dingo iš akių. Tada tvirtu žingsniu užlipo laipteliais, paėmė 
man už rankos ir įsivedė vidun. 

- Eime, miledi, - paragino vaikas. - Milordas liepė man ju- 
mis rūpintis, iki jis pargrįš. 


Fergiusas įsmuko į svetainę ir tyliai uždarė duris. 
— Aš apėjau namus, miledi, - sušnabždėjo jis. - Viskas tvar- 
kingai uždaryta. 

Nors ir graužė rūpestis, nusišypsojau dėl tono, kuriuo taip 
akivaizdžiai mėgdžiojo Džeimį. Jo dievaitis jam patikėjo atsako- 
mybę, ir vaikas aiškiai rimtai žiūrėjo į pareigas. 

Palydėjęs mane į svetainę, jis apėjo namus, kaip kas vakarą 
darydavo Džeimis, patikrino, ar gerai užkabintos langinės, ar už- 
sklęsti laukujų durų skląsčiai, kuriuos - žinojau - pats vos būtų 
pakėlęs, apžiūrėjo, ar visur židiniuose nakčiai užgesinta ugnis. 
Vieną veido pusę buvo išsisuodinęs nuo kaktos iki skruostikau- 
lio, o vėliau kumščiais pasitrynęs akis, todėl dabar viena akis 
kaip meškėniuko bolavo tamsiame ratile. 

- Jums reikia pailsėti, miledi, - tarė Fergiusas. - Nesirūpin- 
kit, aš būsiu čia. 

Susilaikiau nesijuokusi, bet nusišypsojau jam. 

- Vis tiek neužmigčiau, Fergiusai. Aš tik pasėdėsiu čia kurį 
laiką. Bet tau turbūt verčiau būtų eiti gulti, jau ir taip labai vė- 
lyvas metas. 

Nesinorėjo varyti jo miegoti, kad neįžeisčiau drauge su namų 
šeimininko vaidmeniu įgyto orumo, bet vaikas aiškiai leipo iš 
nuovargio. Smulkučiai kaulėti petukai susikūprino, paakiuose 
radosi tamsūs šešėliai, tamsesni ir už suodžių sluoksnį. 

Berniūkštis nesivaržydamas nusižiovavo, bet papurtė galvą. 

- Ne, miledi. Pabūsiu su jumis... jeigu jūs neprieštaraujat? — 
skubiai pridūrė. 

— Neprieštarauju. 

Tiesą sakant, jis buvo per daug pavargęs ir kalbėtis, ir, kaip 
įpratęs, nenustygti vietoje, tad tik įsitaisė ant pagalvėlės, ir mie- 
gūstas jo buvimas šalia ramino - panašiai kaip greta tupinčios 
katės ar šuns. 

Sėdėjau, tuščiomis akimis žvelgdama į žarijas židinyje, ir 
mėginau susigrąžinti nors kažką panašaus į dvasios ramybę. 
Bandžiau vaizduotis ramius tvenkinius, miško progumas, net 
tamsios abatijos koplyčios ramybę, bet niekas negelbėjo - visus 
ramybės vaizdinius stelbė vakaro įspūdžiai: sugniaužti kumščiai 
ir blyksintys dantys kilo iš baimės pritvinkusios tamsos; išbalusį 
ir sielvartingą Merės veidelį keitė toks pat Alekso Randalo vei- 

das; paršiukiškos pono Hokinso akutės plieskė neapykanta; ge- 
nerolo ir abiejų Diuvernė veidais šmėžavo netikėtas nepasitikė- 
jimo šešėlis; Sen Žermenas sunkiai slėpė skonėjimąsi skandalu, 
jo akyse pagieža blyksėjo it kandeliabrų krištolo karuliai. Ir galų 
gale - raminantis ir sykiu nežinios kupinas Džeimio šypsnys lin- 
guojančių žibintų šviesoje. 

Kas bus, jeigu jis negrįš? Šią mintį stengiausi grūsti į toli- 
miausią sąmonės kertelę nuo pat tos minutės, kai jie jį išsive- 
žė. Ojeigu jam nepavyks pasiteisinti? Jeigu magistratas bus iš 
tų, kurie nepasitiki svetimšaliais - na, nepasitiki dar labiau, nei 
įprasta, pasitaisiau, - jį lengvai gali įmesti kalėjiman neribotam 
laikui. O dar labiau už būgštavimus, kad ši nelaukta krizė niekais 
pavers pastarųjų savaičių pastangas, baugino vaizdinys, kuriame 
Džeimis tūno tokioje pat vienutėje, kokioje jį radau Ventvorte. 
Palyginti su ištikusia neganda, žinia, esą Karolis Stiuartas inves- 
tuoja į vyno verslą, atrodė menkniekis. 

Likusi viena, turėjau marias laiko mąstyti, bet mintys, re- 
gėjosi, nieko doro nesurezga. Kas toji La Dame Blanche? Gyva 
būtybė ar koks mistinis dalykas? Kokia čia dar „baltoji ponia“ ir 
kodėl ją paminėjus užpuolikai dėjo į kojas? 

Mintyse perkratinėdama vakaro įvykius, prisiminiau genero- 
lo pastabas apie nusikaltėlių gaujas Paryžiaus gatvėse, kurias, gir- 
di, sudaro ir aukštuomenės atstovai. Tai, regis, patvirtina mūsų 
su Mere užpuolikų vadeivos kalbos maniera ir apsirengimas, 
nors jo bendrai iš pažiūros atrodė kur kas šiurkštesnės pader- 
mės. Mėginau prisiminti, ar tasai vyras man panėšėjo į kokį nors 
pažįstamą, bet išliko tik miglotas įspūdis, termdomas šešėlių ir 
slūgstančio išgąsčio. 

Jo povyza kiek priminė grafo Sen Žermeno, nors balsas 
tikrai buvo kitoks. Kita vertus, jeigu jau grafas čia įsipainio- 
jęs, tai juk būtų pasistengęs ne tik veidą paslėpti, bet ir balsą 
pakeisti? Tuo pat metu man sunkiai galvon tilpo mintis, kad 
grafas būtų galėjęs prisidėti prie tokio užpuolimo, o po dviejų 
valandų kuo ramiausiai sėdėti prieš mane kitapus stalo ir ska- 
nauti sriubą. 

Bejėgiškai persibraukiau pirštais per plaukus. Iki ryto nėra 
kas daryti. Jeigu rytas išauš, o Džeimis negrįš, tuomet galėsiu 
imtis lankyti pažįstamus ir tariamus draugus, ar kas iš jų neturi 
kokių žinių, o gal galės kuo padėti. Tačiau nakties valandos laikė 
mane bejėgę, sustingusią ir neįstengiančią pakrutėti lyg laumžir- 
gį, įkliuvusį gintare. 

Pirštai užčiuopė vieną iš puošnių smeigtukų, ir aš nekantriai 
jį trūktelėjau. Įsivėlęs plaukuose, jis nepasidavė. 

- Ai! 

— Leiskit, miledi, aš ištrauksiu. 

Negirdėjau, kaip vaikas užėjo man už nugaros, tik pajutau 
plaukuose laibus, miklius Fergiuso pirščiukus vaduojant mažytį 
papuošalą. Jis atidėjo smeigtuką į šalį, tada neryžtingai atsiklausė: 

- Kitus, miledi? 

— Ak, dėkui, Fergiusai, - padėkojau. - Jeigu tau nesunku. 

Kišenvagio prisilietimai buvo lengvi ir tikslūs, ir išlaisvintos 
tankios garbanos viena po kitos ėmė kristi, apgaubdamos veidą. 
Po truputį, skleidžiantis plaukams, rimo mano kvėpavimas. 

- Jūs nerimaujat, miledi? - tyliu balseliu paklausė mano bi- 
čiulis iš už nugaros. 

— Taip, - atsakiau, nes buvau per daug nuvargusi vaidinti 
narsią. 

— Aš irgi, - paprastai atsiliepė jis. | 

Ant stalo dzingtelėjo paskutinis smeigtukas, aš susmukau 
krėsle ir užsimerkiau. Tada vėl pajutau prisilietimą ir supratau, 
kad berniukas man šukuoja plaukus, švelniai skirdamas susivė- 
lusias sruogas. 

— Ar galima, miledi? - atsiklausė jis, pajutęs, kad iš nustebi- 
mo įsitempiau. - Damos sakydavo, kad joms padeda, jeigu bū- 
davo susinervinusios ar nerimaudavo. 

Vėl atsipalaidavau, veikiama raminamo prisilietimo. 

— Galima, - atsakiau. - Ačiū. - Po akimirkos paklausiau: — 
Kokios damos, Fergiusai? 

Jis valandėlę padvejojo, nelyginant voras, kuriam sutrukdė 
megzti voratinklį, tada vėl ėmėsi tvarkyti plaukų sruogas. 

- Tuose namuose, kur nakvodavau, miledi. Negalėdavau 
rodytis, kad klientai nepamatytų, bet jeigu netriukšmaudavau, 
madam Eliza man leisdavo miegoti sandėliuke po laiptais. O kai 
visi vyrai išeidavo, paryčiais, aš išlįsdavau, ir kartais ponios pasi- 
dalindavo su manim pusryčiais. Padėdavau joms užsisegioti tuos 
apatinius drabužėlius - sakydavo, kad tai darau mikliausiai iš 
visų, - pridūrė truputį išdidžiai, - ir jeigu jos norėdavo, šukuo- 
davau plaukus. 

- Mm. 

Tylus šepečio brūkšėjimas hipnotizavo. Nematydama laikro- 
džio ant židinio atbrailos, nežinojau, kiek valandų, bet gatvėse už 
lango tvyrojo tyla, vadinasi, buvo labai vėlu. 

— Kaip tu patekai pas madam Elizą, Fergiusai? - paklausiau 
vos tvardydama žiovulį. 

- Aš ten gimiau, miledi, - atsakė vaikas. Šepetys ėmė judėti 
lėčiau, berniuko balsas skambėjo miegūstai. - Spėliodavau, kuri 
ponia mano mama, bet taip ir nesužinojau. 


= 


Mane pažadino atsidariusios svetainės durys. Tarpduryje 
stovėjo Džeimis, iš nuovargio paraudusiomis akimis ir išbalęs, 
bet besišypsantis pilkšvoje brėkštančio ryto šviesoje. 

— Bijojau, kad nepareisi, - po akimirkos ištariau jo viršugal- 
viui. Jo plaukai šiek tiek rūgštokai atsidavė išsivadėjusiais dūmais 
ir lajumi, o surdutas buvo galutinai sudirbtas ir tapęs beviltiš- 
kai nepataisomas, bet pats Džeimis buvo šiltas ir tvirtas, ir dėl 
kvapo aš neketinau smerkti galvos, kurią dabar glaudžiau prie 
krūtinės. 

- Ir aš bijojau, - atsiliepė jis prislopintu balsu, ir pajutau, kad 
šypsosi. Suspaudė apkabinęs mane per juosmenį ir paleido, at- 
silošė ir nubraukė plaukus man nuo akių. - Dieve, kokia tu gra- 
ži, - tyliai ištarė. - Susitaršiusi ir nemigusi, plaukai vilnija aplink 
veidelį. Gražuole mano meile. Negi visą naktį čia prarymojai? 

— Ne aš viena. - Gestu parodžiau į Fergiusą, miegantį ant 
grindų, susirietusį į kamuoliuką ant kilimo, galvą padėjusį ant 

pagalvėlės man prie kojų. Vaikas kiek pasimuistė per miegus, 
vos pražiojęs švelnią rausvą burną it kūdikio, kuriuo dar taip 
neseniai buvo. 

Džeimis švelniai uždėjo delną jam ant peties. 

- Nagi, eikšen, vaikine. Gerai padirbėjai, savo ponią sau- 
godamas. - Jis pakėlė berniuką ant rankų ir atrėmė sau į petį, 
murmantį ir užsimiegojusį. - Geras vyras, Fergiusas, užsitarnavo 
poilsio. Eime į lovą. 

Fergiuso akys ūmai plačiai atsimerkė iš nuostabos, tada pusiau 
prisimerkė, vaikas suglebo ir ėmė knapsėti Džeimiui ant rankų. 

Kol Džeimis grįžo į kambarį, aš atvėriau langines ir vėl įkū- 
riau ugnį židinyje. Jis buvo nusimetęs sudriskusį surdutą, bet te- 
bedėvėjo visas vakarykščias puošmenas. 

- Štai, - padaviau jam taurę vyno, ir jis išlenkė ją stačias, 
trimis gurkšniais, nusipurtė, tada nuvirto ant sofutės ir atkišo 
taurę, kad įpilčiau dar. - Nė lašo, kol nepapasakojai man visko, 
kas vyksta, - pareiškiau. - Tu neuždarytas kalėjime, tai darau 
prielaidą, kad viskas gerai, bet... 

— Negerai, Sasenach, - nutraukė jis mane, - bet būna ir 
blogiau. 

Po ilgų ginčų, per kuriuos daugiausia ponas Hokinsas karto- 
jo vis tuos pačius savo įspūdžius, teisėjas magistratas, išverstas iš 
patalo vadovauti šiam improvizuotam tardymui, niurzgėdamas 
nusprendė, kad Aleksas Randalas, būdamas vienas iš kaltinamų- 
jų, negali būti laikomas nešališku liudytoju. Negalinti nė aš, kaip 
žmona ir galima kito kaltinamojo bendrininkė. Merta, jo paties 
tvirtinimu, per visą užpuolimą pragulėjęs be sąmonės, o vaikas 
Klodelis teisiškai negalįs liudyti. 

Aišku, pareiškęs teisėjas, tulžingai spigindamas akimis į sar- 
gybos viršininką, vienintelė Merė galinti papasakoti tiesą, kaip 
visa buvę, bet šiuo metu, akivaizdu, duoti parodymų negalinti. 
Todėl visus kaltinamuosius esą reikia uždaryti Bastilijon iki tol, 
kol madmuazelė Hokins galės būti apklausta, ir kaipgi Monsieur 
le Capitaine negalėjęs patsai šitiek susivokti? 

— Tai kodėl tu ne Bastilijoje? - paklausiau. 


SVETIMŠALĖ + MEILĖS LABIRINTE 385 


- Ponas Diuvernė vyresnysis laidavo už mane, - atsakė Džei- 
mis ir parsimetė mane šalia ant sofos. - Jis per visą tą turgų tū- 
nojo susigūžęs kampe kaip ežys. Tada, kai teisėjas priėmė spren- 
dimą, Diuvernė atsistojo ir pasakė, esą keletą kartų turėjęs progą 
pažaisti su manimi šachmatais ir nemanąs, kad mano charak- 
teris būtų taip pagedęs, jog leistų sąmokslauti ir susitepti tokiu 
žemu veiksmu... - Jis nutilo ir gūžtelėjo pečiais. - Na, tu gi Žinai, 
kaip jis šneka, kai užsėda ant savo žirgelio. Pagrindinė jo mintis 
buvo ta, kad, girdi, vyras, sugebantis jį priveikti šachmatais šešis 
kartus iš septynių, nevilios į savo namus nekaltų mergaičių, kad 
paskui joms ten būtų nuplėšta garbė. 

— Labai logiška, - sausai pasakiau. - Spėju, iš tikrųjų jis tu- 
rėjo galvoje, kad jeigu tave pasodins, tu nebegalėsi daugiau su 
juo Žaisti. 

— Tikriausiai, - sutiko Džeimis. Jis pasirąžė, nusižiovavo ir 
mirkčiodamas įsižiūrėjo į mane išsišiepęs. - Bet aš namie, ir da- 
bar man nelabai rūpi kodėl. Eikš pas mane, Sasenach. 

Jis sučiupo mane per liemenį abiem rankomis, pasisodino 
ant kelių, apglėbė ir atsiduso iš pasitenkinimo. 

— Nieko aš daugiau nenoriu, - sukuždėjo man į ausį, - tik 
nusimesti šituos purvinus skarmalus ir sugulti su tavim ant ki- 
limėlio pas židinį, paskui iškart užmigti, padėjus galvą tau ant 
peties, ir taip išbūt iki rytojaus ryto. 

— Keltume nepatogumų tarnams, - atkreipiau dėmesį, - tu- 
rėtų šlavinėti aplink mus. 

— Velniop tarnus, - ramiai tarė jis, - o tai kam gi durys? 

- Aišku, tam, kad į jas kas nors belstųsi, - atsakiau, ir tuo 
metu į duris kažkas tylutėliai pabeldė. 

Džeimis valandėlę padelsė, įbedęs nosį man į plaukus, tada 
atsidūsėjo, pakėlė galvą ir leido man nučiuožti jam nuo kelių ant 
sofos. 

— Pusę minutės, - pažadėjo man pusbalsiu, tada šūktelėjo: - 
Entrez" 


* Įeikite! (Pranc.) 

Durys atsilapojo, ir vidun įžengė Merta. Praėjusį vakarą 
per susistumdymus ir erzelį nelabai pastebėjau Mertą, ir da- 
bar pagalvojau, kad mano dėmesio stoka nė kiek nepagerino 
jo išvaizdos. 

Buvo toks pat neišsimiegojęs kaip ir Džeimis; ta akis, kuri 
galėjo atsimerkti, buvo krauju pasruvusi ir paraudusiais vokais. 
Kita patamsėjusi įgavo supuvusio banano spalvą, pro plyšelį tarp 
užtinusių vokų blyksėjo juodas vyzdys. Guzas kaktoje dabar la- 
biausiai išryškėjo — tamsiai violetinis kiaušinis pūpsojo virš vie- 
no antakio, per vidurį bjauriai prakirstas. 

Nuo to laiko, kai išvakarėse buvo išvaduotas iš maišo, maža- 
sis gentainis vargiai ištarė žodį. Tik trumpai pasiteiravo, ar kas 
nematė jo peilių - šiuos surankiojo Fergiusas, būdinga medžio- 
klinio šuns maniera šniukštinėdamas po griovius surado ir dur- 
klą, ir sgian dhu, - bet šiaip niūriai tylėjo saugodamas užnugarį, 
kol pėsčiomis nešėm kudašių tamsiomis Paryžiaus gatvelėmis. 
Kai parsiradom, pakako Mertai kartą veriamai dėbtelėti gerą- 
ja akimi, kad virtuvės parankiniams dingtų noras neprotingai 
smalsauti. 

Tikriausiai jis kažką vis dėlto pasakė commissariat de police, 
bent jau paliudijo darbdavį esant gero būdo - nors man ir ne- 
buvo aišku, kiek aš, prancūzu teisėju dėta, būčiau linkusi tikėti 
Mertos žodžiais. Bet dabar jis tylėjo it Dievo Motinos katedros 
chimeros, į vieną kurių buvo labai panašus. 

Vis dėlto, kad ir koks būtų atrodęs nepatikimas, Merta, regis, 
niekuomet nestokojo orumo - ir dabar jo netrūko. Tiesus kaip 
mietą prarijęs perėjo per kilimą ir iškilmingai priklaupė prieš 
Džeimį, o šis, matydamas tokį elgesį, akivaizdžiai sumišo. 

Padžiūvęs ir raumeningas mažasis vyrukas išsitraukė iš už 
diržo durklą, ne plačiu mostu, bet lėtai ir atsargiai, ir atkišo ran- 
kena į priekį. Kaulėtas, raukšlių išvagotas veidas liko be išraiškos, 
tačiau gerosios akies nenuleido nuo Džeimio veido. 

- Apvyliau aš tave, - tyliai ištarė žmogutis. - Ir paprašysiu 
tavęs, kaip savo vado, dabar atimti man gyvybę, idant netektų 
man toliau gyvent su šia gėdos našta. 

Džeimis pamažu išsitiesė, ir buvo justi, kaip, žvelgdamas į 
savo vasalą, stumte nustumia šalin nuovargį. Valandėlę sėdėjo 
nekrusteldamas, rankas pasidėjęs ant kelių. Tada ištiesė ranką ir 
atsargiai uždėjo delną ant tamsiai raudono gumbo, puošiančio 
Mertos galvą. 

— Jokia gėda kristi mūšyje, mo caraidh, - tyliai ištarė jis. - Ir 
šauniausias karys gali būti įveiktas. 

Tačiau mažasis vyrutis tik atkakliai purtė galvą, o juoda akis 
žvelgė nemirksėdama. 

— Ne, - atsiliepė jis, - aš nekritau mūšyje. Tu pasikliovei ma- 
nim, patikėjai saugoti man savąją ponią ir vaiką dar negimusį, 
drauge ir aną anglę mergytę. O aš toks neatsargus buvau, kad kai 
užėjo pavojus, neturėjau nė progos smogti. Teisybę pasakius, nė 
neregėjau rankos, kuri mane parbloškė žemėn. 

Jis vienąkart mirktelėjo. 

- Klasta... - prabilo Džeimis. 

— O dabar pažvelk, kas iš to išėjo, - pertraukė jį Merta. Per 
visą tą laiką, kol jį pažinojau, nebuvau girdėjusi ištariant vienu- 
kart tokios daugybės žodžių. - Tavo geras vardas - suteptas, tavo 
žmona - užpulta, o mažiukė mergytė... - Plonos jo lūpos valan- 
dėlei kietai susičiaupė, o Adomo obuolys ryjant sujudėjo. - Jau 
vien dėl to dūstu iš skausmo. 

- Taigi, - tyliai pritarė Džeimis ir linktelėjo. - Taigi, aš su- 
prantu, drauguži. Ir jaučiu tą patį. 

Jis vos palietė sau krūtinę širdies plote. Regėjos, abu vyrai 
paliko vieni pasaulyje, jų galvas teskyrė keli coliai, nes Džeimis 
palinko prie vyresniojo bičiulio. Sėdėjau nejudėdama, rankas su- 
sidėjusi skreite: tai buvo ne mano reikalas. 

- Bet aš ne tavo vadas, drauguži, - jau tvirčiau prakalbėjo Džei- 
mis. - Tu man nieko neprisiekei, ir aš tau neturiu jokios valios. 

- Taigi kad turi. - Mertos balsas irgi suskambo tvirtai, o dur- 
klo rankena nė nevirptelėjo. 

— Bet... 

— Daviau tau priesaiką, Džeimi Freizeri, kai tau buvo vos sa- 
vaitė, tebuvai gražutis berniukėlis prie motinos krūtinės. 

Pajutau, kaip Džeimis vos krūptelėjo, o jo akys plačiau atsi- 
merkė, 

— Klūpėjau prie Elenos kojų, kaip dabar klūpau prie tavųjų, - 
kalbėjo mažasis gentainis, aukštai iškėlęs smailą smakrą. - Ir pri- 
siekiau jai Dievo Tėvo, Sūnaus ir Šventosios Dvasios vardu, kad 
visuomet ir visur tave seksiu, tavo valią vykdysiu ir tavo užnugarį 
saugosiu, kai užaugęs tapsi vyru ir šių mano paslaugų tau pri- 
reiks. - Jo kimus balsas sušvelnėjo ir pavargusi vienintelė akis 
užsimerkė. - Taip, vaikine. Aš branginu tave kaip savo kūną ir 
kraują. Bet netesėjau tarnystės tau pažado. 

- Nieko tu negalėjai padaryt, - Džeimis tvirtai suspaudė 
Mertos pečius. - Ne, aš neatimsiu tau gyvybės, nes man tavęs 
dar reikia. Bet tave prisaikdinsiu, ir tu duosi žodį. 

Klano narys valandėlę padvejojo, tada pasišiaušusi juoda gal- 
va vos regimai linktelėjo. 

Džeimis dar labiau pritildė balsą, bet vis dėlto nekuždėjo. 
Suspaudęs tiesius tris dešinės rankos pirštus, jis uždėjo juos ant 
durklo rankenos ties ašmenų atbraila. 

- Taigi tavo priesaikos man ir žodžio, duoto mano motinai, 
galia pavedu tau: surask tuos vyrus. Sumedžiok juos, ir kai už- 
klupsi, pavedu tau atkeršyti už mano žmonos garbės įžeidimą ir 
už Merės Hokins nekaltybės kraują. 

Jis valandėlę patylėjo, tada atitraukė ranką nuo durklo. Kla- 
no narys iškėlė ginklą, laikydamas statmenai už ašmenų galiuko. 
Pirmąkart parodydamas, kad mane pastebi, jis nulenkė galvą ir 
pasakė: 

- Kaip ponas tarė, taip ir padarysiu, ponia. Atkeršysiu ir jums 
po kojų patiesiu keršto auką. 

Apsilaižiau išdžiūvusias lūpas neišmanydama, ką turėčiau sa- 
kyti. Regis, jokio atsakymo nė nereikėjo; Merta priglaudė durklą 
prie lūpų ir pabučiavo, tada ryžtingai išsitiesė ir įsikišo jį atgal į 
makštis. 


20 


La Dame Blanche 


KOL PERSIRENGĖME, aušra užleido vietą dienai, ir tarnai iš 
virtuvės jau nešė į viršų pusryčius. 

- O aš norėčiau žinoti, kas, po velnių, yra La Dame Blan- 
che? - pasakiau pilstydama karštą šokoladą. 

- La Dame Blanche? 

Su krepšeliu karštos duonos palinkęs prie mano peties Ma- 
gnusas taip krūptelėjo, kad net viena bandelė iššoko iš krepšio. 
Aš ją gražiai sugavau, kad nenuriedėtų nuo stalo, ir atsisukau į 
vyresnįjį liokajų - šis atrodė gerokai sukrėstas. 

- Taip, teisingai, - pasakiau. - Esat girdėjęs šį vardą, 
Magnusai? 

- Kaipgi, esu, miledi, - atsakė senis. - La Dame Blanche yra 
une sorciėre*. 

- Kerėtoja? - pasitikslinau netikėdama savo ausimis. 

Magnusas gūžtelėjo pečiais ir ėmėsi ypač kruopščiai kamšyti 
bandeles linine servetėle, į mane nežiūrėdamas. 

- Baltoji dama, - sumurmėjo jis. - Ji vadinama žiniuone, 
gydytoja. Ir vis dėlto... jinai įžvelgia pačią žmogaus esmę ir gali 
jo sielą paverst pelenais, jeigu jo širdyje užtiks blogį. 

Magnusas nulenkė galvą, apsisuko ir skubiai nutapsėjo virtu- 
vėn. Jo alkūnė kilstelėjo, ir supratau, kad nueidamas jis žegnojasi. 

— Jėzau Kristau su visais šventaisiais, - atsidusau ir atsigrę- 
žiau į Džeimį. - Esi kada girdėjęs apie La Dame Blanche? 

- A? Aa. O taip, esu tų istorijų girdėjęs. 

Džeimis sėdėjo akis nudūręs į kakavos puodelį, žvilgsnį den- 
gė ilgos kaštoninės blakstienos, bet skruostus buvo užliejęs per 


* Burtininkė (pranc.). 

daug ryškus raudonis, nepaaiškinamas vien karštais garais, ky- 
lančiais iš puoduko. 
jau į sutuoktinį. 

— Ak taip, esi girdėjęs? - pakartojau. - O ar tave nustebintų 
tai, kad tie vyrai, kurie vakar mudvi su Mere užpuolė, pavadino 
mane La Dame Blanche? 

- Ką? - Jis staiga pakėlė galvą, apstulbęs. 

Linktelėjau. 

- Kai tik pamatė mane šviesoje, riktelėjo: La Dame Blanche, 
suotoji. 

Džeimis giliai įkvėpė ir pamažu iškvėpė. Raudonis po truputį 
paliko skruostus, veidas blyško it porceliano lėkštė priešais jį. 

- Viešpatie aukštybėse, - pratarė tarsi pats sau. - Viešpatie... 
aukštybėse! 

Pasilenkiau per stalą ir paėmiau jam iš rankų puodelį. 

— Gal papasakok man, ką tokio žinai apie La Dame Blan- 
che? - atsargiai pasiūliau. 

— Na... - Jis padvejojo, o paskui sutrikęs kaltai pažiūrėjo į 
mane. - Aš tik... tik pasakiau Glengariui, kad tu esi La Dame 
Blanche. 

- Ką tu Glengariui pasakei? 

Paspringau bandelės kąsniu. Džeimis draugiškai patrankė 
man į kuprą. 

— Na, iš tikro ten buvo Glengaris ir Kastelotis, - gynybiškai 
pradėjo aiškintis. - Žinai, kortom ar kauliukais lošti - tai viena, 
bet jiems šito nepakako. Ir jiems atrodė labai juokinga, kad aš 
noriu būt ištikimas žmonai. Sakė... na, daug ką jie sakė, ir man... 
man skersai gerklės visa tai atsistojo. 

Jis nusuko akis, o ausų galiukai liepsnojo. 

- Mm, - numykiau gurkšteldama arbatos. Buvau savo ausi- 
mis girdėjusi geliantį Kasteločio liežuvį, tad įsivaizdavau, kaip 
negailestingai jis Džeimį erzino. 

Šis vienu mauku išlenkė šokoladą, tada rūpestingai vėl pri- 
sipylė puodelį, neatplėšdamas akių nuo kavinuko, kad nereikėtų 
sutikti mano žvilgsnio. 

- Betgi negalėjau aš tiesiog atsistoti ir juos pamesti, tiesa? — 
paklausė jis. - Turėjau likti su jo aukštybe visą vakarą, ir nieko 
gero, jeigu jis būtų palaikęs mane nevyrišku. 

- Taigi paporinai jiems, girdi, aš esu La Dame Blanche, - spė- 
jau iš paskutiniųjų stengdamasi neišsiduoti, kaip mane ima juo- 
kas. - Ir kad jeigu tu nuspręstum pajuokauti su vakaro damomis, 
aš padaryčiau, kad tau kai kur nudžiūtų. 

- Ea, na... 

- Dievaži, ir jie patikėjo? 

Jutau, kad nuo pastangų susiturėti raustu ne prasčiau už 
Džeimį. 

— Aš labai įtaigiai paaiškinau, - atsakė jis, ir vienas lūpų kam- 
putis pradėjo trūkčioti. - Prisaikdinau motinos gyvybe, kad nie- 
kam nė šnipšt. 

- Ir kiekgi jūs visi ligi tol buvot išgėrę? 

- A, nemažai. Palaukiau ketvirto butelio. 

Pasidaviau ir pratrūkau juokais. 

- Ak, Džeimi! - sušukau. - Mielasis mano! 

Pasilenkiau per stalą ir pabučiavau į sodriai nuraudusį 
skruostą. 

— Na, - nesmagiai tarė jis, tepdamas sviesto ant storos duo- 
nos riekės. - Nieko geriau nesugalvojau. O jie iš tikrųjų daugiau 
kekšių man į glėbį nebestumdė. 

- Gerai, - sutikau, paėmiau iš jo duoną, dar užtepiau medaus 
ir atidaviau. - Nelabai galiu dėl to skųstis, - pasakiau. - Juk ne 
tik tau dorybę išsaugot padėjo, bet, regis, ir mane išgelbėjo, ki- 
taip būčiau buvusi išprievartauta. 

— Taigis, dėkui Dievui. - Džeimis padėjo bandelę ir suspau- 
dė mano ranką. - Kristau, jeigu tau kas nors būtų nutikę, Sa- 
senach, aš... 

— Taip, - nutraukiau jį, - bet jeigu mūsų užpuolikai žinojo, 
kad aš laikoma La Dame Blanche... 

- Taigis, Sasenach. - Jis linktelėjo. - Nei Glengaris, nei Kas- 
telotis ten negalėjo būt, nes jiedu buvo su manim anuos namuos, 
kur, kai judvi užpuolė, Fergiusas atlėkė manęs kviesti. Bet turėjo 
būti kas nors, kam jie apie tai išsitarė. 

Prisiminusi baltąją kaukę ir pašaipų balsą už jos, nesusilai- 
kiau ir suvirpėjau. Džeimis atsiduso ir paleido mano ranką. 

- Vadinasi, man verčiau eiti tiesiai pas Glengarį ir iškvosti, 
kiek Žmonių jis pavaišino pasakomis apie mano vedybinį gyve- 
nimą. - Jis suirzęs persibraukė delnu per plaukus. - O tada turiu 
nueiti aplankyti jo aukštybės ir išsiaiškinti, ką, velniai rautų, anas 
sumanęs dėl to sandorio su grafu Sen Žermenu. 

- Turbūt taip, - susimąsčiusi pritariau, - nors Glengarį pažįs- 
tam, jis turbūt jau pusei Paryžiaus spėjo išpasakot. O man pačiai 
šią popietę reikia aplankyti keletą asmenų. 

- Asmenų? Ir ką tu ruošiesi lankyti, Sasenach? 

Jis pervėrė mane tiriamu žvilgsniu. Giliai įkvėpiau ir nusitei- 
kiau kankynei. 

- Pirmiausia mokytoją Reimoną, - atsakiau. - O tada - Merę 
Hokins. 


=—— 


- Gal levandų? - Reimonas pasistiebė ant pirštų galų, kad 
pasiektų indelį ant lentynos. - Ne išoriškai vartoti, bet aromatas 
ramina - gerai veikia nervus. 

- Na, nelygu, kieno nervai, - atsiliepiau prisiminusi, kaip 
Džeimis reagavo į levandų kvapą. Šį aromatą mėgo Džekas 
Randalas, ir Džeimiui šio augalo kvapas darė toli gražu ne ra- 
minamą poveikį. - Bet šiuokart gal ir padės. Svarbiausia, bent 
jau nepakenks. 

— Svarbiausia - nepakenks, - susimąstęs pakartojo Reimo- 
nas. - Labai teisingas principas. 

— Žinot, tai juk pirmasis Hipokrato priesaikos principas, - 
tariau stebėdama, kaip jis brazdinasi tarp savo stalčiukų ir skar- 
dinaičių. - Priesaikos, kurią duoda gydytojas. „Pirmiausia ne- 
pakenk.“ 

- A? Irjūs pati tokią priesaiką esat davusi, madona? - šviesios 
varliagyvio akys įdėmiai žvelgė į mane iš už aukšto prekystalio. 

Pasijutau raustanti nuo to nemirksinčio žvilgsnio. 

- Hm, na, ne. Iš tiesų tai ne. Aš nesu tikra gydytoja. Dar nesu. — 
Pati nežinau, kas pastūmėjo mane pridurti paskutinę frazę. 

- Ne? Bet jūs mėginat pagydyti tai, ko tikras gydytojas nie- 
kad nė nemėgintų, žinodamas, kad mergystės plėvė neatkuria- 
ma. - Ironija buvo akivaizdi. 

— Ak, ne? - sausai atkirtau. Fergiusas, mano padrąsintas, šį 
tą papasakojo apie madam Elizos įnames. - O kaip ta gudrybė 
su paršelio pūsle, pripilta vištos kraujo? Gal tvirtinsite, kad tokie 
dalykai - vaistininko kompetencija, o ne gydytojo? 

Antakių jis beveik neturėjo, bet kai suimdavo juokas, visa 
sunki kaktos ketera šiek tiek pakildavo. 

— O kam tatai pakenktų, madona? Tikrai jau ne pardavėjui. Ir 
ne pirkėjui - šis tikriausiai patirs daugiau džiaugsmo už sumokė- 
tus pinigus negu tas, kuris perka tikrą prekę. Net ir pati mergys- 
tės plėvė nepažeidžiama! Tikrai labai moralus ir hipokratiškas 
siekis, kuriam padėdamas kiekvienas gydytojas gali džiaugtis, ar 
ne tiesa? 

Nusijuokiau. 

— Ir tikriausiai pažįstat ne vieną, kuris tokiu atveju patalki- 
na? - pasakiau. - Iškelsiu klausimą kitame Medicinos tarybos 
posėdyje, kai tik turėsiu progą. O kol kas, be suklastotų stebuklų, 
kuo šįkart galėtume padėti? 

— Hm. - Jis patiesė ant prekystalio marlės ketvirtainį ir su- 
pylė jo viduryje saują susmulkintų džiovintų lapų. Nuo pilkai 
žalsvos krūvelės dvelktelėjo aštrus, malonus kvapas. - Čia sara- 
cėninės žilės, - paaiškino vaistininkas, mikliai užlankstė kampus 
ir suvyniojo marlės gabalėlį į tvarkingą kvadratuką. - Padeda, 
kai reikia nuraminti suerzintą odą, gydo nedidelius įbrėžimus ir 
intymių vietų žaizdeles. Pravers, matyt? 

- Taip, tikrai, - sutikau kiek paniurusi. - Kaip užpilą vartoti 
ar kaip nuovirą? 

— Kaip užpilą. Esamomis aplinkybėmis tikriausiai šiltą. 

Jis nusisuko ir nuo kitos lentynos nusiėmė vieną iš pūstašo- 
nių balto porceliano puodynių. Ant šios buvo užrašyta CHELI- 
DONIUM. 

— Miegui, - paaiškino mokytojas. Jo belūpė burna kampu- 
čiuose įsitempė. - Sakyčiau, gal geriau jums būtų vengti naudoti 
daržinių aguonų darinius; ši pacientė, regis, į juos reaguoja ne- 
nuspėjamai. 

— Jau viską apie tai girdėjot, tiesa? - bejėgiškai atsidusau. 

Vargu ar galėjau tikėtis, kad jis dar nežinos. Puikiai supratau, 
kad informacija - viena iš pagrindinių prekių, kuria jis prekiauja; 
vadinasi, į jo krautuvėlę suplaukia paskalos iš dešimčių šaltinių, 
nuo gatvės prekeivių iki karališkojo miegamojo dvariškių. 

- Iš trijų skirtingų šaltinių, - atsakė Reimonas. Jis dirste- 
lėjo pro langą, išrietė kaklą, stengdamasis pamatyti milžinišką 
horloge*, kabantį prie pastato sienos kitapus gatvės. - O dar tik 
antra valanda. Numanau, iki vakaro išgirsiu dar kelias versijas 
apie tai, kas nutiko per jūsų vakarienę. - Plati bedantė burna 
prasižiojo, ir pasigirdo kažkas panašaus į kikenimą. - Man ypač 
patiko versija, kad jūsų vyras gatvėje iškvietė į dvikovą generolą 
d'Arbanvilį, o jūs pragmatiškiau pasiūlėte grafui Sen Žermenui 
pasidžiaugti nualpusios mergaitės kūnu, jei tik jis neiškvies ka- 
raliaus gvardiečių. 

- Mmfm, - numykiau tarsi kokia škotė. - O ar jus nors kiek 
domina, kas įvyko iš tikrųjų? 

Blausioje popietės šviesoje vaiskiu gintaru sužvilgo geltonųjų 
vaiklų tonikas, Reimono pilamas į mažą buteliuką. 

- Tiesa visuomet naudinga, madona, - atsakė jis, neatitrauk- 
damas akių nuo plonytės skysčio srovelės. - Suprantat, ji verti- 
nama kaip retenybė. - Jis pastatė porceliano puodynę ant pre- 
kystalio, ši tyliai dunkstelėjo. - Taigi mainais yra verta neblogos 
kainos, - pridūrė. 

Pinigai už mano perkamus vaistus gulėjo ant prekystalio, 

* Laikrodis (pranc.). 

jis tik šyptelėjo bereikšme šypsena, lyg niekad nebūtų girdėjęs 
apie varlių šlauneles su česnakiniu sviestu. 

Laikrodis už lango išmušė dvi. Mintyse suskaičiavau, koks 
atstumas iki Hokinso namų Malori gatvėje. Jei pavyks gauti ka- 
rietą, vos pusvalandis kelio. Laiko sočiai, 

- Tuomet gal galėtume užeiti į jūsų vidinį kambariuką? - pa- 
siteiravau. 


=— 

- Ir viskas, - pabaigiau ir gurkštelėjau vyšnių trauktinės. 
Dirbtuvėje tvyrojo beveik tokie pat tiršti garai kaip ir tie, kurie 
garavo iš mano taurės, ir mano galva nuo jų ėmė pūstis tartum 
didelis linksmas raudonas balionas. - Jie paleido Džeimį, bet 
mes vis dar tebesam įtariamieji. Vis dėlto man galvoj netelpa, 
kad tai galėtų ilgai trukti, kaip manot? 

Reimonas papurtė galvą. Krokodilas virš galvų susiūbavo 
nuo skersvėjo, ir vaistininkas atsikėlė uždaryti lango. 

- Ne. Nemalonumas, ir tiek. Ponas Hokinsas pinigingas ir 
turi draugų, ir suprantama, iš pykčio kraustosi iš proto, bet vis 
tiek. Akivaizdu, kad jus su vyru galima apkaltinti vien per dideliu 
gerumu, kad stengėtės nuslėpti mergaitės nelaimę. - Jis gerokai 
patraukė iš taurės. - Dabar dėl jos ir rūpinatės - dėl mergaitės? 

Pritariamai linktelėjau. 

— Be kita ko, ir dėl jos. Reputacijos aš jai dabar nepataisysiu. 
Galiu tik padėt jai pagyti, ir nieko daugiau. 

Pro metalinės taurės viršų mane stebėjo sarkastiška juoda 
akis. 

- Daugelis mano pažįstamų gydytojų dabar sakytų: „Galiu tik 
bandyti ją išgydyti.“ O jūs ketinat padėt jai pagyti? Įdomu, mado- 
na, kad jūs jaučiat čia skirtumą. Taip ir maniau, kad jausit. 

Pastačiau taurę, nes pajutau, kad jau gana išgėriau. Skruostai 
spinduliavo šilumą, apėmė su niekuo nesupainiojamas jausmas, 
kad mano nosies galiukas paraudo. 

— Juk sakiau jums, kad nesu tikra gydytoja. - Trumpai už- 
simerkiau, nustačiau, kad vis dar skiriu, kur viršus, o kur apa- 

čia, ir vėl atsimerkiau. - Be to, aš... e... aš jau anksčiau gydžiau 
išprievartavimo auką. Išoriškai nelabai ką gali padaryti. Galbūt 
nelabai ką gali padaryti, ir taškas, - pridūriau. Apsigalvojau ir 
vėl paėmiau taurę. 

- Tikriausiai ne, - sutiko Reimonas. - Bet jei kas ir sugeba 
prasiskverbti iki paciento centro, tai jau tikrai La Dame Blanche? 

Vėl pastačiau taurę ir įsistebeilijau į jį. Mano burna nevyku- 
siai vėpsojo pravira, tad užsičiaupiau. Mintys, įtarimai, įžvalgos 
ūžė galvoje, susidurdamos tarpusavy ir veldamosi, o iš tų brūz- 
gynų kilo spėlionės. Laikinai pasitraukdama šiam srautui iš kelio, 
griebiausi kitos jo teiginio dalies, kad laimėčiau laiko susivokti. 

- Iki paciento centro? 

Mokytojas įkišo ranką į atvirą puodynėlę ant stalo, paėmė 
žiupsnį baltų miltelių ir subėrė į savo taurę. Sodrus brendžio gin- 
taras akimirksniu nusidažė kraujo spalva ir netikėtai užvirė. 

- Slibino kraujas, - paaiškino jis, lyg niekur nieko mostelėjęs 
į kunkuliuojantį skystį. - Veikia tik sidabruotame inde. Taurę, 
žinoma, sugadina, bet nepaprastai veiksminga, kai atliekama de- 
ramomis aplinkybėmis. 

Patyliukais gurktelėjau. 

- Ak taip, paciento centras, - tarė Reimonas, lyg prisiminęs 
kažką, apie ką būtume šnekučiavęsi prieš daugelį dienų. - Taip, 
žinoma. Iš esmės visas gydymas vyksta pasiekiant... kaip tai ge- 
riau pavadinti? Sielą? Esmę? Sakykim, centrą. Pasiekiant pacien- 
to centrą, iš kurio jis galėtų pats išsigydyti. Žinoma, jūs tai esat 
mačiusi, madona. Pasitaiko tokių sunkių ligonių ar taip sunkiai 
sužeistų, kad tikrai turėtų mirti - bet nemiršta. Arba tokių, kurie 
kenčia nuo tokio menko negalavimo, kad neabejoji, jog pasveiks, 
jei tik bus tinkamai slaugomi. Bet jie slysta iš rankų, ir veltui dėl 
jų stengiesi. 

- Visi, kurie slaugo ligonius, yra matę tokių dalykų, - atsar- 
giai pasakiau. 

- Taip, - sutiko mokytojas. - O gydytojo orumas verčia jį daž- 
niausiai dėl tų mirštančiųjų kaltinti save, ir save jis sveikina su 

profesine pergale dėl tų, kurie lieka gyvi. Tačiau La Dame Blanche 
regi žmogaus esmę ir palenkia ją gydymui - arba mirčiai. Taigi 
bloga padaręs žmogus tikrai gali baimintis pažvelgti jai į veidą. 

Jis paėmė taurę, pakėlė į mano sveikatą ir išgėrė burbuliuo- 
jantį skystį. Ant jo lūpų liko rausva dėmė. 

— Ačiū, - sausai padėkojau. - Sutinku. Vadinasi, čia ne tik 
Glengario patiklumas kaltas? 

Reimonas gūžtelėjo pečiais, atrodė savimi patenkintas. 

— Tokią nuomonę inspiravo jūsų vyras, - kukliai pripažino 
jis. - Ir reikia pasakyti, tai buvo puiki mintis. Tačiau žinoma, 
nors jūsų vyras gerbiamas dėl savo prigimtinių talentų, jis nelai- 
kytinas autoritetu vertinant antgamtiškumo apraiškas. 

— O jūs, aišku, laikytinas. | 

Masyvūs pečiai kiek kilstelėjo po pilku aksominiu apsiaustu. 
Vienoje rankovėje buvo matyti keletas skylučių apsvilusiais pa- 
kraščiais, lyg jas būtų pradeginę mažyčiai angliukai. Neatsargus 
elgesys užsiimant magija, pamaniau. 

- Jūs pastebėta mano krautuvėje, - atkreipė dėmesį Reimo- 
nas. - Jūsų praeitį ir kilmę gaubia paslaptis. Ir, pasak jūsų vyro, 
aš pats turiu kiek įtartiną reputaciją. Iš tikrųjų lankausi tam ti- 
kruose... tarkim, sluoksniuose, - belūpė burna išsiviepė, - kur 
spekuliacijos dėl jūsų tikrosios tapatybės gali įgauti pernelyg 
rimtą formą. O juk žinot, kaip žmonės šneka, - pridūrė jis neva 
nepritariamai patempęs lūpą, ir tuo mane labai prajuokino. 

Mokytojas padėjo taurę ir palinko į priekį. 

- Jūs pasakėt, kad rūpinatės ir madmuazelės Hokins sveikata. 
Ar turite kitų rūpesčių? 

- Turiu. - Gurkštelėjau mažą gurkšnelį trauktinės. - Tikriau- 
siai jūs labai daug ką girdit, kas vyksta Paryžiuje, tiesa? 

Žmogynas nusišypsojo, juodos akys žvelgė įdėmiai ir sykiu 
geraširdiškai. 

— O taip, madona. Ką norėtumėt sužinoti? 

— Ar girdėjot ką nors apie Karolį Stiuartą? Ar bent žinot, kas 
jis toks? 

Reimonas nustebo - kaktos ketera kilstelėjo. Tada jis pasi- 
ėmė nuo stalo mažytį stiklinį buteliuką ir susimąstęs ėmė riti- 
nėti tarp delnų. 

- Taip, madona, - atsakė. - Jo tėvas yra - ar turėtų būti - 
Škotijos karalius, ar ne? 

- Na, tai priklauso nuo požiūrio, - pasakiau stengdamasi 
garsiai neatsirūgti. - Arba jis Škotijos karalius tremtyje, arba pre- 
tendentas į sostą, bet man tai nelabai svarbu. Norėčiau štai ką 
žinoti... ar Karolis Stiuartas daro ką nors tokio, kas leistų įtarti, 
kad galbūt jis rezga planus suorganizuoti ginkluotą įsiveržimą į 
Škotiją arba Angliją? 

Jis garsiai nusijuokė. 

- Jergutėliau, madona! Jūs tikrai moteris, kokių reta. Ar bent 
nutuokiat, kaip retai kas taip tiesiai rėžia į kaktą tai, ką galvoja? 

- Taip, - prisipažinau, - bet kas iš to, kad nutuokiu. Visai 
nemoku sukti užuolankomis. - Ištiesiau ranką ir paėmiau iš jo 
buteliuką. - Tai ar girdėjot ką nors? 

Reimonas nejučiomis žvilgtelėjo pusdurių pusėn, bet mer- 
gina prie prekystalio buvo užsiėmusi - maišė kvepalus itin šne- 
kiam pirkėjui. 

- Tik mažytę smulkmeną, madona, atsitiktinę užuominą viena- 
me laiške, bet į jūsų klausimą atsakysiu vienareikšmiškai - taip. 

Buvo akivaizdu, kad dvejoja, kiek man pasakoti. Nenuleidau 
akių nuo buteliuko, kurį laikiau rankoje, ir taip daviau jam laiko 
apsispręsti. Sukiojau delne flakonėlį, skystis maloniai teliūskavo. 
Toks mažas buteliukas buvo keistai sunkus, skystis atrodė stebi- 
namai tankus, takus, tartum indelyje būtų suskystintas metalas. 

- Čia gyvsidabris, - paaiškino mokytojas Reimonas, atsiliep- 
damas į mano neištartą klausimą. 

Matyt, kad ir kokias mano mintis būtų perskaitęs, jis apsi- 
sprendė mano naudai, nes atsiėmė buteliuką, išpylė jo turinį ant 
stalo - priešais mus atsirado mažytė krutanti balutė - ir atsilošęs 
pasiruošė papasakoti, ką žinąs. 

— Vienas iš jo aukštybės agentų žvalgėsi Olandijoje, - pradėjo 
pasakoti jis. - Vyras, pavarde O Brajenas, - tokio netikusio savo 

amatui Žmogaus, tikiuosi, niekad neteks samdyti, - pridūrė. - 
Pagerti mėgstantis slaptasis agentas, įsivaizduojat? 

- Karolio Stiuarto aplinkoje visi mėgėjai pagerti, - atkreipiau 
dėmesį. - Tai ką tas O Brajenas darė? 

— Norėjo pradėti derybas dėl palašų siuntos. Du tūkstančiai 
kardų turėjo būti nupirkti Ispanijoje ir išsiųsti per Olandiją, kad 
būtų galima nuslėpti jų kilmės vietą. 

- Kam jam taip elgtis? - paklausiau. Nesupratau, ar aš iš pri- 
gimties buka, ar tik apsinešusi nuo vyšninukės, bet tai atrodė 
beprasmiškos pastangos, net Karoliui Stiuartui. 

Reimonas gūžtelėjo pečiais ir buku smiliumi bakstelėjo į 
gyvsidabrio balutę. 

— Galima spėti, madona. Ispanijos karalius yra škotų kara- 
liaus pusbrolis, ar ne? Taip pat kaip ir mūsiškis gerasis karalius 
Liudvikas. 

- Taip, bet... 

— Ar ne galimas dalykas, kad jis nori padėti Stiuartų reikalui, 
bet ne atvirai? 

Protą aptraukusi vyšninukės migla ėmė sklaidytis. 

— Galimas. 

Reimonas staigiai kirto pirštu žemyn, ir gyvsidabrio balutė 
tirtėdama pasidalijo į keletą rutuliukų, šie ėmė įnirtingai raičio- 
tis po stalą. 

- Sklando gandai, - romiai tarė jis, vis dar neatitraukdamas 
akių nuo mirguliuojančių gyvsidabrio lašiukų, - kad pas kara- 
lių Liudviką Versalyje vieši vienas anglas kunigaikštis. Taip pat 
teko nugirsti, kad tasai kunigaikštis čia atvykęs rūpintis tam 
tikrais prekybiniais sandoriais. Kita vertus, madona, retai kada 
išgirsti viską. 

Spoksojau į tirtančius gyvsidabrio lašus, mėgindama susie- 
ti tai, ką išgirdau. Ir Džeimis girdėjo, neva Sandringamo misija 
siekia daugiau nei prekybos reikalus. O kas, jeigu kunigaikščio 
apsilankymo tikslas iš tiesų yra ištirti galimybes sudaryti susita- 
rimą tarp Anglijos ir Prancūzijos —- galbūt ir dėl Briuselio atei- 
ties? O jeigu Liudvikas slapta derasi su Anglija dėl paramos savo 

įsiveržimui į Briuselį - kaip tuomet būtų linkęs elgtis Ispanijos 
Pilypas, jeigu į jį kreiptųsi pusbrolis be skatiko kišenėje, bet ge- 
bantis labai veiksmingai atitraukti anglų dėmesį nuo užsienio 
užmojų? 

- Trys Burbonai pusbroliai, - sumurmėjo panosėje Reimo- 
nas. Jis ginė lašus vieną prie kito; susilietę jie iškart susiliejo, ir 
vienas spindintis rutulys lyg stebuklingai atgijo. Pirštas atvarė 
prie jo dar vieną lašiuką ir įginė vidun, didysis rutulys dar paau- 
go. - Vieno kraujo. Bet ar siekiai jų vienodi? 

Pirštas vėl kirto žemyn, ir po stalą į visas puses pažiro bliz- 
gios dalelytės. 

— Manau, kad ne, madona, - ramiai ištarė Reimonas. 

- Šit kaip, - giliai atsidusau. - O ką jūs manote apie naująją 
Karolio Stiuarto partnerystę su grafu Sen Žermenu? 

Plati varliška šypsena dar paplatėjo. 

- Girdžiu, jo aukštybė pastarosiomis dienomis dažnai vaikš- 
to į dokus - be abejo, tartis su naujuoju partneriu. Kartu ap- 
žiūrinėja inkarą išmetusius laivus - tokius puikius ir greitus, 
tokius... brangius. Juk Škotijos žemė iš tiesų plyti kitapus jūrų 
marių, tiesa? 

— Iš tiesų, - sutikau. 

Staiga gyvsidabrį apšvietė šviesos spindulys, ir aš atkreipiau 
dėmesį, kaip žemai saulė. Metas eiti. 

— Ačiū, - padėkojau. - Ar atsiųsit žinutę? Jeigu dar ką išgirsit? 

Jis maloningai nulenkė didžiulę galvą, saulėje švysteldamas 
gyvsidabrio spalvos plaukų banga, tada staigiai ją pakėlė. 

— Ak! Nelieskit gyvsidabrio, madona! - įspėjo jis, kai ištiesiau 
ranką prie rutuliuko, atriedėjusio prie manojo stalo krašto. - Jei 
tik susiliečia su kokiu metalu, iškart su juo jungiasi. - Ištiesė 
ranką ir delnu švelniai susėmė žirnelį. - Sugadinsit savo dailiuo- 
sius žiedus. 

- Tiesa, - sutikau. - Ką gi, pripažinsiu, kol kas jūs labai padė- 
jote. Pastaruoju metu niekas nebebandė manęs nunuodyti. Šiaip 
jau nemanau, kad judu su Džeimiu susimokę mėgintumėt įduoti 
mane sudeginti Bastilijos aikštėje už raganavimą, ką? — šnekė- 

jau nerūpestingai, bet prisiminimai apie vagių duobę ir teismą 
Kreinsmure tebebuvo labai ryškūs. 

- Žinoma, ne, - oriai atsiliepė jis. - Paryžiuje niekas nebuvo 
sudegintas už raganavimą jau... ak, bent jau dvidešimt metų. Jums 
visiškai niekas negresia. Kol nieko nenužudysit, - pridūrė jis. 

- Stengsiuosi kaip įmanydama, - atsakiau ir pakilau. 


=— 


Fergiusas nesunkiai surado man vežiką, ir per neilgą kelio- 
nę į Hokinsų namus galėjau ramiai apmąstyti pastarojo meto 
įvykius. Numaniau, kad Reimonas iš tiesų man padarė paslaugą 
plačiau paskleisdamas tarp savo prietaringesnių klientų bepro- 
tišką Džeimio prasimanymą, nors nuo minties, kad mano vardas 
cirkuliuoja magijos seansuose ar juodosiose mišiose, man kūnas 
ėjo pagaugais. 

Taip pat atėjo į galvą, kad, spiriama laiko ir apsėsta spekulia- 
cijų apie karalius, kardus ir laivyną, nespėjau mokytojo Reimono 
paklausti, kokiomis aplinkybėmis grafas Sen Žermenas patenka 
į jo įtakos lauką - jeigu apskritai patenka. 

Visuomenės nuomonė, regis, tvirtai priskiria grafui Reimo- 
no minėtų „sluoksnių“ centro vaidmenį. Bet jis kalbėjo apie Sen 
Žermeną kaip apie dalyvį - ar kaip apie konkurentą? Ir ar gandai 
apie šiuos „sluoksnius“ jau pasiekė karaliaus aplinką? Buvo kal- 
bama, esą Liudvikas domisi astrologija. Ar gali būti, kad kas nors 
sieja — tamsiaisiais kabalizmo ar raganystės saitais - Liudviką, 
grafą ir Karolį Stiuartą? 

Nekantriai papurčiau galvą, stengdamasi nuvyti alkoholio 
svaigulį ir beprasmius klausimus. Tvirtai galima buvo teigti tik 
viena: grafas užmezgė pavojingą partnerystę su Karoliu Stiuartu, 
ir šiuo metu tai kelia pakankamai galvos skausmo. 

Hokinsų rezidencija Malori gatvėje buvo solidus, respekta- 
bilus trijų aukštų namas, bet net ir atsitiktiniam stebėtojui pro 
akis nebūtų praslydusi viduje tvyranti sumaištis. Šiltą dieną vi- 
sos langinės tebebuvo aklinai uždarytos, kad tik ko pro plyšelį 
neįžvelgtų smalsi prašalaičio akis. Šįryt niekas nenušveitė laiptų, 

baltus akmenis tebebuvo išmarginę purvinų kojų pėdsakai. Prie- 
butyje nematyti nei virėjo, nei kokios tarnaitės, niekas neišeina 
pasiderėti dėl šviežios mėsos ir pasidalyti naujausiomis paskalo- 
mis su gatvės prekeiviais. Namai stūksojo užsibarikadavę prieš 
artėjančią nelaimę. 

Ir pati jausdamasi nelyginant lemties pranašė, nors ir pasi- 
puošusi palyginti linksma geltona suknele, pasiunčiau Fergiusą 
laiptais viršun pasibelsti į duris. Jis kurį laiką pasiderėjo su kaž- 
kuo, kas ten atidarė, bet berniūkštis turėjo neįkainojamą bruožą 
niekad nepriimti atsakymo „ne“, ir netrukus stovėjau akis į akį su 
moteriške, kuri pasirodė esanti namų šeimininkė, taigi - ponia 
Hokins, Merės dėdienė. 

Kadangi moteris atrodė per daug susinervinusi, kad bent 
kiek suprantamiau ką nors paaiškintų, teko pačiai darytis išva- 
das, kaip antai kuo ji vardu. 

- Bet mes negalim su niekuo matytis! - vis šūkčiojo ji ir 
vogčia dairėsi per petį, tarytum laukdama, kada masyvus pono 
Hokinso pavidalas kaltindamas išdygs jai už nugaros. - Mes... 
pas mus... tai yra... 

— Aš ir nenoriu su jumis matytis, - tvirtai pareiškiau. - Noriu 
aplankyti jūsų dukterėčią, Merę. 

Nuo šio vardo ją, regis, dar labiau sukaustė nerimas. 

- Jinai... bet... Merę? Ne! Ji ne... nesveikuoja! 

- Aš ir nesitikiu rasti jos sveikos, - kantriai atsakiau. Kilste- 
lėjusi parodžiau pintinę. - Atnešiau jai vaistų. 

— Ak! Bet... bet... jinai... jūs... argi jūs ne?.. 

— Paistalai, moterie, - įsiterpė Fergiusas nutaisęs kaip įma- 
nydamas panašesnį škotišką akcentą. Visą šį sumaištingą kuda- 
kavimą jis stebėjo nepritariamai. - Kambarinė sako, kad jaunoji 
panelė viršuj, savo kambaryje. 

— Na, štai, - tariau, - rodyk kelią, Fergiusai. 

Nė nelaukdamas, kad dar kas paragintų, vaikas nėrė pro iš- 
skėstas rankas, mėginančias užtverti kelią, ir tekinas nubėgo į 
niūrias namo gelmes. Ponia Hokins apsigręžė ir kažką neaiškiai 
suriko, o aš tuo naudodamasi praslydau jai pro šoną. 

Prie Merės durų budėjo kambarinė, storulė dryžuota pri- 
juoste, bet ji nesipriešindama sutiko mano pareiškimą, kad keti- 
nu užeiti vidun, tik liūdnai papurtė galvą. 

— Nieko negaliu su ja padaryti, madam. Gal jums labiau 
pavyks. 

Tatai nieko gera nežadėjo, bet neturėjau pasirinkimo. Bent 
jau daugiau žalos nepridarysiu. Apsitampiau suknelę ir pastū- 
miau duris. 

Lyg būčiau į kokį urvą įžengusi. Langus dengė sunkios tam- 
siai rudo aksomo užuolaidos, aklinai užtrauktos, kad į kambarį 
nepatektų dienos šviesos, o jei pro plyšelį koks spindulys ir pra- 
slysdavo, jį tuoj užgesindavo tiršti dūmai, tvyrantys nuo besikū- 
renančio židinio. 

Giliai įkvėpiau ir tuojau pat vėl iškvėpiau, nes užpuolė kosu- 
lys. Pavidalas lovoje nė nekrustelėjo; apgailėtinai maža susigūžu- 
si figūrėlė tūnojo po žąsų pūkų antklode. Narkotikų poveikis jau 
tikrai bus išsisklaidęs, negali būti, kad ji miega, juk vestibiulyje 
ką tik buvo kilęs toks triukšmas. Turbūt apsimeta, jei kartais vėl 
dėdienė būtų grįžusi su savo kvailais pompastiškais moralais. Aš, 
ja dėta, irgi lygiai taip pat elgčiausi. 

Atsisukau ir tvirta ranka uždariau duris nelaimingai poniai 
Hokins prieš nosį, tada priėjau prie lovos. 

- Čia aš, - pasakiau. - Gal išlįsk, kol dar neuždusai po tais 
patalais? 

Patalynė staiga švystelėjo į viršų, Merė iššoko iš po antklo- 
džių it delfinas iš jūros bangų ir stipriai apkabino mano kaklą. 

— Klere! Ak, Klere! Dėkui Dievui! Maniau, niekad jūsų 
nebepamatysiu! Dėdė sakė, kad jus pasodino į kalėjimą! Sakė, 
kad jūs... 

— Paleisk gi! 

Šiaip ne taip išsivadavau iš jos rankų ir tiek atstūmiau mer- 
giną nuo savęs, kad galėčiau nors pasižiūrėti. Įraudusi, suplukusi 
ir susitaršiusiais plaukais nuo lindėjimo po patalais, bet šiaip jau 
atrodė visai neblogai. Rudos akys švytėjo plačiai atmerktos, ap- 
svaigimo nuo opijaus - nė ženklo, ir nors atrodė susijaudinusi ir 

sunerimusi, matyt, nakties poilsis drauge su jaunystės atsparumu 
įveikė fizinius sužeidimus. Nerimą man kėlė kitokios žaizdos. 

- Ne, aš ne kalėjime, - pasakiau mėgindama užbėgti už 
akių jos nekantriems klausimams. - Akivaizdu, kad ne tenai, 
nors ir ne dėl to, kad tavo dėdė būtų nepakankamai stengęsis 
mane ten įkišti. 

- B-bet aš jam sakiau... - pradėjo aiškinti ji, tada užsikirto ir nu- 
delbė akis. - Aš bent jau b-b-bandžiau jam sakyti, bet jis... bet aš... 

— Nesirūpink dėl to, - paraminau. - Jis toks susinervinęs, kad 
neklausys nieko, kad ir ką jam sakytum, kad ir kaip stengtumeisi 
paaiškinti. Šiaip ar taip, tai nesvarbu. Svarbu tu. Kaip jautiesi? 

Nubraukiau tankius tamsius plaukus jai nuo kaktos ir įdė- 
miai nužvelgiau. 

- Gerai, - atsakė ji ir sunkiai nurijo seiles. - Aš... truputį krau- 
javau, bet praėjo. - Merginos šviesaus gymio skruostai dar labiau 
užkaito, bet ji nenuleido akių. - Man... peršti. Ar p-praeis? 

— Taip, praeis, - švelniai atsakiau. - Atnešiau tau žolelių. Jas 
reikia užplikyti karštu vandeniu, o kai užpilas praauš, galima dėti 
kompresą arba pasėdėti vonelėje, jei tokią turėsi po ranka. Padės. 

Ištraukiau žolių ryšelį ir padėjau ant staliuko prie lovos. 

Ji linktelėjo ir prikando lūpą. Aiškiai norėjo dar kažką pasa- 
kyti, įgimtas drovumas grūmėsi su poreikiu atsiverti. 

- Dėl ko tau neramu? - paklausiau kaip įmanydama daly- 
kiškiau. 

— Ar aš turėsiu vaikelį? - staiga paklausė ji ir baimingai pa- 
kėlė akis. - Jūs sakėt... 

— Ne, - atsakiau kuo tvirčiau. - Neturėsi. Jam nepavyko... 
pabaigti. 

Tarp sijono klosčių sukryžiavau abiejų rankų pirštus, karštai 
vildamasi, kad būsiu teisi. Šansų išties nedaug, bet tokių keisty- 
bių vis dėlto pasitaiko. Tačiau nebuvo jokios prasmės merginą 
dar labiau gąsdinti dėl tokios menkos tikimybės. Nuo tos minties 
man pasidarė kiek negera. Negi šitoks nelaimingas atsitiktinumas 
galėtų įminti Frenko egzistavimo mįslę? Nuvijau šią mintį šalin, 
tereikia mėnesį luktelėti, ir pavojus pasitvirtins arba atpuls. 

- Čia karšta kaip prakeiktoj krosny, — tariau ir atsilaisvinau 
raištelius pakaklėj, kad galėčiau kvėpuoti. - Ir dūmų pilna kaip 
pragaro prieangy, kaip sakydavo mano senasis dėdė. 

Nebeišmanydama, ką daugiau jai sakyti, apėjau kambarį, ati- 
traukinėdama užuolaidas ir atidarinėdama langus. 

— Teta Helena sako, kad aš turiu niekam nesirodyti, - pasakė 
Merė ir atsiklaupė lovoje, nenuleisdama nuo manęs akių. - Sako, 
kad man nuplėšta garbė, ir jeigu išeisiu, žmonės gatvėje badys į 
mane pirštais. 

- Gali, nelabieji. - Atidariusi visus langus grįžau prie jos. 
Bet dėl to tu neprivalai gyva pasilaidoti ir uždusti čia. 

Prisėdau prie jos, atsilošiau krėsle, vėsus gaivus oras kedeno 
plaukus, vaikė iš kambario dūmų tumulus. 

Ji ilgokai tylėjo, žaidė su žolelių ryšeliu ant staliuko. Galų 
gale pakėlė akis į mane, narsiai šypsodamasi, nors apatinė lūpa 
nežymiai virpėjo. 

— Bent jau nereikės už v-vikonto tekėti. Dėdė sako, dabar jis 
manęs tikrai neims. 

— Tikriausiai neims. 

Ji linktelėjo, nuleidusi akis į kvadratėliu sulankstytą marlės 
paketėlį ant kelių. Pirštai nervingai žaidė su raišteliu, kol vienas 
galas atsivyniojo ir ant lovatiesės išbiro keli trupiniai džiovintų 
paprastųjų rykštenių. 

— Aš... vis galvojau apie tai; apie tai, ką jūs man sakėt, kad 
v-vyras... — Ji nutilo ir nurijo seiles, o ant marlės nukrito ašara. — 
Man atrodė, neiškęsiu, kad vikontas man tai darytų. D-dabar tai 
jau padaryta... ir to jau nebepataisysi... ir man daugiau niekad 
nebereikės šito daryti... ir... ir... ak, Klere, Aleksas daugiau man 
nė žodžio netars! Aš niekada jo nebepamatysiu, niekada! 

Ji puolė man į glėbį ir isteriškai apsiraudojo, o žolelės pabiro. 
Priglaudžiau ją prie peties ir glosčiau, tyliai ramindama, nors ir 
pati nuvarvinau kelias ašaras, ir jos nepastebėtos nukrito į tam- 
sius blizgančius jos plaukus. 

— Dar pamatysi jį, - sušnibždėjau. - Žinoma, kad pamatysi. 
Jam dėl to nebus skirtumo. Jis geras žmogus. 

Bet aš žinojau, kad tai netiesa. Išvakarėse matydama susisie- 
lojusį Alekso Randalo veidą pamaniau, kad tai tas pat bejėgiškas 
gailestis, kurį jaučia Džeimis ir Merta. Bet kai sužinojau, kad 
Randalas akivaizdžiai Merę įsimylėjęs, supratau, kad jis kur kas 
skaudžiau turėjo išgyventi - ir baimintis dėl ateities. 

Atrodė esąs geras žmogus. Bet taip pat buvo neturtingas, 
jaunesnysis sūnus, silpnos sveikatos ir nedaug turintis galimy- 
bių iškilti; jeigu ir užėmė tam tikrą padėtį, ji visiškai priklausė 
nuo Sandringamo kunigaikščio geros valios. O aš maža teturė- 
jau vilties, kad kunigaikštis geranoriškai sutiks savo sekretoriaus 
pasiryžimą santuokiniais ryšiais susisaistyti su žlugusia mergina, 
kuriai nuplėšta garbė, kuri dabar nebegali pasiguosti nei ryšiais 
visuomenėje, nei kraičiu. 

O jeigu Aleksui užtektų drąsos ją vesti nepaisant nieko, kas 
gi tuomet jų laukia — be skatiko kišenėje, padorios visuomenės 
atstumtų, kai jų meilę visuomet temdys išprievartavimo šešėlis, 
kad ir kiek vienas kitą pažintų? 

Ką daugiau galėjau padaryti - tik laikiau apkabinusi ir drau- 
ge apraudojau jos netektį. 


=— 

Kai išėjau, jau buvo pradėję temti, virš kaminų mirksėjo pir- 
mosios žvaigždės. Kišenėje nešiausi Merės laišką, deramai paliu- 
dytą, su jos aprašytais praėjusio vakaro įvykiais. Kai šis laiškas 
bus įteiktas reikiamiems valdžios atstovams, įstatymo sargai bent 
jau turėtų mūsų nebepersekioti. Bent tiek; kituose frontuose 
grėsmių pakako. 

Šįkart, suvokdama pavojų, neprieštaravau, kai ponia Ho- 
kins nenoromis pasiūlė parvežti mus su Fergiusu namo šeimos 
karieta. 

Vestibiulyje nusviedusi skrybėlaitę ant vizitinių kortelių sta- 
liuko, pastebėjau, kad nuo padėklo ten jau virste virsta rašteliai 
ir gėlių puokštelės, tiek daug jų buvo palikta. Matyt, mes dar ne 
parijai, nors žinia apie skandalą jau seniai turėjo apskrieti Pary- 
žiaus visuomenę. 


SVETIMŠALE +» MEILĖS LABIRINTE 407 


Nuvijau šalin susirūpinusius tarnus, kurie mėgino klausinėti, 
ir nuslinkau į miegamąjį viršuje, pakeliui nerūpestingai mėtyda- 
ma nusivilktus drabužius. Jaučiausi pernelyg išsekinta, kad dar 
dėl ko nors sukčiau galvą. 

Bet kai atidariusi miegamojo duris pamačiau Džeimį, atsilo- 
šusį krėsle prie židinio, apatiją iškart išstūmė švelnumas. Tyso- 
jo užsimerkęs, plaukai stirksojo į visas šalis, akivaizdus ženklas, 
kad būta dvasinės sumaišties. Bet kai tyliai įėjau, jis atsimerkė ir 
nusišypsojo man, mėlynos akys skaisčiai sužvilgo šiltoje sietyno 
šviesoje. 

- Viskas gerai, - tik sumurmėjo jis, imdamas mane į glė- 
bį. - Tu namie. 

Paskui mudu nutilome, nuvilkome vienas kitam drabužius 
ir galop sugulėme ant žemės, vienas kito glėby atrasdami kad ir 
pavėluotą bežadį saugų prieglobstį. 

Ne laiku prisikėlęs 


KAI MŪSŲ KARIETA PRIRIEDĖJO prie kunigaikščio išsi- 
nuomotos rezidencijos Šv. Onos gatvėje, mano mintys vis dar 
sukosi apie bankininkus. Namai buvo dideli ir išvaizdūs, apsupti 
erdvaus žemės ploto, prie jų vedė ilgas lenktas privažiavimo ke- 
lias, apsodintas tuopomis. Turtingas žmogus tas kunigaikštis. 

- Kaip manai, ar tai tą iš Mancečio gautą paskolą Karolis 
investuoja į Sen Žermeno verslą? - paklausiau aš. 

— Tikriausiai tą, - atsiliepė Džeimis. Jis movėsi oficialiam 
apsilankymui derančias kiaulenos pirštines, truputį raukydama- 
sis lygino tamprią odą ant nelankstaus dešinės rankos bevardžio 
piršto. - O tėvas mano, kad tuos pinigus jis leidžia pragyvenimui 
Paryžiuje. 

— Vadinasi, Karolis tikrai renka lėšas armijai, - tariau ir no- 
rom nenorom pajutau pagarbą Karoliui Stiuartui. 

Karieta sustojo, liokajus nušoko atidaryti durelių. 

— Na, bent jau jisai renka pinigus, - pataisė mane Džeimis 
ir padėjo išlipti iš karietos. - Ką aš žinau, gal jam jų reikia, kad 
pabėgtų su Luiza de la Tur ir savo benkartu. 

Papurčiau galvą. 

- Vargu. Sprendžiant iš to, ką man vakar papasakojo moky- 
tojas Reimonas, ne tam. Be to, Luiza sako, kad nesimatė su juo 
nuo to laiko, kai ji su Žiuliu... na... 

Džeimis piktai prunkštelėjo. 

- Tai bent kiek padorumo turi. 

— Nežinau, ar dėl to, - replikavau aš, įsikibau jam į parankę, 
ir mudu užlipome laipteliais iki durų. - Sakė, Karolis taip užsiuto 
dėl to, kad ji su vyru pergulėjo, kad su trenksmais išsinešdino, ir 
nuo to laiko jinai jo nematė. Kartkartėmis vis parašo jai aistringą 

laišką, prisiekinėja, kad ateis ir išsiveš ją ir kūdikį, kai tik užims 
savo teisėtą vietą po saule, bet ji neleidžia jam užeiti aplanky- 
ti - taip baiminasi, kad Žiulis sužinos tiesą. 

Džeimis škotiška maniera suniurzgė išreikšdamas nepritarimą. 

- Dievaži, ar gali nors vienas vyras būti ramus, kad išvengs 
ragų“ 

Švelniai paliečiau jam alkūnę. 

- Kai kurie, matyt, labiau negu kiti. 

- Taip manai? - neva paabejojo jis, bet ir nusišypsojo man. 

Durys plačiai atsilapojo, ir pasirodė žemo ūgio apskritutis 
vyresnysis liokajus, plikas, nepriekaištingai švaria livrėja ir gau- 
biamas neapsakomo orumo. 

— Milorde, - kreipėsi jis į Džeimį nusilenkdamas, - ir miledi. 
Jūs laukiami. Malonėkit užeiti į vidų. 


=— 

Kunigaikštis priėmė mus didžiojoje svetainėje ir buvo nepa- 
prastai žavus. 

— Niekai, nesąmonės, - numojo jis ranka į Džeimio atsipra- 
šymus už nenumatytas komplikacijas per vakarienę. - Velnio- 
niškai jaudrūs vaikinai tie prancūzai. Dėl visko išpučia tokias 
bedieviškas istorijas. Nagi, gal apsvarstykime visus šiuos įdomius 
siūlymus? Ir galbūt jūsų geroji ponia pageidautų... e... maloniai 
apžiūrėti... a? - Jis abstrakčiai mostelėjo į sieną, palikdamas 
iškeltą klausimą, ar aš galėčiau maloniai apžiūrėti kelis didelius 
paveikslus, gausią knygų lentyną ir kelias stiklines spintas, ku- 
riose buvo įkurdinta kunigaikščio tabakinių kolekcija. 

- Dėkui, - sumurmėjau ir žavingai nusišypsojau, o tada pa- 
mažu nuėjau prie sienos, dėdamasi susidomėjusi didžiuliu Bušė* 
paveikslu, vaizduojančiu iš nugaros apkūnią moterį, sėdinčią 
dykroje ant uolos. Jeigu šis paveikslas atspindi esamą skonį mo- 
ters anatomijos atžvilgiu, tai nieko nuostabaus, kad Džeimis taip 
vertina mano sėdynę. 


* Laikrodis (pranc.). 

— Cha, - nusišaipiau, - tai štai ko verti korsetai, ką? 

— Ą? 

Džeimis su kunigaikščiu abu kaip vienas krūptelėjo ir pakėlė 
galvas nuo aplanko su investicijų dokumentais, dėl kurių oficia- 
liai mes ir atvykome. 

— Nekreipkit į mane dėmesio, - grakščiai numojau ranka. - 
Tiesiog grožiuosi menu. 

- Esu didžiai pamalonintas, ponia, - mandagiai atsakė kuni- 
gaikštis ir vėl sukišo nosį į popierius, o Džeimis ėmėsi nuobodžios 
ir kankinamos tikrosios mūsų apsilankymo užduoties - nepa- 
stebimai išpešti iš kunigaikščio kuo daugiau informacijos apie jo 
prielankumą - ar priešingai, priešiškumą - Stiuartų reikalui. 

Ir aš šioje viešnagėje turėjau tikslą. Kai vyrai labiau įsigilino į 
savo reikalus, dėdamasi tyrinėjanti turtingas bibliotekos lentynas, 
nutykinau prie durų. Vos tik pasirodys saugu, ketinau išsmukti į 
koridorių ir pabandyti susirasti Aleksą Randalą. Padariau viską, 
ką galėjau, kad atitaisyčiau Merei Hokins padarytą skriaudą; 
daugiau viskas priklausė nuo jo. Pagal visuomenėje galiojančias 
etiketo taisykles jis negalėjo aplankyti jos dėdės namuose nei ji 
negalėjo mėginti su juo susisiekti. Bet aš lengvai galėjau suteikti 
jiems progą susitikti Tremulenų gatvėje. 

Pašnekesys man už nugaros pritilo ir virto konfidencialiu 
kuždėjimusi. Iškišau galvą į koridorių, bet iškart nepamačiau 
liokajaus. Vis tiek vienas kuris turi būt kažkur netoliese; tokio 
dydžio namuose kaip šie paprastai darbuojasi ne vienas tuzinas 
tarnų. Erdviuose rūmuose, jei noriu rasti Aleksandrą Randalą, 
neišsiversiu be pagalbos. Pasukau į vieną pusę daug negalvo- 
dama ir nuėjau koridoriumi, dairydamasi tarno, kurio galėčiau 
pasiteirauti kelio. 

Koridoriaus gale kažin kas šmėstelėjo, ir aš pašaukiau. Kad ir 
kas ten buvo, tas žmogus neatsiliepė, bet išgirdau kažką vogčia 
tipenant išblizgintomis grindų lentomis. 

Keista, kad tarnas šitaip elgtųsi. Sustojau koridoriaus gale 
ir apsidairiau. Koridorių, kuriame stovėjau, statmenai kirto ki- 
tas, kurio vienoje pusėje rikiavosi durys, o kitoje —- aukšti lan- 

gai, išeinantys į privažiavimo kelią ir sodą. Dauguma durų buvo 
uždarytos, bet tos arčiausiai manęs - kiek praviros. 

Tylutėliai priėjau ir priglaudžiau ausį prie sienos plokštės. 
Nieko neišgirdusi, suėmiau už rankenos ir drąsiai atidariau 
duris. 

— Dėl Dievo meilės, o tu ką čia veiki? - sušukau apstulbusi. 

— Ak, kaip jūs mane išgąsdinot! Dievulėliau, maniau, 
m-mirsiu. 

Merė Hokins spaudė abu delnus prie suknelės korsažo. Vei- 
das - nubalęs kaip popierius, akys patamsėjusios ir iš siaubo iš- 
plėstos. 

- Nemirsi, - atsakiau, - nebent dėdė tave čia užtiks - tada jis 
tave nudės. O galbūt žino? 

Mergina papurtė galvą. 

— Ne. Aš niekam n-nesakiau. Važiavau miesto fiakru. 

- Dėl Dievo meilės, kodėl? 

Jinai apsidairė lyg išsigandęs triušelis, ieškantis kokios lan- 
dos, bet nerandantis; vis dėlto, užuot sprukusi, pasitempė ir kie- 
tai sukando dantis. 

— Man reikėjo susirasti Aleksą. Turėjau su juo p-pasikalbėti. 
Sužinoti, ar jis... ar jis... 

Ji gniaužė rankas, buvo matyti, kaip sunku jai spausti iš savęs 
žodžius. 

— Nesivargink, - pasidaviau. - Aš suprantu. O štai tavo dėdė 
nesupras, nesupras nė kunigaikštis. Jo šviesybė taip pat nežino, 
kad tu čia? 

Ji be žodžių papurtė galvą. 

— Gerai, - atsakiau mąstydama. - Ką gi, pirmiausia turim 
štai ką padaryti... 

— Madam, ar galiu kuo padėti? 

Merė pašoko kaip kiškis, o ir man širdis ėmė pro gerklę ne- 
smagiai lipti lauk. Prakeiktas liokajus; niekada nepasirodys vie- 
toje ir laiku. 

Nieko kita nebeliko, tik narsiai atsilaikyti. Atsigręžiau į tarną, 
kuris stovėjo it mietą prarijęs tarpduryje, orus ir įtarus. 

- Taip, - atsakiau kuo labiau iš aukšto, nors taip staiga ne 
ypač man vyko. - Ar malonėtumėt pasakyti ponui Aleksandrui 
Randalui, kad jis turi svečių? 

- Apgailestauju, madam, kad negaliu to padaryti, - oficialiai 
pasakė liokajus. 

- Ir kodėl gi ne? - pareikalavau atsakymo. 

- Todėl, madam, - paaiškino jis, - kad ponas Aleksandras 
Randalas nebedirba pas jo šviesybę. Jis atleistas. - Liokajus dirs- 
telėjo į Merę, tada per colį nuleido nosį ir kiek atsitiesęs pasa- 
kė: - Kaip suprantu, mesjė Randalas išplaukė atgal į Angliją. 

- Ne! Jis negalėjo išvykti, ne! 

Merė nėrė prie durų ir beveik atsitrenkė į Džeimį, kuris kaip 
tik tuo metu įėjo. Ji aiktelėjusi pasitraukė atbula, o jis apstulbęs 
liko spoksoti į ją. 

— Ką... - prabilo jis, tada už Merės nugaros pamatė mane. - 
O, štai kur tu, Sasenach. Atsiprašiau ir išėjau tavęs ieškoti - jo 
šviesybė ką tik pasakė man, kad Aleksas Randalas... 

- Žinau, - nutraukiau jį, - išvažiavo. 

- Ne! - sudejavo Merė. - Ne! 

Ji vėl šoko bėgti prie durų ir dingo už jų, nė vienas nespėjo- 
me jos sulaikyti, kulniukai nukaukšėjo išblizgintu parketu. 

- Prakeikta kvaiša! 

Nusispyriau batelius, pasikaišiau sijonus ir nuskuodžiau pas- 
kui. Vienomis kojinėmis bėgau kur kas greičiau už ją, avinčią 
aukštakulnėmis šlepetėmis. Gal dar pavyks sugauti, kol su kuo 
nors nesusidūrė ir nebuvo sučiupta. 

Merės sijonai švystelėję pradingo už koridoriaus posūkio, aš 
nubėgau įkandin. Čia grindis dengė kilimas; jeigu nepaskubėsiu, 
sankryžoje galiu pamesti pėdsakus, nes negirdėsiu žingsnių ir 
nesuprasiu, į kurią pusę nubėgo. Nunarinau galvą, visu greičiu 
pasukau už kampo ir kaktomuša žiebiausi į vyrą, ateinantį prieš- 
priešiais. 

Jis iš netikėtumo aiktelėjo, nes atsitrenkiau į jį per patį pu- 
siaują, ir kad neparvirstų, griebė man už rankų, todėl mudu kurį 
laiką svirduliavome ir strapaliojome į šalis. 

- Atsiprašau, - uždususi Žžioptelėjau. - Pamaniau, kad jūs... 
ak, Jėzau Kristau tu prakeiktasis! 

Pirmas įspūdis - kad sutikau Aleksandrą Randalą - išgaravo 
per akimirksnį, kurio pakako išvysti akis viršum dailiai išlenktų 
lūpų. Lūpos labai priminė Alekso, tik šitas iš šonų rėmino gi- 
lios raukšlės. Bet šitos šaltos akys tegalėjo priklausyti tik vienam 
vyrui. 

Buvau tokia sukrėsta, kad valandėlę viskas regėjosi paradok- 
saliai normalu; panūdau atsiprašyti, nusipurtyti ir vytis toliau, 
palikusi jį pamirštą koridoriuje, tiesiog atsitiktinai sutiktą pra- 
šalaitį. Šį įspūdį paskubėjo pakoreguoti manieji antinksčiai — iš- 
pumpavo į kraują tokią dozę adrenalino, kad širdį it koks kumš- 
tis suspaudė. 

Tada jau ir jis atgavo kvapą, o kartu ir akimirkai prarastą 
savitvardą. 

- Esu linkęs pritarti jūsų išreikštiems jausmams, ponia, jei- 
gu ir ne jų raiškos būdui. - Vis dar spausdamas mane už alkū- 
nių, truputį atstūmė nuo savęs ir prisimerkęs mėgino įsižiūrėti 
koridoriaus prieblandoje. Šviesa krito man ant veido, ir pama- 
čiau, kaip atpažinęs jis išblyško nuo šoko. - Perkūnai rautų, čia 
jūs! - šūktelėjo. 

— Maniau, jūs negyvas. 

Pasimuisčiau stengdamasi išsilaisvinti iš plieninių Džonata- 
no Randalo gniaužtų. 

Jis paleido vieną alkūnę, pasitrynė pusiaują ir šaltai mane 
nužiūrėjo. Subtilių, dailių bruožų veidas buvo sveikai įdegęs; iš 
pažiūros nepasakytum, kad prieš penketą mėnesių būtų buvęs 
sutryptas trijų dešimčių ketvirtį tonos sveriančių galvijų. Kakto- 
je - nė menkiausio kanopos įspaudo. 

- Ponia, vėl jaučiuos lygiai taip pat kaip ir jūs. Labai panašiai 
klydau dėl jūsiškės sveikatos būklės. Gal jūs vis dėlto esat raga- 
na... tai ką gi padarėt, vilku pasivertėt? 

Jo išraiška išdavė atsargią antipatiją ir prietaringą baimę. Juk 
vis dėlto, kai šaltą žiemos vakarą išmeti ką nors lauk pas vilkų 
rują, tikiesi, kad tas kas nors susipras ir leisis suėdamas. O mano 

prakaituoti delnai ir būgnijanti širdis bylojo apie sutrikimą, pa- 
tiriamą, kai žmogus, tavo laikytas saugiai negyvu, ūmai išdygsta 
prieš akis. Numaniau, kad jam irgi mažumėlę nejauku. 

- Žinoma, jums tai tikrai turėtų rūpėti. 

Skatulys jį suerzinti - sudrumsti tą ledinę ramybę - buvo 
stipriausias iš visų kunkuliuojančių emocijų, užvirusių išvydus 
Randalo veidą. Jo pirštai tvirčiau sugniaužė mano ranką, plonos 
lūpos įsitempė. Mačiau, kaip mintyse jis karštligiškai brauko at- 
metamas galimybes. 

- Jeigu ne jūsų, tai kieno kūną sero Flečerio vyrai ištraukė 
iš požemio? - paklausiau stengdamasi išnaudoti kiekvieną pro- 
gą pralaužti jo savitvardą. Tiesioginis liudininkas man pasakojo, 
kad požeminiame kalėjime liko galvijų sutrypta „skudurinė lėlė 
kraujo klane“ ir ta sumaištim pasinaudojant Džeimis buvo iš- 
trauktas iš to paties kalėjimo. 

Randalas nelabai linksmai šyptelėjo. Jei ir buvo sukrėstas kaip 
aš, to neparodė. Kvėpavo kiek tankiau negu įprastai, o raukšlės apie 
akis ir lūpas buvo įsirėžusios giliau, nei prisiminiau, bet jis negaudė 
oro it iš vandens ištraukta žuvis. O aš gaudžiau. Įkvėpiau deguo- 
nies, kiek tik talpino plaučiai, ir pabandžiau kvėpuoti pro nosį. 

- Mano arklininko, Marlio. Nors jeigu jūs neatsakinėjat į 
mano klausimus, tai kodėl aš turėčiau atsakinėti? 
kojų, atidžiai vertindamas išvaizdą: šilko suknia, puošmenos 
plaukuose, brangakmeniai ir kojos vienomis kojinėmis. 

- Ištekėjot už prancūzo, taip? - paklausė jis. - Visad maniau, 
kad jūs - prancūzų šnipė. Tikiuosi, naujasis sutuoktinis geriau 
jus užlaiko negu... 

Žodžiai įstrigo jam gerklėje, kai pakėlęs akis išvydo tą, kie- 
no žingsniai buvo ką tik pasigirdę koridoriuje man už nugaros. 
Jei man knietėjo išmušti jį iš vėžių, šis potroškis buvo visiškai 
patenkintas. Joks Hamletas scenoje nepasitiko šmėklos su tokiu 
įtikinamu išgąsčiu, kokį išvydau aristokratiškame Randalo veide. 
Mane tebelaikančios rankos nagai susmigo ir juste pajutau tarsi 
kokią elektros iškrovą, perliejusią jo kūną. 

Supratau, ką jis už manęs pamatė, ir bijojau atsigręžti. Kori- 
doriuje tvyrojo visiška tyla; net lango stiklą brazdinančios kipa- 
risų šakos, regėjos, įsilieja į tą pačią tylą, kaip į spengiančią tylą 
įsilieja bangų mūša jūros pakrantėje. Labai iš lėto išsilaisvinau 
iš gniaužtų, jo ranka it apmirusi nukrito palei šoną. Už nugaros 
nebuvo girdėti nė menkiausio garso, nors girdėjau iš kambario 
koridoriaus gale atsklindančius balsus. Meldžiausi, kad durys 
liktų uždarytos, ir karštligiškai mėginau prisiminti, kuo Džeimis 
buvo ginkluotas. 

Galvoje iš pradžių buvo tuščia, paskui ryškiai įsiplieskė rami- 
namas vaizdinys - Džeimio kardas kybo greta diržo ant kabliuko 
spintos sienoje, saulė blyksi ant emaliu puoštos rankenos. Bet, 
žinoma, durklą jis vis dėlto turi, ir peiliuką, kurį pratęs nešiotis 
kojinėje. Blogiausiu atveju, buvau visiškai tikra, jis kuo puikiau- 
siai pasikliaus ir savo plikomis rankomis. O jei dabartinę mano 
padėtį - tarp jųdviejų - apibūdintum kaip blogiausią atvejį... 
Sunkiai nurijau seiles ir atsisukau. 

Jis stovėjo visiškai nejudėdamas, ne daugiau kaip per jardą 
nuo manęs. Stovėjo prie vieno tų aukštų dvivėrių langų dideliais 
stiklais, ir kiparisų spyglių šešėliai ribuliavo ant jo nelyginant 
vanduo virš nugrimzdusios uolos. Veidas irgi buvo toks pat be 
išraiškos, kokia esti uola. Jei kas gyva ir vyko už tų akių, liko 
paslėpta; jos žvelgė plačiai atmerktos ir tuščios lyg lango stiklai, 
tarytum jų atspindima siela seniai būtų išskridusi. 

Neištarė nė žodžio, bet po akimirkos ištiesė man ranką. At- 
verstas delnas pakibo ore, ir man užteko proto paimti ištiestą 
ranką. Buvo vėsi ir kieta, įsikibau jos it plausto rąsto. 

Jis prisitraukė mane prie šono, tvirtai suėmė už rankos virš 
alkūnės ir apgręžė, ir visa tai padarė netardamas nė žodžio, nė 
jo veido išraiška nepakito. Kai pasiekėme koridoriaus posūkį, už 
nugaros pasigirdo Randalo balsas: 

— Džeimi, - tarė jis. Balsas buvo kimus nuo sukrėtimo, jame 
skambėjo kažkas tarp netikėjimo ir maldavimo. 

Tąsyk Džeimis sustojo ir atsisuko pažiūrėti į jį. Randalas buvo 
mirtinai išblyškęs, ant abiejų skruostikaulių liepsnojo po mažą 

raudoną dėmelę. Jis buvo nusiėmęs peruką ir spaudė jį rankose, 
o ploni tamsūs plaukai nuo prakaito lipo prie smilkinių. 

— Ne. - Balsas man virš galvos skambėjo tyliai, beveik be jo- 
kio jausmo. Pakėlusi akis pamačiau, kad ir veidas vis dar toks pat 
tuščias, tik kakle plaka tankus pulsas ir mažytis trikampis randas 
virš apykaklės raudonai užkaitęs. - Formalus etiketas reikalauja 
mane vadinti lordu Broch Tuarachu, - pasigirdo virš manęs tyli 
škotiška tartis. - O daugiau, nei reikalaus formalumai, tu į mane 
nesikreipsi - kol ateis laikas maldauti pasigailėjimo priremtam 
mano kardo smaigalio. Tada galėsi kreiptis į mane vardu, nes tai 
bus paskutinis gyvenime tavo ištartas žodis. 

Ūmai Džeimis nuožmiai apsisuko, plačiai švystelėjo ryškia- 
spalvė skraistė, užstodama man Randalą, ir mes pasukom už 
koridoriaus kampo. 


ž5=- 


Prie vartų tebelaukė karieta. Bijodama pažvelgti į Džeimį, 
įlipau vidun ir kruopščiai apsikamšiau apie kojas geltono šilko 
klostes. Staiga kaukštelėjo uždaromos durelės, ir aš greit pakėliau 
akis, bet nespėjau nė rankenos pasiekti, o karieta staigiai trūkte- 
lėjo ir nubloškė mane atgal. | 

Keikdamasi vargais negalais užsiropščiau keliais ant sėdynės 
ir pasižiūrėjau pro užpakalinį langą. Džeimis buvo dingęs. Priva- 
žiavimo kelyje judėjo tik kiparisų ir tuopų šešėliai. 

Ėmiau kumščiais tvatinti į karietos stogą, bet vežikas tik su- 
ragino arklius. Šiuo paros metu eismo buvo nedaug, ir mes dar- 
dėjome siauromis gatvelėmis it nelabųjų genami. 

Kai sustojome Tremulenų gatvėje, iššokau iš karietos, tuo pat 
metu apimta panikos ir įtūžusi. 

— Kodėl nesustojai? - užrikau ant vežiko. 

Šis gūžtelėjo pečiais, saugiai nepasiekiamas ant savo aukštos 
pasostės. 

— Madam, ponas liepė man nedelsiant parvežti jus namo. 

Jis pasiėmė botagą ir juo atsargiai palietė arklio paskuigalį. 

— Palauk! - surikau. - Aš noriu važiuot atgal! 

Bet jis tik susigūžė, kaip vėžlys įgaužė galvą į pečius ir apsi- 
metė negirdėjęs, o karieta nuriedėjo. 

Putodama iš bejėgiškumo, pasukau prie durų, kur stypsojo 
smulkutė Fergiuso figūrėlė. Klausiamai pakėlęs antakius jis ste- 
bėjo mano parvykimą. 

- Kur Merta? - be ceremonijų paklausiau. Mano išmanymu, 
vienintelis mažasis klano narys būtų sugebėjęs pirma surasti 
Džeimį, o paskiau jį ir sustabdyti. 

— Nežinau, madam. Gal tenai. - Berniūkštis galva parodė į 
Gambožo gatvę, kur buvo kelios įvairaus padorumo lygio už- 
eigos - nuo tokių, kur keliaujanti dama gali papietauti su savo 
vyru, iki landynių prie upės, kur vienas nesiryžtų kelti kojos net 
ginkluotas džentelmenas. 

Uždėjau ranką Fergiusui ant peties - tiek norėdama atsirem- 
ti, tiek paraginti. 

— Dumk, surask jį, Fergiusai. Kuo greičiausiai! 

Sunerimęs dėl mano tono, jis liuoktelėjo nuo laiptelių ir din- 
go, Man nė nespėjus sušukti pavymui „Būk atsargus!“ Tačiau jis 
Paryžiaus padugnių gyvenimą pažinojo geriau už mane; niekas 
geriau už kišenvagį nesugebėtų prasiskverbti pro smuklės lanky- 
tojų minią. Tikėjausi, kad jis bent jau buvęs kišenvagis. 

Tačiau vienu metu galėjau rūpintis tik vienu dalyku, ir vaiz- 
diniai, kaip Fergiusas pagaunamas ir už savo darbelius pakaria- 
mas, užleido vietą reginiui, užvaldžiusiam mano vaizduotę po 
paskutinių Džeimio žodžių Randalui. 

Tikrai, juk tikrai jis negalėjo grįžti į kunigaikščio namus?.. 
Ne, raminausi. Juk neturi špagos. Kad ir ką jaustų - o man širdis 
smuko į kulnus nuo minties, kaip jis turėtų jaustis, - neapgalvotai 
Džeimis nesielgs. Ir anksčiau buvo tekę matyti jį susirėmimuose, 
protas veikė šaltai ir ramiai, nedrumsčiamas audringų emocijų, 
kurios jį galėtų užtemdyti. O dabar jis visų pirma tikrai laikysis 
formalumo. Sieks griežtų susitarimų, laikysis formulių, reika- 
laujančių nuplauti garbę, kaip priebėgos - to, ko galėtų įsitverti 
ir atsilaikyti prieš krečiančias jausmų bangas, kaulus smelkiantį 
kraujo ir keršto troškimą. 

Sustojau vestibiulyje, automatiškai nusimečiau apsiaustą ir 
stabtelėjau prie veidrodžio pasitaisyti plaukų. Mąstyk, Bošamp, 
nebyliai paraginau savo išblyškusį atspindį. Jeigu jis ketins kautis 
dvikovoje, ko jam pirmiausia reikės? 

Kardo? Ne, negali būti. Jo kardas - viršuje, kabo ant spintos. 
Galėtų pasiskolinti, tačiau niekaip neįsivaizdavau, kad Džeimis 
žengtų į svarbiausią gyvenime dvikovą, ginkluotas ne savo kar- 
du. Kai buvo septyniolikos metų, jam jį padovanojo dėdė, Du- 
glas Makenzis, jis ir pasirūpino mokyti sūnėną juo naudotis, su 
tuo pačiu kardu išmokė kairiarankio kario triukų ir gudrybių. 
Duglas jį versdavo ištisas valandas treniruotis kaire prieš kairę, 
kol, pasak Džeimio, ispaniška geležtė jam imdavo atrodyti gyva, 
virsdavo jo rankos tąsa, o rankena suaugdavo su delnu. Sakė jau- 
čiąsis be jo kaip nuogas. O į tokią dvikovą nuogas tai jau neitų. 

Ne, jeigu jam iškart būtų prireikę kardo, būtų parvažiavęs 
namo pasiimti. Nekantriai persibraukiau pirštais per plaukus, 
įtemptai mąstydama. Velnias, koks gi dvikovų protokolas? Kas 
vyksta prieš pereinant prie kardų? Į dvikovą iškviečiama, aiškus 
daiktas. Ar Džeimio žodžiai koridoriuje ir buvo tas iškvietimas? 
Miglotai įsivaizdavau, kad žmogui suduodama per veidą piršti- 
ne, bet nenutuokiau, ar iš tiesų tokio papročio laikomasi, o gal 
čia tik prisiminimas iš filmų, režisieriaus vaizduotės kūrinys. 

Tada man nušvito protas. Pirmiausia iššūkis, paskui reikia 
susitarti dėl vietos - patogiai nuošalios vietos, kur, tikėtina, ne- 
užklys policija ar karaliaus gvardiečiai. O perduoti iššūkį, su- 
sitarti dėl vietos reikalingas sekundantas. Aha. Tai štai kur jis 
nusidangino - sekundanto susirasti. Mertos. 

Net jeigu Džeimis ras Mertą anksčiau už Fergiusą, vis tiek 
dar liks formalios procedūros. Truputį lengviau atsikvėpiau, nors 
širdis vis dar daužėsi, o korsažo raišteliai atrodė per stipriai su- 
veržti. Tarnų nė vieno nebuvo matyti; vienu judesiu atlaisvinau 
suvarstytus raištelius ir giliai, visais plaučiais įkvėpiau. 

— Nežinojau, kad turi madą nusirenginėti koridoriuose, ki- 
taip būčiau sėdėjęs svetainėj, - ironiškai pasakė kažkas man už 
nugaros škotiška tarme. 

Žaibiškai atsisukau, širdis vos neiššoko iš krūtinės. Svetainės 
tarpduryje, išsitiesęs visu ūgiu ir atsipalaidavęs, abiem rankomis 
atsirėmęs į staktą, stovėjo aukštas vyras, beveik toks pat aukštas 
kaip Džeimis, toks pat elastingai grakštus, toks pat savimi pasi- 
tikintis. Tačiau plaukai tamsūs, giliai įsodintos akys - pilkšvai 
žalsvos. Duglas Makenzis staiga išdygsta kaip iš po žemių mano 
namuose, tarsi mintimis iškviestas. Vilką mini. 

- Dėl Dievo, ką jūs čia veikiat? 

Netikėtumo šokas, ištikęs jį pamačius, jau traukėsi, nors šir- 
dis vis dar daužėsi. Nuo pusryčių buvau nieko nevalgiusi, ir stai- 
ga man užėjo negerumas. Jis žengė į priekį ir sugriebė mane už 
rankos, pasodino ant kėdės. 

— Sėskis, mergyt. Ne kažin kaip jauties, atrodo. 

- Jūs labai pastabus, - atsiliepiau. Akipločio pakraščiuose plau- 
kiojo tamsios dėmelės, o prieš akis šokinėjo ryškios žiežirbos. — 
Dovanokit, - mandagiai atsiprašiau ir nuleidau galvą tarp kelių. 

Džeimis. Frenkas. Randalas. Duglas. Jų veidai mirgėjo man gal- 
voje, ausyse, regis, skambėjo vardai. Delnai prakaitavo, pasispau- 
džiau juos po pažastimis, apglėbusi save mėginau suvaldyti virpulį. 
Džeimis su Randalu tuojau pat nesusikaus - tai svarbiausia. Yra 
šiek tiek laiko pagalvoti, kažko imtis, kad užbėgčiau už akių. Bet ko 
imtis? Palikusi pasąmonei galynėtis su šiuo klausimu, prisiverčiau 
kvėpuoti lėčiau ir sutelkiau dėmesį į artimiausius reikalus. 

- Kartoju, - prašnekau atsitiesusi ir susiglosčiusi plaukus, — 
ką jūs čia veikiate? 

Tamsūs antakiai šoktelėjo į viršų. 

— O man reikia dingsties aplankyti gentainį? 

Galugerkly dar jutau tulžies skonį, bet bent jau rankos liovėsi 
drebėti. 

- Esamomis aplinkybėmis - taip, - atsakiau. 

Išsitiesiau, didingai nekreipdama dėmesio į atvarstytus kor- 
sažo raištelius, ir ištiesiau ranką paimti brendžio grafino. Atspė- 
jęs mano ketinimą, Duglas paėmė nuo padėklo taurę ir įpylė 
arbatinį šaukštelį gėrimo. Tada, kritiškai mane nužvelgęs, padvi- 
gubino dozę. 

— Ačiū, - sausai padėkojau ir paėmiau iš jo taurę. 

— Esamomis aplinkybėmis, a? Ir kokios gi tai būtų aplinky- 
bės? - Nelaukdamas nei atsakymo, nei leidimo, jis ramiausiai 
prisipylė kitą taurę ir neformaliai kilstelėjo. - Už jo didenybę. 

Man nevalingai persikreipė burna. 

— Už karalių Jokūbą, tikiuosi? - Gurkštelėjau mažą gurkšnelį, 
karšti kvapnūs garai ėmė smelktis į akiduobes. - Ar tai, kad jūs - 
Paryžiuje, turėtų reikšti, kad atvertėt Kolumą į savąjį kelią? 

Mat Duglas Makenzis gal ir jakobitas, bet Leocho Makenzių 
klano vadas - jo brolis Kolumas. Suluošintomis ir ligos iškrai- 
pytomis kojomis, Kolumas nebevedė klano į mūšį - karo vadas 
buvo Duglas. Tačiau spręsti, ar mūšis apskritai įvyks, priklausė 
Kolumui. 

Duglas negirdomis nuleido mano klausimą ir, ištuštinęs 
taurę, iškart prisipylė dar vieną. Šįkart skonėdamasis paragavo, 
paskalavo gėrimu burną ir nurijęs nusilaižė nuo lūpų paskutinį 
lašelį. 

— Neprastas, - pagyrė. - Reikia tokio parvežti Kolumui. Jam 
reikia ko nors stipresnio už vyną, kad naktimis galėtų miegoti. 

Taip jis netiesiogiai atsakė į mano klausimą. Vadinasi, Kolu- 
mo būklė blogėja. Visuomet kentęs skausmus dėl kūną graužian- 
čios ligos, Kolumas vakarais išgerdavo vyno, kad padėtų užmigti. 
Dabar jam jau reikia brendžio. Pagalvojau, ar dar ilgai truks, kol 
jam prireiks griebtis opijaus. 

Nes kai liga jį tiek prirems, jo vadovavimas klanui bus baig- 
tas. Neturėdamas fizinių pajėgų, jis vis dar vadovavo vienomis 
valios pastangomis. Bet jeigu Kolumo sąmonę paglemš skausmai 
ir narkotikai, klanas turės naują vadą - Duglą. 

Žvelgiau į jį pro stiklinaitės viršų. Jis nevirptelėdamas atlaikė 
mano žvilgsnį, būdingai plati Makenzių burna vos šypsojosi. Iš 
veido Duglas labai priminė brolį - ir sūnėną: tie patys tvirti, lyg 
iš akmens tašyti bruožai, platūs, aukšti skruostikauliai ir ilga tiesi 
nosis nelyginant peilio ašmenys. 

Būdamas aštuoniolikos metų jaunuolis, jis prisiekė remti 
brolį kaip vadą ir jau beveik trisdešimt metų tos priesaikos lai- 

kėsi. Ir laikysis, žinojau, iki Kolumas mirs arba nebepajėgs toliau 
vadovauti. O tą dieną jo pečius apgaubs vado mantija, ir Maken- 
zių klano vyrai eis paskui jį, kur jis ves - seks paskui Šv. Andrie- 
jaus kryžių ir karaliaus Jokūbo vėliavą, žygiuos Gražuolio princo 
Čarlio avangarde. 

- Kokios aplinkybės? - pakartojau grįždama prie anksčiau jo 
užduoto klausimo. - Ką gi, nemanyčiau, kad dera laikyti tikrai 
gero skonio gestu apsilankymą pas žmogų, kurį palikai mirti ir 
kurio žmoną mėginai suvilioti. 

Nebūtų Duglas Makenzis - jis tik nusijuokė. Nelabai nu- 
tuokiau, ko prireiktų tam vyrui iš vėžių išmušti, bet nuoširdžiai 
vyliausi, kad kai tai pagaliau nutiks, būsiu šalia ir į valias pasi- 
mėgausiu reginiu. 

- Suvilioti? Aš siūliausi tave vesti, - atsakė jis, o lūpos links- 
mai vyptelėjo. 

— Kiek mano atmintis siekia, išprievartauti siūlėtės, - nukirtau. 

Praeitą žiemą jis iš tiesų siūlėsi mane vesti - jėga, - prieš tai 
dar atsisakęs padėti man gelbėti Džeimį iš Ventvorto kalėjimo. 
Nors galutinis tikslas buvo pasisavinti Džeimio dvarą - Lalibro- 
chą, kuris po Džeimio mirties būtų atitekęs man, - Duglas ne- 
spjovė ir į menkesnį santuokos teikiamą atlygį, kaip antai regu- 
liariai smagintis mano kūnu. | 

- Jei kalbėtume apie tai, kad Džeimį palikau kalėti, - prabilo 
jis, kaip visad nekreipdamas į mane dėmesio, - atrodė neįmano- 
ma jo iš ten ištraukti, nebuvo jokios prasmės bandyti ir rizikuoti 
gerų vyrų gyvybe. Jis pats pirmas tai būtų supratęs. O jeigu būtų 
miręs, tai mano, kaip klano nario pareiga, buvo pasiūlyt jo žmo- 
nai apsaugą. Juk esu berniuko auklėtojas, ar ne? 

Jis atkragino galvą ir išlenkė taurę ligi dugno. 

Aš pati gerai trūktelėjau iš savosios ir greitosiomis nurijau, 
kad neužspringčiau. Alkoholis nudegino gerklę ir stemplę - tin- 
kamai pateisino karštį, kuris išmušė skruostus. Duglas teisus, 
Džeimis nekaltino jo už tai, kad nepanoro laužtis į Ventvorto 
kalėjimą, - nesitikėjo nė kad aš to imsiuosi, o ir pavyko man tik 
per stebuklą. Aš bendrais bruožais papasakojau Džeimiui apie 

Duglo ketinimą mane vesti, bet nesistengiau perteikti kūniško 
šio ketinimo aspekto. Vis dėlto nesitikėjau dar kada nors pama- 
tyti Duglą Makenzį. 

Iš patirties žinojau, kad jis linkęs griebtis kiekvienos pasi- 
taikiusios progos; kadangi Džeimis turėjo būti pakartas, Duglas 
nė nesiteikė palaukti, kol bus įvykdytas nuosprendis, o čiupo į 
nagą mane ir kartu nuosavybę, kurią netrukus turėjau paveldėti. 
Jeigu - ne, pasitaisiau, kai - Kolumas mirs ar taps visai neįgalus, 
Duglas per savaitę pradės komanduoti Makenzių klanui. O jeigu 
Karolis Stiuartas ras reikiamą palaikymą, Duglas bus pasirengęs. 
Vis dėlto turi šiokios tokios patirties būti sosto užnugariu. 

Susimąsčiusi pakreipiau stiklinaitę. Kolumas Prancūzijoje 
turėjo verslo reikalų, daugiausia vyno ir medienos. Be abejo, šiuo 
pretekstu Duglas ir prisistatė į Paryžių, galbūt tai ir vienintelė 
oficiali jo atvykimo priežastis. Bet buvau tikra, turi jis ir kitų 
užmačių. Ir beveik nėra ko abejoti, kad viena iš jo kelionės prie- 
žasčių - tai, kad mieste yra princas Karolis. 

Viena, ką dera pripažinti Duglo Makenzio naudai - jo apsi- 
lankymas paskatino mano mąstymą, jau vien dėl to, kad knietėjo 
išsiaiškinti, ką jis čia rezga. Jo buvimo įkvėpta ir gerai trūktelėju- 
si portugališko brendžio, mano pasąmonė subrandino idėją. 

— Na, kad ir kaip ten būtų buvę, džiaugiuosi, kad esat čia, - 
pasakiau ir pastačiau tuščią taurę ant padėklo. 

- Džiaugiesi? - Tankūs tamsūs antakiai kilstelėjo, jų savinin- 
kas aiškiai netikėjo manim. 

— Taip. - Atsistojau ir pamojau jam, kad eitų į koridorių. - 
Paimkit mano apsiaustą, kol susivarstysiu. Man reikia, kad va- 
žiuotumėt su manim į commissariat de police. 

Pamačiusi, kaip jis išsižiojo iš nuostabos, pajutau nedrąsiai 
krustelint viltį. Jeigu jau pavyko Duglą Makenzį užklupti iš nety- 
čių, tai dvikovai užkirsti kelią tikrai sugebėsiu, argi ne tiesa? 


2 


- Gal būsi maloni ir paaiškinsi man, ką čia manaisi daran- 
ti?.- paragino Duglas, kai mūsų karieta, dardėdama aplink Mirei 

cirką, per plauką prasilenkė su priešais atvažiuojančiu lando ir 
aguročių kaupinu vežimėliu. 

— Maloni nebūsiu, - trumpai drūtai atsakiau, - bet manau, 
vis tiek teks paaiškinti. Ar žinot, kad Džekas Randalas tebėra 
gyvas? 

— Nebuvau girdėjęs, kad jis būtų miręs, - nuosaikiai atsakė 
Duglas. 

Valandėlę sutrikau. Betgi žinoma, jis teisus: mes Randalą lai- 
kėm negyvu tik dėl to, kad Markas Makranochas per Džeimio 
išvadavimo iš Ventvorto operaciją sutryptą Randalo arklininko 
kūną palaikė pačiu karininku. Suprantama, žinia apie Randalo 
mirtį nepasiekė Škotijos Aukštumų, nes jis nežuvo. Stengiausi 
susikaupti, mintys kriko. 

— Ir nemirė, - pasakiau. - Bet yra Paryžiuje. 

— Paryžiuje? 

Ši naujiena Duglą sudomino; jis nustebęs pakėlė antakius, 
paskui akys išsiplėtė nuo minties, atėjusios į galvą. 

— Kur Džeimis? - griežtai paklausė jis. 

Man patiko, kad jis suprato svarbiausią dalyką. Nors ir ne- 
žinojo, kas įvyko tarp Džeimio ir Randalo Ventvorto kalėji- 
me, - niekas niekada to nesužinos, be Džeimio, Randalo ir tam 
tikru mastu manęs, - Duglas pakankamai buvo prisiklausęs apie 
ankstesnius Randalo žygius, kad tiksliai įvertintų, koks bus pir- 
mas Džeimio impulsas sutikus tą žmogų čia, toli nuo saugaus 
Anglijos prieglobsčio. 

— Nežinau, - atsakiau žiūrėdama pro langą. 

Važiavome pro Hales ir nosį rietė žuvų kvapas. Išsitraukiau 
iškvepintą nosinaitę ir užsidengiau nosį ir burną. Stiprus, aštrus 
gaulterijų aromatas negalėjo lygintis su tuzino ungurių parda- 
vėjų prekystaliais, bet šiek tiek vis dėlto gelbėjo. Prašnekau pro 
aštriai kvepiančas lino klostes. 

- Šiandien netikėtai sutikom Randalą pas Sandringamo ku- 
nigaikštį. Džeimis išsiuntė mane karieta namo, ir daugiau jo 
nemačiau. 

Duglas nekreipė jokio dėmesio nei į smarvę, nei į gergždžian- 
čius žuvų pardavėjų balsus, kuriais jie gyrė savą prekę. Suraukęs 
kaktą, žiūrėjo į mane. 

- Jis tikrai norės tą žmogų nudėti, argi ne? 

Papurčiau galvą ir išdėsčiau savo samprotavimus apie kardą. 

— Negaliu leisti, kad įvyktų dvikova, - pasakiau ir nuleidau 
nosinę, kad aiškiau kalbėčiau. - Neleisiu! 

Duglas užsigalvojęs linktelėjo. 

- Taigi, pavojinga būtų. Nepasakyčiau, kad vaikiui būtų var- 
go Randalą suraityt - mokinau jį, žinai? - pridūrė jis kiek pagy- 
rūniškai, - bet už dvikovas nuosprendis... 

— Pati žinau... - pasakiau. 

- Gerai, - sutiko Duglas. - Bet ko į policiją? Negi taisaisi jį 
patupdyt dar iš anksto? Nuosavą vyrą? 

- Ne Džeimį, - atsakiau. - Randalą. 

Jo veidą nušvietė platus šypsnys su skepticizmo priemaišomis. 

— Ak šit kaip? Ir kaip ketini jį pričiupt? 

- Mane su drauge... prieš kelias dienas gatvėj užpuolė, - pa- 
sakiau nurijusi seilę. - Vyrai buvo su kaukėmis; nepažinau, kas 
tokie. Bet vienas jų buvo panašaus ūgio ir sudėjimo kaip Džona- 
tanas Randalas. Ketinu sakyti, kad šiandien vienuose namuose 
sutikau Randalą ir pažinau, jog jis - vienas iš mūsų užpuolikų. 

Duglo antakiai šovė į viršų, tuomet tarp jų įsirėžė raukšlė. 
Nužvelgė mane šaltomis žibančiomis akimis. Staiga ėmė vertinti 
nauju mąsliu žvilgsniu. 

— Dievaži, nagi tu ir velnių priėdusi. Jus apiplėšė? - tyliai 
paklausė. 

Kad ir kaip to nenorėjau, žandai ėmė kaisti iš pykčio. 

— Ne, - atsakiau ir sukandau dantis. 

— Aa. - Jis atsišliejo į minkštą karietos sėdynės atlošą, vis 
dar nenuleisdamas nuo manęs akių. - Vis dėlto tu turbūt ne- 
nukentėjai? 

Nukreipiau akis į šalį, ėmiau žvalgytis į gatvę už lango, bet 
jutau jo žvilgsnį, besiskverbiantį į suknios iškirptę, sliuogiantį 
klubų išlinkiais. 

— Aš - ne. Bet mano draugė... 

- Šit kaip. - Jis valandėlę patylėjo, tada susimąstęs ištarė: - 
Teko kada girdėt apie Les Disciples du Mal? 

Staigiai atsisukau į jį. Glūdėjo kampe it tykanti katė, stebėjo 
mane prisimerkęs nuo saulės. 

— Neteko. Kas jie tokie? - paklausiau. 

Duglas gūžtelėjo pečiais ir atsisėdo tiesiai, užsižiūrėjo pro 
mane į artėjantį Auksakalių krantinės masyvą, niūriai pilką virš 
saulėje žvilgančio Senos paviršiaus. 

— Tarsi kokia draugija. Jaunuoliai iš kilmingų šeimų, besido- 
mintys... na, sakykim, nesveikais dalykais? 

- Sakykim, - pakartojau. - Ir ką jūs žinot apie tuos Les 
Disciples? 

- Tik tai, ką girdėjau vienoj užeigoj Sitė saloje, - atsakė jis. - 
Kad toji draugija iš savo narių ganėtinai daug reikalauja ir kad 
iniciacijos kaina - gana didelė... kai kam gali atrodyti. 

- Būtent? 

Įžūliai stebeilijau jam į akis. Prieš atsakydamas, jis niūrokai 
šyptelėjo. 

— Pavyzdžiui, mergystės plėvė. Dar ištekėjusios moters spe- 
neliai. - Jis vogčia dirstelėjo į mano krūtinę. - Tavo draugė ne- 
kalta? Ar buvo nekalta? 

Mane pakaitomis pylė karštis ir stingdė šaltis. Nusišluosčiau 
veidą nosine ir įsikišau ją į apsiausto kišenę. Ne iš karto pavyko, 
drebėjo ranka. 

— Buvo. Ką dar jūs girdėjot? Ar žinot, kas dalyvauja toje 
draugijoje? 

Duglas papurtė galvą. Rusvus plaukus smilkiniuose jau mar- 
gino sidabro gijos, jos blykčiojo popietės saulėje. 

- Tik iš gandų. Vikontas de Buska, Šarmisų jaunėlis - galbūt. 
Grafas Sen Žermenas. Ėhė! Kas čia dabar, mergyt? 

Susirūpinęs jis palinko prie manęs ir įbedė žvilgsnį. 


* Blogio mokytiniai (pranc.). 

— Nieko, viskas gerai, - atsakiau ir ėmiau giliai kvėpuoti pro 
nosį. - Viskas, velniai rautų, kuo puikiausiai. 

Vėl išsitraukiau nosinę ir nusišluosčiau nuo kaktos šaltą 
prakaitą. 

„Nesijaudinkit, ponios, mes anaiptol nelinkime jums blo- 
go.“ Ironiškas balsas ataidėjo iš mano atminties tamsybių. Ža- 
liamarškinis vyras buvo vidutinio ūgio, tamsaus gymio, liaunas 
ir siaurų pečių. Jeigu šis apibūdinimas atitinka Džonatano Ran- 
dalo išvaizdą, tinka jis ir grafui Sen Žermenui. Bet vis dėlto, 
ar būčiau pažinusi jo balsą? Ar galima įsivaizduoti, kad nors 
vienas normalus vyras būtų galėjęs sėdėti prieš mane prie stalo 
per vakarienę, skanauti lašišos putėsius ir maloniai šnekučiuo- 
tis, vos dviem valandoms tepraėjus po nutikimo Sent Onorė 
Priemiesčio gatvėj? 

Bet, logiškai mąstant, kodėl ne? Vis dėlto aš tai juk sugebėjau. 
O be to, neturėjau nė menkiausio pagrindo laikyti grafą norma- 
liu žmogum, jei klausysim gandų, - bent man taip atrodė. 

Vežikas jau stabdė arklius, nebeliko laiko apmąstymams. Ar 
ketinu užtikrinti laisvę Merės prievartautojui, tuo pat metu už- 
tikrindama Džeimio nekenčiamiausio priešo saugumą? Giliai 
įkvėpiau, suvirpėjau. Prakeikimas, nelabai turiu iš ko rinktis, 
pamaniau. Gyvybė svarbiau už viską - teisingumas tiesiog turės 
palaukt savo eilės. 

Vežikas nulipo nuo pasostės ir jau siekė atidaryti durelių. 
Prikandau lūpą ir žvilgtelėjau į Duglą Makenzį. Jis atsakė nežy- 
miai gūžteldamas pečiais. Ko noriu iš jo? 

- Ar paremsit mano pasakojimą? - paklausiau be užuolankų. 

Jis pakėlė galvą ir nužvelgė dunksančius aukštus Auksaka- 
lių krantinės mūrus. Skaisti popietės saulė plieskė pro dureles 
vidun. 

— Tu tvirtai įsitikinusi? - paklausė jis. 

— Taip. - Man išdžiūvo burna. 

Jis pasislinko per sėdynę ir ištiesė man ranką. 

- Tai melsk Dievą, kad abu cypėn nesėstumėm, - tarė. 

Po valandos išėjome į tuščią gatvę prie commissariat de po- 
lice. Karietą buvau išsiuntusi namo, kad koks pažįstamas nepa- 
matytų jos stovinčios Auksakalių krantinėje. Duglas pasiūlė man 
ranką atsiremti, ir aš nenorom įsikibau į ją. Po kojomis čia buvo 
purvynas, o įsispyrusi į aukštakulnes šlepetes, netvirtai jaučiausi 
žengdama per nelygius grindinio akmenis. 

- Les Disciples, - ištariau, kai iš lėto keliavome Senos kran- 
tinėmis Dievo Motinos katedros bokštų link. - Ar jūs tikrai 
manot, kad grafas Sen Žermenas galėjo būti vienas iš tų vyrų, 
kurie... sustabdė mus Sent Onorė Priemiesčio gatvėje? 

Nuo nervinės įtampos ir nuovargio - taip pat iš alkio - mane 
ėmė krėsti drebulys; nuo pusryčių buvau nieko burnoj neturėjusi 
ir pradėjau jausti padarinius. Vien drąsa padėjo man nesuskysti 
per pokalbį su policija. Dabar, kai poreikis įtempti mąstymą pra- 
ėjo, nebelabai ir surezgiau mintį. 

Delnu pajutau, kad Duglo ranka kietai įsitempė, bet nega- 
lėjau pakelti galvos ir pažiūrėti į jį, kitaip būčiau neišstovėjusi 
ant kojų. Įsukome į Elizos gatvę, grindinio akmenys čia blizgėjo 
nuo drėgmės ir įvairios kilmės nešvarumų. Pintą krepšį tem- 
piantis nešikas stabtelėjo priešais mus ir atsikrenkštęs spjovė 
ant grindinio man po kojomis. Žalsvas skreplių gniutulas priki- 
bo akmens įduboje, paskui nuslydo ir tingiai nuplaukė purvino 
vandens paviršiumi balutėje, kuri telkšojo trūkstamo akmens 
vietoje. 

—- Hmf. - Duglas dairėsi vežiko ir susimąstęs raukė kaktą. — 
Nežinau. Apie tą žmogų ir blogesnių dalykų esu girdėjęs, bet 
neturėjau garbės susipažint su juo. - Jis pažiūrėjo į mane iš vir- 
šaus žemyn. - Smagiai pasidarbavai, - pasakė. - Džeką Randalą 
per valandą į Bastiliją patupdys. Bet anksčiau ar vėliau jiems teks 
tą vaikiną paleist, ir nelabai esu linkęs tikėt, kad Džeimis per tą 
laiką spėtų ataušt. Nori, kad pasišnekėčiau su juo - įtikinčiau 
nekrėsti paikysčių? 

— Ne! Dėl Dievo meilės, tik nesikiškit! - Grindiniu trenks- 
mingai atidardėjo karieta, bet aš taip garsiai riktelėjau, kad Du- 
glas net nustebo. 

— Gerai jau, gerai, - romiai sutiko. - Paliksiu tau su juo tvar- 
kytis. Užsispyręs kaip asilas... bet spėju, turi savų būdų, ką? - Ta- 
tai buvo palydėta šnairu žvilgsniu ir šelmišku mirktelėjimu. 

— Susitvarkysiu. 

Ir tikrai susitvarkysiu. Niekur nedingsiu, teks. Nes viskas, 
ką Duglui sakiau, buvo tiesa. Vien tik tiesa. O kartu taip toli 
nuo tiesos. Nes Karolio ir jo tėvo reikalą mielai būčiau pasiun- 
tusi velniop, būčiau paaukojusi bet kokią viltį sustabdyti jo be- 
atodairišką lėkimą į beprotybę, net rizikavusi, kad Džeimį pa- 
sodins į kalėjimą, - kad tik užgydyčiau prarają, kurią Randalo 
prisikėlimas atvėrė jo sąmonėje. Būčiau padėjusi jam nužudyti 
Randalą ir dėl to tik pasidžiaugusi, jei ne viena aplinkybė. Pa- 
kankamai svarbi aplinkybė, galinti atsverti Džeimio išdidumą, 
varžytis su jo vyriškumo jausmu, pranokti jo pažeistą sielos ra- 
mybę. Frenkas. 

Visą dieną mane stūmė į priekį tik ši mintis, palaikė tada, 
kai būčiau bemeilijusi susmukti netekusi jėgų. Ištisus mėnesius 
maniau, kad Randalas mirė nesusilaukęs vaikų, ir baiminausi dėl 
Frenko gyvybės. Bet per tuos pačius mėnesius guodžiausi mūvė- 
dama paprastą aukso žiedą ant kairės rankos bevardžio. 

Džeimio dovanoto sidabrinio žiedo ant dešinės rankos brolis 
dvynys būdavo mano talismanas gūdžią nakties valandą, kai slo- 
gius sapnus atsivydavo abejonės. Jei vis dar mūviu šį žiedą, vyras, 
jį man dovanojęs, turėtų gyventi. Kartojau sau tai tūkstančius 
kartų. Nesvarbu, kad neišmaniau, kaip vyras, nepalikęs palikuo- 
nių, galėtų tapti protėviu giminės linijos, vedančios iki Frenko; 
žiedas čia, vadinasi, Frenkas gyvens. 

Dabar supratau, kodėl žiedas vis dar švyti ant mano rankos, 
jo metalas toks pat šaltas kaip ir mano pirštas. Randalas gyvas, 
vis dar gali vesti, vis dar gali pradėti vaiką, kuris perduos gyvy- 
bės giją Frenkui. Nebent Džeimis spės anksčiau jį užmušti. 

Padariau, ką tuo metu galėjau, bet scena, kurios liudininke 
tapau kunigaikščio koridoriuje, nedavė man ramybės. Frenko 
gyvybė - kaina už Džeimio sielą, o kaipgi man iš jų pasirinkti? 

Atvažiuojantis fiakras, nors Duglas ir mojo, pralėkė pro šalį 
nesustodamas, tik aptėškė purvinu vandeniu jo šilkines kojines 
ir mano suknios apačią. Liovęsis iš širdies plūstis geilų kalbos 
perlais, Duglas pagrasino kumščiu įkandin tolstančiam fiakrui. 

- Gerai, o kas dabar? - retoriškai paklausė jis. 

Gleivingas skreplių gniutulas plūduriavo man po kojomis 
balutėje, kurioje atsispindėjo pilka šviesa. Šaltą jo glitumą tiesiog 
jutau liežuviu. Ištiesiau ranką ir įsikibau Duglo rankos, kietos 
it glotni platano šaka. Kad ir kieta, ji, regėjos, truputį svyruoja, 
supdama mane toli viršum šalto ir blizgaus, žuvimi trenkiančio, 
glitaus vandens. Akyse ėmė raibuliuoti juodi ratilai. 

- Tuoj vemsiu, - pasakiau. 


AE 


Kai grįžau į Tremulenų gatvę, jau leidosi saulė. Man drebėjo 
keliai ir reikėjo pastangų norint vieną po kitos kilnoti kojas ant 
laiptelių. Nuėjau tiesiai į miegamąjį nusimesti apsiausto, spėlio- 
dama, ar Džeimis jau bus grįžęs namo. 

Buvo grįžęs. Taip ir sustojau tarpduryje, žvalgydamasi po 
kambarį. Mano vaistinėlė stovėjo atvira ant stalo. Ant tualeti- 
nio staliuko gulėjo prasižiojusios žirklės, kuriomis karpydavau 
tvarsčius. Tai buvo įmantrus daikčiukas, padovantotas man pei- 
lių meistro, kuris kartais dirbdavo Angelų ligoninėje; rankenos 
paauksuotos, gandro galvos formos, o abeji žirklučių ašmenys 
vaizdavo ilgą snapą. Besileidžiančios saulės spinduliuose jos 
blizgėjo debesyje rausvai auksinio šilko sruogų. 

Žengiau kelis žingsnius tualetinio stalelio link, ir mano su- 
keltas oro gūsis kilstelėjo šilkines, žvilgančias sruogas, šios ėmė 
pamažu slysti stalo paviršiumi. 

— Jėzau Kristau tu nelaimingas, - atsidūsėjau. Taigi, jo čia 
būta, bet nebėra. Ir kardo nebėra. 

Plaukai storomis žvilgančiomis sruogomis gulėjo kur nukri- 
tę, apkreikę staliuką, taburetę ir grindis. Pakėliau nukirptą gar- 
baną nuo stalo ir laikiau saujoje, ploni, švelnūs plaukai skleidė- 
si man tarp pirštų lyg siuvinėjimo šilko gijos. Panikos šaltukas 
ėmė smelktis man į tarpumentę, paskui nušliaužė nugarkauliu 
žemyn. Prisiminiau, kaip Džeimis, sėdėdamas ant fontano kraš- 
to už Rohanų namų, pasakojo man, kaip Paryžiuje pirmąkart 
kovėsi dvikovoje. 

„Įpusėjus man pasileido plaukai. Dirželis nutrūko, ir vėjas 
pūtė plaukus man į akis, beveik nieko nemačiau.“ 

Jis nerizikavo, kad ir vėl šitaip atsitiks. Žiūrėdama į paliktus 
įkalčius, pirštais čiuopdama plaukų sruogą saujoje, minkštą ir vis 
dar nelyginant gyvą, puikiai įsivaizdavau, su kokiu šaltu ryžtu 
jis juos kirpo; girdėjau, kaip čekši geležtės į kiaušą, kirpdamos 
švelnias garbanas, kurios galėtų užstoti aiškų vaizdą. Niekas ne- 
sutrukdys jam nužudyti Džonatano Randalo. 

Niekas, išskyrus mane. Tebelaikydama rankoje plaukų sruo- 
jį pamatyti. Bet Tremulenų gatvėje buvo tylu, krutėjo tik mirgan- 
tys tuopų šešėliai prie vartų, truputį į kairę, prie namo kitapus 
gatvės vartų, tarnas šnekučiavosi su sargu, o šis, pabrėždamas 
žodžius, mosikavo pypke. 

Aplink mane tyliai dūzgė įprasti namo garsai, apačioje vyko 
ruoša prieš vakarienę. Šį vakarą nieko nelaukėme, todėl ir šur- 
mulio buvo mažiau; vienudu valgydavome paprastai. 

Prisėdau ant lovos ir užsimerkiau, rankas susidėjau ant at- 
sikišusio pilvo, kumštyje kietai gniaužiau garbaną, tarytum jos 
nepaleisdama galėčiau jį apsaugoti. 

Ar aš suspėjau? Ar surado policija Džeką Randalą anksčiau 
negu Džeimis? O kas, jeigu jie atvyko vienu metu, arba policija 
spėjo pamatyti, kaip Džeimis iškviečia Randalą į dvikovą? Pa- 
tryniau plaukų sruogą tarp nykščio ir smiliaus, rudai auksiniai 
galiukai pasiskleidė vėduokle. Ką gi, jeigu taip, abiem nebegrėstų 
joks pavojus. Gal jau abudu kalėjime, bet, palyginti su kitomis 
galimybėmis, tai jau nebedidelis rūpestis. 

O jei Džeimis pirmas užtiko Randalą? Žvilgtelėjau laukan - 
sparčiai temo. Tradiciškai dvikovose kaunamasi brėkštant, bet 
man galva neišnešė, ar Džeimis lauks ryto. Galimas daiktas, jau 
dabar stovi akis į akį kur nuošalioje vietoje, kur niekieno dėme- 
sio nepatrauks nei metalo žvangėjimas, nei mirtinai sužeistojo 
riksmas. 

O juk tai ir bus mirtina kova. Sąskaitas tarp šių dviejų vyrų 
suves tik mirtis. Kieno mirtis? Džeimio? Ar Randalo - o drau- 
ge su juo Frenko? Tikriausiai Džeimis geriau kaunasi kardu, 
bet kaip iškviestasis Randalas galės pasirinkti ginklus. O su 
pistoletais sėkmė - labiau ne įgūdžių, bet laimės dalykas; tik 
geriausi pistoletai taiko taikliai, ir net tokie linkę ne laiku iššau- 
ti ar sukelti kitų nelaimingų atsitikimų. Staiga prieš akis iškilo 
Džeimis, tyliai susmukęs ant žolės, kraujas srūva iš akiduobės, 
o tarp Bulonės miško pavasariškų kvapų justi aitrus juodojo 
parako kvapas. 

— Po velnių, ką čia veiki, Klere? 

Taip įsikandau liežuvį, kad net galva šoktelėjo. Abi jo akys 
buvo vietoje ir žvelgė į mane iš abipus peilio ašmenų aštrumo 
nosies. Niekada nebuvau mačiusi jo taip trumpai apkirpto. At- 
rodė kaip svetimas, oda įsitempusi ties tvirtais skruostikauliais, 
viršugalvio skliautas matyti po striuku ežiuku. 

- Ką aš veikiu? - atkartojau kaip aidas. Rijau seiles, stengda- 
masi nors kiek sudrėkinti perdžiūvusią gerklę. - Ką aš veikiu? 
Sėdžiu štai su tavo plaukų sruoga rankoje ir spėlioju, gyvas tu ar 
jau miręs! Štai ką veikiu! 

- Nemiręs aš. 

Jis priėjo prie drabužių spintos ir atidarė. Segėjo kardą, bet 
buvo persirengęs po apsilankymo pas Sandringamą; dabar vilkė- 
jo senuoju surdutu - tuo, kuris per pažastis nevaržė judesių. 

— Taip, pastebėjau, - atsakiau. - Labai dėmesinga, kad atėjai 
pasisakyti. 

— Parėjau drapanų pasiimt. 

Jis ištraukė iš spintos kelerius marškinius ir ilgąjį apsiaustą, 
pakabino ant kėdės ir ėmė raustis po švarių apatinių stalčių. 

- Drabužių? Ir kurgi tu važiuoji? 

Kai vėl jį pamačiau, nenumaniau, ko tikėtis, bet šito tai jau 
tikrai nesitikėjau. 

- Į užeigą. 

Jis žvilgtelėjo į mane, tada, matyt, nusprendė, kad nusipelnau 
platesnio paaiškinimo, poros žodžių per maža. Atsigręžė ir pažvel- 
gė į mane, akys švietė mėlynos ir neperregimos, kaip azuritas. 

- Kai išsiunčiau tave karieta namo, truputį pavaikščiojau, kol 
susiėmiau. Tada parėjau namo pasiimt kardo ir grįžau į Sandrin- 
gamo namus formaliai iškviesti Randalo į dvikovą. Vyresnysis 
liokajus pasakė, kad Randalas suimtas. 

Jis žvelgė į mane atsaju žvilgsniu, lyg iš tolo, iš vandenyno 
gelmių. 

— Nuėjau į Bastiliją. Ten sužinojau, kad tu priesaika patvir- 
tinai kaltinimą, esą aną vakarą tai jis užpuolęs judvi su Mere 
Hokins. Kodėl, Klere? 

Man tirtėjo rankos, paleidau sruogą, kurią laikiau saujoje. 
Čiupinėjama išsklidusi, ji suiro, švelnūs rausvi plaukai pabiro 
man į skreitą. 

- Džeimi, - prabilau, taip pat drebėjo ir balsas, - Džeimi, tu 
negali nužudyti Džeko Randalo. 

Labai nežymiai virptelėjo vienas jo lūpų kamputis. 

- Nežinau, ar jaustis dėkingam, kad taip rūpinies, idant svei- 
kas likčiau, ar įsižeist, kad taip nepasitiki. Ar šiaip, ar taip, nėr ko 
tau nerimauti. Galiu jį nudėt. Ir lengvai. - Paskutinius žodžius 
ištarė tyliai, iš intonacijos buvo justi pagieža, sumišusi su pasi- 
tenkinimu. 

— Aš ne tai turiu galvoj! Džeimi... 

— Laimė, - toliau kalbėjo jis, manęs tartum nė negirdėjęs, — 
Randalas gali įrodyti, kad buvo kunigaikščio namuose visą vaka- 
rą, kai įvyko išprievartavimas. Kai tik policija baigs apklausti ten 
buvusius svečius ir įsitikins, kad Randalas nekaltas - bent jau dėl 
to, - jį iškart paleis. Pabūsiu užeigoj, kol jis išeis į laisvę. O tada 
susirasiu jį. - Jo akys buvo įsmeigtos į spintą, bet aiškiai regėjo 
ką kita. - Jisai lauks manęs, - tyliai ištarė Džeimis. 

Sukimšo marškinius ir apatinius baltinius į kelionkrepšį ir 
persimetė per ranką apsiaustą. Jau pasisuko ketindamas eiti pro 
duris, bet pašokau nuo lovos ir sučiupau jam už rankovės. 

— Džeimi! Dėl Dievo, Džeimi, paklausyk manęs! Negali tu 
Džeko Randalo žudyti, nes aš tau neleisiu! 

Jis spoksojo į mane iš viršaus žemyn, stačiai apstulbęs. 

- Dėl Frenko, - pasakiau. 

Paleidau jo rankovę ir žengiau žingsnį atgal. 

- Dėl Frenko, - pakartojo jis, nesmarkiai purtydamas galvą, 
lyg norėdamas atsikratyti zyzimo ausyse. - Frenko. 

- Taip, - tariau. - Jeigu tu užmuši dabar Džeką Randalą, tada 
Frenkas... jo nebus. Jis negims. Džeimi, tu negali žudyti nekalto 
žmogaus! 

Jo veidas, paprastai sveikai šviesiai bronzinis, man bekalbant 
nubalo kaip kreida. Dabar jį vėl ėmė mušti raudonis, suliepsnojo 
ausų galiukai ir skruostai. 

— Nekalto žmogaus! 

- Frenkas juk nekaltas! Man nusispjaut į Džeką Randalą... 

— Ką gi, bet man nenusispjaut! - Jis čiupo nuo žemės krepšį ir 
greitais žingsniais nuėjo prie durų, nuo rankos plaikstėsi apsiaus- 
tas. - Viešpatie Jėzau, Klere! Negi neleisi man atsikeršyti vyrui, 
kuris mane iškekšino? Kuris mane parklupdė ant kelių ir privertė 
Žįst jam pimpalą, išteptą mano paties krauju? Jėzau, Klere! 

Jis su trenksmu atlapojo duris ir atsidūrė koridoriuje, dar 
man nespėjus prišokti. 

Sutemo, bet tarnai jau buvo uždegę žvakes, jos apšvietė ko- 
ridorių švelnia šviesa. Griebiau jam už rankos ir stipriai patrau- 
kiau į save. 

- Džeimi! Prašau! 

Jis nekantriai ištraukė ranką. Buvau netoli ašarų, bet įstengiau 
jas sulaikyti. Stvėriau kelionkrepšį ir išplėšiau jam iš rankų. 

— Prašau, Džeimi! Palauk, nors metus palauk! Vaikas - Ran- 
dalo vaikas - bus pradėtas ateinantį gruodį. Paskui jau nebebus 
svarbu. Bet prašau, dėl manęs, Džeimi, palauk iki tol! 

Jo šešėlis nuo puošnios žvakidės ant stalo paauksuotomis 
briaunomis krito ant tolimesnės sienos - didelis ir svyruojantis. 
Džeimis žiūrėjo į jį sugniaužęs kumščius, tartum stovėtų prieš 
milžiną - be jokios išraiškos, grėsmingu veidu, daug aukštesnį 
už jį patį. 

- Taip, - sušnibždėjo jis, lyg ir pats sau. - Aš didelis vaiki- 
nas. Didelis ir stiprus. Daug galiu ištvert. Taip, galiu ir tai iš- 
tvert. - Tada ūmai atsisuko ir užriko: - Aš daug galiu! Bet jei ir 
galiu, ar dėl to būtinai turiu tvert? Ar privalau kęst dėl kiekvieno 
silpnybių? O pats tai jau negaliu jų turėt? 

Ėmė žingsniuoti koridorium pirmyn ir atgal, šešėlis su tyliu 
įniršiu sekiojo įkandin. 

- Kaip tu gali manęs šito prašyti! Tu, ne kas kitas, o tu! Tu, 
kuri žinai, ką... ką... - Jis paspringo įtūžiu. 

Eidamas kumščio šonu tvatino mūro sieną, įtūžęs trankė 
kalkakmenį. Akmuo, begarsis ir priešiškas, tyliai rijo smūgius. 

Džeimis atsisuko ir sustojo prieš mane sunkiai alsuodamas. 
Stovėjau kaip suakmenėjusi, bijojau pajudėti ar žodį pratarti. Jis 
greitai linktelėjo, kartą ar du, lyg būtų dėl ko nors apsisprendęs, 
tada išsitraukė iš už diržo durklą ir iškėlė man prieš nosį. Buvo 
matyti, kaip tvardosi, prabilo jau ramiai. 

— Gali pasirinkti, Klere. Jis arba aš. - Iš lėto sukiojo durklą, 
geležtėje atsispindėjo šokčiojanti žvakių liepsna. - Aš negaliu 
gyvent, kol gyvas jis. Jeigu neleidi man jo nužudyt, dabar pati 
nužudyk mane! 

Jis sugriebė mano ranką ir jėga apgniaužė pirštus apie dur- 
klo rankeną. Perplėšdamas nėriniuotą žabo apnuogino kaklą 
ir, stipriai spausdamas, mano plaštaką su durklu staigiai iškėlė 
viršun. 

Traukiausi iš visų jėgų, bet jis privertė priglausti smaigalį virš 
raktikaulio, tiesiai po melsvu randu, kurį prieš trejus metus pali- 
ko paties Randalo peilis. 

- Džeimi! Liaukis! Tučtuojau liaukis! 

Iš visų jėgų kita ranka kirtau jam per riešą, ir nuo smūgio 
jo ranka tiek atsigniaužė, kad sugebėjau išplėšti pirštus. Peilis 

barkštelėdamas atsimušė į akmenis ir atšokęs minkštai nukri- 
to ant tankaus Obiusono kilimo. Kaip paprastai klaikiausiomis 
gyvenimo akimirkomis, į akis krito smulkiausios detalės - pa- 
stebėjau, kad durklas guli skersai išsirpusių vynuogių kekės ko- 
telio, tartum ketindamas nupjauti ir atridenti uogas nuo audeklo 
mums po kojomis. 

Džeimis sustingo prieš mane, išblyškęs kaip popierius, lieps- 
nojančiomis akimis. Sučiupau jam už rankos, ši buvo kieta kaip 
medis. 

- Prašau tavęs, patikėk manim, prašau. Taip nesielgčiau, jei- 
gu būtų kokia kita išeitis. - Virpėdama giliai įkvėpiau, mėginau 
numaldyti krūtinėje besidaužančią širdį. - Tu man skolingas už 
savo gyvybę, Džeimi. Ir ne vieną, o du kartus. Išgelbėjau tave 
nuo kartuvių Ventvorte ir dar paskui abatijoje, kai karščiavai. Tu 
man skolingas gyvybę, Džeimi! 

Jis valandėlę žiūrėjo į mane, tik tada prašneko. Atsakė vėl 
nurimusiu balsu, buvo justi kartėlis. 

- Šit kaip, supratau. Tai dabar pareikalausi skolą grąžint? 

Jo akys liepsnojo vaiskia žydra liepsna, kuri šoka ugnies lie- 
žuviuose. 

— O ką man daugiau daryt! Kitaip tu į protą neateisi! 

— Į protą. Ak, taip, protas. Ne, nepasakyčiau, kad matau čia 
kokių protingų argumentų. 

Jis susidėjo rankas už nugaros, sustirusius dešinės rankos 
pirštus suspaudė kairiąja. Nuleidęs galvą, lėtai nuėjo nesibaigian- 
čiu koridoriumi tolyn nuo manęs. 

Koridorius buvo nukabinėtas paveikslais, kai kuriuos žva- 
kidės ar toršerai apšvietė iš apačios, kitus - auksuotos sieninės 
žvakidės iš viršaus; keletas, kuriems ne taip pasisekė, niūriai 
skendėjo tamsoje tarpuose. Džeimis pamažu žingsniavo tarp jų, 
kartkartėmis pakeldamas akis, lyg persitardamas žodeliu kitu su 
perukų galerija. 

Koridorius ėjo išilgai viso antro aukšto, išklotas kilimais ir 
išmuštas gobelenais, abiejose galinėse sienose buvo aukšti vitra- 
žiniai langai. Džeimis nuėjo iki pat tolimojo galo, tada apsisuko, 

tiksliai kaip karys per paradą, ir grįžo tuo pačiu keliu atgal, vis 
dar taip pat lėtai ir iškilmingai. Tolyn ir vėl artyn, tolyn ir vėl 
artyn. 

Kadangi man drebėjo kojos per kelius, atsisėdau į krėslą ne- 
toli koridoriaus galo. Vienas iš visur esančių tarnų nuolankiai 
prisiartino pasiteirauti, ar madam pageidautų vyno, o gal sausai- 
nio? Kaip tik sugebėdama mandagiau mostelėjau jam, kad eitų 
sau, ir laukiau. 

Pagaliau jis priėjęs sustojo priešais - kojos su batais sida- 
brinėmis sagtimis plačiai išžergtos, rankos vis dar sudėtos už 
nugaros. Palaukė, kol pažvelgsiu į jį, tik tada prabilo. Veidas 
buvo sustingęs, joks virptelėjimas neišdavė, kad jaudintųsi, nors 
raukšlelės prie akių rodė įtampą. 

— Tai metus, - tepasakė. 

Apsisuko ir, kol išsirangiau iš gilaus tamsiai žalio aksominio 
krėslo, buvo jau vėl nutolęs per kelis žingsnius. Buvau vos spėjusi 
atsistoti ant kojų, kai jis ūmai viesulu pralėkė pro mane, pribėgo 
prie milžiniško lango su vitražu ir sugrūdo į jį dešinės rankos 
kumštį. 

Langą sudarė tūkstančiai smulkiausių spalvotų stikliukų, 
kuriuos laikė lydyto švino gijos. Nors visas langas - mitologinė 
Pario teismo scena - ir sudrebėjo rėmuose, švino jungtys be- 
veik viską išsaugojo nuo subyrėjimo; vietoj laukto trenksmo ir 
žvangesio tik skylė dantytais kraštais Afroditei po kojomis įleido 
vidun švelnų pavasario oro gūsį. 

Džeimis akimirką pastovėjo, abi rankas prispaudęs prie juos- 
mens. Surauktu rankogaliu, mezginiuotu it nuotakos marškiniai, 
ėmė plisti tamsiai raudona dėmė. Jis vėl pranėrė pro mane, nors 
puoliau artyn, ir netaręs nė žodžio nuėjo. 


i 


Vėl sudribau į krėslą, kad net debesėlis dulkių pakilo iš pliu- 
šo sėdynės. Gulėjau susmukusi, užmerktomis akimis, pro mane 
dvelkė vėsus nakties vėjelis. Ties smilkiniais plaukai buvo sudrė- 
kę, pakaklėje jutau tvinksint pulsą, greitą kaip paukštelio. 

Ar atleis jis man kada nors? Širdį suspaudė prisiminus jo 
akyse supratimą, kad išduodu jį. „Kaip gali šito prašyti? - sakė 
jis. - Tu, kuri žinai...“ Taip, žinojau, ir pagalvojau, ar šitas žino- 
jimas neatplėš manęs nuo Džeimio taip, kaip buvau atplėšta nuo 
Frenko. 

Bet nesvarbu, įstengs kada Džeimis atleisti man ar neįstengs, 
aš pati niekados neatleisčiau sau, jeigu būčiau pasmerkusi nekal- 
tą žmogų - ir dar tą, kurį kadaise mylėjau. 

- Tėvų nuodėmės, - tyliai samurmėjau. - Tėvų nuodėmės 
nekris ant jųjų vaikų. 

— Madam. 

Pašokau, atsimerkiau ir pamačiau taip pat iš netikėtumo su- 
trikusią kambarinę, besitraukiančią atatupstą. Gaudydama orą, 
prisidėjau ranką prie krūtinės toje vietoje, kur daužėsi širdis. 

- Ponia, jums negera? Ar atnešti?.. 

— Ne, - atsakiau kiek galėdama tvirčiau. - Jaučiuosi visai ge- 
rai. Norėčiau čia pasėdėti. Prašyčiau mane palikti. 

Mergina, regis, tik ir nekantravo paklusti. 

- Oui, madam! - šūktelėjo ji ir nuskuodė koridoriumi, pali- 
kusi mane tuščiu žvilgsniu žvelgti į meilės sode scenelę, kabančią 
ant priešingos sienos. Staiga pasidarė šalta, susisiaučiau apsiaus- 
tu, kurio taip ir nebuvau spėjusi nusimesti, ir vėl užsimerkiau. 


žusžso 

Buvo jau po vidurnakčio, kai galų gale nuėjau į miegamąjį. 
Džeimis buvo ten, sėdėjo prie staliuko ir sakytum stebėjo porą 
tinklasparnių, pavojingai plazdenančių aplink vienintelę žvakę, 
kuri ir teapšvietė kambarį. Paleidau apsiaustą nuslysti ant grindų 
ir nuėjau prie jo. 

— Neliesk manęs, - ištarė jis. - Eik gulti. 

Kalbėjo bemaž atsajai, bet aš sustojau kaip įkalta. 

- Bet tavo ranka... - prabilau. 

— Nesvarbu. Eik gulti, - pakartojo jis. 

Jo dešinės rankos krumpliai buvo kruvini, o marškinių ran- 
kogalis sustiręs nuo kraujo, bet nebūčiau drįsusi prie jo prisi- 

liesti, net jeigu jam ir peilis į pilvą būtų buvęs įsmeigtas. Palikau 
Džeimį spoksoti į tinklasparnių mirties šokį ir atsiguliau. 

Pabudau prieš auštant, dar tik brėkštančioj ryto šviesoj kam- 
baryje ryškėjo baldų apybraižos. Pro dvivėres gretimo kamba- 
rėlio duris pamačiau Džeimį ten pat, kur ir palikau, tebesėdintį 
prie stalo. Žvakė buvo sudegusi, tinklasparnių nebebuvo matyti, 
o jis sėdėjo susiėmęs galvą rankomis, pirštus panėręs į brutaliai 
nurėžtus plaukus. Prieblandoje kambarys atrodė bespalvis; net 
pro jo tarpupirščius styrantys plaukų galiukai buvo prigesinti, 
įgavę pelenų atspalvį. 

Išsliuogiau iš patalo, su plonais siuvinėtais naktiniais buvo 
šalta. Jis neatsisuko, kai prisiartinau iš už nugaros, bet žinojo, kad 
ten esu. Paliečiau ranką, ji nukrito ant stalo, jis atlošė galvą ir lei- 
do jai atsiremti į mane - tiesiai po krūtimis. Pradėjau ją masažuo- 
ti, jis giliai atsiduso, ir pajutau, kaip jį kaustanti įtampa palengva 
slūgsta. Mano rankos pamažu nuslinko žemyn, ėmiau trinti kaklą 
ir pečius, pro plonus lininius marškinius pirštų galais jutau vėsų 
kūną. Pagaliau atsistojau priešais. Jis ištiesė rankas ir suėmė mane 
per juosmenį, prisitraukė ir įsikniaubė į naktinius, kaip tik virš 
apvalaus iškilumo, po kuriuo glūdėjo dar negimęs kūdikis. 

— Man šalta, - pagaliau tylutėliai pasiskundžiau. - Gal atei- 
tum, sušildytum? 

Po akimirkos jis linktelėjo ir vis dar užsimerkęs nerangiai 
atsistojo. Nusivedžiau prie lovos, pasodinau ir nurengiau, o jis 
tik sėdėjo nesipriešindamas. Paguldžiusi apkamšiau. Atsiguliau 
ir padėjau galvą ant jo sulenktos rankos, stipriai prisiglaudžiau 
ir gulėjau taip, kol jo oda galų gale ėmė šilti, ir mudu gulėjome 
jaukioje šilumos salelėje. 

Nedrąsiai paliečiau delnu jo krūtinę, ėmiau švelniai glostyti, 
kol spenelis pastiro - mažytis geismo gumulėlis. Jis uždėjo delną 
ant mano rankos ir sustabdė. Baiminausi, kad atstums mane, ir 
atstūmė, bet tik tiek, kad galėtų atsiristi pas mane. 
nuo smilkinio iki smakro, braukė nykščiu kaklo linkiu ir palei 
raktikaulį peties link. 

- Dieve, myliu tave, - sukuždėjo tarsi pats sau. Pabučiavo, 
bet neleido man atsiliepti, ir apgaubė krūtį suluošinta dešine 
ranka, pasiruošęs paimti mane. 

— Bet tavo ranka, - pratariau, jau antrą kartą tą naktį. 

— Nesvarbu, - atsakė jis, irgi jau antrą kartą tą naktį. 


KETVIRTA DALIS 


Skandalas 


22 


Karaliaus žirgynas 


KARIETA Iš LĖTO DARDĖJO ypač prastu kelio ruožu, duo- 
bėtu nuo žiemos šalčių ir pavasarinių liūčių. Metai pasitaikė 
drėgni; net dabar, vasaros pradžioje, po vešliais agrastų krūmais 
abipus kelio kai kur tebetelkšojo balos ir klampūs purvynai. 

Džeimis sėdėjo šalia manęs ant siauro paminkštinto suo- 
lelio - vienos iš karietos sėdynių. Kampe ant kitos atsidrėbęs 
miegojo Fergiusas ir nuo karietos supimo jo galva kinkavo į 
visas puses kaip mechaninės lėlės, kurios kakle įtaisyta spy- 
ruoklė. Oras karietoje buvo prišilęs, o kai užvažiuodavome ant 
sausos vietos, kaskart pro langus geltonais debesėliais veržda- 
vosi dulkės. 

Iš pradžių padrikai šnekėjomės apie kraštovaizdį už langų, 
apie karališkąjį Aržantano žirgyną, į kurį važiavome, apie gandų, 
kuriais nuolat mito dvaro ir verslo sluoksnių pašnekesiai, nuo- 
trupas. Gal ir aš būčiau užmigusi, užliūliuota karietos ir šiltos 
dienos, bet dėl besikeičiančių kūno formų sėdėti viena poza da- 
rėsi nepatogu, o nuo kratymo įsiskaudėjo nugarą. Ir vaikutis vis 
daugiau judėjo, pirmieji plazdantys krustelėjimai virto aiškiais 
spyriais ir baksnojimais; savotiškai malonu, tačiau blaško. 

— Sasenach, gal tau vis dėlto reikėjo likti namie, - pasakė 
Džeimis, kai vėl ėmiau rangytis keisdama padėtį. 

— Viskas man gerai, - šypsodamasi atsakiau. - Tik vietos sau 
nerandu. Ir būtų buvę gaila visa tai praleisti. 

Pamojau į karietos langą, kur švietė smaragdo žalumo laukų 
platybės, vietomis dalijamos tamsių, tiesių tuopų eilių, susodin- 
tų taip, kad užstotų vėją. Kad ir pilnas dulkių, kaimo oras buvo 
sodrus ir svaiginantis, ištrūkus iš uždarų, pridususių miesto ir 
Angelų ligoninės patalpų. 

Atsiliepdamas į anglų diplomatines pastangas pradėti de- 
rybas, Liudvikas parodė atsargų draugiškumą sutikdamas leisti 
Sandringamo kunigaikščiui nusipirkti iš karališkojo žirgyno 
Aržantane keturias veislinės peršeronų kumeles ir pagerin- 
ti nedidelę darbinių arklių kaimenę, kurią jo šviesybė laikė 
Anglijoje. Todėl šiandien jo šviesybė vyko į Aržantaną ir pa- 
sikvietė Džeimį, kad patartų, kurias kumeles rinktis. Pakvietė 
per pobūvį, ir pamažu kelionė virto gausia išvyka su vaišėmis 
ir nedidele dvaro damų bei džentelmenų draugija, kuri keliavo 
keturiomis karietomis. 

— Kaip manai, tai juk geras ženklas? - paklausiau, iš atsar- 
gumo apsidairiusi ir įsitikinusi, kad mūsų bendrakeleiviai kietai 
įmigę. - Turiu galvoje, kad karalius leidžia kunigaikščiui pirkti 
žirgus. Jeigu jis daro gestų anglų atžvilgiu, tai, galima spėti, nėra 
linkęs simpatizuoti Džeimsui Stiuartui, bent jau atvirai. 

Džeimis papurtė galvą. Jis kategoriškai atsisakė dėvėti peru- 
ką, ir ryški, lygi jo kirptos galvos forma sukėlė dvare nemenką 
sąmyšį. Šią minutę tokia šukuosena teikė pranašumų; nors ant 
ilgos, tiesios nosies žvilgėjo plonas prakaito sluoksnelis, Džeimis 
anaiptol nebuvo toks sukaitęs kaip aš. 

— Ne, dabar aš esu beveik tikras, kad Liudvikas neketina turė- 
ti nieko bendra su Stiuartais, bent jau su jokiais žingsniais, kurie 
vestų prie restauracijos. Mesjė Diuvernė tikina, kad Taryba šiuo 
atžvilgiu perdėm priešiškai nusiteikusi; net jeigu Liudvikas galų 
gale ir pasiduotų popiežiaus raginimams suteikti Karoliui šiokį 
tokį išlaikymą, jis nelinkęs leisti Stiuartams iškilti Prancūzijoje, 
kai Anglijos Jurgis nuolat žvilgčioja jam per petį. 

Skraistę Džeimis šiandien dėvėjo prie peties prisegtą sagti- 
mi - dailiu daikčiuku, kurį iš Škotijos jam atsiuntė sesuo: dviejų 
pašokusių elnių formos, taip išlenktais kūnais, kad, liesdamie- 
si galvomis ir uodegomis, jie sudarė žiedą. Džeimis truktelėjo 
skraistės kraštą ir nusišluostė juo veidą. 

— Manau, per pastaruosius mėnesius kalbėjausi su visais bent 
kiek iškilesniais bankininkais Paryžiuje, ir jie iš esmės vienin- 
gai nesidomi. — Jis kreivai šyptelėjo. - Pinigai jų aruoduos per 

kraštus nevirsta, kas gi norės remti tokį beviltišką reikalą kaip 
Stiuartų grąžinimas sostan. 

- Vadinasi, lieka Ispanija, - atsiliepiau aš, suniurnėjau ir iš- 
tiesiau nugarą. 

Džeimis pritariamai linktelėjo. 

- Tiesa. Ir Duglas Makenzis. 

Jis atrodė savimi patenkintas, ir aš suintriguota pažvalėjau. 

- Gavai iš jo žinių? 

Kad iš pradžių ir nepatikliai atsargus, Duglas laikė Džeimį 
atsidavusiu jakobitu, ir įprastą šifruotų laiškų derlių papildė se- 
rija dėdės iš Ispanijos siunčiamų diskretiškų pranešimų, skirtų 
Džeimiui perskaityti ir perduoti Karoliui Stiuartui. 

— Taigis, gavau. 

Iš jo išraiškos supratau, kad naujienos geros — taip ir buvo, 
bet ne Stiuartams. | 

- Pilypas atsisakė suteikti Stiuartams kokią nors paramą, - 
pasakė Džeimis. - Supranti, jis gavo žinutę iš popiežiaus aplin- 
kos; turįs laikytis atstu nuo viso to Škotijos sosto reikalo. 

- O ar mes žinom kodėl? 

Paskutinįkart sulaikytoje popiežiaus korespondencijos siun- 
toje buvo keletas laiškų, bet kadangi visi jie buvo adresuoti Jokū- 
bui arba Karoliui Stiuartams, juose, suprantama, galėjo ir nebūti 
užuominų apie popiežiaus kalbas su Ispanija. 

- Duglas manosi žinąs, - nusijuokė Džeimis. - Jis gana pasi- 
piktinęs, tas Duglas. Pasak jo, kokį mėnesį veltui pratupėjęs Tole- 
de, dabar yra išsiunčiamas vien su miglotais pažadais apie paramą, 
„kai ateis tinkamas laikas, Deo volente*“. - Jis sodriu balsu tobulai 
pamėgdžiojo pamaldžią intonaciją, ir aš pati pradėjau juoktis. - 
Benediktas nori išvengti trinties tarp Ispanijos ir Prancūzijos; 
supranti, jis nenori, kad Pilypas su Liudviku švaistytų pinigėlius, 
kurie jam pačiam gali praversti, - ciniškai pridūrė jis. - Vargu 
ar popiežiui dera taip sakyt, bet Benediktas turi savų abejonių, 
ar apskritai katalikas karalius beišlaikytų Angliją. Škotijoje tarp 


* Kai Dievas panorės (lot.). 

Aukštumų klanų vadų esama katalikų, bet jau senokai Anglija 
neturėjo kataliko karaliaus - ir atrodo, kad dar perkūniškai ilgai 
tokio neturės, Deo volente, - pridūrė plačiai šypsodamasis. 

Jis pasikasė galvą, susitaršė trumpus rausvai auksinius plau- 
kus virš smilkinio. 

— Stiuartų perspektyvos labai miglotos, Sasenach, ir tai ge- 
rai. Ne, Burbonų monarchai nepadės. Vienintelis dalykas dabar 
man kelią nerimą - toji Karolio Stiuarto investicija į grafo Sen 
Žermeno verslą. 

— Tai nemanai, kad čia vien verslo susitarimas? 

— Na, jis toks yra, - suraukė kaktą Džeimis, - o vis dėlto čia 
daugiau kas slypi. Žinai juk, girdėjau kalbų... 

Nors Paryžiaus bankininkų šeimos visai ir neketinančios 
grąžinti Jaunojo Pretendento į Škotijos sostą, ta padėtis lengvai 
galinti pasikeisti, jeigu Karolis Stiuartas ūmai prakus ir įgis pi- 
nigų investicijoms. 

- Jo aukštybė sakosi kalbėjęs su Goblenais, - pasakojo Džei- 
mis. - Sen Žermenas su jais supažindinęs, kitaip nebūtų jam nė 
minutės laiko skyrę. Na, ir senis Goblenas laiko jį švaistūnu ir 
kvailiu, tokios pat nuomonės ir vienas iš sūnų. Tačiau kitas... ki- 
tas sako palauksiąs, pažiūrėsiąs - jeigu Karoliui pasiseks šis rizi- 
kingas sandoris, gal tuomet jis atversiąs jam kitų galimybių. 

- Visiškai nieko gero, - atsiliepiau. 

Džeimis papurtė galvą. 

- Ne. Pinigai neša pinigus, tu gi žinai. Tegu tik pasiseka jam 
vienas ar du dideli sandoriai, ir bankininkai ims jo klausytis. Vy- 
rukas ne ypač geros galvos, - pasakė jis ir suktai vyptelėjo, - bet 
kaip žmogus - labai žavingas, gali įkalbėti žmonėms dalykų, 
prieštaraujančių jų sveikam protui. Bet net ir taip jis nepasistū- 
mės į priekį be tam tikro kapitalo, gulinčio jo vardu, - o šį jis 
gaus, jeigu investicija pasiseks. 

—- Mhm. - Vėl pakeičiau padėtį, pamankštinau kojų pirštus 
karštame odos kalėjime. Kai tuos batelius man pasiuvo, jie tiko, 
bet pradėjo truputį tinti kojos, o šilkinės kojinės buvo drėgnos 
nuo prakaito. - O mes galim ką nors padaryt? 

Džeimis kreivai nusišypsojo. 

- Tikriausiai melstis, kad prie Portugalijos krantų būtų blo- 
gas oras. Nebent laivas nuskęstų, teisybę sakant, daugiau nejsi- 
vaizduoju, kaip šis sandoris gali žlugti. Sen Žermenas jau turi 
sudaręs sutartis visam kroviniui parduoti. Jiedu su Karoliu Stiu- 
artu ketina uždirbti trigubai tiek, kiek turi. 

Paminėjus grafą, mane nukrėtė šiurpuliukas. Nenorom pri- 
siminiau Duglo spėliones. Džeimiui nepasakojau apie Duglo 
apsilankymą nei apie jo šnekas, ką grafas veikia naktimis. Man 
nepatiko turėti nuo vyro paslapčių, bet Duglas pareikalavo, kad 
tylėčiau mainais už pagalbą dėl Džonatano Randalo, ir man nie- 
ko kita neliko, kaip tik sutikti. 

Džeimis staiga nusišypsojo man ir ištiesė ranką. 

- Aš ką nors sugalvosiu, Sasenach. O dabar duok šen savo 
pėdukes. Kai Dženė laukėsi, sakydavo, kad padeda, kai trinu jai 
pėdas. 

Nesiginčijau, tik nusispyriau įkaitusius batus ir užkėliau ko- 
jas jam ant kelių, ir atsidūsėjau iš palengvėjimo, kai pro langą 
dvelkiantis vėjelis ėmė vėsinti drėgną šilką ant pirštelių. 

Jo plaštakos buvo didžiulės, o pirštai - tuo pat metu stiprūs ir 
švelnūs. Ėmė trinti krumpliais pėdos linkį, aš tyliai suunkščiau ir 
atsilošiau. Kelias minutes važiavome tylėdami, aš atsipalaidavau 
ir pasinėriau į palaimingą būseną be jokių minčių. 

Palenkęs galvą ties mano žaliu šilku apautais kojų pirštais, 
Džeimis lyg niekur nieko pasakė: 

- Iš tikro tai nebuvo skola, žinai. 

- Kas nebuvo skola? 

Užliūliuota šiltos saulės ir pėdų masažo, visai nesusigaudžiau, 
apie ką čia jis. 

Nesiliaudamas trinti, Džeimis pažiūrėjo į mane. Veidas buvo 
rimtas, nors akyse ir kirbėjo šypsenėlė. 

- Sakei, kad esu tau skolingas gyvybę, Sasenach, nes tu išgelbė- 
jai manąją. - Jis nutvėrė už vieno nykščio ir pakrutino į šalis. - Bet 
aš ir šiaip, ir taip svarsčiau, ir nesu toks jau tikras, kad taip yra. 
Mano galva, jeigu į viską atsižvelgsim, yra teisingos lygiosios. 

- Lygiosios - ką turi omeny? 

Pamėginau ištraukti pėdą, bet jis tvirtai laikė, 

- Jeigu tu man išgelbėjai gyvybę - o tu iš tikro išgelbėjai, — 
na, taigi ir aš tave gelbėjau, ir bent jau ne rečiau. Fort Viljame 
išgelbėjau tave nuo Džeko Randalo, pameni, ir Kreinsmure at- 
ėmiau iš minios, gal ne? 

- Taip, - atsargiai sutikau. Galva neišnešė, kur jis suka, bet juk 
ne šiaip sau niekus pliauškė. - Žinoma, esu tau už tai dėkinga. 

Jis atsainiai škotiškai suurzgė, kažkur iš gerklės. 

- Ne apie dėkingumą kalbam, Sasenach, tavo ar mano, tik 
norėjau pasakyti, kad niekas ir įsipareigojęs nėra. - Šypsena 
iš jo akių dingo, jis kalbėjo visai rimtai. - Aš nepalikau tau 
Randalo gyvo mainais už savo gyvybę - beje, nebūtų tai tei- 
singi mainai. Užsičiaupk, Sasenach, - praktiškai patarė Džei- 
mis, - musių priskris. 

Aplink iš tiesų suko ratus keli tokie vabzdžiai; trejetas tupėjo 
ant Fergiuso marškinių priekio, ir joms visai netrukdė tai, kad 
berniuko krūtinė ritmingai kilnojosi. 

— Tai kodėl sutikai? 

Lioviausi muistytis, ir jis suėmė abi mano pėdas saujomis, 
nykščiais pamažu braukydamas apie kulnus. 

- Na, nė dėl vienos iš tų priežasčių, kurias bandei man įpiršti. 
Jei kalbėtume apie Frenką, - toliau dėstė jis, - ką gi, tiesa, at- 
ėmiau aš iš jo žmoną, ir dėl to man jo tikrai gaila - kartais labiau, 
kartais ne taip labai, - pridūrė ir akiplėšiškai mirktelėjo. - O vis 
dėlto, ar kas kitaip būtų, jeigu jis čia būtų mano varžovas? Tu 
galėjai laisvai vieną iš mudviejų rinktis, ir pasirinkai mane - net 
jeigu jo naudai galėjai priskirt karštas vonias ir kitokius praban- 
gius patogumus. Uuf! 

Išlaisvinau vieną koją ir smagiai spyriau jam į šonkaulius. 
Džeimis išsitiesė ir laiku ją sučiupo, tad daugiau įspirti nebesu- 
spėjau. 

— Ką, gailiesi, kad taip pasirinkai? 

- Dar ne, - atsakiau stengdamasi vėl atgauti kojai laisvę. — 
Bet tuoj galiu pasigailėt. Kalbėk, kalbėk. 

— Na, ką gi. Man niekaip neatrodo, jog dėl to, kad tu pasirin- 
kai mane, į Frenką Randalą reiktų kaip nors ypatingai atsižvelgti. 
Be to, prisipažinsiu tam vyrukui mažumėlę pavyduliaująs, - atvi- 
rai pridūrė. 

Spyriau kita koja, taikydamasi žemiau. Jis ją nutvėrė nespė- 
jusią pataikyti ir vikriai suktelėjo kulkšnį. 

— O jei kalbėtume apie tai, kad iš principo privalėčiau jo gy- 
vybę saugot, - kalbėjo Džeimis, nekreipdamas dėmesio į mano 
bandymus išsivaduoti, - tai brolis Anzelmas abatijoje geriau už 
mane atsakytų. Žinoma, nežudyčiau aš šaltakraujiškai nekalto 
žmogaus. Bet juk mūšyje esu žudęs, o čia kas kitaip? 

Prisiminiau aną kareivį, paskui berniuką sniege, kurį pati nu- 
žudžiau mums bėgant iš Ventvorto. Jau nesikankinau juos prisimi- 
nusi, bet žinojau, kad šis prisiminimas niekada manęs nepaliks. 

Jis papurtė galvą. 

— Ne, gali daug argumentų sugalvoti, bet galų gale esama 
tik vieno pasirinkimo: žudai tada, kai privalai, o paskui su tuo 
gyveni. Prisimenu visų savo užmuštų žmonių veidus, niekad jų 
nepamiršiu. Bet faktas toks, kad aš esu gyvas, o jie - nebe, ir tai 
mano vienintelis pasiteisinimas, teisingas jis ar ne. 

- Bet šiuo atveju taip nėra, - atkreipiau dėmesį. - Žudai arba 
pats būsi nužudytas - šįkart ne toks klausimas. 

Džeimis papurtė galvą, nubaidydamas musę, kuri buvo įsi- 
taisiusi jo plaukuose. 

— O štai čia tu klysti, Sasenach. Mudviejų su Džeku Randalu 
sąskaitos bus suvestos tik tada, kai vienas iš mūsų padės galvą - o 
gal ir tuomet dar ne. Esama būdų žudyti ir be peilio ar šautuvo, 
ir kai kurie dalykai yra blogiau negu fizinė mirtis. - Jo tonas 
sušvelnėjo. - Šventosios Onos abatijoje tu mane daugiau nei iš 
vienos mirties nasrų ištraukei, mo duinne, ir nemanyk, kad to 
nesuprantu. - Jis papurtė galvą. - Gal vis dėlto aš tau ir daugiau 
skolingas nei tu man. 

Jis paleido mano pėdas ir kitaip sudėjo savo ilgas kojas. 

— O tatai skatina mane pasverti ne tik savo, bet ir tavo 
sąžinę. Tu pagaliau juk nė neįsivaizdavai, kas atsitiks, kai ap- 

sisprendei, o vienas dalykas yra palikti vyrą ir visai kitas - pa- 
smerkti jį mirčiai. 

Man anaiptol nepatiko jo maniera šitaip apibūdinti mano 
poelgius, bet faktų nenuneigsi. Iš tiesų Frenką aš palikau, ir nors 
niekaip negalėjau gailėtis dėl šio sprendimo, vis dėlto gailėjausi ir 
niekad nesiliausiu gailėtis, kad buvo būtina rinktis. Tai, ką Džei- 
mis pasakė toliau, nejaukiai atkartojo mano mintis. 

- Jeigu būtum žinojusi, kad tai gali lemti Frenko mirtį... na, 
tarkime, mirtį, gal būtum ir kitaip nusprendusi. Tačiau kad jau 
pasirinkai mane, ar aš turiu dėl to teisę tavo veiksmams suteikt 
didesnes pasekmes, negu tu numatei? 

Įsigilinęs į savo argumentus, jis nepastebėjo, kokį poveikį jie 
daro man. Išvydęs mano veidą, ūmai nutilo ir be žodžių žiūrėjo, 
taip mudviem ir kratantis per žalias kaimo lankas. 

- Nesuprantu, kaip galėjo būt nuodėmė tau taip pasielgt, 
kaip tu pasielgei, Klere, - pagaliau pasakė Džeimis, ištiesė ranką 
ir uždėjo delną ant mano kojinėtos pėdos. - Aš - tavo teisėtas 
vyras, lygiai taip pat, kaip ir jis kadaise buvo... ar bus. Mo duin- 
ne, tu nė nežinai, ar būtum galėjusi pas jį grįžti, gal būtumei dar 
toliau praeitin nuklydusi, o gal pataikiusi į visai kitą laiką. Elgeisi 
taip, kaip manei turinti elgtis, niekas ir negalėtų padaryt ko ge- 
riau. - Džeimis pakėlė akis, ir jo žvilgsnis pervėrė mano sielą. - 
Nuoširdžiai sakau, man nerūpi, kas iš viso to gali būt teisinga ar 
neteisinga, kol tu su manim esi, Klere, - tyliai pasakė jis. - Jeigu 
tu nusidėjai mane pasirinkdama... tada nueisiu pas patį velnią ir 
padėkosiu jam už tai, kad tave sugundė taip padaryt. 

Jis pakėlė mano pėdą ir švelniai pabučiavo nykščio galiuką. 
Uždėjau delną jam ant galvos; trumpi plaukai dūrė, bet labai 
švelniai, kaip mažo ežiuko spygliai. 

— Nemanau, kad tai buvo bloga, - tyliai ištariau. - Bet jeigu ir 
būtų... tuomet eisiu pas velnią drauge su tavim, Džeimi Freizeri. 

Jis užsimerkė ir nuleido galvą virš mano kojų. Taip stipriai 
jas spaudė, kad jutau, kaip ilgi ploni padikauliai susiglaudžia; vis 
dėlto neištraukiau pėdų. Panardinau pirštus į jo plaukus ir švel- 
niai peštelėjau. 

— Tai kodėl, Džeimi? Kodėl tada nusprendei palikti Džeką 
Randalą gyvą? 

Jis vis dar tebelaikė sugniaužęs mano pėdas, bet atsimerkė ir 
nusišypsojo man. 

— Ką gi, Sasenach, aš apie daug dalykų mąsčiau, tą vakarą 
žingsniuodamas pirmyn ir atgal. Viena, maniau, tu kentėsi, jeigu 
tą šliužą nudėsiu. Daug ką padaryčiau - ar daug ko nepadary- 
čiau, Sasenach, kad tau nereiktų liūdėti, bet... ar atsveria tavo 
sąžinė mano garbę? Ne. - Jis dar kartą papurtė galvą, atmetė dar 
vieną argumentą. - Kiekvienas iš mūsų gali būt atsakingas tik už 
savo veiksmus ir už savo sąžinę. Tai, ką darau aš, negali slėgt tavo 
sąžinės, nesvarbu, kokie būtų padariniai. 

Jis sumirkčiojo, mat akys ašarojo nuo dulkių, ir persibraukė 
delnu per plaukus, veltui mėgindamas susiglostyti pasišiaušusius 
galiukus. Trumpai nukirptas sūkurys kaktos viršuje nepaklusniai 
stirksojo. 

— Tai kodėl? - neatlyžau, net pasvirau į priekį. - Išvardijai 
man visas priežastis, kurios to nenulėmė, tai kas gi nulėmė? 

Akimirką padvejojo, bet tada pažvelgė man tiesiai į akis. 

— Dėl Karolio Stiuarto, Sasenach. Iki šiol visus kelius užkir- 
tom, bet kadangi jis taip investavo... ką gi, jam dar gali pavykti 
nuvest kariauną Škotijon. O jei taip... tada, Sasenach, tu geriau 
už mane žinai, kas gali įvykti. 

Iš tiesų Žinojau, ir nuo tos minties mane nupurtė šaltis. Ne- 
norom prisiminiau, kaip vienas istorikas apibūdino kalniečių 
likimą prie Kulodeno: „Žuvusieji gulėjo keturiais sluoksniais, 
permirkę lietuje ir savo pačių kraujyje.“ 

Kalniečiai, suklaidinti ir išbadėję, bet iki galo nuožmūs, nueis 
perniek per vieną lemtingą pusvalandį. Bus palikti gulėti krūvo- 
mis, kraujuojantys šaltame balandžio lietuje, ir šimtmetį jų bran- 
gintas siekis mirs drauge su jais. 

Džeimis staiga palinko į priekį ir suėmė mane už rankų. 

— Manau, taip neįvyks, Klere, manau, mes jį sustabdysim. 
Ojei ir nesustabdysim, manau, kad man nieko neatsitiks. Bet jei 
turėtų... - jis kalbėjo nepaprastai nuoširdžiai, pritildęs balsą ir 

atkakliai, - jeigu kas atsitiktų, tada noriu, kad tu turėtum namus; 
noriu, kad turėtum pas ką eiti, jeigu aš... jeigų manęs nebus ir 
neliks kam tavim pasirūpinti. Jeigu aš pats negalėčiau, tada be- 
meiliju, kad tai būtų žmogus, kuris tave myli. - Jo rankos stipriau 
suspaudė mano pirštus; abu žiedai įsirėžė į kūną, ir iš spaudimo 
jutau, kaip jam svarbu tai, ką kalba. - Klere, tu supranti, kiek 
man kainavo tai dėl tavęs padaryti - palikt Randalą gyvą. Paža- 
dėk man, kad jeigu tokia valanda išmuš, tu grįši pas Frenką. - Jo 
akys, sodriai mėlynos kaip dangus už jo lange, klausiamai tyrinė- 
jo mano veidą. - Aš dusyk bandžiau tave pas jį išsiųsti. Ir dėkui 
Dievui, kad neišėjai. Bet jeigu bus trečias kartas, tada pažadėk 
man, kad grįši pas jį - pas Frenką. Nes aš dėl to daviau Džekui 
Randalui metus - tavo labui. Klere, pažadi? 

— Allez! Allez! Montez! - viršuje rėkavo vežikas, ragindamas 
kinkinį įkalnėn. Liko visai nebetoli važiuoti. 

- Gerai, - galų gale atsakiau. - Pažadu. 


=— 


Arklidės Aržantane buvo švarios ir gerai vėdinamos, prakvi- 
pusios vasara ir žirgais. Atvirame garde Džeimis suko ratą apie 
peršeronų kumelę, susižavėjęs it sparva. 

- Ajajai, kokia tu graži mergytė! Eikšen, mieloji, leisk man ap- 
žiūrėti šitą gražuolį storą užpakaliuką. Mm, taigis, šaunumėlis! 

— Norėčiau, kad mano vyras mane taip šnekintų, - pasakė 
Nevo kunigaikštienė, ir kitos damos prapliupo kikenti. 

Draugija stovėjo ant šiaudų centriniame take ir žiūrėjo. 

— Gal jis taip ir šnekintų, madam, jeigu jūsų vaizdas iš nu- 
garos darytų tokį poveikį. Kita vertus, galbūt jūsų sutuoktinis 
laikosi kitos nuomonės negu milordas Broch Tuarachas ir šitaip 
nesižavi dailiais užpakalių apvalumais. - Grafas Sen Žermenas 
leido sau nuklysti žvilgsniu prie manęs, vos juntamai niekinamai 
šaipydamasis. Pabandžiau įsivaizduoti tas juodas akis blizgančias 
pro kaukės įkarpas, ir man net per daug gerai pavyko. Deja, jo 
rankogalių nėriniai krito gerokai žemiau krumplių; nykščio at- 
sišakojimo nebuvo matyti. 

Nugirdęs šią potekstę, Džeimis patogiai užsikvempė ant pla- 
čios kumelės nugaros, iš už masyvaus liemens buvo matyti tik jo 
galva, pečiai ir rankos iki alkūnių. 

— Milordas Broch Tuarachas vertina grožį ten, kur jis pasitai- 
ko, Monsieur le Comte, ar tai būtų gyvūnas, ar moteris. Tačiau, 
kitaip nei kai kurie kiti asmenys, kuriuos galėčiau įvardyti, aš 
sugebu vieną nuo kito atskirti. 

Jis piktdžiugiškai išsiviepė Sen Žermenui, tada atsisveikin- 
damas paplekšnojo kumelei per kaklą, o kompanija tuo metu 
leipo juokais. 

Džeimis paėmė mane už parankės ir nusivedė į kitas arkli- 
des, iš paskos kiek lėtesniu žingsniu nusekė visi kiti svečiai. 

- Ach, - atsiduso jis, giliai įkvėpdamas žirgų, pakinktų, mėšlo 
ir šieno aromatų mišinio, lyg tai būtų kvapnūs smilkalai. - Iš tiesų 
pasiilgau arklidžių kvapo. O kaimas verčia mane ilgėtis Škotijos. 

- Nelabai čia primena Škotiją, - atsiliepiau markstydamasi 
ryškioje saulėkaitoje, kai išėjome iš arklidės, kur tvyrojo prie- 
blanda. 

— Ne, bet vis dėlto kaimas, - atsakė jis, - švaru ir žalia, ore 
netvyro dūmai, nė nuotekos po kojų nesrūva, nebent arklių mėš- 
las, bet aš jo neskaičiuoju. 

Ankstyvos vasaros saulė apšvietė Aržantano stogus, įsiterpu- 
sius tarp švelniai banguojančių žalių kalvų. Karališkasis žirgynas 
buvo iškart už miesto, pastatas atrodė kur kas tvirčiau suręstas 
nei karaliaus pavaldinių būstai netoliese. Kluonai ir arklidės buvo 
tašyto akmens, akmenimis grįstomis grindimis, skalūno stogais 
ir taip švariai užlaikomi, kad tuo gerokai lenkė Angelų ligoninę. 

Iš už arklidžių kampo pasigirdo garsus šūksnis, ir Džeimis 
staigiai sustojo — kaip tik laiku, kad nesusidurtų su Fergiusu, 
kuris nėrė pro mus lyg iš timpos iššautas, o jam ant kulnų lipo 
du arklininkų parankiniai, abu gerokai augesni. Kokia viso šio 
sambrūzdžio priežastis, išdavė žalias šviežio mėšlo dryžis, nusi- 
driekęs pirmojo bernioko veido šonu. 

Labai apdairiai Fergiusas apsisuko, pranėrė pro savo perse- 
kiotojus ir įsmuko į patį svečių tirštimą, o ten užėmė įtvirtintą 

poziciją už kiltuotų Džeimio klubų. Pamatę, kad jų auka taip 
saugiai pasislėpė, persekiotojai baugiai įvertino artėjančią dva- 
riškių ir suknių falangą, ryžtingai susižvalgė ir abu kaip vienas 
apsisukę nuoliuoksėjo šalin. 

Pamatęs juos traukiantis, Fergiusas iškišo galvą iš už mano 
sijono ir riktelėjo kažką gatvės prancūzų kalba, tuo kaipmat pel- 
nydamas iš Džeimio antausį. 

— Užteks jau, - šiurkščiai pabarė jis vaikigalį. - Ir dėl Dievo 
meilės, nesvaidyk arkliašūdžių į didesnius už save. O dabar dink 
iš akių ir nesivelk į bėdą. 

Šį patarimą jis palydėjo smagiu pliaukštelėjimu per Fergiuso 
bridžių sėdynę ir pasiuntė berniūkštį strapalioti į priešingą pusę, 
negu ką tik spruko jo užpuolikai. 

Aš pati nežinojau, ar išmintinga imti į šią iškylą Fergiusą, bet 
daugelis damų vežėsi pažus smulkiems pavedimams vykdyti ir ne- 
šioti krepšiams užkandžių ar kitokių niekų, reikalingų iškyloms. 
O Džeimis norėjo nors kiek parodyti vaikui kaimą ir manė, kad 
šis užsitarnavo atostogų. Viskas būtų buvę gerai, tik Fergiusas, 
gyvenime iš Paryžiaus kojos nekėlęs, apsvaigo nuo oro, šviesos ir 
milžiniškų gražuolių gyvulių, matomų visai iš arti, ir pakvaišęs iš 
jaudulio nuo pat atvykimo tik ir ieškojo, ką čia iškrėtus. 

- Dievai žino, ką jis dar ištaisys, - niauriai pasakiau, stebėda- 
ma tolstančią Fergiuso figūrėlę. - Tikriausiai padegs kokią šieno 
kupetą. 

Džeimio ramybės ši pastaba nė kiek nesudrumstė. 

- Viskas bus gerai. Visi berniukai mėšlais drabstosi. 

- Šit kaip. 

Nusisukau ir ėmiau tyrinėti Sen Žermeną, visą nepriekaiš- 
tingai švarutėlį - perdėm baltas linas, balta sarža ir baltas šil- 
kas, - pagarbiai palinkusį ir besiklausantį kunigaikštienės, kuri 
pamažu trypčiojo po šiaudais pakreiktą kiemą. 

— Gal tu ir drabsteisi, - tariau, - bet jisai tai vargu. Ir vysku- 
pas, manyčiau, ne. 

Mąsčiau, ar vertėjo vykti į šią ekskursiją, bent jau man. Džei- 
mis su stambiaisiais peršeronais jautėsi savo stichijoje, o ir kuni- 

gaikščiui akivaizdžiai padarė įspūdį, tad visa tai tik į gera. Kita 
vertus, nuo kratymosi karietoje man siaubingai maudė nugarą, 
o kojos buvo sukaitusios ir sutinusios, ir ankšti odiniai bateliai 
jas skaudžiai spaudė. 

Džeimis pažvelgė į mane ir nusišypsojo, spustelėjo man plaš- 
taką, kuria buvau įsikibusi jam į parankę. 

— Nebeilgai jau, Sasenach. Vadovas nori mums parodyti vei- 
simo pašiūres, o tada tu su kitom poniom galėsit prisėsti prie 
vaišių, kol vyrai stoviniuos aplinkui, svaidydamiesi šiurkščiais 
sąmojais apie vienas kito pimpių dydį. 

- Toks poveikis paprastai būna pasižiūrėjus, kaip veisiami 
arkliai? - susidomėjusi paklausiau. 

— Na, vyrams - taip, nežinau, kaip tatai veikia damas. Pasi- 
klausyk, o paskui galėsi man papasakot. 

Kai suėjome į gana ankštas veisyklos patalpas, draugiją iš- 
ties buvo apėmęs tramdomas jaudulys. Akmeninį, kaip ir kiti 
pastatai, šį sudarė ne gardai su pertvaromis iš abiejų pusių kaip 
arklidėse, o nedidelis aptvertas žardas su pertvarėlėmis abipus ir 
užjo - lyg ir koks nuolydis ar nubėgimo takas užpakalyje su ke- 
leriais varteliais, kuriuos atidarant arba uždarant galima valdyti 
bėgantį žirgą. 

Patsai pastatas buvo šviesus ir erdvus, oro netrūko, nes 
abiejuose galuose žiojėjo didžiuliai nestiklinti langai, atverian- 
tys aptvertos pievos vaizdą. Jos pakraštyje buvo matyti kelios 
besiganančios milžiniškos peršeronų kumelės; viena ar dvi, re- 
gis, nerimavo, pabėgėdavo kelis žingsnius šuoliais, tada vėl im- 
davo risnoti ar net vaikščioti, purtydamos karčius ir žvengda- 
mos aukštu balsu lyg skųsdamosi. Vienąkart, tokiam skundui 
pasigirdus, iš vieno gardo veisyklos gale atsiliepė griausmingas 
nosinis žvengimas, ir pertvarą sudrebino galingas gardo gyven- 
tojo spyris. 

- Jisai pasiruošęs, - pritariamai sumurmėjo kažkas man už 
nugaros. - Įdomu, kuri panelytė taps ta laimingoji? 

- Tikriausiai ta, kur arčiausiai vartelių, - spėjo kunigaikštie- 
nė, visuomet linkusi lažintis. - Statau penkis livrus už šitą. 

— O, ne! Klystat, madam, ši per daug rami. Tai bus ana mažo- 
ji, po obelim, kuri koketiškai varto akis. Matot, kaip ji kresčioja 
galvą? Aš tą renkuosi. 

Išgirdusios eržilo žvengimą, visos kumelės nuščiuvo, klau- 
siamai pakėlė snukius ir nervingai sukarpė ausimis. Nerimastin- 
gosios atmetė galvas ir suprunkštė; viena ištiesė kaklą ir pratisai, 
laibu balsu sužvengė. 

— Šitoji, - tyliai pasakė Džeimis ir linktelėjo į kumelę. - Gir- 
dit, kaip šaukia jį? 

- Ir ką gi ji sako, milorde? - paklausė vyskupas, vos pastebi- 
mai šypsodamasis akimis. 

Džeimis iškilmingai papurtė galvą. 

- Tai daina, milorde, bet tokia, kuriai Dievo tarnas kurčias, 
ar bent jau turėtų būt kurčias, - pridūrė jis, ir kompanija vėl ėmė 
kvatotis. 

Kaip ir reikėjo tikėtis, šaukusioji kumelė ir tapo išrinktoji. 
Vos įvesta vidun, ji sustojo kaip stabo ištikta, pakelta galva, ir 
stovėjo, uosdama orą išplėstomis šnervėmis. Eržilas ją užuodė; 
jo žvengimas aidžiai atsimušė nuo stogo sijų - taip garsiai, kad 
buvo nebeįmanoma susikalbėti. 

Bet ir šiaip jau niekam nebesinorėjo kalbėtis. Kad ir kaip ne- 
patogiai jaučiausi, kai kumelė dar kartą atsiliepė į eržilo šauks- 
mą, pajutau, kaip sujaudintos sutvinkčiojo krūtys, o išsipūtęs 
pilvas įsitempė. 

Peršeronai - itin stambūs žirgai. Didelis peršeronas esti dau- 
giau kaip penkių pėdų aukščio iki pečių, o gerai atšertos kumelės 
užpakalis siekia beveik jardą pločio, būna šviesiai obuolmušas 
arba juodas, papuoštas kaskadomis krentančiais juodais karčiais, 
kurie, suėmus pašaknyse, būtų mano rankos storio. 

Eržilas taip staigiai puolė prie pririštos kumelės, kad visi net 
atšoko nuo tvoros. Iš po milžiniškų kanopų nuo plūktos aslos 
žarde sukilo debesys dulkių, o iš jo pražiotų prusnų tiško sei- 
lių purslai. Eržilo gardo vartus atkėlęs arklininkas atšoko, greta 
į žardą išleisto didingo ir veržlaus viesulo atrodė smulkutis ir 
menkas. 

Kumelė stojosi piestu ir darė kurbetus, nerimastingai žveng- 
dama, bet tada jis liuoktelėjo ant jos, dantimis sukando tvirtą 
kaklą ir privertė nuolankiai nusileisti. Tanki uodegos šluota švys- 
telėjo į viršų, apnuogindama ją, atvirą jo geismui. 

- Jėsus, - sušnabždėjo ponas Priudomas. 

Tai truko labai trumpai, bet atrodė kur kas ilgiau stebint 
įkaitusių, nuo prakaito patamsėjusių šonų kilnojimąsi ir šviesos 
atspindžių žaismą besišvaistančiuose karčiuose ir ant didžiulių 
raumenų, įsitempusių poravimosi įkarštyje. 

Iš veisyklos visi išėjo nuščiuvę. Galų gale kunigaikštis 
nusijuokė, kumštelėjo Džeimiui ir pasakė: 

- Jūs, milorde Broch Tuarachai, pratęs prie tokių vaizdų? 

— Taip, - atsakė Džeimis. - Tikrai nemažai kartų teko matyt. 

— Ak taip? Nagi, tai pasakykit man, milorde, ir kaipgi jūs 
jaučiatės po tokios daugybės kartų? - kamantinėjo kunigaikštis. 

Džeimio lūpų kamputis krustelėjo, bet jis atsakė rimtu veidu: 

— Labai kukliai, jūsų šviesybe. 


= 

— Koks reginys! - šūktelėjo Nevo kunigaikštienė. Ji svajingo- 
mis akimis atsilaužė sausainio ir ėmė pamažu kramtyti. - Taip 
sužadina, ar ne tiesa? 

- Koks daikčiukas, norit pasakyti, - šiurkštokai pakomen- 
tavo ponia Priudom. - Norėčiau, kad Filiberas tokį turėtų. O da- 
bar... - Antakio judesiu ji parodė į lėkštę miniatiūrinių, gal dviejų 
colių ilgio dešryčių, ir ant iškylos kilimėlio sutūpusios damos 
ėmė kikenti. | 

- Prašyčiau gabalėlį vištienos, Poli, - į savo pažą kreipėsi 
grafienė Sen Žermen. Ji buvo jauna, ir riebūs vyresniųjų damų 
pašmaikštavimai vertė ją rausti. Pagalvojau, įdomu, kokia jos san- 
tuoka su Sen Žermenų; jis niekad nesivesdavo jos į visuomenės 
pobūvius, išskyrus tokias progas kaip ši, kur dėl vyskupo dalyva- 
vimo negalėjo vežtis vienos iš savo meilužių. | 

— Bah, - prašneko ponia Montrezor, viena iš freilinų, kurios 
vyras bičiuliavosi su vyskupu. - Pamanyk, dydis - dar ne viskas. 

Koks skirtumas, kad ir eržilo dydžio, jeigu ir netrunka ilgiau už er- 
žilą? Nė dviejų minučių? Kokia iš jo nauda, aš klausiu jūsų? - Ji iš- 
kėlė pirštais suėmusi šviesiai žalią marinuotą agurkėlį ir delikačiai 
jį lyžtelėjo, šmėstelėjo dailus rausvas liežuvėlis. - Sakyčiau, svarbu 
ne tai, ką jie bridžiuose nešiojasi, o tai, ką su tuo nuveikia. 

Ponia Priudom prunkštelėjo. 

— Na, jeigu pažįstat ką nors, kas išmano, ką su juo daugiau 
veikti, jei ne brukti į pirmą pasitaikiusią skylę, pasakykit man. 
Mielai sužinočiau, ką dar galima nuveikti su tokiu daiktu. 

- Jūsiškis bent jau domisi, - įsiterpė Nevo kunigaikštienė. 
Ji pasibjaurėjusi dėbtelėjo į savo sutuoktinį, pritūpusį su kitais 
vyrais prie vienos iš pievelių ir stebintį, kaip mankštinama pa- 
žabota kumelė. - Ne šiąnakt, brangioji, - ji tobulai pamėgdžiojo 
sodrų, nosinį savo vyro tembrą. - Aš išvargęs. - Ji pridėjo delną 
prie kaktos ir užvertė akis. - Reikalai taip nualina. - Padrąsinta 
kikenimo, mėgdžiojo toliau: pasibaisėjusi išvertė akis ir gyny- 
biškai sukryžiavo rankas virš skreito. - Ką, ir vėl? Ar Žinai, kad 
veltui švaistyti vyriškumą tolygu ieškotis ligos? Ar nepakanka, 
kad dėl tavo reikalavimų, Matilda, per anksti suvytau? Ar nori, 
kad man priepuolis užeitų? 

Damos taip garsiai kleketavo ir spygavo iš juoko, kad patrau- 
kė vyskupo dėmesį, šis pamojavo mums ir atlaidžiai nusišypsojo, 
išprovokuodamas dar didesnę linksmybės papliūpą. 

— Ką gi, bent jau jis nešvaisto savo vyriškumo po viešna- 
mius... ar kur kitur, - atsiliepė ponia Priudom ir iškalbingu 
gailesčio kupinu žvilgsniu nužvelgė grafienę Sen Žermen. 

- Tai jau ne, - niūriai sutiko Matilda. - Sergsti, lyg auksas 
būtų. Gali pamanyt, daugiau neliks, kai šitaip... ak, jūsų šveisybe! 
Gal išgertumėte taurę vyno? 

Ji žavingai nusišypsojo kunigaikščiui, kuris negirdomis priė- 
jo iš už nugarų. Stovėjo ir šypsojosi damoms, lengvai kilstelėjęs 
vieną antakį. Jei ir nugirdo, apie ką mes kalbėjomės, niekaip ne- 
išsidavė. 

Prisėdęs ant kilimėlio, jo šviesybė palaikė sąmojingą pokal- 
bį su damomis apie šį bei tą, jo keistai aukštas balsas per daug 

neišsiskyrė iš jų čiauškėjimo. Nors atrodė, atidžiai seka pokalbį, 
vis dėlto pastebėjau, kad jo akys kartkartėmis vis nukrypsta prie 
būrelio vyrų, stoviniuojančių palei pievos aptvarą. Net tarp pra- 
bangių ornamentuoto aksomo ir standinto šilko kostiumų išsi- 
skyrė ryškiaspalvis Džeimio kiltas. 

Truputį nerimavau, kaip reikės vėl susitikti su kunigaikščiu. 
Juk vis dėlto paskutinį kartą mūsų apsilankymas pas jį baigėsi 
Džonatano Randalo areštu, remiantis mano kaltinimais pasikėsi- 
nimu išprievartauti. Bet per šią iškylą kunigaikštis elgėsi kuo ža- 
vingiausiai ir mandagiausiai, nė žodžiu neužsiminė nė apie vieną 
iš brolių Randalų. Viešai nebuvo minimas nė pats areštas; kad ir 
kokią diplomatinę veiklą vykdė kunigaikštis, ji buvo pakankamai 
vertinama, kad pelnytų karališkąjį tylos palaiminimą. 

Apskritai apsidžiaugiau, kad kunigaikštis prisėdo ant iškylos 
patiesalo. Bent jau prie jo damos susilaikys ir neklausinės ma- 
nęs, kaip dažnai klausinėja per pobūvius, ką iš tiesų škotai vyrai 
nešioja po kiltais. Turint galvoje šios išvykos nuotaiką, vargu ar 
atsipirksiu įprastu atsakymu „ak, kaip įprasta“. 

- Jūsų vyras turi gerą akį žirgams, - pasakė man kunigaikštis, 
valandėlę likęs laisvas, kai jam iš kitos pusės sėdinti Nevo kuni- 
gaikštienė pasilenkė per staltiesę šnektelti su ponia Priudom. - Jis 
man minėjo, kad ir jo tėvas, ir dėdė Škotijos Aukštumose laikė 
nedidelius, bet gana rinktinius žirgynus. 

- Taip, tiesa. - Gurkštelėjau vyno. - Bet juk jūs lankėtės 
pas Kolumą Makenzį Leocho pilyje, tikriausiai ir pats matėte jo 
arklides. 

Iš tikrųjų aš ir susipažinau su kunigaikščiu praėjusiais me- 
tais Leoche, nors susitikimas buvo trumpas; vos jis spėjo išjoti į 
medžioklę, mane suėmė už raganavimą. Pamaniau, kunigaikštis 
tikriausiai bus apie tai girdėjęs, bet jei ir girdėjo, niekaip to ne- 
parodė. 

- Žinoma. - Gudriomis žydromis akutėmis pašaudęs į kairę, 
į dešinę, kunigaikštis įsitikino, kad niekas jo nestebi, tada perėjo 
prie anglų kalbos. - Anuomet jūsų vyras mane informavo, kad 
jis negyvena savo dvaruose, nes nelemtai - ir nepagrįstai - Ang- 

lijos karūnos yra kaltinamas žmogžudyste. Pamaniau, miledi, 
įdomu, ar tas kaltinimas tebegalioja, ar jūsų vyras vis dar tebėra 
už įstatymo ribų? 

- Už jo galvą vis dar žadama tam tikra pinigų suma, - tiesiai 
atsakiau. 

Kunigaikščio veide kaip buvo, taip ir liko nė kiek nepaki- 
tusi mandagaus susidomėjimo išraiška. Išsiblaškęs jis paėmė nuo 
padėklo vieną iš tų mažųjų dešrelių. 

— Reikalas nėra nepataisomas, - tyliai pasakė jis. - Kai susi- 
pažinau su jūsų vyru Leoche, šiek tiek pasidomėjau... ak, žino- 
ma, diskretiškai, patikėkit, mano mieloji ponia. Ir manau, reikalą 
galima nesunkiai sutvarkyti tariant žodelį kitą reikiamu adre- 
su - iš tinkamų šaltinių. 

Įdomu. Džeimis ir pasisakė kunigaikščiui esąs paskelbtas už 
įstatymo ribų kaip tik Kolumo Makenzio paskatintas, tikėdama- 
sis, kad gal pavyks įkalbėti kunigaikštį užtarti jį byloje. Kadan- 
gi Džeimis iš tiesų neįvykdė jam inkriminuojamo nusikaltimo, 
prieš jį negalėjo būti rimtų įrodymų; visai galimas daiktas, kad 
kunigaikštis, įtakingas žmogus tarp Anglijos didikų, iš tikrųjų 
pasiektų, kad kaltinimai būtų panaikinti. 

- Kodėl? - paklausiau. - Ko jūs už tai norit? 

Reti šviesūs antakiai šovė į viršų ir kunigaikštis nusišypsojo, 
parodydamas smulkius baltus dantis. 

- Garbės žodis, jūs tikrai tiesmuka, ar ne? Galbūt aš tiesiog 
vertinu jūsų vyro patirtį ir pagalbą renkantis žirgus ir norėčiau 
jį matyti sugrįžusį ten, kur šie jo įgūdžiai vėl galės būt pelningai 
pritaikomi? 

- Galbūt, bet taip nėra, — atsakiau. Pastebėjau, kad ponia 
Priudom mus akylai stebi, ir maloniai nusišypsojau pašneko- 
vui. - Tai kodėl? 

Jis įsimetė visą dešrikę į burną ir iš lėto sukramtė, iš jo ap- 
valaus ramaus veido nebuvo galima ničnieko įskaityti, tik kad 
mėgaujasi diena ir valgiu. Pagaliau nurijo ir delikačiai prilietė 
lūpas linine servetėle. 

— Ką gi, - prabilo jis, - tarkime, vien teoriškai, suprantate... 

Aš linktelėjau, ir jis ėmė kalbėti: 

- Taigi galbūt galime padaryti tokią prielaidą, kad pastaro- 
jo meto jūsų vyro bičiulystė su... tam tikru asmeniu, neseniai 
atvykusiu iš Romos? Ak, taip, matau, jūs mane suprantat. Taip. 
Tarkim, kad toji draugystė ėmė kelti rūpestį tam tikroms šalims, 
kurioms būtų parankiau, kad tas personažas taikingai grįžtų į 
Romą - arba visam laikui įsikurtų Prancūzijoje, nors Roma būtų 
geriau... saugiau, suprantat? 

— Suprantu. - Aš ir pati paėmiau dešrelę. Jos buvo aštrios, ir 
su kiekvienu kąsneliu man nosį graužė česnako kvapo pliūps- 
niai. - Ir šios šalys pakankamai rimtai žiūri į šią bičiulystę, kad 
siūlytų panaikinti kaltinimus mano vyrui mainais už tai, kad ji 
nutrūktų? Vėl klausimas - kodėl? Mano vyras nėra joks svarbus 
asmuo. 

- Dabar ne, - sutiko kunigaikštis. - Bet ateityje gali toks 
tapti. Jis turi ryšių su keliais galingais suinteresuotais prancūzų 
bankininkų šeimų atstovais, o dar daugiau - su prekybininkais. 
Jis taip pat lankosi dvare, ir tam tikra prasme jo klausosi Liudvi- 
kas. Trumpai tariant, šiuo metu jūsų vyras neturi galios surinkti 
didelių sumų ar pasitelkti įtakos, bet greitai tikriausiai galės. Jis 
taip pat priklauso net ne vienam, o dviem galingiausiems Aukš- 
tumų klanams. O tos šalys, kurios pageidautų, kad aptariamasis 
asmuo grįžtų į Romą, ne be pagrindo būgštauja, kad ši įtaka bus 
panaudota nepageidautinomis kryptimis. Kur kas geriau būtų, 
jeigu jūsų vyras grįžtų - sugrąžinus jam gerą vardą - į savo že- 
mes Škotijoje, ar taip nemanot? 

— Verta pamąstyti, - atsakiau. 

Tai kartu buvo ir kyšis, patrauklus kyšis. Nutrauk visus ryšius 
su Karoliu Stiuartu, ir galėsi laisvas grįžti į Škotiją, į Lalibrochą, 
nerizikuodamas patekti į kartuves. Pašalinamas Stiuartų rėmėjas, 
kuris gali pridaryti nemalonumų, ir karūnai tai iš esmės nieko 
nekainuoja. Žinoma, ir anglų pusei tai patrauklus siūlymas. 

Žvelgiau į kunigaikštį, mėgindama perprasti, koks būtent jo 
vaidmuo platesnėje reikalų schemoje. Tariamai Jurgio II, Hano- 
verio elektoriaus ir - kol Jokūbas Stiuartas lieka Romoje - Ang- 

lijos karaliaus, pasiuntinys, labai gali būti, kad Prancūzijoje jis 
lankosi turėdamas dvejopų tikslų. Užmegzti su Liudviku subtilią 
mandagybių ir diplomatijos kalbą su visa jos keliama grėsme ir 
tuo pat metu užgniaužti atgimstančią jakobitų sukilimo šmėklą? 
Keli nuolatiniai Karolio aplinkos žmonės pastaruoju metu pasi- 
šalino, teisindamiesi skubiais reikalais užsienyje. Papirkti ar iš- 
gąsdinti, spėliojau. 

Bereikšmis kunigaikščio veidas nė užuominomis neišdavė 
minčių. Jis atsistūmė peruką nuo plinkančios kaktos ir nesislėp- 
damas pasikasė galvą. 

— Pamąstykit apie tai, mano miela, - paragino. - O kai pa- 
mąstysit - pasikalbėkit su vyru. 

— Kodėl pats su juo nepasikalbat? 

Jis gūžtelėjo pečiais ir vėl pasiėmė dešrelių, šįsyk jau tris iš 
karto. 

— Esu patyręs, kad vyrai kur kas sukalbamesni, kai šnekinami 
jų pačių namuose, artimų asmenų, kuriais pasitiki, o ne tų, ku- 
rių įtikinėjimus gali palaikyti išorinių šaltinių spaudimu. - Ku- 
nigaikštis nusišypsojo. - Reikia atsižvelgti į išdidumą - čia reika- 
lingas delikatumas. O jei kalbame apie delikatumą - juk ne veltui 
sakoma „moters prisilietimas“, ar ne tiesa? 

Nespėjau atsakyti, nes iš pagrindinių arklidžių pasigirdo 
riksmas, ir visų galvos pasisuko ton pusėn. 

Siauru taku tarp pagrindinių arklidžių ir ilgos atviros pašiū- 
rės, kurioje buvo kalvė, į mus bėgo arklys. Peršeronų kumelys, 
ne daugiau negu dvejų ar trejų metų, sprendžiant iš kailio dė- 
mėtumo. Net ir jauni peršeronai būna dideli, o šis kumelys at- 
rodė milžiniškas, risnojo mėtydamasis į šalis, uodega plaikstėsi. 
Gyvulys dar aiškiai nebuvo išjodytas ir pripratintas prie balno; 
masyvus gūbrys trūkčiojo, bandydamas numesti smulkaus sudė- 
jimo raitelį, kuris laikėsi apžergęs kaklą, abiem rankomis tvirtai 
įsikirtęs į tankius juodus karčius. 

— Suk nelabieji, taigi ten Fergiusas! 

Damos, riksmo sutrikdytos, dabar jau visos pašokusios sto- 

Kad prie mūsų prisidėjo ir vyrai, pastebėjau tik kai viena mo- 
teris aiktelėjo: 

- Bet kaip pavojinga! Juk jis tikrai susižeis, jeigu nukris! 

— Na, jeigu krisdamas ir nesusižeis, aš tuo pats pasirūpinsiu, 
kai tik nutversiu mažąjį nevidoną, - pasigirdo niūrus balsas man 
už nugaros. 

Atsisukau ir pamačiau Džeimį, kuris prisimerkęs žiūrėjo 
man virš galvos į sparčiai artėjantį žirgą. 

— Gal reikėtų jį nulaipinti? - paklausiau. 

Jis papurtė galvą. 

— Ne, tegu pats arklys nulaipins. 

Tiesą pasakius, arklys buvo veikiau pasipiktinęs nei išsigan- 
dęs, koks ten nepažįstamas svoris ant jo užsikorė. Obuolmušas 
pilkas kailis trūkčiojo ir virpčiojo lyg apspistas musių debesies, 
ir kumelys sumaištingai purtė galvą, lyg nesuprasdamas, kas gi 
čia darosi. 

O Fergiuso kojos styrojo vos ne stačiu kampu nuo plačios 
peršerono nugaros; berniūkštis aiškiai laikėsi vien karštligiškai 
įsitvėręs karčių. Šitaip jis gal dar ir būtų įsigudrinęs nusliuogti 
ar nuvirsti nesusižalojęs, jeigu keršto siekiančios mėšlasvydžio 
aukos nebūtų surezgusios šio plano. 

Atsilikę nuo žirgo per saugų atstumą, iš paskos bėgo du ar 
trys arklininkai, užtverdami taką už nugaros. Dar vienam pavy- 
ko užbėgti iš priešakio ir atidaryti vartus į tuščią aptvarą, netoli 
kurio mes stovėjome. Iš vienos pusės nuo vartų būriavosi iškylos 
svečiai, iš kitos baigėsi takas tarp pastatų; aišku, buvo mėginama 
taikiai įvaryti arklį į pievos aptvarą, kur jis galėtų sutrypti Fer- 
giusą arba ne, kaip jo širdis geistų, bet bent jau pats nepabėgtų 
ir nesusižeistų. 

Tačiau dar nespėjus šito padaryti pro palėpės langutį aukš- 
tai virš tako išlindo liaunos figūrėlės galva. Žiūrovai, susidomėję 
žirgu, nieko nepastebėjo, pamačiau tik aš. Berniukas iš palėpės 
apsidairė, įlindo vidun ir beveik iškart vėl išlindo, abiem rankom 
laikydamas didelį glėbį šieno. Taikliai nutaikęs akimirką, jis pa- 
leido šieną kaip tik tada, kai Fergiusas su žirgu jojo apačioje. 


464 DIANA GABALDON 


Efektas buvo toks, lyg būtų sprogusi bomba. Ten, kur būta 
Fergiuso, pasklido šienas, kumelys baugščiai suprunkštė, pasi- 
stojo ant pasturgalinių kojų ir pasileido kaip Derbio lenktynių 
nugalėtojas tiesiai į dvariškių būrelį - šie išlakstė į visas keturias 
puses, kleketuodami it pabaidytų žąsų pulkas. 

Džeimis metėsi į mane, nustūmė nuo tako ir pargriovė pa- 
sliką. Tada atsikėlė nuo manęs, sklandžiai berdamas geiliškus 
keiksmažodžius. Nė nestabtelėjęs pasiteirauti, ar aš sveika, nu- 
dūmė Fergiusui įkandin. 

Žirgas stojosi piestu ir sukosi ratu, visai paklaikęs, malė prie- 
kinėmis kanopomis, neprisileisdamas artyn būrelio arklininkų ir 
parankinių, kuriems visiems nuo minties, kad vienas iš vertingų 
karaliaus žirgų tuoj jų akivaizdoje susižalos, vis mažiau vyko iš- 
laikyti profesinį šaltakraujiškumą. 

Ar iš užsispyrimo, ar iš baimės, bet Fergiusas stebuklingai 
vis dar laikėsi nenukritęs, plonos kojytės mataškavo į šalis, jam 
slysčiojant ir šokinėjant ant besikilnojančios nugaros. Arklinin- 
kai rėkė jam, kad pasileistų, bet jis nepaisė šių patarimų ir, iš visų 
jėgų užsimerkęs, nelyginant gyvybės siūlo laikėsi įsikibęs dviejų 
saujų arklio karčių. Vienas iš arklininkų turėjo atsinešęs šakes; 
grasinamai pamojavo jomis, ir ponia Montrezor ėmė išgąstingai 
spiegti, matyt, pamaniusi, kad jis taisosi vaiką persmeigti. 

Klyksmas toli gražu nenumaldė kumelio nervų. Jis šokinėjo 
ir blaškėsi, atatupstas traukėsi nuo žmonių, kurie supo jį ratu. 
Nors aš ir nepamaniau, kad arklininkas ketina pasmeigęs nukelti 
Fergiusą nuo arklio, grėsė rimtas pavojus, kad nukritęs vaikas 
bus sutryptas, - o kad ilgai jam nepavyks tokio likimo išvengti, 
man darėsi vis aiškiau. Žirgas staigiai puolė prie nedidelio me- 
džių guoto netoli aptvaro, arba norėdamas pasislėpti nuo grės- 
mingos minios, arba nutaręs, kad prikibusį slogutį galima nusi- 
grandyti į šakas. 

Kai jis nėrė pro pirmąsias šakas, tarp žalumos šmėstelėjo 
kažkas raudona, ir Džeimis iššoko iš už medžio, kur buvo pa- 
sislėpęs. Jo kūnas praskriedamas kliudė arklį ir vėl nusirito ant 
žemės, tik sumirgėjo languota skraistė ir plikos kojos, ir jei kas 

būtų akylai stebėjęs, būtų pamatęs, kad šis škotas dabar po kiltu 
nedėvi nieko. 

Dvariškiai būriu šoko artyn, susirūpinę kritusiu lordu Broch 
Tuarachu, o arklininkai tuo metu nusivijo už medžių tolstan- 
tųį žirgą. 

Džeimis gulėjo aukštielninkas po beržais, veidas žalsvai bal- 
tas, plačiai atsimerkęs ir išsižiojęs. Abiem rankomis tvirtai laikė 
suspaudęs Fergiusą, kaip dėlė prisisegusį jam prie krūtinės. Kai 
pripuoliau, Džeimis sumirksėjo ir pabandė nusišypsoti. Nesti- 
prus švilpimas iš jo burnos virto paviršiniu šniokštavimu, ir man 
atlėgo - jis tik užduso ir pritrūko oro. 

Pagaliau sumetęs, kad jau nebeliuoksi, Fergiusas atsargiai pa- 
kėlė galvą. Tada staigiai atsisėdo tiesiai šeimininkui ant pilvo ir 
entuziastingai pareiškė: 

- Kaip smagu buvo, milorde! Galima dar kartą? 


=— 

Per gelbėjimo operaciją Aržantane Džeimis pasitempė šlau- 
nies raumenį ir, kai grįžome į Paryžių, bjauriai šlubavo. Fergiusą, 
kuriam, regis, nė motais buvo nei pasijodymas, nei paskui atsei- 
kėta pyla, pasiuntęs į virtuvę vakarienės, jis susmuko į krėslą prie 
židinio, trindamasis patinusią koją. 

- Labai skauda? - užjaučiamai paklausiau. 

- Truputį. Bet reikia tik duot jai poilsio. - Jis atsistojo ir 
mėgaudamasis pasirąžė, ilgos rankos beveik pasiekė pajuodusias 
ąžuolo sijas lubose virš židinio atbrailos. - Sustingau toj karietoj, 
jau geriau būčiau jojęs. 

— Mhm. Ir aš. 

Masažavausi strėnas, maudžiančias nuo varginančios kelio- 
nės. Skausmas, regėjos, spaudžia žemyn pro dubens kaulus į ko- 
jas - tikriausiai nuo nėštumo sąnariai skečiasi, pamaniau. 

Tikrindama perbraukiau delnu per Džeimio koją, tada pa- 
mojau į kušetę. 

— Eikš, prigulk ant šono. Turiu gero tepalo, galėsiu įtrinti 
koją, gal kiek mažiau skaudės. 

- Gerai, jeigu gali. 

Jis nerangiai pakilo ir prigulė ant kairio šono, kiltą patraukė 
ant kelio. 

Atvožiau vaistinėlę ir ėmiau raustis tarp buteliukų ir indelių. 
Vaistinės dirvuolės, raudonosios vinkšnos, vaistinės sienažo- 
lės... ak, štai jis. Ištraukiau mėlyno stiklo indelį, kurį man buvo 
davęs ponas Forezas, ir atsukau dangtuką. Atsargiai pauosčiau; 
gydomieji tepalai greit apkarsta, bet į šitą tikriausiai buvo gerai 
primaišyta druskos, kad ilgiau laikytųsi. Turėjo malonų salsvą 
kvapą ir buvo gražios spalvos - sodrios šviesiai gelsvos, kokia 
būna tiršta grietinėlė. 

Pakabinau gerą saujelę tepalo ir patepiau išilgai ilgojo šlau- 
nies raumens, o kad netrukdytų, atverčiau Džeimio kiltą virš 
klubo. Jo kojos oda buvo šilta; ne įkaitusi kaip esant uždegimui, 
o tik normaliai karšta, koks ir turi būti jaunas vyro kūnas, suši- 
lęs nuo judėjimo ir gyvo sveiko pulso. Švelniai įtryniau kremo į 
odą, jausdama kietą raumens iškilumą, čiuopdama išsišakojantį 
keturgalvį raumenį ir pakinklių sausgyslę. Ėmiau trinti stipriau, 
Džeimis tyliai suurzgė. 

- Skauda? - paklausiau. 

- Taip, truputį, bet vis tiek trink, - atsiliepė jis. - Regis, pa- 
deda. - Jis sukikeno. - Niekam kitam neprisipažinčiau, tik tau, 
Sasenach, bet tikrai buvo smagu. Ištisus mėnesius nebuvau taip 
bėgiojęs. 

— Džiaugiuosi, kad tau buvo smagu, - sausai atsakiau ir vėl 
pakabinau kremo. - Aš irgi įdomiai laiką praleidau. 

Nesiliaudama masažuoti, papasakojau jam, ką pasiūlė San- 
dringamas. 

Džeimis atsiliepdamas suniurnėjo, nesmarkiai krūptelėjo, kai 
paliečiau skaudžią vietą. 

— Vadinasi, Kolumas buvo teisus, kai sakė, kad šitas žmogus 
gal ir galėtų padėti man atsikratyti kaltinimų. 

— Matyt, kad taip. O dabar svarbu, ar tu nori sutikti su jo 
pasiūlymu. 

Laukdama, ką atsakys, stengiausi nesulaikyti kvėpavimo. Pir- 
ma, žinojau, koks bus atsakymas; Freizerių giminė garsėjo užsis- 
pyrimu, ir nors Džeimio motina buvo iš Makenzių, jis pats buvo 
kiauras Freizeris. Jei jau apsisprendė sustabdyti Karolį Stiuartą, 
tai vargu ar šio sumanymo atsižadės. Vis dėlto kąsnis viliojan- 
tis - ne tik jam, bet ir man. Galėtume grįžti į Škotiją, kur jo 
namai, ir ramiai gyventi. 

Bet, žinoma, knietėjo ir kitkas. Jeigu ir grįžtume, palikę Ka- 
rolio planus plėtotis sava eiga, kurią pernelyg gerai žinojau, tai 
Škotijai būtų tikrai nelemta ilgiau gyventi taikoje. 

Džeimis tyliai prunkštelėjo, matyt, ir pats panašiai mąstė. 

- Ką gi, pasakysiu tau štai ką, Sasenach. Jeigu manyčiau, 
kad Karoliui Stiuartui gali pavykt, kad jis gali išvaduot Škotiją 
iš anglų valios, tada atiduočiau savo žemes, paaukočiau laisvę 
ir pačią gyvybę, kad jam padėčiau. Kad jis ir kvailys, bet kara- 
liškos kilmės kvailys, ir manyčiau, nėra negarbingas. - Džeimis 
atsiduso. - Bet aš tą žmogų pažįstu, kalbėjausi su juo - ir su vi- 
sais jakobitais, jo tėvo bendražygiais. O turėdamas galvoje tai, ką 
tu sakai, kaip viskas baigsis, jeigu vėl kils sukilimas... nemanau, 
kad galiu rinktis, Sasenach, turiu pasilikti, ir tiek. Jeigu jam bus 
sutrukdyta, tada gal ir galima bus grįžti - o gal ir ne. Bet kol kas 
privalau padėkot jo šviesybei ir atmesti pasiūlymą. 

Švelniai patapšnojau jam per šlaunį. 

- Taip ir maniau, kad taip atsakysi. 

Jis man nusišypsojo, tada dirstelėjo į gelsvą kremą, kuriuo 
buvau išsitepusi pirštus. 

— Kokia čia košė? 

— Ponas Forezas davė. Nepasakė, kaip vadinasi. Kažin ar jame 
būtų veikliųjų medžiagų, tiesiog malonus, riebus tepalas. 

Kūnas po mano delnais sustingo, Džeimis per petį dėbtelėjo 
į mėlyną stiklainėlį. 

- Ponas Forezas tau jį davė? - sunerimęs pasitikslino. 

— Taip, - nustebau. - O kas yra? 

Mat jis atstūmė šalin mano kremuotas rankas, švystelėjo ko- 
jas nuo kušetės ir siekė rankšluosčio. 


468 DIANA GABALDON 


- Sasenach, ar ant to indelio dangtuko yra fleur-de-lys*? - pa- 
klausė šluostydamasis nuo kojos tepalą. 

— Taip, yra, - patvirtinau. - Džeimi, kuo blogas tas tepalas? 

Jo išraiška buvo nepaprastai keista; tarpais labiau priminė 
apmaudą, tarpais atrodė, kad jį ima juokas. 

— Ak, nesakyčiau, kad jis kuo nors blogas, - galų gale atsakė 
jis. Kai jau tiek nutrynė koją, kad garbanoti rausvi gyvaplaukiai 
liko stirksoti pasišiaušę ant paraudusios odos, nusviedė rank- 
šluostį ir mąsliai žvilgtelėjo į indelį. - Mesjė Forezas, Sasenach, 
tave tikriausiai labai vertina, - tarė jis. - Čia brangus daiktas. 

— Bet... 

— Nesakyčiau, kad neįvertinau jo, - skubiai paramino Džei- 
mis. - Tik reikalas tas, kad pats vos per plauką netapau jo turinio 
sudedamąja dalim, todėl mane ima keistas jausmas. 

— Džeimi! - Nepajutau, kaip pakėliau balsą. - Kas čia yra? 

Griebiau rankšluostį ir paskubomis ėmiau šluostytis rieba- 
luotas rankas. 

- Pakartų žmonių taukai, - nenoromis paaiškino Džeimis. 

— P-p-p... - Man net to žodžio nepavyko ištart, pradėjau iš 
pradžių: - Nori pasakyt... 

Man rankos nuėjo žąsies oda, visi gyvaplaukiai pašiurpo ne- 
lyginant smeigtukai pagalvėlėje. 

— N-na, taip. Lydyti pakartų nusikaltėlių taukai. - Jis kalbėjo 
linksmai, taip pat greitai atgavęs pusiausvyrą, kaip aš jos nete- 
kau. - Sako, labai naudinga nuo reumato ir sąnarių negalavimų. 

Prisiminiau, kaip tvarkingai ponas Forezas surinkdavo, kas 
likdavo po jo operacijų Angelų ligoninėje, ir nejaukią išraišką 
Džeimio veide išvydus aukštąjį chirurgą, kai šis parvežė mane 
namo. Keliai pasidarė lyg vatiniai, o skrandis persivertė kaip bly- 
nas keptuvėje. 

— Džeimi! Tegu tave visi velniai sutrauktų, kas yra ponas Fo- 
rezas? - Dar kiek, ir būčiau ėmusi klykti. 


ž Lelijos žiedas (pranc.). 

Jam aiškiai darėsi vis linksmiau, o nesmagumas pasimiršo. 
- Jis penktosios apygardos visuomeninis korikas, Sasenach. 
Maniau, Žinai. 


2 

Iš arklidžių kiemo Džeimis parėjo šlapias ir sužvarbęs, mat 
ten buvo nuėjęs išsiprausti, įprastos vonios miegamajame jam šį 
kartą neužteko. 

— Nesirūpink, viskas nusiplovė, - patikino jis, išsinėrė iš 
marškinių ir nuogas įsliuogė po antklodėmis. Jo oda buvo šal- 
ta ir taip pašiurpusi, kad net šiurkšti, apkabindamas mane sykį 
sudrebėjo. 

- Kas yra, Sasenach? Negi vis dar tuo tepalu atsiduodu? - pa- 
klausė, nes aš gulėjau susigūžusi ir apsiglėbusi rankomis. 

— Ne, - atsakiau. - Man baisu. Džeimi, aš kraujuoju. 

- Jėzau, - tyliai aiktelėjo jis. 

Pajutau, kaip nuo mano žodžių jo kūnu perbėgo baugus vir- 
pulys, lygiai toks, koks perbėgo ir per mane. Džeimis tvirtai pri- 
glaudė mane, suglostė plaukus ir ėmė glostyti nugarą, bet mudu 
abu jautėmės siaubingai bejėgiai fizinės katastrofos akivaizdoje, 
ir viskas, kad ir ką jis būtų daręs, būtų buvę veltui. Kad ir koks 
buvo stiprus, manęs apginti negalėjo; net ir labai norėdamas, ne- 
galėjo padėti. Pirmą kartą jo glėbyje nebuvau saugi, ir nuo šios 
minties abu sukaustė siaubas. 

— Manai?.. - prabilo Džeimis, tada nutilo ir nurijo seiles. Ju- 
tau, kaip suvirpėjo gerklėje slopinamas išgąstis. - Blogai, Sase- 
nach? Tu žinai? 

— Ne, - atsakiau. Stipriau jį apkabinau, mėgindama rasti vil- 
ties. - Nežinau. Nesmarkiai kraujuoju, bent kol kas dar ne. 

Žvakė tebedegė. Iš susirūpinimo patamsėjusios akys žvelgė 
į Mane. 

- Klere, gal geriau tau ką nors pakviesti? Žiniuonę ar vieną 
iš ligoninės moterų? | 

Papurčiau galvą ir apsilaižiau išdžiūvusias lūpas. 

— Ne. Vargu... vargu ar jos ką nors galėtų padaryti. 

Šito labiausiai nenorėjau sakyti; už viską pasaulyje labiausiai 
troškau, kad galėtume ką nors prisišaukti, kas mokėtų padėti. 
Tačiau prisiminiau slaugytojų kurso pradžią, tas kelias dienas, 
kurias praleidau akušerijos palatoje, ir kaip vienas iš gydytojų 
gūžtelėjo pečiais, nusisuko nuo pacientės, kuriai buvo persilei- 
dimas, ir pasakė atmintinus žodžius: „Iš tikrųjų nieko negali pa- 
daryti. Jeigu jos ruošiasi prarasti kūdikį, tai ir praras, nesvarbu, 
kokias priemones bandysite taikyti. Iš tiesų vienintelis dalykas 
yra gulėti ir ilsėtis lovoje, bet dažnai nė tai nepadeda.“ 

- Gali būti, kad čia niekai, - tariau mėgindama abu padrą- 
sinti. - Ne taip jau reta, kad moterys nėštumo metu truputį pa- 
kraujuoja. 

Ir tikrai tai neretas dalykas - pirmuosius tris mėnesius. Aš 
jau buvau pradėjusi šeštą mėnesį, ir čia jau tikrai nebuvo nor- 
malu. Vis dėlto kraujavimą galėjo sukelti daug dalykų, ir ne visi 
jie - rimti. 

- Gal viskas bus gerai, - raminausi. 

Uždėjau delną ant pilvo, švelniai paspaudžiau. Jo gyventojas 
iškart atsiliepė, tingiai pasirąžė ir stuktelėjo, ir aš iškart pasijutau 
geriau. Staiga užplūdo karštos dėkingumo ašaros. 

- Sasenach, ką aš galėčiau padaryt? - sukuždėjo Džeimis. 
Apglėbė mane ranka ir uždėjo delną ant manojo, kartu apgaubė 
mano pavojun patekusį pilvuką. 

Uždėjau kitą delną ant jo plaštakos ir laikiau. 

- Tiesiog melskis, - atsakiau. - Melskis už mus, Džeimi. 

Žmogus šaudo, velnias kulkas gaudo 


PARYČIUI!I KRAUJAVIMAS LIOVĖSI. Kuo atsargiausiai at- 
sikėliau, bet nieko blogo nenutiko. Vis dėlto tapo akivaizdu, kad 
atėjo laikas man liautis dirbus Angelų ligoninėje, tad pasiunčiau 
ten Fergiusą su paaiškinimo ir atsiprašymo laiškeliu motinėlei 
Hildegardai. Šis parnešė motinėlės pažadą už mus melstis ir ge- 
riausius linkėjimus, taip pat butelį rusvo eliksyro, kaip buvo ra- 
šoma pridėtame raštelyje, didžiai vertinamo les maitresses sage- 
fermmes* kaip priemonė nuo persileidimo. Po nuotykio su pono 
Forezo tepalu labai įtariai sutikdavau kiekvieną vaistą, kurį ne 
pati susitaisydavau, bet, gerai pauosčiusi eliksyrą, įsitikinau, kad 
bent jau visi ingredientai tik augalinės kilmės. 

Gerokai padvejojusi, šaukštą išgėriau. Skystis buvo kartus ir 
burnoje paliko bjaurų prieskonį, bet vien dėl to, kad bent ko 
imuosi - kad ir vartoju paprasčiausią priemonę, kuri tikriausiai 
neduos jokios naudos, - jau pasijutau geriau. Dabar didumą die- 
nos leisdavau gulinėdama ant kušetės savo kambaryje, skaityda- 
ma, snausdama, siūdama ar tiesiog žiūrėdama, rankas susidėjusi 
ant pilvo. 

Tiksliau sakant, kai likdavau viena. Kai tik būdavo namie, 
Džeimis didumą laiko praleisdavo su manim, pasakodavo apie 
dienos reikalus, arba aptarinėdavome naujausius sulaikytus 
jakobitų laiškus. Karaliui Jokūbui, matyt, buvo pranešta apie 
sūnaus siūlomą investiciją į portveiną, ir jis tam nuoširdžiai 
pritarė, girdi, tai esąs „...puikus planas, ir negaliu nesutikti, kad 
jis leis jums apsirūpinti taip, kaip ir trokštu jus regėti įsitvirti- 
nusį Prancūzijoje . 


* Pribuvėjos (pranc.). 


4/2 DIANA GABALDON 


- Vadinasi, Jokūbas mano, kad šie pinigai skirti vien Karo- 
liui įsikurti kaip džentelmenui ir leisti įgyti čia tam tikrą padė- 
tį, - svarsčiau. - Manai, gali būti, kad jis kitokių ketinimų ir 
neturi? Šiandien popiet buvo atėjusi Luiza; sako, pereitą savaitę 
ją aplankė Karolis - atkakliai reikalavo susitikti, nors iš pradžių 
jinai atsisakė su juo matytis. Pasak jos, buvo labai susijaudinęs ir 
dėl kažko pūtėsi, bet nesisakė Luizai dėl ko, tik mėtėsi mįslingo- 
mis užuominomis apie kažkokį didį užmojį, kurio tuoj imsiąsis. 
„Didis nuotykis“, - sakęs jis, anot Luizos. Tai nelabai panašu į 
paprastą investavimą į portveiną, kaip manai? 

— Nelabai. 

Džeimiui ši mintis, regis, visai nepatiko. 

- Hm, - svarsčiau, - ką gi, viską sudėjus daiktan, atrodo, ga- 
lima kirst lažybų, kad Karolis neketina šio sandorio pelno nau- 
doti tam, kad įsikurtų ir taptų garbingu Paryžiaus pirkliu. 

- Jeigu būčiau linkęs lažintis, nė sudilusio skatiko už tai ne- 
statyčiau, - atsakė Džeimis. - Dabar klausimas toks - kaip mes 
jį sustabdysim? 


7 


Atsakymas paaiškėjo praėjus kelioms dienoms, po daugybės 
ginčų ir beprasmių spėlionių. Su mumis miegamajame buvo 
Merta - atnešė man iš dokų kelis rietimus audinių. 

— Sakoma, Portugalijoje raupų protrūkis, - lyg tarp kitko tarė 
jis ir dribtelėjo brangų muarą ant lovos, lyg tai būtų susuktas 
naudotos maišinės drobės gabalas. - Vienas laivas plukdė gele- 
žies rūdą iš Lisabonos, šįryt atplaukė, tai uosto viršininkas puolė 
po jį šniukštinėt, vos ne su dantų šepečiu krapštyt, keturiese - jis 
ir dar trys pagalbininkai. Vis dėlto nieko nerado. 

Pastebėjęs ant mano stalo butelį brendžio, jis prisipylė pusę 
stiklinaitės ir išgėrė kaip vandenį, dideliais, sveikais gurkšniais. 
Stebėjau šią operaciją prasižiojusi, ir nuo reginio mano dėmesį 
atitraukė tik Džeimio šūksnis: 

— Raupai? 

— Na, taigis, - patvirtino Merta, stabtelėjęs atsikvėpti. - Raupai. 

Jis vėl pakėlė stiklinę ir ėmė toliau gaivintis. 

— Raupai, - panosėje murmėjo Džeimis. —- Raupai. 

Pamažu jo veidas pragiedrėjo, vertikali raukšlė tarp antakių 
išsilygino. Akyse radosi giliai susimąstęs žvilgsnis, Džeimis atsi- 
lošė krėsle, rankas sunėręs už galvos ir nenuleisdamas akių ste- 
beilijo į Mertą. Lūpos vos pastebimai šiepėsi. 

Merta šiuos pokyčius stebėjo nutaisęs skeptiško susitaikymo 
išraišką. Jis ištuštino stiklinaitę ir susikūprinęs atsisėdo ant ta- 
buretės, o Džeimis tuo metu pašoko ant kojų ir ėmė sukti ratą 
aplink mažąjį gentainį, ne į toną pro dantis švilpaudamas. 

— Matau, tave aplankė idėja? - pasakiau. 

- O taip, - atsakė jis ir ėmė tyliai juoktis. - O taip, kad jau 
aplankė, tai aplankė. 

Jis atsigręžė į mane, akys švytėjo išdaigišku įkvėpimu. 

— Ar turi savo vaistaskrynėj ko nors, nuo ko žmogus imtų 
karščiuot? Nuo ko paleistų vidurius? Išbertų? 

— Na, turiu, - lėtai atsakiau galvodama. - Yra rozmarinų. 
Arba raudonųjų ankštpipirių. Ir, žinoma, kad viduriuotum - šal- 
tekšnių. O kam? 

Jis žvilgtelėjo į Mertą, plačiai išsiviepė, tada, savo idėjos ap- 
sėstas, kikendamas sutaršė gentainiui plaukus, šie ir liko stirksoti 
juodais spygliais. Merta taip piktai dėbsojo į jį, kad net pasidarė 
labai panašus į Luizos beždžionėlę. 

— Klausykit, - prašneko Džeimis ir kaip sąmokslininkas pa- 
linko į mus. - O ką pasakytumėt, jeigu grafo Sen Žermeno laivas 
parplauktų iš Portugalijos ir parsivežtų raupų? 

Spoksojau į jį nesuprasdama. 

— Gal tau galvoj negerai? - mandagiai pasiteiravau. - Na ir 
kas gi, jeigu ir tikrai parsivežtų? 

- Jeigu parsivežtų, — įsiterpė Merta, - jie prarastų krovinį. 
Jis būtų sudegintas arba išpiltas uoste, toks įstatymas. - Juodos 
akutės sublizgo iš susidomėjimo. - Ir kaipgi tu ketini tai suregzti, 
berneli? 

Džeimio pakili nuotaika kiek prigeso, nors ugnelės akyse te- 
beruseno. 

- Na, - pripažino jis, - kol kas visko neapgalvojau, bet pradžiai... 

Prireikė kelių dienų diskusijų ir tyrimų, kol planas buvo išto- 
bulintas, bet galų gale dėl jo buvo sutarta. Šaltekšnius kaip lais- 
vinamuosius galop atmetėme dėl per drastiško poveikio. Tačiau 
mokytojo Reimono paskolintuose herbariumuose radau keletą 
gerų pakaitalų. 

Merta, gavęs ryšulį su rozmarinų esencija, dilgėlių sultimis ir 
daržinių raudžių šaknimis, savaitės pabaigoje išvyks į Lisaboną, 
ten įsisuks į jūreivių užeigas ir pasiklausys paskalų, susiuostys, 
kuris laivas yra grafo Sen Žermeno nusamdytas, ir susitars juo 
plaukti, tada pasiųs žinią į Paryžių, koks laivo pavadinimas ir 
kada išplaukia. 

— Ne, tai dažnai pasitaiko, - nuramino mane Džeimis, kai aš 
suabejojau, ar kapitonui toks elgesys nepasirodys neįprastas. - 
Beveik visuose krovininiuose laivuose būna keletas keleivių, o 
Merta turės pakankamai pinigų, kad būtų mielai paimtas, net 
jeigu teks jam užleisti kapitono kajutę. - Čia Džeimis perspė- 
jamai pagrūmojo pirštu Mertai. - Ir būtinai gauk kajutę, girdi? 
Nesvarbu man, kiek tai kainuos; tau reikės, kad niekas nepama- 
tytų, kaip gersi vaistažoles, tad vien hamako laivo triume neuž- 
teks. - Jis kritiškai nužvelgė krikštatėvį. - Turi padorų surdutą? 
Jei lipsi į laivą kaip elgeta, jie išmes tave lauk į uostą, dar nė 
nespėję pamatyt, ko tu kapšy turi. 

- Mfm, - numykė Merta. Mažasis gentainis į kalbas daug 
nesileisdavo, bet jei jau ką pasakydavo, būdavo nenuginčijama ir 
esminga. - O kada man gert visa tai? - paklausė jis. 

Ištraukiau popieriaus lapą, kuriame buvau surašiusi visus 
nurodymus ir kiekius. 

— Du šaukštus daržinių raudžių - štai šitų, - paplekšnojau 
per skaidraus stiklo buteliuką, pilną tamsaus rausvo skysčio, - 
gerti keturias valandas prieš tą laiką, kai ketini pademonstruoti 
simptomus. Po pirmos dozės geri dar po šaukštą kas dvi valan- 
das - neaišku, kiek ilgai tau reikės tverti. 

Tada įteikiau jam antrąjį buteliuką, šį žalio stiklo, pilną vio- 
letinio atspalvio juodo skysčio. 

— Čia koncentruota rozmarinų lapų esencija. Šita veikia 
greičiau. Išgerk apie ketvirtį buteliuko pusvalandį prieš pasi- 
rodydamas - per pusvalandį turi pradėti pilti karštis. Poveikis 
greit praeina, todėl reikės išgerti dar, kai turėsi progą tai padaryti 
nepastebėtas. - Iš vaistinėlės išėmiau dar vieną, mažesnį flako- 
nėlį. - O kai „karštinė“ jau gerai įsismarkaus, tada gali įsitrinti 
rankas ir veidą dilgėlių sultimis, kad iškiltų pūslės. Ar tau reikia 
pasilikti šitas instrukcijas? 

Jis ryžtingai papurtė galvą. 

— Ne, prisiminsiu. Didesnis pavojus kils, jei šitos instrukcijos 
bus aptiktos mano daiktuose, negu pamiršus, kiek ir ko gerti. - 
Jis kreipėsi į Džeimį: - O tu, berniuk, pasitiksi laivą Orvjete? 

Džeimis linktelėjo. 

— Taip. Jis tikrai ten prisišvartuos; visi vyno gabentojai ten 
sustoja pasipildyti gėlo vandens atsargų. Jeigu netyčia jie taip 
nepadarys, tada... - Jis gūžtelėjo pečiais. - Nusisamdysiu laivelį 
ir pamėginsiu juos pasivyti. Jeigu tik man pavyks atsidurti laive 
anksčiau, negu pasieksim Havrą, viskas turi būt gerai, bet geriau 
būtų tai atlikti, kol dar būsime netoli tenuplaukę nuo Ispanijos 
krantų. Nenorėčiau užtrukt jūroje ilgiau, negu būtinai reikia. - Jis 
smakro kryptelėjimu parodė į buteliuką Mertos rankose. - Ge- 
riausia, tu palauk, kol pamatysi, kad įsėdau į laivą, ir tik tada 
gerk. Jei nebus liudininkų, kapitonas gali bandyti išsukti uodegą 
ir nakčia išverst tave per laivagalį. 

Merta suurzgė. 

— Tataigis, gali pamėgint. - Jis palietė durklo rankeną ir ne- 
žymiai ironiškai pabrėžė žodį „pamėgint“. 

Džeimis suraukė kaktą. 

— Neužsimiršk. Tu turi sirgti raupais. Reik tikėtis, jie bijos 
prie tavęs liestis, bet dėl visa ko... luktelk, kol galėsi mane prisi- 
šaukt ir būsim nutolę nuo kranto. 

- Mfm. 

Žiūrėjau tai į vieną, tai į kitą vyrą. Kad ir kaip neįtikėtinas, 
planas vis dėlto galėjo išdegti. Jeigu laivo kapitoną pavyktų įti- 
kinti, kad vienas iš jo keleivių užsikrėtęs raupais, jis nieku gyvu 

neplukdytų laivo į Havrą, nes ten prancūzų sveikatos apsauga 
reikalautų jį sunaikinti. Ir jeigu turėtų rinktis, ar plaukti su visu 
kroviniu atgal į Lisaboną ir prarasti visą pelną, ar dvi savaites 
tupėti Orvjete, kol būtų nusiųsta žinia į Paryžių, labai gali būti, 
kad jis sutiktų parduoti krovinį turtingam škotui pirkliui, kuris 
ką tik įsėdo į laivą. 

Šio maskarado svarbiausia dalis buvo suvaidinti raupais ser- 
gantį ligonį. Džeimis savanoriškai pasisiūlė pabūti jūrų kiaulyte 
ir išbandyti žolelių poveikį, ir jam jos kuo puikiausiai suveikė. 
Šviesi oda tamsiai paraudo per kelias minutes, o nuo dilgėlių 
sulčių nuėjo pūslėm, kurias laivo gydytojas ar panikos apimtas 
kapitonas lengvai galėtų supainioti su raupų pūslelėmis. O jeigu 
vis tiek dar liktų abejojančiųjų, raudėmis nuspalvintas šlapimas 
nepriekaištingai rodys, kad raupai palietė paciento inkstus, ir jis 
siusioja krauju. 

- Kristau! - šūktelėjo Džeimis, ir pats apstulbintas pirmąkart 
pademonstruoto vaistažolių poveikio. 

— Ak, tiesiog šaunu! - pritariau žvilgtelėjusi jam per petį į 
porcelianinį naktipuodį ir jo sodriai raudoną turinį. - Geriau, 
negu tikėjausi. 

— Šit kaip? O tai kiek truks, kol tas poveikis praeis? - nervin- 
gai dėbsodamas į apačią, pasidomėjo Džeimis. 

- Tikriausiai kelias valandas, - atsakiau jam. - O ką? Nesma- 
gus jausmas“ 

— Ne visai tas žodis, - atsakė jis kasydamasis. - Truputį niežti. 

— Ne nuo žolių, - rūsčiai pareiškė Merta. - Tavo amžiaus 
berniokui tai įprasta būsena. 

Džeimis plačiai nusišypsojo krikštatėviui. 

— Taip gerai prisimeni, ką? 

- Prisimenu laikus, kai tu dar nė gimęs nebuvai, berneli, nė 
minčių apie tave nieks neturėjo, - atkirto Merta purtydamas 
galvą. 

Mažasis klano narys dabar dėjosi flakonėlius į savo kapšą, 
kiekvieną atskirai dar įvyniodamas į minkštą odos atraižą, kad 
nesudužtų. 

- Kai tik galėsiu, iškart atsiųsiu žinią apie laivą ir kur jis plau- 
kia. O mudu pasimatysim mažiau kaip už mėnesio, netoli Ispa- 
nijos krantų. Iki tol gausi kiek reikiant pinigų? 

Džeimis linktelėjo. 

— O taip. Kitą savaitę, tikiuosi. 

Džeimio vadovaujamas, Džaredo verslas suklestėjo, bet gry- 
nųjų atsargos nebuvo tokios didelės, kad užtektų nupirkti išti- 
sus portveino krovinius, tuo pat metu vykdant ir kitus Freizerių 
firmos įsipareigojimus. Vis dėlto žaidimas šachmatais ne vienu 
požiūriu atnešė naudos, ir jaunesnysis ponas Diuvernė, iškilus 
bankininkas, noriai pažadėjo tėvo bičiuliui nemažą paskolą. 

— Gaila, kad negalim tos gėrybės Paryžiun atsivežti, - beku- 
riant planą pasakė Džeimis, - betgi Sen Žermenas tikrai suuos. 
Manyčiau, geriausia bus parduoti tą partiją per tarpininką Ispa- 
nijoje - pažįstu gerą vyruką Bilbao. Pelnas bus kur kas mažesnis 
negu pardavus Prancūzijoje, ir mokesčiai ten didesni, bet visko 
juk negali gauti, tiesa? 

- Sutikčiau, jei tik užtektų išmokėt Diuvernė paskolą, - pa- 
sakiau. - O jei jau kalba pakrypo apie paskolas, tai ką sinjoras 
Mancetis darys dėl pinigų, kuriuos paskolino Karoliui Stiuartui? 

- Pašvilps, sakyčiau, - linksmai atsakė Džeimis. - Ir kar- 
tu pagadins Stiuartų reputaciją visų bankininkų akyse visame 
žemyne. 

— Nesaldu bus vargšui Mancečiui, - replikavau. 

— Taigi, ką jau čia. Kaip sako mano bobutė, kiaušinių nesu- 
mušęs, kiaušinienės nekepsi. 

— Neturi tu jokios bobutės, -— vėl įkišau trigrašį. 

— Neturiu, - pripažino jis. - Bet jeigu turėčiau, tai ji kaip tik 
taip ir sakytų. - Tąsyk jis valandėlę surimtėjo. - Beje, ir Stiuartų 
atžvilgiu nelabai teisinga. Tiesą sakant, jei kas iš jakobitų lordų 
kaip nors sužinotų, ką aš išdarinėju, spėju, pavadintų tai išdavys- 
te, ir būtų jų tiesa. - Džeimis pasitrynė delnu kaktą ir papurtė 
galvą, ir aš supratau, kokį mirtinai sunkų klausimą jis dangsto 
žaisminga laikysena. - Nieko nepadarysi, Sasenach. Jeigu tu tei- 
si - o aš iki šiol jau savo gyvybę pastačiau ant šios kortos, - tai 

tenka rinktis, ar Karolio Stiuarto lūkesčiai, ar gyvo velnio škotų 
gyvybės. Karaliui Jurgiui jokios meilės nejaučiu - aš, už kurio 
galvą kaina pažadėta? — bet neišmanau, kaip kitaip reiktų elgtis. 

Jis paniuro, perbraukė pirštais per plaukus, kaip visad dary- 
davo, kai įtemptai mąstydavo ar būdavo susinervinęs. 

- Jei tik galėtum tikėtis, kad Karoliui pasiseks... o taip, tada 
būtų kitas reikalas. Rizikuoti dėl garbingo tikslo... bet tavoji is- 
torija byloja, kad jam nepavyks, ir turiu pasakyt - kiek pažįstu 
tą vyrą, esu linkęs manyt, kad tavo teisybė. Grėsmė kyla mano 
žmonėms ir mano šeimai, ir jei dėl jų gyvybės reik bankinin- 
ko auksą paaukot... na, tai turbūt ne didesnė auka negu mano 
paties garbė. 

Jis gūžtelėjo pečiais, pusiau juokais vaizduodamas puolęs į 
neviltį. 

- Tai dabar jau nuo jo aukštybės laiškų vagiliavimo perėjau 
prie bankų apiplėšinėjimo, piratavimo atviroje jūroje ir, regis, 
nėr kur dingt. 

Valandėlę tylėjo, žiūrėdamas sau į rankas, sunertas ant rašo- 
mojo stalo. Tada pasuko galvą į mane ir šyptelėjo. 

— Mažas būdamas, visad norėjau būti piratas, - tarė jis. - Kaip 
gaila, trumpojo kardo negaliu nešiot. 


= 

Gulėjau lovoje, galvą ir pečius paramsčiusi priegalviais, ran- 
kas susidėjusi ant pilvo, ir mąsčiau. Po pirmojo išgąsčio kraujavo 
labai mažai, ir jaučiausi aš gerai. Vis dėlto, kad ir kiek tokiu metu 
kraujuotų, tai pagrindas nerimauti. Tyliai sau pagalvojau, kas 
būtų, jeigu kokia bėda ištiktų tuo metu, kai Džeimis bus išvykęs į 
Ispaniją, bet iš nerimavimo maža būtų buvę naudos. Jis privalėjo 
vykti; su tuo vyno pakrautu laivu buvo siejama per daug svarbi 
užduotis, kad būtų galima trukdyti asmeniškais nuogąstavimais. 
O jeigu viskas gerai klostysis, Džeimis turėtų grįžti dar gerokai 
prieš kūdikiui gimstant. 

Tokiomis aplinkybėmis visus asmeninius rūpesčius derėjo 
atidėti į šalį, nesvarbu, pavojinga tai ar ne. Karolis nesitverdamas 

savame kailyje konfidencialiai prasitarė Džeimiui, esą netrukus 
jam prireiksią dviejų laivų, o gal dar daugiau, ir klausinėjo pata- 
rimo dėl korpuso konstrukcijų ir denio patrankos pastatymo. Jo 
tėvas laiškuose iš Romos pastaruoju metu lyg ir mėgino atsargiai 
išsiklausinėti - turėdamas aštrią politiko uoslę, Jokūbas Stiuar- 
tas pajuto, kad čia kažkas ne taip, bet aiškiai dar nebuvo infor- 
muotas, ką rezga sūnus. Džeimis, apsikasęs šifruojamais laiškais, 
manė, kad Ispanijos Pilypas vis dar neužsiminė popiežiui apie 
Karolio parengiamuosius žygius, bet ir Jokūbas Stiuartas turėjo 
savo žvalgų. 

Neilgai trukus pastebėjau, kad Džeimio laikysena truputį 
pasikeitė. Pažvelgusi į jį pamačiau, kad nors tebelaiko ant kelių 
atverstą knygą, jau nebeverčia puslapių - net ir nebežiūri į juos, 
tiesą sakant. Užtat jo akys buvo įsmeigtos į mane, tiksliau sa- 
kant, į tą vietą, kur skėtėsi chalatas, keliais coliais žemiau, negu 
reikalautų griežtas kuklumas, bet kai esi lovoje su nuosavu vyru, 
vargu ar taip jau svarbu griežtas kuklumas. 

Jo žvilgsnis buvo atsajus, tamsiai mėlynoje gelmėje šmėžavo 
ilgesys, ir susipratau, kad nors esamomis aplinkybėmis etiketas 
ir nereikalauja, gal vis dėlto pageidautina būtų laikytis griežto 
kuklumo. Žinoma, esama ir kitų išeičių. 

Sugavęs mano žvilgsnį, Džeimis kiek nuraudo ir perdėtai 
skubiai susidomėjo skaitoma knyga. Pasiverčiau ant šono ir už- 
dėjau delną ant jo šlaunies. 

- Įdomi knyga? - paklausiau tingiai glamonėdama. 

- Mfm. O taip. 

Jis paraudo dar labiau, bet neatitraukė akių nuo puslapio. Pati 
sau šypsodamasi, pakišau ranką po antklode. Jis numetė knygą. 
— Sasenach! - perspėjo mane. - Tu gi žinai, kad nevalia... 

— Man nevalia, - patikslinau, - bet tau galima. Ar veikiau 
man galima. 

Džeimis ryžtingai atėmė mano ranką ir grąžino man. 

— Ne, Sasenach. Neteisinga būtų. 

— Neteisinga? - nustebau. - Ir kodėl gi? 

Jis nejaukiai pasimuistė, į akis nežiūrėjo. 

— Na... aš... aš nesijausčiau gerai, Sasenach. Gauti malonumo 
iš tavęs, ir negalėti tau jo grąžinti... na, aš nesmagiai dėl to jaus- 
čiausi, ir viskas. 

Mane suėmė juokas, padėjau galvą jam ant šlaunies. 

- Džeimi, tu taip gražiai pasakai! 

- Negražiai, - pasipiktino jis. - Bet aš nesu toks savanaudiš- 
kas... Klere, liaukis! 

- Tai ketinai dar kelis mėnesius laukti? - nesilioviau aš. 

- Aš galėčiau, - atsakė jis taip oriai, kaip tik tokiomis aplin- 
kybėmis buvo įmanoma. - Dvidešimt dvejus metus laukiau, tai 
galiu... 

- Ne, negali. - Atklojau antklodes ir pasigrožėjau iškilumu, 
taip aiškiai matomu per jo naktinius marškinius. Paliečiau jį ir 
perbraukiau delnu, nekantrų. - Jei Dievas tau ir lėmė kuo būti, 
Džeimi Freizeri, tai tikrai ne vienuoliu. 

Ryžtingai pakėliau jo marškinius. 

-— Bet... - Žiojosi jis. 

- Du prieš vieną, - atkirtau ir pasilenkiau, - tu pralaimėjai. 


= 


Kelias kitas dienas Džeimis sunkiai dirbo, ruošė palikti 
verslą savieigai, kol bus išvykęs. Vis dėlto rasdavo trumpų ato- 
kvėpio valandėlių ateiti ir pasėdėti su manimi, dažniausiai po 
pietų, tad vieną dieną, kai buvo pranešta apie svečią, jis buvo 
su manimi. Lankytojų užsukdavo neretai; Luiza užeidavo kas 
antrą dieną ar panašiai paplepėti apie nėštumą ar pasiskųsti 
dėl pražuvusios savo meilės - nors aš tyliai maniau, kad jai kur 
kas maloniau mėgautis kilniai atsižadėtu Karoliu negu esamu 
meilužiu. Buvo prižadėjusi atnešti man turkiškų saldumynų, ir 
aš veikiau tikėjausi, kad pro duris kyštels jos rausvas apskritas 
veidas. 

Tačiau, mano nuostabai, apsilankė ponas Forezas. Pats Ma- 
gnusas atlydėjo jį į mano salonėlį ir su ypač prietaringa pagarba 
paėmė skrybėlę ir apsiaustą. 

Džeimį, regis, šis apsilankymas nustebino, bet jis pakilo, 
mandagiai pasveikino koriką ir pasiūlė jam atsigaivinti. 

- Paprastai aš negeriu spiritinių gėrimų, - šypsodamasis at- 
sakė ponas Forezas. - Tačiau nedrįsčiau įžeisti savo garbiosios 
kolegės vaišingumo. - Jis ceremoningai nusilenkė į tą pusę, kur 
ant kušetės gulėjau aš. - Jūs sveika, tikiuosi, madam Freizer? 

- Taip, ačiū, - atsargiai atsakiau. 

Pagalvojau, kam reikia dėkoti už tokią garbę. Nes ponas Fo- 
rezas, nors už savo oficialias pareigas pelnė nemenką prestižą ir 
geroką turtą, vargu ar tokį darbą dirbdamas gaudavo daug kvie- 
timų į vakarienes. Staiga pagalvojau, ar apskritai su budeliais vi- 
suomenėje kas nors bendrauja. 

Ponas Forezas perėjo per kambarį ir padėjo ant kušetės gre- 
ta manęs nedidelį paketėlį, truputį priminė tėviškai rūpestingą 
grifą, kuris atneša vakarienės savo mažyliams. Atsimindama pa- 
kartųjų taukus, atsargiai paėmiau paketėlį ir pasvėriau ranko- 
je - pagal dydį gana lengvas, ir kvepia aitrokai. 

- Mažytė prisiminimo dovanėlė nuo motinėlės Hildegar- 
dos, - paaiškino jis. - Kaip suprantu, tai mėgstamiausias les 
maitresses sage-femme vaistas. Ji taip pat užrašė ir kaip vartoti. 

Iš vidinės kišenės jis ištraukė sulankstytą, užantspauduotą 
laiškutį ir padavė man. 

Pauosčiau paketėlį. Aviečių lapai ir uolaskėlės, dar kažkas 
man nepažįstama. Vyliausi, kad motinėlė Hildegarda bus sura- 
šiusi ir sudedamąsias dalis. 

— Malonėkite padėkoti nuo manęs motinėlei Hildegardai, - 
paprašiau. - O kaipgi visi laikosi ligoninėje? 

Darbo tenai labai pasiilgdavau, taip pat vienuolių ir įvairaus 
plauko gydytojų. Kurį laiką apšnekėjome ligoninę ir jos darbi- 
ninkus, Džeimis kartkartėmis įterpdavo kokią pastabą, bet dau- 
giau tik klausėsi ir mandagiai šypsojosi, o kai pokalbis krypdavo 
į klinikinius klausimus, įbesdavo nosį į vyno taurę. 

— Kaip gaila, - atsidusau, kai ponas Forezas baigė pasakoti, 
kaip tvarkė sutraiškytą mentikaulį. - Niekad neteko šito matyti. 
Chirurgo darbo man labai trūksta. 

— Taip, man irgi jo trūks, - pritariamai linktelėjo ponas Fore- 
zas ir vos gurkštelėjo vyno. Taurė tebebuvo puspilnė - tikriausiai 
nejuokavo apie savo susilaikymą nuo alkoholinių gėrimų. 

- Išvykstat iš Paryžiaus? - nustebęs paklausė Džeimis. 

Ponas Forezas gūžtelėjo pečiais, jo ilgo surduto klostės suče- 
žėjo kaip plunksnos. 

- Tik kuriam laikui, - atsakė. - Vis dėlto manęs nebus ma- 
žiausiai du mėnesius. Iš tikro, madam, - jis vėl nulenkė galvą 
prieš mane, - kaip tik dėl to šiandien ir apsilankiau. 

- Šit kaip. 

- Suprantat, aš vykstu į Angliją, ir man atėjo į galvą, kad jei- 
gu pageidautumėt, madam, man būtų visiškai paprasta perduoti 
bet kokį laišką nuo jūsų. Tai yra, jeigu jūs norėtumėt susisiekti su 
kokiu nors asmeniu, - pridūrė jis su būdingu tikslumu. 

Žvilgtelėjau į Džeimį, šio veidas staiga persimainė - man- 
dagaus susidomėjimo išraišką pakeitė besišypsanti kaukė, sle- 
pianti visas mintis. Svetimas būtų nepastebėjęs skirtumo, bet 
aš pastebėjau. 

- Ne, - neryžtingai atsakiau. - Neturiu Anglijoje draugų ar 
giminaičių, ko gero, visai neturiu ten jokių ryšių, nes aš... likau 
našlė. 

Kaip paprastai, prisiminus Frenką, man nusmelkė širdį, bet 
nuslopinau šį jausmą. 

Jeigu tai ponui Forezui ir pasirodė keista, jis neišsidavė. Tik 
linktelėjo ir pastatė pusiau nugertą vyno taurę. 

— Suprantu. Tada laimė, kad turite draugų čia. - Jo intonacija 
kildamas pasilenkė timptelėti kojinės. - Aplankysiu jus grįžęs, ir 
viliuosi vėl rasti geros sveikatos. 

— Mesjė, kokie reikalai veda jus į Angliją? - stačiai paklausė 
Džeimis. 

Ponas Forezas atsisuko į jį, vos šypsodamasis. Jis kilstelėjo 
galvą, akys švietė, ir jis man vėl priminė didelį paukštį. Bet šįkart 
ne maitvanagį, o plėšrūną. 

— O dėl kokių reikalų, mesjė Freizeri, mano profesijos žmo- 
gus galėtų keliauti? - paklausė jis. - Esu pasamdytas atlikti įpras- 
tinių pareigų Smitfilde. 

— Kaip suprantu, svarbi proga, - tarė Džeimis. - Noriu pa- 
sakyti, jeigu jau kviečiamas toks meistras kaip jūs. - Jo akys 
buvo budrios, nors veidas neišdavė nieko, išskyrus mandagų 
domėjimąsi. 

Pono Forezo akys sublizgo. Jis lėtai pakilo, žvelgdamas iš vir- 
šaus į Džeimį, sėdintį prie lango. 

- Taip, tiesa, mesjė Freizeri, - tyliai atsakė. - Nes čia viskas ir 
paremta meistryste, neapsirikot. Pasmaugti žmogų parišus vir- 
ve - pamanyk! Kiekvienas gali. O tvarkingai nulaužti sprandą 
vienu greitu krestelėjimu - tam reikia teisingai apskaičiuoti svorį 
ir kritimo aukštį, taip pat tam tikros praktikos, kaip nerti vir- 
vę. Tačiau balansuoti ties šių dviejų metodų riba, kad tinkamai 
įvykdytum nuosprendį, kaip turi mirti išdavikas, - tam tikrai 
reikalinga meistrystė. 

Man staiga išdžiūvo burna, pasiėmiau taurę. 

- Kaip turi mirti išdavikas? - pakartojau, nors iš tiesų visai 
nenorėjau išgirsti atsakymo. 

- Pakartas, išdarinėtas ir ketvirčiuotas, - greit pasakė Džei- 
mis. - Jūs, aišku, tai turėjote galvoje, mesjė Forezai? 

Budelis linktelėjo. Džeimis atsistojo, tarsi prieš savo valią, ir 
atsisuko į niūrų ištįsusį juodai apsirengusį svečią. Jie buvo pana- 
šaus ūgio, ir žiūrėti vienas kitam į akis jiedviem buvo nesunku. 
Ponas Forezas žengė žingsnį prie Džeimio, veidas ūmai tapo at- 
sąjus, tarsi ketintų tuoj pademonstruoti kokį medicininį dalyką. 

— O taip, - tarė jis. - Tokia išdaviko mirtis. Pirmiausia, kaip 
jūs sakote, žmogų reikia pakarti, bet gerai nutaikius, kad spran- 
das nelūžtų nei trachėja nebūtų sutraiškyta - suprantat, nėra pa- 
geidaujama, kad kariamasis uždustų. 

— Ak taip, suprantu. - Džeimio balsas skambėjo tyliai, vos ne 
su pašaipos gaidele, ir aš pastėrusi pažiūrėjau į jį. 

- Ar tikrai suprantat, mesjė? - Ponas Forezas vos šyptelė- 
jo, bet kalbėjo toliau, nelaukdamas atsakymo. - Vadinasi, viskas 

priklauso nuo reikiamo momento - sprendžiame iš akių. Veidas 
beveik tuoj pat patamsės nuo priplūdusio kraujo, o jei nuteistasis 
šviesaus gymio - dar greičiau, ir dūstant iš burnos išstumiamas 
liežuvis. Kaip žinoma, tai labiausiai ir patinka miniai, kaip ir iš- 
šokančios akys. Bet jūs atidžiai stebite, kada paraus akių kampu- 
čiai, kai ima trūkinėti smulkiosios kraujagyslės. Kai tai įvyksta, 
privalote tuoj pat duoti ženklą nupjauti kariamojo virvę - kaip 
suprantate, tam būtinas patikimas padėjėjas. - Jis pusiau atsisu- 
ko, į šį makabrišką pokalbį įtraukdamas ir mane, ir aš nevalingai 
linktelėjau. - Tada, - toliau kalbėjo ponas Forezas, vėl kreipda- 
masis į Džeimį, - iškart privalote sugirdyti stimuliuojančiųjų, 
kad nuteistasis atsigautų, kol jam nuvelkami marškiniai - reika- 
laujate, kad būtų apvilktas priekyje susegamais marškiniais, nes 
per galvą juos nutraukti dažnai būna sunku.. 

Vienas ilgas plonas pirštas atsikišo ir parodė į vidurinę Džei- 
mio marškinių sagą, bet švariai krakmolyto lino nepalietė. 

- Numanau, - atsiliepė Džeimis. 

Ponas Forezas atitraukė pirštą ir pritariamai linktelėjo, girda- 
mas tokį akivaizdų nuovokumą. 

- Kaip tik taip. Padėjėjas bus iš anksto užkūręs ugnį; ši parei- 
ga egzekutoriaus orumui per menka. O tada jau priartėja peilio 
valanda. 

Kambaryje tvyrojo kapų tyla. Džeimio veidas tebebuvo nejį- 
žvelgiamas, bet ant kaklo iš šono žvilgėjo prakaitas. 

- Kaip tik tada ir reikalingas didžiausias meistriškumas, - aiš- 
kino ponas Forezas, perspėjamai pakėlęs pirštą. - Privalu dirbti 
greitai, kad nuteistasis nenusibaigtų anksčiau, negu jūs baigsite. Į 
stimuliuojamuosius įmaišę dozę kraujagysles sutraukiančio me- 
dikamento, laimėsite kelias minutes atokvėpio, bet ne daugiau. 

Pastebėjęs ant stalo sidabrinį peilį laiškams atplėšti, ponas 
Forezas priėjo ir paėmė jį. Laikė įrankio kriaunas sugniaužęs 
kumštyje, smilių ištiesęs ant ašmenų briaunos, nukreipęs jį sta- 
tmenai į Žvilgantį riešutmedžio stalo paviršių. 

- Tiksliai toje vietoje, - kalbėjo beveik svajingai, - iškart 
po krūtinkauliu, ir greit iki gaktikaulio. Dažniausiai kaulas aiš- 

kiai matyti. Dar kartą, - laiškų peilis šmaukštelėjo į vieną pusę, 
paskui į kitą, greit ir tiksliai, lyg zigzagu skraidantis kolibris, - 
pagal šonkaulių lanką. Giliai pjauti negalima, nes juk nenorite 
pradurti vidurius laikančio maišo. Vis dėlto turite prapjauti odą, 
riebalus ir raumenį, ir visa tai padaryti vienu pjūviu. Tai yra 
menas, - su pasitenkinimu pridūrė žvelgdamas į savo atspindį 
stalo paviršiuje. 

Jis atsargiai padėjo peilį ant stalo ir vėl atsigręžė į Džeimį. 
Maloniai gūžtelėjo pečiais. 

— Po šito svarbu greitis ir tam tikras miklumas, bet jeigu 
dirbote tiksliai ir metodiškai, bus nebesunku. Matote, vidurius 
gaubia tam tikra plėvė, panaši į maišelį. Jeigu netyčia jos nepra- 
kirtote, tai reikalas paprastas, reikia tik šiokios tokios jėgos, ran- 
kos pakišamos po raumenų sluoksniu ir ištraukiama visa masė 
vienukart. Greit nupjauname ties skrandžiu ir išange, - jis men- 
kinamai dirstelėjo į laiškų peiliuką, - ir vidurius galima mesti ant 
ugnies. Tada, - pirštas įspėjamai pakilo į viršų, - jeigu dirbote 
taikliai ir sparčiai, galite trumpai atsikvėpti, nes, atkreipkite dė- 
mesį, kol kas neperpjauta jokia stambi kraujagyslė. 

Man pasidarė visai silpna, nors ir sėdėjau, ir mano veidas ti- 
krai turėjo būti toks pat nubalęs kaip ir Džeimio. Kad ir perbalęs, 
Džeimis nusišypsojo, tarsi maloniai palaikydamas pokalbį. 

- Vadinasi... subjektas... gali dar kurį laiką būti gyvas? 

- Mais oui, mesjė. - Švytinčios juodos koriko akys nužvelgė 
galingą Džeimio stotą, įvertino pečių plotį ir raumeningas kojas. — 
Tokio šoko poveikis nenuspėjamas, tačiau esu matęs tvirtą vyrą 
tokios būklės išgyvenant dar daugiau kaip ketvirtį valandos. 

- Įsivaizduoju, kad subjektui atrodo kur kas ilgiau, - sausai 
pasakė Džeimis. 

Ponas Forezas tartum negirdėjo šių žodžių, vėl pasiėmė po- 
pieriaus peilį ir kalbėdamas juo mostagavo. 

- Kadangi mirtis artėja, turite siekti kūno ertmėje į viršų ir 
užčiuopti širdį. Tam irgi reikalingi įgūdžiai. Matot, kai žemyn 
nesveria viduriai, širdis pasitraukia į viršų ir dažnai būna ste- 
bėtinai aukštai. Negana to, ji nepaprastai slidi. - Vaizduodamas 

tai pantomima, nusišluostė ranką į surduto skverną. - Bet sun- 
kiausia yra labai greitai nukirsti stambiąsias kraujagysles viršuje, 
kad organą būtų galima ištraukti dar plakantį. Juk norite įtik- 
ti miniai, - paaiškino. - Ir atlygis esti visai kitoks. Dėl to, kas 
liko... - jis niekinamai gūžtelėjo liesais pečiais, - mėsininko dar- 
bas, ir tiek. Kai gyvybė užgesusi, įgūdžių nebereikia. 

- Ne, manyčiau, kad ne, - pralemenau. 

- Bet jūs išbalusi, madam! Per ilgai jus varginau nuobodžio- 
mis kalbomis! - sušuko ponas Forezas. Jis ištiesė ranką paimti 
man už plaštakos, ir aš atsilaikiau nepasidavusi itin stipriam im- 
pulsui ją staigiai atitraukti. Jo delnas buvo vėsus, bet kai mano 
plaštakos viršų lengvai brūkštelėjo lūpomis, šios pasirodė šiltos, 
ir tai buvo taip netikėta, kad net stipriau sugniaužiau ranką. Jis 
lengvai, beveik nepastebimai spustelėjo ir pasisuko ketindamas 
formaliai nusilenkti Džeimiui. 

— Privalau atsisveikinti, mesjė Freizeri. Tikiuosi vėl sutikti 
jus ir jūsų žaviąją žmoną... tokioj pat malonioje aplinkoje, kokia 
galėjome pasidžiaugti šiandien. 

Akimirką abiejų vyrų akys susitiko. Tada ponas Forezas, re- 
gis, prisiminė peilį laiškams atplėšti, kurį vis dar laikė vienoje 
rankoje. Nustebęs aiktelėjo ir atkišo jį ant delno. Džeimis kilste- 
lėjo vieną antakį ir atsargiai paėmė peilį už smaigalio. 

- Bon voyage, mesjė Forezai, - palinkėjo jis. - Ir dėkui, - 
kreivai vyptelėjo, - už nepaprastai pamokomą apsilankymą. 

Jis būtinai norėjo pats palydėti svečią iki durų. Palikusi vie- 
na, atsikėliau ir priėjau prie lango, ten pastovėjau darydama gi- 
laus kvėpavimo pratimus, kol tamsiai mėlyna karieta užsuko už 
Gambožo gatvės kampo. 

Už manęs atsivėrė durys ir įėjo Džeimis. Jis tebelaikė laiš- 
kų peilį. Demonstratyviai nuėjo prie rožinės kiniško porceliano 
šeimos vazos prie židinio ir įmetė peilį, tas įkrito vidun garsiai 
žvangteldamas; tada Džeimis atsigręžė, iš paskutiniųjų stengda- 
masis šypsotis. 

— Ką gi, kaip perspėjimas, šis buvo laaabai veiksmingas, 
tarė jis. 

Nusipurčiau. 

— O argi tai buvo ne perspėjimas? 

— Kaip manai, kas jį atsiuntė? - paklausė Džeimis. - Motinėlė 
Hildegarda? 

- Tikriausiai ji. Juk įspėjo mane, kai mes šifravom tą muziką. 
Sakė, kad tai, ką tu darai, labai pavojinga. 

Tiesą sakant, kaip iš tikrųjų tai pavojinga, aš taip ir nesuvo- 
kiau, iki apsilankė korikas. Kurį laiką rytais manęs jau nebepy- 
kindavo, bet dabar pajutau, kad viskas sukilo. „Jei jakobitų lordai 
sužinotų, ką aš išdarinėju, pavadintų tai išdavyste.“ Ir ko gi jie 
imtųsi, kartą sužinoję? 

Iš pažiūros Džeimis buvo prisiekęs jakobitų šalininkas; toks 
dėdamasis, jis lankė Karolį, kviesdavosi vakarienės grafą marišalį 
ir sukosi dvare. Ir iki šiol jam vyko per šachmatų partijas, apsi- 
lankymus tavernose ir išgertuves gana meistriškai pakirsti Stiu- 
artų reikalą, kartu dedantis jo rėmėju. Be mudviejų, tik Merta 
žinojo, kad mes siekiame užkirsti kelią Stiuartų sukilimui, ir net 
jis nežinojo kodėl, vien kliovėsi vado žodžiu, kad taip reikia. Vei- 
kiant Prancūzijoje priedanga buvo būtina. Bet ta pati priedanga 
paverstų Džeimį išdaviku, jei jis kada įkeltų koją į Angliją. 

Žinoma, žinojau tai, bet iš neišmanymo galvojau, kad mažai 
skirtųsi, pakartų tave kaip nusikaltėlį ar įvykdytų egzekuciją kaip 
išdavikui. Pono Forezo apsilankymas išsklaidė šį naivų įsivaiz- 
davimą. | 

- Labai jau tu ramiai reaguoji, - pasakiau. 

Man pačiai vis dar neritmingai daužėsi širdis, o delnai buvo 
šalti, bet suprakaitavę. Nusišluosčiau juos į suknelę ir suspau- 
džiau tarp kelių, norėdama susišildyti. 

Džeimis vos gūžtelėjo pečiais ir kreivai šyptelėjo. 

- Na, Sasenach, esama daugybės nemalonių būdų numirti. Ir 
jeigu man bus vienas jų lemtas, nelabai džiaugsiuosi. Bet klausi- 
mas štai koks: ar aš pakankamai pergąsdintas, kad mesčiau daryt 
ką daręs, idant šito išvengčiau? 

Jis prisėdo greta ant kušetės ir suėmė rankomis mano plašta- 
ką. Jo delnai buvo šilti, ramino jo masyvaus kūno kaimynystė. 

- Aš nemažai galvojau apie tai, Sasenach, per tas savaites, 
kai gijau abatijoje. Ir paskui dar, kai atvykom Paryžiun. Ir kai 
susipažinau su Karoliu Stiuartu - tada ir vėl. - Jis papurtė gal- 
vą, nuleistą viršum mudviejų sunertų rankų. - Taigi, įsivaiz- 
duoju save stovintį ant ešafoto. Ventvorte mačiau kartuves... 
pasakojau tau? 

- Ne. Nepasakojai. 

Jis linktelėjo, nuo to prisiminimo jo akys pastėro. 

- Jie mus varė per kiemą; tuos, kurie iš pasmerktųjų kame- 
ros. Ir privertė stovėt eilėmis ant akmenų ir stebėt egzekuciją. 
Tądien šešis vyrus pakorė, mano pažįstamus vyrus. Mačiau, kaip 
kiekvienas jų lipo laiptais - dvylika pakopų buvo iš viso - ir 
stovėjo surištomis už nugaros rankomis, kol nėrė jiems kilpas, 
žiūrėdami žemyn, į kiemą. Tai tada pagalvojau, kai mano eilė at- 
eis, kaip įstengsiu tais laiptais užlipt. Ar verksiu ir melsiuos kaip 
Džonas Sateris, ar sugebėsiu stovėti tiesiai kaip Vilis Makleodas 
ir šypsotis draugui apačioj, kieme? 

Ūmai jis papurtė galvą it šuo, kai nusipurto vandens lašus, ir 
truputį niūrokai man nusišypsojo. 

— Kad ir kaip ten būtų, ponas Forezas nieko man nepasakė, 
apie ką aš pats anksčiau nebūčiau pagalvojęs. Bet jau per vėlu, 
mo duinne. - Jis uždėjo delną ant manojo. - Taigis, bijau, kad 
vėlu. Bet jeigu neapsigalvojau dėl šanso atgaut namus ir laisvę, 
tai neapsigalvosiu ir iš baimės. Ne, mo duinne. Jau per vėlu. 


24 


Bois de Boulogne: 


PASIRODO, PONO FOREZO VIZITAS tebuvo pirmas iš vir- 
tinės neįprastų įvykių, sudrumstusių mūsų ramybę. 

- Madam, apačioje laukia italų tautybės asmuo, - pranešė 
Magnusas. - Jis atsisako pasakyti man savo vardą. 

Vyresniojo liokajaus rūgštoka mina leido suprasti, kad gal 
tasai lankytojas ir nepasisakė vardo, bet anaiptol nepristigo noro 
prišnekėti senajam tarnui kitų dalykų. Prie šito dar pridėjus api- 
būdinimą „italų tautybės asmuo", man jau buvo nesunku atspėti, 
kas tas lankytojas, ir, įėjusi į svetainę, beveik nenustebau pama- 
čiusi prie lango stovintį Karolį Stiuartą. 

Kai įėjau, jis staiga atsisuko, skrybėlę laikydamas rankose. 
Akivaizdžiai nustebo pamatęs mane, akimirksnį išsižiojo, tada 
susigriebė ir pasveikindamas greit trumpai nusilenkė. 

— Milordo Broch Tuaracho nėra namie? - pasiteiravo nepa- 
tenkintas suraukęs kaktą. | 

— Ne, nėra, - atsakiau. - Gal išgersite ko, jūsų aukštybe? 

Karolis susidomėjęs apžvelgė prabangiai įrengtą svetainę, bet 
papurtė galvą. Kiek man buvo žinoma, anksčiau jis lankėsi šiuo- 
se namuose tik kartą, kai stogais atsirabždino iš pasimatymo su 
Luiza. Nei jis pats, nei Džeimis nemanė esant tinkama kviesti jo 
aukštybę į čia rengiamas vakarienes — oficialiai Liudviko nepri- 
pažintą, prancūzų aukštuomenė jį niekino. 

— Ne, dėkoju, madam Freizer. Neužsibūsiu, lauke manęs lau- 
kia tarnas, 0 iki ten, kur esu apsistojęs, tolimas kelias joti. Aš tik 
norėjau kai ko paprašyti savo draugo Džeimso. 


* Bulonės miškas (pranc.). 

- Mm... na, esu tikra, kad mano vyras bus laimingas galėda- 
mas pasitarnauti jūsų aukštybei - jei tik galės, - atsargiai atsakiau, 
mintyse spėliodama, ko jis ketina prašyti. Tikriausiai paskolinti 
pinigų - pastaruoju metu Fergiusas parnešdavo visai nemažai 
nekantrių laiškų nuo siuvėjų, batsiuvių ir kitų kreditorių. 

Karolis nusišypsojo, ir jo veidas įgavo stebinamai geraširdiš- 
ką išraišką. 

- Žinau. Aš negaliu jums apsakyti, ponia, kaip didžiai verti- 
nu jūsų vyro atsidavimą ir tarnystę; vien regint jo ištikimą veidą 
man sušyla širdis dabartinėje mano vienumoje. 

— Ak! - teištariau. 

— Aš nesunkaus dalyko prašysiu, - patikino jis. - Tik mat 
truputį investavau - tai krovinys buteliais išpilstyto portveino. 

- Iš tiesų? Kaip įdomu. 

Tą rytą Merta kaip tik iškeliavo į Lisaboną su pilnu kapšu 
flakonėlių dilgėlių sulčių ir raudžių šaknų užpilo. 

- Smulkmena, - karališkai mostelėjo Karolis sumenkinda- 
mas investiciją, į kurią sukišo visus iki paskutinio centus, ku- 
riuos tik jam pavyko pasiskolinti. - Tačiau aš pageidauju, kad 
mano bičiulis Džeimsas imtųsi užduoties atsikratyti krovinio, kai 
jis atplauks. Suprantate, nedera, - jis atlošė pečius ir nesąmonin- 
gai šiek tiek kilstelėjo nosį, - nedera tokiam... asmeniui kaip aš 
viešai užsiimti prekyba. 

— Taip, visiškai suprantu, jūsų aukštybe, - pritariau ir pri- 
kandau lūpą. 

Pagalvojau, įdomu, ar šia nuomone jis pasidalijo su savo vers- 
lo partneriu Sen Žermenu - kuris, be abejo, laikė jaunąjį preten- 
dentą į Škotijos sostą mažiau svarbiu asmeniu už bet kurį aukšta- 
kilmį prancūzą ir kuris pats nepraleisdavo nė menkiausios progos 
užsiimti prekyba, jei tik pasitaikydavo pelninga galimybė. 

— Ar jūsų aukštybė visai vienas šiuo reikalu užsiima? - ne- 
kaltai pasidomėjau. 

Jis nežymiai suraukė kaktą. 

- Ne, aš turiu partnerį, bet jis - prancūzas. Aš kur kas labiau 
norėčiau patikėti savo sumanymą iki galo įgyvendinti tėvynai- 

niui. Be to, - mąsliai pridūrė, - girdėjau, kad mielasis Džeimsas 
yra nepaprastai gabus ir įžvalgus pirklys; galimas daiktas, jam 
pavyktų gudriai pardavus padidinti mano investuoto kapitalo 
vertę. 

"Tikėjausi, kad tas žmogus, kuris papasakojo jam apie Džei- 
mio gabumus, nepamiršo ir informuoti jo aukštybės, kad ti- 
kriausiai Paryžiuje nėra kito vyno pirklio, kurio Sen Žermenas 
labiau nekęstų. Vis dėlto, jeigu viskas pavyks, kaip suplanuota, 
tai nebeturės reikšmės. O jeigu nepavyks, tai, galimas daiktas, 
Sen Žermenas išspręs visas mūsų problemas pasmaugdamas Ka- 
rolį Stiuartą, kai tik sužinos, kad šis pusei jo išskirtinio portveino 
parduoti pasamdė jo nekenčiamiausią priešą. 

— Esu tikra, mano vyras panaudos visus savo sugebėjimus, 
kad padėtų jūsų aukštybei nusikratyti preke visiems kuo naudin- 
gesnėmis sąlygomis, - kuo nuoširdžiausiai pasakiau. 

Jo aukštybė maloniai man padėkojo, kaip ir dera princui, pri- 
imančiam lojalaus pavaldinio patarnavimą. Jis nusilenkė, labai 
formaliai pabučiavo man ranką ir dar išeidamas nesiliovė reikšti 
dėkingumo Džeimiui. Magnusas, kuriam karališkosios šeimos 
nario apsilankymas, regis, nepadarė deramo įspūdžio, užvėrė 
paskui jį duris. 

Iš tikrųjų Džeimis grįžo namo tik kai jau buvau užmigusi, 
bet per pusryčius aš jam papasakojau apie Karolio apsilankymą 
ir jo prašymą. 

- Dieve, įdomu, ar jo aukštybė pasakys grafui? — atsiliepė 
Džeimis. 

Greitosiomis užsitikrinęs gerą žarnyno būklę dubeniu aviži- 
nės košės, jis susiruošė sutvarkyti dar ir prancūziškus pusryčius 
ir paskui košę pasiųsti bandelių su sviestu ir garuojančio karšto 
šokolado. Begurkšnojant kakavą ir pagalvojus apie tai, kaip turė- 
tų reaguoti grafas, Džeimio veide sušvito linksma šypsena. 

- Kažin ar uždaužti tremtinį princą prilyginama valstybės 
išdavystei ir karūnos įžeidimui? Jeigu ne, tai tikiuosi, kad kai 
Sen Žermenas apie tai išgirs, jo aukštybė turės po ranka Šeridaną 
arba Balhaldį. 

Tolesnį šios temos gvildenimą nutraukė apačioje pasigirdę 
balsai. Po minutės tarpduryje pasirodė Magnusas su laiškeliu ant 
sidabrinio padėklo. 

— Dovanokit, milorde, - nusilenkdamas atsiprašė senasis lio- 
kajus. - Šią žinią atnešęs pasiuntinys reikalavo, kad ji kuo grei- 
čiausiai būtų jums įteikta. 

Džeimis nustebęs paėmė raštelį nuo padėklo, išlankstė ir 
perskaitė. 

- O, velniava! - pasibjaurėjęs sušuko jis. 

— Kas atsitiko? - susidomėjau. - Negi jau žinia nuo Mertos? 

Jis papurtė galvą. 

- Čia nuo sandėlio viršininko. 

- Uoste bėda? 

Džeimio veide žaidė keistas emocijų derinys: buvo matyti, 
kad jam pikta ir nekantru, bet kartu ir labai ima juokas. 

- Na, ne visai. Atrodo, vaikinas prisivirė košės viešnamy. Jis 
nusižeminęs meldžia atleisti, - Džeimis ironiškai mostelėjo į laiš- 
kutį, - bet turi vilties, kad aš palaikysiu esant tinkama atvykti ir 
jam pagelbėti. Kitaip sakant, - išvertė jis ir stodamasis suglamžė 
servetėlę, - ar aš sutinku apmokėti jo sąskaitą. 

- O tu ar sutinki? - pralinksmėjau. 

Jis piktai prunkštelėjo ir nužėrė nuo kelių trupinius. 

- Manau, teks sutikti, nebent noriu sandėlį prižiūrėt pats - 
o tam aš neturiu laiko. 

Suraukęs kaktą, jis mintyse peržvelgė dienos pareigas. Šis 
darbas gali ilgokai užtrukti, o ant stalo laukia užsakymai, uoste 
laukia laivų kapitonai, o sandėlyje laukia statinės. 

— Geriausia bus, jei pasiimsiu Fergiusą žinutėms nešioti, - at- 
siduso jis. - Galbūt galės nueiti į Monmartrą su laišku, jeigu pats 
pritrūksiu laiko. 

— Geros širdys geriau nei karūnos, - pasakiau Džeimiui, kol 
jis stovėjo prie savo rašomojo stalo ir susimąstęs sklaidė įspūdin- 
gą šūsnį laukiančių dokumentų. 

— Šit kaip? Ir kieno gi čia nuomonė? - paklausė Džeimis. 

- Atrodo, Alfredo, lordo Tenisono, - paaiškinau. - Regis, 
jis dar negimė, bet yra poetas. Dėdė Lemas turėjo knygą, garsių 
britų poetų rinkinį. Ten ir iš Bernso kai kas buvo, pamenu, jisai 
škotas, - pasakojau. - Sakė, „laisvė ir viskis neatskiriami“. 

Džeimis prunkštelėjo. 

- Nežinia, ar poetas jis, bet kad škotas - tai tikrai, bent tiek 
aišku. - Tada jis vėl šyptelėjo ir pasilenkė pabučiuoti man į kak- 
tą. - Grįšiu vakarieniauti, mo duinne. Laikykis. 


=— 

Pabaigiau pusryčius, iš taupumo sukramčiau ir Džeimio pa- 
liktą skrebutį, tada nukrypavau į viršų priešpiečio pogulio. Nuo 
pirmojo išgąsčio kelis kartus pakraujavau, bet buvo tik dėmelė 
kita, o jau kelias savaites ir visai nieko. Vis dėlto kiek galėdama 
daugiau gulėdavau lovoje ar ant kušetės, nulipdavau tik į sve- 
tainę svečių priimti arba į valgomąjį pietauti ar vakarieniauti su 
Džeimiu. Tačiau pietų nulipusi radau stalą padengtą tik vienam 
asmeniui. 

— Milordas dar negrįžo? - paklausiau truputį nustebusi. 

Pagyvenęs vyresnysis liokajus papurtė galvą. 

- Ne, miledi. 

— Na, spėju, netrukus parsiras; pasirūpinkit, kad kai parvyks, 
valgis jo lauktų. | 

Buvau per daug alkana laukti Džeimio - jei per ilgai nepa- 
valgydavau, vėl pradėdavo pykinti. 

Po pietų vėl priguliau pailsėti. Kadangi santuokinių ryšių 
kuris laikas nebepalaikėme, lovoje nelabai kas daugiau liko veik- 
ti, tik skaityti arba miegoti, taigi ir skaičiau daug, ir miegojau. 
Ant pilvo miegoti buvo nebeįmanoma, ant nugaros - nepatogu, 
mat kūdikis imdavo raivytis. Tai ir gulėjau ant šono, susirietusi 
apie savo pilvą nelyginant krevetė aplink kaparį. Retai kada giliai 
įmigdavau, veikiau snausdavau, leisdavau mintims klajoti paskui 
švelnius vaikučio judesius. 

Kažkuriuo metu per sapnus lyg ir jutau gretimai esant Džei- 
mį, bet kai atsimerkiau, kambaryje buvo tuščia, vėl užsimerkiau 

ir pasidaviau liūliuojančiam miegui, tartum ir aš pati besvorė 
plūduriuočiau kraujo šiltumo jūroje. 

Vėlyvą popietę mane pamažu išbudino tylus beldimas į mie- 
gamojo duris. 

- Entrez! - šūktelėjau ir mirksėdama nubudau. 

Magnusas, vyresnysis liokajus, atsiprašomai pranešė, kad vėl 
atėję svečių. 

- Tai princesė de Rohan, madam, - pasakė jis. - Princesė pa- 
geidavo palaukti, kol jūs nubusite, bet kai dar ir ponia dArbanvil 
atvyko, pamaniau, gal... 

- Tai gerai, Magnusai, - atsakiau rabždindamasi iš lovos. — 
Aš nulipsiu į apačią. 

Svečių aš noriai laukiau. Šį mėnesį mes neberengdavome po- 
būvių, ir man truputį trūko šurmulio ir pašnekesių, kad ir koks 
kvailas būdavo tas čiauškėjimas. Luiza dažnai užeidavo su ma- 
nim pasėdėti ir apdovanodavo paskutinėmis dvaro naujienomis, 
bet Mari dArbanvil jau senokai bebuvau mačiusi. Pamaniau, kas 
čia atsitiko, kad ji šiandien atėjo. 

Lipau nerangiai ir iš lėto, nes nuo augančio svorio su kie- 
kvienu žingsniu skausmas vėrė mane nuo padų aukštyn. Ap- 
muštos svetainės durys buvo uždarytos, bet aiškiai girdėjau 
balsus viduje. 

— Kaip manot, ar jinai žino? 

Šis klausimas, ištartas pritildytu balsu ir pranašaujantis pi- 
kantiškiausias paskalas, pasigirdo kaip tik tą akimirką, kai jau 
ruošiausi įžengti į svetainę. Užuot taip ir padariusi, stabtelėjau 
prie pat slenksčio, vis dar nematoma. 

Kalbėjo Mari dArbanvil. Visur maloniai sutinkama dėl pagy- 
venusio sutuoktinio padėties ir net kaip prancūzė ypač mėgstanti 
bendrauti, Mari išgirsdavo viską, ką tik Paryžiaus apylinkėse bū- 
davo verta išgirsti. 

— Ką ar žino? 

Tai Luiza atsakė; jos aukštas, skambus balsas bylojo apie vi- 
sišką pasitikėjimą savimi, būdingą aristokratiško gimimo damai, 
kuriai nusispjaut, kas ką girdėjo, o kas ne. 

- Ak, tai jūs negirdėjote! - Mari, gavusi progą pasireikšti, 
regis, net pašoko kaip kačiukas, nučiupęs naują pelytę pažaisti. - 
Jergutėliau! Žinoma, juk ir aš pati vos prieš valandą išgirdau. 

Ir tekina čia atbėgai man papasakoti, pagalvojau. Kad ir ko- 
kia būtų toji naujiena, pamaniau, klausydamasi čia, iš korido- 
riaus, tikriausiai išgirsiu nekupiūruotą versiją. 

- Tai milordas Broch Tuarachas, - pradėjo pasakoti Mari, ir 
man nė nereikėjo jos matyti, kad įsivaizduočiau, kaip palinksta į 
priekį, kaip iš pasimėgavimo sodria naujiena laksto į šalis žalios 
akys. - Ką tik, šį rytą, jis iškvietė vieną anglą į dvikovą - dėl 
kekšės, pamanyk! 

- Ką! - suriko apstulbusi Luiza, todėl mano aiktelėjimo ne- 
buvo girdėti. Griebiausi už nedidelio staliuko ir laikiausi įsitvė- 
rusi, prieš akis ėmė tavaruoti juodi ratilai, o pasaulis pabiro į 
šipulius. 

- Taip, taip, - tikino Mari. - Žakas Vansenas ten buvo, jis 
viską mano vyrui papasakojo! Viskas buvo tame viešnamy prie 
žuvų turgaus - pamanyk tik, eiti į viešnamį tokią ankstyvą va- 
landą! Tie vyrai tikrai keisti. Kad ir kaip ten būtų buvę, Žakas 
tuo metu gėrė taurelę su madam Eliza, kuri laiko tuos namus, ir 
staiga viršuje pasigirsta klaikiausias riksmas, bildesys visoks ir 
šūkalojimai. 

Ji stabtelėjo atsikvėpti - ir dėl dramatinės pauzės, - ir pasi- 
girdo pilamo skysčio čiurlenimas. 

- Tad Žakas, aišku, užbėgo laiptais į viršų, — na, bent jau jis 
taip sakosi, nesvarbu; spėju, veikiau už sofos pasislėpė, šitas bai- 
lys, - dar kurį laiką buvo girdėti rėkaujant ir bumbsint, ir tada 
su didžiausiu trenksmu laiptais nusirito tas anglas karininkas, 
pusiau nuogas, perukas nulėkęs, strapaliodamas ir daužydama- 
sis į sienas. Ir kas gi išdygsta laiptų viršuje, atrodąs kaip Dievo 
kerštas? Ogi mūsų mielasis petit* Džeimsas! 

— Negali būti! O aš būčiau galvą guldžiusi, kad jis jau tikrai 
ne iš tų... bet pasakokit toliau! Kas tada atsitiko? 


* Mažylis (pranc.). 

Arbatos puodelis tyliai skimbtelėjo į lėkštutę, ir vėl pasi- 
girdo Mari balsas, iš susijaudinimo jau netekęs slapukavimo 
moduliacijų. 

- Na, tasai vyras stebuklingai sugebėjo pasiekt laiptų apa- 
čią vis dar ant kojų ir iškart apsisuko pažiūrėti viršun, į lordą 
Tuarachą. Žakas sako, tas vyras atrodė labai geros savitvardos, 
kaip žmogus, ką tik nuspirtas nuo laiptų atsegtais bridžiais. Jis 
nudšypsojo - na, ne tikra šypsena, suprantat, o niekšiškai - ir, 
girdi, pasakė: „Nėra čia ko siautėti, Freizeri, ar negalėjot savo 
eilės palaukt? O būčiau pamanęs, jūs namie į valias gaunat. Kita 
vertus, kai kuriems vyrams malonumas iš to, kad susimoka.“ 

Luiza pasibaisėjusi aikčiojo. 

— Koks siaubas! Canaille“ Betgi žinoma, milordo Tuaracho 
nevalia kaltinti... - Tiesiog girdėjau, kaip ji įsitempė: draugystė 
grūmėsi su deginančiu noru paliežuvauti. Nieko nuostabaus, kad 
liežuvavimas nugalėjo. - Milordas Tuarachas šiuo metu nega- 
li mėgautis žmonos malonėmis - ji nešioja kūdikį, ir nėštumas 
pavojingas. Tad suprantama, jis patenkina savo poreikius viešna- 
myje - o ką daugiau džentelmenui daryti? Betgi pasakokit, Mari! 
Kas toliau buvo? 

- Nagi. - Mari įkvėpė, artindamasi prie pasakojimo kulmi- 
nacijos. - Milordas Broch Tuarachas nubėgo laiptais žemyn, čiu- 
po anglą už gerklės ir papurtė kaip žiurkiūkštį! 

— Non! Ce nest pas vrai'* 

- Dar ir kaip gali! Tik trise madam tarnai įstengė jį sutramdyti, 
toks nuostabus stambus vyras, ar ne? Toks nuožmus pažiūrėti! 

— Taip, o kas toliau? 

— Ak, na, pasak Žako, tas anglas truputį pažiopčiojo, tada 
išsitiesė ir pasakė milordui Tuarachui: „Jau dukart jūs vos nenu- 
dėjot manęs, Freizeri. Vieną dieną jums ims ir pavyks.“ O tada 
milordas Tuarachas nusikeikė ta siaubinga škotiška šnekta - nė 
žodžio aš nesuprantu, o jūs? — ir išsiveržė iš rankų tiems vyrams, 


* Šunsnukis (pranc.). 
** Ne! Negali būti! (Pranc.) 

kurie jį laikė, skėlė anglui per veidą plika ranka, - Luiza aiktelėjo, 
koks įžeidimas, - ir sušuko: „Rytojui išaušus tu būsi miręs!“ Pas- 
kui jis apsisuko ir vėl užlėkė laiptais, o anglas išėjo. Džonas sako, 
buvo visas perbalęs - ir nėr ko stebėtis? Įsivaizduok tik! 

Įsivaizdavau kuo puikiausiai. 

- Gal jūs nesveikuojat, madam? - susirūpinęs Magnusas nu- 
stelbė Luizos aikčiojimą. 

Aklomis ištiesiau ranką, ir jis iškart ją paėmė, o kita rar ka 
sugriebė už alkūnės ir prilaikė. 

- Taip, man negera. Prašom... pasakysit ponioms? — Silpna 
ranka pamojau į svetainės duris. 

- Žinoma, madam. Po minutės, bet dabar leiskit jus palydėti 
į miegamąjį. Čionai, chėre Madame... 

Jis užvedė mane laiptais, raminamai murmėdamas ir prilai- 
kydamas. Palydėjo iki kušetės ir ten paliko, pažadėjęs iškart at- 
siųsti kambarinę manimi pasirūpinti. 

Patarnavimo nelaukiau; pirmam sukrėtimui atslūgus, galė- 
jau sėkmingai judėti, tad atsistojau ir nuėjau per kambarį prie 
tualetinio staliuko, kur stovėjo mano vaistų skrynelė. Jau nebe- 
maniau, kad nualpsiu, bet turėjau amoniako buteliuką ir norėjau 
pasiimti, kad būtų po ranka, jei prireiktų. 

Atvožiau dangtį ir sustingau, spoksodama į skrynelės vidų. 
Akimirką mano protas atsisakė suvokti, ką matė akys - tarp įvai- 
riaspalvių buteliukų kyšojo sulankstytas balto popieriaus kva- 
dratas, atsargiai ten įspraustas. Lyg iš tolo pastebėjau, kad mano 
rankos dreba, kai pirštai traukė popierių; išlankstyti jį pavyko tik 
iš kelinto karto. 

Atleisk. Žodis buvo ryškus ir juodas, raidės kruopščiai išve- 
džiotos lapo viduryje, apačioje taip pat kruopščiai išraityta vie- 
nintelė raidė - D. O po ja - dar du žodžiai, šie jau greitosiomis 
brūkštelėti, kaip post scriptum iš nevilties: Aš privalau! 

- Privalai tu, - sumurmėjau, o tada man suminkštėjo ir su- 
linko keliai. 

Gulėjau ant grindų, viršuje mirgėjo lubų sijos ir plokštės, ir pa- 
gavau save galvojančią, kad anksčiau manydavau, jog XVIII amžiaus 

damų polinkį alpti lėmė ankšti korsetai, o dabar vis dėlto linkstu 
manyt, kad gal dėl to kaltas ir XVIII amžiaus vyrų idiotizmas. 

Kažkas greta susisielojęs šūktelėjo, tada paslaugios rankos 
mane pakėlė, ir po savimi pajutau minkštą vilna kimštą čiužinį, 
o ant kaktos ir riešų atsirado vėsūs actu kvepiantys kompresai. 

Netrukau atsipeikėti, bet kalbėtis užvis labiausiai nesinorėjo. 
Patikinau kambarines, kad iš tiesų man jau viskas gerai, išginiau 
jas iš kambario ir atsiguliau ant pagalvių, mėgindama susikaupti. 

Aišku, ten buvo Džekas Randalas, ir Džeimis išėjo jo užmuš- 
ti. Ši vienintelė mintis buvo aiški siaubo ir spėlionių makalynėje, 
kuri užvirė mano galvoje. Bet vis dėlto - kodėl? Kas galėjo pri- 
versti jį sulaužyti man duotą pažadą? 

Pabandžiusi atidžiai apsvarstyti Mari atpasakotus įvykius - 
kad ir iš trečių lūpų išgirstus - nutariau, kad tai turėjo būti kaž- 
kas daugiau negu vien netikėtas susidūrimas. Pažinojau kapito- 
ną, pažinojau jį kur kas geriau, nei norėjau. Ir dėl vieno dalyko 
buvau pakankamai tikra, būtent kad jis vargu ar pirko paprastas 
viešnamio paslaugas - tiesiog smagintis su moterim ne jo pri- 
gimčiai. Jam malonumą teikė skausmas, baimė ir pažeminimas, 
šito jam kaip tik ir reikėjo. 

Šito gero, žinoma, taip pat buvo galima nusipirkti, nors gal- 
būt kiek ir brangiau. Dirbdama Angelų ligoninėje pakankamai 
buvau prisižiūrėjusi ir žinojau, kad esama les putains*, kurių pa- 
grindinė prekė ne tarpukojy, o stiprūs kaulai po brangia trapia 
oda, kuri iškart nubrozdinama, kurioje matyti visos botago ir 
smūgių žymės. 

O jei Džeimis, kurio paties šviesi oda išmarginta Randalo 
malonių pėdsakais, užklupo kapitoną panašiai besismaginantį su 
kuria nors tos įstaigos įname... tatai, pamaniau, galėjo jį priversti 
pamiršti visus pažadus ar savitvardą. Kairėje jo krūtinės pusė- 
je buvo nedidelė žymelė, kaip tik po speneliu: baltas rumbelis, 
kur jis pats išsipjovė įkaitinto Džonatano Randalo antspaudinio 
žiedo žymę. Įtūžis jį paskatino verčiau susižaloti, negu nešioti šį 


* Kekšės (pranc.). 

gėdingą įspaudą, ir šis įtūžis lengvai galėjo užvirti vėl - ir sunai- 
kinti skriaudiką, o sykiu ir nelaimėlį jo palikuonį. 

- Frenkai, - suunkščiau, o ranka nevalingai susigniaužė 
aplink auksinį sutuoktuvių žiedą. - Ak, tu Dieve mieliausias. 
Frenkai, 

Džeimiui Frenkas tebuvo šmėkla, galbūt miglota priebėga 
man, jei kartais jos prireiktų, kad ir kaip tai sunkiai tikėtina. Man 
Frenkas buvo vyras, su kuriuo gyvenau, dalijausi patalu ir kūnu, 
kurį galop palikau, kad būčiau su Džeimiu Freizeriu. 

- Aš negaliu, - sukuždėjau į tuštumą kompanionui, kuris 
muistėsi ir tingiai rąžėsi manyje, manojo sielvarto netrikdo- 
mas. - Aš negaliu leisti jam to padaryti! 

Popietės šviesa priblėso, pamažu virto pilkšva prieblanda, 
ir kambarys regėjos kupinas nevilties, prilygstančios pasaulio 
pabaigai. Rytojui išaušus tu būsi miręs! Šįvakar surasti Džeimį 
nebuvo vilties. Žinojau, kad į Tremulenų gatvę jis nepareis - jei- 
gu būtų ketinęs grįžti, nebūtų to raštelio palikęs. Jokia mada jis 
negulėtų pernakt šalia manęs, žinodamas, ką ryto metą ketina 
daryt. Ne, jis tikrai rado prieglobstį kokioje nors smuklėje ar ta- 
vernoje, kad ten vienumoje pasirengtų įvykdyti teisingumą, kaip 
prisiekė. 

Numaniau, kur ta egzekucija įvyks. Prisimindamas pirmąją 
savo dvikovą, Džeimis, ruošdamasis kitai, nusikirpo plaukus. Tas 
pats prisiminimas vėl jam sugrįš, kai rinksis vietą susitikti su 
priešu, tuo buvau tikra. Bulonės miškas, netoli Septynių Šventų- 
jų tako. Šiame miške dažnai vykdavo nelegalios dvikovos, tanki 
jo augalija pridengdavo dalyvius nuo pašalinės akies. Rytoj vie- 
noje iš tų šešėlingų progumų susitiks Džeimis Freizeris ir Džekas 
Randalas. Rytojus ten išvys ir mane. 

Gulėjau ant lovos, nesivargindama nusirengti ar užsikloti, 
rankas susidėjusi ant pilvo. Stebėjau, kaip prieblanda sutirštėjo 
ir virto tamsa, ir Žinojau, šiąnakt neužmigsiu. Kiek galėdama ra- 
minausi klausydamasi savo neregimojo gyventojo judesiukų, o 
ausyse kaip aidas skambėjo Džeimio žodžiai: Rytojui išaušus tu 
būsi miręs! 

Bulonės miškas buvo žmogaus beveik neliesto miško plote- 
lis, nederamai prilipęs Paryžiaus pakrašty. Žmonės kalbėjo, kad 
tankmėje vis dar tyko vilkai, taip pat šmižinėja lapės ir barsukai, 
bet šie pasakojimai anaiptol neatbaidydavo įsimylėjėlių porelių, 
kurios išdykaudavo po šakų priedanga ant miško žolės. Čia buvo 
galima rasti priebėgą nuo miesto triukšmo ir purvo, ir tik pati 
vieta trukdė aukštuomenei pamėgti čia pramogauti. Tačiau ti- 
krovėje miškas buvo kaimynystėje gyvenančiųjų žinioje, šie ras- 
davo atokvėpį šimtamečių ąžuolų ir baltų berželių paunksnėje; 
kiti, atvykstantys iš toliau, čia ieškodavo atkampios vietos. 

Miškas buvo mažas, bet vis dėlto per didelis, kad galėtum 
pereiti jį skersai išilgai pėsčiomis ieškodamas pakankamai dide- 
lės laukymės, kurioje galėtų įvykti dvikova. Naktį pradėjo lyti, 
aušo nenoriai, virš galvų niauriai murksojo debesuotas dangus. 
Miškas pats sau šnarėjo savo paslaptis, lietaus lašai tyliai teškeno 
į lapiją, šie garsai liejosi su šakų brazdėjimu ir lapų čežesiu. 

Karieta sustojo ant kelio gilyn į mišką, prie paskutinių varga- 
nų statinių. Vežikui pasakiau, ką daryti; jis nušoko nuo pasostės 
ir pradingo tarp pastatų. Prie Bois gyvenanti liaudis žino, kas 
jame vyksta. Negali būti daug dvikovoms tinkamų vietų - apie 
esamas Žmonės žinos. 

Atsilošiau ir tvirčiau susisiaučiau sunkiu apsiaustu, priešauš- 
rio vėsoje krėtė drebulys. Jaučiausi klaikiai, bemiegės nakties 
nuovargis sėlino iš paskos ir traukė prie žemės, o paširdžiuose 
dunksojo švininė baimės ir širdgėlos našta. Visa tai stelbė kun- 
kuliuojantis pyktis, kurį stengiausi nuvyti, kad nesutrukdytų at- 
likti laukiančios užduoties. 

Vis dėlto įniršis vis nejučia sugrįždavo, ir kai tik atleisdavau 
budrumo vadžias, vėl užvirdavo, kaip ir dabar. „Kaip jis galėjo 
taip pasielgti?“ - nesilioviau murmėti mintyse, pasiduodama šal- 
tam pykčiui. Aš čia neturėčiau būti - mano vieta namie, turėčiau 
ramiai sau ilsėtis, prisiglaudusi prie Džeimio šono. Neturėčiau jo 
persekioti, stengtis jam sutrukdyti, grumtis tiek su įniršiu, tiek 


SVETIMŠALĖ +» MEILES LABIRINTE 501 


su liga. Nuo kelionės karieta strėnas gniaužė įkyrus maudulys. 
Taip, suprantama, kad jam skaudu ir pikta. Bet juk ant kortos pa- 
statyta žmogaus gyvybė, dėl Dievo meilės. Kaip jo nelemtas išdi- 
dumas gali atrodyt svarbesnis už tai? Ir palikti mane, nė žodeliu 
nepaaiškinus! Palikti man išgirsti iš liežuvaujančių kaimynių, kai 
jau bus šaukštai po pietų. 

„Tu juk man prižadėjai, Džeimi, velnias tave neštų, juk pri- 
žadėjai man!“ - mintyse šnabždėjau sulaikiusi kvapą. Miškas, 
susisiautęs į varvančią rūko drobulę, skendėjo tyloje. Ar jie jau 
čia? Ar čia važiuos? O gal aš neatspėjau vietos? 

Vežikas grįžo lydimas jaunuolio, gal kokių keturiolikos metų 
bernioko, šis mikliai užšoko ant pasostės greta vežėjo ir gestu 
parodė - tiesiai ir į kairę. Pliaukštelėjo botagas, vežikas caktelėjo 
liežuviu ir paragino arklius, šie pajudėjo negreita risčia, ir mes 
įsukome keliu į bundančio miško šešėlius. 

Dukart stojome ir lūkuriavome, berniokas nušokdavo ir ner- 
davo į pomiškio tankmę, bet abu kartus po kelių minučių vėl 
išlindo, purtydamas galvą, girdi, ne čia. Trečią kartą atlėkė pa- 
knopstom, susijaudinęs veidas buvo taip aiškiai matyti, kad atsi- 
dariau karietos dureles dar jam nepribėgus taip arti prie vežiko, 
kad galėtų pašaukti. 

Saujoje turėjau paruošusi pinigų - atkišau juos vaikiui ir iš- 
syk stvėriau už rankovės. 

— Parodyk kur! Greit, greit! 

Beveik nejutau nei kibių krūmų šakų, užtvėrusių taką, nei 
kad pro jas braunantis staiga visai permirko drabužiai. Taką 
buvo nukloję lapai, ir nei mano, nei mano palydovo apavas ne- 
išdavė jokio garso, kai sekiau paskui jo nudriskusius, dėmėtus 
marškinius. 

Išgirdau anksčiau, negu pamačiau; jau buvo pradėję. Meta- 
lo žvangėjimą slopino drėgni krūmokšniai, bet jis vis tiek buvo 
aiškiai girdėti. Drėgnai dienai brėkštant negiedojo paukščiai, bet 
mane kurtino gera nežadantis kautynių triukšmas. 

Laukymė buvo erdvi; ji slypėjo miško gilumoje, bet buvo pa- 
siekiama keliuku ir taku. Pakankamai vietos rimtai dvikovai ir 

jai būtinam kojų darbui. Išsirengę, vienmarškiniai vyrai kovėsi 
lietuje, peršlapęs audeklas lipo prie kūno ir darė aiškiai matomas 
pečių ir stuburo apybraižas. 

Džeimis sakėsi esąs geresnis fechtuotojas; gali būti, bet Džo- 
natanas Randalas irgi neprastai kovėsi. Jis rangėsi ir nardė į šonus, 
lankstus kaip gyvatė, špaga kirto it sidabro geluonis. Džeimis ne- 
nusileido greičiu, kaip toks aukštas vyras, jis stebino grakštumu, 
jo žingsnis buvo lengvas, o ranka - tvirta. Žiūrėjau suakmenė- 
jusi, bijojau riktelėti, kad neišblaškyčiau Džeimio dėmesio. Jiedu 
sukosi glaudžiu ratu, smogdami ir atremdami kirčius, lengvai 
susiliesdami pėdomis, lyg ant velėnos šoktų kokį šokį. 

Stovėjau nuščiuvusi ir žiūrėjau. Brėkštant atėjau čia jo surasti 
ir sustabdyti. O radusi negalėjau įsikišti, bijojau, kad sutrukdy- 
mas atneš lemtingą klaidą. Beliko tik laukti ir galop pamatyti, 
kuris iš mano dviejų vyrų žus. 

Randalas pakėlė špagos ašmenis laiku, kad nukreiptų smūgį, 
bet nepakankamai greitai, kad atlaikytų nuožmų kirtį, ir jo špaga 
išskriejo į orą. 

Aš išsižiojau klykti. Norėjau pašaukti Džeimį vardu, sustab- 
dyti jį šią akimirką, kuri teikė malonę - akimirką tarp kirčio, 
kuriuo priešininkas buvo nuginkluotas, ir mirtino smūgio, ku- 
riam atėjo neišvengiama eilė. Iš tiesų ir suklykiau, bet riksmas 
išsiveržė silpnutis, tarsi būčiau smaugiama. Man ten bestovint ir 
bežiūrint, maudžiantis skausmas strėnose sustiprėjo, sugniaužė 
it kumščiu. Tąsyk pajutau lyg kažką nutrūkstant, tartum tasai 
sugniaužtas kumštis būtų išplėšęs tai, ką spaudė. 

Ėmiau karštligiškai grabalioti rankomis, nusitvėriau už pa- 
sipainiojusios šakos. Pamačiau Džeimio veidą, kuriame buvo 
sustingęs ramus pakilumas, ir supratau, kad jis per apgaubusį 
smurto svaigulį nieko negirdėjo. Dabar tikriausiai nieko nemato, 
išskyrus savąjį tikslą, ir nematys, kol kova nebus baigta. Ran- 
dalas, traukdamasis nuo nepermaldaujamų ašmenų, paslydo ant 
šlapios žolės ir pargriuvo. Išrietė nugarą, stengdamasis atsikelti, 
bet velėna buvo slidi. Jo kaklajuostė buvo perplėšta, galva atmes- 
ta, tamsūs plaukai permirkę nuo lietaus, kaklas atviras it vilko, 

maldaujančio pasigailėti. Bet kerštas pasigailėjimo nepažįsta, ir 
besileidžiantys ašmenys krypo ne į apnuogintą kaklą. 

Nors akyse temo, mačiau - Džeimio špaga nusileido, grakšti 
ir mirtina, šalta kaip mirtis. Smaigalys palietė elnio odos bridžių 
juosmenį, perdūrė jį ir sukamu judesiu smigo žemyn, ir elnio 
odą staiga nudažė tamsiai raudonas kraujas. 

Kraujas karšta srove plūdo mano šlaunimis, o vėsuma nuo 
odos smelkėsi gilyn, iki kaulo. Kaulai toje vietoje, kur dubuo jun- 
giasi su stuburu, braškėjo kaip lūždami; sulig kiekviena skausmo 
banga jutau tempimą ir žaibo tvyksnis skrodė nugarą, išsilieda- 
mas liepsnomis dubeny, visa naikinantis smūgis, po kurio lieka 
vien pajuodę išdegę laukai. 

Regėjos, skeldėja ne tik mano kūnas, bet ir sąmonė. Nieko 
nebemačiau, bet nesupratau, atmerktos mano akys ar užmerktos; 
visa sukosi juodame sūkury, protarpiais išmargintame spalvotų 
dėmių, kurias vaikystėje regi naktimis, kai kumštukais spaudi 
užmerktų akių vokus. 

Lietaus lašai plakė man veidą, kaklą, pečius. Kiekvienas 
sunkus lašas kirto šaltu kirčiu, paskui liejosi ir tekėjo šąlančia 
oda plonomis šiltomis srovelėmis. Šis pojūtis buvo labai aiškus, 
atskiras nuo gniuždančios agonijos žemai, o ši tai užplūsdavo, 
tai atslūgdavo. Mėginau sukaupti į ją dėmesį, jėga atitraukti jį 
nuo tylaus, lyg atsijusio balso smegenų centre, to, kuris sakė, lyg 
registruotų klinikinius duomenis ligos istorijoje: „Žinoma, tu 
kraujuoji. Sprendžiant iš kraujo kiekio, turbūt atitrūkusi placen- 
ta. Paprastai mirtina. Dėl netekto kraujo tirpsta rankos ir kojos 
ir aptemsta regėjimas. Sakoma, kad paskutinė iš pojūčių dingsta 
klausa - panašu į tiesą.“ 

Ar tai buvo paskutinė man likusi juslė, ar ne, aš vis dar gir- 
dėjau. O girdėjau balsus, labai susijaudinusius, kai kurie ragino 
elgtis ramiai, visi kalbėjo prancūziškai. Vieną žodį ir girdėjau, ir 
supratau - savo vardą, šaukiamą ir šaukiamą, bet kažkur iš tolo. 
„Klere! Klere!“ 

- Džeimi, - pamėginau ištarti, bet lūpos buvo sustingusios ir 
apmirusios nuo šalčio. Ne mano jėgoms buvo bent kiek pajudėti. 

Sąmyšis prie manęs kiek rimo, erzėjo tolygiai; kažkas bent jau 
rodė norą elgtis taip, lyg žinotų, ką daryti. 

Gal ir žinojo. Man iš tarpkojo kažkas atsargiai ištraukė per- 
mirkusių sijonų gniutulą ir įdėjo ten storą audinio įklotą. Pa- 
slaugios rankos paguldė mane ant kairio šono, pritraukė kelius 
prie krūtinės. 

- Tiek ilgai neišgyvens, - pesimistiškai atsiliepė kitas. - Ga- 
lim kelias minutes ir palaukt, o tada pasiųst skerdienos vežėčių. 

- Ne, - atkakliai prieštaravo dar vienas. - Jau mažiau krau- 
juoja, gali ir likt gyva. Be to, aš ją pažįstu - mačiau Angelų ligo- 
ninėj. Vežkit ją pas motinėlę Hildegardą. 

Sukaupiau paskutines likusias jėgas ir sušnibždėjau: „Moti- 
nėle.“ Tada pasidaviau ir leidau tamsai mane nusinešti. 

Reimonas eretikas 


AUKŠTAS, SKLIAUTUOTAS LUBAS virš manęs laikė ner- 
viūros, tos keturiolikto amžiaus architektūrai būdingos susiker- 
tančios arkos: nuo kolonų viršaus išauga tokie tarsi keturi šon- 
kauliai ir susijungia viduryje. 

Mano lova stovėjo po viena iš jų, privatumo sumetimais aplink 
buvo užtrauktos marlės užuolaidos. Vis dėlto nerviūros centrinis 
taškas buvo ne tiesiai virš manęs - lova buvo pastatyta per kelias 
pėdas į šoną nuo centro. Kai tik pažvelgdavau viršun, man tai ne- 
davė ramybės; vis magėjo valios jėga perstumti lovą, neva jeigu 
atsidurčiau centre po stogu, tai padėtų atgauti savo pačios centrą. 

Jeigu apskritai dar turėjau centrą. Kūnas buvo kaip sudau- 
žytas ir skaudus. Sąnarius maudė, atrodė, lyg jie būtų palaidi, 
panašiai kaip skorbuto išklibinti dantys. Buvau užklota keliomis 
storomis antklodėmis, bet jos galėjo tik sulaikyti šilumą, o aš 
šilumos nebeturėjau. Anos lietingos dienos šaltis įsismelkė ir ap- 
sigyveno mano kauluose. 

Visus šiuos fizinius simptomus stebėjau objektyviai, lyg jie 
būtų būdingi kam nors kitam; šiaip nejaučiau nieko. Mažytis, 
šaltas loginis smegenų centras tebeveikė, tačiau jausmų apvalka- 
las, pro kurį paprastai filtruojami jo teiginiai, buvo dingęs; miręs 
ar paralyžiuotas, o gal jo tiesiog nebeturėjau. Nei aš žinojau, nei 
man rūpėjo. Angelų ligoninėje leidau jau penktą dieną. 

Ilgi motinėlės Hildegardos pirštai, nepermaldaujami ir švel- 
nūs, čiuopė mane per naktinius marškinius, kuriais buvau ap- 
vilkta; tikrino pilvo gilumą, ieškodami kietų besitraukiančios 
gimdos kraštų. Bet kūnas po jos pirštais buvo minkštas tarsi su- 
nokęs vaisius ir jautrus. Pirštai susmigo gilyn, ir aš krūptelėjau, o 
ji suraukė kaktą ir ėmė kažką patyliukais murmėti, gal melstis. 

Jos murmesy nugirdau vieną vardą ir paklausiau: 

- Reimonas? Jūs pažįstat mokytoją Reimoną? 

Vargu ar būtų buvę galima sugalvoti keistesnę porelę už šiuo- 
du, rūsčią vienuolę ir mažąjį nykštuką iš kaukolių urvo. 

Apstulbusios motinėlės Hildegardos antakiai pašoko į viršų. 

- Sakot, mokytoją Reimoną? Tą eretiką šarlataną? Oue Dieu 
nous en garde! - Tesaugo mus Dievas. 

- Aa. O man pasigirdo, kad jūs sakėt „Reimonai“. 

- Aa. 

Pirštai vėl ėmėsi darbo, čiuopė paslėpsnius, ieškodami padi- 
dėjusių limfmazgių guzų, kurie rodytų prasidėjus infekciją. Yra 
jie ten, žinojau; ir pati juos užčiuopiau, neramiai ir neviltingai 
vis graibydama savo tuščią kūną. Jutau karščiavimą, maudimą 
ir šaltkrėtį giliai kauluose, kai tik jis prasismelks iki odos pavir- 
šiaus, suliepsnos ugnimi. 

— Aš šaukiausi šventojo Reimono Nonato pagalbos, - paaiš- 
kino motinėlė Hildegarda ir išgręžė šaltame vandeny sušlapintą 
skudurą. - Šv. Reimonas Nonatas - neįkainojamas pagalbinin- 
kas, kai reikia padėti besilaukiančioms moterims. 

- O aš juk nebesu viena iš jų. 

Lyg iš tolo pastebėjau, kaip motinėlės kakta perbėgo skaus- 
mo šešėlis; jis beveik iškart ir dingo, ji ėmėsi šluostyti man kaktą, 
šaltu vandeniu greit sudrėkino skruostus, perbraukė per karšto, 
sudrėkusio kaklo linkius. 

Nuo šalto vandens staiga sudrebėjau, ir ji iškart liovėsi, uždė- 
jo tiriantį delną man ant kaktos. 

— Šv. Reimonas - ne iš tų, kurie smulkintųsi, - užsigalvojusi 
pataisė mane. - Aš pati priimu pagalbą iš visur, kur tik ji randa- 
ma; to paties ir jums linkėčiau. 

- Mmm. 

Užsimerkiau, pasitraukiau į pilko rūko prieglobstį. O čia, 
rūke, regėjos, žybsi mažos švieselės, kažkas spragsi, lyg į smul- 
kius skutus plyštų žaibo paklodė vasaros danguje. 

Išgirdau, kaip subarškėjo motinėlės Hildegardos rožinio ka- 
roliukai, kai ji atsitiesė, mat iš tarpdurio viena sesuo tyliai pa- 

šaukė ją prie kito skubios pagalbos reikalingo paciento per dieną 
nesibaigiančioje jų virtinėje. Motinėlė jau buvo beveik prie durų, 
kai jai šovė mintis. Atsisukdama ūžtelėjo sunkiais sijonais ir įsa- 
kmiai pirštu parodė į mano kojūgalį. 

- Mazgai! Au pied, reste"“ 

Šunelis, toks pat nedvejojantis kaip ir šeimininkė, smagiai 
apsisuko ir liuoktelėjo ant mano lovos kojūgalyje. Tenai kurį 
laiką mynė letenėlėmis apklotą ir triskart apsisuko priešingai 
saulės krypčiai, tarsi atkeikdamas savo gulėjimo vietą, o tada 
įsitaisė, atsigulė man prie kojų ir, giliai atsidusęs, padėjo snu- 
kutį ant letenėlių. 

Patenkinta motinėlė Hildegarda atsisveikindama su- 
murmėjo: 

— Oue Dieu vous bėnisse, mon enfant**, - ir dingo. 

Pro tirštėjantį rūką ir užslinkusį ledinį sąstingį miglotai pa- 
jutau dėkingumą už šį jos gestą. Neturėdama vaikelio, kurį būtų 
galėjusi paguldyti man ant rankų, ji paliko savotišką pakaitalą, 
geriausią, kokį tik turėjo. 

Gauruotas svoris ant kojų iš tiesų teikė šiokią tokią kūnišką 
paguodą. Mazgas gulėjo ramiai, nelyginant šuneliai po karalių 
kojomis, išskaptuoti ant jų sarkofagų dangčių Sen Deni katedro- 
je; jo šiluma ginė šalin marmuro gėlą nuo mano pėdų, šuniuko 
kaimynystė buvo geriau negu vienatvė ir geriau negu Žmonių 
draugija, nes iš manęs nieko nereikalavo. O aš ir jaučiausi būtent 
kaip niekas, ir ničnieko neturėjau, ką būčiau galėjusi duoti. 

Mazgas tyliai šuniškai pukštelėjo ir užsnūdo. Užsiklojau nosį 
ir pamėginau pasekti jo pavyzdžiu. 

Galų gale tikrai užmigau. Ir sapnavau. Karščiuojančius nuo- 
vargio ir nevilties sapnus, be atvangos vykdomą neįmanomą 
užduotį. Nepaliaujančias skausmingas pastangas akmeningoje, 
bergždžioje vietovėje. Tirštą pilką rūką, kuriame kaip nelaboji 
dvasia mane persekiojo netektis. 


* Tūpt! Pasilik! (Pranc.) 
** Telaimina jus Dievas, vaikeli. (Pranc.) 

Labai staiga nubudau ir supratau, kad Mazgo nebėra, bet aš 
ne viena. 

Reimono plaukai prasidėjo visiškai tiesia linija, tartum išilgai 
plačios kaktos ją kas su liniuote būtų užbrėžęs. Tankius žilstan- 
čius plaukus jis nešiojo sušukuotus atgal, ir jie tiesūs krito ligi 
pečių, tad masyvi kakta atrodė išsikišusi it akmens atbraila, me- 
tanti šešėlį ant visos likusios veido dalies. Dabar ji buvo pasvi- 
rusi ties manimi, karščiuojančiam mano žvilgsniui primenanti 
antkapio plokštę. 

Kaktos raukšlės ir vagos, jam kalbantis su seserimis, truputį 
krutėjo, ir man pasirodė, kad jos primena raides, užrašytas po 
pat akmens paviršiumi ir dabar besirausiančias kelią paviršiun, 
kad būtų galima perskaityti mirusiojo vardą. Buvau įsitikinu- 
si, kad dar valandėlė, ir ant tos baltos akmens plokštės išryškės 
mano vardas, ir tą akimirką aš tikrai mirsiu. Išriečiau nugarą ir 
ėmiau klykti. 

- Na, štai, matot! Ji tavęs nenori, šlykštus tu senas padare - 
drumsti jos poilsį. Kaipmat marš lauk! 

Motinėlė Hildegarda tvirtai sučiupo Reimoną už peties ir nu- 
tempė nuo lovos. Jis priešinosi, sustojo kaip įbestas, nelyginant 
akmeninis nykštukas pievelėje, bet motinėlei Hildegardai į pa- 
galbą atėjo gan tvirto sudėjimo sesuo Selesta, jos jį tiesiog pakėlė 
nuo žemės ir paėmusios už pažastų nunešė, pakeliui nuo vienos 
įnirtingai besispardančios kojos nukrito klumpė. 

Klumpė gulėjo kur nukritusi, parvirtusi ant šono, pačiame 
nušveistos grindų plokštės vidury. Karščiuojanti sąmonė užsika- 
bino už klumpės, ir aš negalėjau atitraukti akių. Vis iš naujo ve- 
džiojau žvilgsniu per neįtikėtinai lygiai numintą kraštelį, kaskart 
prisiversdama nebežiūrėti į neįžvelgiamą tamsą klumpės viduje. 
Jeigu leisčiau sau įžengti į tą juodą tamsybę, mano sielą išsiurbtų 
chaosas. Žiūrėdama į ją, vėl išgirdau skriejančio laiko švilpesį 
akmenų rate, išskėčiau rankas ir įsikibau į patalus, mėgindama 
kaip nors atsilaikyti prieš sumaištį. 

Ūmai pro užuolaidą įlindo kažkieno ranka, nuo darbo įraudę 
pirštai pagriebė batą ir išnyko. Netekusi fiksacijos taško, mano 

karščiuojanti sąmonė kurį laiką išgąstingai lakstė grindų plokščių 
grioveliais, paskui, taisyklingos geometrijos numaldyta, nukrypo 
vidun į save ir nugrimzdo į miegą it baigiantis suktis vilkelis. 

Vis dėlto sapnai ramybės neatnešė, ir aš pavargusi vis klupi- 
nėjau po pasikartojančių figūrų labirintus, nesibaigiančias kilpas 
ir įvijas. Kai galų gale paregėjau netaisyklingas Žmogaus veido 
apybraižas, atėjo gilus palengvėjimas. 

O ten tikrai buvo netaisyklingas veidas, ir dar nuožmiai susi- 
raukęs, lūpos papūstos iš pasipiktinimo. Tik kai ranka užspaudė 
man burną, supratau, kad nebemiegu. 

Man prie ausies pakibo plati belūpė chimeros burna. 

- Ramiai, ma chėre! Jeigu jos vėl mane čia užtiks, man galas! 

Didelės tamsios akys šaudė į šalis, sergėdamos, ar nesujudės 
kur užuolaida. 

Aš lėtai linktelėjau, ir jis atitraukė delną man nuo burnos, 
nuo pirštų vos juntamai dvelktelėjo amoniaku ir siera. Kažkur 
buvo susiradęs - arba nukniaukęs, miglotai pamaniau, - nudry- 
žusį pilką pranciškono abitą, užsimetęs jį ant suodino aksominio 
vaistininko chalato, tad gilus gobtuvas slėpė ir su niekuo nesu- 
painiojamus sidabrinius plaukus, ir tą pabaisišką kaktą. 

Karštinės kliedesiai kiek atsitraukė, nes juos išstūmė smalsu- 
mo likučiai. Per silpna buvau, kad pralemenčiau ką nors daugiau 
negu „Ką...“, bet jis tik vėl uždėjo pirštą man ant lūpų ir atklojo 
paklodę, kuria buvau užklota. 

Gal net linksmai stebėjau, kaip jis spėriai atmazgė man po 
kaklu surištus marškinių raištelius ir atlapojo drabužį iki juos- 
mens. Judesiai buvo greiti ir dalykiški, visai be jokio gašlumo. 
Aš, žinoma, ir nebūčiau įsivaizdavusi, kad kas sugebėtų išprie- 
vartauti tokį karščiavimo nustekentą pusiau lavoną kaip aš, o 
juolab tokioje vietoje, kur gali išgirsti motinėlė Hildegarda. Bet 
vis dėlto... 

Lyg iš tolo susidomėjusi žiūrėjau, kaip jis apgaubė delnais 
mano krūtis. Jo plaštakos buvo plačios ir beveik kvadratinės, 
pirštai visi vienodo ilgio, o nykščiai, neįprastai ilgi ir lankstūs, 
nuostabiai atsargiai lietė mano kūną. Juos stebint, atminty ne- 


510 DIANA GABALDON 


įprastai ryškiai iškilo Mariana Dženkinson, mergina, su kuria 
drauge mokiausi Pembruko ligoninėje, - ji pasakodavo sužavė- 
toms seselių mokyklos studentėms, esą vyro nykščio dydis ir for- 
ma tikrų tikriausiai rodantys jo intymiojo priedėlio kokybę. 

- Ir tai tiesa, prisiekiu, - pareikšdavo Mariana ir dramatiškai 
atmesdavo atgal šviesius plaukus, 

Bet kai prispirdavome duoti pavyzdžių, ji tik kikendavo ir 
rodydavo duobutes skruostukuose, vartydama akis į leitenantą 
Hanlį, gerokai panėšintį į gorilą, nors ir su statmenai augan- 
čiais - ir nemažais - nykščiais. 

Didieji nykščiai švelniai, bet stipriai spaudė kūną, ir pajutau, 
kaip pabrinkę mano speneliai atsirėmė į kietus delnus, šaltus, 
palyginti su mano įkaitusia oda. 

- Džeimi, - ištariau, ir mane nukrėtė šiurpuliukas. 

- Ša, madona, - sudraudė Reimonas. Kalbėjo tyliu, gerašir- 
džiu, bet kažkokiu atsaju balsu, lyg nekreiptų į mane dėmesio, 
nesvarbu, ką tuo metu darė. 

Ir vėl perbėgo šiurpulys; atrodė, tarsi šiluma pereitų iš manęs 
į jį, tačiau jo rankos nesušilo. Pirštai liko vėsūs, karštis bangavo, 
tekėjo iš mano kaulų, ir man pasidarė vėsu. 

Pro mano lovą supančias storos marlės draperijas prasismel- 
kė tik blausi popietės šviesa, ir Reimono plaštakos tamsavo ant 
mano baltų krūtų. Vis dėlto šešėliai tarp storų, suodinų pirštų 
buvo ne juodi. Jie... melsvi, pamaniau. 

Užsimerkiau, ėmiau žiūrėti į margaspalvių raštų sūkurį, ku- 
ris iškart ėmė suktis už mano akių vokų. Kai vėl atsimerkiau, 
atrodė, kad dalis tų spalvotų dėmių pasiliko ir apgaubė Reimo- 
no rankas. 

Karščiui atlėgus, ir mano galva praskaidrėjo, sumirkčiojau ir 
pabandžiau pakėlusi galvą geriau pažiūrėti. Reimonas paspaudė 
kiek stiprėliau, duodamas ženklą man vėl atsigulti, tad nuleidau 
galvą ant pagalvės ir toliau žiūrėjau šnairuodama pro krūtinę. 

Vis dėlto neįsivaizdavau... o gal taip? Nors Reimono rankos 
pačios nejudėjo, jomis, regis, lakstė mirgančios švieselės, nuo 
kurių rausvas ir melsvas švytėjimas krito ant mano baltos odos. 

Dabar mano krūtys šilo, bet natūralia sveika šiluma, ne degi- 
nančiu karščiu. Nuo atviros įėjimo arkos pro užuolaidas prasiga- 
vo skersvėjis, ėmė kedenti man plaukus smilkiniuose, bet dabar 
man nebuvo žvarbu. 

Reimonas stovėjo nuleidęs galvą, kurią slėpė jo skolinto abito 
gobtuvas. Atrodė, kad po labai ilgo laiko jis atitraukė rankas nuo 
mano krūtų, labai pamažu perbraukė per rankas, stabtelėjo ir 
spustelėjo pečių ir alkūnių sąnarius, riešus ir pirštus. Skaudumas 
praėjo, žasto vidinėje pusėje trumpai šmėstelėjo mėlyna linija, 
lyg būtų pasivaidenusi kaulo šmėkla. 

Vis liesdamas, neskubėdamas, jis vėl grįžo rankomis prie ne- 
didelės įdubos virš raktikaulio ir nušliaužė žemyn pagal kūno 
meridianą, delnais braukdamas per šonkaulius. 

O keisčiausias dalykas buvo tai, kad aš visai neapstulbau. 
Atrodė, tai pats natūraliausias dalykas, ir mano išsikankinęs 
kūnas dėkingas atsipalaidavo, leidosi formuojamas jo kietų del- 
nų, tirpo ir lydėsi kaip vaškas. Tik mano skeleto linijos išliko 
tvirtos. 

Iš tų plačių, kampuotų darbo žmogaus rankų dabar sklido 
keista šiluma. Jos lėtai, net kruopščiai judėjo mano kūnu, ir juste 
jutau, kaip miršta mažytės bakterijos, apsigyvenusios mano krau- 
jyje, kaip sproginėja ir dingsta visos infekcijos kibirkštys. Jutau 
kiekvieną vidaus organą, trijų matmenų ir visą, galėjau ir matyti 
jį, lyg gulėtų prieš mane ant stalo. Štai tuščiaviduris skrandis, 
štai skiltelėmis suskaidytos mano kepenys, kiekvienas žarnyno 
posūkis ir linkis, daugelį sykių susivyniojusios ir apsivyniojusios 
žarnos, tvarkingai supakuotos blizgiame žarnaplėvės tinklelyje. 
Šiluma sušvisdavo ir smelkdavosi į kiekvieną organą, apšviesda- 
ma jį nelyginant maža saulutė mano viduje, tada užgesdavo ir 
keliaudavo toliau. 

Reimonas stabtelėjo, suglaudęs rankas šalia viena kitos ant 
mano sutinusio pilvo. Man pasirodė, kad jis suraukė kaktą, nors 
sunku pasakyti. Galva su gobtuvu kryptelėjo, pasiklausė, bet to- 
lumoje aidėjo įprasti ligoninės garsai, mūsų pusėn įspėjamai ne- 
kaukšėjo jokie žingsniai. 

Aiktelėjau ir nevalingai pasislinkau, kai viena ranka nuslydo 
žemyn, delnas trumpai apgaubė tarpkojį. Kita ranka ėmė spausti 
stipriau, įspėdama, kad tylėčiau, ir buki pirštai susirado kelią į 
mano vidų. 

Užsimerkiau ir laukiau, jausdama, kaip vidinės mano siene- 
lės prisitaiko prie šio keisto įsibrovimo, o jam švelniai čiuopiant 
giliau, uždegimas po truputį ėmė trauktis. 

Tada jis palietė mano netekties šerdį, ir skausmo spazmas 
privertė susitraukti sunkias uždegimo apimtos: mano gimdos 
sieneles. Vos girdimai sudejavau, jis papurtė galvą, ir aš kietai 
užsičiaupiau. 

Viena ranka nuslinko ir raminamai apsistojo ant pilvo, o 
kitos pirštai užčiuopė gimdą. Tada jis sustojo ir nejudėdamas 
laukė, tarp abiejų delnų laikydamas mano skausmą, lyg jis būtų 
krištolo rutulys, sunkus ir trapus. 

— Nagi, - paragino jis, - Pašaukit jį. Pašaukit raudonąjį vyrą. 
Šaukit jį. 

Pirštai iš vidaus, kitos rankos delnas iš išorės paspaudė labiau, 
ir aš grumdamasi prispaudžiau kojas prie lovos. Bet priešintis ne- 
beturėjau jėgų, o nepermaldaujamas spaudimas nesiliovė, traiškė 
krištolinį rutulį, išlaisvindamas viduje glūdintį chaosą. 

Mano mintis užplūdo vaizdiniai, ryškesni negu per karščiuo- 
jančius sapnus, nes jie buvo tikri. Kankino sielvartas, netektis ir 
baimė, šnervės prisipildė dulkių ir baltos kreidos kvapo - pakvi- 
po mirtimi. Blaškydamasi po padrikus savo sąmonės vingius ir 
ieškodama pagalbos, išgirdau vis dar murmantį balsą, kantriai, 
bet įsakmiai raginantį: „Šaukit jį, ir aš griebiausi savo inkaro: 

— Džeimi! DŽEIMI! 

Per pilvą it šūvis šovė karštis, nuėjo nuo vienos rankos prie ki- 
tos, lyg strėlė būtų pervėrusi dubens kaulus. Spaudžianti ranka at- 
sileido, išslydo laukan, o mane užplūdo harmonija ir lengvumas. 

Reimonas staiga nėrė po lova, net jos rėmas susipurtė, - pa- 
čiu laiku. 

— Miledi! Jums bloga? - Pro užuolaidas įkišo galvą sesuo An- 
dželika, apskritas veidas po nuometu buvo susirūpinęs. Nerimas 

jos žvilgsnyje buvo sumišęs su rezignacija; seserys žinojo, kad aš 
greit mirsiu, - jei čia mano paskutinė kova, ji buvo pasiruošusi 
kviesti kunigą. 

Maža tvirta jos rankutė trumpai palietė man skruostą, greit 
peršoko ant kaktos, tada vėl grįžo prie skruosto. Paklodė tebe- 
gulėjo suvelta aplink šlaunis, marškiniai buvo atlapoti. Ji kyš- 
telėjo rankas po jais, po pažastimis, ten palaikė valandėlę ir 
ištraukė. 

— Garbė Dievui! - sušuko sesuo, jos akys sudrėko. - Karštis 
atslūgo. 

Ji pasilenkė ir pažiūrėjo, staiga sunerimusi, ar karštis nukrito 
ne dėl to, kad numiriau. Šiaip ne taip jai šyptelėjau. 

— Man viskas gerai. Pasakykit motinėlei. 

Ji nekantriai linktelėjo, tik kuklumo dėlei užklojo mane pa- 
klode ir pustekinė išskubėjo iš kambario. Vos jai už nugaros spė- 
jo susiskleisti užuolaidos, iš po lovos išlindo Reimonas. 

— Man reikia eiti, - pasakė jis. Uždėjo ranką man ant gal- 
vos. - Sveikit, madona. | 

Kad ir tebebuvau silpna, pasikėliau, sugriebiau jo ranką. Del- 
nu užsliuogiau kietu lyg nutekintu raumeniu, bet neradau, ko 
ieškojau. Oda buvo lygi, be dėmelės, iki pat peties viršaus. Rei- 
monas apstulbęs spoksojo į mane. 

— Ką jūs čia darot, madona? 

- Nieko. 

Nusivylusi susmukau ant lovos. Per daug silpna buvo, per 
daug svaigo galva, tad žodžių atsargiai nesirinkau. 

- Norėjau pažiūrėti, ar jūs turit randelį nuo skiepų. 

— Skiepų? 

Jau buvau įgudusi permatyti veidus, būčiau pastebėjusi kad 
ir menkiausią krustelėjimą, rodantį, jog žmogus suprato, kad ir 
kaip greit jį mėgintų paslėpti. Bet niekas nė nevirptelėjo. 

— Kodėl vis dar vadinat mane madona? - paklausiau. Ran- 
kas laikiau susidėjusi ant nežymiai įdubusio pilvo, atsargiai, ne- 
spausdama, lyg nenorėdama, kad subyrėtų nerimą kelianti tuš- 
tuma. - Aš praradau kūdikį. 

Jis kiek nustebo. 

- A. Aš jus vadinau madona ne dėl to, kad jūs laukėtės, mano 
ponia. 

— Tai kodėl? 

Iš tiesų nė nesitikėjau, kad atsakys, bet Reimonas atsakė. 
Mudu abu jautėmės pavargę ir išsekę, ir abu drauge atsidūrę 
tokioje vietoje, kur neturėjo reikšmės nei laikas, nei padariniai; 
tarp mūsų neliko vietos niekam, tik tiesai. 

Jis atsiduso. 

- Kiekvieną Žmogų gaubia tam tikra spalva, - paprastai pa- 
aiškino. - Iš visų pusių, kaip koks debesis. Jūsų - mėlyna, mado- 
na. Kaip Mergelės apsiaustas. Kaip ir manoji. 

Supleveno marlės užuolaida, ir jo nebebuvo. 


26 


Fontenblo 


KELIAS DIENAS IŠTISAI MIEGOJAU. Nežinau, gal tai 
buvo būtina fizinio sveikimo dalis, o gal užsispyrusi slėpiausi 
nuo budrios tikrovės, bet aš tik nenorom prabusdavau truputį 
užvalgyti ir vėl nugrimzdavau į užmaršties sąstingį, tarsi mažy- 
tis šiltas sultinio svoris skrandyje būtų buvęs inkaras, tempiantis 
mane paskui save gilyn, per drumstus miego jūros sieksnius. 

Po kelių dienų nubudau, nes palei ausį kažkas kažką atkak- 
liai kalbėjo, o rankos kėlė mane nuo patalo. Mane kėlė stiprios, 
vyriškos rankos, ir akimirką pasijutau skrajojanti iš džiaugsmo. 
Tada visai išsibudinau nuo tabako ir pigaus vyno tvaiko ir pasi- 
jutau laikoma Hugo, Luizos de la Tur milžino liokajaus. 

- Kur neši mane, padėk! - sušukau tvatindama jį silpnais 
kumšteliais. 

Regis, toks staigus prisikėlimas iš numirusių jį taip nugąsdino, 
kad vos manęs neišmetė, bet mus abu sudraudė aukštas, įsakmus 
balsas. 

— Klere, brangioji drauge mano! Nebijok, ma chėre, viskas 
gerai. Pasiimu tave į Fontenblo. Gryno oro ir gero maisto - štai 
ko tau reikia. Ir poilsio, tau reikia poilsio... 

Marksčiausi šviesoje kaip ką tik atsivestas ėriukas. Luizos vei- 
das, apvalainas, rausvutis ir susirūpinęs, pleveno aplink it keru- 
bas ant debesėlio. Už jos stovėjo motinėlė Hildegarda - aukšta ir 
rūsti it angelas pas rojaus vartus, o dangaus iliuziją stiprino dar ir 
tai, kad joms abiem už nugarų buvo vitražinis Angelų ligoninės 
vestibiulio langas. 

- Taip, - pritarė motinėlė, ir jos giliu balsu ištartas net ir 
paprasčiausias žodelis skambėjo įtaigiau už Luizos čiauškėjimą. — 
Jums sveika bus. Au revoir, brangioji. 

Ir sulig šiais jos žodžiais buvau nunešta ligoninės laiptais 
ir nori nenori sukišta į Luizos karietą, o aš nei jėgų, nei valios 
neturėjau priešintis. 

Pakeliui į Fontenblo nemiegojau, nes karieta nuolat kratėsi 
per išgraužas ir provėžas. Be to, dar ir Luiza atseit raminamai 
vis palaikė pašnekesį. Iš pradžių bandžiau jame dalyvauti, kad ir 
apdujusi, bet netrukau suprasti, kad atsakymų jai nė nereikia, iš 
tikro be jų ji net sklandžiau šneka. 

Daugelį dienų pragulėjusi po vėsiais pilkais ligoninės mūro 
skliautais, jaučiausi kaip ką tik išvyniota mumija ir net gūžiausi 
nuo užgriuvusios ryškių spalvų lavinos. Kiek lengviau buvo ją 
pakelti, jei truputį atsitraukusi leidau vaizdams plaukti pro šalį, 
nesistengdama įžiūrėti atskirų dalių. 

Tokia taktika veikė, kol privažiavome miškelį visai netoli 
Fontenblo. Ąžuolų kamienai buvo juodi ir masyvūs, o nuo jų 
žemai skleidėsi tamsūs baldakimai, po kuriais žemė margavo 
šviesos ir šešėlių dėmelėmis, ir regėjos, visas miškas nesmarkiai 
siūbuoja vėjyje. Gėrėjausi šiuo miglotai suvokiamu reginiu, bet 
staiga pastebėjau, kad tai, ką iš pradžių palaikiau medžių ka- 
mienais, iš tiesų siūbuoja ir labai lėtai sukiojasi tai į vieną, tai 
į kitą pusę. 

- Luiza! 

Aš taip suklikau ir griebiau jai už rankos, kad bičiulė nutilo 
nebaigusi žodžio. 

Ji persisvėrė pro mane pažiūrėti, ką aš ten matau, tada kaip 
įgelta atšoko į savąją karietos pusę, iškišo galvą pro langą ir kažką 
suriko vežikui. 

Mes sulėtinome ir slydinėdami sustojome dulkėse tiesiai 
priešais mišką. Jų buvo trys, du vyrai ir moteris. Luiza ir toliau 
klykavo aukštu išgąstingu balsu — piktinosi ir kamantinėjo, o 
vežikas tarpais mėgindavo įsiterpti ir paaiškinti arba atsiprašyti, 
bet aš į visa tai nekreipiau dėmesio. 

Nors jie ir sukiojosi, o drabužiai lengvai pleveno, vis dėlto 
buvo labai ramūs, labiau sustingę negu juos laikantys medžiai. 
Veidai pajuodę nuo uždusimo - ponas Forezas anaiptol nepagirtų, 

pagalvojau per šoko sukeltą svaigulį. Mėgėjiška egzekucija, bet 
vis dėlto veiksminga. Vėjelis pakeitė kryptį, ir į mus padvelkė 
silpna gedimo dujų smarvė. 

Luiza sužviegė ir pasibaisėjusi ėmė kumščiu tvatinti lan- 
go rėmą, karieta trūktelėdama pajudėjo, ir ji atvirto į karietos 
sėdynę. 

— Merde! - nusikeikė ir ėmė energingai vėduotis nukaitusį 
veidą. - Koks idiotas, ir sustok gi tu man kaip tik čia! Jokios 
atodairos! Šitas šokas vaikeliui ne į gera, tai jau tikrai, o ir tau, 
vargšele tu mano... ak, Dievulėliau, vargše mano Klere! Labai 
atsiprašau, nenorėjau tau priminti... ar galėsi atleisti man, kokia 
aš netaktiška... 

Laimė, iš susijaudinimo, kad aš susinervinsiu, ji pamiršo, kad 
ir pati susinervino pamačiusi lavonus, bet jos atsiprašinėjimus 
numaldyti buvo labai varginantis darbas. Pagaliau iš nevilties vėl 
užvedžiau kalbą apie pakaruoklius. 

— Kas jie? 

Gudrybė paveikė; ji sumirkčiojo, prisiminė, kaip buvo su- 
krėsta jos systėme, išsitraukė amoniako buteliuką, gausiai įkvėpė 
ir ėmė čiaudėti. 

- Huge... pči! Hugenotai, - per čiaudulį ir šnypštimą paga- 
liau pavyko ištarti. - Protestantai eretikai. Taip sako vežikas. 

- Jie juos karia? Vis dar? 

Kažkodėl maniau, kad tokie persekiojimai dėl religijos - jau 
praeities reliktas. 

- Na, paprastai ne vien už tai, kad yra protestantai, nors ir 
to jau gana, - šnirpščiodama nosimi paaiškino Luiza. Delikačiai 
nusausino panosę siuvinėta nosinaite, kritiškai patyrinėjo gautus 
rezultatus, tada vėl pasitrynė audeklu nosį ir smagiai sutrimita- 
vo. - Ak, dabar geriau. - Ji vėl įsikišo nosinaitę į kišenę, atsiduso 
ir atsilošė. - Jau atsigavau. Koks sukrėtimas! Gerai jau, jeigu bū- 
tinai reikia juos karti, bet ar būtina tai daryti viešoje pravažiuoja- 
moje vietoje, kur damos turi patirti šitokią šlykštynę? Tu užuodei 
juos? Fuuui! Čia grafo Medaro žemė, parašysiu jam apie tai labai 
nemalonų laišką, kaip mane gyvą matai. 

- Bet kodėl tuos žmones pakorė? - nutraukiau ją pačiu bru- 
taliausiu būdu, nes tik taip buvo įmanoma kalbėtis su Luiza. 

- Ak, tikriausiai už raganavimą. Matei, buvo ten ir mote- 
ris. Dažniausiai, kai moteris įsipainiojusi, ir būna raganavimas. 
Jeigu vieni vyrai, tai dažniausiai tik maištauti kurstantys pa- 
mokslai ir erezija, bet moterys nepamokslauja. Matei, kokiais 
bjauriais tamsiais drabužiais ji buvo apsirengusi? Siaubas! Kaip 
slogu visą laiką vilkėti tik tamsių spalvų drabužiais - kokia čia 
religija, kad verčia savo tikinčiuosius visą laiką taip klaikiai 
rengtis? Šėtono darbas, aišku kaip dieną. Jie bijo moterų, štai 
kas, todėl ir... 

Užsimerkiau ir atsilošiau. Turėjau vilties, kad jau nebetoli iki 
Luizos namų kaime. 


As 


Be beždžionėlės, su kuria Luiza negalėjo skirtis, jos vasarna- 
mis buvo pilnas ir kitokių abejotino skonio puošmenų. Paryžiuje 
ji turėjo atsižvelgti į savo sutuoktinio ir tėvo skonį, todėl namuo- 
se kambariai buvo dekoruoti turtingai, bet prislopintais tonais. 
Bet į vasarnamį Žiulis retai kada atvažiuodavo, per daug buvo 
užsiėmęs mieste, taigi Luizos skonis galėjo laisvai reikštis. 

- Čia mano naujausias žaisliukas, argi ne žavus? - čiulbėjo 
ji, meiliai glostydama tamsaus drožinėto medžio namelį, kuris 
nederėdamas styrojo iš sienos greta Euridikės pavidalo paauk- 
suotos bronzinės sieninės žvakidės. 

- Atrodo kaip laikrodis su gegute, - nepatikėjau savo akimis. 

— O tu jau esi tokį mačiusi? Maniau, daugiau Paryžiuje kito 
tokio niekur nėra! 

Nuo minties, kad jos žaislas gal ir ne unikalus, Luiza papū- 
tė lūputes, bet tuoj pralinksmėjo, mat pasuko laikrodžio rody- 
kles prie artimiausios valandos. Stovėjo ir išdidžiai spinduliavo 
džiaugsmu, kai mažytis laikrodžio mechanizmo paukštelis iškišo 
galvytę ir kelis kartus iš eilės šaižiai sukukavo. 

- Argi ne nuostabus? - Luiza spėjo paliesti gegutės galvą, ko! 
ji pasislėpė slėptuvėje. - Jį man gavo Berta, ji čia namų šeimi- 

ninkė; jos brolis iš pačios Šveicarijos parvežė. Kad ir ką sakytum 
apie šveicarus, jie išmoningi medžio drožėjai, tiesa? 

Norėjau paprieštarauti, bet tik kažką taktiškai sumurmėjau, 
reikšdama susižavėjimą. 

Luizos galvelė kaip žiogas jau peršoko prie kitos temos, gal 
dėl to, kad pagalvojo apie šveicarus tarnus. 

- Žinai, Klere, - kiek priekaištingai pradėjo kalbą ji, - turė- 
tum kas rytą ateiti į mišias koplyčioje. 

- Kodėl? 

Ji kryptelėjo galvą į duris, pro kurias kaip tik įėjo viena tar- 
naitė, nešina padėklu. 

— Man pačiai tai visai tas pats, bet tarnams... supranti, čia, 
kaime, jie baisiausiai prietaringi. O vienam iš liokajų iš miesto 
namų užteko proto papasakot virėjai visą tą kvailą istoriją, girdi, 
tu esi La Dame Blanche. Aš jiems, aišku, sakiau, kad viskas nesą- 
monė, ir pagrasinau, kad išmesiu visus, kurie tik nešios panašias 
paskalas, bet... na, jei ateitum į mišias, gal padėtų. Ar bent jeigu 
vis kada garsiai pasimelstum, kad jie išgirstų. 

Būdama netikinti, pamaniau, kad kasdienės mišios namų ko- 
plyčioje - gal kiek ir per daug, bet pažadėjau padaryti, ką galiu, 
kad išsklaidyčiau tarnų baimę, ir tai mane truputį linksmino. 
Tad mudvi su Luiza susėdome ir valandą skaitėme viena kitai 
psalmes bei kalbėjome „Tėve mūsų“ - garsiai. Nenumaniau, kokį 
poveikį šis spektaklis galėjo daryti tarnams, bet bent jau mane 
pakankamai išvargino, tad užlipau į viršų numigti ir išmiegojau 
nieko nesapnuodama iki rytojaus ryto. 

Man dažnai būdavo sunku užmigti, gal dėl to, kad ir mano 
būdravimas nelabai kuo skyrėsi nuo neramaus snaudulio. Gulė- 
davau naktį atmerktomis akimis ir spoksodavau į lubas, įmantriai 
išpuoštas balto gipso vaisių kekėmis ir gėlėmis. Jos dunksojo virš 
manęs kaip įkūnyta depresija, temdanti mano protą dieną. O kai 
naktį vis dėlto užmigdavau, sapnuodavau. Nuo sapnų pilkumu 
apsigint negalėjau; jie ryškiomis spalvomis puldavo mane tam- 
soje. Todėl miegodavau retai. 

s- 

Iš Džeimio nebuvo jokios žinios - nei apie jį. Gal kaltė ne- 
leido jam ateiti pas mane į ligoninę, o gal buvo sužeistas - neži- 
nojau. Bet jis neatėjo, neatvažiavo ir į Fontenblo. Jau tikriausiai 
turėjo būti išvykęs į Orvjetą. 

Kartais užklysdavo mintis, kada ir ar iš viso jį vėl pamatysiu ir 
ką mudu vienas kitam galėtume pasakyti - jeigu apskritai turėsim 
ką pasakyti. Bet dažniausiai verčiau apie tai negalvodavau, leidau 
dienoms plaukti pro šalį, ateiti ir nueiti, vengiau mąstyti tiek apie 
ateitį, tiek apie praeitį ir stengiausi gyventi vien dabartimi. 

Netekęs savo stabuko, Fergiusas slampinėjo nusiminęs. Vis 
pastebėdavau jį pro langą sėdintį po gudobelės krūmu sode, ne- 
paguodžiamai susisielojusį, apsikabinusį keliukus ir žvelgiantį į 
kelią Paryžiun. Galų gale prisiverčiau išeiti pas jį, sunkiai nulipau 
laiptais ir nusliūkinau sodo takeliu. 

- Nerandi, kuo užsiimti, Fergiusai? - paklausiau jo. - Ti- 
kriausiai arklidžių parankinis apsidžiaugtų, jei nueitum padėti, 
ar ką nors panašaus padarytum? 

— Taip, miledi, - sutiko jis, bet netvirtai. Išsiblaškęs pasikasė 
užpakalį. Įtariai stebėjau jo elgesį. 

— Fergiusai, - kreipiausi į jį, sukryžiavusi rankas ant krūti- 
nės, - tu turi utėlių? 

Jis atitraukė ranką lyg nusideginęs. 

— One, miledi! 

Pasilenkiau ir pastačiau jį, atsargiai pauosčiau per tam tikrą 
atstumą ir užkišau pirštą už apykaklės, tiek giliai, kad pasirodytų 
įjuodęs kaklas. 

— Į vonią, - trumpai ir aiškiai pasakiau. 

— Ne! 

Fergiusas pabandė ištrūkti, bet aš sugriebiau jį už peties. Nu- 
stebau, kad jis taip šokosi; nors nebuvo vonios mėgėjas kaip ir 
kiekvienas normalus paryžietis - jiems perspektyva pasinerti į 
vandenį kėlė pasidygėjimą, artimą siaubui, - vis dėlto man buvo 

sunku pažinti tą klusnų vaiką, taip nuožmiai dabar muistėsi ir 
veržėsi iš mano rankų. 

Kažkas plyšo, ir berniūkštis ištrūko, nuliuoksėjo per gervuo- 
gių krūmus lyg triušis, žebenkšties vejamas. Tik sušnarėjo lapai, 
sučežėjo žvyras, ir jį kaip vėjas nunešė - stryktelėjo per tvorą ir 
nuskuodė pro ūkinius pastatus už dvaro. 

Nuėjau pro ūkinių pastatų labirintą už pilaitės, tyliai keikda- 
masi stengiausi apeiti balas ir mėšlo krūvas. Ūmai pasigirdo laibas 
zyzimas, ir nuo krūvos per kelias pėdas prieš mane kaip debesis 
pakilo musių spiečius, saulėje sublizgo jų mėlyni kūneliai. 

Nebuvau taip arti priėjusi, kad jas išbaidyčiau; tikriausiai 
kažkas sujudėjo tamsioje angoje šalia mėšlo krūvos. 

- Ei, pakliuvai! - sušukau. - Pagavau tave, tu mažas purvinas 
išpera! Kaipmat man lįsk lauk iš ten! 

Niekas neišėjo, bet viduje girdimai sušnarėjo, ir man pasiro- 
dė, kad patamsy kažkas subolavo. Užsikimšusi ranka nosį, per- 
žengiau mėšlo krūvelę ir įėjau į pašiūrę. 

Iš siaubo aiktelėjom dviese: aš, išvydusi kažką panašaus į 
Laukinį iš Borneo", prisiplojusį prie galinės sienos, ir jis - išvy- 
dęs mane. 

Pro plyšius tarp lentų skverbėsi saulė, ir buvo pakankamai 
šviesu, kad mes vienas kitą aiškiai matytume, reikėjo tik kad 
mano akys apsiprastų su prieblanda. Vis dėlto jis nebuvo toks jau 
baisingas, kaip iš pradžių pasirodė, bet ir ne ką geresnis. Barzda ir 
plaukai buvo vienodai purvini, susivėlę ir driekėsi ant pečių, ap- 
vilktų tokiais pat nuskarusiais marškiniais kaip bet kurio elgetos. 
Buvo basas, ir jeigu terminas „sankiulotai“ dar nebuvo paplitęs, 
tai ne dėl to, kad jis nebūtų bandęs prie tos mados prisidėti. 

Ašjo nebijojau, nes jis labai akivaizdžiai bijojo manęs. Spau- 
dėsi prie sienos taip, lyg mėgintų su ja tiesiog susilieti osmoso 
būdu. 


— Nebijokit, - paraminau, - aš jūsų neskriausiu. 


* 1941 m. sukurtas amerikiečių filmas tokiu pavadinimu. 
ų p 

Užuot nusiraminęs, jis ūmai išsitiesė visu ūgiu, įsikišo ranką 
į užantį ir ištraukė medinį Nukryžiuotąjį ant odinio dirželio. At- 
kišo jį į mane ir pradėjo melstis iš siaubo virpančiu balsu. 

- O varge, - nemandagiai leptelėjau, - negi dar vienas. - Gi- 
liai įkvėpiau. - Pater-Noster-gui-ės-in-coeliset-in-terra... 

Jis išsprogino akis ir vis tiek laikė atkišęs Nukryžiuotąjį, bet 
bent jau atsakydamas liovėsi pats melstis. 

- „Amen! - pabaigiau ir atsikvėpiau. Iškėliau abi rankas ir 
pamojavau jam prieš akis. - Matot? Nė žodžio atvirkščiai, nė 
karto jokio guotidianus da nobis hodie* nesupainiojau, tiesa? Nė 
pirštų nelaikiau sukryžiavusi. Tai juk negaliu būt ragana, ką? 

Vyras lėtai nuleido krucifiksą ir liko stovėti vėpsodamas į 
mane. 

— Ragana? - pakartojo jis. Žiūrėjo taip, lyg būtų mane be- 
prote palaikęs, o man esamomis aplinkybėmis tai atrodė truputį 
persūdyta. 

- Jūs manęs nepalaikėt ragana? - Pasijutau truputį kvailokai. 

Jo barzdos tankynėje šmėstelėjo ir vėl pranyko kažkas pana- 
šaus į šypseną. 

- Ne, ponia, - atsakė jis. - Esu pratęs girdėti panašius daly- 
kus sakant apie mane. 

— O jūs kas? 
žmogus dar ir aiškiai badavo; iš marškinių rankovių styrojo plo- 
nyčiai kaip mažo vaiko riešai. Kartu jis kalbėjo gražia prancūzų 
kalba, kaip išsilavinęs žmogus, nors ir su keistu akcentu. 

- Jeigu jūs ir raganius, tai nelabai jums sekasi verslas, - pa- 
sakiau. - Tai kas jūs esat, po perkūnais? 

Jo akys vėl tapo išgąstingos. Pašnairavo į šalis, ieškodamas, pro 
kur sprukti, bet pašiūrė, nors ir sena, buvo tvirtai suręsta ir netu- 
rėjo kitos angos, išskyrus tą, kur stovėjau aš. Pagaliau, pasitelkęs 


* Vis dėlto Klerė maldą kartoja netiksliai (turi būti Panem nostrum guotidianum da 
nobis... - „Kasdienės mūsų duonos duok mums šiandien...“). 

slapčiausias drąsos atsargas, jis išsitermpė visu ūgiu - kokiais trimis 
coliais mažesniu už mano - ir nepaprastai oriai pranešė: 

- Esu pastorius Valteris Loranas iš Ženevos. 

— Jūs kunigas? 

Man kaip maišu kas trenkė. Neįsivaizdavau, kas galėjo pri- 
vesti dvasininką - net jei ir šveicarą - prie tokios būklės. 

Atrodė, kad tėvas Loranas taip pat stabo ištiktas kaip ir aš. 

- Kunigas? - pakartojo jis. - Popiežininkas? Nė už ką! 

Staiga man nušvito protas. 

- Hugenotas! - aiktelėjau. - Štai kas - jūs protestantas, tiesa? 

Prisiminiau miške matytus siūbuojančius pakaruoklius. Tada 
daug kas aiškiau. 

Jo lūpos sudrebėjo, bet jis valandėlę kietai jas spaudė, tik tada 
atsakė: 

— Taip, ponia. Aš pastorius, jau mėnuo pamokslauju šiame 
krašte. - Jis greit apsilaižė lūpas, nenuleisdamas nuo manęs 
akių. - Dovanokit, ponia, man atrodo, jūs ne prancūzė? 

- Aš anglė, - atsakiau, ir jis staiga atsipalaidavo, lyg kas iš jo 
stuburo būtų ištraukęs visus sutvirtinimus. 

- Didysis Dangaus Tėve, - maldingai ištarė jis, - tai jūs irgi 
protestantė? 

— Ne, aš katalikė. Bet dėl to visai nepikta, - greit pridūriau 
pamačiusi, kad jo šviesiai rudose akyse vėl šmėstelėjo nerimas. - 
Nesirūpinkit, aš niekam nesakysiu, kad jūs čia slepiatės. Tikriau- 
siai atėjot pabandyti nukniaukti ko nors valgoma? - užjaučiamai 
paklausiau. 

— Vogti - nuodėmė! - pasibaisėjo jis. - Ne, ponia. Bet... 

Jis vėl kietai užsičiaupė, bet išdavė žvilgsnis į dvaro pastato 
pusę. 

— Tai kažkas iš tarnų jums atneša pavalgyti, - tariau. - Vadinasi, 
leidžiate vogti jiems. Bet tikriausiai jūs galit suteikti jiems nuodė- 
mių išrišimą, taigi tvarka. Man atrodo, labai jau slidžiu moraliniu 
keliu einat, - papriekaištavau, — bet tai juk ne mano reikalas. 

Jo akyse švietė viltis. 

- Norite pasakyti, ponia, jūs neįduosit manęs, kad mane 
suimtų? 

— Ne, žinoma, ne. Bėgantiems nuo įstatymo sergėtojų jaučiu 
tam tikrą solidarumą, nes manęs pačios kadaise vos nesudegino 
ant laužo. 

Pati gerai nesupratau, ko mane taip traukia už liežuvio; ti- 
kriausiai iš palengvėjimo, kad sutikau protingą žmogų. Luiza 
buvo miela, atsidavusi ir geraširdė, bet smegenėlių turėjo lygiai 
tiek, kiek telpa gegutės galvytėje iš to jos laikrodžio svetainėje. 
Pagalvojusi apie šveicarišką laikrodį, ūmai supratau, kas turėtų 
būti pastoriaus Lorano slaptieji parapijiečiai. 

- Klausykit, - pasakiau, - jeigu norit čia pasilikti, aš nueisiu 
į pilį ir pasakysiu Bertai ar Morisui, kad jūs čia. 

Vargšas žmogus buvo vieni kaulai ir oda, na, ir dar akys. 
Ką tik jis pagalvodavo, viskas atsispindėdavo tuose dideliuose, 
geruose ruduose šviesuliuose. Dabar jis aiškiai galvojo, kad tie, 
kurie ketino mane deginti ant laužo, aiškiai daug neapsiriko. 

- Man teko girdėti, - prabilo jis iš lėto ir vėl nusitvėrė Nukry- 
žiuotojo, - apie anglę, kurią paryžiečiai laiko La Dame Blanche. 
Reimono Eretiko bendrininke. 

Atsidusau. 

- Tai aš. Nors nesu mokytojo Reimono bendrininkė, bent ne- 
manau taip. Jis tiesiog draugas. - Pamačiusi, kad jis prisimerkęs 
šnairuoja į mane abejodamas, vėl giliai įkvėpiau. - Pater Noster... 

— Ne, ne, ponia, prašom. - Mano nuostabai, jis nuleido Nu- 
kryžiuotąjį ir nusišypsojo. - Aš taip pat pažįstu mokytoją Reimo- 
ną, pažinojau jį Ženevoje. Ten jis garsėjo kaip geras gydytojas ir 
žolininkas. O dabar, deja, bijau, kad bus nuėjęs klystkeliais, nors, 
žinoma, niekas nebuvo įrodyta. 

— Įrodyta? Kas? Ir kodėl jis vadinamas Reimonu Eretiku? 

— Nežinojot? - Virš rudų akių ploni antakiai pakilo iš nuos- 
tabos. - Aa. Tai jūs neįsipainiojusi į mokytojo Reimono... veik- 
lą. - Jam pastebimai atlėgo. 

Žodis „veikla“ prastai apibūdino būdą, kuriuo Reimonas 
mane išgydė, todėl papurčiau galvą. 

- Ne, bet norėčiau, kad papasakotumėt man. Ak, bet nedera 
man čia stovėti ir plepėti, reikia eiti ir atsiųsti Bertą su valgiu. 

Jis gana oriai numojo ranka. 

- Tai neskubu, ponia. Kūno apetitai neturi reikšmės, jei lygin- 
sim juos su sielos apetitais. O jūs gal ir katalikė, bet man buvote 
gera. Ir jei dabar nesat susijusi su mokytojo Reimono okultine 
veikla, tai dera jus laiku įspėti. 

Nekreipdamas dėmesio į purvą ir atšerpetojusias grindų 
lentas, jis parietė kojas, atsisėdo palei pašiūrės sieną ir maloniai 
gestu pakvietė mane irgi prisėsti. Suintriguota ir aš šleptelėjau 
priešais, pasikaišiusi sijonus, kad neįmerkčiau į mėšlą. 

- Ponia, ar jums yra tekę girdėti apie žmogų vardu diu Kar- 
fūras? - paklausė pastorius. - Neteko? Na, Paryžiuje jo vardas 
gerai žinomas, bet jums protingiau būtų jo netarti. Šis vyras buvo 
būrėjas ir vadovas neapsakomai pagedusio ir nuodėmingo bū- 
rio, susijusio su bjauriausiomis okultinėmis praktikomis. Nega- 
liu prisiversti net paminėti jums kai kurių apeigų, kurias slapta 
atlikdavo aukštuomenei priklausantys asmenys. Ir dar jie mane 
vadina raganium! —- sumurmėjo jis vos girdimai. 

Pastorius pakėlė kaulėtą pirštą, tarsi užbėgdamas už akių 
mano dar neištartam prieštaravimui. 

— Aš gerai žinau, ponia, kokias paskalas žmonės skleidžia, 
net ir nepagrįstas jokiais faktais, - ir kam geriau tai žinot, jei ne 
man? - bet diu Karfūro ir jo sekėjų darbeliai... juos visi žino, nes 
jis buvo už tai teisiamas, įkalintas ir galop už savo nusikaltimus 
sudegintas ant laužo Bastilijos aikštėje. 

Prisiminiau lengvu tonu mestą Reimono pastabą: „Niekas 
Paryžiuje nebuvo sudegintas ant laužo... ak, jau bent dvidešimt 
metų, ir mane nupurtė šiurpas, nors ir buvo šilta. 

- Ir jūs sakot, mokytojas Reimonas buvo susijęs su tuo diu 
Karfūru? 

Pastorius paniuro, išsiblaškęs pasikasė susivėlusią barzdą. Ti- 
kriausiai turi ir utėlių, ir blusų, pamaniau ir pamėginau nepaste- 
bimai pasitraukti toliau. 

- Na, sunku pasakyti. Niekas nežino, iš kur mokytojas Rei- 
monas atsirado, kalba jis keliomis kalbomis, visomis iš esmės be 
jokio akcento. Labai paslaptingas vyras tas mokytojas Reimonas, 
bet - esu pasirengęs prisiekti Dievo vardu - geras žmogus. 

Nusišypsojau jam. 

- Aš irgi taip manau. 

Jis šypsodamasis linktelėjo, bet kai vėl ėmė pasakoti, iškart 
surimtėjo. 

- Taigi, ponia. Vis dėlto iš Ženevos jis susirašinėjo su diu 
Karfūru; aš tai žinau, nes jis pats man sakė - tiekdavo pagal už- 
sakymą įvairias medžiagas: augalus, eliksyrus, džiovintas gyvūnų 
odas. Net tokią keistą žuvį - baisią, vieni dantys ir beveik jo- 
kios mėsos, bet neapsakomai klaikios mažytės šviesos... lyg kokie 
maži žibintukai po akimis. 

- Šit kaip, - susidomėjusi nusistebėjau. 

Pastorius Loranas gūžtelėjo. 

- Visa tai gali būti visai nekalti dalykai, žinoma, verslo pa- 
slaptys, ir tiek. Bet iš Ženevos jis prapuolė tuo pačiu metu, kai 
tik buvo pradėtas įtarti diu Karfūras, o vos po kelių savaičių nuo 
to laiko, kai diu Karfūrui buvo įvykdyta egzekucija, mane ėmė 
pasiekti pasakojimai, girdi, mokytojas Reimonas įkūrė verslą 
Paryžiuje ir perėmė kai kuriuos nusikalstamus jo užsiėmimus. 

- Hmm, - numykiau. Mąsčiau apie Reimono vidinį kamba- 
riuką ir kabalistiniais ženklais išpieštą spintelę. Atbaidyti tiems, 
kurie jais tiki. - O daugiau? 

Pastoriaus Lorano antakiai iššoko vos ne iki dangaus. 

— Ne, ponia, - gana neryžtingai atsakė jis. - Kiek žinau, dau- 
giau nieko. 

— Ką gi, aš tikrai į tuos dalykus nelinkusi, - nuraminau jį. 

— Ak, taip? Gerai, - netvirtai pasakė jis. Valandėlę sėdėjo ty- 
lomis, lyg mėgindamas dėl kažko apsispręsti, tada mandagiai nu- 
lenkė prieš mane galvą. - Jūs man atleisite, ponia, jeigu kišuosi 
ne į savo reikalus? Berta ir Morisas man šį tą pasakojo apie jūsų 
praradimą. Man labai gaila, ponia. 

- Ačiū, - padėkojau, žiūrėdama į saulės šviesos dryžius ant 
grindų. 

Vėl stojo tyla, tada pastorius Loranas delikačiai paklausė: 

- O jūsų vyras? Ponia, jis ne su jumis? 

- Ne, - atsakiau vis dar neatplėšdama akių nuo grindų. Ten 
nutūpė musės, tada nuskrido sau; neradusios mitalo. - Aš neži- 
nau, kur jis. 

Neketinau daugiau nieko sakyti, bet kažkas privertė mane 
pakelti akis į nuskurėlį pamokslininką. 

- Jam labiau rūpėjo jo garbė negu aš ar vaikelis, ar nekaltas 
žmogus, - pasakiau su kartėliu. - Nerūpi man, kur jis, nenoriu 
daugiau jo matyti! 

Staiga nutilau sukrėsta. Iki šiol nebuvau to žodžiais apsakiu- 
si, net pati sau. Bet tai buvo tiesa. Mudu siejo didis pasitikėjimas, 
ir Džeimis dėl keršto jį sulaužė. Aš supratau; mačiau, kokia ga- 
lia jį spyrė, ir supratau, kad amžinai jos neigti nepavyks. Bet aš 
prašiau kelių mėnesių malonės, ir jis man ją pažadėjo. O tada 
neiškentęs sulaužė duotą žodį, ir kartu paaukojo visa, kas mudu 
siejo. Ne tik tai: jis pastatė ant kortos žygį, kurį mudu abu buvo- 
me pradėję. Galėjau suprasti, bet atleisti nenorėjau. 

Pastorius Loranas uždėjo plaštaką man ant rankos. Ji buvo 
suodina ir apskretusi, nagai nulūžinėję ir juodomis panagėmis, 
bet aš rankos neatitraukiau. Tikėjausi banalių žodžių ar pamoks- 
lo, bet jis irgi tylėjo; tik laikė mane už rankos, labai švelniai, ilgai, 
saulė tuo metu judėjo grindimis, o sunkios musės lėtai zvimbė 
mums virš galvų. 

— Geriau jūs eikit, - patarė jis ir pagaliau paleido mano ran- 
ką. - Jūsų pasiges. 

— Tikriausiai. 

Giliai įkvėpiau, jausdamasi bent jau tvirčiau, jei ne geriau. 
Pagraibiau suknios kišenėje - turėjau mažą piniginę. 

Padvejojau, nes nenorėjau jo įžeisti. Pagaliau jo požiūriu aš — 
netikša, jeigu ne ragana. | 

- Ar leisit man duoti jums šiek tiek pinigų? — atsargiai pa- 
klausiau. 

Pastorius valandėlę pasvarstė, tada nusišypsojo, šviesiai ru- 
dos akys švytėjo. 

— Su viena sąlyga, ponia. Jei jūs man leisit už jus pasimelsti? 

— Sutarta, - atsakiau ir padaviau jam piniginę. 


27 


Audiencija pas jo didenybę 


DIENOS FONTENBLO SLINKO, ir aš pamažu atgavau fizi- 
nes jėgas, nors sąmonė ir toliau dreifavo, mintimis vengiau grįžti 
prie bet kokių prisiminimų ar veiksmų. 

Svečių lankydavosi nedaug; namai kaime buvo tikra užuo- 
glauda, ir karštligiškas Paryžiaus visuomenės šurmulys atrodė 
tik dar vienas iš tų neramių sapnų, kurie mane persekiojo. Todėl 
nustebau, kai tarnaitė pakvietė mane į svetainę priimti lankytojo. 
Man dingtelėjo, kad tai gali būti Džeimis, ir plūstelėjo svaigulio 
ir negerumo banga. Bet tada ją įveikė proto argumentai: Džeimis 
dabar jau tikrai bus išvykęs į Ispaniją; jis negalėtų grįžti anksčiau 
negu rugpjūčio pabaigoje. O kai grįš? 

Nepajėgiau apie tai galvoti. Nustūmiau šią mintį kažkur į są- 
monės užkaborius, bet ruošdamasi į svetainę korsažą varsčiausi 
drebančiomis rankomis. 

Mano nemažai nuostabai, „lankytojas“ buvo Magnusas, vy- 
resnysis liokajus iš Džaredo namų Paryžiuje. 

— Dovanokit, madam, - atsiprašė jis, pamatęs mane, ir že- 
mai nusilenkė. - Nedrįsčiau kištis... bet neišmaniau, ar galimas 
daiktas, kad reikalas pasirodys esąs svarbus... o pono nesant 
namie... 

Savo kieme orus ir valdingas, senis buvo aiškiai sutrikęs, 
įplaukęs į tokius tolimus vandenis. Gerokai užtruko, kol išpe- 
šiau iš jo rišlų pasakojimą, bet ilgainiui buvo ištrauktas raštelis, 
sulankstytas ir užantspauduotas, adresuotas man. 

- Rašysena mesjė Mertos, - pasakė Magnusas pusiau su pa- 
sidygėjimu, pusiau su pagarbia baime. 

Matyt, dėl to jis taip ir dvejoja, pamaniau. Visi tarnai Pary- 
žiaus namuose jautė tam tikrą pagarbų pasibaisėjimą Merta, o 

pasakojimai apie įvykius Sent Onorė Priemiesčio gatvėje tik dar 
sustiprino šį įspūdį. 

Laiškas atėjęs į Paryžiaus namus prieš dvi savaites, aiškino 
Magnusas. Nežinodami, ką su juo daryti, tarnai nerimavo ir ta- 
rėsi, bet po truputį jis nusprendęs, kad raštelį privalu nugabenti 
parodyti man. 

- Šeimininko nesant, - pakartojo senis. 

Šį kartą atkreipiau dėmesį į tai, ką jis sako. 

— Nesant? - pakartojau. Raštelis per ilgą kelionę buvo su- 
glamžytas ir išteptas, lengvutis it medžio lapas gulėjo man ant 
delno. - Norit pasakyti, Džeimis išvyko dar anksčiau, negu šitas 
raštelis atėjo? 

Nesusigaudžiau. Atrodė nesąmonė; juk čia turėtų būti Mertos 
žinutė, pranešanti, koks laivas gabens Karolio Stiuarto portveiną 
iš Lisabonos ir kada jis išplauks. Juk negalėjo Džeimis išvykti į 
Ispaniją, dar negavęs šitos informacijos. 

Kad tuo įsitikinčiau, perlaužiau antspaudą ir išlanksčiau laiš- 
kutį. Jis buvo adresuotas man, nes Džeimis manė, jog mažiau ti- 
kėtina, kad kas sulaikys man skirtą paštą. Iš Lisabonos, datuotas 
beveik prieš mėnesį, nepasirašytas, bet parašo ir nereikėjo. 

„Skalamandra“ išplauks iš Lisabonos liepos 18-ąją“ - tiek ir 
tebuvo parašyta žinutėje. Nustebau pamačiusi, kaip smulkiai ir 
dailiai rašo Merta; kažkodėl tikėjausi padrikos keverzonės. 

Pakėliau akis nuo lapuko ir pamačiau, kaip Magnusas su Lui- 
za persimetė labai jau keistais žvilgsniais. 

— Kas yra? - tiesiai paklausiau. - Kur Džeimis? 

Kai jis nepasirodė Angelų ligoninėje po persileidimo, tai 
aiškinau jo kaltės jausmais supratus, kad jo beatodairiškas elge- 
sys pražudė mūsų vaiką, Frenką ir vos nekainavo man gyvybės. 
Tuo metu man buvo vis tiek; aš irgi nenorėjau jo matyti. Dabar 
man atėjo į galvą kitas, grėsmingesnis paaiškinimas, kodėl jo 
nėra. 

Galų gale prašneko Luiza, pasiryžusi imtis šios užduoties. 

- Jis Bastilijoj, - pasakė ji, prieš tai giliai įkvėpusi. - Už da- 
lyvavimą dvikovoje. 

Man suminkštėjo keliai, ir aš atsisėdau, kur arčiausiai pasitai- 
kė horizontalus paviršius. 

- Po perkūnais, kodėl tu man anksčiau nesakei? 

Pati gerai nežinojau, kokius jausmus man sukėlė šita naujiena: 
šoką? pasibaisėjimą - ar baimę? o gal nedidelį pasitenkinimą? 

- Man... nesinorėjo tavęs nervinti, chėrie, - pralemeno Lui- 
za, nustėrusi dėl mano akivaizdžios reakcijos. - Tu buvai tokia 
silpnutė... ir vis tiek juk nieko nebūtum galėjusi padaryt. O tu ir 
neklausei, - pridūrė ji. 

- Bet kas... ar... ar ilgam, koks nuosprendis? - ėmiau kaman- 
tinėti. 

Kad ir kokie jausmai būtų mane aplankę pradžioje, juos 
ūmai išstūmė būtinybė veikti. Mertos žinia Tremulenų gatvę 
pasiekė prieš dvi savaites. Džeimis turėjo išvykti ją gavęs - bet 
neišvyko. 

Luiza kvietėsi tarnus ir davė nurodymus atnešti vyno, amo- 
niako ir degintų plunksnų - visko iškart; tikriausiai atrodžiau 
nekaip. 

— Tai karaliaus įsakymu skirta bauda, - paaiškino ji, trum- 
pam paliovusi erzėti. - Sėdės kalėjime tol, kol karalius malonės 
paleisti. 

- Jėzau H. Ruzveltai Kristau, - sumurmėjau ir pasigailėjau, 
kad nemoku ko stipriau drėbtelėti. 

— Dar laimė, kad le petit Džeimsas nenudėjo savo priešinin- 
ko, - paskubėjo pridurti Luiza. - Tuomet nuosprendis būtų kur 
kas... aaak! 

Ji švystelėjo savo rainais sijonais į šalį kaip tik laiku, kad 
išvengtų lavinos virstančio šokolado ir sausainių, nes aš apver- 
čiau ką tik pristatytus užkandžius. Padėklas, niekieno nelaiko- 
mas, žvangtelėjo ant grindų, o aš tik stovėjau ir spoksojau į ją. 
Rankomis tvirtai spaudžiau sau paširdžius, dešiniąja gynybiškai 
apgniaužusi aukso žiedą ant kairiosios. Plonas metalas, regis, de- 
gino odą. 

— Tai jis nemirė? - paklausiau kaip sapne. - Kapitonas Ran- 
dalas... gyvas? | 

„- Na, taip, - pasakė ji ir susidomėjusi atidžiai nužvelgė 
mane. - O tu nežinojai? Jis sunkiai sužeistas, bet kalbama, kad 
taisosi. Tau tikrai nebloga, Klere? Atrodai... 

Bet ką ji daugiau kalbėjo, nebeišgirdau, nes ausyse baisiausiai 
suūžė. 


== 

- Tu per daug griebeisi daryti, ir per anksti, - griežtai pareiš- 
kė Luiza, atitraukdama užuolaidas. - Ar nesakiau? 

— Tikriausiai. 

Atsisėdau ir nuleidau kojas nuo lovos, atsargiai tikrindama, 
ar nebelikę jokių svaigimo požymių. Galva nesisuka, ausyse ne- 
begaudžia, akyse nesidvejina ir ant gindų griūti nebesu linkusi. 
Gyvybiniai požymiai geri. 

- Man reikia geltonos suknelės, o paskui, Luiza, ar galėtum. 
liepti paruošti karietą? — paprašiau. 

Luiza pasibaisėjusi spoksojo į mane. 

- Negi rengiesi kur nors važiuoti? Nesąmonė! Mesjė Kliuzo 
atvažiuoja tavęs apžiūrėti! Pasiunčiau žmogų su žinia, kad tuč- 
tuojau atvažiuotų! 

Jau vien žinios, kad ponas Kliuzo, žymus aukštuomenės gy- 
dytojas, važiuoja iš Paryžiaus manęs apžiūrėti, būtų užtekę pasta- 
tyti man ant kojų, net jei ir būtų trūkę tam jėgų. 

Iki liepos aštuonioliktosios liko dešimt dienų. Su greitu žirgu, 
jei geras oras ir nekreipsi dėmesio į kūniškus patogumus, iš Pa- 
ryžiaus nukeliauti į Orvjetą galima per šešias. Vadinasi, man liko 
keturios dienos, per kurias privalau ištraukti Džeimį iš Bastilijos; 
nėra laiko tūpčioti su ponu Kliuzo. 

- Hmm, - susimąsčiusi apsidairiau po kambarį, - ką gi, bent 
jau pakviesk kambarinę manęs aprengti. Nenoriu, kad mesjė 
Kliuzo mane rastų su šituo maišu. 

Nors Luiza vis dar liko įtari, argumentas jai pasirodė įtiki- 
mas; daugumas dvaro damų būtų iš mirties patalo pasikėlusios, 
kad deramai apsirengtų tokia proga. 

- Gerai jau, - sutiko ji ir pasisuko ketindama eiti. - Bet tu 
man guli lovoj, kol Ivona ateis, girdi? 

Geltonoji suknelė buvo viena iš mano geriausių, laisvas, 
grakštus apdaras, pasiūtas madingu apsiaustėlio stiliumi, su 
plačia atlenkta vilnijančia apykakle, rauktomis rankovėmis ir 
karoliukais siuvinėtu priekiu. Pagaliau nupudruota, sušukuota, 
apauta kojinėmis ir iškvepinta, aš kritiškai tyrinėjau batelius, 
kuriuos Ivona padėjo man autis. Pakraipiau galvą, suraukiau 
kaktą. 

- Hmm, ne, - pagaliau pareiškiau. - Manau, ne šituos. Au- 
siuosi kitus, tuos raudonais marokietiškais kulniukais. 

Kambarinė abejojančiu žvilgsniu nužvelgė mano apdarą, lyg 
mintyse vertintų, kaip atrodys raudoni marokietiški kulniukai 
prie geltono muaro šilko, bet klusniai pasuko prie didžiulės spin- 
tos ir ėmė raustis jos apačioje. 

Pirštų galiukais vienomis kojinėmis pritykinau iš už nugaros, 
įstūmiau ją stačia galva į spintą ir užtrenkiau dureles paskui-be- 
simuistančią ir spiegiančią masę po šūsnim nukritusių suknelių. 
Pasukau durelėse raktą ir tvarkingai įsimečiau į kišenę, o tada 
mintyse paspaudžiau sau ranką. Gražiai pasidarbuota, Bošamp, 
pasveikinau save. Visos šios politinės intrigos tave moko dalykų, 
apie kuriuos seselių mokykloje, aišku, nė nesapnavai. 

— Nesirūpink, - paguodžiau besipurtančią drabužinę. - Ti- 
kriausiai kas nors netruks ateiti tavęs išvaduot. Ir galėsi princesei 
pasakyti, kad neleidai man niekur eiti. 

Tarp neviltingų aimanų iš spintos lyg ir pasigirdo pono Kliu- 
zo pavardė. 

- Pasakykit jam, kad beždžionę apžiūrėtų, - mestelėjau per 
petį, - jai niežai. 


=— 


Sėkmingai susitvarkius su Ivona, man smarkiai pasitaisė 
nuotaika. Tačiau kai jaukiai įsitaisiusi karietoje dardėjau atgal į 
Paryžių, ji vėl ėmė pastebimai gesti. 

Nors jau taip nebepykau ant Džeimio, vis tiek nenorėjau jo 
matyti. Buvo užvaldęs visiškas jausmų sąmyšis, ir į jį gilintis aš 
anaiptol netroškau; buvo per daug skaudu. Graužė sielvartas, 
jaučiausi patyrusi klaikią nesėkmę, o užvis labiau slėgė išdavys- 
tės kartėlis - jo ir manosios. Jis nieku gyvu neturėjo važiuoti į tą 
Bulonės mišką, o man nereikėjo jo sekti. 

Bet mes abu pasielgėm taip, kaip liepė prigimtis ir jausmai, 
ir - gali būti - abu kartu prišaukėm mirtį savo kūdikiui. Neturė- 
jau nė menkiausio noro susitikti su nusikaltimo bendrininku, o 
dar mažiau atverti jam savo sielvartą, lyginti, kuris kaltesnis - jis 
ar aš. Purčiausi visų smulkmenų, kurios būtų man priminusios 
tą šlapią rytą Bulonės miške, ir, aišku, gyniausi prisiminimų apie 
Džeimį, įstrigusių atminty tąsyk, kai paskutinį kartą mačiau jį, 
besikeliantį nuo savo aukos kūno, triumfuojantį nuo keršto, ku- 
ris netrukus pasiglemš jo paties šeimą. 

Net probėgšmais negalėjau apie tai pagalvoti be negailestin- 
gai susigniaužiančio kumščio paširdžiuose, nuo kurio man vėl 
imdavo vaidentis pirmalaikio gimdymo skausmai. Gniaužiau 
mėlyną karietos sėdynės aksomą pasikeldama, kad palengvėtų 
įsivaizduojamas spaudimas nugaroje. 

Pažiūrėjau pro langą, tikėdamasi išsiblaškyti, bet vaizdai ne- 
regimi lėkė pro šalį, nes mintys neprašytos grįžo prie mano ke- 
lionės tikslo. Kad ir ką jausčiau Džeimiui, nesvarbu, ar mudu 
dar pasimatysim kada, nesvarbu, kas galbūt būsim - arba nebe- 
būsim - vienas kitam, vis tiek faktas, kad jis kalėjime. O aš be- 
veik maniausi žinanti, ką jam, nepamiršusiam Ventvorto, reikštų 
įkalinimas: rankas, graibančias jį sapnuose, sienas, kurias jis per 
miegus tvatina kumščiais. 

O dar svarbesnis Karolio Stiuarto reikalas ir laivas, plaukian- 
tis iš Portugalijos; pono Diuvernė suteikta paskola ir Merta, tuoj 
sėsiantis į laivą ir išplauksiantis iš Lisabonos į pasimatymą netoli 
Orvjeto krantų. Pernelyg daug buvo pastatyta ant kortos, todėl 
negalėjau leisti reikštis savo emocijoms. Dėl škotų klanų ir pačių 
Škotijos Aukštumų, dėl Džeimio šeimos ir Lalibrocho nuomi- 
ninkų, dėl tūkstančių, kurie vėliau žus prie Kulodeno, - dėl viso 

šito vertėjo pabandyti. O kad pabandytume, tam Džeimis turi 
išeiti į laisvę; tokio dalyko pati negalėjau imtis. 

Ne, nė kalbos nėra. Teks padaryti tai, ką privalėsiu, kad tik 
jis būtų paleistas iš Bastilijos. 

Ir ką gi aš galiu padaryt? 

Žiūrėjau, kaip elgetos gestikuliuoja ir braižosi apie karietos 
langus, mat įvažiavome į Sent Onorė Priemiesčio gatvę. Kai ap- 
ninka abejonės, pagalvojau, kreipkis aukštesniųjų sferų pagalbos. 

Pabeldžiau į pertvarą prie vežiko pasostės. Ji gergždama nu- 
sileido, ir viršuje pasirodė ūsuotas Luizos vežiko veidas. 

- Klausau, ponia. 

- Į kairę, - nurodžiau, - į Angelų ligoninę. 


=— 


Motinėlė Hildegarda susimąsčiusi barbeno bukais pirštų 
galiukais į natų lapą, tarsi bilsnodama sudėtingo pasažo ritmą. 
Ji sėdėjo prie mozaikinio staliuko savo kabinete priešais Herr 
Gerstmaną, iškviestą į mūsų skubų pasitarimą. 

- Ką gi, taip, - abejodamas ištarė ponas Gerstmanas. - Taip, 
manyčiau, galiu suorganizuoti privačią audienciją pas jo dideny- 
bę, bet... jūs esat tikra, kad jūsų vyras... mmm... 

Muzikos mokytojui, regis, neįprastai sunkiai vyko reikšti 
mintis, o tai paskatino mane manyti, kad kreiptis į karalių su 
prašymu paleisti Džeimį gali būti ir mažumėlę keblesnis užda- 
vinys, negu vaizdavausi. Motinėlės Hildegardos reakcija šiuos 
būgštavimus patvirtino. 

- Johanesai! - sušuko jinai, taip susijaudinusi, kad net pa- 
miršo įprastą oficialų kreipinį. - Ji negali to daryti! Pagaliau juk 
madam Freizer nėra šiaip kokia dvaro poniutė - ji dorybinga 
asmenybė! 

— Ee, ačiū, - mandagiai padėkojau. - Jeigu jūs ne prieš, vis 
dėlto... kaip būtent mano dorybingumas būtų susijęs su pasima- 
tymu su karaliumi prašant paleisti Džeimį? 

Vienuolė ir muzikos mokytojas persimetė žvilgsniais, reiš- 
kiančiais pasibaisėjimą mano naivumu, sumišusį su nenoru šią 

padėtį taisyti. Galų gale motinėlė Hildegarda, iš jųdviejų drąses- 
nė, ėmėsi nemalonios pareigos. 

- Jeigu jūs viena nueisite prašyti karaliaus šitokios paslaugos, 
jis tikėsis su jumis sugulti, - pasakė negražindama. 

Kadangi prieš sakant buvo tiek trypčiota, vargu ar iš tikro 
nustebau, bet klausiamai pažvelgiau į poną Gerstmaną laukdama 
patvirtinimo, ir jis nenoromis linktelėjo. 

- Jo didenybė linkęs išgirsti prašymus tų damų, kurios pa- 
sižymi tam tikru asmeniniu žavesiu, - delikačiai paaiškino jis, 
staiga susidomėjęs rašomojo stalo ornamentu. 

- Tačiau tokie prašymai turi savo kainą, - pridūrė motinėlė 
Hildegarda, nė iš tolo ne tokia delikati. - Daugelis dvariškių tik 
ir džiaugiasi, jeigu jų žmonos įtinka karaliui; nauda jiems atrodo 
didesnė nei sutuoktinių dorybės auka. 

Plati motinėlės burna nuo šios minties niekinamai nusiviepė, 
tada vėl įgavo įprastą niūriai ironišką išraišką. 

— Tačiau jūsų vyras man neatrodo iš tų, kurie paslaugiai ne- 
šiotų ragus. 

Sunkiu lanku išriesti motinėlės antakiai parodė, kad tai būta 
klausimo, ir aš atsakydama papurčiau galvą. 

— Nemanyčiau. 

Tiesą sakant, tikriausiai man iki tol nebuvo tekę girdėti to- 
kio švelnaus pasakymo, kuris būtų labiau nutolęs nuo tikrovės. 
Jeigu „paslaugus“ buvo ir ne paskutinis žodis, kuris būtų atėjęs 
man į galvą įsivaizduojant Džeimį Freizerį, tokioje padėtyje jis 
būtų buvęs įrašytas kur nors galimų variantų sąrašo pabaigoje. 
Įdomu, ką pagalvotų, pasakytų ar padarytų Džeimis, jei kada 
sužinotų, kad aš pergulėjau su kitu vyru, kad ir su pačiu Pran- 
cūzijos karaliumi. 

Ši mintis man priminė kone nuo vestuvių dienos mudu sie- 
jusį pasitikėjimą, ir staiga apniko juoda neviltis. Akimirką už- 
simerkiau, grumdamasi su negalia, bet reikėjo žvelgti tikrovei 
į akis. 

— Na, - giliai įkvėpusi prašnekau, - o ar nėra jokios kitos 
išeities? 

Motinėlė Hildegarda suraukė kaktą ir įrėmė žvilgsnį į poną 
Gerstmaną, tarsi tikėdamasi, kad jis ras atsakymą. Tačiau mažasis 
muzikos mokytojas gūžtelėjo pečiais ir savo ruožtu susiraukė. 

— Gal koks įtakingas bičiulis galėtų užtarti karaliui jūsų 
vyrą? - atsargiai spėjo jis. 

— Vargu. 

Aš ir pati visas tokias galimybes pakeliui iš Fontenblo apsvars- 
čiau ir buvau priversta padaryti išvadą, kad nėra tokio žmogaus, 
kurio galėčiau paprašyti įvykdyti tokią misiją. Kadangi dvikova 
buvo nelegali ir dar tokia skandalinga, - aišku, Mari dArbanvil 
išplepėjo paskalas visam Paryžiui, - joks mūsų pažįstamas pran- 
cūzas negalėjo sau leisti šiuo reikalu domėtis. Ponas Diuvernė 
sutiko mane priimti ir buvo malonus, bet nieko gera nežadėjo 
ir niekaip nepadrąsino. Laukti - štai ką jis patarė. Po kelių mė- 
nesių, kai skandalas kiek pasimirš, gal ir bus galima kreiptis į jo 
didenybę. Bet dabar... 

Panašiai ir kunigaikštis Sandringamas, taip saistomas diplo- 
matijos ir padorumo reikalavimų, kad išvarė savo sekretorių vien 
už tai, kad galėjo būti įtartas įsivėlęs į skandalą, negalėjo kreiptis 
į Liudviką su tokio pobūdžio peticija. 

Stebeilijau į inkrustuotą stalo paviršių, nelabai matydama su- 
dėtingus emalio išraitymus su visomis galimomis abstrakcijos ir 
kolorito atmainomis. Smiliumi braižiau per kilpas ir įvijas, į ku- 
rias vargiai vyko sutelkti skriejančias mintis. Išlaisvinti Džeimį 
iš kalėjimo iš tikro buvo būtina, kad būtų galima užkirsti kelią 
jakobitų įsiveržimui į Škotiją, taigi atrodė, jog man teks jį vaduo- 
ti, nesismulkinant nei dėl būdo, nei dėl jo padarinių. 

Pagaliau pakėliau akis ir sutikau muzikos mokytojo žvilgsnį. 

— Man teks, - tyliai pasakiau. - Nieko kito nelieka. 

Valandėlę tvyrojo tyla. Ponas Gerstmanas žvilgtelėjo į moti- 
nėlę Hildegardą. 

— Ji apsistos čia, - tvirtai pareiškė motinėlė. - Galit pranešti 
jai, Johanesai, kada bus paskirta audiencija, kai sutarsit dėl jos. — 
Tada ji kreipėsi į mane: - Pagaliau, jeigu jūs tikrai apsisprendusi 
imtis tokių žygių, mano miela drauge... - Motinėlė kietai sučiau- 

pė lūpas, tada vėl jas pravėrė ir pasakė: - Gali būti nuodėmė 
talkinti jums atlikti amoralų veiksmą. Vis dėlto padėsiu jums. 
Žinau, kad jūs įsitikinusi, jog jūsų motyvai geri, kad ir kokie jie 
būtų. Ir galbūt nuodėmę atsvers draugystės malonė. 

— Ak, motinėle. 

Atrodė, jei dar ką nors sakysiu, galiu apsiverkti, todėl pasiten- 
kinau tik suspausdama didelę, nuo darbo įdiržusią ranką, uždėtą 
man ant peties. Staiga panūdau pulti jai į glėbį ir įsikniaubti į 
guodžiančią juodos saržos krūtinę, bet motinėlė atitraukė ranką 
nuo mano peties ir palietė ilgą rožinį, kuris jai vaikštant caksė- 
davo sijono klostėse. 

— Aš melsiuosi už jus, - tarė ji, šypsodamasi tokia šypsena, 
kurią ne tokiame griežtame veide būtum galėjęs pavadinti dro- 
via. Staiga jos išraiška pasikeitė - motinėlė Hildegarda jau atrodė 
giliai susimąsčiusi. - Nors įdomu, - mąsliai pridūrė ji, - į kurį 
šventąjį globėją derėtų šiomis aplinkybėmis kreiptis. 


5 


Pakėliau rankas virš galvos tartum imituodama maldą, leis- 
dama šiaudiniam suknelės karkasui užslysti per pečius ir įsitaisy- 
ti man ant klubų, ir pirmiausia pagalvojau apie Mariją Magdalie- 
tę. Arba Matą Hari, nors buvau tikra, kad į šventųjų kalendorių 
ji tikrai niekad nepateks. Beje, nebuvau tikra ir dėl Magdalietės, 
bet atrodė, kad atsivertusi prostitutė pirmoji iš dangaus kariau- 
nos atjaustų mane dėl dabartinės avantiūros. 

Pagalvojau, kad Angelų susirinkimas tikriausiai dar niekad ne- 
matė tokių įvilktuvių. Nors kandidatės prieš galutinius įžadus kaip 
Kristaus sužadėtinės puošniausiai išdabinamos, raudonas šilkas ir 
ryžių miltai šiose apeigose tikriausiai nedažnai naudojami. 

Labai simboliška, galvojau, sodriai raudonoms klostėms slys- 
tant mano viršun pakeltu veidu. Balta - tyrumas, o raudona... 
nesvarbu. Sesuo Minerva, jauna vienuolė iš turtingos kilmingų- 
jų šeimos, buvo parinkta ir pristatyta padėti man su tualetais; 
didžiai įgudusi ir savimi pasitikinti, ji padarė man šukuoseną ir 
įsmeigė į ją tik nedidelę stručio plunksnos uodegėlę, nusagstytą 

smulkiais perliukais. Kruopščiai sušukavusi man antakius, pa- 
tamsino juos mažytėmis švino šukutėmis ir padažė lūpas plunks- 
na, pamirkyta į skaistalų indelį. Plunksna nepakenčiamai kuteno 
lūpas, ir nuo to mane tik dar labiau ėmė noras pratrūkti neval- 
domai kikenti. Ne iš linksmybės - isteriškai. 

Sesuo Minerva ištiesė ranką paimti veidrodėlio. Gestu su- 
turėjau ją - nenorėjau žiūrėti pati sau į akis. Giliai įkvėpiau ir 
linktelėjau. 

— Aš pasiruošusi, - pasakiau. - Liepkit paduoti karietą. 


=— 


Niekada anksčiau nebuvau buvusi šioje rūmų dalyje. Tiesą 
sakant, po daugybės vingių ir posūkių žvakėmis apšviestuose 
veidrodiniuose koridoriuose jau tikrai nebežinojau, kelios ma- 
nęs yra, ką jau ten kalbėt apie tai, kur kuri nors iš jų eina. 

Santūrus ir anonimiškas miegamojo džentelmenas nuvedė 
mane prie mažų plokštėmis apkaltų durų vienoje alkovoje. Jis 
kartą pabeldė, tada nusilenkė man, apsisuko kaip vėjas ir išėjo, 
nelaukdamas atsakymo. Durys atsivėrė į vidų, ir aš įėjau. 

Karalius vis dar buvo su kelnėmis. Kai tai suvokiau, mano 
širdis paliovė daužytis ir ėmė plakti pakenčiamu ritmu, o aš ne- 
besijaučiau taip, lyg galėčiau tuoj susivemti. 

Nebežinau, ko tikėjausi, bet tikrovė šiek tiek ramino. Jis buvo 
neformaliai apsirengęs, su marškiniais ir bridžiais, ant pečių ši- 
lumos dėlei užsimetęs rudą šilkinį chalatą. Jo didenybė nusišyp- 
sojo, pakišo man po alkūne ranką ir paragino keltis. Jo delnas 
buvo šiltas - pasąmonėje tikriausiai tikėjausi, kad prisilietus jis 
bus lipnus, - ir aš taip pat pasistengiau atsakyti šypsena. 

Tikriausiai man nelabai pavyko, nes jis geraširdiškai patapš- 
nojo man per ranką ir padrąsino: | 

- Nebijokite manęs, chėre Madame. Aš nesikandžioju. 

— Ne, - atsiliepiau, - žinoma, ne. 

Jis laikėsi kur kas šaltakraujiškiau negu aš. Nagi, aišku, pa- 
maniau sau, jis juk nuolat tai daro. Giliai įkvėpiau ir pamėginau 
atsipalaiduoti. 

- Ponia, išgersite vyno? - paklausė jis. 

Mes buvome vieni; tarnų nebuvo, bet į dvi taures ant stalo jau 
buvo įpilta vyno, ir žvakių šviesoje jos žėrėjo it rubinai. Kamba- 
rys buvo puošnus, bet nedidelis, jame, be stalo ir dviejų kėdžių 
ovalo formos nugarėlėmis, stovėjo tik prabangi tamsiai žaliu ak- 
somu apmušta kušetė. Stengdamasi į ją nežiūrėti, paėmiau taurę 
ir tyliai padėkojau. 

- Prašom sėstis. - Liudvikas klestelėjo ant vienos kėdės, o 
man mostu parodė į kitą. - Na, štai, - šypsodamasis paragino 
jis, - o dabar papasakokite, kuo galėčiau jums padėti. 

- M-mano vyras, - prabilau iš susijaudinimo truputį mikčio- 
dama. - Jis Bastilijoje. 

- Žinoma, - sumurmėjo karalius. - Už dalyvavimą dvikovo- 
je. Prisimenu. - Jis paėmė mano laisvąją ranką, pirštais lengvai 
lietė riešą toje vietoje, kur muša pulsas. - Ko pageidautumėt iš 
manęs, chėre Madame? Juk suprantate, kad tai rimtas nusikalti- 
mas - jūsų vyras pažeidė mano potvarkį. 

Vienu pirštu jis glostė man vidinę riešo pusę, ir nuo to per 
ranką bėgo kutenančios bangelės. 

- T-taip, aš suprantu. Bet... jis buvo išprovokuotas. - Man 
kilo mintis. - Žinote, jis juk škotas, to krašto vyrai linkę... - min- 
tyse ieškojau sinonimo, gerai perteikiančio žodžio „sužvėrėti“ 
prasmę, - būti ypač nuožmūs, kai paliečiama jų garbė. 

Liudvikas linktelėjo, nuleidęs galvą, regis, susidomėjęs vien 
laikoma ranka. Buvo matyti, kad jo oda šiek tiek rieboka, blizgi, 
užuodžiau ir jo kvepalus. Žibuoklės. Stiprus, saldus aromatas, 
bet nepakankamai stiprus, kad užmaskuotų rūgštoką vyrišką jo 
kūno kvapą. 

Dviem dideliais gurkšniais išgėrė vyną iki dugno ir nusikratė 
taurės, kad galėtų abiem rankomis nutverti manąją. Vienu pirštu 
trumpai nukirptu nagu apvedė apie mano sutuoktuvių žiedą, jo 
susipynusias gijas ir usnies žiedpumpurį. 

- Tikrai taip, - tarė jis ir prisitraukė mano ranką arčiau, lyg 
norėdamas apžiūrėti žiedą. - Tikrai taip, ponia. Ir vis dėlto... 

- Būčiau... nepaprastai dėkinga, jūsų didenybe, - nutraukiau 
jį. Liudvikas pakėlė galvą, ir mudviejų akys susitiko, jo žvilgsnis 
buvo neįskaitomas ir tiriamas. Mano širdis kalė kaip mechaninis 
kūjis. - Nepaprastai... dėkinga. 

Jo lūpos buvo plonos, o dantys - prasti; užuodžiau kvapą iš 
jo burnos, atsiduodantį svogūnais ir puviniu. Mėginau sulaikyti 
kvapą, bet taip galėjau tik trumpai išsigelbėti. 

— Ką gi... - lėtai ištarė jis, tartum apmąstydamas reikalą. - Aš 
ir pats būčiau linkęs suteikti malonę, ponia... 

Aš trumpai atsikvėpiau, ir jo pirštai įspėjamai stipriau su- 
gniaužė mano plaštaką. 

- Bet suprantate, esama kliūčių. 

- Kliūčių? - vos girdimai ištariau. 

Jis linktelėjo, vis dar nenuleisdamas akių nuo mano veido. 
Pirštai švelniai klaidžiojo mano ranka, vedžiojo per venas. 

- Tas nelaimingas anglas, kuris taip neapdairiai įžeidė milor- 
dą Broch Tuarachą, tarnauja... vienam žmogui - vienam svar- 
biam ir aukštakilmiam Anglijos asmeniui. 

Sandringamui. Jį paminėjus, kad ir netiesiogiai, man suspur- 
dėjo širdis. | 

- Šis aukštakilmis asmuo vykdo... tarkim, tam tikras derybas, 
kurios verčia į jį atsižvelgti. - Plonos lūpos nusišypsojo, išryškin- 
damos didingą it laivo pirmgalis atsikišusią nosį viršum jų. - Ir 
štai šis svarbus didikas pats asmeniškai domėjosi dvikova, įvy- 
kusia tarp jūsų vyro ir anglo, kapitono Randalo. Deja, ponia, jis 
primygtinai reikalavo, kad jūsų vyras būtų griežčiausiai nubaus- 
tas už nesusivaldymą. 

Prakeiktas lašinių kubilas, pamaniau sau. Aišku - kadangi 
Džeimis atsisakė būti paperkamas atleidimu nuo kaltinimų, kaip 
dar geriau užkirsti jam kelią „dalyvauti“ Stiuartų reikaluose, jei 
ne patupdyti jį į Bastiliją ateinantiems keleriems metams? Pati- 
kima, diskretiška ir pigu - toks metodas, žinoma, kunigaikščiui 
negali nepatikti. 

Kita vertus, Liuvikas vis dar alsavo man į ranką, ir tai aš pa- 
laikiau ženklu, kad gal dar ne viskas prarasta. Jeigu jis neketina 

patenkinti mano prašymo, tai vargu ar gali tikėtis, kad sugulsiu 
su juo... o jei ir tikisi, sulauks nemalonios staigmenos. 

Sukaupiau drąsą dar vienam bandymui. 

- Ar jūsų didenybė vykdo anglų nurodymus? - akiplėšiškai 
paklausiau. 

Liudvikas iš netikėtumo staiga plačiai atsimerkė. Tada sausai 
šyptelėjo, perpratęs mano užmačias. Vis dėlto užkliudžiau jautrią 
stygą; pastebėjau, kaip krustelėjo jo pečiai, lyg būtų kaip nema- 
tomą mantiją pasitaisęs pasitikėjimą savąja galia. 

- Ne, madam, nurodymų nevykdau, - atsakė sausai. - Tačiau 
atsižvelgiu į... įvairius veiksnius. - Sunkūs vokai akimirką nusi- 
leido, pridengdami akis, bet jis vis dar laikė mano ranką. - Gir- 
dėjau, jūsų vyras domisi mano pusbrolio reikalais, - pasakė jis. 

- Jūsų didenybė gerai informuotas, - mandagiai atsakiau. - 
Bet jei taip, tikriausiai žinot, kad mano vyras neremia Stiuartų 
grąžinimo į Škotijos sostą reikalo. - Meldžiausi, kad būtent tai 
jis būtų norėjęs išgirsti. 

Matyt, tai - Liudvikas nusišypsojo, pakėlė mano ranką prie 
lūpų ir greit pabučiavo. 

- Štai kaip? Teko girdėti apie jūsų vyrą... prieštaringų pa- 
sakojimų. 

Giliai įkvėpiau ir atsispyriau impulsui atitraukti ranką. 

- Na, tai dėl verslo, - bandžiau paaiškinti kaip mokėdama da- 
lykiškiau. - Vyro pusbrolis, Džaredas Freizeris, yra prisiekęs jako- 
bitas; Džeimis - mano vyras - būdamas Džaredo partneris, nela- 
bai gali viešai skelbtis esąs kitokių pažiūrų. - Matydama, kad iš jo 
veido ima blėsti abejonės, paskubėjau pridurti: - Paklauskit pono 
Diuvernė. Jam gerai žinoma, kam iš tiesų prijaučia mano vyras. 

- Jau klausiau. 

Liudvikas padarė ilgoką pauzę stebėdamas, kaip jo pirštai, 
tamsūs, trumpi ir stori, suka ratukus mano plaštakos viršumi. 

- Tokia šviesi, - sumurmėjo jis. - Tokia plonytė. Man atrodo, 
galėčiau įžiūrėti, kaip po jūsų oda teka kraujas. 

Tada jis paleido mano ranką ir sėdėjo žiūrėdamas į mane. 
Atspėti mintis iš veido išraiškos mokėjau net labai gerai, bet Liu- 

dviko veidas tą minutę buvo neįžvelgiamas. Staiga supratau - juk 
jis karalius nuo penkerių metų; gebėjimas slėpti savo mintis tur- 
būt tokia pat neatskiriama jo dalis kaip ir Burbonų nosis ar mie- 
guistos juodos akys. 

Ši mintis pažadino kitą, ir nuo jos mane pervėrė šaltukas ir 
sugnybo paširdžiuose. Jis - karalius. Paryžiaus piliečiai sukils tik 
po keturiasdešimties metų; ligi tos dienos jo rankose - absoliu- 
ti valdžia Prancūzijoje. Vieno žodžio tereikia, ir jis gali paleisti 
Džeimį - arba nužudyti. Su manim jis gali elgtis kaip tinkamas, 
niekam nepasiskųsi. Tik linkteltų galvą, ir iš Prancūzijos iždo 
skrynių pasipiltų auksas, kuris iškeltų Karolį Stiuartą, paleistų jį 
kaip mirtiną žaibo tvyksnį tiesiai Škotijos širdin. 

Jis karalius. Ir elgsis kaip tinkamas. Žiūrėjau į jo tamsias akis, 
paskendusias mintyse, ir virpėdama laukiau, ko užsigeis kara- 
liaus širdis. 

— Sakykit, ma chėre Madame, - pagaliau prabilo jis, nubudęs 
iš gilaus susimąstymo. - Jeigu aš patenkinčiau jūsų prašymą iš- 
laisvindamas jūsų vyrą... - Jis nutilo svarstydamas. 

- Taip. 

- Jam tektų išvykti iš Prancūzijos, - pasakė Liudvikas ir įspė- 
jamai kilstelėjo antakį. - Tokia būtų sąlyga prieš išleidžiant jį į 
laisvę. 

- Suprantu. - Man taip daužėsi širdis, kad vos girdėjau, ką 
jis kalba. Džeimis turi išvykti iš Prancūzijos - betgi kaip tik to ir 
siekiama. - Bet iš Škotijos jis ištremtas... 

— Manau, tą galima sutvarkyti. 

Padvejojau, bet neturėjau kito pasirinkimo, tik sutikti Džei- 
mio vardu. 

- Gerai. 

- Puiku. - Karalius patenkintas linktelėjo. Tada jo žvilgs- 
nis vėl grįžo prie manęs, nužvelgė veidą, kaklą, krūtis, nuslydo 
kūnu. - Už tai, madam, paprašysiu iš jūsų nedidelės paslaugos. 

Vienui vieną sekundę pažiūrėjau jam tiesiai į akis. Tada nu- 
lenkiau galvą. 

- Esu visa jūsų didenybės paslaugoms, - atsakiau. 


544 DIANA GABALDON 


— A. - Jis pakilo ir nusimetė chalatą, atsainiai leido jam nu- 
slysti ant krėslo atkaltės. Nusišypsojo ir ištiesė man ranką. - Trės 
bien, ma chėre. Tai eikime. 

Aš akimirką užsimerkiau, įsakiau keliams nedrebėti. Dėl 
Dievo meilės, juk dukart buvai ištekėjusi, pagalvojau. Liaukis 
dariusi iš to tokią istoriją. 

Atsistojau ir paėmiau jo ištiestą ranką. Mano nuostabai, jis 
pasuko ne prie žaliosios aksominės kušetės, bet nusivedė mane 
prie durų tolimajame kambario gale. 

Vieną akimirką, kai jis paleido mano ranką ir atidarė duris, 
mane nuvėrė ledinis aiškumas. Prakeiktas tu, Džeimi Freizeri, 
pagalvojau. Velniai tave tejoja į pragarą! 


= 


Stovėjau ant slenksčio suakmenėjusi ir netikėjau savo akimis. 
Apmąstymai apie karaliaus išrengtuves nublanko, nes tiesiog ap- 
stulbau. 

Kambaryje buvo beveik visai tamsu, švietė tik mažos alieji- 
nės lempelės, po penkias sustatytos kambario sienų nišose. Pati 
patalpa buvo apskrita, kaip ir milžiniškas stalas jos centre, tam- 
saus medžio paviršiumi šokinėjo mažyčiai liepsnelių atspindžiai. 
Aplink stalą sėdėjo žmonės, juodoje kambario tamsoje buvo ma- 
tyti vien tamsūs susigūžę pavidalai. 

Man įėjus, nuvilnijo murmesys, bet tuoj nutilo, pasirodžius 
karaliui. Kai akys truputį apsiprato su prieblanda, pasibaisėjau 
pamačiusi, kad prie stalo sėdintys žmonės dėvi gobtuvus; arčiau- 
siai esantis vyras atsisuko į mane, ir pro prorėžas aksome blyks- 
telėjo jo akys. Buvo panašu į budelių suvažiavimą. 

Aš, ko gero, buvau garbės viešnia. Akimirką nervingai pa- 
galvojau, ko iš manęs gali būti tikimasi. Dėl Reimono, taip pat 
Margaritos užuominų vaidenosi košmarai apie okultines apeigas 
su kūdikių aukojimu, apeiginiu išprievartavimu ir bendro pobū- 
džio satanistiniais ritualais. Vis dėlto antgamtiškumas retai kada 
prilygsta jo vaizdavimui, ir aš vyliausi, kad šis vakaras taip pat 
nebus išimtis. 

— Mes esame girdėję apie didžias jūsų galias, ponia, ir apie 
jūsų... reputaciją. - Liudvikas šypsojosi, bet kai žvilgtelėjo į mane, 
jo akyse šmėstelėjo atsargumo šešėlis, lyg būtų ne visai tikras, 
ką aš darysiu. - Mano mieloji ponia, mes būtume nepaprastai 
dėkingi, jei šįvakar leistumėt mums pasinaudoti tokiomis jūsų 
galiomis. 

Linktelėjau. Hm, nepaprastai dėkingi? Na, viskas tik į gera; 
jei jis man dėkingas, man tik geriau. Tačiau ko jis iš manęs tikisi? 
Tarnas pastatė ant stalo didžiulę žvakę ir uždegė; ant blizgaus 
medžio paviršiaus krito šiltos šviesos ratas. Žvakė buvo papuošta 
simboliais, panašiais į tuos, kurių buvau mačiusi mokytojo Rei- 
mono slaptajame kambariuke. 

- Regardez, Madame. 

Karalius paėmė man už alkūnės ir nukreipė mano dėmesį 
anapus stalo. Dabar, kai jau degė žvakė, įžiūrėjau du pavidalus, 
tyliai stovinčius tarp mirgančių šešėlių. Krūptelėjau juos paste- 
bėjusi, ir karaliaus ranka tvirčiau suspaudė man virš alkūnės. 

Tenai greta stovėjo grafas Sen Žermenas ir mokytojas Rei- 
monas, juos skyrė gal tik kokių šešių pėdų atstumas. Reimonas 
niekaip neparodė mane pažinęs, bet stovėjo sau ramiai ir žvelgė 
į šalį bevyzdėmis juodomis akimis nelyginant varlė bedugniame 
šulinyje. 

Grafas išpūtė akis, negalėdamas patikėti tuo, ką mato. Tada 
nudelbė mane nuožmiu žvilgsniu. Buvo išsipustęs, apsirengęs, 
kaip paprastai, vien baltai: balto standinto satino surdutas ant 
kreminės šilko liemenės ir bridžių. Rankogalius ir atlapus puošė 
smulkių perliukų ornamentas, jie žvilgėjo žvakių šviesoje. At- 
metus drapanų puošnumą, pamaniau, atrodo prastokai - veidas 
įsitempęs, kaklajuostės šilkas susiglamžęs, apykaklė pajuodusi 
nuo prakaito. 

Reimonas, priešingai, atrodė ramus kaip atšaldyta žuvis, stovė- 
jo beaistris, rankas susikišęs į įprasto nutrinto aksominio chalato 
rankoves, platus, plokščias veidas buvo ramus ir neįžvelgiamas. 


* Pažvelkite, ponia (pranc.). 

- Šiedu vyrai, ponia, yra kaltinami būrimu, raganavimu, tuo, 
kad iškreipė teisėtą žinių siekį ir pavertė jį paslaptingų išmonių 
tyrinėjimais, - pasakė Liudvikas ir gestu parodė į Reimoną ir 
grafą. Jis kalbėjo šaltai ir rūsčiai. - Tokie dalykai buvo išplitę 
valdant mano seneliui, bet mes savo karalystėje nepakęsime ši- 
tokio pagedimo. 

Karalius spragtelėjo pirštais vienai iš gobtuvuotų figūrų, sė- 
dinčiai prie popierių šūsnies su plunksna ir rašaline. 

— Malonėkite perskaityti kaltinimus. 

Vyras su gobtuvu klusniai atsistojo ir pradėjo skaityti iš vieno 
lapo: kaltinama buvo gyvulišku ištvirkimu ir šventvagišku au- 
kojimu, nekaltųjų kraujo praliejimu, švenčiausiojo mišių ritualo 
profanavimu išniekinant ostiją, meilės ritualų atlikimu ant Vieš- 
paties altoriaus - staiga pagalvojau, kaip turėjo atrodyti Reimono 
gydymas Angelų ligoninėje, kai jis mane traukė iš ligos nagų, ir 
pajutau didžiulį dėkingumą, kad niekas jo ten neaptiko. 

Išgirdau minint diu Karfūro vardą, ir vos suvaldžiau siūbte- 
lėjusią tulžį. Ką tąsyk sakė pastorius Loranas? Burtininkas diu 
Karfūras buvo sudegintas Paryžiuje vos prieš dvidešimt metų 
remiantis lygiai tokiais pat kaltinimais, kuriuos dabar girdėjau: 
„„„demonų ir tamsos galių pasitelkimu, ligos ir mirties užleidimu 
už atlygį...“ - prisiminiau šaltekšnių poveikį ir nejučia užsidėjau 
delną ant pilvo, - „piktais kėslais prieš dvaro žmones, mergelių 
išniekinimu...“ - dirstelėjau į grafą, bet jis klausėsi suakmenėju- 
siu veidu, suspaudęs lūpas. 

Reimonas stovėjo nė nekrusteldamas, sidabriniai plaukai 
lietė pečius, atrodė, jis klausosi ko visai nesvarbaus, pavyzdžiui, 
strazdo giedojimo krūmuose. Buvau mačiusi kabalos simbolius 
ant jo spintos, bet man galvoje netilpo, kad žmogus, kurį pa- 
Žįstu — atjaučiantis nuodytojas, praktiškas vaistininkas, - turėtų 
kokį ryšį su vardijamų nedorybių sąrašu. 
ir, gavęs ženklą, vėl atsisėdo. 

— Atliktas išsamus tyrimas, - pasakė karalius, kreipdamasis į 
mane. - Pateikti įrodymai, liudijo daugelis liudytojų. Atrodo aiš- 

ku, - jis nukreipė šaltą žvilgsnį į du kaltinamuosius magus, - kad 
abu šitie vyrai tyrinėjo senovės filosofų raštus, naudojosi atei- 
ties spėjimo menu, skaičiuodami dangaus kūnų judėjimą. Vis 
dėlto... - Jis gūžtelėjo pečiais. - Savaime tai nėra nusikaltimas. 
Linkstu manyti, - jis žvilgtelėjo į stambaus sudėjimo vyrą su 
gobtuvu, kurį įtariau esant Paryžiaus vyskupą, - kad tatai ne- 
būtinai nukrypsta nuo Bažnyčios mokymų; yra žinoma, kad net 
palaimintasis šv. Augustinas domėjosi astrologijos paslaptimis. 

Aš miglotai prisiminiau, kad šv. Augustinas iš tiesų pasi- 
domėjo astrologija ir gana niekinamai pavadino ją nesąmonių 
krūva. Vis dėlto abejojau, ar Liudvikas skaitęs šv. Augustino „Iš- 
pažinimus“, o šie argumentai tikrai labai parankūs kaltinamajam 
raganavimu; žvaigždžių stebėjimas atrodo nekenksmingas, paly- 
ginti su kūdikių aukojimu ir neapsakomomis orgijomis. 

Jau buvau pradėjusi gerokai nerimauti ir spėlioti, ką gi veikiu 
šitame keistame sambūryje. Gal vis dėlto kas nors matė mokyto- 
ją Reimoną su manimi Angelų ligoninėje? 

— Mes neturime nieko prieš tinkamą žinių taikymą nei prieš 
išminties paieškas, - nuosaikiai toliau kalbėjo karalius. - Daug 
galime išmokti iš senųjų filosofų raštų, jeigu juos skaitysime su 
derama atsarga ir dvasios nusižeminimu. Bet nors iš šių raštų 
tikrai galima pasisemti daug gerų dalykų, lygiai taip pat ten ga- 
lima rasti ir blogio, o tyrą išminties troškimą galima iškreipti ir 
paversti valdžios ir turtų - šio pasaulio gėrybių - troškimu. 

Jis vėl nužvelgė iš pradžių vieną, paskui kitą kaltinamąjį, ma- 
tyt, darydamas išvadas, kuris galėtų būti labiau linkęs į tokios 
rūšies iškrypimą. Grafas vis dar prakaitavo, drėgnos dėmės tam- 
savo ant balto šilko surduto. 

— Ne, jūsų didenybe! - sušuko jis, atmetė tamsius plaukus ir 
įsmeigė liepsningą žvilgsnį į mokytoją Reimoną. - Tiesa, šalyje 
veikia tamsiosios jėgos - niekšybė, apie kurią jūs kalbate, vaikšto 
tarp mūsų! Tačiau toks blogis negyvena ištikimiausio jūsų val- 
dinio širdy, - jis tvojo kumščiu sau į krūtinę, kad suprastų ir tie, 
kurie dar nesuprato, jeigu tokių būtų, - ne, jūsų didenybe! Iš- 
kreipto žinių taikymo ir draudžiamų išmonių turite ieškoti kitur, 

ne savo dvare. - Tiesiogiai jis nekaltino mokytojo Reimono, bet 
buvo akivaizdu, į ką žiūri. 

Karaliaus šis išsišokimas nesutrikdė. 

— Tokios baisenybės klestėjo mano senelio valdymo me- 
tais, - tyliai pasakė jis. - Mes jas išrovėme visur, kur tik radome; 
sunaikinome tokio blogio grėsmę, kur tik ji galėtų rastis mūsų 
karalystėje. Burtininkai, raganos, Bažnyčios mokymo iškraipy- 
tojai... Ponai, mes nepakęsime, kad šios blogybės vėl atgimtų. 
Taigi. - Karalius pliaukštelėjo abiem delnais į stalą ir išsitiesė. Vis 
dar akylai žiūrėdamas į Reimoną ir grafą, jis ištiesė ranką mano 
pusėn. - Mes atvedėme čia liudytoją, - pareiškė jis. - Neklysta- 
mai atpažįstančią tiesą ir širdies tyrumą. 

— Baltoji Dama, - tyliai ištarė jis. - La Dame Blanche negali 
sumeluoti; ji regi žmogaus širdies ir sielos gelmes ir tą tiesą gali 
pakreipti gėrio... arba sunaikinimo linkme. 

Nerealumo įspūdis, tvyrojęs visą šį vakarą, išnyko lyg su- 
bliūškęs. Lengvas svaigulys nuo vyno išgaravo, staiga pasijutau 
blaivi, net šalta kaip ledas. Pravėriau burną, tada užsičiaupiau, 
supratusi, kad pasakyti negaliu ničnieko. 

Nugarkauliu nušliaužė siaubo gyvatė ir susirangė pilve, tuo 
tarpu karalius davė nurodymus. Ant grindų turinčios būti nu- 
pieštos dvi pentagramos, jose stovės abu burtininkai. Tada kie- 
kvienas liudys apie savo veiklą ir jos motyvus. O Baltoji Dama 
spręs, kas iš pasakytų dalykų yra tiesa. 

— Jėzau H. Kristau, - vos girdimai ištariau. 

— Monsieur le Comte. - Karalius gestu parodė į pirmąją pen- 
tagramą, kreida nubraižytą ant kilimo. Tik karalius taip riteriškai 
atsainiai elgtųsi su tikru Obiusono kilimu. 

Eidamas į savo vietą, grafas praslinko visai pro mane. Tą aki- 
mirką nugirdau tylutėliai šnipštelint: „Įspėju, ponia. Aš dirbu ne 
vienas.“ Jis atsistojo į vietą, atsigręžė į mane ir ironiškai nusilen- 
kė, iš pažiūros - kuo puikiausiai susitvardęs. 

Potekstė visai aiški; aš jį pasmerksiu, o jo parankiniai netruks 
prisistatyti nupjaustyt man spenelių ir sudegint Džaredo sandė- 

lio. Apsilaižiau išdžiūvusias lūpas, mintyse keikdama Liudviką. 
Ir ko gi negalėjo tiesiog geisti mano kūno? 

Reimonas lyg niekur nieko nuėjęs atsistojo į savąją kreida iš- 
pieštą vietą ir šiltai man linktelėjo. Tose apvaliose juodose akyse 
nebuvo nė užuominos apie pamokymus. 

Nenutuokiau, ką turėčiau daryti toliau. Karalius pamojo, kad 
stočiausi priešais jį, tarp abiejų pentagramų. Vyrai su gobtuvais 
atsikėlė nuo stalo ir priėję sustojo už karaliaus - veidai be jokios 
išraiškos, grėsmingas būrys. 

Visi buvo nepaprastai tylūs. Po auksuotomis lubomis tvyrojo 
žvakės dūmų debesėlis, plonomis gijomis skaidėsi paskui vangias 
oro sroves. Visų akys buvo įremtos į mane. Galų gale iš nevilties 
pasisukau į grafą ir linktelėjau. 

- Galite pradėti, pone grafe, - paraginau. 

Jis nusišypsojo - bent aš pamaniau, kad ta grimasa turėjo būti 
šypsena, - ir pradėjo aiškinti kabalos pagrindus, o galop perėjo 
prie aiškinimo, kokią gilią simbolinę reikšmę turi dvidešimt trys 
hebrajų abėcėlės raidės. Viskas atrodė didžiai moksliška, visiškai 
nekalta ir klaikiai nuobodu. Karalius nusižiovavo, nesivarginda- 
mas prisidengti burnos. 

Tuo metu galvoje perkratinėjau visas galimas alternatyvas. 
Šis vyras man grasino ir užpuolė, kėsinosi nužudyti ir Džeimį — 
dėl asmeninių ar politinių priežasčių, ne taip svarbu. Tikriausiai 
jis vadovavo ir prievartautojų gaujai, kuri užpuolė mane su Mere. 
Be viso to ir be gandų, kurių prisiklausiau apie kitokią jo veiklą, 
šis žmogus kelia didžiausią grėsmę mūsų užmojui - sustabdyti 
Karolį Stiuartą. Negi leisiu jam išsisukti? Leisiu jam toliau daryti 
įtaką karaliui, veikti Stiuartų naudai ir toliau siautėti tamsiose 
Paryžiaus gatvėse su savo kaukėtų chuliganų gauja? 

Pro suknelės šilką buvo matyti, kaip iš baimės pastiro mano 
speneliai. Bet aš pasitempiau ir vis tiek piktai jį nužvelgiau. 

— Valandėlę, - sustabdžiau grafą. - Viskas, ką iki šiol sakėte, 
teisinga, pone grafe, bet už jūsų žodžių regiu šešėlį. 

Grafas išsižiojo iš nuostabos. Liudvikas, ūmai susidomėjęs, 
liovėsi rymoti atsišliejęs į stalą ir atsistojo tiesiai. Užsimerkiau 


550 DIANA GABALDON 


ir pridėjau pirštus prie vokų, tartum būčiau nukreipusi žvilgsnį 
į vidų. 

- Jūsų mintyse regiu vardą, pone grafe, - pasakiau. Kalbėjau 
uždususi ir springdama iš išgąsčio, bet nebuvo kur dėtis. Nulei- 
dau rankas ir pažvelgiau tiesiai į jį. - Les Disciples du Mal, - iš- 
tariau. - Ką jūs veikiate su blogio mokytiniais, pone grafe? 

Jis iš tikrųjų ir nemokėjo gerai slėpti jausmų. Išsprogdino 
akis ir nubalo, o aš pro baimę pajutau krustelint nuožmų pasi- 
tenkinimą. 

Blogio mokytinių vardas ir karaliui buvo žinomas; staiga 
mieguistos tamsios akys susiaurėjo ir virto plyšeliais. 

Grafas gal buvo apgavikas ir šarlatanas, bet ne bailys. Sukau- 
pęs jėgas, įsmeigė į mane nuožmų žvilgsnį ir atmetė galvą. 

- Šita moteris meluoja, - pasakė jis taip pat įsitikinęs kaip ir 
tada, kai aiškino, kad raidė alefas simbolizuoja Kristaus kraujo 
versmę. - Ji yra ne Baltoji Dama, o Šėtono tarnaitė! Išvien su 
savo mokytoju, pagarsėjusiu raganium, diu Karfūro mokyti- 
niu! - Jis dramatiškai bedė pirštu į Reimoną, o šis, regis, tru- 
putį nustebo. 

Vienas iš gobtuvais apsigaubusių vyrų persižegnojo, ir pa- 
tamsyje nugirdau tyliai šnabždant maldą. 

— Aš galiu įrodyti tai, ką sakau, - pareiškė grafas, neleisdamas 
niekam įterpti nė žodelio. Įsikišo ranką į užantį. Prisiminiau, kaip 
jis išsitraukė iš rankovės durklą per aną vakarienę, ir pasiruošiau 
staigiai pritūpti, kad išvengčiau smūgio. Tačiau grafas ištraukė 
ne durklą. - Šventajame Rašte sakoma: „ims plikomis rankomis 
gyvates“, - sugriaudėjo jis. - „Kurie įtikės, tuos lydės ženklai *, 
ir pagal juos pažinsite tikruosius Dievo tarnus! 

Maniau, kad tai nedidelis smaugliukas. Beveik trijų pėdų 
ilgio, lygus, žvilgantis rudai auksinis, slidus ir besirangantis it 
alyva įtrinta virvė su pora trikdančių auksaspalvių akių. 

Pamatę gyvatę, visi sutartinai aiktelėjo, o du gobtuvuotieji 
teisėjai žingtelėjo atatupsti. Ir pats Liudvikas ne šiaip sau nustėro 


* Mk 16, 17-18. 

ir akimis ėmė ieškoti savo asmens sargybinio, o šis akis išvertęs 
stovėjo pas kambario duris. 

Gyvatė porą kartų vikstelėjo liežuviu, ragaudama orą. Matyt, 
nusprendusi, kad žvakių vaško ir smilkalų mišinys - neėdamas, 
ji apsigręžė ir pabandė įsirausti atgal į šiltą jaukią kišenę, iš ku- 
rios buvo taip šiurkščiai ištraukta. Grafas įgudusiu judesiu suga- 
vo ją žemiau galvos ir atkišo į mane. 

- Matot? - triumfuodamas sušuko jis. - Šita moteris susigūžė 
iš baimės! Ji ragana! 

Tiesą sakant, palyginti su vienu teisėju, kuris gūžėsi prie to- 
limosios sienos, aš laikiausi tiesiog didvyriškai, tačiau turiu pri- 
pažinti, kad, pamačiusi gyvatę, nevalingai žingtelėjau atatupsta. 
Dabar vėl žengiau į priekį, ketindama ją iš jo paimti. Juk išties tas 
nelemtas padaras nenuodingas. Jei apvyniočiau gyvatę jam apie 
kaklą, gal visi įsitikintume, kokia jinai nekenksminga. 

Vis dėlto, dar man nespėjus prieiti prie grafo, už nugaros pra- 
šneko mokytojas Reimonas. Visoje toje sumaištyje jį buvau visai 
pamiršusi. 

— Biblijoje ne vien tai rašoma, pone grafe, - tarė Reimonas. 

Balso jis nepakėlė, platus varliagyviškas veidas taip ir liko 
be menkiausios išraiškos. Vis dėlto balsų šurmulys nuščiuvo, o 
karalius susidomėjęs atsisuko. 

— Kalbėkite, pone, - paragino jo didenybė. 

Reimonas galvos linktelėjimu padėkojo už suteiktą Žodį ir 
abi rankas susikišo į apsiausto kišenes. Iš vienos ištraukė plokš- 
čią gertuvę, iš kitos - nedidelę taurelę. 

— „ims plikomis rankomis gyvates, - pacitavo jis, — ir, jei 
išgertų mirštamų nuodų, jiems nepakenks.“ 

Jis iškėlė taurelę ant delno, žvakių šviesoje švytėjo sidabrinės 
jos sienelės. Gertuvę laikė ties taure, pasiruošęs pilti. 

— Kadangi apkaltinta ir miledi Broch Tuarach, ir aš pats, - 
pasakė Reimonas ir žvilgtelėjo į mane, - norėčiau pasiūlyti 
mums visiems trims paragauti ir pasitikrinti. Jums leidus, jūsų 
didenybe. 

Liudviką, regėjos, pribloškė tokia sparti įvykių eiga, bet jis 
linktelėjo, ir į taurę šliūkštelėjo plona gintarinė srovelė, tuoj per- 
simainė į raudoną ir ėmė burbuliuoti, lyg turinys būtų užviręs. 

- Slibino kraujas, - pranešė Reimonas, mostelėjęs į taure- 
lę. - Tyraširdžiams visiškai nekenksmingas. 

Jis drąsinamai nusišypsojo bedante burna ir padavė taurę man. 

Beliko tik išgerti. Slibino kraujas pasirodė esąs kažkas pana- 
šaus į sodos bikarbonatą, skoniu priminė brendį su selteriu. Nu- 
gėriau kelis vidutinius gurkšnius ir grąžinau taurę Reimonui. 

Deramai iškilmingai išgėrė ir Reimonas. Jis nuleido taurę, 
parodė rausvai nusidažiusias lūpas ir kreipėsi į karalių. 

- Ar galėčiau paprašyti Baltosios Damos paduoti taurę Mon- 
sieur le Comte? - Jis gestu parodė į kreidos linijas po kojomis, 
girdi, negalįs peržengti pentagramos saugomos zonos. 

Karaliui linktelėjus, paėmiau taurę ir mechaniškai pasisukau 
į grafą. Gal kokie šeši žingsniai kilimu skyrė mane nuo jo. Žen- 
giau pirmą žingsnį, tada kitą, keliai drebėjo dar labiau negu pir- 
ma mažajame kambarėlyje, kai buvau viena su karaliumi. 

Baltoji Dama permato tikrąją žmogaus prigimtį. Ar regėjau 
aš ką? Ar iš tiesų ką nors tikra žinojau apie juodu abu - Reimoną 
ir grafą? 

Ar būčiau galėjusi sutrukdyti? Šimtus kartų uždaviau sau 
šiuos klausimus - vėliau, - net ne šimtus, o tūkstančius. Ar bū- 
čiau galėjusi pasielgti kitaip? 

Prisiminiau mintį, užklydusią, kai susipažinau su Karoliu 
Stiuartu: kaip paranku būtų, jeigu jis mirtų. Bet negalima žmo- 
gaus žudyti dėl jo įsitikinimų, net jei tų įsitikinimų pasireiškimas 
išvirs į tūkstančių nekaltų žmonių pražūtį, - o gal galima? 

Galva neišnešė. Neišmaniau aš, ar grafas kaltas, nežinojau nė 
ar Reimonas tikrai nekaltas. Nežinojau, ar garbingo tikslo siekis 
pateisina negarbingas priemones. Nežinojau, kokia yra vienos 
gyvybės kaina - lygiai kaip ir tūkstančio. Nežinojau tikrosios 
keršto kainos. 

Bet tikrai žinojau, kad taurėje, kurią laikau rankose, tūno 
mirtis. Man po kaklu kabojo baltasis kristalas, jo svoris priminė 

apie nuodus. Nemačiau, kad Reimonas būtų ten ko įbėręs; niekas 
nematė, buvau tuo tikra. Bet man nė nereikėjo panerti kristalo į 
kraujo raudonumo skystį, kad sužinočiau, ko dabar jame yra. 

Grafas perskaitė tą supratimą mano veide; La Dame Blanche 
negali meluoti. Jis padvejojo, žiūrėdamas į burbuliuojantį skystį 
taurelėje. 

- Išgerkite, pone, - paragino karalius. Tamsias akis vėl dengė 
nusvirę vokai, darydami jas neįskaitomas. - O gal bijotės? 

Gal ir daug ką buvo galima grafui prikišti, bet tik ne bailumą. 
Jo veidas buvo išbalęs ir sukaustytas, bet jis pažvelgė karaliui į 
akis ir vos šyptelėjo. 

-— Ne, jūsų didenybe, - atsakė grafas. 

Paėmęs taurę iš mano rankų, ištuštino, neatitraukdamas akių 
nuo manęs. Jos smigo į mane ir žvelgė nemirksėdamos, net kai 
jas aptraukė suvokimas, kad mirtis šalia. Baltoji Dama žmogaus 
prigimtį gali pakreipti į gera arba pasmerkti. 

Grafo kūnas trenkėsi į grindis, tampomas priešmirtinių trau- 
kulių, gobtuvuotoji auditorija pratrūko šūkaloti ir rėkti, ir jau 
nė garso nebuvo girdėti, jei grafas ir būtų dejavęs ar ką ištaręs. 
Trumpai, be garso subūgnijo kulnais į kilimą ant grindų; kūnas 
išsirietė, tada suglebo ir susmuko. Didžiai papiktinta gyvatė iš- 
silaisvino iš susitaršiusių balto satino klosčių ir greit nušliaužė 
šalin, taikydama pasislėpti po Liudviko kojomis. 

Kilo tikras chaosas. 


28 


Šviesa sugrįžta 


Iš PARYŽIAUS GRĮŽAU pas Luizą į Fontenblo. Į Tremulenų 
gatvę nesinorėjo važiuoti - nenorėjau eiti niekur, kur Džeimis 
būtų galėjęs mane rasti. Jis ir nebūtų turėjęs laiko ieškoti; reikėjo 
beveik iš karto išvykti į Ispaniją, kitaip būtų kilusi grėsmė visam 
planui. 

Luiza, geroji draugė, atleido man už gudrybę ir - turiu būti 
dėkinga - susilaikė ir neklausinėjo, kur aš buvau nei ką ten vei- 
kiau. Su niekuo beveik nesikalbėjau, tik lindėjau savo kamba- 
ryje, mažai valgiau ir spoksojau į rubuilius nuogus amūriukus, 
puošiančius baltas lubas. Iš šio snaudulio mane trumpai buvo 
pažadinusi būtinybė važiuoti į Paryžių, bet dabar jau nieko ne- 
privalėjau veikti, ir jokia kasdienė rutina manęs nepalaikė. Vėl 
ėmiau dreifuoti kaip laivas be vairo. 

Vis dėlto kartkartėmis mėgindavau susiimti. Luizos pribakš- 
tinta, nulipdavau pavakarieniauti su svečiais ar prisėsdavau iš- 
gerti arbatos, jei apsilankydavo kokia draugė. Ir stengiausi būti 
dėmesinga Fergiusui, vieninteliam žmogui pasaulyje, už kurį vis 
dar jaučiau šiokią tokią atsakomybę. 

Tad kai vieną dieną, pareigingai išėjusi pasivaikščioti, išgir- 
dau jį garsiai su kažkuo ginčijantis už ūkinio pastato, pajutau 
pareigą nueiti pažiūrėti, kas atsitiko. 

Jis stovėjo prieš vieną iš arklininko parankinių, augesnį pla- 
čiapetį berniuką, piktai spitrijantį iš padilbų. 

— Užsičiaupk, tu piktšaši kvaišas, - užriko arklininko paran- 
kinis. - Nieko tu nesupranti! 

— Geriau už tave suprantu - tavo motina su kuiliu krušosi! 

Fergiusas susibruko du pirštus į šnerves, užrietė nosį aukštyn 
ir ėmė šokčioti, vis kvykčiodamas kaip paršas. 

Vaikis, iš tiesų apdovanotas gana užsirietusia nosim, negaišo 
laiko ieškodamas, kaip atsikirsti, bet puolė maldamas sugniaužtais 
kumščiais. Nė nemirktelėjus abu jau raičiojosi po purvyną, kauk- 
dami kaip katės per morčių ir draskydami viens kitam drabužius. 

Man dar tebesvarstant, kištis ar ne, arklininko berniūkštis 
užsirito ant Fergiuso, sugriebė jį už kaklo ir ėmė tvatinti galvą 
į žemę. Viena vertus, mano supratimu, Fergiusas lyg ir prašėsi 
panašaus dėmesio. Kita vertus, jo veidas tamsėjo, darėsi melsvai 
vyšninis, ir man kilo abejonių, ar tik nenuorama neatsisveikins 
čia su savo jaunomis dienomis. Gerai apgalvojusi, priėjau besi- 
grumiantiems iš už nugaros. 

Arklininko padėjėjas klūpojo apžergęs Fergiusą ir smaugė, o 
prieš mane styrojo įtempta jo bridžių sėdynė. Atsivėdėjau koja 
ir smagiai spyriau tiesiai į kelnių siūlę. Jis neteko pusiausvyros 
ir suklykęs virto kniūbsčias ant savo aukos kūno. Nusiritęs į šalį, 
kaipmat pašoko ant kojų ir atsigręžė, sugniaužęs kumščius. Tada 
pamatė mane ir spruko netaręs nė žodžio. 

— Ką čia manaisi išdirbinėjantis? - pareikalavau pasiaiškinti. 

Sučiupusi už pakarpos, pastačiau gaikščiojantį ir besispjau- 
dantį Fergiusą ant kojų ir ėmiausi daužyti jo drabužius, kad bent 
bjauriausi purvo grumstai ir šiaudgaliai nubyrėtų. 

— Nagi, pasižiūrėk tik, - ėmiau bartis. - Ne tik marškinius su- 
siplėšei, bet ir kelnaites. Turėsim prašyti Bertos, kad sulopytų. 

Apsukau jį ir pačiupinėjau atplyšusią audinio skiautę. Arkli- 
ninko berniukas turbūt užkišo ranką jam už juosmens ir praplė- 
šė per šoninę siūlę. Tankaus lino atraiža atsiknojusi kybojo nuo 
siaurų vaiko klubų, beveik apnuogindama vieną sėdmenį. 

Staiga nutilau ir įsispoksojau. Žvilgsnį prikaustė ne begėdiš- 
kai pliko kūno plotelis, bet jį puošianti raudona žymelė. Maž- 
daug puspensio dydžio tamsiai violetiškai raudona ką tik sugi- 
jusio nudegimo žymė. Netikėdama savo akimis, paliečiau ją, o 
Fergiusas krūptelėjo iš išgąsčio. Žymelės pakraščiai buvo lygūs 
it užbrėžti; tai, nuo ko ji atsirado, buvo įspausta giliai į kūną. 
Sugriebiau berniuką už rankos, kad nepabėgtų, ir pasilenkiau 
apžiūrėti žymės iš arčiau. 

Iš šešių colių nuotolio žymės forma buvo aiškiai matyti - tai 
buvo ovalas su neaiškiais brūkšneliais viduje, kur, matyt, būta 
raidžių. 

- Fergiusai, kas tau taip padarė? - paklausiau. Mano pa- 
čios ausiai balsas suskambo keistai - lyg antgamtiškai ramus 
ir atsajus. 

Fergiusas trūktelėjo, pabandė išsiplėšti man iš rankų, bet lai- 
kiau jį tvirtai. 

- Kas, Fergiusai? - kamantinėjau nesmarkiai purtydama. 

— Niekai, ponia, susižeidžiau čiuoždamas nuo tvoros. Ten tik 
rakštis. 

Didelės juodos jo akys nardė šen ir ten, ieškodamos išsigel- 
bėjimo. 

— Ne rakštis čia. Aš žinau, kas tai, Fergiusai. Bet man rūpi, 
kas tai padarė. 

Tik kartą buvau mačiusi kažką panašaus, bet tai buvo ką tik 
padaryta žaizda, o ši jau turėjo laiko sugyti. Bet įdago su niekuo 
nesupainiosi. 

Supratęs, kad neatlyšiu, vaikas liovėsi muistytis. Dvejodamas 
apsilaižė lūpas, bet pečiai įsigaužė, ir supratau, kad pasidavė man. 

- Tai... vienas anglas, miledi. Su žiedu. 

- Kada? 

- Jau labai seniai, ponia! Gegužės mėnesį. 

Aš giliai įkvėpiau, mintyse skaičiuodama. Trys mėnesiai. 
Prieš tris mėnesius Džeimis išėjo į viešnamį vaduoti savo san- 
dėlininko. Ir išsivedė Fergiusą. Prieš tris mėnesius Džeimis 
madam Elizos įstaigoje susidūrė su Džeku Randalu ir pamatė 
kažką, kas niekais pavertė visus pažadus ir įsipareigojimus, kas 
paskatino jį ryžtis nužudyti Randalą. Trys mėnesiai, kai jis iš- 
ėjo - ir nebegrįžo. 

Pasitelkiau visą kantrybę - be tvirtai sugniaužtos rankos, — 
bet galop ištraukiau iš Fergiuso visą istoriją. 

Jiedviem atėjus į madam Elizos namus, Džeimis liepė Fer- 
giusui palaukti, o pats užlipo į viršų sutvarkyti piniginių reikalų. 
Iš patirties nusprendęs, kad tai gali užtrukti, Fergiusas nuklydo į 

didįjį saloną, kur „ilsėjosi“ kelios jam pažįstamos jaunos damos, 
plepėdamos, tvarkydamos viena kitai šukuosenas ir lūkuriuoda- 
mos klientų. 

— Rytais verslas kartais vangiai eina, - paaiškino man vai- 
kas. - Bet antradieniais ir penktadieniais Sena atplaukia žvejai 
turguj parduoti sugauto laimikio. Tada jie praturtėja, ir madam 
Eliza užkala gražaus pinigo, todėl les jeunes filles* turi būti pasi- 
ruošusios iškart po pusryčių. 

Daugumas „mergaičių“ iš tiesų buvo senesniosios įnamės - 
žvejų niekas nelaiko išrankiausiais klientais, todėl jie paprastai 
atitenka mažiau geidaujamoms prostitutėms. Tačiau kaip tik tarp 
jų buvo daugiausia ankstesnių laikų Fergiuso bičiulių, ir berniu- 
kas salone maloniai praleido ketvirtį valandos, glaustomas ir er- 
zinamas. Pasirodė vienas kitas ankstyvas klientas, išsirinko prekę 
ir, nesutrikdydami likusių damų pašnekesio, užkopė į viršutinių 
aukštų kambarius - madam Elizos įstaiga buvo net keturių siau- 
rų aukštų pastatas. 

— O tada įėjo tas anglas su madam Eliza. - Fergiusas nutilo 
ir nurijo seiles, liesu kakliuku nesmagiai pakilo ir vėl nusileido 
atsikišęs Adomo obuolys. 

Fergiusui, mačiusiam įvairaus apgirtimo ir sujaudinimo 
laipsnio vyrų, buvo aišku, kad kapitonas ten jau praleidęs naktį. 
Buvo sukaitęs ir netvarkingai apsirengęs, akys - krauju pasruvu- 
sios. Nors madam Eliza ir bandė sudominti jį viena iš prostitu- 
čių, jis nekreipė į ją dėmesio, paliko šeimininkę ir nuklydo per 
kambarį, nerimastingai apžiūrinėdamas siūlomas prekes. Tada 
jis pastebėjo Fergiusą. 

— Jis pasakė: „Iu. Eikš“, ir paėmė mane už peties. Aš trau- 
kiausi, madam, sakiau jam, kad mano darbdavys viršuje ir kad 
aš negaliu, bet jis nė nesiklausė. Madam Eliza šnipštelėjo man į 
ausį, kad turėčiau su juo eiti, o ji paskui pasidalins su manim pi- 
nigėliais pusiau. - Fergiusas gūžtelėjo pečiais ir bejėgiškai pažiū- 
rėjo į mane. - Žinojau, kad tie, kurie mėgsta mažus berniukus, 


* Mergaitės (pranc.). 

paprastai labai ilgai neužtrunka; pamaniau, seniai bus baigęs, kol 
milordas susiruoš eiti. 

- Jėzau Kristau tu nelaimingas, - pasibaisėjau. Lioviausi 
gniaužusi jo ranką, pirštai it apmirę nuslydo rankove žemyn. - 
Fergiusai, nori pasakyti, buvai ir anksčiau tai daręs? 

Atrodė, vaikas tuoj pravirks. Ir aš paskui jį. 

- Nelabai dažnai, madam, - atsakė jis, beveik maldaudamas 
suprasti. - Yra tokių namų, kurie tą ir siūlo, ir vyrai, kuriems tai 
patinka, paprastai ten ir eina. Bet kartais koks klientas pamaty- 
davo mane ir užsigeisdavo... - Jam pradėjo bėgti nosis, nusibrau- 
kė atgalia ranka. 

Pasirausiau kišenėje ir padaviau vaikui nosinę. Prisiminda- 
mas tą penktadienio rytą, jis jau pradėjo šniurkščioti. 

- Jis buvo daug didesnis, negu aš maniau. Paklausiau, gal 
galėčiau imti į burną, bet jis... bet jis norėjo... 

Prisitraukiau berniuką ir tvirtai priglaudžiau jo galvą prie 
peties, balsą dusliai slopino mano suknios audinys. Jo mentės 
po delnu man priminė paukštelio sparnus. 

- Daugiau nepasakok, - pasakiau. - Nereikia. Viskas gerai, 
Fergiusai, aš nepykstu. Bet daugiau man nepasakok. 

Veltui bandžiau drausti; jis nepajėgė liautis kalbėjęs - po to- 
kios daugybės dienų tylėjimo ir baimės. 

- Bet, madam, juk dėl visko aš kaltas! - pratrūko jis ir atsi- 
traukė. Apatinė lūpa drebėjo, akys priplūdo ašarų. - Man reikėjo 
nekelti triukšmo, turėjau nerėkti! Bet aš neištvėriau, ir milordas 
išgirdo ir... ir jis įvirto pro duris... ir... ak, madam, man nereikėjo, 
bet aš taip apsidžiaugiau jį pamatęs ir pribėgau prie jo, ir jis pa- 
slėpė mane už nugaros ir vožė anglui į veidą. O tada anglas atsi- 
kėlė nuo grindų su taburete rankoje ir metė, o aš taip išsigandau, 
išbėgau iš kambario ir pasislėpiau sandėliuke koridoriaus gale. 
Tada kilo toks riksmas, taip ėmė daužytis, o paskui siaubingai 
triokštelėjo, ir vėl riksmai. O tada viskas nutilo, ir netrukus mi- 
lordas atidarė dureles ir ištraukė mane. Jis turėjo atsinešęs mano 
drabužius ir pats mane aprengė, nes aš negalėjau užsisagstyti 
sagų - pirštai virpėjo. 

Jis abiem rankom įsitvėrė mano sijono, ir nuo įtampos ir 
troškimo mane įtikinti jo veidukas virto sielvartinga beždžionė- 
lės kauke. 

— Tai aš kaltas, madam, bet aš nežinojau! Aš nežinojau, kad 
jis nueis ir susikaus su tuo anglu. O dabar milordo nebėra, ir jis 
niekad nebegrįš, ir viskas per mane! 

Dabar jau balsu kaukdamas, Fergiusas krito kniūbsčias man 
po kojomis. Kai pasilenkiau jo pakelti, vaikas taip garsiai bliovė, 
kad ir nesitikėjau, jog išgirs, bet vis tiek pasakiau: 

— Tai ne tavo kaltė, Fergiusai. Ir ne mano - bet tavo tiesa, jo 
nebėra. 


=— 

Sužinojusi Fergiuso istoriją, dar giliau nugrimzdau į apatiją. 
Nuo pat persileidimo mane gaubiantis pilkas debesis, regis, su- 
tirštėjo, apsuko ir suvystė marškomis, pro kurias ir skaisčiausia 
diena atrodė apsiblaususi. Regėjos, ir garsai mano ausis pasiekia 
lyg iš tolo, it plūduro gaudimas jūroje pro rūką. 

Prieš mane sustojo Luiza, iš susirūpinimo suraukusi kaktą. 

— Tu gerokai per liesa, - piktinosi ji. - Ir perbalusi kaip lėkštė 
žarnokų. Ivona sakė, ir vėl pusryčių nieko nevalgei! 

Neprisiminiau, kada paskutinį kartą jaučiausi alkana. Bet 
vargu ar tai svarbu. Dar gerokai prieš Bulonės mišką, gerokai 
prieš kelionę į Paryžių. Įsmeigiau akis į židinio atbrailą ir min- 
timis nuklydau rokoko stiliaus išraitymais. Luizos balsas toliau 
skambėjo, bet nebesiklausiau; tai tik kažkoks triukšmas kamba- 
ryje, kaip ir medžio šaka, kuri brūžuojasi į akmeninę pilies sieną, 
arba musių, kurias priviliojo palikti pusryčiai, zyzimas. 

Žiūrėjau, kaip viena iš jų staiga pakilo nuo kiaušinių, mat 
Luiza suplojo rankomis. Pasisukiojo staigiais zigzagais, paskui 
vėl nutūpė pasmaližiauti. Man už nugaros atitrepsėjo Žingsniai, 
pasigirdo šaižus Luizos įsakymas, nuolankus „Taip, ponia“, ir 
staiga — pliaukšt! - šniojo musmušis: tarnaitė ėmėsi vieną po 
kitos jas tvatinti. Juodas negyvėles, paėmusi nuo stalo, ji įsimes- 
davo į kišenę ir nušluostydavo išteptą vietą prijuostės kampu. 

Luiza pasilenkė, staiga jos veidas įsibrovė į mano regos lauką. 

— Tavo veide kiekvienas kaulelis matyti! Jeigu nevalgai, bent 
jau į lauką išeik valandėlei! - nekantriai paliepė ji. - Lyti liovė- 
si - eime, pažiūrėsim, ar dar liko muskatinių vynuogių altanoje. 
Gal nors jų truputį pavalgysi. 

Man buvo vis viena, viduj būti ar lauke; visur mane lydėjo 
minkšta, slopinanti pilkuma, nuo jos liejosi daiktų apybraižos ir 
visos vietos atrodė visai panašios. Bet Luizai atrodė svarbu, todėl 
klusniai pakilau. 

Tačiau prie sodo vartelių ją pašaukė virėjas ir ėmė be galo 
kamantinėti bei skųstis kažkuo dėl vakarienės. Buvo pakviesta 
svečių, tikintis, kad jie mane prablaškys, todėl visą rytą šurmu- 
liavo ruoša, ir tarp šeimynykščių protarpiais vis įsiplieksdavo 
nesutarimų kibirkštys. 

Luiza atsiduso kaip kankinė, tada paplojo man per nugarą. 

- Tu eik, - paragino mane, stumdama vartelių link. - Pasių- 
siu liokajų atnešti tau apsiausto. 

Buvo rugpjūtis, bet diena vėsoka, nes per naktį ir visą rytą 
smarkiai lijo. Žvyro takeliuose telkšojo balos, o nuo medžių van- 
duo lašėjo beveik taip pat tankiai kaip ir per patį lietų. 

Dangų vis dar buvo aptraukę pilki debesys, bet jie jau ne- 
bedunksojo grėsmingai pritvinkę lietaus. Susiėmiau rankomis 
už alkūnių; atrodė, netrukus sušvis saulė, bet tebebuvo vėsu ir 
apsiausto vis dar reikėjo. 

Išgirdusi žingsnius už nugaros, atsigręžiau ir pamačiau Fran- 
sua, jaunesnįjį liokajų, bet jis buvo tuščiomis rankomis. Atrodė 
dvejojąs ir įdėmiai žiūrėjo, lyg norėdamas įsitikinti, kad aš esu 
jo ieškomas asmuo. 

— Madam, jūsų laukia lankytojas, - pranešė jis. 

Širdyje atsidusau - nesinorėjo vargintis ir dėti pastangų civi- 
lizuotai palaikyti pokalbį. 

— Pasakykite, kad aš nekaip jaučiuosi, - atsakiau ir pasisu- 
kau ketindama eiti toliau. - Bet kai svečiai išeis, atneškit man 
apsiaustą. 

- Bet, madam, - pasakė tarnas man už nugaros, - tai lordas 
Broch Tuarachas - jūsų vyras. 

Krūptelėjau ir atsigręžusi pažiūrėjau namų pusėn. Teisybė, iš 
už namo kampo jau pasirodė aukšta Džeimio figūra. Nusisukau, 
apsimesdama, kad jo nepamačiau, ir sparčiai nužingsniavau prie 
pavėsinės. Ten krūmų šakos tankiai susipynusios, gal pavyktų 
pasislėpti. 

- Klere! 

Jokios prasmės apsimesti; jis taip pat mane pamatė ir skubėjo 
taku įkandin. Paspartinau žingsnį, bet su tomis ilgomis kojomis 
negalėjau lygintis. Uždusau dar nė pusės kelio į altaną neįveikusi, 
ir teko sulėtinti žingsnį; dar buvau per silpna energingai judėti. 

- Klere, palauk! 

Aš pusiau pasisukau - jis jau lipo ant kulnų. Minkšta pilka 
migla aplink mane suvirpėjo ir, jį pamačius, lyg šaltas drebulys 
nuvėrė mintis, kad ta pilkuma gali plyšti ir mane apnuoginti. 
Mirsiu, jeigu taip atsitiks, pagalvojau, susitrauksiu kaip lerva, iš- 
kasta iš žemės ir numesta ant akmens sudžiūti, nuoga ir beginklė 
saulėje. 

— Ne! - sušukau. - Nenoriu aš su tavim kalbėtis. Eik sau. 

Jis valandėlę padvejojo, o aš nusisukau ir pasileidau takeliu 
altanos link. Girdėjau už nugaros jo žingsnius ant žvyro, bet ne- 
atsigręžiau ir ėjau vis sparčiau, jau pustekinė. 

Kai stabtelėjau ir pasilenkiau nerti po pavėsinės žaluma, jis 
staiga puolė artyn ir sugriebė man už riešo. Bandžiau ištraukti, 
bet laikė tvirtai. 

- Klere! - vėl sušuko jis. 

Stengiausi ištrūkti, bet veidą laikiau nugręžtą; kol į jį nežiū- 
riu, galiu apsimesti, kad jo čia nėra. Galiu likti saugi. 

Jis paleido mano riešą, bet užtat sučiupo už pečių, ir kad 
išlaikyčiau pusiausvyrą, turėjau pakelti galvą. Jo veidas buvo įde- 
gęs ir sulysęs, abipus burnos įsirėžusios gilios raukšlės, o akys — 
patamsėjusios iš skausmo. 

— Klere, - ištarė jau švelniau, matydamas, kad dabar žiūriu į 
jį. - Klere... juk tai ir mano vaikas buvo. 

- Taip, tavo - ir tu jį nužudei! 

Išsiveržiau jam iš rankų ir puoliau pro siaurą arką. Viduj su- 
stojau, alsuodama kaip išgąsdintas šunelis. Nesupratau, kad arka 
veda į mažytį vynuogienojais apraizgytą keistą statinį. Iš visų 
pusių mane supo pinučių sienos - pakliuvau į spąstus. Šviesą už 
nugaros užstojo jo platūs pečiai. 

— Neliesk manęs. 

Pasitraukiau nudūrusi akis į žemę. „Nešdinkis! - karštligiš- 
kai pagalvojau. - Dievaži, maldauju, duok man ramybę!“ Jau- 
čiau, kaip pilkšvi apvalkalai negailestingai plėšiami nuo manęs, 
ir it žaibo tvyksniai jų debesį ėmė varstyti spindinčios skausmo 
adatos, 

Jis sustojo per kelias pėdas nuo manęs. Aklomis atsitraukiau 
ir pusiau atsisėdau, pusiau susmukau pasienyje ant medinio suo- 
lo. Užsimerkiau ir sėdėjau virpėdama. Nors nebelijo, pro pinu- 
čius pūtė drėgnas, žvarbus vėjas ir gėlė man sprandą. 

Jis nėjo artyn. Jaučiau stovintį netoliese, jaučiau, kad žiūri į 
mane, Buvo girdėti trūkčiojantis jo alsavimas. 

— Klere, - dar kartą prabilo jis, balse buvo girdėti kažkas pa- 
našaus į neviltį. - Klere, kaipgi tu nesupranti... Klere, tu privalai 
pasikalbėti su manim! Dėl Dievo meilės, juk aš nė nežinau, ar 
mergaitė tai buvo, ar berniukas! 

Sėdėjau sustingusi, abiem rankom įsitvėrusi medinio suolo. 
Po akimirkos prieš mane ant žvyro kažkas sunkiai sučežėjo. Pra- 
plėšiau akis ir pro plyšelį pamačiau, kad jis kaip stovėjo, taip ir 
atsisėdo man prie kojų ant drėgno žvyro. Sėdėjo nuleidęs galvą, 
nuo drėgmės patamsėjusiuose plaukuose žibėjo lietaus lašai. 

— Ar versi mane maldauti? - paklausė. 

- Mergaitė buvo, - po valandėlės ištariau. Balsas pačiai nu- 
skambėjo keistai: duslus ir kimus. - Motinėlė Hildegarda ją pa- 
krikštijo. Feit. Feit Freizer. Labai keistas motinėlės Hildegardos 
humoro jausmas. 

Nuleista galva nejudėjo. Po valandėlės jis tyliai paklausė: 

— Tu matei kūdikį? 

Dabar jau buvau plačiai atsimerkusi. Stebeilijau sau į kelius, 
kur ant šilko plito vandens lašai, vėjo nupūsti nuo vynuogienojų 
man už nugaros. 

— Taip. Pribuvėja sakė, kad turiu pamatyti, tai jos privertė 
mane pažiūrėti. 

Atminty tebeskambėjo žemas, dalykiškas ponios Laimės bal- 
sas. Ponia Boner (prancūziškai „Laimė“) buvo vyriausia ir ger- 
biamiausia pribuvėja, aukojanti savo laiką Angelų ligoninėje. 

— Paduokit jai kūdikį - visada geriau, jei pamato. Tada neiš- 
sigalvoja nesąmonių. 

Tad aš ir neišsigalvojau. Aš prisiminiau. 

- Ji buvo tobula, - pasakiau tylutėliai, lyg pati sau. - Tokia 
mažytė. Galvytė tilpo mano delne. Ausytės tik truputėlį buvo at- 
sikišusios - per jas persišvietė saulė. 

Saulė persišvietė ir per jos odelę, skruostukų ir užpakaliuko 
apvalumai spindėjo perlų spindesiu, nejudrūs ir šalti, liesti juos 
buvo keista, lyg tebepriklausytų vandens pasauliui. 

— Motinėlė Hildegarda suvystė ją į balto satino atraižą, - pa- 
sakiau tebežiūrėdama į sugniaužtus kumščius skreite. - Akytės 
buvo užmerktos. Blakstienų dar neturėjo, bet akutės buvo įky- 
pos. Pasakiau, kad į tavo panašios, bet jos sakė, kad visų kūdikių 
tokios būna. 

Dešimt rankučių pirštukų, dešimt - kojyčių. Nagų dar nėra, 
bet sąnariukai blizga, keliukų girnelės ir krumpliukai it opalai, 
kaip brangakmeniais virtę pačios žemės kaulai. Atmink, žmo- 
gau, kad dulkė esi... 

Prisiminiau ligoninės klegesį kažkur toli, kur toliau sau ėjo 
gyvenimas, arčiau — prislopintus motinėlės Hildegardos ir po- 
nios Boner balsus, jodviem kalbantis apie tai, kad motinėlės 
prašymu kunigas atlaikysiąs mišias. Prisiminiau ramų vertinantį 
ponios Boner žvilgsnį, kai ji ėmėsi mane apžiūrėti, pamatė, ko- 
kia aš silpna. Gal matė ji ir artėjančio karščiavimo švytėjimą; vėl 
kreipėsi į motinėlę Hildegardą dar labiau pritildžiusi balsą - gal 
siūlė palūkėti; galį ir dvejų laidotuvių prireikt. 

Ir į dulkę sugrįši“. 

Bet aš prisikėliau iš numirusiųjų. Tik Džeimio valia mano 
kūnui pajėgė patraukti mane nuo galutinės ribos, ir mokytojas 
Reimonas tai suprato. Supratau, kad ir likusį kelią tik vienas 
Džeimis galėtų mane prikelti ir ištempti gyvųjų žemėn. Todėl 
ir bėgau nuo jo, stengiausi kaip įmanydama jo išvengti, pasiekti, 
kad jis niekad daugiau prie manęs nesiartintų. Grįžti aš visai ne- 
troškau, anaiptol netroškau iš naujo pradėti jausti. Nebenorėjau 
pažinti meilės, kad ir vėl ją iš manęs išplėštų. 

Bet buvo per vėlu. Supratau tai dar tebesigrumdama, tebesi- 
stengdama sulaikyti mane gaubiančio debesies draiskanas. Prie- 
šindamasi tik dar greičiau jas išblaškiau; lyg būčiau graibiusis už 
šaltos miglos skivytų - šie tik slydo tarp pirštų. Išvydau artėjant 
šviesą, akinamą ir veriamą. 

Džeimis atsistojo ir dabar stovėjo prie manęs. Jo šešėlis kri- 
to man ant kelių, vadinasi, tikrai prasisklaidė debesys - šešėlio 
nebūna be šviesos. 

— Klere, - sukuždėjo jis. - Prašau. Leisk tave paguosti. 

- Paguosti? - pakartojau. - Ir kaipgi tu ketini mane paguos- 
ti? Argi gali grąžint mano vaikelį? 

Jis suklupo prieš mane ant kelių, bet vis tiek nepakėliau gal- 
vos, stebeilijau į atverstus delnus, tuščius gulinčius sterblėje. Jis 
ištiesė rankas, norėdamas mane paliesti, sudvejojo, atitraukė, 
vėl ištiesė. 

— Ne, - ištarė vos girdimai. - Negaliu jo grąžint. Bet iš Dievo 
malonės... gal kitą galėčiau tau duot? 

Jo plaštaka pakibo virš mano rankų, taip arti, kad jutau del- 
no šilumą. Jutau ir kitką: sielvartą, tvirtai pažabotą, jį kaustančią 
baimę ir apmaudą, ir drąsą, nepaisant to, kalbinti mane. Ir pati 
sutelkiau drąsą - trapų tirštos pilkos marškos pakaitalą. Tada pa- 
ėmiau jo ranką, pakėliau galvą ir pažvelgiau tiesiai į saulę. 


* Pr 3, 19, 

Atrodė, ištisas valandas sėdime taip, susiglaudę, susikibę 
rankomis, nejudėdami, nieko nekalbėdami, o vėsus drėgnas 
vėjelis kužda mūsų mintis vynuogienojuose virš galvų. Vėjui 
pūstelėjus, aplink pabirdavo vandens lašai, apraudantys netektį 
ir išsiskyrimą. 

— Tau šalta, - galų gale sumurmėjo Džeimis ir apgaubė mane 
apsiausto skvernu, o su juo - ir savo odos šiluma. Po šia prie- 
danga pamažu prisislinkau ir prigludau, suvirpėjau veikiau nuo 
stebinančio tvirtumo, staiga plūstelėjusio jo kūno karščio negu 
nuo šalčio. 

Uždėjau delną jam ant krūtinės, atsargiai, lyg prisilietusi prie 
jo galėčiau iš tiesų nudegti, ir taip dar kurį laiką sėdėjome, leis- 
dami vynuogienojams kalbėti už mus. 

- Džeimi, - pagaliau tyliai pratariau aš. - Ak, Džeimi. Kurgi 
tu buvai? 

Jis tvirčiau mane priglaudė, bet dar valandėlę nieko neatsakė. 

— Maniau, kad tu numirei, mo duinne, - atsakė taip tyliai, kad 
vos išgirdau pro altanos šakų šlamėjimą. 

— Paskutinį kartą mačiau tave tenai - parkritusią ant žemės. 
Dieve! Buvai tokia išbalusi, o sijonai permirkę krauju... Bandžiau 
prieiti prie tavęs, Klere, kai tik pamačiau - bėgau pas tave, bet 
tada mane ir nutvėrė gvardiečiai. 

Jis sunkiai nurijo; jutau, kaip jo kūnu, išilgai ilgo nugarkau- 
lio, perbėgo šiurpulys. 

- Aš grūmiausi su jais... taip, grūmiausi, ir maldavau... bet jie 
nelaukė ir nusitempė mane. Uždarė mane vienutėje ir paliko... 
galvoti, kad tu numirei, Klere, žinoti, kad aš tave nužudžiau. 

Šiurpuliukai nesiliovė, ir aš supratau, kad jis rauda, nors veido 
man virš galvos nebuvo matyti. Kiek jis ten sėdėjo vienas, Bastili- 
joje, patamsy, vienas su kraujo kvapu ir tuščiu keršto kevalu? 

— Nurimk, - pasakiau ir stipriau prispaudžiau delną prie jo 
krūtinės, lyg mėgindama numaldyti tankų širdies plakimą. - 
Džeimi, nurimk. Čia... ne tu kaltas. 

- Bandžiau daužyti galvą į sieną - vien tam, kad nebegalvo- 
čiau, - beveik sušnabždėjo jis. - Tai jie surišo mane, rankas ir 
kojas. O kitą dieną mane surado de Rohanas ir pasakė, kad tu 
gyva, tik nežinia, ar dar ilgai. 

Tada jis nutilo, bet skausmas smelkėsi taip, kad juste jutau jį, 
aštrų it ledo ietys. 

- Klere, - galų gale sumurmėjo jis, - atleisk. 

Atleisk. Tą patį jis parašė laiškelyje, kurį man paliko prieš 
pasauliui subyrant į šipulius. Bet dabar aš supratau. 

- Žinau, - pasakiau. - Džeimi, aš žinau. Fergiusas man pa- 
pasakojo. Aš suprantu, kodėl tu nuėjai. 

Jis giliai įkvėpė, net sudrebėjo visas. 

- Taip, na... - Ir nutilo. 

Leidau rankai nukristi ant jo šlaunies; vėsūs ir įdrėkę nuo 
lietaus jo jojimo bridžiai buvo šiurkštūs. 

- Ar tau sakė... kai išleido į laisvę... kodėl tave paleido? - 
Stengiausi kvėpuoti lygiai, bet sunkiai vyko. 

Šlaunis po mano delnu įsitempė, bet balsą jis dabar valdė 
geriau. 

- Ne, - atsakė. - Tik kad tai... jo didenybės malonė. - Žodį 
„malonė“ jis vos pastebimai pabrėžė, ištarė jį su tokiu subtiliu 
nuožmumu, kad tapo aiškiau, negu reikia, jog jis tikrai žino, 
kokiomis priemonėmis buvo išlaisvintas, nesvarbu, pasakė jam 
sargybiniai ar ne. 

Stipriai prikandau apatinę lūpą, stengdamasi apsispręsti, ką 
jam dabar sakyti. 

— Iš motinėlės Hildegardos sužinojau, - toliau ramiai kalbė- 
jo jis. - Nuėjau tiesiai į Angelų ligoninę tavęs ieškoti. Ir radau 
motinėlę Hildegardą ir raščiuką, kurį man buvai palikusi. Ji... 
pasakė man. 

— Taip, - tariau nurijusi seiles. - Aš buvau nuvykusi pas 
karalių. 

- Žinau! 

Jis tvirčiau suspaudė mano ranką, ir iš garso, kaip kvėpavo, 
supratau, kad laiko sukandęs dantis. 

- Bet, Džeimi... kai aš nuvykau... 

— Kristau! - suriko jis ir staiga atsisėdo tiesiai ir atsigręžė į 
mane. - Argi nežinai, ką man... Klere. - Jis trumpam užsimerkė 
ir giliai įkvėpė. - Visą kelią į Orvjetą tas vaizdas stovėjo man 
prieš akis; mačiau jo rankas, graibančias tavo baltą odą, jo lūpas 
ant tavo kaklo, jo - pimpalą jo - juk aš mačiau jį per keltuves... 
vaizdavausi, kaip tas varganas, šlykštus, striukas daikčiukas slys- 
ta į... Viešpatie, Klere! Sėdėdamas kalėjime, maniau, kad tavęs 
nebėr gyvos, o tada jojau Ispanijon nuoširdžiai trokšdamas, kad 
būtum galą gavusi! 

Jo ranka spaudė mano ranką, krumpliai buvo pabalę, jau- 
čiau, tuoj sutraiškys man smulkius kaulelius. Staigiai ištraukiau 
delną. 

- Džeimi, paklausyk! 

- Ne! - sušuko jis. - Nenoriu aš nieko klausyt... 

- Paklausyk, po velnių! 

Užrikau pakankamai įtaigiai, kad akimoju jį užčiaupčiau, ir 
kol tylėjo kaip liežuvį prarijęs, pradėjau paskubomis pasakoti 
karaliaus rūmų istoriją; apie vyrus su gobtuvais ir pritemdytą 
kambarį, apie burtininkų dvikovą ir grafo Sen Žermeno žūtį. 

Man bepasakojant, jo įdegę skruostai išblyško, kančios išraiš- 
ką pakeitė įniršis, paskui nuostaba, o pagaliau buvo matyti, kaip 
pamažu, kad ir apstulbęs, patiki. 

— Jėzau, - atsidūsėjo galų gale. - Ak, tu šventas Dieve. 

— Nė nenumanei, ką pradedi, ką? - Jaučiausi išsekusi, bet pa- 
sistengiau nusišypsoti. - Taigi... taigi grafas... viskas gerai, Džei- 
mi. Jo... nebėra. 

Jis nieko neatsakė, tik švelniai mane prisitraukė, ir aš įrėmiau 
kaktą į jo petį, o ašaros iš mano akių ėmė gertis į jo marškinius. 
Tačiau po valandėlės atsitiesiau, nusišluosčiau nosį ir įsmeigiau 
į jį žvilgsnį. 

— Aš tik pagalvojau, Džeimi! Portveinas, kurį Karolis Stiuar- 
tas investavo! Jeigu grafas nebegyvas... 

Jis papurtė galvą ir šyptelėjo. 

- Ne, mo duinne. Jis saugioje vietoje. 

Man iškart atlėgo. 

- O, dėkui Dievui. Vadinasi, tau pavyko? Vaistai Mertai su- 
veikė? 

- Na, nesuveikė jam, - atsakė Džeimis ir nusišypsojo dar pla- 
čiau, - bet man suveikė. 

Iškart išsivadavusi nuo baimės ir pykčio, jaučiausi lengvai 
apsvaigusi ir truputį kaip sapne. Stipriai ir saldžiai kvepėjo suly- 
tos vynuogės, atsišlieti į jį buvo dieviška palaima, jo kūno šiluma, 
klausantis pasakojimo, kaip buvo pagrobtas portveinas, ramino, 
užuot kėlusi grėsmę. 

- Kai kurie vyrai būna gimę jūrininkais, Sasenach, - pradėjo 
pasakoti jis, - bet aš, ko gero, nesu vienas iš jų. 

- Žinau. Vėmei? 

- Kažin ar dar kada labiau vėmiau, - niūriai atsakė jis. 

Jūra prie Orvjeto krantų buvo nerami, ir per valandą tapo 
aišku, kad Džeimis neįstengs suvaidinti prisiimto vaidmens. 

- Vis tiek nieko kito negalėjau daryti, tik gulėt hamake ir 
dejuot, - gūžtelėjo jis pečiais, - tai pamanėm, galiu sykiu ir rau- 
pais apsirgti. 

Jiedu su Merta paskubomis apsikeitė vaidmenimis, ir praėjus 
parai nuo to laiko, kai paliko Ispanijos krantus, „Skalamandros“ 
kapitonas pasibaisėjo sužinojęs, kad jo laivo triume - raupų 
protrūkis. 

Džeimis susimąstęs pasikasė kaklą, lyg dar tebedilginamas 
dilgėlių išspaudų. 

— Sužinoję jie svarstė, ar neišmetus manęs per bortą, - tarė 
jis. - Ir prisipažinsiu, man ta mintis dar ir kaip patiko. - Jis krei- 
vai šyptelėjo. - Sasenach, ar tau kada teko sirgti jūros liga, tuo 
pat metu dilgėlėm nutvilkytai? 

— Ne, ačiū Dievui. - Mane net nupurtė nuo tos minties. - Tai 
Merta juos sulaikė? 

— O taip. Nuožmus tas mūsų Merta. Miegojo ant slenksčio, 
ranką ant durklo uždėjęs, kol saugiai priplaukėm Bilbao uostą. 

Kaip ir numatėme, „Skalamandros“ kapitonas, kai teko rink- 
tis, ar plaukti į Havrą ir ten prarasti krovinį, ar grįžti į Ispaniją ir 

tupėti ten, kol pasiųsta žinia pasieks Paryžių, tik apsidžiaugė per 
laimingą atsitiktinumą pasipainiojusia proga nusikratyti portvei- 
no, iškišant krovinį naujam pirkėjui. 

— Pasiderėt gerai, tiesa, nepatingėjo, - pridūrė Džeimis kasy- 
damasis dilbį. - Pusę dienos tąsėsi, o aš tuo metu galavausi ha- 
make, siusiodamas kraujais ir baigdamas visus vidurius išvemt! 

Tačiau galop buvo suderėta, Bilbao skubiai iškrautas tiek 
portveinas, tiek raupsuotasis ligonis, ir Džeimis netruko pasitai- 
syti - jei neskaičiuosime užsitęsusio polinkio šlapintis raudonu 
šlapimu. 

— Portveiną pardavėme makleriui ten pat, Bilbao, - pasakojo 
Džeimis, - Mertą iškart pasiunčiau į Paryžių grąžinti skolos po- 
nui Diuvernė, o tada... atkeliavau čionai. 

Jis nudelbė žvilgsnį ir patyrinėjo rankas, ramiai sudėtas ant 
kelių. 

— Niekaip neapsisprendžiau, - tyliai prisipažino jis, - eit 
pas tave ar ne. Žinai, ėjau pėsčias, kad turėčiau laiko pamąstyt. 
Visą kelią iš Paryžiaus į Fontenblo pėsčiomis sukoriau. Ir beveik 
buvau begrįžtąs. Gal kokį tuziną kartų gręžiausi, vadinau save 
žmogžudžiu ir kvailiu, nesižinojau, verčiau tave nudėti ar pačiam 
galą pasidaryt... 

Tada Džeimis atsiduso ir pakėlė į mane akis, tamsias nuo 
atsispindinčios jose plevenančios lapijos. 

— Turėjau ateiti, - paprastai pasakė jis. 

Nieko neatsakiau, tik uždėjau delną jam ant rankos ir sėdėjau 
greta. Pavėsinės grindys buvo nusėtos nubyrėjusiomis vynuogė- 
mis, ir aitrus jų fermentacijos kvapas žadėjo vyno teikiamą už- 
marštį. 

Saulė leidosi pro debesis, ir kai altanos tarpduryje pasirodė 
pagarbiai nusiteikęs Hugo, jo siluetą apkraštavo auksinė šviesa. 

- Dovanokit, ponia, - kreipėsi jis į mane. - Šeimininkė klau- 
sia, ar le seigneur pasiliks vakarienės? 

Žvilgtelėjau į Džeimį. Sėdėjo nejudėdamas ir laukė, saulė pro 
vynuogienojus buvo išmarginusi jo plaukus kaip tigro kailį, ant 
veido krito šešėlis. 

— Sakyčiau, lik, - pasakiau, - labai jau sulysęs. 

Jis šyptelėjo puse lūpų. 

— Į save pasižiūrėk, Sasenach. 

Džeimis atsistojo ir pasiūlė man įsikibti į parankę. Įsikibau, ir 
mudu drauge nuėjome vakarienės, palikę vynuogienojus šnarėti 
savo tylių istorijų. 


že 


Gulėjau greta miegančio Džeimio, ranką uždėjusio man ant 
šlaunies. Spoksojau į viršų, į miegamojo tamsą, klausiausi tai- 
kaus jo alsavimo, pati kvėpdama gaivų drėgną nakties orą, vos 
juntamą visterijų aromatą. 

Grafo Sen Žermeno žlugimas viskam tą vakarą padarė galą - 
visiems, tik ne Liudvikui. Kai draugija suskato eiti, susijaudinusi 
ir šurmuliuodama, karalius paėmė man už rankos ir išsivedė pro 
mažąsias dureles, pro kurias ir buvome įėję. Kai reikia, nepristin- 
gantis žodžių, tada jis nematė reikalo jų švaistyti. 

Buvau nuvesta prie žalios aksominės kušetės, paguldyta ant 
nugaros, o mano sijonai - atsargiai užversti, man nespėjus nė 
cyptelėti. Nebučiavo - jis manęs nė negeidė. Toks buvo ritualas 
atsiimti sutartą užmokestį. Liudvikas buvo gudrus derybininkas 
ir ne iš tų, kurie dovanoja skolą, kurią mano sau priklausant - 
nesvarbu, ar ji turi jam kokios vertės, ar ne. O gal vis dėlto ir 
turėjo: kol ruošėsi, buvo justi toks lyg pusiau baimingas jaudu- 
lys - kas, jei ne karalius, drįstų imti į glėbį Baltąją Damą? 

Buvau užsivėrusi ir sausa, nepasirengusi. Nekantriai pačiupo 
nuo stalo flakoną rožėmis kvepinto aliejaus ir trumpai patrynė 
man tarp kojų. Gulėjau nejudėdama, neišduodama jokio garso, 
greitosiomis patikrinęs pirštas pasitraukė, užleisdamas vietą kiek 
stambesniam atributui, ir, - žodis „iškenčiau“ čia netinkamas, nes 
nebuvo ten nei kančios, nei pažeminimo, vyko sandėris, - taigi, 
aš palaukiau, jis greit pastumdė ir šit jau stovėjo ant kojų, veidas 
užraudęs iš susijaudinimo; rankos skubinosi užsegti bridžius ir 
paslėpti mažą kupstelį viduj. Nerizikavo susilaukti pusiau kara- 
liškos, pusiau burtininkiškos padermės pavainikio - o kam, jei 

čia pat, savoje rūmų pusėje, laukia ponia de la Turel, tikiuosi, kur 
kas noriau už mane jį pasitinkanti. 

Atidaviau, kas be žodžių buvo pažadėta; jis garbingai galėjo 
patenkinti mano prašymą, nesijausdamas kaip nors menkinąs 
savo karališkąjį orumą. O aš giliu tūpsniu atsakiau į jo manda- 
gų nusilenkimą, atitraukiau alkūnę, už kurios suėmęs jis mane 
galantiškai nulydėjo iki durų, ir išėjau iš priimamojo vos kelias 
minutes ten sugaišusi, išgirdusi karalių patikinant, kad rytoj rytą 
bus duotas įsakymas Džeimį paleisti. 

Miegamojo dvariškis tebestovėjo koridoriuje ir laukė. Nusi- 
lenkė man, aš atsakiau tuo pačiu, tada nusekiau paskui jį vei- 
drodžių galerija, jausdama, kaip šlaunys slidžiai prasikeičia, ir 
uosdama iš tarpkojo tebesklindantį stiprų rožių aromatą. 

Išgirdusi, kaip už nugaros užsivėrė rūmų vartai, užsimerkiau 
ir pagalvojau, kad niekuomet nebepamatysiu Džeimio. Ojei 
kada ir pasitaikys pamatyti, tol trinsiu jam nosį rožių aliejais, 
kol jam supyks širdis ir siela mirs. 

Bet dabar štai laikiau jo ranką ant šlaunies, patamsyje klau- 
siausi jo kvėpavimo, gilaus ir lygaus. Ir leidau audiencijai pas 
karalių amžiams prasmegti į užmarštį. 


29 


Dilgėlių sauja 


— Į ŠKOTIJĄ, - atsidusau, atsimindama tamsiai rudus 
upokšnius ir tamsias Lalibrocho, Džeimio dvaro, pušis. - Ar ti- 
krai galim keliauti namo? 

- Manau, teks, - sausai atsakė jis. - Karaliaus dovanojimo 
rašte sakoma, kad iki rugsėjo vidurio privalau palikti Paryžių, 
arba vėl sėsiu Bastilijon. Galima spėti, jo didenybė parūpino ir 
Anglijos karūnos atleidimą, taigi manęs iškart nepakars, vos tik 
iškelsiu koją iš laivo denio Invernese. 

- Tikriausiai galėtume vykti į Romą arba į Vokietiją, - atsar- 
giai pasiūliau. 

Nieko labiau netroškau, kaip namo į Lalibrochą, pasveikti 
Škotijos Aukštumų ramybėje. Pagalvojus apie karalių dvarus ir 
intrigas, nuolatinę įtampą, pavojų ir nesaugumą, man suslėgdavo 
širdį. Bet jei Džeimis manytų, kad privalome... 

Jis papurtė galvą, pasilenkė užsimauti kojinių, ir rausvi plau- 
kai užkrito ant veido. 

- Nea, Škotijon arba Bastilijon, - pasakė jis. - Kelionė lai- 
vu tikrumo dėlei mums jau užsakyta. - Jis išsitiesė ir, rūgščiai 
šypsodamasis, nusibraukė plaukus nuo akių. - Numanau, kad 
kunigaikštis Sandringamas - o galimas daiktas, ir karalius Jur- 
gis - nori mane matyt saugiai pargrįžusį namolio, kur jie gali 
mane sužiūrėti. O ne šnipinėjantį Romoj ar kaupiantį pinigus 
Vokietijoj. Paliktos trys savaitės susiruošti, spėju, yra malonės 
gestas Džaredui, kad spėtų grįžti, kol dar neišvykau. 

Sėdėjau savo miegamojo palangėje ir žvelgiau į nerimstančią 
žalią Fontenblo miškų jūrą. Alsus vasaros karštis, regėjos, slegia 
prie žemės, išsunkia visas jėgas. 

— Negaliu sakyt, kad nesidžiaugiu. - Atsidusau ir priglau- 
džiau skruostą prie stiklo, ieškodama nors trumpos vėsumos. 
Kaip vakarykščio žvarbaus lietaus palikimas ore tvyrojo drėgmė, 
nuo kurios plaukai ir drabužiai lipo prie kūno, niežėjo odą. - Bet 
ar manai, saugu? Turiu galvoje, ar dabar, kai grafas negyvas, o 
Mancečio pinigėliai pražuvę, Karolis atsisakys savo sumanymo? 

Džeimis susiraukė ir delnu perbraukė per žandikaulį, vertin- 
damas, kiek užaugo barzda. 

— Kad taip žinočiau, ar per pastarąsias dvi savaites jam atėjo 
laiškas iš Romos, - tarė jis, - ojei taip, tai kas jame buvo parašyta. 
Bet taip, manau, mudviem pavyko. Nė vienas bankininkas visoj 
Europoj neduos kreditan nė sudilusio skatiko jokiam asmeniui 
Stiuarto vardu, dėl to tai jau gali būt rami. Ispanijos Pilypui kitkas 
galvoj, o Liudvikas... - jis gūžtelėjo pečiais ir kreivai vyptelėjo, - 
tarp pono Diuvernė ir kunigaikščio Sandringamo, sakyčiau, iš čia 
Karoliui beveik nėr ko tikėtis. Manai, man reik skustis? 

- Dėl manęs gali nesiskust, - atsakiau. 

Jis taip paprastai ir intymiai paklausė, kad ūmai susidrovėjau. 
Naktį mudu dalijomės lova, bet abu buvom išvargę, o trapus al- 
tanoje užsimezgęs ryšys atrodė per daug netvarus, kad atlaikytų 
bandymą pasimylėti ir su tuo susijusį stresą. Visą naktį siaubin- 
gai kentėjau, jausdama jo artumą ir šilumą, bet jaučiau, kad esa- 
momis aplinkybėmis turiu palikti pirmą žingsnį žengti jam. 

Dabar jis atsisuko dairydamasis marškinių, aš pastebėjau, 
kaip ant jo pečių žaidžia šviesos atspindžiai, ir mirtinai panūdau 
jį paliesti, vėl savo kūnu pajusti jį, tvirtą, glotnų ir nekantrų. 

Pro marškinių apykaklę išlindo Džeimio galva, ir mudviejų 
akys susitiko, staiga ir iš netyčių. Akimirką stabtelėjo, žvelgda- 
mas į mane, bet nė žodžio netardamas. Anapus mudu gaubian- 
čios žaižaruojančios tylos pilaitė aidėjo nuo rytmečio garsų; er- 
zėjo tarnai, buvo girdėti spigus Luizos balsas, pakeltas ir kažkuo 
pasipiktinęs. 

„Ne čia, - bylojo Džeimio akys. - Ne tarp šitiekos svetimų 
žmonių.“ 

Jis nuleido akis ir kruopščiai užsisagstė marškinius. 

- Ar Luiza laiko jodinėjamų arklių? - pasiteiravo, vis dar 
knebinėdamasis su sagomis. - Už kelių mylių nuo čia esama 
uolų; pamaniau, galėtume ten nujoti - gal ten bus vėsiau. 

- Tikriausiai laiko, - atsiliepiau, - paklausiu. 


a 


Uolas prijojome prieš vidurdienį. Veikiau ne uolas, o stačias 
klinčių kolonas ir keteras, stirksančias iš gelstančios žolės tarp 
aplinkinių kalvų nelyginant senovės miesto griuvėsiai. Balkšvos 
uolų keteros buvo laiko ir audrų nudrengtos, suskeldėjusios, o 
plyšiai prižėlę tūkstančių keistų mažų augalėlių, kurie sugebėjo 
suleisti šaknis grumstelyje varganos žemės. 

Palikome arklius supančiotus ganytis ir užkopėme į plačią, 
plokščią, šiurkščia žole apaugusią kalkakmenio aikštelę beveik 
pačioje uolų sangrūdos viršūnėje. Skurdūs krūmokšniai metė 
menkutį pavėsį, bet čia, aukštai, dvelkė šioks toks vėjelis. 

- Dievaži, karšta! - šūktelėjo Džeimis. 

Jis atsisegė kilto sagtį, ir šis nukrito jam po kojų; ėmė vilktis 
marškinius per galvą. 

— Džeimi, ką čia dabar darai? - pusiau juokais paklausiau aš. 

- Išsirengiu, - ramiai atsakė jis. - Ir kodėl tau, Sasenach, to 
paties nepadarius? Tu dar labiau sukaitusi negu aš, o čia juk nie- 
kas nemato. 

Valandėlę neryžtingai padelsusi, pasinaudojau jo patarimu. 
Vieta buvo visai nuošali; per stačios uolos avims, vadinasi, vargu 
ar koks piemuo mudu užklups. Likom vieni, nuogi drauge, toli 
nuo Luizos ir pulko įkyrių jos tarnų... Džeimis patiesė savo skrais- 
tę ant nelygios žemės, o aš išsirangiau iš savo lipnių drapanų. 

Džeimis tingiai išsidrėbė aukštielninkas, rankas susidėjo po 
galva, visiškai nekreipdamas dėmesio į smalsias skruzdėles, pri- 
birusius grumstus ir dygius šapus. 

- Turbūt ožio kailį turi, - pasakiau. - Kaip gali šitaip gulėti 
ant plikos žemės? 

Tokia pat nuogutėlė kaip jis patogiau įsitaisau ant skraistės, 
kurią jis apdairiai man patiesė. 

Jis gūžtelėjo pečiais, užsimerkęs prieš popiečio saulę. Įdubo- 
je, kur mes gulėjom, saulės šviesa jį nuauksino, tamsios, šiurkš- 
čios žolės fone jis švytėjo rausvu auksu. 

— Man gerai, - patenkintas pasakė jis ir nutilo, ir jo kvėpa- 
vimas buvo girdėti net pro negarsų vėjo švilpimą uolų viršūnėse 
virš mudviejų. 

Apsiverčiau ant pilvo, padėjau smakrą ant sukryžiuotų rankų 
ir ėmiau jį stebėti. Buvo plačių pečių ir siaurų klubų, ilgomis, ga- 
lingomis šlaunimis, nežymiai išvagotomis raumenų, įsitempusių 
net ir dabar, kai gulėjo atsipalaidavęs. Šiltas vėjelis kedeno džiūs- 
tančius švelnius cinamono spalvos kuokštus jo pažastyse, šiaušė 
vario ir aukso gyvaplaukius ant riešų, sukryžiuotų virš galvos. 
Švelnus vėjelis maloniai gaivino, nes ankstyvo rudens saulutė dar 
gerokai kaitino man pečius ir blauzdas. 

- Aš myliu tave, - tyliai ištariau, ne jam, nė nesikreipdama į 
jį, o vien dėl malonumo tai sakyti. 

Tačiau jis, matyt, vis dėlto išgirdo, nes plati burna nežymiai 
šyptelėjo. Po akimirkos užsirito greta manęs ant skraistės ir ap- 
sivertė ant pilvo. Prie nugaros ir užpakalio laikėsi prikibę keli 
šapeliai. Nubraukiau vieną jų, ir jo oda šiurptelėjo nuo mano 
prisilietimo. 

Pasilenkiau pabučiuoti jam į petį, su malonumu uodžiau jo 
odos kvapą ir mėgavausi sūroku jos skoniu. 

Vis dėlto, užuot irgi mane pabučiavęs, jis truputį pasitraukė 
ir liko gulėti, pasirėmęs ant alkūnės, žiūrėdamas į mane. Jo iš- 
raiška buvo mažumėlę keistoka, nesupratau jos ir dėl to jaučiausi 
kiek nejaukiai. 

— Apie ką tu galvoji? - paklausiau ir perbraukiau pirštu išilgai 
gilaus jo stuburo griovelio. 

Džeimis pasislinko lygiai tiek, kad jo nepasiekčiau, ir giliai 
įkvėpė. 

— Na, aš spėliojau... — prabilo jis, o tada nutilo. Žiūrėjo nudū- 
ręs akis žemyn, žaidė su gėlyte, išdygusia žolėje. 

— Apie ką spėliojai? 

— Koks jausmas buvo... su Liudviku. 

Akimirką maniau, kad man sustojo širdis. Supratau, kad iš- 
balau kaip drobė, nes žodžius lemenau apmirusiomis lūpomis. 

- Koks... buvo... jausmas? 

Tada jis pakėlė galvą ir tik vos ne vos šyptelėjo puse lūpų. 

- Na, - pasakė jis, - Liudvikas juk karalius. Galėtum tikėtis, 
kad... bus kas nors kitaip. Na, supranti... gal kuo nors ypatinga? 

Šypsena pamažu blėso, ir jo veidas išblyško ne mažiau už ma- 
niškį. Jis vėl nuleido akis, vengdamas mano nelaimingo žvilgsnio. 

- Tikriausiai man buvo įdomu vien tai, - sumurmėjo Džei- 
mis, - ar jis,.. kuo nors skiriasi nuo manęs? 

Mačiau, kaip prikando lūpą, matyt, gailėdamasis dėl šių žo- 
džių, bet tam jau buvo tikrai per vėlu. 

— Po velnių, iš kur tu žinai? - paklausiau. 

Jaučiausi apdujusi ir pažeidžiama, pasiverčiau ant pilvo ir 
prisiplojau prie velėnos. 

Jis papurtė galvą, vis dar stipriai prikandęs dantimis apatinę 
lūpą. Kai ją paleido, paliko raudona žymė. 

- Klere, - tyliai ištarė jis. - Ak, Klere, Klere. Tu nuo pat pir- 
mo karto visa man atsidavei, nieko sau nepasilikdama. Ničnieko 
nuo manęs nenuslėpei. Ir vėliau niekada neslėpei. Kai prašiau 
tavęs, kad būtum atvira, sakiau, kad nemoki meluot. Kai tave 
taip liečiau... - Ranka nuslydo ir suėmė vieną mano sėdmenų 
pusę, ir aš krūptelėjau, nes nesitikėjau šito. - Kaip seniai tave 
myliu? - tylutėliai paklausė jis. - Metus? Nuo pat tos akimirkos, 
kai tik pamačiau. O kaip dažnai mylėdavau tavo kūną? Gal pusę 
tūkstančio kartų, o gal daugiau? - Tada palietė mane vienu pirš- 
tu, švelniai, lyg drugelis būtų nutūpęs, apvedžiojo mano ranką 
ir petį, nuslydo per šonkaulius, kol nuo kutenimo nusipurčiau 
ir pasiritau, tada atsigręžiau į jį. - Tu niekad nesigūždavai nuo 
mano prisilietimo, - pasakė jis, įdėmiai žiūrėdamas, kaip braukia 
liniją pirštas, paskui nušoka kiek žemiau, apsuka aplink krūtį. - 
Niekuomet, net pačioje pradžioje, kai būtum galėjusi krūpčioti 
ir manęs tai nebūtų stebinę. Bet nė sykio nekrūptelėjai. Nuo pat 
pirmo karto atidavei man viską; nieko nepasilikai, neužgynei 
man jokios savo kūno vietos. O dabar, - pasakė jis ir atitraukė 

ranką. - Iš pradžių maniau, tik dėl to, kad tu praradai vaiką ir 
galbūt droviesi manęs, arba susvetimėjusi jautiesi po tokio ilgo 
išsiskyrimo. Bet paskui supratau, kad ne dėl to. 

Tada labai ilgai buvo tylu. Girdėjau, kaip ritmingai, skaudžiai 
į šaltą žemę daužosi mano širdis, kaip pakalnėje šnekučiuojasi 
pušys ir vėjas. Tolumoje klykavo paukščiai. Norėjau būti vienas 
iš jų. Ar bent jau taip pat toli. 

- Kam? Kam man meluoti? - tyliai paklausė jis. - Jei aš ir 
žinodamas vis tiek pas tave grįžau? 

Įbedžiau akis sau į rankas, sunertas po smakru, nurijau seiles. 

- Jeigu... - prabilau ir vėl nurijau, - jeigu būčiau pasakiusi 
tau, kad leidau Liudvikui... tu būtum klausinėjęs apie tai. Ma- 
niau, negalėtum to užmiršti... galbūt galėtum man atleisti, bet 
niekad nepamirštum, ir tai visam laikui liktų tarp mūsų. 

Vėl per jėgą nurijau. Kad ir šutino kaitra, man šalo rankos, o 
paširdžiuose įsitaisė ledinis sunkumas. Bet jeigu jau dabar sakiau 
jam tiesą, privalėjau pasakyt viską. 

— Jeigu būtum paklausęs - o juk ir paklausei, Džeimi, pa- 
klausei! - man būtų tekę apie tai pasakot, būtų tekę vėl viską 
išgyventi, ir aš bijojau... 

Nutilau nebeįstengdama žodžio pratarti, bet jis neketino 
atlyžti. 

— Ko bijojai? - kamantinėjo. 

Pasukau galvą, ne tiek, kad sutikčiau jo žvilgsnį, bet užtekti- 
nai, kad pro saulėje žaižaruojančių savo plaukų uždangą maty- 
čiau tamsų jo siluetą saulės fone. 

- Bijojau, kad išsitarsiu tau, dėl ko tai padariau, - tyliai pasa- 
kiau. - Džeimi... man nieko kita neliko, kad išvaduočiau tave iš 
Bastilijos — ir blogesnių dalykų būčiau padariusi, jei būtų prirei- 
kę. Kita vertus... ir paskiau... aš iš dalies tikėjausi, kad kas nors 
tau pasakys, kad tu sužinosi. Aš taip pykau, Džeimi, už tą dviko- 
vą, už vaikelį. Ir už tai, kad privertei mane taip elgtis... nueiti pas 
Liudviką. Norėjau padaryti ką nors, kas tave atgrasytų, dėl ko bū- 
čiau tikra, kad daugiau niekad tavęs nepamatysiu. Nuėjau ten... iš 
dalies... dėl to, kad norėjau tave įskaudinti, - sušnabždėjau. 

Prie jo lūpų kampučio virptelėjo vienas raumenėlis, bet jis 
toliau žiūrėjo žemyn, į sunertas rankas. Praraja tarp mūsų, taip 
pavojingai užtvenkta, vėl žiojėjo, atšiauri ir neįveikiama. 

- Šit kaip. Na ir įskaudinai. 

Jis užsičiaupė, lūpos virto plonu brūkšneliu, kurį laiką tylėjo. 
Galop pasuko galvą ir pažiūrėjo tiesiai į mane. Būčiau bemeili- 
jusi išvengti jo žvilgsnio, bet nebuvo kur dingti. 

- Klere... ką tu jautei, kai aš atsidaviau Džekui Randalui? - 
tyliai paklausė jis. - Kai leidau jam mane paimti, Ventvorte? 

Mane nukrėtė šiurpas, kaip elektra nuvėrė nuo plaukų paša- 
knių iki kojų pirštų galiukų. Tokį klausimą mažiausiai tikėjausi 
išgirsti. Keliskart prasižiojau ir vėl užsičiaupiau, kol sumečiau, 
ką atsakyti. 

- N-nežinau, - sumikčiojau, - negalvojau apie tai. Aišku, py- 
kau. Buvau įtūžusi - papiktinta. Ir vemt vertė. Ir dėl tavęs baimi- 
nausi. Ir... buvo gaila tavęs. 

— Ar tu pavyduliavai? Kai vėliau papasakojau tau... apie tai, 
kad jis mane sujaudino, nors to ir nenorėjau? 

Giliai įkvėpiau, žolės stagarėliai kuteno krūtis. 

— Ne. Bent jau manau, kad ne; ir tada taip nemaniau. Paga- 
liau tai juk ne tas pat, jei... tu būtum to norėjęs. 

Nudelbusi akis, prikandau lūpą. Jo balsas man prie peties 
skambėjo ramiai, dalykiška intonacija. 

— Ir aš nemaniau, kad tu troškai sugulti su Liudviku... o gal? 

- Ne! 

— Na, taigis, gerai. - Jis abiem nykščiais suėmė žolės stiebelį 
ir susikaupęs ėmė jį rauti. - Aš irgi pykau. Ir pykino. Ir gaila 
buvo. 

Tyliai cyptelėdamas stiebelis išsinėrė iš apvalkalo. 

— Kai pats buvau tokioj padėty, - beveik pakuždomis kalbėjo 
jis, - maniau, tu tos minties nepakelsi - ir būčiau nekaltinęs ta- 
vęs, jei būtum nepakėlusi. Žinojau, kad tikrai nusigręši nuo ma- 
nęs, ir stengiausi atstumti tave, pavaryti šalin, kad netektų regėt 
tavo veide pasidygėjimo ir nuoskaudos. - Jis užsimerkė ir pakėlė 

tarp nykščių žolės stiebą, juo vos perbraukė per lūpas. - Bet tu 
niekur nėjai. Glaudei mane prie krūtinės ir lepinai. Užuot pali- 
kusi, išgydei mane. Mylėjai mane, nepaisydama nieko. 

Jis giliai, nelygiai įkvėpė ir vėl pasuko galvą į mane. Akyse 
žvilgėjo ašaros, bet neištrūko ir skruostais nenuriedėjo. 

— Pamaniau, gal pavyktų tau tą patį padaryt, ką ir tu man 
padarei. Ir dėl to galų gale atvykau į Fontenblo. 

Jis stipriai užsimerkė, atsimerkė, ir jo akys praskaidrėjo. 

- Paskui, kai pasakei man, kad nieko neįvyko, tąsyk neilgam 
patikėjau, nes baisiai norėjau tikėt. Bet vėliau... aš supratau, Kle- 
re. Neįstengiau to nuo savęs nuslėpti, ir supratau, kad melavai 
man. Maniau, nepasitikėsi, kad vis tiek mylėsiu tave, arba... kad 
tu tikrai jo norėjai ir bijojai išsiduoti man. 

Jis numetė žolę, nuleido galvą ir padėjo ant sunertų rankų. 

- Sakei, kad norėjai mane įskaudinti. Ką gi, nuo minties apie 
tai, kad tu su karalium gulėjai, skaudėjo labiau už įdagą krūti- 
nėje, už rimbo kirčius per nuogą nugarą. Bet žinoti, kad tu ne- 
pasitiki manim, jog mylėsiu, - tai tas pat, kaip ištraukti galvą iš 
kartuvių kilpos ir pajusti, kaip skerdimo peilis sminga į pilvą. 
Klere... - Jis prasižiojo ir vėl susičiaupė, kaupdamas jėgas kalbėti 
toliau. - Klere, nežinau aš, ar ta žaizda mirtina, bet kai žiūriu į 
tave, jaučiu, kaip širdis apmiršta. 

Tyla tarp mudviejų gilėjo ir plito. Orą virpino kažkokio vabz- 
džio čirškimas ant uolų. 

Džeimis gulėjo visiškai nejudėdamas, žvelgė į žemę be jokios 
išraiškos. To tuščio veido aš negalėjau pakelti, nei įsivaizduoti to, 
kas už jo slypi. Pavėsinėje, kad ir trumpai, mačiau jo neviltį ir 
apmaudą, o dabar širdis apmirė nuo minties, kad tasai įtūžis, to- 
kia kaina suvaldytas, dabar laiko plieno varžtais surakinęs sykiu 
ir pasitikėjimą, ir džiaugsmą. 

Desperatiškai ieškojau, kaip nutraukti mudu skiriančią sle- 
giančią tylą, ką padaryti, kad grąžinčiau prarastą tikrumą tarp 
mudviejų. Tada Džeimis atsisėdo, tvirtai apsikabinęs kelius, ir 
nusisuko, užsižiūrėjo į ramų slėnį. 

Geriau jau siustų, pamaniau, negu tylėtų. Ištiesiau ranką per 
mus skiriančią bedugnę ir uždėjau delną jam ant rankos. Buvo 
įšilusi saulėje, gyva paliesti. 

- Džeimi, - sušnibždėjau, - prašau. 

Jis iš lėto pasuko galvą į mane. Iš veido vis dar atrodė ramus, 
nors įkypos it katės akys susiaurėjo, žiūrėjo į mane tylėdamas. 
Pagaliau ištiesė ranką ir nutvėrė už riešo. 

- Ką, nori, kad primuščiau? - tyliai paklausė. 

Suspaudė ranką stipriau, ir aš nevalingai trūktelėjau, bandy- 
dama išsilaisvinti. Jis vėl staigiai prisitraukė mane per šiurkščią 
žolę, mudviejų kūnai susiglaudė. 

Nejučia ėmiau drebėti, oda pašiurpo ir pasišiaušė gyvaplau- 
kiai ant rankų, bet vis dėlto įstengiau atsakyti: 

- Taip. 

Veidas liko neįžvelgiamas. Nenuleisdamas akių, jis ištiesė 
ranką ir pagraibė aplinkui, kol užtiko dilgėlių kuokštą. Kai pirš- 
tais palietė dygius kotelius, jis giliai įkvėpė, bet kietai sukando 
dantis; suėmė tvirtai kumščiu ir išrovė augalą su šaknimis. 

- Gaskonės valstiečiai neištikimą žmoną plaka dilgėlėmis, - 
pasakė Džeimis. 

Nuleido dygų kerelį ir žydinčiomis viršūnėlėmis perbraukė 
per vieną krūtį. Be garso aiktelėjau, kai staiga nutvilkė ir, lyg 
burtų lazdele mostelėjus, ant odos atsirado rausvas ruožas. 

— Nori, kad ir aš taip padaryčiau? - paklausė jis. - Kad ir tave 
taip nubausčiau? 

- Jei... jeigu nori. 

Man taip virpėjo lūpos, kad vos pralemenau. Nuo dilgėlių 
šaknų man tarp krūtų nukrito keli žemių grumsteliai, vienas 
nusirito per šonkaulius, tikriausiai išjudintas besidaužančios šir- 
dies. Rumbas ant krūties degė kaip ugnis. Kietai užsimerkiau, 
gyvai ir su visomis detalėmis vaizduodamasi, koks jausmas būti 
plakamai dilgėlių kuokštu. 

Staiga plieniniai gniaužtai paleido mano riešą. Prasimerkiau 
ir pamačiau Džeimį, sėdintį prie manęs sukryžiuotomis kojomis, 

dilgėlės gulėjo pabirusios ant žemės. Jo lūpose pleveno lengva, 
mąsli šypsenėlė. 

— Vienąsyk vertai tave prilupau, Sasenach, o tu pagrasinai 
paleisti man vidurius mano paties durklu. O dabar prašaisi dil- 
gėlėmis plakama? - Tartum stebėdamasis iš lėto papurtė galvą, 
o jo delnas lyg pats savo valia nukeliavo ir palietė mano skruos- 
tą. - Tai tau šitaip rūpi mano išdidumas? 

- Taip! Taip, rūpi jis man, prasmek tu skradžiai! 

Ir pati atsisėdau, sugriebiau jį už pečių ir, mudu abu lygiai 
nustebindama, stipriai ir nerangiai pabučiavau. 

Jis nejučia krūptelėjo, paskui prisitraukė mane, tvirtai su- 
ėmęs nugarą, lūpos atsiliepė į bučinį. O tada priplojo mane prie 
žemės, užgulė savo svoriu, kad negalėjau nė krustelėti. Platūs pe- 
čiai užtemdė dangų, rankos prispaudė mano rankas prie šonų, 
laikė įkalintą. 

— Gerai, - sušnabždėjo jis. Akys gręžė it grąžtai, provokavo 
mane užsimerkti, mesdamos iššūkį atlaikyti jo žvilgsnį. - Gerai. 
Kaip nori, nubausiu tave. 

Jis valdingai prispaudė mane klubais, ir pajutau, kaip šlaunys 
duoda jam kelią, vartai atsiveria laukiamam įsibrovėliui. 

— Niekada, - kuždėjo jis man. - Niekada. Niekas kitas, tik aš! 
Žiūrėk man į akis! Pažadėk man! Žiūrėk į mane, Klere! 

Jis įsiskverbė į mane veržliu judesiu, o aš sudejavau ir būčiau 
nusukusi galvą, bet jis laikė ją delnais, versdamas mane žiūrėti jam 
į akis, žiūrėti, kaip plačią, mielą jo burną iškreipia skausmas. 

— Niekada, - jau švelniau ištarė jis. - Nes tu esi mano. Mano 
žmona, širdis mano, siela mano. 

Jo svoris neleido man pajudėti, slėgė kaip lauko riedulys, už- 
ristas ant krūtinės, bet mudviejų kūnų trintis vertė mane spaustis 
prie jo, trokšti dar. Ir dar. 

— Kūnas mano, - gaudydamas kvapą ištarė jis ir davė man, 
ko geidžiau. Šoktelėjau po juo lyg mėgindama ištrūkti, nugarą 
išriečiau lanku, spaudžiausi prie jo. Tada jis išsitiesė viršum ma- 
nęs visu ūgiu, beveik nekrutėdamas, ir mudviejų intymiausioji 
jungtis atrodė nedaug artimesnė negu odų sąjunga. 

Iš apačios mane badė šiurkšti žolė, dūrė sutraiškyti aštrūs sta- 
garai, o jų kvapas buvo toks pat aitrus kaip ir mane paėmusio 
vyro. Po juo prisiplojo krūtys, ir mums trinantis pirmyn ir atgal 
lengvai kuteno jo krūtinės gaurai. Muisčiausi, kviesdama jį elgtis 
šiurkščiau, jausdama, kaip jo šlaunys spaudžia mane prie žemės. 

— Niekada, - šnabždėjo jis, veidus skyrė vos keli coliai. 

- Niekada, - atsakiau ir nusukau galvą, užsimerkiau, slėpda- 
masi nuo jo skvarbaus kaip peiliai žvilgsnio. 

Nenumaldomas, švelnus spaudimas privertė mane vėl atsi- 
sukti į jį, o tankūs judesiukai nepaliaudami kartojosi. 

- Ne, mano Sasenach, - tyliai sudraudė jis, - atsimerk. Žvelk 
į mane. Nes čia tau bausmė, kaip ir man. Žvelk, ką man padarei, 
o aš irgi žinau, ką tau padariau. Žvelk į mane. 

Ir aš žiūrėjau, įkalinta, prirakinta prie jo. Žiūrėjau, kaip jis 
nusimetė paskiausiąją kaukę ir atvėrė man savo gelmes, savo 
sielos žaizdas. Būčiau raudojusi dėl jo skausmo kaip ir dėl sa- 
vojo, jei tik būčiau įstengusi. Bet jo akys laikė mane prikaustytą, 
plačiai atmerktos ir be ašarų, beribės kaip sūrus vandenynas. Jo 
kūnas laikė sukaustęs mano kūną, vairavo jį savo jėga nelyginant 
vakarų vėjas burlaivį. 

Ir aš keliavau į jį, lygiai kaip jis į mane, tad kai mane ėmė 
purtyti tankūs meilės audros pliūpsniai, jis suriko ir mudu drau- 
ge šokinėjome per bangas kaip vienas kūnas ir save regėjome 
vienas kito akyse. 


= 


Popietės saulė kaitino kalkakmenio uolas, ir jų properšose 
bei ertmėse tvyrojo sodrūs šešėliai. Pagaliau radau, ko ieškojau, 
jis augo iš gilaus plyšio milžiniškame akmenyje, linksmai maiš- 
taudamas prieš dirvožemio skurdą. Nusilaužiau alavijo stiebelį, 
perlaužiau mėsingą lapą pusiau ir patepiau rumbus Džeimio del- 
ne vėsia žalia mase. 

— Geriau? - paklausiau. 

— Daug geriau. - Džeimis raukydamasis palankstė pirštus. - 
Jėzau, kaip tos dilgėlės kanda! 

— Kanda. 

Atsismaukiau suknelės korsažą ir atsargiai pasitepiau krūtį 
alavijo sultimis. Jų vėsuma iškart atnešė palengvėjimą. 

- Gal ir gerai, kad nepasinaudojai mano siūlymu, - kreivai 
šyptelėjau ir dėbtelėjau į netoliese žaliuojantį žydinčių dilgėlių 
kerą. 

Jis plačiai išsišiepė ir gerąja ranka paplojo man per sėdimąją. 

— Na, nedaug trūko, Sasenach. Nereikėtų manęs taip gundy- 
ti. - Tada surimtėjo, pasilenkė ir švelniai pabučiavo mane. - Ne, 
mo duinne. Tą vieną sykį prisiekiau tau, ir po visam. Niekuomet 
iš pykčio nepakelsiu prieš tave rankos. Juk vis dėlto, - pridūrė 
tylutėliai, - jau ir taip užtektinai įskaudinau. 

Prisiminimas privertė susigūžti, bet turėjau būti teisinga jam. 

- Džeimi, - pradėjau kalbą truputį virpančiomis lūpomis. — 
Dėl... vaikučio. Ne tu dėl to kaltas. Man atrodė, kad čia per tave, 
bet ne taip buvo. Man atrodo... vis tiek taip būtų baigęsi, būtum 
tu kovęsis su Džeku Randalu ar nebūtum. 

- Šitaip? Aa.. nagi ką tuomet. - Jis raminamai laikė mane 
apglėbęs, priglaudė mano galvą, padėtą jam ant peties. - Man 
truputį lengviau, kai girdžiu tave taip sakant. Vis dėlto turėjau 
galvoj ne vaikelį, o veikiau Frenką. Manai, galėsi man už tai 
atleisti? 

Iš viršaus į mane žvelgė sunerimusios mėlynos akys. 

— Frenką? - Iš nuostabos praradau amą. - Bet juk... nėra už 
ką atleisti. 

Tada man šovė mintis: o gal jis iš tiesų nežino, kad Džekas 
Randalas tebėra gyvas - pagaliau juk Džeimį suėmė iškart po 
dvikovos. Bet jeigu jis nežino... 

Įkvėpiau ir sukaupiau drąsą. Kad ir kaip būtų, sužinoti jam 
teks, tai gal geriau iš manęs. 

— Džeimi, tu neužmušei Džeko Randalo, - pasakiau. 

Mano nuostabai, jis neatrodė nei nustebęs, nei sukrėstas. Pa- 
purtė galvą, popietės saulė sužvilgo jo plaukuose. Dar ne tokie 
ilgi, kad galėtum surišti, vis dėlto kalėjime jie buvo gerokai pa- 
augę, ir jam nuolat tekdavo braukti juos nuo akių. 

- Žinau, Sasenach, - atsakė jis. 

- Žinai? Bet... ko tada... - sutrikau. 

— Tai... tu nežinai? - neryžtingai paklausė jis. 

Man rankomis perbėgo šaltukas, nors saulė ir kaitino. 

- Ko nežinau? 

Jis kramtė apatinę lūpą ir nenoromis žiūrėjo į mane. Galų 
gale pasiryžo, giliai įkvėpė ir atsiduso. 

— Ne, aš nenužudžiau jo. Bet sužeidžiau. 

- Taip, Luiza sakė, kad sunkiai jį sužeidei. Bet sakė, sveiksta. 

Staiga man iš atminties išplaukė ana scena Bulonės miške; 
paskutinis vaizdas, kurį mačiau, kol dar nebuvo užtemusios 
akys. Aštrus Džeimio špagos smaigalys perkerta lietaus sulytą 
elnio odą. Ūmai išplinta raudona dėmė... ir kampas, kuriuo aš- 
menys su didžiule jėga sminga žemyn. 

- Džeimi! - Mano akys išsiplėtė iš pasibaisėjimo. - Negi tu... 
Džeimi, ką tu padarei! 

Jis nudūrė akis, pasitrynė nudilgintą delną į kilto šoną. Pa- 
purtė galvą, tylomis stebėdamasis. 

- Koks aš kvailys buvau, Sasenach. Jei būčiau paleidęs ne- 
nubaustą už tai, ką jis padarė berniukėliui, nebūčiau galėjęs 
vyru savęs laikyt, o vis dėlto... visą laiką galvojau: „Negali dabar 
pat to šunsnukio nudėt, juk pažadėjai. Negali nudėt jo.“ - Vos 
šyptelėjo, anaiptol ne linksmai, žiūrinėdamasis rumbais nuber- 
tą delną. - Mano galvoj mintys virė lyg avižinės košės puodas 
ant ugnies, bet aš vis tiek laikiausi įsikibęs tos minties. „Negali 
jo užmušt.“ Ir neužmušiau. Bet man protas buvo aptemęs nuo 
kautynių įkarščio, ausyse ūžė kraujas - ir aš nė akies mirksnį ne- 
stabtelėjau pagalvoti, kodėl negaliu jo žudyt, tik žinojau, kad tau 
prisižadėjau. O kai parsimečiau jį po kojų ant žemės, atsiminiau 
Ventvortą ir Fergiusą, ir špagos ašmenys sakytum atgijo mano 
rankose... - Umai jis nutilo. 

Pajutau, kaip galva ima svaigti, ir dribtelėjau ant uolų ato- 
dangos. 

— Džeimi, - tariau. 

Jis bejėgiškai gūžtelėjo pečiais. 

— Ką gi, Sasenach, - pasakė vengdamas mano žvilgsnio, — 
galiu tik pasakyt, kad ten būt sužeistam — velniškai nesmagus 
daiktas. | 

- Jėzau. 

Sėdėjau suakmenėjusi nuo šio atradimo. Džeimis tylomis sė- 
dėjo greta, tyrinėdamas plačių plaštakų viršų. Ant dešinės tebe- 
buvo rausva žymė. Ventvorte Džekas Randalas buvo vinį kiaurai 
per ją įkalęs. 

— Ar nekenti manęs už tai, Klere? — paklausė tyliai, beveik 
atsargiai. 

Papurčiau galvą, užsimerkusi. 

— Ne. - Atsimerkiau, pamačiau visai arti jo susirūpinusį vei- 
dą. - Šiuo metu pati nežinau, ką manyti, Džeimi. Tikrai nežinau. 
Bet ne nekenčiu tavęs. - Uždėjau delną ant jo rankos ir švelniai 
spustelėjau. - Tik... leisk man valandžiukę pabūti vienai, gerai? 


2 

Vėl apsirengusi jau išdžiūvusia suknele, ant kelių išskėčiau 
pirštus. Vienas sidabrinis, kitas auksinis. Abu sutuoktuvių Žie- 
dai tebebuvo ant mano rankų, ir man galva neišnešė, ką tatai 
reiškia. 

Džekas Randalas niekuomet nepradės kūdikio. Džeimis, re- 
gis, buvo tuo tikras, o aš nebuvau linkusi jo tardyti. O vis dėlto 
tebemūvėjau Frenko žiedą, vis dar prisiminiau žmogų, buvusį 
mano pirmuoju vyru, panorėjusi galėjau atsiminti, koks jisai 
buvo, ką darytų. Tai kaipgi gali taip būti, jeigu jis neegzistuos? 

Papurčiau galvą, užsibraukiau vėjyje išdžiūvusias garbanas 
už ausų. Nesupratau. O gali būti, iš tiesų niekad ir nesuprasiu. 
Bet kad ir kaip būtų, galima pakeist ateitį ar negalima - o atrodė, 
kad mums tai pavyko, - buvau tikra, kad negaliu pakeisti nese- 
nos praeities. Kas padaryta - padaryta, ir niekaip negalėčiau to 
pakeisti. Džekas Randalas nesusilauks palikuonių. 

Už manęs šlaitu nuriedėjo akmuo, pasišokinėdamas ir išju- 
dindamas nedideles žvyro griūtis. Atsisukau ir pažiūrėjau ten, 
kur Džeimis, vėl apsirengęs, tyrinėjo uolas. 

Uola buvo nuvirtusi neseniai. Nauji balti paviršiai rodė, kur 
skilo dėmėtas, parudavęs orų nudrengto kalkakmenio luitas, ir 
toje akmenų krūvoje buvo spėję suželti tik smulkiausi augalėliai, 
o kitur šlaite kerojo tankūs krūmokšniai. 

Džeimis pasislinko į šoną, susikaupęs ieškojo gruoblėtame 
šlaite, kur įsitverti. Mačiau, kaip, apsikabinęs uolą, prasispraudė 
pro didžiulį riedulį, jo durklas brykštelėjo į akmenį ir garsas pa- 
siekė mane popietės tyloje. 

Tada jis pradingo. Tikėdamasi, kad tuoj išlįs kitoje uolos pu- 
sėje, laukiau maloniai šildydamasi saulutėje pečius. Bet jis nesi- 
rodė, ir aš po kelių minučių susirūpinau. Galėjo juk paslysti ir 
nusiristi, o gal susitrenkė galvą į akmenis. 

Vėl atsivarstyti aulinukus užtruko, regis, visą amžinybę, o 
jis vis dar neatsirado. Pasikaišiau sijonus ir ėmiau kopti į kal- 
vą, atsargiai statydama basų kojų pirštus ant šiurkščių įšilusių 
akmenų. 

— Džeimi! 

— Čionai, Sasenach. 

Jis prašneko man už nugaros ir taip išgąsdino, kad vos nepra- 
radau pusiausvyros. Džeimis sugavo mane už rankos ir nukėlė į 
mažą aikštelę tarp smailų krituolių akmenų. 

Jis pasuko mane veidu į kalkakmenio sieną, išmargintą rudo- 
mis dėmėmis nuo vandens ir dūmų. Ir dar kažkuo. 

- Žiūrėk, - tyliai paragino jis. 
nuo to, ką išvydau. 

Prieš mane ištapyti gyvuliai šuoliavo per lygią uolos sieną, 
jiems šokant į šviesą viršuje ore tavaravo kanopos. Buvo bizo- 
nų ir elnių, bėgančių glaudžiu būreliu pakeltomis uodegomis, o 
pakraštyje buvo galima įžiūrėti pulką dailių paukštelių, išskėtu- 
sių sparnus ir sklendžiančių virš žvėrių, tvirtai laikomų Žemės 
traukos. 

Dailiai išpiešti raudona, juoda ir ochros spalvomis, dėl išraiš- 
kingumo išnaudojant pačios uolos linijas, jie be garso dundėjo, 
apvalūs užpakaliai kilnojosi, sparnai skriejo tolyn per suskeldė- 

jusį uolos paviršių. Kadaise jie gyveno olos tamsoje, apšviesti tik 
savo autorių ugnies. Įgriuvus juos slepiančiam šlaitui, atrodė to- 
kie pat gyvi kaip visa, kas tik vaikšto žeme. 

Užsižiūrėjusi į masyvius pečius, sakytum veržliai šokančius 
nuo uolos, Džeimio nepasigedau tol, kol pašaukė: 

- Sasenach! Eikš, ateik šen. 

Balsas buvo kažkoks keistas, ir aš nuskubėjau pas jį. Stovėjo 
prie angos į nedidelę olos atšaką ir žiūrėjo į apačią. 

Jie gulėjo už uolos atodangos, lyg būtų užsiglaudę nuo vėjo, 
nuginusio bizonus. 

Jų buvo du, gulėjo greta ant suplūktų olos grindų. Aklinai 
uždaryti sausame olos ore, kaulai išliko, nors kūnai jau seniausiai 
buvo išdžiūvę ir virtę dulkėmis. Prie vienos apvalios kaukolės 
laikėsi tamsios į pergamentą sudžiūvusios odos atplaiša, mūsų 
sukelti oro gūsiai švelniai kedeno plaukų sruogą, parausvėjusią 
nuo senumo. 

— Dieve mano, - pratariau tylutėliai, tartum galėčiau sutrik- 
dyti jų ramybę. 

Prisislinkau arčiau Džeimio, jis apkabino mane per liemenį. 

— Manai... juos čia... nužudė? Galbūt paaukojo? 

Džeimis papurtė galvą, susimąstęs žvelgdamas į krūvelę tra- 
pių, purių kaulelių. 

— Ne, - atsiliepė taip pat tyliai, lyg bažnyčios šventovėje. 

Jis atsisuko ir, pakėlęs ranką, palietė sieną už mūsų, kur 
liuoksėjo elniai ir gervės sklendė anapus akmens. 

-— Ne, - pakartojo. - Žmonės, kurie tokius žvėris piešė... jie 
nebūt galėję tokių dalykų padaryt. 

Tada jis vėl atsigręžė į griaučių porą, susiglaudusią mudviem 
po kojomis. Pasilenkė virš jų, pirštu pabraukė pagal kaulų liniją, 
saugodamasis nepaliesti dramblio kaulo spalvos paviršiaus. 

— Matai, kaip jie guli, - pasakė. - Jie čia nepargriuvo, ir nie- 
kas jų palaikų nepaguldė. Patys atgulė. 

Delnas nuslydo išilgai didesniojo skeleto ilgųjų rankos kau- 
lų, tamsus jo šešėlis supleveno it milžiniškas drugys ties krūvelė 
sukritusiais šonkauliais. 

- Jis laikė ją apkabinęs, - pasakė Džeimis. - Šlaunimis buvo 
prisiglaudęs prie jos iš už nugaros ir laikė tvirtai prispaudęs, o 
galvą padėjęs jai ant peties. 

Ranka sklandė ties kaulais, rodė, aiškino, vėl rengė juodu 
vaizduotės kūnu, ir aš juos įsivaizdavau kaip gyvus, paskutinį 
kartą apsikabinusius, amžiams. Smulkieji pirštakauliai buvo nu- 
byrėję, bet kremzlės liekanos tebejungė delnakaulius. Smulkutės 
falangos gulėjo vienos virš kitų; paskutinįkart laukdami jiedu 
buvo sunėrę rankas. 

Džeimis atsistojo ir ėmė žvalgytis po olos vidų; laidos link 
pakrypusi saulė nutaškė sienas sodriu raudoniu ir ochra. 

- Štai ten, - parodė jis vieną vietą prie olos angos. Uolos ten 
buvo tamsiai rudos nuo dulkių ir senumo, bet ne nuo erozijos 
ar vandens, kaip anos giliau oloje. - Kadaise čia buvo įėjimas, - 
spėjo Džeimis. - Kartą jau anksčiau akmenys griuvo ir aklinai 
užtvėrė šitą vietą. 

Jis atsigręžė ir palietė delnu uolų atodangą, kuri užstojo my- 
limųjų porelei šviesą. 
kų, - spėjau, - ieškojo išėjimo po dulkes ir patamsį. 

- Taigis. - Džeimis užsimerkęs priglaudė kaktą prie akmens 
sienos. - Ir šviesa dingo, ir jiems pritrūko oro. Todėl atsigulė ant 
žemės tamsoje laukti mirties. 

Apdulkėjusiais jo skruostais nuriedėjo ir drėgnus pėdsakus 
paliko ašaros. Aš ir pati nusibraukiau paakius, paėmiau jam už 
kitos rankos ir sunėriau mudviejų pirštus. 

Jis atsigręžė, bežadis, tik giliai iškvėpė ir tvirtai mane prisitrau- 
kė. Mūsų rankos klajojo gęstančioje besileidžiančios saulės švieso- 
je, godžiai lietė, ieškojo šilumos, guodžiančio kūno, o nematomų 
kaulų po oda kietumas priminė, koks trumpas gyvenimas. 


Padėka 


Autorė dėkoja ir linki kuo didžiausios sėkmės: 

visoms trims Džekėms (Jackie Cantor, Jackie LeDonne ir mamai), 
savo knygų angelams sargams; keturiems Džonams (Johnui Myersui, 
Johnui E. Simpsonui jaunesniajam, Johnui Woramui ir Johnui Stithui) 
už nuolatinį skaitytojų būrį, škotiškas įvairenybes ir apskritai entuziaz- 
mą; Janet McConnaughey, Margaret J. Campbell, Toddui Heimarckui, 
Deb ir Dennisui Parisekams, Holly Heinel ir visiems kitiems „LitFo- 
rum“ dalyviams, kurių vardai prasideda ne raide J, - o ypač Robertui 
Riffle'iui už gyslotį, prancūziškus epitetus, raudonmedžio klaviatūras 
ir akylą pastabumą; Paului Solynui už vėlyvas nasturtas, valsus, kaligra- 
fiją ir botaniko patarimus; taip pat dėkoju Margaret Ball už paaiškini- 
mus, naudingus patarimus ir malonius pašnekesius; Fay Zachary - už 
priešpiečius; daktarui Gary Hoffui už patarimus ir konsultacijas iš me- 
dicinos srities (jis nieko bendro neturi su aprašymu, kaip ketvirčiuoja- 
ma); poetui Barry Fogdenui už vertimus iš anglų kalbos; Labhriunnui 
Maclanui už geilų kalbos keiksmus ir malonų leidimą panaudoti jo 
nepaprastai poetišką vardą; Kathy Allen-Webber už bendrą pagalbą 
dėl prancūzų kalbos (jei kas nors tebėra neteisingu laiku, tai mano 
pačios kaltė); Vondai N. McIntyre už tai, kad pasidalijo profesinėmis 
gudrybėmis; Michaelui Lee Westui už nuostabius teksto komentarus 
ir tokius pokalbius telefonu, kurie priverčia mano šeimą kaukti: „Dink 
nuo telefono! Mes mirštam iš bado!“; Michaelo Lee motinai už ran- 
kraščio skaitymą, kartkartėmis vis pakeliant galvą ir klausiant savo kri- 
tikų pripažintosios dukters: „O tu ko neparašai ko nors panašaus?'; ir 
Elizabeth Buchan už klaustukus, pasiūlymus ir patarimus - pastangų 
buvo tiek, kad beveik prilygsta suteiktai naudai. 


tr 


avon, 
SvetiTšalė 


DIANA GABALDON 
SVETIMŠALĖ. Lemtingas susitikimas, I d. 


Vos susituokusius Klerę su Frenku išskiria Antrasis pasaulinis karas. Paga- 
liau vėl susitikę mylimieji nusprendžia pasidovanoti antrą medaus mėne- 
sį - Škotijoje. 

Vieną dieną vaikštinėdama po apylinkes Kler ant kalvos aptinka paslap- 
tingą senovinį akmenų ratą. Kitą sykį čia atėjusi netyčia paliečia akmenį, 
praranda sąmonę ir nubudusi patenka į keistų įvykių sūkurį: ją užpuola į 
mylimąjį nepaprastai panašus vyras. Tačiau įsikiša keistas jo priešininkas. 
Būrys raitelių priverčia Klerę joti su jais į pilį. Moteris supranta patekusi 
į praeitį... 

Netikėtai tapusi „svetimšale“ Klerė bando prisitaikyti tik iš istorijos 
vadovėlių pažįstamoje aplinkoje ir kantriai laukia progos nusigauti prie 
akmenų rato, kad galėtų grįžti į savo „dabartį“. Bet likimas ją suveda su 
Džeimiu Freizeriu. Klerė neatsispiria jaunojo Džeimio patrauklumui, ais- 
trai, vyriškai jėgai ir karštai jį įsimyli... Tačiau negali pamiršti ir kitame 
šimtmetyje likusio Frenko... 

Nuo šios akimirkos Klerės likimas pasidalija į dvi dalis: su vienu vyru ji 
gyveno viename šimtmetyje, o su kitu - kitame. Blaškantis tarp dviejų šim- 
tmečių, tarp ištikimybės ir aistros, moteriai teks rasti atsakymą į sudėtingą 
klausimą - ko iš tikrųjų trokšta jos širdis... 

Dvidešimt metų Klerė Randal saugojo savo paslaptis. Bet dabar ji grįžta į 
didingas miglose skendinčias Škotijos kalvas su jau suaugusia dukterimi Bria- 
na. Čia Klerė ketina Brianai papasakoti tiesą - tokią pat stulbinamą kaip ir ją 
nulėmę įvykiai: apie akmenų rato paslaptį, apie meilę, nugalinčią laiko ribas, 
ir apie Džeimį Freizerį, dėl kurio vyriško galantiškumo Klerė kadaise atsisakė 
savojo amžiaus saugumo ir iškeitė jį į Džeimio laikus... 

Ir tai dar ne viskas - nuotykiai ir išbandymai aistra laukia ir Klerės duk- 
ters Brianos... 

Knygoje yra visko, ko reikia: dvasingumo ir erotikos, 
garbės ir išdavystės, aistros ir vilties, istorijos ir 
kelionių, ir MEILĖS - nepaisančios nei erdvės, nei 
laiko. Puikesnio romano nesu skaičiusi. 


„ Klerė Randal - nepaprasto likimo moteris... 
tiksliau, net kelių likimų. Netikėta laiko keliauninkė 

“blaškosi tarp vyro, likusio dabartyje, ir mylimojo, 

sutikto praeityje... Pasiruoškite kvapą gniaužiančiai 

ir jausmingai kelionei, iš kurios nesinorės grįžti 

į tikrovę... 


Džeimis Freizeris - ir dabarties, ir praeities vyro 
idealas: ryžtingas, aistringas, vyriškai stiprus, 
šmaikštus ir... truputėlį nekaltas... Jis užvaldys jūsų 
mintis, fantazijas ir sapnus... Diana Gabaldon sukūrė 
Džeimį tokį, kokio glėbyje norėtų atsidurti bet kuri 
moteris... 


Pati nuostabiausia knyga... nuo pirmo iki paskutinio. | 
puslapio. Lengvas, grakštus, elegantiškas stilius. | 
Ši istorija išmokė mane svajoti ir privertė patikėti | 
tobula meile, aistra ir stebuklais... 

nygoje „Svetimšalė. Lemtingas susitikimas“ Diana 
Gabaldon sukūrė du nepamirštamus įsimylėjėlius - 
Klerę Randal ir Džeimį Freizerį - ir skaitytojams padovano- 
jo meilės istoriją, nusidriekiančią per du šimtmečius. 
Knygoje ,„Svetimšalė. Meilės labirinte“ skaitytojas ras 
Klerės ir Džeimio istorijos tęsinį. 


1968-ieji, Klerė su jau dvidešimtmete dukterimi Briana 
atvyksta į Invernesą Škotijoje. Paskutinį kartą Klerė čia 
buvo prieš dvidešimt dvejus metus, kai su vyru Frenku 
šiuose kraštuose leido antrąjį medaus mėnesį. Druidų 
akmenų rate žengusi pro suskilusį akmenį, tąkart ji pateko 
į XVIII amžių, ten sutiko ir įsimylėjo Džeimį Freizerį. 

Su žaviuoju škotu praleidusi kelerius aistros ir nuotykių 
kupinus metus, ji vėl grįžo į XX amžių, pas pirmąjį vyrą 
Frenką. 

Dabar Frenkas jau miręs, o Klerė viliasi sužinoti, kaip 
likimas susiklostė jos antrajai didžiajai gyvenimo meilei. 

Ji taip pat ieško būdų, kaip pasakyti dukrai, kas yra tikrasis 
jos tėvas. 

Ieškodama atsakymų į šiuos klausimus, Klerė grįžta 
mintimis į praeitį, į intrigų knibždantį Paryžiaus dvarą, kur 
teko kovoti už mylimo vyro ir kūdikio gyvybę... 

Nuotykiai ir išbandymai aistra laukia ir Klerės dukters 
Brianos... 

